
Den  nyere  Tids  Philosophie. 


Inddeling. 

JJen  nyere  Tids  Philosophie,  tagen  i  videre  Forstand,  omfatter 
hvad  der  i  Indledningen  (1.  Deel,  S.  8  ff.)  sondredes  som  Phi- 
losophien  i  Overgangsperioden  og  som  den  selvstæn- 
digt udprægede  nyere  Philosophie.  Fælleds  for  disse 
Former  er  den  ved  Slutningen  af  Afsnittet  om  Scholasticismen 
charakteriserede  Ketning ,  ved  hvilken  de  i  Principet  skille 
sig  fra  Middelalderens  Tænkning.  Men  medens  i  Overgangs- 
perioden Tænkningens  Grundpræg  væsentlig  blev  det  samme 
som  i  den  græske  Philosophie  og  et  Nyt  idethoieste  antydedes 
og  postuleredes,  udvikler  den  nyere  Tids  Philosophie  i  snævrere 
Forstand,  idet  den  frigjør  sig  fra  Oldtidens  Autoritet,  en  ny 
og  eiendommelig  Tænkningens  Grundform ,  en  ny  Verdens- 
anskuelse og  en  ny  Methode,  ved  hvilken  den  stiller  sig  som 
Philosophiens  anden  historiske  Hovedform  ligeberettiget  ved 
Siden  af  den   classiske  Oldtids  Philosophie. 


Første  Afdeling. 


Overgangsperiodens  PMlosophie. 


Ved  Overgangsperioden  forstaae  vi  det  omtrent  halvandet- 
hundrede Aar  omfattende  Tidsrum  af  Pbilosophiens  Historie, 
der  ligger  mellem  Scholasticismens  Opløsning  og  den  nyere 
Philosophies  selvstændige  Udvikling.  Betegnelsen:  Overgangs- 
periode, viser  deels  hen  til  Periodens  Stilling  som  Mellemled  mel- 
lem Middelalderen  og  den  nyere  Tid ;  deels  hen  til,  at  den  danner 
det  philosophiske  Mellemled  mellem  de  to  store  historiske 
Grundformer  af  Philosophien.  Med  Hensyn  til  dette  sidste 
Forhold  bliver  den  Overgangsperiode  xat'  sl^ox^v. 

En  saadan  Overgangsperiode  var  nødvendig  ved  Middel- 
alderens Slutning  før  Philosophiens  nye  Hovedform  kunde  frem- 
træde i  sin  udviklede  Bestemthed.  Tænkningen  havde  i  Scho- 
lasticismen,  idet  dens  væsentlige  Gjenstand  var  det  for  Tan- 
ken Utilegnelige ,  kun  vundet  en  formel  Udvikling  uden  at 
kunne  udfolde  et  selvstændigt  Tankeindhold.  Idet  den  fri- 
gjorde sig  fra  Kirkens  Herredømme,  og,  forkyndende  en  ny 
Verdensanskuelse,  vendte  sig  kæmpende  mod  Scholasticismen, 
maatte  den  derfor  søge  det  for  denne  Kamp  nødvendige  Ind- 
hold ,  der  maatte  være  et  saadant ,  i  hvilket  den  befriede 
menneskelige  Tanke  kunde  gjenfinde  sig  og  gjenkjende  Virke- 
ligheden, hvor  det  forelaae  som  givet,  og  den  fandt  det  da 
hos  Oldtidens  Philosophie,  med  hvilken  den  følte  sig  i  Slægt- 
skab. Den  ombyttede  da  Scholasticismens  tvungne  Under- 
kastelse under  en  fremmed  Autoritet  med  en  selvvalgt  Under- 
kastelse under  en  beslægtet,  i  hvilken  den  nye  Tids  Tanke, 
der  nu  kunde  have  Virkelighed  og  Kærværelse  i  sit  Indhold, 
kunde  vinde  Fylde  og  Selvstændighed  gjennem  Tilegnelsen  og 
Udformningen  af  dette  Virkelighedsindhold,  i  hvilket  den  først 


skulde  leve  sig  ind.  I  alle  de  mangfoldige  og  forskjelligartede 
philosophiske  Forsøg,  der  falde  i  dette  Tidsrum,  er  det  fælleds 
Særkjende,  ved  Siden  af  Oppositionen  mod  Middelalderens  Phi- 
losopbie,  denne  Afhængighed  af  Oldtiden,  trods  Bestræbelsen 
for  og  den  efterhaanden  fremtrædende  Fordring  paa  Uaf- 
hængighed. 

Soge  vi  at  opfatte  Periodens  væsentlige  Eiendommelighed 
gjennem  de  Tanker,  der  i  den  ere  de  centrale,  saa  ligger 
der  en  stor  Vanskelighed  i  Mangfoldigheden  og  den  til- 
syneladende totale  Uensartethed  af  de  philosophiske  Forsøg, 
der  udfylde  Perioden.  Med  Bevidsthed  stemme  de  alle  kun 
overens  i  det  Xegative :  i  Oppositionen  mod  den  tidligere  Phi- 
losophies  Art  og  Retning;  men  Modsætningen  hertil  frem- 
træder i  talrige  Skikkelser,  —  saameget  talrigere  som  den  ved 
Mangelen  paa  Selvstændighed  betingede  Optagelse  af  Fortidens 
Tankeformer  forer  til  forskjellige  Combinationer,  paa  hvilke 
Tænkernes  individuelle  Stræben  faaer  en  overveiende  Indfly- 
delse, —  og  det  Positive  i  den  aandelige  Retning,  der  gaaer 
gjennem  de  forskjellige  Forsøg,  kommer  først  successivt  til  Klar- 
hed. Kun  idet  man  fæster  Øiet  paa  de  Tiders  Eiendommelig- 
hed, mellem  hvilke  denne  Periode  danner  Overgangen,  og  paa 
det  Maal,  til  hvilket  Udviklingen  i  den  historisk  har  ført,  og 
idet  man  fordyber  sig  i  Systemerne ,  ligesom  gribende  deres 
skjulte  Tanker,  bliver  det  muligt  at  finde  det  ledende  Princip. 
Det  gjælder  i  denne  Tid,  ligesom  i  enhver  stærkere  bevæget 
Tid,  om,  gjennem  den  aandelige  Strømning,  der  viser  sig  paa 
Overfladen  og  bevæges  af  enhver  Luftning ,  at  see  den ,  der 
bevæger  sig  i  Dybet,  og  som  let  unddrager  sig  Iagttagelsen. 
Gjennem  hiin,  der  er  Billedet  paa  Individernes  bevidste  Stræ- 
ben, maa  man  speide  efter  de  Magter,  af  hvilke  de  ubevidst 
ledes;  man  maa  see  Fortidens  og  Fremtidens  skjulte  Magters 
hemmelighedsfulde  Indvirkning  som  hæmmende  og  tilskyndende; 
kun  paa  denne  Maade  forstaaer  man  en  saadan  Gjæringstid, 
rig  paa  mægtige  Kræfter,    paa   energiske   Bestræbelser,    men 

fattig  paa  Besindighed ,    paa  Begrændsning    og  paa  Bevidst- 
hedens Klarhed. 

See  vi  altsaa  hen  paa  Tænlmingens  Eiendommelighéd  i 
de  Tider,  Overgangsperioden  forbinder,  saa  har  Seholasticismen 
viist  sig  charakteriseret  ved  Tænkningens  Ufrihed,  Virkeligheds- 
løshed  og  Formalisme.  Den  selvstændigt  udprægede  nyere 
Philosophies  Eiendommelighéd  ville  vi  see  at  ligge  deri ,  at 
den,  idet  den  gaaer  ud  fra  Tvivlen,  i  hvilken  Overgangsperio- 
den ender  fordi  den  ikke  magter  de  Modsætninger ,  den  vil 
forene,  sætter  sig  den  Opgave:  uafhængig  af  Kirkens  og  af 
Oldtidens  Autoritet,  ud  af  Selvbevidsthedens  Indre,  eller  gjen- 
nem  den  mod  Naturen  rettede  Erfaring ,  at  udvikle  et  selv- 
stændigt, ved  den  exacte  Methode  og  det  uomstødelige  Ud- 
gangspunkt betrygget,  ensartet  Tankeindhold.  Naturens  Sand- 
hed og  Selvbevidsthedens  Autonomie  bliver  dens  Løsen,  og 
ved  dette  Løsen  kommer  den  i  principiel  Modsætning  til 
IMiddelalderens  Retning  og  Livsanskuelse. 

Ved  disse  to  Grændsepunkter  bestemmes  indirecte  Cha- 
rakteren  af  den  Periode,  der  ligger  imellem  dem.  Den  maa 
vise  hen  i  samme  Eetuiug  som  det,  der  fremgaaer  af  den  som 
dens  Udvikhngs  Resultat,  den  maa  i  sine  Grundtanker  aaben- 
bare  Slægtskabet  med  dette,  men  i  Grundtankernes  Form,  i 
deres  eiendommelige  Farvning ,  tillige  vise  dem  som  frem- 
gaaende  af,  og  som  endnu  ikke  løste  fra  Sammenhængen  med 
Fortidens  Tanker. 

Dette  stadfæster  sig  ogsaa,  naar  vi,  ledede  ved  hiin  An- 
visning, som  de  Grundtanker,  der,  klarere  eller  dunklere,  be- 
herske Overgangsperiodens  Systemer ,  og  mod  hvilke  disses 
Retning  viser  hen,  selv  hvor  Afstanden  tilsyneladende  er  størst, 
finde  de  nøie  forbundne  Tanker  om  det  guddommelige 
Universum  og  det  guddommelige,  mikrokosmiske. 
Menneskevæsen.  Disse  Tanker,  der  klart  udtales  i  Perio- 
dens meest  udviklede  Systemer,  fremgaae  med  Nødvendighed 
af  den  Retning,  der  kalder  den  nye  Tænkning  tillive.  Idet 
Naturen  atter  faaer  Betydning  og  ikke  længere  bliver  det  blot 


Væsenlose,  maa  den  sættes  i  et  indre,  væsentligt  Forhold  til 
Guddommen;  Forestillingen  om  en  vilkaarlig  Skabelse  i  Tiden 
maa,  om  end  med  Inconsequentser,  gaae  over  til  Tanken  om 
en  evig  Skabelse  o:  en  evig,  nødvendig  Udfoldelse  af  Gud- 
dommens Liv  og  Væsen ,  saa  at  Guddommen  og  Universet 
bliver  den  samme  Tanke,  kun  seet  fra  to  Sider.  Og  i  dette 
guddommelige  Universum ,  i  denne  væsensgyldige  beaandede 
Natur,  bliver  Mennesket,  hvis  Aand  er  det  opfattende  Speil  for 
alle  Universets  Tilværelsesformer,  Centrum  som  mikrokosmisk 
Væsen.  Den  Guddommelighedens  Nimbus,  der  omstraaler  Uni- 
verset som  Heelhed ,  omstraaler  Menneskenaturen ,  og  med 
sværmerisk  Begeistring,  med  den  unge  Friheds  Overvætteshed, 
troer  Tidsalderen  paa  Menneskevæsenets  Uendelighed,  paa  dets 
Uendelighed  i  Magt,  der  magisk  griber  ud  over  alle  Tilværel- 
sens Sphærer;  paa  dets  Uendelighed  i  Væren,  der  ikke  be- 
grændses  af  nogen  Tid;  paa  dets  Uendelighed  i  Erkjendelse, 
der  ikke  hæmmes  af  nogen  Skranke. 

I  disse  Tanker  komme  den  nyere  Philosophies  centrale 
Tanker  tilsyne  ,  men  paa  den  ene  Side ,  hvad  der  siden  vil 
vise  sig,  som  endnu  paavirkede  af  Middelalderens  Forestillinger; 
paa  den  anden  som  bestemte  gjennem  en  Reflex  af  Oldtidens 
Tanker.  Naturen,  hvis  Enhed  den  Erfaringen  anteciperende 
Tanke  fordrer,  anskues  af  Phantasien  som  en  uendeliggjort 
Kosmos,  og  bliver  gjennem  hele  denne  Periode  væsentlig  den 
abstract-metaphysiske  Tankes  og  Phantasiens  Gjenstand.  Og 
Mennesket,  der  danner  Centrum  i  denne  Kosmos,  bestemmes 
paa  antik  Maade  ad  .den  metaphysiske  Tænknings  Vei  som 
Naturtilværelsens  harmoniske  téXoc,  som  det  den  hele  Tilvæ- 
relse i  sig  Concentrerende,  dog  saaledes,  at  den  moderne  Tids 
Accentueren  af  Inderlighedens  Uendelighed  nuancerer  den  an- 
tike  Tanke.  Thi  det  er,  hvormeget  end  Natursiden  accentueres, 
dog  Menneskets  Aand,  der  bliver  det  ideelle  Centrum  i  den 
uendelige  Tilværelse,  der  ikke  mere,  som  Grækernes  begrænd- 
sede  Kosmos,  kunde  have  Jorden  til  sit  materielle  Centrum. 
Overhovedet  maa  det  Antike,    idet  det  gjenoplives  i  den  mo- 


derne  Tid,  bestandig  modificeres  ligesom  ved  en  Gjennemgang 
gjennem  brydende  Medier. 

Medens  Overgangsperiodens  to  Hovedtanker  antyde  den 
nyere  Philosopbies  Retning,  danne  de  med  det  Samme  Mod- 
sætningen og  Parallelen  til  Middelalderens  centrale  Forestil- 
linger: den  naturløse  Gud  og  det  historiske  Gudmenneske. 
Den  Verdens-  og  Livsanskuelse ,  der  udgaaer  fra  dem ,  maa 
være  principiel  forskjellig  fra  den  foregaaende  Tids;  men  det 
er  ferst  successivt,  at  Modsætningen  ret  bliver  klar,  og  i  den 
Form,  i  hvilken  hine  Grundtanker  fremtræde,  viser  der  sig  fra 
Begyndelsen  af  et  tbeologisk  og  theosophisk  Element,  under 
hvilket  Naturelementet  ligesom  maa  arbeide  sig  frem.  Det  er 
netop  denne  Proces,  denne  Udvikling  af  det  Tilstræbte  af  det 
Svøb ,  i  hvilket  det  fra  først  af  ligger  indhyllet ,  der  afgiver 
Synspunktet  for  en  Sondring  mellem  to  Hovedafsnit  i  Over- 
gangsperioden, mellem  hvilke  den  kirkelige  Reformations  Be- 
gyndelse bliver  Grændseskjellet.  I  det  første  Afsnit  havde  fra 
Middelalderen  af  det  theologiske  Element  bevaret  sig  og  til- 
hyllet Naturelementet,  der,  hvor  det  hævdede  sig  som  saadant, 
gjorde  det  under  Former,  optagne  fra  den  gamle  Philosophie. 
Idet  Reformationen  giver  det  theologiske  Element  et  Afløb  og 
udskiller  det  ved  at  concentrere  det  paa  et  særskilt  Gebet, 
fremtræder  Retningen  henimod  det  Naturlige  inden  for  Philo- 
sophien  med  klarere  Bevidsthed  og  med  afgjørende  Overvægt. 
Naturvidenskabernes  hurtige  Opblomstren  i  denne  Tidsalder, 
der  forbereder  Uafhængigheden  af  Oldtiden  ved  en  gjennem 
epochegj  ørende  Opdagelser  og  Opfindelser  udvidet  og  berig- 
tiget Naturanskuelse  og  ved  Uddannelsen  af  en  Methode,  der 
kan  optages  af  Philosophien,  befrier  tillige  fuldstændigere  fra 
Afhængigheden  af  Theologien ,  og  de  tilbageblevne  theologiske 
Elementer  udsondres  bestemtere,  endog  paa  fjendtlig  Maade. 
Oppositionen,  der  i  det  første  Afsnit  af  Perioden  havde  været 
rettet  mod  Middelalderens  Philosophie ,  bliver  i  dette  ogsaa 
rettet  mod  Middelalderens  Religion.  Ved  Siden  af  Systemer, 
der  forholde  siff  indifferent  til  Christendommen  eller   formelt 


underordne  sig  under  dens  Autoritet,  opstaae  saadanne,  i  hvilke 
Modsætningen  til  den  fremtræder  med  klar  Bevidsthed,  endog 
som  et  lidenskabeligt  Had,  og  der  opstaaer  en  Kamp,  i  hvilken 
Philosophien  faaer  sine  Martyrer  (Bruno,  Vaninij. 


Den  betydeligste  Repræsentant  for  det  forste  Tidsrum  er 
tillige  den  Første,  hos  hvem  den  nye  Eetning  udpræger  sig: 
Tydskeren  Cardinal  Nicolaus  Cusanus  (fedt  i  Kues  ved 
Mosel  1401,  dod  1464).  Ved  Tvivlen  om  vor  Forstands  Evne 
til  en  Erkjenden  af  det  Guddommelige  føres  han  fra  den  "posi- 
tive« Theologie  til  den  « negative«,  til  Tilstaaelsen  af  vor  Ikke- 
Viden;  men  paa  Mystikernes  og  Nyplatonikernes  Maade  naaer 
han  ud  over  Tvivlen  og  det  Negative  ved  Antagelsen  af  en  umid- 
delbar Anskuelse  af  Gud  i  en  intuitio  intellectualis ,  og  hans 
« mystiske »  Theologie  bestemmer  Gud  som  den  uendelige  Enhed 
af  alle  Modsætninger.  Verden  opfatter  han  som  fremgaaet  af 
den  i  Gud  værende  høiere  Materie,  som  ubegrændset  i  Tid 
og  Rum,  og  han  nærmer  sig  til, — idet  de  Bestemmelser  med 
Hensyn  til  Verden,  der  udsige  dens  Tilfældighed,  Endelighed 
og  Ufuldkommenhed,  opfattes  som  saadanne,  der  kun  have 
Gyldighed  fra  relative  Synspunkter,  medens  Verden,  som  Ud- 
tryk for  Guds  Magtfylde,  er  fuldkommen  og  uendelig,  og  kun  i 
den  Forstand  har  en  Begyndelse,  at  Gud  er  dens  Princip;  — 
at  sætte  Gud  og  Universet  som  det  samme  Begreb,  kun  seet 
fra  forskjellige  Sider.  Idet  han  benytter  platoniske  og  pytha- 
goræiske Bestemmelser,  betegner  han  Universet  som  Guds  Speil, 
som  den  fuldkomne,  harmoniske,  ved  Talforhold  bestemte  Ud- 
foldelse i  Mangfoldighed  af  hvad  der  i  Gud  er  i  Enhed ,  som 
det  udfoldede  Storste,  medens  Gud  er  det  absolut  Storste. 
Det  er  en  levende  Organisme ,  i  hvilken  Heelheden  er  i  hver 
Deel,  Alt  er  i  Alt,  Døden  kun  en  ForvandUng.  Mennesket  er 
i  det  det  forenende  Centrum ,  til  hvis  Erkjendelses  Former 
Tilværelsens  Former  svare.  Enheden  af  det  indenfor  Menne- 
skeheden Største   og   det   absolut  Storste  er  Christus,    Gud- 

mennesket;  i  ham  anskues  Menneskenaturens  Uendelighed. 
Erkjendelsen  af  Verden  er  Betingelsen  for  Erkjendelsen  af 
Gud;  men  denne  bliver  først  virkelig  og  fuldstændig  i  hiin 
Skuen  ved  en  overnaturlig  Aabenbaring  og  ved  Troen. 

Hos  Cusaneren,  hvem  hans  meehaniske  og  astronomiske 
Studier  førte  til  en  Anskuelse  af  Naturen  i  dens  Virkelighed,  see 
vi  Naturens  Gyldighed  hævdet,  derved  at  dens  Grund  lægges 
tilbage  i  Guds  Væsen,  og  han  kan  bestemme  den  ved  Præ- 
dicater ,  der  minde  om  den  platoniske  Opfattelse  af  Kosmos. 
Dog  er  hans  væsentlige  Interesse  endnu  den  theologiske;  han 
vil  ikke  fjerne  sig  fra  Kirkelæren ,  og  om  han  end  lader  Er- 
kjendelsen af  Naturen  blive  fordret  som  Betingelse  for  Erkjen- 
delsen af  Gud,  stiller  han  den  dog  i  et  saadant  Forhold  til 
den  overnaturlige  Aabenbaring,  at  dens  Betydning  ligesom  til- 
bagekaldes. Dog  har  Cusaneren  i  sin  Opfattelse  af  Universet 
udtalt  Tanker,  der  senere  ere  optagne  Giordano  Bruno  og  af 
Leibnitz. 

Det  platoniske  Akademie  i  Florents  repræsenterer 
den  for  Overgangsperiodens  Begyndelse  charakteristiske  begei- 
strede  Tilslutning  til  Platons  Lære ,  der  dog  væsentlig  opfat- 
tedes gjennem  Nyplatonismens  Medium  og  ikke  holdtes  fri  for 
Sammenblanding  med  fremmede,  f.  Ex.  aristoteliske,  Elementer. 
Marsiglio  Ficino  og  Giovanni  Pico  af  Mirandola  ere  de  be- 
tydeligste af  dette  Akademies  Medlemmer.  Marsiglio  Ficino 
(1433 — 1499)  bestemmer  den  passive  Materie,  den  virksomme 
Qvalitet,  den  fornuftige  Sjæl,  de  evige  Intelligentser  og  Gud 
som  Tilværelsens  Trin.  Gud ,  den  absolute ,  frie  og  af  den 
evige  Ur-Materie  uafhængige  Fornuft,  er  Tingenes  evige  Ur- 
form og  Urkraft,  der  ind  en  fra  begriber  Verden  idet  han  an- 
skuer sig  selv,  og  har  ordnet  Alt  saaledes,  at  alle  de  enkelte 
Ting  stræbe  samstemmende  efter  det  Gode  og  tage  Deel  deri 
i  Kraft  af  den  i  dem  virkende  Gud.  I  Verden,  der  har  Liv 
ved  Verdenssjælen,  er  Mennesket,  paa  hvilket  Systemets  Hoved- 
interesse falder,  ved  Forbindelsen  af  Sjæl  og  Legeme  det  for- 
enende Centrum.     Det  afspeiler  mikrokosmisk  Universet,  dets 


Erkjendelse  er  uendelig,  og  dets  Sjæl  har  Udødelighed  ligesom 
Verdenssjælen  og  Sphærernes  Sjæle.  Hos  Giovanni  Pico  af 
Mirandola  (1463—1495)  frenrjtræder  den  samme  Tro  paa 
Menneskenaturens  Høihed,  i  Bestemmelsen  af  den  som  almeen 
o:  som  indesluttende  efter  Muligheden  alle  Tilværelsesformer. 
Mennesket  er  uendeligt  i  Erkjendelse  og  Existents ,  det  om- 
fatter Alt  i  Erkjendelse  og  Kjærlighed.  Pico  optager  ligesom 
Ficino  synkretistisk  Fortidens  Overlevering.  Paton  betragter  han 
som  Bevarer  af  en  ældre  Tradition,  som  han  udtrykker  gjen- 
nem  Symboler ,  og  som  fortolkes  af  Nyplatonikerne.  Ogsaa 
fra  den  jadiske  Kabbalah  optager  Pico  Elementer.  Hans  In- 
teresse for  det  Physiske  forenes  med  en  theosophisk  Ketning. 
De  andre  Philosopher  i  dette  Afsnit  have  ringere  Inter- 
esse, idet  de  enten,  som  Aristotelikerne,  med  en  endnu 
større  Uselvstændighed  kun  stræbe  at  reproducere  en  bestemt 
enkelt  Form  af  Oldtidens  Tænkning,  eller,  som  de  egentlige 
Theosopher,  kun  give  et  Uklart  og  Gj ærende  ,  eller,  som 
Philologerne,  kun  et  Fragmentarisk,  intet  virkeligt  Sam- 
menhængende i  philosophisk  Ketning.  Dog  kunne  vi  hos  dem 
alle  finde  de  ovenfor  angivne  Grundtanker  idetmindste  antydede. 
Hos  Theosopherne  (Cornelius  Agrippa,  Reuchlin  o.  Fl.)  antydes 
de  gjennem  den  Væsentlighed,  der  tillægges  det  Materielle, 
Naturlige,  og  ved  Læren  om  den  tredobbelte  Magie,  ved  hvil- 
ken Mennesket  staaer  i  Herskerforhold  til  den  tredelte  Til- 
værelse. Hos  Aristotelikerne  træde  de  frem ,  idet  Tilbage- 
vendelsen til  den  ægte,  oprindelige,  aristoteliske  Lære  atter 
fører  til  Anerkjendelsen  af  Naturens  Væsentlighed  og  af  den 
som  almeen  uforgængelige  Menneskeaands  Sammenhæng  med 
dens  Heelhed.  Netop  hos  dem  træder  klarest  Bevidstheden 
frem  om  Modsætningen  til  det  Christelige,  om  end  denne  Be- 
vidsthed ledsages  af  en  ,  idetmindste  formel ,  Underskastelse 
under  den  theologiske  Sandhed,  (som  hos  Pomponazzo  1462^ 
1524).  Og  selv  hos  den  sidste  Gruppe  i  dette  Afsnit,  hos  de 
Philologer,  der  ogsaa  havde  en,  skjondt  underordnet,  Betydning 
som  Philosopher  (Laurentius  Valla,  Eudolph  Agricola  o.  fl.),  er 

der ,  i  Bestræbelsen  efter  at  vende  tilbage  til  Naturlighed  i 
Tænkningen,  en  Henvisning  til  Naturens  Væsentlighed  og  til 
Tankens  Sandhed  i  dens  Harmonie  med  Naturen,  der  ligesom 
fjernt  antyder  Grundretningens  Maal:  Grundtankerne. 


Eeformationen  danner  nu,  som  allerede  angivet,  Grændse- 
skjellet  mellem  Periodens  to  Afsnit.  Den  har  en  Lighed  med 
de  samtidige  philosophiske  Phænomener,  der  viser  sig  i  Frem- 
hævelsen af  Subjectiviteten,  i  Tilbagevendelsen  til  det  Oprinde- 
lige gjennem  et  Brud  med  Traditionen,  og  i  et  primitivt  For- 
hold til  sin  væsentlige  Gjenstand  uden  en  fremmed  Autoritets 
Mellemkomst;  og  ved  denne  Lighed  viser  Eeformationen  sig 
at  være  en  Yttring  af  hele  Tidens  Livsretning.  Men  den  er 
kun  en  begrændset,  enkelt  Ytring  deraf,  der,  ligesom  den  var 
forberedt,  ikke  blot  ved  den  forudgaaende  religiøse  Udvikling, 
men  ved  hele  den  tidligere  aandelige  Udvikling,  ved  Viden- 
skabens og  Kunstens  Gjenfødelse,  ved  den  vaagnende  Sands 
for  Virkeligheden  og  den  successive  Organisation  af  et  verds- 
ligt sædeligt  Liv,  saaledes  ogsaa,  for  at  hele  Aandens  Eetning 
kunde  blive  i  Sandhed  reformeret,  maatte  suppleres  ved  Phi- 
losophiens  ubetingede  Selvstændighed  og  ved  den  politiske  og 
sociale  Eeform.  Og  ved  Siden  af  Eeformationens  Lighed  med 
de  samtidige  aandelige  Phænomener  maa  nu  ogsaa  den  Ulig- 
hed, der  skiller  den  fra  dem,  ikke  mindre  betones.  Denne  Ulighed 
har  sin  Grund  i  Eeformationens  Eiendommelighed  som  religiøst 
Phænomen.  Naar  Protestantismen  viste  hen  til  Subjectiviteten, 
saa  var  det  ikke  for  at  hævde  den  menneskelige  Aands  Selv- 
stændighed, Selvbevidsthedens  Autonomie,  men  netop  forat  lade 
Mennesket  i  sin  Sjæls  Inderste  hengive  sig  selv  i  Troen  forat 
modtage  Alt  af  den  guddommelige  Naade.  Og  naar  den  gik 
tilbage  til  det  Oprindelige,  til  den  christelige  Troes  historiske 
Udspring ,  saa  var  det  ikke  for  at  lade  Tanken  frit  prøve 
Skriftens  Indhold,  men  for  at  bøie  sig  under  det  Aabenbarede 
som  en   urokkelig  Autoritet.     Det  er   derfor  uberettiget  naar 

man  uden  videre  betegner  Protestantismens  Princip  som  et 
Frihedsprincip,  som  den  frie  Tænknings  Princip.  Protestan- 
tismen har  i  det  Hoieste  indirecte,  ved  Bruddet  med  Katholi- 
cismens  Autoritet  og  ved  den  Gjæring,  den  fremkaldte,  givet 
Impulser  til  en  selvstændigere  Tænkning  til  Mange ,  ogsaa 
indenfor  Katholicismens  Omraade ,  men  den  er  selv  ligesaa 
ufri  i  sin  Tænkning  som  Katholicismen,  idet  den  kun  har  til- 
byttet sig  Skriftens  Autoritet  for  Kirkens.  Den  er  det  endog 
i  høiere  Grad  idet  den  endnu  consequentere  end  Katholicismen 
til  Guds  Ære  forringer  og  nedsætter  det  Menneskelige,  og  idet 
den,  ved  at  have  standset  Traditionen  paa  et  bestemt  Stadium, 
ikke  har  det  Udviklingsprincip  i  sig,  der  ligger  i  den  bestandig 
fremskridende  Tradition,  som  til  hver  Tid  har  sin  nærværende, 
personlige  Eepræsentation.  Luther  udtaler  sig  med  samme 
Haan  om  Philosophien  og  «Fru  Fornuften«  som  han  udtaler 
sig  om  Copernicus's'  Verdensanskuelse.  Naar ,  under  Prote- 
stantismens Udvikling,  den  frie  Tænkning  i  haiere  Grad  har 
trængt  sig  ind  paa  dens  Omraade  end  paa  Katholicismens, 
hvor  i  hele  det  første  Aarhundrede  efter  Reformationen  Viden- 
skaberne og  særlig  Philosophien  blomstrede  langt  rigere  end  i 
de  protestantiske  Lande ,  saa  er  den  trængt  ind  fra  andre 
Bevægelser  i  Aandslivet ,  den  har  ikke  udviklet  sig  af  Prote- 
stantismen selv.  Den  er  trængt  ind  ved  en  ubevidst  Paavirkuing, 
der  er  bleven  understøttet  af  Mangelen  paa  Klarhed  over  de 
humane  Livsformers  Forhold  til  det  Christelige,  samt  derved, 
at  Protestantismen  ikke ,  som  Katholicismen  ,  havde  Kirkens 
sluttede  Magt  til  at  sætte  imod  den.  Den  frie  Tænkning,  der 
udfolder  sig  i  den  nyere  Philosophie  og  i  Realvidenskaberne, 
gaaer  sin  Vei  uafhængig  af  og  ubekymret  om  de  confessionelle 
Differentser. 


I  det  andet  Afsnit  af  Overgangsperioden  kunne  wi  skjelne 
mellem  saadanne  Bestræbelser,  der  kun  optræde  som  Fort- 
sættelser  af  det   tidligere    Begyndte,    og  ialfald    adskille    sig 

quantitativt  derfra  ved  den  større ,  om  end  ikke  consequent 
fastholdte  Betydning,  der  tillægges  det  Materielle  (de  philoso- 
phereude  Philologer,  de  platoniske  og  aristoteliske  Skoler),  og 
saadanne,  der  have  en  for  dette  Tidsrum  charakteristisk  Eien- 
dommelighed,  som  træder  frem  gjennem  Forsøget  paa  at  finde 
et  nyt  Erkjendelsesprincip,  eller  gjennem  en  ny  Bestemmelse 
af  Tilværelsens  Grunde,  eller  paa  begge  disse  Maader  (Para- 
celsus,  Cardano,  Telesio,  Bruno,  Vanini,  Campanella,  Jacob 
Bøhm).  I  disse  sidste  er  Forholdet  til  Christendommen  over- 
veiende  IndifFerentsens  eller  Modsætningens ,  kun  undtagelses- 
vils  fremtræder  en  mæglende  eller  restaurerende  Tendents  som 
hos  Campanella,  hvis  Philosophies  Ketning  er  paavirket  af  den 
Bevægelse,  der  fremkaldtes  ved  den  katholske  Kirkes  Bestræ- 
belser for  en  Regeneration,  eller  som  hos  Jacob  Bøhm  en  chri- 
stelig-religiøs  Interesse,  i  hvilken  dog  et  for  Christendommen 
fremmed  Naturelement  indblander  sig.  Ved  Overgangsperiodens 
Slutning  fremkalder  den  ved  Naturbetragtningen  levendegjorte 
Bevidsthed  om  Betingelserne  for  Løsningen  af  Erkjendelsens 
uendelige  Opgave,  i  Forening  med  Striden  mellem  Systemer- 
nes forskjellige  Elementer,  og  den  nedarvede  dualistiske  Ad- 
skillelse mellem  det  Aandelige  og  det  Legemlige,  en  Skepsis 
(Montaigne,  Charron,  Sanchez),  der  dog  bevarer  Tidsalderens 
Retning  mod  Naturen  og  viser  hen  til  et  nyt  Udgangspunkt  i 
Selvbevidstheden. 

I  alle  de  forskjellige  Former  træde  Overgangsperiodens 
Grundtanker  frem.  Om  den  philosophiske  Retning,  der  kun 
fortsætter  det  i  forrige  Afsnit  Begyndte ,  gjælder  det  der  Be- 
mærkede. De  selvstændigere  Forsøg,  der  forholde  sig  indiffe- 
rent eller  fjendtligt  til  Chrisendommen,  vise  hen  paa  Anskuel- 
sen af  det  uendelige  Universum  som  Tilværelsens  Heelhed,  de 
fremhæve  Materiens  Betydning  og  Væsentlighed,  de  soge  phy- 
siske  Principer  for  de  endelige  Existentsformer,  de  give  Sandser 
og  Erfaring  en  afgjørende  Betydning  for  Erkjendelsen  og  lade 
Menneskeaanden  i  sig  have  Sandhedskilden  og  Evnen  til  at 
omfatte  Tilværelsen.     Campanella  vil  philosophere  efter  Guds 

og  Sandsernes  Vidnesbyrd,  og  seer  i  Naturen  en  guddom- 
melig Aabenbaring  ved  Siden  af  Bibelens,  et  levende  Speil  af 
Guddommen ,  og  hos  Jacob  Behm  fremtræder  tydelig  Aner- 
kjendelsen  af  det  Naturliges  Betydning,  selv  om  det  bliver  en 
»Natur  i  Gud«,  og  Anskuelsen  af  Erkjendelsens  Uendelighed, 
selv  om  det  er  som  en  Christi  Viden  i  os.  Og  Skeptikerne 
vise  deres  aandelige  Sammenhæng  med  Tidsalderen  ved  at 
vise  hen  til  Selvbevidstheden  og  til  Naturloven  som  det  re- 
lativt Sikkre  og  som  Tankens  eneste  paalidelige  Norm  og  Ud- 
gangspunkt, 

Hos  Giordano  Bruno  (født  c.  1548,  brændt  i  Rom 
1600)  finder  Tidsalderens  Tænkning  sit  klareste  og  meest  cha- 
rakteristiske  Udtryk.  Idet  han  tilegner  sig  den  Opfattelse  af 
Gud  som  Modsætningernes  Enhed,  der  ved  Periodens  Begyn- 
delse var  gjort  gjældende  af  Nicolaus  Cusanus ,  og  idet  han 
nærmere  bestemmer  den  ved  at  opfatte  Gud  som  Enheden  af 
de  fire  aristoteliske  Aarsager,  sætter  han  ogsaa  den  «med  alle 
Former  svangre«  Materie  i  Gud,  og  tilnærmer  dermed  Guds- 
begrebet til  Begrebet  om  den  selvvirksomme ,  altomfattende 
Natur,  det  besjælede  Verdensalt.  Af  Guds  »absolut  uendelige« 
Væsens  Nødvendighed  udfolder  sig  evigt  Verdens  Uendelighed, 
i  hvilken  Modsætningernes  Strid,  under  Delenes  uafbrudte  Til- 
bliven  og  Forgaaen,  Bevægelse  og  Forandring,  frembringer  det 
uendelige,  evig  sig  selv  lige,  Heles  Harmonie.  Universets  Be- 
greb som  dette  uendelige,  levende,  altomfattende,  harmoniske 
Hele  dækker  Gudsbegrebet  saa  noie,  at  kun  den  skjulte  Ind- 
virkning af  Fortidens  Forestillinger,  der  siden  vil  blive  paaviist, 
forhindrer  deres  fuldstændige  Identificeren,  og  at  et  adskillende 
Kjendemærke  kun  tvungent  kan  bringes  tilveie.  I  den  paa 
ethvert  Punkt  besjælede  Verden  er  Ætheren ,  der  svarer  til 
Materien ,  det  almindelige  Element ,  af  hvilket  de  physiske 
Grundmodsætninger:  Ild  og  Vand,  fremgaae  som  Betingelser 
for  Tingenes  uafbrudte  Vorden.  Ved  den  guddommelige  En- 
heds Udfoldelse  sættes  de  udelelige  Monader,  alt  det  Existe- 
rendes  elementære  Dele,  ideelle  Atomer,  der  have  indre  Uende- 

lighed,  og  Uforgængelighed  under  den  successive  Antagelse  af 
alle  Former.  Ved  deres  Forbindelse  dannes  det  Legeme,  der 
sammenholdes  og  beherskes  af  Sjælen  som  den  virksomme, 
allestedsnærværende  Centralmonade.  Mennesket  er  Tilværelsens 
Baand  ,  dets  uendelige  og  udødelige  Væsen  omfatter  alle  Til- 
værelsens Sphærer  og  finder  sin  høieste  Livsform  i  Erkjendel- 
sen  af  Gud ,  der  forberedes  ved  den  trinvise  Opstigen  fra 
Ideernes  sandselige  Billeder  og  naaes  i  Contemplationen,  gjen- 
nem  den  "heroiske  Kjærlighed«,  der  i  ^guddommelig  Liden- 
skab«, i  Selvhengivelsens  Ekstase,  glemmer  den  endelige  Til- 
værelses altid  vedvarende  Begrændsethed. 

Selv  hos  Giordano  Bruno,  den  storste  og  frieste  Tænker  i 
Overgangsperioden,  see  vi  dog  endnu  den  Paavirkning  af  Mid- 
delalderens Grundanskuelse,  der  gjennem  hele  Perioden  virker 
som  hæmmende.  Tankerne  om  det  guddommelige  Universum 
og  det  guddommelige,  mikrokosmiske,  aandelig-naturhge  Men- 
neskevæsen maatte  ,  consequent  fastholdte  og  udviklede  ,  føre 
til  at  see  det  besjælede  Universum  som  al  Tilværelse  og  som 
evigt  værende  ved  sig  selv,  og  til  at  see  det  Åandelige  og  det 
Legemlige  i  det  og  i  Mennesket  uopløseligt  og  uadskillehgt 
sammenknyttede.  Og  disse  Consequentser  see  vi  ogsaa  udtalte 
hos  Giordano  Bruno.  Hos  ham  var  Materien ,  der  bar  alle 
Former  i  sig,  selv  et  Guddommeligt;  den  bestemtes  som  selve 
Guds  almindelige  Kraft  eller  Magt,  der  er  Eet  med  Guds  frem- 
bringende Virksomhed  og  Udtrykket  for  Guds  Væsens  Nød- 
vendighed. De  mange  vexlende  Former,  som  den  kraftopfyldte 
Materie  indenfra  udfolder,  vise  hen  paa  een  almindelig  Form: 
Verdenssjælen,  der  er  Formernes  Kilde  og  som  saadan  i  Enhed 
med  Materien.  Denne  virksomme  Enhed  af  Materie  og  Form 
betegnes  som  Naturen.  Som  Princip  er  den  et  evigt  Væsen; 
den  er  i  sin  Udfoldelse  guddommelig  og  uendelig,  overalt  be- 
sjælet. Og  dette  naturlige  levende  Verdensalt,  der  er  Eet  med 
Verdenssjælen  (jfr.  Stoikernes  Lære),  sættes  som  al  naturlig 
Philosophies  Maal  og  Grændse;  det  kaldes  som  den  levende 
altomfattende  Enhed:  «Gud  i  Tingene«. 

I  disse  Bestemmelser  er  en  consequent  Pantheismes  Stand- 
punkt naaet:  det  af  den  græske  Philosophie  i  dens  Culmina- 
tionstid  og  i  Stoicismen  Tilstræbte  er  udtalt ,  og  den  princi- 
pielle Modsætning  til  det  Christelige  er  statueret;  og  med 
disse  Bestemmelser  hos  Bruno  stemme  Udsagn  af  de  betyde- 
ligste af  Periodens  Kepræsentanter  overens.  Men  i  det  -Øie- 
blik,  at  Maalet  synes  naaet,  gjor  en  Eftervirkning  af  den 
middelalderlige  Grundanskuelse,  mod  hvilken  der  kæmpedes,  sig 
gjældende:  der  trænger  sig  igjen  en  Tanke  frem  om  en  fra 
Universet  sondret  Gud,  vi  finde  igjen  Skabelsens  Forestilling, 
vi  see  et  Overnaturligt  adskilt  fra  et  Naturligt,  et  rentAande- 
ligt  fra  et  Legemligt ,  vi  see  igjen  Tanke  og  Materie  i  Mod- 
sætning til  hinanden,  og  disse  Bestemmelser  finde  vi  kun  paa 
udvortes  Maade  knyttede  sammen  med  hine. 

Adskillelsen  mellem  Gud  og  Universet  kommer  hos  Bruno 
frem  i  den  Form,  at  han,  efter  at  have  bestemt  Universet  som 
uendeligt  og  efterat  have  sikkret  denne  Uendelighed  overfor 
det  Endelige,  som  den  omfatter,  ved  at  sætte  dette  som  Dele 
i  det  Uendelige,  ikke  som  Dele  af  det,  adskiller  det,  der  lige- 
som er  et  heelt  igjennem  Uendeligt  (absolut  Uendeligt),  fra 
det,  der  kun  er  som  Heelhed  uendeligt.  Hint  er  Gud,  dette 
Universet.  Gud  er  absolut  uendelig  fordi  han  er  heel  i  den 
hele  Verden  og  i  hver  af  dens  Dele  er  paa  en  uendelig  og 
fuldstændig  Maade.  Verden  er  som  Heelhed  uendelig  fordi 
den  er  uden  Grændse  og  Kumsbestemthed ,  men  den  er  ikke 
heelt  igjennem  uendelig  fordi  hver  Deel  deri  er  endelig  og 
fordi  i  deus  Dele  Modsætningerne  ikke  ere  ubetinget  forenede. 
Gud,  der  ellers  af  Bruno  betegnes  som  natura  naturans,  som 
værende  i  Tingene,  bliver  nu  en  deus  creans  og  betegnes  som 
det  supernaturale  Princip,  som  den  supersubstantiale  Substants; 
han  faaer,  idet  han  bestemmes  som  den  heieste  Monade  (Indi- 
viduaUtet),  som  Monade  i  ubetinget  Forstand  (monas  monadum), 
som  den  aandelige  blivende  Enhed  uden  Vorden,  Præget  af 
den  transscendente  Personlighed.  Men  denne  Distinction 
mellem  Gud  og  Universet,    der  fra  Begyndelsen  af  kun  hviler 

paa  et  Postulat,  bliver  uigj  en  nem  førlig  ved  Siden  af  de  tid- 
ligere Bestemmelser  af  Universets  Væsen  og  af  dets  paa  et- 
hvert Punkt  værende  Uendelighed  og  dets  Udelelighed. 

I  hiin  første  Sondring,  der  ligesom  gjør  det  uendelige 
Værende  splidagtigt  i  sig  selv,  ligge  alle  de  andre  Sondringer. 
Sondringen  mellem  Gud  som  et  Overnaturligt  og  Verdens- 
tilværelsen  som  det  Naturlige  er  allerede  berørt.  Skabelses- 
forestillingen  kommer  ind  idet  Naturen  sees  som  den  uendelige 
transscendente  Aarsags  Virkning ,  og  om  end  Frembringelsen 
sættes  som  nødvendig,  altsaa  indirecte  betegnes  som  en  Væ- 
sensudfoldelse,  der  indeslutter  Væsensenheden,  paatrænger  dog 
Udtrykket  Skabelse  sig  netop  fordi  Aarsagen  sondres  fra  Uni- 
verset. Og  idet  Gud ,  i  Sondringen  fra  det  Naturlige ,  det 
uendelige  Legeme ,  væsentlig  bliver  en  aandelig  Enhed ,  saa 
bliver  der,  trods  Bestræbelsen  for  at  sætte  Materien  i  ham 
som  Moment  i  hans  Væsen,  dog  kun  sat  en  aandelig  Kilde  til 
den,  en  Materiens  « ratio »,  i  Gud,  og  i  Universet,  hvor  Æthe- 
ren  paa  een  Gang  skulde  være  den  almene ,  altgjennemtræn- 
gende  Materie  og  den  levende,  virkende  Kraft,  skiller  dog  uvil- 
kaarligt  det  Legemlige  og  det  Aandelige  sig  fra  hinanden. 
Det  Legemliges  Bestemmelser  blive  uforklarede  ud  fra  Mona- 
derne,  der,  som  Afbilleder  af  det  Guddommeliges  Væsen,  blive 
aandelige  Kræfter ,  og  mellem  Sjælen  og  Legemet  maa  der 
derfor  indskydes  et  forenende  Mellemled :  den  ætheriske 
Livsaand. 

Den  Paavirkning  fra  Fortiden,  som  vi  have  paaviist  i  Op- 
fattelsen af  Universets  Begreb  og  af  det  Aandeliges  og  det 
Legemliges  Forhold,  gjør  sig  ligeledes  gjældende  i  den  concrete 
Opfattelse  af  Naturtingene  og  i  Erkjendelseslæren.  I  Periodens 
Grundtanker  og  Grundretning  laae  det  begrundet ,  at  den, 
consequent,  maatte  stræbe  efter  en  Erkjendelse  af  den  concrete 
Naturtilværelse  ud  fra  physiske  Principer ,  og  at  den  maatte 
indramme  Erfaringen  og  den  frie,  af  fremmed  Autoritet  uaf- 
hængige, Selvbevidsthed  den  høieste  Betydning.  Denne  Stræ- 
ben og  denne  Indrømmelse  finde  vi  ogsaa,   især  i  Periodens 


17 


andet  Afsnit,  hvor  man  ikke  nøies  med,  gjennem  Bestemmel- 
sen af  det  Materielles  Forhold  til  Guds  Væsen,  indirecte  og  i 
Almindelighed  at  affirmere  det  Naturliges  Selvbegrundethed; 
men  hvor  man  søger  Principerne  for  den  concrete  Naturtil- 
værelse i  det  Varme  og  det  Kolde,  Ild  og  Vand  o.  desl.,  og 
hvor  man,  medens  man  gjor  Krav  paa  Erkjendelsens  Uafhæn- 
gighed af  Autoriteten,  paa  Tankens  Frihed,  viser  hen  til  et 
Udgangspunkt  for  denne  frie  Erkjendelse  i  Naturen,  til  Sand- 
sernes  og  Erfaringens  Vidnesbyrd,  og  fordrer  Erkjendelsens  Vei 
lagt  saaledes ,  at  den  fra  disse  fører  hen  til  Fornufterkjen- 
delsen  (jfr.  navnlig  Telesio  og  Bruno).  Men  Fortidens  Efter- 
virkning giver  ikke  blot  ved  Overgangsperiodens  Begyndelse 
Systemerne  et  theologisk  Præg,  men  lader  aldrig  fuldstændig 
dette  Præg  forsvinde ,  om  det  end  successivt  bliver  svagere 
under  Naturvidenskabernes  Indflydelse;  den  samvirker  med 
Eftervirkningen  af  den  græske  metaphysiske  Naturopfattelse  i 
at  berøve  de  physisk  benævnede  Principer  deres  physiske  Be- 
tydning, og  i  at  give  Phantasien  Overmagten  over  Forstanden 
i  Opfattelsen  af  Naturen,  der  for  Aanden  endnu  kun  er  den 
anthropomorphiserede  Natur;  den  begrændser  den  frie  Er- 
kjendelse ved  Autoritetstro  (Philosopherne  i  første  Afsnit  af 
Perioden,  Telesio,  Campanella)  og  den  lader  den  mystiske  Con- 
templation  af  det  overnaturlige  Guddommelige  blive  det  Høieste. 
Dette  Sidste  fremtræder  især  klart  i  Brunos  udførte  Erkjen- 
delseslære.  Han  påaviser  de  Trin,  ad  hvilke  den  menneskelige 
Erkjendelse  hæver  sig  op  fra  Ideernes  sandselige  Afbilleder  til 
Ideerne  og  fra  disse  til  den  aandelige  Enhed,  der  er  Altets 
Livsgrund.  Her  bliver  den  successive  Fremskridens  Nødven- 
dighed betonet;  det  Endelige,  der  er  Guddommens  Virkning, 
sættes  som  det ,  der  er  uundværligt  til  Erkjendelsen  af  Aar- 
sagen;  gjennem  Naturen  skal  Tanken  finde  Gud.  Men  paa 
een  Gang  skydes  dette  Synspunkt  tilside,  og  om  end  heri  en 
eensidig  Immanentstheorie  og  et  eensidigt  bestemt  Gudsbegreb 
gjør  sig  gjældende,  saa  indvirker  tillige,  som  det  i  Udførelsen 
viser  sig.  Eftervirkningen  af  det  middelalderlige,   supranaturale 

TraDSScendentsstandpunkt.  Idet  Guds  Iboen  i  os  i  sin  Uende- 
lighed accentueres,  bliver  den  det  ene  Afgjørende,  ligeoverfor 
hvilket  den  endelige  Betingethed  taber  sin  Betydning:  Erkjen- 
delsens  Grader  forsvinde  i  det  Uendelige.  I  Kraft  af  Guds 
Iboen  kunne  vi  see  Alt  i  een  Anskuelse ,  med  umiddelbar 
Evidents,  paa  Intuitionens  Maade.  I  disse  Bestemmelser  have 
vi  endnu  Udtryk  for  Pantheismen,  om  end  dennes  eiendomme- 
lige  Form  er  bestemt  ved  Indvirkninger  fra  en  Fortid,  hvis  For- 
hold til  Naturen  var  et  andet  end  Overgangperiodens.  Men  Mid- 
delalderens Indvirkning  røber  sig  saa  idet  Contemplationen 
udtrykkelig  sættes  som  en  overnaturlig  Aet ,  der  skal  være 
(•umulig  og  ikke  existerende  for  hvem  der  ikke  troer».  Lige- 
som, efter  Scholasticismens  Lære,  den  overnaturlige  Forhaielse 
af  de  menneskelige  Evner  vel  sættes  som  betinget  ved ,  men 
dog  ikke  som  i  Sandhed  staaende  i  teleologisk  Sammenhæng 
med  den  naturlige  Udvikling,  saaledes  skal  ogsaa  denne  Con- 
templation  være  forberedt  i  os  ved  Tankelivets  Udvikling,  men 
ikke  fremgaae  af  denne;  den  skal  komme  som  en  pludselig 
Virkning  af  Gud,  den  « almindelige  Intelligents»,  der,  idet  den 
bestemmes  som  overnaturligt  virkende,  uvilkaarligt  forvandles 
til  det  «supranaturale  Princip  I),  til  den  transscendente  Guddom, 
i  hvis  Anskuen  Saligheden  bestaaer.  I  denne  Anskuen  er 
Sjælen  i  Enhed  med  Gud ,  og  Sjælens  ForvandUng  til  Gud 
fuldendes  i  den  Kjærlighedens  fiuvia,  det  "heroiske  Raseri«,  i 
hvilken  Erkjendelse  og  Handlen  mødes ,  og  Tankens  og  Vil- 
liens ,  Erkj endelsens  og  det  sædelige  Livs  sidste  Maal  er  i 
Enhed. 


Idet  Systemerne  i  Overgangsperioden,  selv  hvor  de  gjøre 
Krav  paa  Uafhængighed  og  Selvstændighed,  væsentlig  kun  re- 
producere Oldtidens  Tankeindhold  og  Tænkningaart,  og  idet  de 
have  optaget  modsatte  Elementer  i  sig,  som  de  ikke  have 
kunnet  sammenarbeide  til  organisk  Enhed,  kunne  de  ikke  be- 
tragtes   som    repræsenterende    en    selvstændig   Grundform    af 

Philosophien.  Men  de  faae  deres  store  Betydning  ved  den 
nye  Aand ,  der  gjennem  dem  arbeider  sig  frem  til  Klarhed, 
ved  det,  de  under  Modsætningen  til  Middelalderen  have  for- 
beredt og  stræbt  hen  imod,  ved  de  Problemer,  de  have  skærpet, 
ved  det  Tankestof,  de  have  samlet.  Ved  Uensartetheden  i 
deres  Elementer,  ved  den  uovervundne  Dualisme,  og  ved  Over- 
vættesheden  i  deres  Fordring  til  den  menneskelige  Erkjendelse, 
fremkaldes,  som  ovenfor  berert,  en  Skepsis,  der  først  viser  sig 
som  et  Gjæringsstof  i  de  meest  udviklede  Systemer,  men  ved 
Periodens  Slutning  ogsaa  fremtræder  isoleret  og  gjennemfert, 
og  som  røber  sin  Kilde  ved  at  tage  sine  Motiver  deels  fra 
Uovereensstemmelsen  mellem  de  menneskelige  Meninger,  deels 
fra  den  Tvedragt,  Dualismen  bringer  ind  i  den  menneskelige 
Natur,  mellem  Sandser  og  Forstand,  Legeme  og  Aand,  og  som 
skal  gjøre  Videnskaben  umulig,  deels  fra  den  Umulighed  af 
at  realisere  Erkjendelsens  Uendelighed ,  af  hvilken  Umulig- 
heden af  en  Erkjendelse  af  det  Enkelte,  der  er  Led  i  Totali- 
teten, udledes.  Den  enthusiastiske  Tro  paa  den  menneskelige 
Erkjendelses  Magt ,  med  hvilken  Perioden  begyndte ,  bliver 
rokket  ved  selve  Beskæftigelsen  med  Naturen ,  der  aabner 
Blikket  for  Menneskets  Naturbetingelser  og  Naturskranker,  og 
viger  efterhaanden  for  en  skeptisk  Besindighed ,  der  leder  til 
Bevidstheden  om  Nødvendigheden  af,  at  betrygge  Philosophien 
ved  en  sikker  Methode  og  ved  at  tage  Udgangspunktet  fra  et 
Fast  og  Uomstødeligt.  Med  Fordringen  herpaa  begynder  den 
egentlige  nyere  Philosophie. 

Anden   Afdeling. 

Den  nyere  Tids  PMlosophie  i  dens  selvstændige 
Udformning. 


F"ørste   KZapitel. 

Den  nyere  Philosophies  almindelige  Charakteer. 
Dens  Udviklingsform. 


Den  selvstændigt  udviklede  nyere  Philosophies  Forhold  til 
Overgangsperiodens  Tænkning  er  i  det  Foregaaende  antydet. 
Fælleds  for  begge  er  Retningen  mod  Naturen  og  mod  Selv- 
bevidstheden. Eiendommeligt  for  den  nyere  Tids  Philosophie 
er  ikke  blot  det  forandrede  Forhold  til  Oldtidens  Tænkning,  af 
hvilken  den  er  og  veed  sig  uafhængig,  men  ogsaa  Stillingen 
og  Behandlingen  af  dens  Opgave.  Den  nyere  Philosophie  har 
ikke  længere  den  begeistrede,  men  blinde  Tillid  til  Aandens 
Magt,  der  var  charakteristisk  for  Overgangsperiodens  digteriske 
Tænkere;  den  begynder  med  en  besindigere  Bevidsthed  om 
Nødvendigheden  af,  ved  en  forudgaaende  Tvivl  at  betrygge  den 
philosophiske  Erkjendelse,  hvis  Opgave  bliver  den  methodiske 
Udfoldelse  af  et  sammenhængende  og  ensartet  Tankeindhold, 
hentet  fra  Aandens  og  Naturens  Virkelighed.  Baade  for  den 
realistiske  og  den  idealistiske  Form  af  den  nyere  Philosophie 
bliver  Tvivlen  Udgangspunktet,  enten,  som  hos  Bacon,  opfattet 
som  Aandens  Befrielse  fra  Fordomme  for  rent  og  uden  For- 
vanskning at  kunne  optage  Erfaringsgjenstanden;  eller,  som 
hos  Descartes,  opfattet  som  Tankens  Udsondring  af  Alt  hvad 
der  ikke  er  Tanke,  for  gjennem  denne  Udsondring  at  finde  sig 
selv.  Og  ligesom  Tvivlen  bliver  det  fælleds  Udgangspunkt, 
bliver  Bevidstheden  om  Tankens  Frihed  og  Uafhængighed  den 

fælleds  Forudsætning ,  og  baade  for  den  nyere  Philosophies 
idealistiske  og  realistiske  Hovedform  bliver,  om  end  i  Idealis- 
men Tanken  begynder  med  at  indeslutte  sig  i  sig  selv,  Na- 
turen en  væsentlig  Gjenstand  for  Erkjendelsen.  Tanken ,  der 
søger  sig  selv  i  Selvbevidsthedens  Virkelighed,  drages 
uimodstaaeligt  hen  mod  det  objective  Virkelige,  der  hævder  sig 
en  selvstændig  og  væsentlig  Betydning,  og  under  det  umiddel- 
bare Forhold  til  dette  Virkelige  hævder  Tanken  sin  Frihed  for 
Autoriteten,  udvikler  sine  Former  og  bliver  sig,  klarere  eller 
dunklere ,  bevidst ,  ikke  at  kunne  løsrive  sig  fra  sin  Natur- 
grund. 

De  ydre  Forhold,  under  hvilke  den  nyere  Philosophie  ud- 
viklede sig,  vare  gunstige  for  dens  Uafhængighed.  Protestan- 
tismen ,  der  i  den  vestphalske  Fred  vandt  Anerkjendelsen  af 
Ligeberettigelse ,  knækkede  Pavedømmets  Suprematie.  Hier- 
archiets  aandelige  Magt,  der  længe  havde  været  i  Dalen,  brødes 
afgj ørende  ved  Udviklingen  af  den  politiske  Statsenhed ,  ved 
Naturvidenskabernes  Udvikling  og  ved  de  folkelige  Literaturers 
Tilbliven.  Kirkens  Plads  som  Centrum  for  det  aandelige  Liv 
indtoges  af  en  lærd  Stand,  der  i  det  17de  og  tildeels  endnu  i 
det  18de  Aarhundrede  i  Latinen  havde  et  universelt  Meddelel- 
sesmiddel. Den  nye  aandelige  Bevægelse  lededes  ikke  saa 
meget  af  Universiteterne,  der  kun  tildeels  havde  fulgt  den  nye 
Tids  Strømning,  som  af  Akademierne  og  navnlig  af  uafhængige 
Videnskabsmænd.  Philosophien  blev  kun  sjeldent  fortrædiget 
af  Statsmagten  og  fandt  da  altid  Sympathie  og  altid  et  Fri- 
sted. Den  voxede  efterhaanden  op  til  en  Magt,  der  i  det  18de 
Aarhundrede  kunde  angribe  det  Bestaaende  paa  alle  Gebeter 
og  i  høi  Grad  bidrage  til  den  franske  Revolution,  og  om  den 
end  efter  den  Tid  væsentlig  er  traadt  tilbage  i  sin  gamle  Stilling 
som  roligt  forskende  Videnskab,  saa  holder  den  sig  i  denne  be- 
skednere, men  sandere  Stilling  skadesløs  ved  at  træde  i  et 
Vexelvirkningsforhold  til  alle  Videnskaber  og  ved  i  det  reli- 
giøse, politiske  og  sociale  Livs  Former  at  have  nedlagt  Spiren 

til  en  med  dens  eget  Væsen,  den  frie  Tankes  Væsen,  stem- 
mende Udvikling.  — 

Den  nyere  Philosophie  udvikler  sig,  ifølge  den  Modsæt- 
ning mellem  Natur  og  Aand,  der  var  dens  Forudsætning  (jfr. 
1.  Deel,  S.  8)  gjennem  en  dobbelt  Række  af  Systemer:  en 
realistisk  og  en  idealistisk.  Fra  et  dobbelt  Udgangspunkt:  fra 
Naturen  og  fra  Aanden ,  stræber  den  hen  mod  Enheden  ,  og 
ved  det  dobbelte  Udgangspunkt  bliver  Erkjendelsens  Cha- 
racteer  og  væsentlige  Gjenstand  og  Rækkens  Slutningspunkt 
og  Resultat  forskjelligt  bestemt.  Den  fra  Naturen  udgaaende 
Retning  faaer  Naturen  til  sin  væsentlige  Gjenstand,  Erfaringen 
til  Erkjendelsens  Form,  og  fører  tilsidst  til  at  lade  Aanden 
forsvinde  i  Materien  som  en  enkelt  Existentsform  af  denne,  og 
at  sætte  den  aandløse  Materie  som  Tilværelsens  Enhed.  Den 
fra  Aanden,  fra  Selvbevidstheden,  udgaaende  Retning  sætter, 
om  den  end ,  ifølge  den  nyere  Tids  Tendents ,  uvilkaarligt 
drages  hen  imod  Naturen ,  Aanden  som  sin  høieste  og  væ- 
sentligste Gjenstand ,  den  faaer  til  Erkjendelsens  Form  den 
aprioriske  Tænkning,  og  dens  sidste  Maal  bliver  en  Panlo- 
gisme,  der  lader  al  virkelig  Væren  forvandles  til  Tanke- Væren, 
der  lader  Naturen  og  det  Materielle  blive  en  forsvindende 
Væreform  indenfor  Aaudens  ideelle  Proces,  den  evigt  virkelige 
eneste  Sandhed,  og  altsaa  sætter  det  naturløse  Aandelige  som 
Tilværelsens  Enhed. 

Nærmere  articulere  de  to  Udviklingsrækker  sig  paa  føl- 
gende Maade.  Den  realistiske  Række  udvikler  sig  fra  sin 
første  Form  som  Erfaringsphilosophie  (Bacon)  til  en  den 
aprioriske  Erkj endelse  fornægtende  Empirisme  (Locke),  og 
fra  dette  Punkt  deler  den  sig  i  to  Forgreninger,  af  hvilke  den 
ene  gjennem  formel  (empirisk)  Idealisme  (Berkeley)  løber 
ud  i  Skepticisme  (Hume),  den  anden  gjennem  Sensua- 
lisme (Condillac)  i  Materialisme  (Systéme  de  la  nature). 
Den  idealistiske  Række  deler  sig  i  et  dogmatisk  og  et 
kritisk  Afsnit.  Den  begynder  som  dogmatisk  Idealisme  idet 
Tanken,  i  Tillid  til  den  « klare  og  tydelige«  Erkjendelses  Magt, 

uden  at  gjere  sig  Muligheden  af  en  objectiv  Erkjendelse  til 
Problem  ,  vender  sig  mod  Gjenstanden  for  at  bemægtige  sig 
den.  Den  dogmatiske  Ideealisme  udvikler  sig  gjennem  Descar- 
tes's,  Spinozas  og  Leibnitzes  Systemer,  den  fortsættes  aandløst 
og  uproductivt  hos  Wolf  og  sygner  hen  i  det  18de  Aarhun- 
drede.  Kant  grundlægger,  ved  at  tage  Erkjendelsesproblemet 
til  Udgangspunkt,  den  kritiske  Idealisme,  indenfor  hvilken 
der  atter  sondrer  sig  en  i  snævrere  Forstand  kritisk  Form, 
med  Ketning  mod  det  Speculative  (Kant,  Fichte),  og  en  spe- 
culativ  Form,  der  dog  i  sig  bærer,  om  end  som  skjult,  det 
ved  Principbestemmelsens  Ensidighed  betingede,  i  ensidig  For- 
stand kritiske  Element  (Schelling,  Hegel).  Mod  Ensidigheder 
i  den  kritiske  Ideahsmes  Udvikling  fremtræder  en  Reaction  fra 
Troesphilosophien  og  fra  den  Herbartske  « Realisme«. 


A.iidLet   KZapitel. 


Den  realistiske  Udviklingsrække. 


1.   Bacon. 

Frants  Bacon  er  født  i  London  1561.  Hans  Fader 
var  Storseglbevarer  under  Dronning  Elisabeth.  I  sit  12te  Aar 
kom  han  til  Universitetet  i  Cambridge,  hvor  fortsatte  Studier 
snart  bragte  ham  til  at  indsee  Manglerne  ved  den  scholastiske 
Philosophie.  Fra  Universitetet  gik  han  med  den  engelske  Ge- 
sandt til  Paris ,  og  under  et  toaarigt  Ophold  der  skrev  han, 
19  Aar  gammel,  sit  Værk:  de  statu  Europæ.  Hans  Faders 
Død  kaldte  ham  tilbage  til  England,  og  da  han,  som  yngre 
Søn,  var  uden  Formue,  lagde  han  sig  efter  Retsvidenskaben, 
erhvervede  sig  snart  et  anseet  Navn  som  Jurist ,    og  blev  af 

Kronen  consuleret  i  vigtige  Spørgsmaal.  Samtidig  med  sine 
juridiske  Studier  vedblev  han  imidlertid  at  dyrke  Philosophien, 
og  han  lagde  allerede  dengang  Planen  til  en  Reform  af  Viden- 
skaberne. Greven  af  Essex  begunstigede  ham,  men  Bacon  op- 
traadte,  efter  hans  Fald,  som  Kronens  Anklager  imod  ham. 
Fra  1595  havde  Bacon  været  Medlem  af  Parlamentet ,  men 
først  efter  at  Elisabeth,  der  nærede  Mistillid  til  hans  Charak- 
teer,  var  død,  modtog  han  et  Statscmbcde.  Ved  at  slutte  sig 
til  Jacob  den  Førstes  Minister  Buckingham  steg  han  hurtigt 
til  de  høieste  Værdigheder.  Han  blev  1617  Storseglbevarer, 
1619  Lordkantsler  og  Baron  af  Verulam,  1620  Vicomte  af  St. 
Albans.  Men  allerede  1621  blev  han  anklaget  for  Parlamentet 
for  Bestikkelse ,  og  dømt  til  at  miste  sine  Embeder ,  til  en 
Pengebøde  paa  4000  £  og  til  Fængsel;  dog  benaadedes  han 
for  de  to  sidste  Straffe,  og  efter  Jacobs  Død  og  Buckinghams 
Fald  blev  hans  Proces  casseret  og  han  fritoges  for  alle  Følger 
af  Dommen,  mere  dog  vistnok  fordi  man  betragtede  ham  som 
opoflfret  af  den  almindeligt  forhadte  Buckingham ,  end  fordi 
man  ansaae  ham  for  uskyldig.  Efter  den  Tid  levede  han 
som  Privatmand  alene  for  Videnskaberne  og  døde  1626. 

Bacons  to  Hovedværker  ere  Skriftet  de  augmentis  et  dig- 
nitate  scientiarum  (i  første  Udkast  udgivet  1605,  fuldstændigt 
1623)  og  Novum  Organon  (1620).  De  danne  de  to  første  Led 
i  et  omfattende  Værk,  der  som  en  Videnskabernes  Instauratio 
magna  først  skulde  give  en  Oversigt  over  Videnskabens  hele 
Articulation,  dernæst  udvikle  den  nye  videnskabelige  Methode, 
saa  samle  Videnskabernes,  især  Naturvidenskabens,  Stof:  Induc- 
tionens  Materiale,  derefter  bearbeide  det  efter  Inductionens  Me- 
thode, saa  at  Naturlovene  og  Forklaringerne  af  Phænomenerne 
fandtes ,  og  endelig  give  en  Anvisning  til  de  vundne  Erkjen- 
delsers  praktiske  Anvendelse  (scientia  activa).  Bacons,  efter 
hans  Død  udgivne,  Silva  silvarum  sive  historia  naturalis,  inde- 
holder en  udførlig  Materialsamling ;  til  de  sidste  Partier  af 
Værket  har  Bacon   kun  givet  faa  og  ufuldkomne  Bidrag. 

Bacon  begrunder  den  nyere  Philosophies  realistiske  Ret- 
ning, idet  han  i  Erkjendelsen  af  Nødvendigheden  af  en  fuld- 
stændig Reform  af  Philosophien  med  klar  Bevidsthed  bestemmer 
Naturen,  der  i  Overgangsperioden  ligesom  magisk  havde  draget 
Aanden  til  sig,  som  Tankens  væsentlige  Gjenstand,  og  den  paa 
Erfaring  grundede  Naturvidenskab  som  alle  Videnskabers  Moder. 
Fortidens  Philosophie  dømmer  han  i  det  Hele  som  formalistisk 
og  som  ufrugtbar  i  praktisk  Henseende.  En  ægte  Naturphilo- 
sophie  har  efter  hans  Anskuelse  slet  ikke  existeret:  den  har 
enten  været  fordærvet  ved  Logik  (Metaphysik),  som  hos  Ari- 
stoteles,  eller  ved  naturlig  Theologie,  som  hos  Platon,  eller 
ved  Mathematik ,  som  hos  Nyplatonikerne.  Videnskabernes 
hele  Tilstand  er  slet;  deres  Forfald  er  væsentlig  begrundet  i, 
at  de  have  løsrevet  sig  fra  Erfaringen  og  Naturen;  medvir- 
kende Aarsager  søger  Bacon  i  Fortidens  spiritualistiske  For- 
nemhed, i  dens  Overtro  og  blinde  Religionsiver,  i  dens  en- 
sidige Beskæftigelse  med  Theologie,  Moral  og  Politik,  i  dens 
Autoritetstro  og  dens  blinde  Ærbødighed  ligeoverfor  Oldtiden, 
og  endelig  i  dens  Modløshed  ligeoverfor  de  store  Vanskeligheder. 
Forat  Videnskaben  kan  fornyes  og  blive  frugtbar  for 
Menneskets  Herredømme  over  Tingene ,  fordres  en  Tilbage- 
venden til  Naturen  og  Erfaringen ,  og  en  ny  Methode ,  ved 
hvilken  Naturen  kan  opfattes  uforvansket  efter  sit  virkelige 
Væsen ,  idet  kun  en  saadan  Opfattelse  i  Sandhed  kan  blive 
frugtbringende.  « Verden  skal  ikke,  som  hidtil  er  skeet,  tvinges 
ind  i  den  menneskelige  Forstands  snævre  Sphære,  men  denne 
skal  udstrækkes  og  udvides  for  at  optage  Billedet  af  Verden 
saadan  som  den  er».  Derfor  maa  Mennesket  først  befrie  sin 
Aand  fra  alle  « Idoler »  o:  fra  alle  de  skuffende  Billeder  (Fore- 
stillinger), der  ikke  udtrykke  det  Objectives  Natur,  men  ud- 
springe af  et  Subjectivt:  af  menneskelige  Tilbøieligheder  eller 
Fordomme.  Bacon  skjelner  m^ellem  «idoIa  tribus»,  der  ere  be- 
grundede i  den  menneskelige  Natur  i  Almindelighed,  f.  Ex.  i 
dens  Tilbøielighed  til  at  anthropomorphisere,  til  at  ville  finde 
Orden  og  Lighed  overalt,  til  at  oversee  de  negative  Instantser, 

til  ensidig  Abstraction,  o.  desl. ;  «idola  specus»,  der  have  deres 
Oprindelse  fra  Individualiteten  og  Opdragelsen;  «idola  fori», 
der  fremkaldes  ved  Sproget,  og  <ddola  theatri»,  der  hidrøre 
fra  det  ved  Traditionen  Indprægede,  fra  forudfattede  Meninger 
og  vedtagne  Methoder.  Naar  Aanden  er  renset  for  disse  Idoler, 
er  den  skikket  til  at  optage  sin  Gjenstand  uforvansket.  Dette 
skeer  da  ved  Anvendelsen  af  den  sande  Erkjendelsesmethode: 
den  planmæssige  Erfarings  Methode.  Udgangspunktet 
tager  den,  forat  vinde  et  sikkert  Grundlag,  i  Naturens  reale 
Enkeltheder,  og  fra  disse  stiges  der,  efterat  de  methodisk  ere 
ordnede.  Skridt  for  Skridt,  under  kritisk  Iagttagelse  af  de  po- 
sitive og  negative  Instantser ,  under  Fremhæven  af  de  afgjø- 
rende  Tilfælde  og  under  Benyttelsen  af  Experimentet  og  Ana- 
logien, ved  den  sande  Induction  op  til  Erkjendelsen  af  For- 
men, den  i  det  Materielle  virkende,  forenende  Lov,  og  gjennem 
Formernes  Trinrække  stræbes  der  hen  mod  Naturens  Enhed 
(formå  magna)  som  det  theoretiske  Maal.  Ved  denne  Methode, 
der  er  Philosophiens  novum  organon,  vindes  en  sand  Fortolk- 
ning af  Naturen  (en  interpretatio  naturæ  i  Modsætning  til  en 
antecipatio  naturæ),  og  ved  den  bevirkes  Videnskabernes  « store 
Fornyelse". 

Sin  Inductionsmethode  stiller  Bacon  mod  den  syllogistiske 
Methode,  der  var  Scholasticismens.  Syllogismen  hviler  paa  de 
Begreber,  der  indeholdes  i  dens  Præmisser;  men  idet  disse 
Begreber  kun  kunne  bestemmes  paalideligt  og  nøiagtigt  gjen- 
nem Inductionen ,  viser  Syllogismen  tilbage  til  denne.  Den 
tidligere  Philosophie  har  nu  vel  kjendt  en  Art  Induction,  men 
ikke  den  sande  og  methodiske.  Man  vilde  ligesom  i  en  Fart 
naae  de  almindeligste  Sætninger  for  saa  gjennem  Syllogismer  at 
komme  til  Mellemsætningerne  og  de  particulære  Sætninger. 
Den  sande  Induction  derimod  stiger  aldeles  successivt  op  fra 
det  Sandselige  og  Enkelte;  den  sondrer  og  adskiller  Naturen 
ved  de  rette  Udelukkelser  og  Udsondringer,  og  slutter  først  til 
en  Tings  affirmative  Bestemmelser  naar  den  har  samlet  og 
undersøgt    et   tilstrækkeligt  Antal   af  negative   Instantser   og 

udelukket  alle  de  Bestemmelser  fra  Gjenstanden ,  der  ikke 
væsentlig  høre  til  den,  Forat  ikke  Undersøgelsen  skal  blive 
uendelig,  fordres  en  contraclio  inquisitionis,  der  skeer  ved  at 
fremhæve  de  væsentlige  Instantser,  de  Instantser,  der  have  et 
Prærogativ  (saaledes  anfører  Bacon  Qviksølvets  Vægtforhold  til 
Guldet  som  afgjorende  for  Bestemmelsen  af  den  specifiske 
Tyngde  som  afhængig  ikke  af  Cohæsionen ,  men  af  Massen). 
Idet  der  successivt  naaes  op  til  bestandig  almindeligere  Be- 
greber, saa  ere  disse  «non  notionalia,  sed  bene  terminata,  et 
talia ,  quæ  natura  ut  revera  sibi  notiora  agnoscat ,  quæque 
rebus  hæreant  in  medullis».  Begrebet,  "Formens  udtrykker 
Sagens  virksomme  Natur,  og  indeslutter,  som  det  Gjennem- 
gaaende  i  det  Enkelte,  Loven  for  dette.  Til  Naturens  haieste 
Form  (dens  formå  magna)  gaaer  Veien  gjennem  Erkjendelsen 
af  de  «enkelte»  (simplices)  Former,  der  ere  Grundlaget  for  Op- 
fattelsen af  Naturen  i  dens  Enhed.  De  maae  ikke  opfattes  som 
sondrede  fra  Materien,  men  de  maae  gjenfindes  i  de  forskjel- 
ligartede  Dele  af  Materien. 

Paa  Erkjendelsen  af  Formen  beroer  Videnskabens  prak- 
tiske Betydning.  Den,  der  har  erkjendt  Formen,  har  Magt 
over  Naturen  og  er  paa  en  Maade  alvidende.  Han  kan  »su- 
perinducere«  Formen  paa  alle  Arter  af  Gjenstande  og  udfore 
alle  de  Vidundere ,  som  Ålchemisterne  gjøre  Fordring  paa  at 
kunne  udføre.  "Scientia  et  potentia  in  unum  coincidunt«. 
Videnskaben  i  dens  sande  Form,  som  Afbilledet  af  Væren,  be- 
grunder Menneskets  Herredømme  over  den  Natur,  "der  kun 
overvindes  ved  at  adlydes »,  og  den  tjener  Menneskets  Nytte. 
Det  Theoretiske  og  det  Praktiske  er  uadskilleligt  forbundet 
i  den. 


I  sin  encyclopædiske  Ordning  af  Videnskaberne, 
der,  idet  den  begrændser  dem  mod  hverandre,  fastholder  deres 
organiske  Sammenhæng,  tager  Bacon  til  Inddelingsgrund  for  «doc- 
trina  humana«  de  Sjælekræfter,  der  "afbilde  Verden« :  Hukom- 

melse,  Phantasie  og  Fornuft.  Efter  deres  Forskjellighed  inddeles 
saa  « globus  intellectualis«  i  Historie,  Poesie  og  Philosophie.  Hi- 
storien, der  deler  sig  i  historia  naturalis  og  historia  civilis  (hvor- 
under Kunstens  og  Videnskabens  Historie  indbefattes),  har  til 
Gjenstand  Individerne,  ikke  Arterne.  Den  beskriver  Kjendsgjer- 
ninger  medens  Philosophien  begriber  Aarsager.  Poesien  har 
ligeledes  at  gjore  med  Individer,  men  med  fingerede.  Den 
deler  sig  i  den  fortællende  (episke),  den  didaktiske  (paraboliske) 
og  den  dramatiske.  Den  lyriske  Poesie  fattes  i  Inddelingen; 
den  henføres  af  Bacon  under  Philosophie  og  Rhetorik.  Phi- 
losophien beskæftiger  sig  med  de  almindelige  Begreber, 
deres  Forbindelse  og  Adskillelse  og  retter  sig  heri  efter  Na- 
turens Love  og  Sagens  Evidents.  Den  søger,  i  Modsætning 
til  den  aabenbarede  Theologie,  de  naturlige  Aarsager,  og  deler 
sig  efter  sit  Object  i  naturlig  Theologie,  Naturphilosophie  og 
Læren  om  Mennesket.  Den  aabenbarede  Theologie,  til 
hvilken  den  positive  Lære  om  Gud,  og  Læren  om  et  Aandeligt 
i  Mennesket  (til  Forskjel  fra  den  naturlige  Sjæl)  hører ,  be- 
tragter Bacon  ikke  som  en  Gjenstand  for  Fornufterkjendelsen, 
men  for  Troen,  og  overhovedet  holder  han  Religion  og  Philo- 
sophie strængt  adskilte,  nærmest  i  Philosophiens  Interesse  for 
at  værne  den  mod  Indgreb  fra  Kirkens  Side.  Hans  Yttringer 
om  Troesgjenstandene  lyde  tidt  meget  ironiske;  saaledes  naar 
han  siger:  quanto  igitur  mysterium  aliquod  divinum  fuerit 
magis  absonum  et  incredibile,  tanto  plus  in  credendo  exhibetur 
honoris  deo,  et  fit  victoria  fidei  nobilior.  I  sin  Polemik  mod 
Fanatismen  og  Overtroen  rammer  han  undertiden  den  positive 
Religion  som  saadan.  —  Den  naturlige  Theologie  faaer  hos 
Bacon  en  noget  tvivlsom  Betydning.  Den  skal  ikke  naae  til  at 
udsige  noget  Positivt  om  Guds  Væsen;  den  skal  kun  kunne  tjene 
til  at  gjendrive  Atheismen  —  idet  Forklaringen  af  naturlige 
Aarsager  behøver  at  suppleres  ved  at  tye  til  det  guddomme- 
lige Forsyn,  —  ikke  til  at  begrunde  Troen.  Naturen  aaben- 
barer  kun  Guds  Magt;  den  er  ikke  hans  Billede,  men  hans 
Værk;  der  er  ingen  Analogie  mellem  den  og  ham. —  Natur- 

philosophien  bliver  den  egentlige  Hovedvidenskab  og  al 
Er kj endelses  Grundlag.  Som  theor etisk  (speculativ)  Na- 
turphilosophie  omfatter  den  Metaphysiken  og  Physiken 
(hvis  Hjælpevidenskab  Mathematiken  *)  er),  som  praktisk 
(operativ)  Magien  og  Mechaniken,  og  hvad  Bacon  i  sin 
encyclopædiske  Oversigt  stiller  foran  de  enkelte  philosophiske 
Videnskaber  som  en  philosophia  prima,  som  «alle  Viden- 
skabers Moder »,  gaaer  i  Virkeligheden  ind  under  den.  I  Novum 
Organon  er  det  Naturphilosophien,  der  faaer  Prædicatet  af  alle 
Videnskabers  Moder;  der  nævnes  neppe  mere  en  philosophia 
prima,  og  hvor  Bacon  i  dette  Skrift,  under  Omtalen  af  Natur- 
philosophien, taler  om  Analogier  i  Videnskaberne,  bruger  han 
de  samme  Exempler ,  med  hvike  han  før  oplyste  Tanken  om 
en  »første  Philosophie».  Dennes  Gjenstande  skulde  være  deels 
de  Axiomer,  der  ere  fælleds  for  alle  Videnskaber,  deels  saa- 
danne  Begrebsbestemmelser  som  ens  og  non  ens,  possibile  og 
impossibile ,  simile  og  diversum  ,  hvilke  Bacon  betegner  som 
relativæ  et  adventitiæ  entium  conditiones.  Han  fordrer ,  at 
Behandhngen  af  disse  Begreber  skal  skee  secundum  naturæ, 
non  sermonis  leges  ,  ved  Paavisningen  af  Naturforholdene.  — 
Metaphysiken  stræber  Bacon  at  behandle  physisk ,  me- 
dens før  Physiken  blev  behandlet  metaphysisk,  og  han  redu- 
cerer den  i  Virkeligheden  til  Physik.  Han  adskiller  den  vel 
fra  Physiken  derved,  at  denne  skal  betragte  Formen  som  vir- 
kende i  denne  bestemte,  enkelte  Materie,  der  er  foranderlig, 
Metaphysiken  den  almindelige  Lov,  der  er  uafhængig  af  den 
enkelte  Materie,  men  ikke  af  Materien  overhovedet.  Physiken 
skal  saaledes  f.  Ex.  betragte  Sneens  Hvidhed ,  Metaphysiken 
Hvidhedens  Betingelser  i  Legemer  i  Almindelighed.  Men 
denne  Betragtning  af  de  almindelige  Love,  der  skal  være 
Metaphysikens  væsentlige  Deel,  bliver  ikke  let  at  adskille  fra 
den  «abstracte  Lære  om  Legemerne«,  der  er  en  Deel  af  Phy- 


*)  Som  Lære  om  den  abstracte  Qvantitet,    der  er  en  af  Natnrformerne, 
horer  Mathematikeu  ind  under  Metaphysiken. 

siken.  En  anden  Adskillelsesgrund  mellem  Metaphysiken  og 
Physiken  sætter  Bacon  deri,  at  Metaphysiken  undersøger  øie- 
medene ,  medens  Physiken  betragter  de  virkende  Aarsager, 
hvis  Gebet  den  ikke  uden  Skade  for  sig  selv  kan  forlade.  (Ved 
Læren  om  øiemedsaarsagerne  viser  Metaphysiken  hen  til  den 
naturlige  Theologie).  Bacons  Yttringer  om  disse  Aarsager  ere 
imidlertid  væsentlig  en  Accommodation  efter  Tidens  Meninger, 
og  de  lade  i  ethvert  Tilfælde  Naturen  have  sin  Virksomhed 
for  sig  ved  Siden  af  Guddommens  ledende  Virksomhed.  Hans 
egentlige  Interesse  er  at  Qerne  ^^iemedsaarsagerne ,  som  han 
kun  opfatter  fra  en  ydre  Teleologies  Synspunkt,  fra  Physiken, 
ikke  at  hævde  dem  en  positiv  Betydning  gjcnnem  Metaphy- 
siken. De  ere,  siger  han,  « hentede  mere  fra  Menneskets  Natur 
end  fra  Universets ,  og  de  have  i  hoi  Grad  fordærvet  Natur- 
philosophien  •> .  Undersogelsen  af  dem  er  «gold,  uden  Livs- 
frugt  som  en  Gud  indviet  Nonne ».  Naturen  skal  opfattes 
physisk,  ved  sig  selv,  i  sin  concrete,  materielle  Virkelighed. 
Dette  bliver  Physikens  Opgave.  Den  deler  sig  i  Læren  om 
communia  principia  rerum,  i  Læren  om  Verdensbygningen  og 
i  Læren  om  de  forskjellige  Legemer ,  der  atter  enten  er  den 
concrete  Legemlære  (Læren  om  Planter,  Dyr  o.  desL),  eller  den 
abstracte  Legemlære  (Læren  om  de  almindelige  physiske  Egen- 
skaber, f.  Ex.  Varme,  Lys  o.  s.  v.).  —  Af  den  praktiske  Na- 
turphilosophies  Dele  er  Mechaniken  Anvendelsen  af  Physiken, 
den  naturlige  Magie  Anvendelsen  af  Metaphysiken.  Ma- 
gien er  den  Videnskab  eller  Kunst,  der  af  Erkjendelsen  af  de 
skjulte  Former  udleder  forbausende  Virkninger,  og  ved  at  bringe 
de  virkende  og  lidende  Elementer  sammen,  bringer  Naturens  Magt 
for  Dagen.  Bacon  er,  med  Hensyn  til  den,  endnu  temmelig  hildet 
i  sin  Tids  Meninger,  tildeels  paa  Grund  af  hans  mangelfulde  Kund- 
skab i  Naturvidenskaberne.  Han  troer  saaledes  endnu  paa  Mu- 
ligheden af  at  gjøre  Guld,  og  han  forkaster  ikke  heller  ube- 
tinget den  ældre  phantastiske  Magie.  —  Den  philosophiske  Lære 
om  Mennesket  har  dette  deels  til  Gjenstand  som  enkelt 
Individ  (philosophia  humanitatis),    deels  som  Led  i  Samfundet 

(ph.  civilis).  Læren  om  Individet  betragter  deels  Sjælen,  deels 
Legemet.  Psychologien  har  ikke  at  gjøre  med  den  over- 
naturligt inspirerede  Sjæl,  der  er  Theologiens  Gjenstand,  men 
kun  med  den  sandselige  Sjæl ,  der  er  en  legemlig  Substants, 
som  har  sin  Plads  i  Hjernen,  og  kun  er  usynlig  paa  Grund  af 
sin  Finhed.  Denne  Sjæls  Egenskaber  ere  frivillig  Bevægelse, 
og  Fornemmelse.  Sjælens  Fornemmelser  ere  bevidste;  ube- 
vidste Fornemmelser  (Perceptioner)  findes  hos  alle  Legemer, 
og  yttre  sig  i  Tiltrækning  og  Frastoden  o.  desl.  —  Videnska- 
berne om  Brugen  af  Sjælens  Evner  ere  Logiken  og  Ethiken. 
Logiken  er  Læren  om  den  mod  Sandheden  rettede  Erkjen- 
delse;  Ethiken  er  en  Anvisning  for  Villien  til  at  handle  ret. 
Det  Gode  er  hvad  der  nytter  Mennesket,  de  enkelte  Individer 
og  Menneskeheden.  Den  almeennyttige  Handlen  er  den  h^iesle 
Pligt;  det  Almeennyttige  er  i  alle  Collisionstilfælde  den  sidste 
afgjørende  Instants.  Medens  Ethiken  angaaer  bonitas  interna, 
angaaer  philosophia  civilis  bonitas  externa  i  Omgang  med 
Mennesker,  i  Forretninger  og  i  Statssamfundet.  Hvad  Dyden  er 
for  Ethiken,  er  Klogskaben  for  Politiken.  Den  egentUge  Stats- 
kunst  ,  der  lærer  at  lede  Staten  eller  Mængden  efter  almeen- 
nyttige -Øiemed,  vil  Bacon  ikke  udføre,  men  angiver  kun  dens 
Plads.  Han  vil,  at  den  skal  behandles  af  Statsmænd,  ikke  af 
theoretiske  Philosopher  eller  Jurister. 

Idet  Bacon  giver  sin  encyclopædiske  Oversigt  over  Viden- 
skaberne, angiver  han  paa  mange  Punkter  Videnskaber,  der 
endnu  savnedes.  Blandt  disse  ere,  foruden  en  philosophia 
prima,  en  Metaphysik  og  en  magia  naturalis  efter  hans  Op- 
fattelse, en  Literaturhistorie,  en  Philosophiens  Historie,  en  phy- 
sisk  Astronomie,  en  sammenlignende  Anatomie,  en  philosophisk 
Grammatik  o.  fl. 


Naar  vi  hos  Bacon,  hos  hvem,  efter  hans  hele  historiske 
Stilling ,  Problemet  om  Erkjendelsens  Methode  træder  frem 
foran  Problemet  om  Tilværelsens  Princip,    gjennem  de  spredte 

og  aphoristiske  Udsagn,  der  findes  i  hans  Skrifter,  ville  søge 
hans  Anskuelse  om  Tilværelsens  Grund,  ville  vi  finde  en  Stræben 
efter  Enhed,  der  dog  ikke  overvinder  Dualismen.  Naar  vi  ville 
finde  Bacons  sande  Mening  angaaende  Tilværelsens  Grund, 
maae  vi  ikke  tage  hans  Yttringer  om  hvad  han  gjer  til  den 
aabenbarede  Theologies  Gjenstand  efter  Bogstaven.  Disse 
Yttringer  ere  kun  accommoderende,  kun  beregnede  paa  at  be- 
skytte hans  Philosopheren  mod  theologiske  Indgreb.  Idet 
Aabenbaringen  og  det  Overnaturlige  udsondres  fra  Philosophien, 
undgaaer  denne ,  paa  sit  Omraade ,  Dualismen  mellem  det 
Overnaturlige  og  det  Naturlige,  og,  idet  den  hævder  sig  det 
Sidste ,  gjer  den  det  Første  til  et  for  Philosophien  ikke  Exi- 
sterende,  til  et  Saadant,  som  den  factisk  negerer.  Men  i  Na- 
turen bliver  Materien  Grundbestemmelsen.  Den  « første  Ma- 
terie" er  et  umiddelbart  positivt  Factum ,  der  ikke  kan  ud- 
ledes af  noget  Andet:  Aarsagernes  Række  kan  ikke  gaae  i  det 
Uendelige.  Men  forat  have  en  virkelig  Existents  maa  den 
første  Materie  oprindelig  have  Form  og  Bevægelse.  Den  frem- 
bringer Alt  og  opløser  Alt  i  sig;  Hovedsummen  af  den  bliver 
bestandig  den  samme,  men  fordeles  paa  forskjellig  Maade. 
Materiens  Modstand  mod  Tilintetgj øreise  er  ikke  en  Liden, 
men  den  allervirksomste  Kraft.  Alt  Legemligt  har  en  vis 
Iagttagelses-  eller  Forestillingsevne  og  en  vis  Valgevne. 
Mellem  Legemerne  med  Sandser  og  dem  uden  Sandser  finder 
der  en  Overensstemmelse  i  Egenskaber  Sted. 

Ved  disse  Bestemmelser  af  Materien  er  der  tilstræbt  Be- 
grebet om  en  Enhed  af  det  i  Naturen ,  Philosophiens  eneste 
Gjenstand,  aldrig  adskilte  Aandelige  og  Legemlige,  og  i  det 
søges  en  oprindelig  Kilde  til  den  Virksomhed ,  ved  hvilken 
Naturtingenes  og  Naturformernes  Mangfoldighed  udfolder  sig. 
Men  Modsætningen ,  der  tilsyneladende  ophævedes  ved  Op- 
fattelsen af  Materiens  Begreb,  træder  atter  frem  indenfor  dette. 
I  Materien  foregaaer  der  ligesom  en  Deling  i  et  dobbelt  Mo- 
ment: det  formende,  bevægende  Princip,  og  det,  det  er  dette 
Virksommes  Stof  (Substrat).    Hint  betegnes  med  et  Udtryk  fra 

Paracelsus  som  spiritus  innatus,  saaledes  at  Navnet  viser  hen 
paa  den  gamle  Modsætning  mellem  det  Aandelige  som  det 
Active  og  det  Materielle  som  det  Passive;  dette  betegnes  som 
tangibile:  det  Haandgribelige,  der  er  Virksomhedens  Materiale. 
Vel  bestemmes  igjen  spiritus  som  materiel ,  som  en  spiritus 
aéreus  aut  igneus,  saa  at  altsaa  Sondringen  ophæves  i  Navnet, 
men  kun  forat  lade  en  uforklaret  dualistisk  Væsenssondring 
blive  sat  indenfor  det  Materielle.  Fra  dette  Materielle  ude- 
lukkes saa  Aandens  Væsensbestemmelse:  Øiemedet ,  og  idet 
Begrebet  saaledes  bliver  snævrere  end  Virkelighedens  Omfang, 
blive  Væreformer  staaende,  med  Hensyn  til  hvilke  Bacon  idet- 
mindste  ikke  påaviser  en  Mulighed  til,  at  de  kunne  fores  ind 
under  hiin  Bestemmelse,  f.  Fx.  Forstand  og  Villie.  Der  er  en 
Tvetydighed  hos  Bacon,  hvor  han  taler  om  disse.  Han  skjel- 
ner,  som  vi  saae,  i  Mennesket  mellem  den  fornuftige  og  den 
sandselige  Sjæl.  Den  sidstes  Kræfter  vare  vilkaarlig  (spontan) 
Bevægelse,  og  Fornemmelse:  Kræfter,  der  søges  overalt  i  det 
Materielle.  Villie  og  Forstand  sættes  ikke  som  dens  Kræfter, 
men  der  siges  ikke  heller ,  at  de  ere  den  fornuftige  Sjæls 
Kræfter,  men  derimod,  med  et  ubestemt  Udtryk,  at  de  ere 
den  « menneskelige  Sjæls«.  Bacons  egenthge  Tanke  kan,  idet  det 
Overnaturlige  ikke  har  Realitet  for  hans  Philosophie,  kun  være 
den,  at  see  Forstand  og  Villie,  der  for  Bevidstheden  ere  givne 
som  Kjendsgjerninger,  som  den  sandselige  Sjæls  Bestemmelser, 
men  han  udtaler  sig  ikke  bestemt  og  påaviser  ikke  Væsens- 
sammenhængen.  Vel  have  Forstand  og  Villie  en  Analogie 
med  Fornemmelse  og  vilkaarlig  Bevægelse,  og  med  det,  der  er 
disses  Form  i  de  tilsyneladende  livløse  Ting:  Perception  x)g 
Tiltræknings-  og  Frastødningskraft ;  men  ligesaalidt  som  Bacon 
godtgjorde  Muligheden  af,  at  det  Materielle  kunde  have  For- 
nemmelse og  Vilkaarlighed,  ligesaalidt  gjennemfører  han  de 
aandelige  Functioners  Analogie  med  Materiens  Kraftyttringer, 
endsige  udvikler  den  til  Væsensideutitet,  og,  trods  de  Prædi- 
cater,  han  tillægger  det  Materielle,  bliver  der  altsaa  en  dualistisk 
Sondring  tilbage. 

Bacon  har  ikke  givet  og  ikke  villet  give  et  afsluttet  phi- 
losophisk  System.  Han  vil  give  Eftertiden  Midlet  ihænde  til, 
med  forenede  Kræfter  at  arbeide  paa  et  saadant ,  og  dette 
Middel  søger  han  i  sin  Methode,  medens  han  ved  sit  encyclo- 
pædiske  Grundrids  af  Videnskaberne  angiver  Gebetet,  der  skal 
drages  ind  under  Forskningen  ,  og  Ordenen ,  i  hvilken  denne 
skal  gaae  frem. 

I  Bacons  Methode  og  i  den  Bevidsthed,  med  hvilken  den 
er  anvendt,  ligger  hans  historiske  Betydning.  Han  har ,  idet 
han  principielt  forkaster  Middelalderens  Tænkningsart,  angivet 
den  inductive  Methodes  Grundtræk  i  en  Form,  der  er  frigjort 
for  Bundetheden  til  det  enkelte  naturvidenskabelige  Omraade, 
og  ved  denne  Methode  har  han  sat  en  sand  physisk  Opfattelse 
af  Naturen  i  Stedet  for  Fortidens  metaphysiske ,  theosophiske 
eller  theologiske,  og  han  har  gjort  det  med  Bevidstheden  om 
den  nye  Tids  Opgave  og  om  Katurerkjendelsens  Betydning. 
Han  er  ikke  den  Første ,  der  har  viist  hen  til  Erfaring  og 
Induction  som  Veien  til  en  sand  Naturerkj endelse.  Flere 
af  Overgangsperiodens  Philosopher,  som  han  har  kjendt  og 
benyttet,  men  som  han  i  Kegelen  ikke  nævner  eller  anerkjen- 
der,  havde  allerede  gjort  det,  men  uden  at  fastholde,  hvad  de 
havde  antydet,  og  Leonardo  da  Vinci,  der  var  ligesaa  beun- 
dringsværdig som  Naturforsker  som  han  var  det  som  Kunstner, 
har  klart  angivet  Erfaringens  Methode.  Men  Bacon  bliver  dog 
Erfaringsphilosophiens  egentlige  Begrunder;  thi  hos  ham  for- 
enes Fordringen  af  Methoden  med  Bevidstheden  om  dens 
Sammenhæng  med  den  hele  Opfattelse  af  Tilværelsen  og  af 
Erkjendelsens  -Øiemed.  Erfaringsphilosophien  begrundes  ikke 
blot  ved  Methoden,  men  derved,  at  den  Natur,  hvorpaa  Me- 
thoden anvendes,  bliver  sat  som  et  Væsentligt,  som  et  objec- 
tivt  existerende  Sandt,  som  et  i  sin  Concretion  Selvgyldigt,  og 
som  en  Erkjendelsens  og  Sandhedens  Kilde ,  idet  den  i  sin 
Eiendommelighed  kun  opfattes  ved  sig  selv  gjennera  Aandens 
receptive  Forhold,  og  i  sin  Lovbegrundethed  afviser  Phanta- 
siens.Vilkaarlighed,  og  den  metaphysiske  umiddelbare  Erkjen- 

delses  Overgreb ,  saa  at  Aanden  først  faaer  Magten  over  den 
ved  Anerkjendelsen  og  Forstaaelsen  af  dens  Lovmæssighed,  og 
først  naar  den  saaledes  er  anerkjendt  og  forstaaet  kan  afvinde 
den  Midler  for  det  menneskelige  Livs  Udvikling.  Bacons  Em- 
pirie  gaaer  ikke  ud  paa  en  Samling  af  Enkeltheder,  men  paa 
Erkjendelsen  af  de  almene  Naturlove,  og  det  som  virkelige  im- 
manente Naturlove,  som  Udtryk  for  Naturtingenes  eget,  virk- 
somme Væsen.  Og  i  Overensstemmelse  med  Tanken  om  den 
indre  Sammenhæng  i  Naturens  Love  og  Former ,  der  skulle 
føres  tilbage  til  en  høieste  Enhed,  stræber  han  at  see  Viden- 
skaberne i  deres  indre  Sammenhæng,  som  en  articuleret  Enhed, 
grundet  paa  Naturvidenskaben  og  emanciperet  fra  al  Theologie. 
Hans  Philosophies  Mangler  ligge,  bortseet  fra  den  ovenfor 
paaviste  Kest  af  Dualisme,  deels  i  hans  ufuldkomne  Bevidsthed 
om  Inductionens  Betingelser  og  Forudsætninger,  om  det  syn- 
thetiske  og  aprioriske  Element  i  den  og  om  dens  Forhold  til 
Deductionen;  deels  i  hans  utilstrækkelige  Gjennemførelse  og 
ufuldkomne  Anvendelse  af  de  methodiske  Grundsætninger;  deels 
i  et  hyppigt  paafaldende  Savn  ikke  blot  af  mathematisk  Ind- 
sigt, men  af  real  Naturkundskab*),  og  i  den  derved  betingede 
hyppige  Falden  tilbage  til  en  phantastisk  Naturopfattelse ;  deels 
endelig  i  den  ensidige  Opfattelse  og  Anvendelse  af  Erfarings- 
principet.  Tdet  Bacon  sætter  Erfaringen  som  den  sande  Er- 
kjendelses  Kilde,  er  der  herved  oprindelig  ikke  sat  nogen  Ind- 
skrænkning af  den  til  et  bestemt  Gebet  af  det  Værende. 
Bacon  vil  oprindelig,  hvad  der  stemmer  overens  med  hans 
Stræben  efter  at  føre  det  Værende  tilbage  til  en  Enhed,  lade  den 
faae  alt  det  Værende:  det,  der  betegnes  som  det  Aandelige, 
ligesaafuldt  som  det,  der  kaldes  det  Legemlige,  til  Gjcnstand; 


*)  Mange  af  sin  Tidsalders  vigtigste  Opdagelser,  f.  Ex.  en  Galilei's 
en  Harvey's ,  en  Keplers ,  synes  Bacon  uvidende  om ;  andre ,  som 
Gilberts,  forstaaer  han  ikke.  Coperuicus's  Theorie  forkaster  han  som 
et  phantastisk  Indfald. 

han  vilde  altsaa,  ligesom  senere  Kant,  ogsaa  kunne  lade  den 
menneskelige  Aand  i  dens  Selvvirksomhed,  med  hvad  der  op- 
rindelig fremgaaer  af  denne ,  blive  Objcct  for  Iagttagelsen. 
Men  denne  Stræben  hæmmes  Biebhkkelig:  Erfaringen  tager 
strax  sin  Retning  mod  det  Phj'siske'  i  snævrere  Forstand,  imod 
det  Ydre,  det  Sandseligt-Naturlige ,  og  vender  sig  kun  imod 
Aanden  forsaavidt  den  betragtes  fra  sin  Naturside.  Aanden 
betragtes  kun  som  «sandselig  Sjæl«,  eller,  forsaavidt  Forstand 
og  Vilhe ,  med  den  ovenfor  berørte  Tvetydighed ,  sættes  som 
den  "menneskelige  Sjæls«  Evner,  og  der  tages  Hensyn  til  dem, 
saa  bhver  det  dog  kun  gjennem  en  Beskriven  af  deres  phæno- 
menale  Yttringsformer,  og  hverken  deres  Grundformer,  deres 
Kilde  eller  deres  Love  underseges.  Og  idet  Erkj endelseens 
Eetning  saaledes  væsentlig  gaaer  udefter  mod  det  givne  Na- 
turphænomen,  og  Opgaven  bliver  den  objective  Opfattelse 
af  dette  o:  en  Opfattelse  ved  Objectet  selv*)  saa  træder 
hos  Bacon  den  Virksomhedsbestemmelse  tilbage,  som  han  di- 
recte  og  indirecte  (ved  at  tillægge  Aanden  Evne  til  at  opfinde 
og  dømme,  til  ordne  Erfaringsstoffet,  til  at  udskille  de  afgjø- 
rende  Instantser ,  til  at  finde  Analogier  o.  s.  v.)  havde  tillagt 
Aanden,  og  Aandens  Forhold  til  Erkjendelsesgjenstanden:  det 
Erfarede,  antager  ubevidst  Charakteren  af  et  blot  modtagende, 
hvorfor  ogsaa  Bacon  kan  udtale  det  Haab,  at  hans  Methode 
skal  være  istand  til  at  udjævne  Forskj ellen  mellem  Aanderne 
og  gjøre  alle  lige  skikkede  til  at  modtage  og  erkj  ende  Sand- 
heden. I  denne  Begrændsning  af  Erfaringen  og  i  denne  Op- 
fattelse af  Erkjendelsen  som  blot  modtagende  ligger  Spiren  til 
den  Udvikling ,  gjennem  hvilken  Erfaringsphilosophien ,  for 
hvilken  oprindelig  Erfaringen  ve)  var  væsentlig,  men  ikke 
eneste  Erkjendelseskilde,    omformer  sig  først  til  en  alt  Aprio- 


*)  Ea  demum  est  vera  philosophia,  quæ  mundi  ipsius  voces  quam  fide- 
lissime  reddit  et  veluti  dictante  mundo  conscripta  est,  nec  .quidquam 
de  proprio  addit,  sed  tautum  iterat  et  resonat. 

risk  fornægtende  Empirisme,  og  saa  enten  til  Skepticisme  eller 
til  Sensualisme  og  Materialisme. 


2.  Hobbes. 
Thomas  Hobbes  blev  født  1588  i  Malmesbury;  han 
uddannede  sig  ved  philosophiske  Studier  i  Oxford ,  og  ved 
Reiser  i  Frankrig  og  Italien,  paa  hvilke  han  kom  i  nærmere 
Berøring  med  Gassendi,  Mersenne  og  Galilei,  og  erhvervede 
sig  en  Kundskab  til  Mathematiken  og  Naturvidenskaberne,  der 
satte  ham  i  Stand  til,  bedre  end  Bacon,  til  hvem  han  stod  i 
personligt  Forhold  ,  at  vurdere  sin  Tids  store  Opdagelser  paa 
Naturvidenskabernes  Gebet ,  og  Mathematikens  Betydning  for 
Erfaringsphilosophien.  Efter  sin  Hjemkomst  beskæftigede  han 
sig  meget  med  Politik ,  forlod  sit  Fædreland  med  Stuarterne 
og  opholdt  sig  atter  en  Tid  i  Paris,  hvor  han  lærte  Descartes 
at  kjende;  men  vendte  tilbage  til  England  da  Cromwell  havde 
erhvervet  sig  en  ]\Iagt,  der  stemmede  med  Hobbes's  Anskuelser 
om  Statsoverhovedets  Betydning.  Hans  Skrifter  om  Staten 
(de  cive,  1642,  og  Leviathan,  sive  de  materia,  formå  et  pote- 
state  civitatis  ecclesiasticæ  et  civilis,  1651)  skaffede  ham  mange 
Fjender,  især  blandt  Geistligheden,  hvis  Forfølgelser  nødte  ham 
til,  endnu  engang  for  en  kortere  Tid  at  forlade  England. 
Han  døde  1679.  Hans  Hovedværk  er  hans  Elementa  philo- 
sophiæ,  1655  ft\,  i  hvilket  1ste Deel  handler:  de  corpore;  2den 
Deel:  de  homine;  odie  Deel:  de  cive  (det  ældre  Skrift  er  her 
optaget).  Desuden  kan  nævnes  hans  Skrift:  de  hbertate,  ne- 
cessitate  et  casu,  1656. 


Hos  Hobbes  fremtræde  allerede  vidtgaaende  Consequentser 
af  det  ensidigt  opfattede  Erfaringsprincip,  idet  Erkjendelsen  af 
ham  bestemmes  som  udspringende  fra  den  ved  de  ydre  Gjen- 
standes  Tryk  paa  Organerne  fremkaldte  sandselige  Fornem- 
melse, og  det  Legemlige  bliver  Philosophiens  eneste  Gjenstand 

da  dets  Begreb  udstrækkes  til  alt  Tilværende.  Philosophien 
er  den  ved  rigtig  Tænkning  eller  rigtige  Slutninger  opnaaede 
Begriben  af  Virkningerne  og  Phænomenerne  ved  deres  Aar- 
sager  og  af  de  mulige  Åarsager  ved  de  iagttagne  Phænomener 
eller  Virkninger.  Alle  dens  Begreber  ere  Begreber  om  et 
Endeligt;  det  Uendelige  ligger  udenfor  dens  Omraade.  Dens 
øiemed  er  at  bringe  det  menneskelige  Liv  Nytte  og  Fordeel. 

Som  Lære  om  Legemerne  deler  Philosophien  sig,  efter 
Legemernes  to  Arter:  de  naturlige  og  de  ved  Villien  sammen- 
sluttede, i  Naturphilosophie  og  Statsphilosophie.  Statsphiloso- 
phien  omfatter  Ethiken  og  Politiken,  Naturphilosophien  Logiken 
(Læren  om  Navnene  og  Ordene),  Ontologien  eller  phil.  prima 
(der  handler  om  Grundbegreberne :  Rum,  Tid,  Legemet  og  dets 
Accidentser:  Størrelse  og  Bevægelse  o.  s.  v.),  Læren  om  For- 
holdene (anvendt  Mathematik  og  Geometrie)  og  den  egentlige 
Physik  (Læren  om  Naturphænomenerne).  Ethiken  og  Politiken 
maae  grundes  paa  Physiken ,  og  betragtes  endog  undertiden 
som  Dele  af  denne.  I  Philosophiens  Demonstrationer  fordrer 
Hobbes  en  stræng  methodisk  Orden,  saaledes  at  der  fra  de 
første  Definitioner  successivt  udledes  Beviser  for  alt  det  Føl- 
gende. Videnskabernes  Orden  bliver:  Logiken  (som  Lære  om 
den  rigtige  Tænkning,  uden  hvilken  ingeu  Videnskab  kan  gives), 
Ontologien,  Mathematiken,  Physiken,  Moralen,  Politiken. 

Hobbes's  Natur philosophie  har  en  reen  mechanisk  Cha- 
rakteer.  Det  Legemlige  (o:  det,  der  bestaaer,  uafhængigt  af 
vor  Forestilling,  for  sig,  og  med  Udstrækning)  er  sammensat 
af  elementære  Dele,  som  dog  ikke  ere  absolut  udelelige,  og  det 
er  passivt;  enhver  Bevægelse  kommer  fra  en  ydre  Aarsag,  der 
selv  er  bevæget,  saa  at  Bevægelsen  forudsætter  Bevægelse  i 
det  Uendelige.  I  Bevægelse  bestaaer  enhver  Forandring  i  Le- 
gemerne, Legemernes  forskjellige  Bestemtheder  ere  kun  For- 
skjelligheder  i  deres  Bevægelse.  De  ved  Sandsefornemmelsen 
opfattede  Qualiteter,  som  Farver  og  Toner,  ere  ikke  som  saa- 
danne  i  Objecterne,  men  kun  i  det  individuelle,  fornem- 
mende Subject   som   phautasmata;    i  Objecterne   ere   de   kun 

som  Arter  af  Bevægelse,  om   end  alt  Legemligt  har  Anlæg  til 
Fornemmelse  i  sig. 

I  Læren  om  Erkj endelsen  blive  vore  Fornemmelser  defi- 
nerede som  Forandringer  i  den  Fornemmende,  og  som  For- 
andringer ere  de  Bevægelser  i  de  indre  Organer  *).  Fornem- 
melsens Aarsag  er  det  ydre  Object.  Fra  Sandseorganerne  gaaer 
Bevægelsen  indefter,  til  de  inderste  Dele :  til  Hjernen  og  derfra 
til  Hjertet,  og  fra  Hjertet  udgaaer  saa  et  Modtryk,  en  Bevæ- 
gelse udefter ,  hvorved  Fornemmelsen  bliver  Fornemmelse  af 
Objectet  som  ydre,  og  Billedet  eller  den  sandselige  Forestil- 
ling dannes.  Naar  Objectet  fjernes,  bliver  Fornemmelsen  til 
Phantasie ,  der  er  en  mattere  Fornemmelse.  Indtrykkenes 
Bliven  betinger  Hukommelsen  samt  Evnen  til  at  dømme  om 
Billederne  ved  Adskillen  og  Sammenligning ,  og  overhovedet 
til  at  opfatte  dem  i  deres  Bestemthed,  hvilket  ikke  kunde  skee 
naar  kun  eet  enkelt  Billede  var  for  Bevidstheden.  Erindringen 
understattes  og  Meddelelsen  af  det  Opfattede  bliver  mulig  ved 
de  Tegn,  vi  vilkaarligen  knytte  til  Forestillingerne  ved  Be- 
nævnelsen. Ordet  bliver  Tegn  for  mange  Objecter,  der  ligne 
hverandre,  og  det  faaer  det  Almindeliges  Charakteer,  medens 
det  ved  Ordet  betegnede  Virkelige  altid  er  et  Enkelt.  I  De- 
finitionen gjøre  vi  det  klart ,  h^^lke  Objecter  vi  ville  betegne 
ved  Ordet.  Ved  Hjælp  af  Ordtegnene  faae  vi  vore  Forestil- 
linger i  vor  Magt,  og  dette  lader  Hobbes,  skjondt  han  ellers 
adskiller  Sagen  og  vort  Indtryk  af  Sagen,  ved  en  Subreption, 
være  Eet  med,  at  vi  erkjende  det  Forestillede.  Vor  Tænken  fore- 
gaaer  kun  i  Ord,  og  dens  Sandhed  bestaaer  i  den  rette  Op- 
fattelse af  Ordenes  Forhold  til  hverandre  (Metaphysiken  redu- 
ceres derfor  til  Sprogkunst).  Tænkningen  er  en  Regnen ,  en 
Adderen  og  Subtraheren  (Forbinden  og  Adskillen)  af  Fore- 
stillingerne ved  Hjælp  af  Tegnene.  Medens  Fornemmelsen 
mangler  Almeengyldighed,  faaer  den  fornuftige  Tænkning,   der 


*)   "Mens  nihil  aliud  erit  præterquam  niotus  in  partibus  quibusdam  cor- 
poris  organici." 

drager  Slutninger  ved  Hjælp  af  Tegnene,  denne  Charakteer, 
og  idet  Hobbes  ved  saadanne  Slutninger  naaer  til  Begrebet 
om  en  Substants,  der  er  det  uforanderlige  Substrat  for  Acci- 
dentserne ,  og  til  Opstillingen  af  almindelige  Sætninger  om 
Bevægelsens  Meddelelse  og  den  almindelige  Nødvendigheds- 
sammenhæng,  tillægger  han  sine  Slutningers  Resultater  objectiv 
Gyldighed. 

Naar  vore  Definitioner,  der  bør  angive  Aarsagen  eller  Op- 
rindelsesmaaden,  ere  rigtige,  er  vor  philosophiske  Tænkning  de- 
monstrativ paa  samme  Maade  som  den  mathematiske.  A  priori 
kunne  vi  gjennem  Demonstrationen  kun  begribe  Ting,  hvis 
Oprindelse  er  afhængig  af  vor  Villie,  f.  Ex.  Størrelser,  der  kun 
ere  bestemte  ved  Linier,  som  vi  kunne  drage.  Ved  de  natur- 
lige Ting,  hvis  Aarsager  ikke  ere  i  vor  Magt,  maae  vi  demon- 
strere a  posteriori;  dog  gives  der,  da  Physiken  støtter  sig  paa 
Mathematiken,  ogsaa  i  den  Meget,  der  kan  demonstreres  a  priori, 
Politiken  og  Ethiken  kunne  demonstreres  a  priori,  da  vi  selv  ere 
Ophav  til  Overenskomster  og  Love,  der  først  skabe  Eet  og  Uret. 

1  ethisk  Henseende  opfatter  Hobbes  kun  Mennesket  som 
det  enkelte  sandselige  Individ.  Villien  er  kun  en  Attraa  og 
afhængig  af  Objecterne,  der  fremkalde  en  indadgaaende  Be- 
vægelse i  Organerne ,  som  letter  eller  hæmmer  Livsbevægelsen 
i  Blodet,  og  opfattes  som  Følelse  af  Lyst  eller  Ulyst,  ved 
hvilken  Felelse  Attraaen  og  Afskyen  vækkes.  Villien  er  kun 
fri  i  den  Forstand,  at  vi  kunne  udføre  hvad  vi  ville,  men  det, 
vi  ville,  er  afhængigt  af  det  Ydre.  Hvad  vi  attraae,  er  godt, 
hvad  vi  afskye ,  er  ondt;  begge  Dele  ere  bestandig  relative. 
Det  største  Gode  er  Selvopholdelsen,   det  største  Onde  Døden. 

Paa  denne  Opfattelse  grunder  sig  ogsaa  Hobbes's  eien- 
dommelige  Anskuelse  af  Staten,  ved  hvilken  han,  trods  al 
Ensidighed,  har  den  væsentlige  Fortjeneste,  atter  at  have  ført 
Samfundsforbindelsen  tilbage  til  Factorer,  der  ligge  i  vor  Natur 
og  som  vi  anerkjende  som  saadanne.  Bacons  Fordring,  at  Poli- 
tiken skal  baseres  paa  Physiken ,  realiserer  Hobbes.  Staten, 
som  Samling  af  isolerede  Individer,  betragter  han  som  opstaaet 

ikke  ved  en  instinctmæssig  Samfundsdrift ,  men  ved  frivillig 
Overenskomst.  Forud  for  Staten  gaaer  Naturtilstanden, 
der  er  en  uindskrænket  Vilkaarlighedstilstand,  i  hvilken  Indi- 
viderne, der  alle  ere  lige  og  hver  for  sig  have  Eet  til  Alt  —  ifolge 
Retten  til  Selvopholdelse  og  Lykke  —  i  deres  Egoisme  staae  fjendt- 
lige overfor  hverandre,  saa  at  der  hersker  en  helium  omnium  contra 
emnes.  Men  netop  derfor  kan  lugen  nyde  sin  Ret,  og  det  er, 
som  om  der  slet  ingen  Eet  gaves.  Erkjendelsen  af  det  Mod- 
sigende og  Uudholdehge  i  denne  Tilstand  og  Frygten  for 
at  overvældes  fører  derfor  Individerne  til,  for  at  kunne  leve  et 
betrygget  og  tilfredsstillende  menneskeligt  Liv,  ved  en  Over- 
enskomst at  opgive  Naturtilstanden  og  danne  et  Retssamfund, 
der  beskyttes  ved ,  at  alle  Individerne ,  hvis  egoistiske  Natur 
ikke  kan  forandres,  overdrage  alle  deres  Rettigheder  til  en 
øvrighed,  derved  sin  uindskrænkede  Magt  kan  hævde  Freden 
i  Samfundet.  Alle  Villier  underkastes  under  een  Villie,  en 
Eneherskers  eller  en  Forsamlings,  dog  consequentest  en  Ene- 
herskers ,  og  paa  denne  overfore  Individerne  deres  Ret  og 
Magt  og  ligesom  deres  Personlighed.  Mængden  bliver  saaledes 
til  een  Person:   Staten,  den  « store  Leviathan«,    den   « dødelige 

Gud Staten   indeholdes  i  Herskerens  Person«,    Herskeren 

er  Folket,  Folket  regjerer  derfor  altid.  Statsoverhovedet  med 
sin  absolute  Magt  staaer  over  Lovene  og  bestemmer  hvad  der 
er  Godt  og  Ondt,  Ret  og  Uret.  Idet  al  Ret  er  overdraget  til 
det,  har  det  ingen  Forpligtelse  mod  Mængden.  Da  imid- 
lertid Staten  oprindelig  er  stiftet  for  Borgernes  Vel,  bør  Her- 
skeren sørge  for  dette.  Det  omfatter  ikke  blot  Fred  og  Sikker- 
hed og  den  physiske  Livsnydelse,  men  ogsaa  Velvillie  mellem 
Borgerne  og  Udviklingen  af  Videnskaben  og  det  intellectuelle 
Liv.  Herskeren  bærer  dog  intet  Ansvar:  han  kan  opfatte 
Statens  Vel  som  han  vil:  hvad  han  befaler,  er  med  det  Samme 
Ret.  I  hans  Villie  er  Naturtilstandens  ubetingede  Frihed  be- 
varet, den  Stærkeres  Ret  foreviget. 

Til  det,  som  Statsoverhovedet  bestemmer,  hører  den  reli- 
giøse Tro.      Religionen  er  en  Statssag.     Religion   og  Overtro 

have  det  tilfælleds ,  at  de  ere  en  Frygt  for  usynlige  Magter, 
opdigtede  eller  antagne  efter  Traditionen.  Men  Religionen  er 
Frygten  for  de  af  Statsmagten  anerkjendte  Magter,  Over- 
troen Frygten  for  de  ikke  anerkjendte.  En  religiøs  Privat- 
anskuelse er  uberettiget  ligeoverfor  den  af  Staten  sanctionerede 
Tro,  og  bliver  revolutionær.  Hobbes  underkaster  sig  derfor 
selv  under  sit  Lands  kirkelige  Love  skjondt  han  staaer  det  po- 
sitivt Religiøse  fjernt ,  og  i  sin  Philosophie  egentlig  ikke  har 
nogen  Plads  for  Gudsbegrebet,  der  ialfald  holdes  rent  nega- 
tivt. "Troens  Mysterier  maa  man  synke  hele  ligesom  helbre- 
dende, men  bittre  Piller;  tygger  man  dem,  blive  de  i  Regelen 
spyttede  ud«.  — 

Hos  Hobbes  ere  de  Consequentser  af  Erfaringsprincipet 
anteciperede,  der  komme  til  Udvikling  i  det  18de  Aarhundredes 
Philosophie.  Men  hans  Indflydelse  paa  den  nærmest  efterføl- 
gende Tid  har  været  meget  begrændset ,  væsentlig  vel  netop 
paa  Grund  af  det  Vidtgaaende  i  hans  Anskuelser;  dog  kan  det 
ogsaa  have  medvirket,  at  der  netop  i  hans  Erkjendelseslære  er 
en  Mangel  paa  fuldstændig  Consequents,  og  at  han  af  sin 
Samtid  nærmest  blev  betragtet  som  Politiker.  Det  bliver  ikke 
Hobbes,  men  John  Locke,  fra  hvem  den  afgjorende  Indvirk- 
ning paa  den  realistiske  Philosophies  videre  Udvikling  udgaaer. 


3.  Locke. 
John  Locke  er  født  1632  i  Wrington  ved  Bristol.  Han 
studerede  i  Oxford  oprindelig  Medicin  og  Naturvidenskaber. 
Fra  Philosophien  skræmmedes  han  ved  Scholasticismen ,  der 
endnu  herskede  ved  Universitetet;  siden  droges  han  hen  til 
den  ved  Descartes's  Skrifter;  dog  beskæftigede  han  sig  endnu 
længe  fornemmelig  med  naturvidenskabelige  Studier.  Ved  sin 
Forbindelse  med  Greven  af  Shaftesbury  førtes  Locke  ind  i 
Statslivet ,  men  maatte  dele  sin  Velynders  vexlende  Skjæbner 
og  i  5  Aar  gaae  i  Landflygtighed  til  Holland,  hvorfra  han 
vendte  tilbage  med  Wilhelm  af  Oranien.     Under  ham  traadte 

Locke  atter  ind  i  Statstjenesten ,    fra  hvilken   han   dog  i  sine 
sidste  Leveaar  trak  sig  tilbage.     Han  døde  1704. 

Til  sit  Hovedværk:  Essay,  conccrning  human  understan- 
ding,  gjorde  Locke,  paa  nogle  Venners  Opfordring,  allerede 
1670  det  første  Udkast ;  men  Værket  blev  forst,  efter  gjentagne 
Gange  at  være  omarbeidet,  udgivet  1689.  Af  hans  andre 
Skrifter  kunne  nævnes  de  tre  Breve  om  Tolerantsen  (1685), 
og:  the  reasonableness  of  Christianity  as  delivered  in  the 
scriptures  (1696),  der  paadrog  ham  stærke  Angreb  fra  Geist- 
ligheden, som  han  besvarede  med  Held,  samt  Bogen  om  Op- 
dragelsen (1693). 


Skjøndt  Locke  ikke  knytter  sine  Undersøgelser  til  Bacons, 
og  idethele  kun  lidet  benytter  ham,  ligesom  ogsaa  Hobbes, 
staaer  hans  Philosophie  dog  i  nøie  Sammenhæng  med  Bacons 
og  fremgaaer  af  den  Retning ,  der  ved  ham  var  begrundet. 
Medens  Bacon  havde  sat  Erfaringen  som  Erkjendelsens  sande 
Redskab,  vil  Locke,  idet  han  opkaster  Spørgsmaalet  om  Oprin- 
delsen til  vor  Erkjendelse,  vise,  at  denne  ingen  anden  Kilde  kan 
have  end  Erfaringen,  og  han  fører  saaledes  et  Beviis  for  Ba- 
cons Postulat.  Hans  Empirisme  viser  tilbage  til  Bacon  og 
Hobbes;  men  det,  at  han  fører  Undersøgelsen  tilbage  til  det 
Psychologiske,  røber,   at  han  er  paavirket  af  Idealismen. 

Den  Opgave,  Locke,  foranlediget  ved  en  resultatløs  philoso- 
phisk  Discussion  mellem  nogle  af  hans  Venner,  stiller  sig  i  sit  Ho- 
vedværk, er  den,  at  undersøge  vor  Erkjendelsesevnes  Omfang, 
fordi  kun  en  klar  Bestemmen  af  vor  Forstands  Grændser ,  af 
Forholdet  mellem  Viden  og  Menen,  af  Graderne  i  vor  Erkjen- 
delses  Vished  og  af  Grunden  til  Gradforskj ellen ,  kan  afholde 
os  fra  de  Overgreb,  der  føre  til  Usikkerhed  og  Skepsis.  Men 
til  Opnaaelsen  af  dette  Maal  gives  der  efter  hans  Anskuelse 
kun  een  Vei:  nemlig  at  gjøre  Erkjendelsen  saaledes  til  sit 
Object,  at  man  søger,  ikke  at  vinde  en  metaphysisk  eller  lige- 
som physiologisk  Indsigt  i  Aandens  Væsen,    men  at  finde  Er- 

kjendelsens  Kilde,  og  de  forskjellige  Maader,  paa  hvilke  For- 
standen kommer  til  sine  Begreber  om  Objecterne.  Ved  denne 
Undersøgelse  har  Locke  ogsaa  det  praktiske  ^iemed:  medens 
han  viser  Nødvendigheden  af  Troen ,  at  frigjøre  Troen  fra 
Overtro  og  Intolerance,  og  at  bestemme  de  borgerlige  og  reli- 
giøse Loves  naturlige  Grændser. 

I  sin  Undersøgelse  af  Problemet  baner  Locke  sig  Vei  til 
sine  positive  Kesultater  gjennem  en  Polemik  mod  den  dog- 
matiske Idealismes  Lære  om  medfødte  Ideer  (ideæ  innatæ). 
Idet  Idealismen  tog  sit  Udgangspunkt  fra  Aanden  i  dens  Selv- 
virksomhed, søgte  den  et  den  active  Aand  oprindelig  tilhørende 
Indhold ,  og  dette  opfattedes  som  en  Sum  af  almindelige  Be- 
greber og  Grundsætninger,  der  som  et  færdigt  Forraad  skulde 
forefindes  i  Aanden.  Saaledes  blev  Begrebet  om  »medfødte 
Ideer«  empirisk  bestemt ,  og  en  Polemik  mod  det  fra  Erfa- 
ringsstandpunktet  blev  berettiget.  Idet  Locke  vil  hævde  sin 
Sætning:  at  der  ikke  findes  medfødte  Ideer  i  den  angivne  Be- 
tydning, gjør  han  det  gjennem  en  Kritik  af  de  Beviser,  hvor- 
ved de  støttedes.  Man  paaberaaber  sig ,  at  der  gives  visse 
theoretiske  og  praktiske  Grundsætninger,  der  have  Gyldighed 
for  Alle.  Blandt  de  theoretiske  Grundsætninger  anføres  saa- 
ledes Identitets-  og  Contradictionsprincipet.  Men  Erfaringen 
viser,  at  det  ingenlunde  forholder  sig  saaledes,  at  disse  Grund- 
sætninger almindeligt  skulde  anerkjendes.  Børn  og  Udannede 
have  ingen  Forestilling  om  saadanne  abstracte ,  almindelige 
Sætninger ;  de  forstaae  det  Concrete :  at  det  Sure  ikke  er  sødt, 
men  den  abstracte  Sætning  er  ikke  til  for  dem.  Man  siger 
saa:  de  have  den  i  Forstanden,  men  vide  ikke  deraf;  men 
dette  er  en  ligefrem  Modsigelse,  da  det:  at  være  i  Forstanden, 
er  synonymt  med:  at  blive  tænkt.  Vilde  man  saa  give  Sagen 
den  Vending,  at  Menneskene,  saasnart  de  brugte  deres  For- 
nuft, bleve  enige  om  disse  Sætninger,  saa  vilde  det  deels  jo 
netop  sige,  at  de  ikke  havde  dem  fra  Begyndelsen  af;  deels 
vilde  det  være  urigtigt,  thi  vi  erkjende  meget  Andet  før  dem: 
det  Første  er  ikke  det  Almindelige,    men  de  enkelte  Indtryk. 

Selv  om  imidlertid  hine  Grundsætninger  virkeligt  af  Alle  strax 
anerkjendtes  som  sande,  saa  vilde  det  ikke  bevise,  at  de  vare 
medfødte;  thi  der  gives  Sætninger  saa  simple,  at  de,  naar  de 
høres  og  opfattes  af  Bevidstheden,  eieblikkelig  anerkjendes  som 
sande,  f.  Ex.  at  1  og  2  er  3. 

Hvad  der  gjælder  om  de  theoretiske  Grundsætninger,  viser 
sig  endnu  lettere  med  Hensyn  til  de  praktiske  og  moralske 
Grundsætninger,  af  hvilke  ingen  har  en  saadan  Evidents  som 
hine.  De  fordre  alle  et  Beviis,  ere  altsaa  ikke  klare  ved  sig 
selv,  altsaa  ikke  heller  medfødte,  og  de  have,  som  Erfarin- 
gen viser,  ikke  heller  almeen  Gyldighed.  Selv  den  everste 
Grundsætning:  gjør  som  Du  vil,  at  Andre  skulle  gjøre  imod 
Dig,  bliver  ikke  blot  ikke  fulgt,  men  ikke  engang  almindelig 
anerkjendt.  At  sige ,  at  saadanne  Grundsætninger  ere  for- 
dunklede, er  en  daarlig  Udflugt,  der  vilde  fore  til,  at  de  vare 
klarest  bevidste  hos  Børn  og  Udannede.  Faktisk  ere  de  prak- 
tiske Grundsætninger  hos  de  forskjellige  Individer  og  de  for- 
skjellige  Nationer  forskjellige,  ja  endog  modstridende;  forsaa- 
vidt  der  findes  Overensstemmelse,  er  den  tilveiebragt  ved  Tra- 
ditionen og  Opdragelsen.  Medfødt  hos  alle  Mennesker  er  kun 
Attraaens  Retning  mod  Lyksalighed,  ikke  noget  ved  For- 
standen Erkjendt. 

Med  Hensyn  baade  til  de  theoretiske  og  de  praktiske 
Grundsætninger  gjælder  det,  at  de  ikke  kunne  være  medfødte, 
naar  de  Begreber,  der  ere  deres  Elementer,  ikke  ere  det.  Men 
i  de  almindeligste  Grundsætninger  ligge  de  abstracteste  Be- 
greber, som  Væren,  Ikke-Væren,  Identitet  og  Forskjel  o.  desl., 
og  disse  kunne  kun  dannes  rigtigt  ved  anspændt  Eftertanke. 
De  ere  uforstaaelige  for  Børn  og  ligge  saa  fjernt  som  muligt 
fra  de  sandselige  Fornemmelser,  der  oprindelig  ere  disses  Be- 
vidstheds eneste  Indhold.  End  ikke  Gudsforestillingen  er  med- 
født. Mange  Folkeslag  besidde  den  ikke,  og  hvor  den  findes, 
er  den  uendelig  forskjellig  hos  de  Forskjellige,  selv  indenfor 
samme  Religion.  Men  den  guddommelige  Visdom  og  Magt 
aabenbare   sig  saa  tydelig  i  Skabningen ,    at  et  Fornuftvæsen 

ved  alvorlig  Eftertanke  over  Tingenes  Aarsager  maa  kunne  op- 
dage Gud,  og  naar  dette  Begreb  engang  var  fundet  af  Enkelte, 
maatte  det  være  saa  alment  indlysende,  at  det  maatte  bevares. 
Naar  det  saaledes  er  beviist,  at  vore  Ideer  (Forestillinger, 
"Forstandens  unaiddelbare  Objecter«)  ikke  ere  medfødte,  bliver  det 
Opgaven:  positivt  at  angive  den  Kilde,  hvorfra  de  stamme.  Som 
denne  Kilde  angiver  Locke  Erfaringen  i  dens  dobbelte  Form 
som  Sandsning  og  Reflexion.  Oprindelig  er  Sjælen  som  en  ube- 
skreven Tavle,  en  «tabula  rasa»,  der  skal  udfyldes.  Og  denne 
Udfyldelse  opfattes  ikke  saaledes  som  Aristoteles ,  fra  hvem 
Billedet  af  Tavlen  er  hentet,  tænkte  den,  nemlig  saaledes,  at 
Aanden,  vakt  til  Virksomhed  ved  Forholdet  til  det  Ydre,  ved 
sin  egen  Energie  forvandler  den  oprindelige  blotte  Mulighed  til 
Virkelighed.  Efter  Lockes  Opfattelse  er  Aanden  under  Udfyl- 
delsen passiv  modtagende:  det  er  Erfaringsgjenstanden ,  der 
indskriver  sig  paa  Tavlen  og  successivt  udfylder  den.  Af  Er- 
faringens to  Former  forholder  Sandsningen  sig  til  de  ydre 
Gjenstande,  Refleyionen  til  Aandens  egne  Tilstande  og  Virk- 
somheder. Den  kaldes  ogsaa  indre  Sands,  da  den  som  Iagt- 
tagelse er  beslægtet  med  Sandsningen.  Den  er  afhængig  af 
Sandsningen,  da  vi  forst  maae  have  modtaget  Ideer  gjennem 
denne  før  vi  kunne  rette  Reflexionen  mod  dem,  saaledes  som 
de  ere  som  værende  i  Sjælen,  og  mod  hvad  der  foregaaer  i  vor 
Sjæl  under  Optagelsen  af  saadanne  Ideer.  At  Forstanden  for- 
holder sig  passivt  under  Optagf^lsen  af  Ideerne,  gjælder  lige- 
saafuldt  med  Hensyn  til  de  Ideer,  der  hidrare  fra  Reflexionen, 
som  til  dem,  der  hidrøre  fra  den  ydre  Sands:  den  frembringer 
dem  ikke,  men  de  blive  frembragte  i  den  som  i  et  Speil. 
De  Ideer,  der  saaledes  komme  til  Forstanden  uden  dens  active 
Medvirken,  ere  de  enkelte  Ideer,  der  danne  alle  vore  Er- 
kjendelsers  hele  Materiale.  Locke  inddeler  dem  i  4  Classer: 
dem,  vi  faae  gjennem  en  enkelt  Sands:  f.  Ex.  Forestillingen 
om  Varme,  Lys,  Tone  o.  desL;  dem,  vi  faae  gjennem  flere 
Sandser:  f.  Ex.  ForestiHingen  om  Udstrækning,  Form,  Bevæ- 
gelse;   dem,    der  opstaae  ved  Reflexionen:    Ideen  om  Tænk- 

ningen  og  Villien,  og  dem,  der  hidrare  saavel  fra  Sandsningen 
som  fra  Keflexionen,  som  Forestillingen  om  Lyst  og  Ulyst,  om 
Kraft,  om  Enhed,  om  Existents  o.  s.  v. 

Vore  forskjellige  sandselige  Forestillinger  staae  i  et  væ- 
sentlig forskjelligt  Forhold  til  det  objectivt  Existerende.  Locke 
skjelner  mellem  primære  og  secundære  Qualiteter.  Pri- 
mære eller  oprindelige  Qualiteter  ere  de ,  der  virkelig  ere  i 
Gjenstanden,  og  ikke  kunne  skilles  fra  den,  saaledes  Udstræk- 
ning, Uigjennem trængelighed.  Figur,  Bevægelse  og  Hvile,  Tal, 
Varighed.  De  Ideer,  disse  Qualiteter  fremkalde  i  os,  ere  virke- 
lige Billeder  af  Tingenes  Beskaffenheder  og  have  Lighed  med 
dem.  Men  der  tilkommer  ogsaa  Tingene  den  Evne,  uden  at 
vi  mærke,  at  det  skeer  ved  deres  primære  Qvaliteter,  at  frem- 
kalde saadanne  enkelte  Ideer  i  os ,  der  ikke  betegne  en  Be- 
skaffenhed ved  Tingene,  men  en  Fornemmelse  i  os.  Saaledes 
er  f.  Ex.  det,  vi  opfatte  som  Farve,  egentlig  en  Configuration 
af  Legemets  Dele;  det  vi  opfatte  som  Varme,  en  Art  af  Be- 
vægelse i  disse;  men  vi  fornemme  det  ikke  som  Form  og  Be- 
vægelse, men  som  Farve  og  Varme.  Hiin  Evne  hos  Tingene 
er  deres  secundære  Qualiteter  (eller  deres  sensible  qualities). 
De  Ideer,  der  fremkaldes  ved  dem,  ere  naturligviis  ikke  Bil- 
leder af  Tingenes  Beskaffenheder ,  men  kun  Tegn  paa  dem. 
Endelig  have  Tingene  den  Evne ,  gjennem  den  særegne  Be- 
stemthed af  deres  primære  Egenskaber  at  fremkalde  saadanne 
Forandringer  i  andre  Legemer,  der  i  os  bevirke  en  Idee. 
Dette  kaldes  i  Regelen  ikke  en  Qualitet,  men  en  Evne  eller  en 
Kraft  (f.  Ex.  Solens  Evne  til  at  smelte  Voxet).  Egentlig  er 
der  ingen  Forskjel  mellem  denne  og  de  secundære  Qualiteter; 
thi  hverken  Fornemmelsen  af  Lys  og  Varme,  eller  Voxets  for- 
andrede Tilstand  ere  Beskaffenheder  ved  Solen,  men  kun  Virk- 
ninger af  den.  Men  ved  de  secundære  Qualiteter  ere  vi,  da 
vi  ikke  kunne  iagttage  de  Configurationer,  ved  hvilke  Legemet 
fremkalder  Forestillingen  om  Farven,  tilbeielige  til  at  betragte 
begge  som  Eet.  Da  vi  derimod  kunne  adskille  og  sammen- 
ligne Solen  og  Voxet,  kunne  vi  her  gjøre  Forskjel  paa  Egen- 

skab  og  Virkning.  Men  egentlig  er  Forholdet  her  det  samme 
som  ved  de  secundære  Qualiteter,  og  ialfald  kan  man,  naar 
man  vil  distinguere,  kalde  disse  umiddelbart  iagttagelige,  Ev- 
nerne middelbart  iagttagelige  Qualiteter. 

Hvorledes  de  ved  de  ydre  Tings  Indvirkning  paa  Sand- 
serne  fremkaldte  Bevægelser  i  den  passive  Aand  kunne  om- 
sættes til  Fornemmelser  og  Forestillinger,  adæquate  og  uadæ- 
quate,  skyder  Locke  til  Side  som  ubegribeligt,  og  viser  hen  til 
Guds  Almagt. 

Det  Materiale,  der  er  Forstanden  givet  i  de  enkelte  Ideer, 
bearbeides  nu  ved  en  Combination,  ved  hvilken  de  sammen- 
satte (complexe)  Ideer  opstaae,  og  ved  disses  Dannelse  kan 
Forstanden  udave  en  vilkaarlig  Virksomhed.  De  sammensatte 
Ideers  Antal  er,  efter  Sagens  Natur,  uendelig  stort;  men  de 
kunne  bringes  ind  under  tre  Classer:  Ideerne  om  Modi,  om 
Substantser  og  om  Forhold.  Ved  Modi,  der  enten  kunne 
være  enkelte  eller  blandede ,  eftersom  de  ere  dannede  af  een 
Idee  (f.  Ex.  Ideen  om  Farvemodificationer ,  om  Tal  o:  Gjen- 
tagelsen  af  Enheden,  om  Tids-,  Rumsmodificationer  o.  desl.), 
eller  af  flere  forskjellige  (f.  Ex.  Ideen  om  Skjonhed),  forstaaer 
Locke  saadanne  sammensatte  Ideer,  der  altid  betegne  Noget, 
som  man  ikke  kan  tænke  sig  som  bestaaende  for  sig,  men 
kun  som  forekommende  i  et  Substrat,  der  ligesom  er  Bæreren 
for  hine  modi.  Substantsbegrebet  behandler  Locke  udfør- 
ligt. Han  søger  at  vise,  at  det  opstaaer,  idet  Aanden  iagt- 
tager, at  visse  enkelte  Ideer,  der  enten  kunne  hidrøre  fra 
Sandsningen  eller  Reflexionen,  altid  følges  ad,  og  ikke  kan 
tænke  sig  det ,  disse  Ideer  forestille ,  som  bestaaende  for  sig 
selv.  Den  vænner  sig  da  til  at  antage  et  Substrat,  i  hvilket 
det  ved  Ideerne  Betegnede  har  en  Bestaaen  og  hvoraf  det 
fremgaaer,  og  dette  betegner  den  med  Ordet  Substants.  I  dette 
Begreb  ligger  derfor  nærmest  kun,  at  det  er  Noget,  man  veed 
ikke  selv  hvad,  der  tænkes  som  Bærer  af  de  Qualiteter,  som 
fremkalde  de  enkelte  Ideer  o:  af  Accidentserne.  Af  denne  Op- 
rindelse af  Begrebet  følger  imidlertid  ikke,  at  Substantsen  ikke 

skulde  existere  udenfor  os,  tværtimod  har  netop  Substantsens 
Idee  sin  Archetyp  udenfor  os.  Hvad  denne  er,  er  os  absolut  ube- 
kjendt;  vi  kjende  kun  Attributerne,  der  i  Regelen  ere  secun- 
dære  Qualiteter  eller  Evner.  Substantserne  adskiller  Locke  i 
cogitative  og  incogitative ,  (ikke  i  immaterielle  og  materielle, 
fordi  det  vel  kan  være  muligt,  at  de  tænkende  Væsener:  Aanderne, 
ere  materielle  og  at  Evnen  til  at  tænke  kan  ligge  i  Materien). 
Hines  Attributer  ere  Tænkning  og  Bevægekraft  (Villie),  disses 
Soliditet  og  Bevægelighed.  Disse  Attributer  kjende  vi,  men 
hvad  de  to  Arter  Substantser  ere  efter  deres  Væsen ,  er  os 
lige  ubekjendt.  —  For  holds  begreberne  opstaae  ved  Sammen- 
ligningen mellem  flere  Forestillinger,  ved  Overgangen  fra  den 
ene  til  den  anden.  Saadanne  Begreber  ere  Begreberne  om 
Aarsag  og  Virkning,  om  Identitet  og  Forskjel  o.  s.  v.  De  ere 
alle  kun  et  Product  af  P'orstanden. 

Den  Virksomhed ,  som  Aanden  udøver  i  Forholdet  til 
Ideerne,  bestaaer,  efter  Locke,  deels  i  en  vilkaarlig  Henvenden 
eller  Afleden  af  vor  Opmærksomhed  hvor  flere  Forestillinger 
frembyde  sig;  deels  i  en  Fastholden  og  en  Gjenfremkalden  af 
den  enkelte  Forestilling;  deels  i  en  Sammenligning,  Adskillen 
og  Forbinden  af  Forestillingerne ;  deels  endelig  i  Abstractionen, 
ved  hvilken  almindelige  Begreber  dannes,  hvis  Sprogtegn  kunne 
anvendes  paa  alle  de  derunder  indbefattede  Forestillinger. 
Abstractionens  Evne  betragter  Locke  som  en  specifisk 
menneskelig  Evne. 

Ved  Sammenknytningen  af  Ideer  opstaaer  Er kj endelsen, 
der  ikke  naaer  ud  over  Ideernes  Gebet.  Den  er  en 
Iagttagen  af  Ideernes  Forenelighed  eller  Uforenehghed,  Over- 
ensstemmelse eller  Uoverensstemmelse  (efter  de  4  Hovedfor- 
hold: deres  Identitet  og  Forskjel,  deres  bestemte  Relation,  deres 
Coéxistents,  og  deres  reale  Tilværelse),  og  en  Dom  om  den  i 
Sætningen  indeholdte  Forbindelses  Sandhed  eller  Dsandhed. 
Sproget  faaer  her  sin  væsentlige  Bet  dning  som  Tankens  nod- 
vendige  Udtryk  og  som  Meddelelsesmiddel.  Ordene  blive  Tegn 
for  Tingene,  Appellativerne  sammenfattende  Tegn  for  Classer 

af  enkelte  Ting,  Udtryk  for  Fælledsbegreberne,  der  dannes  ved 
Abstractionen.  Saadanne  sammenfattende  Tegn  ere  nødven- 
dige paa  Grund  af  Tingenes  Antal.  Fælledsbegreberne  ere 
ikke  Billeder  af  noget  Kealt;  thi  kun  det  existerer,  der  er  et 
Individuelt,  men  de  ere  complexe  Ideer,  der  kun  ere  Producter 
af  vor  Tænkning.  Ordene:  Art,  Slægt,  o.  s.  v.,  betegne  saa- 
ledes  ikke  noget  Virkeligt,  men  kun  Tingenes  Forhold  til  vor 
Forstand. 

Sandhed  og  Usandhed  komme  først  frem  i  Sætningen, 
fordi  først  den  udtaler  en  Forbindelse  eller  en  Sondring  mellem 
Ideer.  Den  fuldstændige  eller  ufuldstændige  Sikkerhed  i  Er- 
kjendelsens  Dom  om  Ideernes  Forenelighed  bestemmer  For- 
skjellen  mellem  Viden  (Vished)  og  Men  en  (Sandsynlighed). 
Vor  Viden  kan  være  intuitiv ,  demonstrativ ,  eller  sensitiv 
(o:  en  Viden  om  det  Ydres  Existents  og  Beskaffenhed).  Real 
er  vor  Erkjendelse  kun  naar  vore  Ideers  Forbindelse  svarer 
til  de  virkelige  Tings.  Vor  Viden  er  stærkt  begrændset  baade 
med  Hensyn  til  de  materielle  og  de  aandelige  Væsener.  Uvis- 
heden har  sin  Grund  deels  i  Mangelen  paa  Ideer,  deels  i  Mangelen 
paa  en  begribelig  Sammenhæng  mellem  dem,  deels  i  Mangelen 
paa  nøiagtig  Undersøgelse  og  rigtig  Betegnelse  af  dem.  Hvor 
Visheden  mangler,  faaer  Sandsynligheden  sin  Plads  som  sup- 
plerende den  mangelfulde  Viden.  Den  Overbevisning ,  den 
giver,  er  kun  enMenen;  men  denne  er  ikke  vilkaarlig,  da  den 
større  Sandsynlighed  har  Magt  over  Forstanden.  Troen  paa 
en  Aabenbaring  bliver  ligeledes  et  Supplement  for  vor  Viden. 
Aabenbaringstroens  Indhold  kan  være  overensstemmende  med 
Fornuften ,  f.  Ex.  Guds  Existents,  til  hvilken  vi  ved  vor  egen 
Fornuft  med  Evidents  kunne  slutte  fra  Verdens  og  vor  Til- 
værelse, eller  det  kan  ligge  over  denne  Fornufterkj endelse, 
(saaledes  Læren  om  de  Dødes  Opstandelse).  Derimod  kan 
Intet  antages  for  Aabenbaring ,  der  strider  mod  Fornuft- 
erkj endelsen  ved  enten  at  være  selvmodsigende  eller  uforeneligt 
med  klare  og  tydelige  Begreber ,  f.  Ex.  Tilværelsen  af  flere 
Guder.     Det   tilkommer  Fornuften    at   dømme    om  Aabenba- 

ringen;    Troen  paa  denne  kan  ikke  have  den  Vished  som  den 
intuitive  eller  demonstrative  Fornufterkjendelse.  — 

Den  Empirisme,  Locke  begrunder,  bliver  i  det  18de  Aar- 
hundrede  af  overveiende  Indflydelse  paa  den  engelske  og  franske 
Philosophie,  og  udøver  ogsaa  efterhaanden  en  Indvirkning  i 
Tydskland,  hvor  den  i  Begyndelsen  havde  fundet  sin  Modvægt 
i  den  Leibnitziske  Philosophie.  Af  de  mange  philosophiske 
Phænomener,  der  vise  tilbage  til  Locke,  omtale  vi  kun  dem, 
i  hvilke  væsentlige  Consequentser  af  Empirismen,  eiendomme- 
lige  Stadier  i  dens  Udvikling,  ere  fremtraadte. 


4.   Berkeley. 

George  Berkeley  (fodt  1685  i  Irland,  Biskop  af  Cloyne, 
død  1758.  Hovedværker:  treatise  of  the  principles  of  human 
knowledge,  1710;  theory  of  vision,  1709;  three  dialogues  be- 
tween  Hylas  and  Philonous,  1713)  drager  af  Lockes  Empi- 
risme den  formelle  (empiriske)  Idealismes  Consequents.  Til 
denne  naaer  han  ad  den  Vei,  at  han  opløser  det  Almene  i  det 
Enkelte,  Tingen  i  Egenskaberne,   Egenskaberne  i  Perceptioner. 

Ere  Ideerne,  som  Empirismen  lærer,  oprindelig  opstaaede 
fra  Sandsningen,  saa  maae  de,  slutter  han,  da  al  Sandsning 
forholder  sig  til  det  Enkelte,  alle  være  Udtryk  for  et  Indivi- 
duelt. Hvad  man  kalder  Almeenbegreber,  er  kun  Forestil- 
linger om  et  Individuelt,  Enkeltforestillinger,  der  for  Tænk- 
ningens Letheds  Skyld  tages  som  Kepræsentanter  for  alle  lig- 
nende Enkeltforestillinger.  (Saaledes  repræsenterer  i  Geome- 
triens Beviser  den  enkelte  bestemte  tegnede  Figur  alle  andre 
Figurer  af  samme  Art.  Beviset  faaer  almeen  Anvendelighed 
paa  de  enkelte,  idet  der  sees  bort  fra  en  eller  anden  Egen- 
skab ved  disse;  men  denne  Bortseen  er  noget  Andet  end  at 
danne  en  abstract  Idee,  der  udelukker  enhver  concret  Be- 
stemmelse: en  saadan  Idee  gives  ikke.) 

4* 

Er  dernæst  kun  det ,  der  virkelig  sandses ,  et  virkeligt 
Givet,  saa  kan,  ligesaalidt  som  det  ikke  sandsede  Almene,  et 
saadant  Begreb  have  Realitet  som  Substantsen,  der,  skjøndt 
den  ikke  er  Gjenstand  for  nogen  Sandsning ,  af  Empirismen 
statueredes  som  Substratet  for  Egenskaberne  og  tillagdes 
objectiv  Realitet.  Substantsbegrebet  er  kun  en  Fiction;  vi 
sandse  kun  Egenskaberne;  kun  de  blive  tilbage  som  givne, 
medens  det  fingerede  Substrat  forsvinder.  — 

Og  naar  nu  endelig  Empirismen  med  Hensyn  til  Egen- 
skaberne havde  gjort  en  Sondring  mellem  primære  og  secun- 
dære  Egenskaber  og  i  de  første  seet  Bestemmelser  ved  selve 
det  objective  Reale,  saa  benægter  Berkeley  ogsaa  denne  Di- 
stinctions  Gyldighed.  Ogsaa  ved  det,  der  kaldes  primære 
Qualiteter,  er  det  umuligt  at  see  bort  fra  det  opfattende  Sub- 
ject;  f.  Ex.  ved  Forestillingen  om  Udstrækning,  der  altid  er 
Forestillingen  om  den  bestemte  Udstrækning,  ved  Forestillingen 
om  Størrelse ,  der  kun  bestemmes  ved  Slutninger  fra  vore 
Syns-  og  Følelsesfornemmelser,  ved  Forestillingen  om  Uigjen- 
nemtrængelighed  o.  desl.  Vor  Sandsning  er  her  ligesaa  væ- 
sentlig en  Factor  som  ved  Opfattelsen  af  Farve,  Varme  eller 
Kulde  0.  desl.  At  opfatte  de  primære  Qualiteter  som  til- 
hørende objectivt  bestaaende  materielle  Ting  udenfor  os ,  der 
ligesom  aftrykke  deres  Billeder  i  vor  Aand,  indvikler  os  i  de 
største  Modsigelser,  da  det  er  utænkeligt,  at  et  absolut  Hete- 
rogent som  Materien  skal  kunne  indvirke  paa  Aanden  og  at 
en  Virksomhed  skal  kunne  udgaae  fra  Andet  end  et  villende 
o:  et  aandeligt  Væsen.  Alle  vore  Forestillinger  om  Tingenes 
Egenskaber,  de  primære  som  de  secundære,  udtrykke  i  Virke- 
ligheden kun  vore  Fornemmelser;  men  naar  vi  overhovedet  i 
alle  Qualiteter  kun  have  at  gjøre  med  Fornemmelser ,  saa  er 
det ,  vi  kalde  Egenskaber ,  kun  vore  egne  Affectioner ,  deres 
Væren  er  percipi,  og  det,  vi  kalde  Ting,  Gjenstand,  existerer 
som  Summen  af  Egenskaberne  kun  i  os.  Der  existerer  intet 
Andet  end  Aander  (forestillende  og  villende  Væsener)  og  deres 

Ideer  og  Villiesacter.  De  Ideer  om  et  Legemligt,  der  opstaae 
i  03  uden  vor  vilkaarlige  Virksomhed ,  medens  Indbildnings- 
kraftens Billeder  frembringes  vilkaarligt  af  os,  bevirkes  i  os  af 
Gud,  i  hvem  de  ere  som  Archetyper.  Hvad  vi  kalde  Natur, 
betegner  kun  deres  Sammenhæng,  hvad  vi  kalde  Naturlov,  Idee- 
combinationernes  constante  Orden.  Naturens  faste  Orden  er 
nødvendig  for  at  vi  kunne  forstaae  Naturen  og  gjennem  den 
Guds  Villie.  Ideerne  ere  Tegn ,  gjennem  hvilke  han  under- 
viser os  og  bestemmer  vor  Villie.  Ved  Ideerne  erkjende  vi 
det  Sandselige,  ved  umiddelbar  Vished  os  selv,  ved  Slutning 
fra  deres  Virkninger  danne  vi  et  Begreb  om  andre  Aander 
og  Gud.  Guds  Forhold  til  de  endelige  active*  Aander  be- 
stemmer Berkeley  kun  usikkert.  Hans  Opfattelse  faaer  under- 
tiden et  pantheistisk  Anstrøg.  — 

I  sin  Theorie  mener  Berkeley  at  have  fundet  et  sikkert 
Værn  mod  Materialismen,  Atheismen  og  Skepticismen.  Hans 
Fornægten  af  Materien  udvikler  sig  med  Consequents  af  Em- 
pirismen, men  idet  han  lader  hele  Erfaringens  Indhold  bestaae 
i  Aanden  i  Forestillingsform  som  et  udenfra  givet,  bliver  hans 
Idealisme  (Immaterialisme)  formel  og  empirisk.  Erfaringen 
søger  nu  kun  sin  Gjenstand  i  os,  istedenfor  ud^-nfor  os;  men 
Indholdet  er  det  samme.  Sporgsmaalet  om  Muligheden  af,  at 
den  aandelige  Gud,  der  skal  have  Ideerne  paa  en  heel  anden 
Maade  end  vi,  nemlig  uden  sandselig  Fornemmelse,  i  Aanden 
kan  frembringe  sandselige  Forestillinger,  opkastes  ikke,  og  der 
spørges  ikke  heller  om  Forestillingsindholdets  Sandhed.  Men 
Berkeley  har  fremdraget  og  skærpet  et  Problem ,  som  den 
franske  Sensualisme  og  Materialisme  i  forrige  Aarhundrede 
omgik ,  og  til  hvilket  den  fornyede  sensualistiske  Retning  i 
vore  Dage  er  kommen  tilbage:  Problemet  om  Sandsetingenes 
Existents  udenfor  vor  Sandsning ,  og  deres  objective  Værens 
Forhold  til  vor  Opfattelse  af  dem. 

5.    Huiuei 

David  Hume  er  fedt  1711  i  Edinburgh.  Fra  Studiet 
af  Lovkyndigheden  vendte  han  sig  tidlig  til  Studiet  af  den 
gamle  og  nye  Literatur  og  af  Philosophien.  Fra  1734  til  1737 
opholdt  han  sig  i  Paris ,  hvor  han  skrev  sit  første  Værk : 
A  treatise  on  human  nature  ,  being  an  attempt  to  introduce 
the  experimental  method  of  reasoning  into  moral  subjects. 
Det  blev  udgivet  efter  hans  Hjemkomst  til  England,  men  vakte 
ringe  Opmærksomhed.  Derimod  blev  1ste  Deel  af  hans  Essays, 
der  udkom  1742  og  behandlede  moralske,  poUtiske  og  literære 
Emner,  modtagen  med  Bifald.  Under  et  nyt  Ophold  i  Ud- 
landet omarbeidede  han  sit  første  Værk,  og  udgav,  1748,  en 
Deel  af  Omarbeidelsen  under  Titelen:  an  enquiry  concerning 
human  undorstanding  (senere  optaget  i  Essays  som  2den  Deel). 
Ved  dette  Arbeide  fremkaldte  han  stærke  Angreb,  men  grund- 
lagde sit  store  Ry.  Som  Bibliothekar  ved  det  juridiske  Fa- 
cultet  i  Edinburgh  udarbeidede  han  i  Aarene  1752—1762  sin 
store  Englands  Historie.  En  Afhandling  om  Moralens  Prin- 
ciper (siden  trykt  som  3die  Deel  af  Essays)  var  allerede  ud- 
kommen 1751,  og  1757  udkom  hans  natural  history  of  religion 
(optagen  i  4de  Bind  af  Essays),  som  paadrog  ham  mange  An- 
greb. 1  1763  gik  han  som  Gesandtskabssecretær  til  Paris, 
hvor  han  blev  meget  smigrende  modtagen  og  kom  i  neiere 
Forbindelse  med  Rousseau,  der  1766  fulgte  med  ham  tilbage 
til  England,  hvor  deres  Forhold  dog  snart  forstyrredes  ved 
Rousseaus  sygelige  Pirrelighed  og  Mistro.  1767  blev  Hume 
Understatssecretær;  fra  1769  levede  han  i  et  videnskabeligt 
Otium  i  Edinburgh,  i  hvilken  By  han  døde  1776.  Efter  hans 
Død  udkom  hans  dialogues  concerning  natural  religion ,  og 
hans  Essays  on  suicide  and  the  immortality  of  the  soul. 


Hume  støtter  sig  til  Berkeley,  dog  uden  at  dele  hans 
Idealisme,  og  optager  fra  ham  Læren  om  Ideerne  som  Udtryk 
kun  for  det  Enkelte,  om  vore  Forestillingers  subjective  Charak- 

teer  og  om  Substantsen  som  en  blot  Complex  af  Forestillinger. 
Men  han  gaaer  videre  end  Berkeley  idet  han  udvider  dennes 
Opfattelse  af  de  legemlige  Substantser  ogsaa  til  den  aandelige 
Substants,  Jeget,  der  for  ham  blot  bliver  en  Complex  af  hur- 
tigt paa  hinanden  følgende  Fornemmelser  og  Forestillinger, 
som  vi  (vi!)  uberettiget  underlægge  et  Substrat,  og  idet  han 
ved  sin  Kritik  af  Causalitetsbegrebet  tilintetgj ør  Muligheden  af 
en  nødvendig  og  en  almeengyldig  synthetisk  Erkjendelse,  og 
derved  drager  Skepticismens  Consequents  af  Empirismen. 

Idet  Hume  undersøger  vore  Forestillingers  Oprindelse,  ad- 
skiller han  Indtryk  (impressions)  fra  Ideer  (ideas).  Ved  hine 
forstaaer  han  de  stærkere  og  mere  levende  Fornemmelser,  vi 
umiddelbart  have  ved  vor  Sandsning ,  vore  Lidenskaber  og 
vore  Følelser;  ved  disse  de  svagere  Fornemmelser,  vi  have, 
naar  hine  afbildes  i  Hukommelsen  eller  Indbildningskraften. 
Ideerne  ere  altsaa  betingede  ved  Indtrykkene  og  ere  deres 
Copier;  Indtrykkene  ere  Tankens  første  Materiale,  og  Tænk- 
ningen bestaaer  kun  i  en  Omdannen  og  Combineren  af  dem, 
under  hvilken  den  passive  Aand  styres  af  Ideeassociationens 
Naturlov.  Selv  Gudsideen  danner  Forstanden  kun  idet  den 
omdanner  de  menneskelige  Egenskaber:  Visdom  og  Godhed  ved 
at  udvide  dem  i  det  Uendelige.  Indtrykkene  blive  Kriteriet 
for ,  om  et  philosophisk  Begreb  har  en  virkelig  Betydning, 
Kunne  vi  ikke  angive,  af  hvilket  Indtryk  en  Idee  er  afledet, 
maae  vi  forholde  os  mistroiske  til  den. 

Som  den  menneskelige  Forstands  Objecter  bestemmer 
Hume  deels  Forholdene  mellem  Ideerne,  deels  Kjendsgjerninger. 
Til  den  første  Classe  høre  Geometriens ,  Arithmetikens  og 
Algebraens  Indhold,  overhovedet  alle  Sætninger,  der  have  in- 
tuitiv eller  demonstrativ  Vished.  Af  disse  Sætninger  have  vi 
en  reen  apriorisk  Erkjendelse;  de  erkjendes  ved  Tankens  Virk- 
somhed uafhængig  af  Existentsen.  De  geometriske  Sætninger 
om  Cirkelen  og  Trianglen  vilde  saaledes  have  Gyldighed,  selv 
om  der  i  Naturen  ikke  existerede  nogen  af  disse  Figurer. 
De  Sætninger,  der  saaledes  erkjendes,  referere  sig  alle  til  Stør- 

relse  og  Tal  og  indeholde  identiske  (analytiske)  Domme. 
Sætninger,  der  angaae  Kjendsgjerninger,  have  ikke  den  samme 
Vished  som  hine;  de  give  ikke  den  samme  Følelse  af  en  nød- 
vendig Sandhed.  Den  Erkjendelse,  der  forholder  sig  til  Kjends- 
gjerningerne  og  sammenknytter  dem,  har  en  synthetisk 
Charakteer,  De  Forhold,  efter  hvilke  den  sammenknytter  dem, 
ere  de,  der  bestemme  Ideeassociationen :  Ligheden,  Forbindelsen 
i  Eum  og  Tid  og  Causalitetsforholdct.  Af  disse  er  Sammen- 
knytningen efter  Causalitetsforholdet  af  størst  Betydning,  idet 
kun  denne  Sammenknytning  gjør  Fordring  paa  at  være  nød- 
vendig og  almeengyldig.  Paa  Causalitetsbegrebets  Oprindelse 
og  Gyldighed  retter  derfor  Hume  sin  Undersøgelse ,  idet  han 
vil  bestemme  Visheden  af  den  Erkjendelse ,  der  forholder  sig 
til  Sammenhængen  mellem  Kjendsgjerninger,  og  ved  Slutninger 
vil  bestemme  den.  Causalforholdet  er  et  Forhold  mellem  det 
Forskjellige,  et  synthetisk  Forhold.  Virkningen  er  aldeles  for- 
skjellig  fra  Aarsagen ,  og  kan  altsaa  ikke  udledes  af  dennes 
Begreb  ved  en  apriorisk  Tænkning,  ved  Fornuftslutninger,  da 
disse  kun  bevæge  sig  i  det  Identiske.  Ved  Fornuftslutninger 
alene  kunne  vi  f.  Ex.  ikke  afgjøre,  om  et  tungt  Legeme,  der 
er  i  det  frie  Eum  ,  vil  f9,lde  ned  til  Jorden,  eller  bevæge  sig 
opefter.  Dette  lære  vi  kun  ved  Erfaringen.  Men  Erfaringen 
kan  kun  give  os  en  Eegel,  ikke  en  Lov,  der  bestemmer  med 
Nødvendighed,  og  den  kan  kun  vise  os  Kjendsgjerningernes 
Succession,  et  post  hoc,  ikke  et  propter  hoc,  ikke  det  indre 
forenende  Baand  (Kraften);  thi  det  iagttages  ikke  i  det  Ydre, 
og  Begrebets  Eealitet  sikkres  ikke  ved  hvad  vi  iagttage  i  vort 
Indre,  hvor  vi  vel  have  en  Fornemmelse  af  Villien,  men  ikke 
af  den  Maade,  paa  hvilken  den  skulde  sætte  Organismen  i  Be- 
vægelse. Men  Spørgsmaalet  bliver  da:  hvorledes  Causali- 
tetsbegrebet  opstaaer  hos  os,  og  hvad  der  bringer  os 
til,  naar  de  samme  Phænomener  gjentage  sig,  at  vente  de 
samme  Følger,  som  vi  tidligere  have  iagttaget.  Svaret  bliver: 
det  Begreb  af  nødvendig  Forbindelse,  eller  af  Kraft,  der  ikke 
kunde  dannes  paa  Basis  af  det  enkelte  Tilfælde,  dannes,  idet 

Tilfældene  hyppigt  gjentage  sig,  og  der  i  vor  Indbildnings- 
kraft danner  sig  en  Vane  til  at  gaae  over  fra  et  Phæno- 
men  til  dets  sædvanlige  Følge,  og  til  at  vente,  at  naar  hint 
viser  sig,  denne  ogsaa  vil  indtræde.  Vi  føle  da  i  denne  til 
Vane  blevne  Overgang  et  nyt  Indtryk,  Indtrykket  af  en 
Sammenknyttethed  mellem  Phænomenet  og  Følgen,  og  af  dette 
Indtryk  dannes  da  Begrebet  om  Kraft,  og  om  en  nød- 
vendig Causal forbindelse.  De  enkelte  Tilfælde,  vi  iagt- 
tage, ere  alle  lige ;  naar  derfor  et  Antal  af  Tilfælde  kan  give 
hvad  det  enkelte  ikke  formaaede,  saa  viser  det,  at  det  netop 
er  Gjentagelsen  og  den  ved  Gjentagelsen  bevirkede  Vane,  der 
er  det  Afgjorende.  Vanen,  der  betinger  Indtrykkets  Livlighed, 
giver  her  Troen  (belief,  til  Forskjel  fra  den  religiøse  Tro: 
faith)  paa  Causalforholdets  objective  Gyldighed,  ligesom  Be- 
standigheden af  visse  Sandseindtryk  giver  Troen  paa  de  ydre 
Gjenstandes  Existents,  og  denne  Tro  tilfredsstiller  praktisk, 
skjøndt  den  ikke  kan  forvandles  til  en  Viden. 

I  Undersøgelsen  af  Aarsagerne  er  den  menneskelige  Aand, 
bortseet  fra  det  Afgjorende,  at  den  ikke  begriber  den  objective 
Sammenhæng  mellem  Aarsag  og  Virkning,  men  kun  statuerer 
en  Sammenhæng  ifølge  en  subjectiv  Trang,  i  en  dobbelt  Hen- 
seende begrændset.  Erkjendelsens  Maal  er,  at  føre  de  ad  Er- 
faringens Vei  fundne  Aarsager  til  Naturvirkningerne  tilbage  til 
det  mindst  mulige  Antal  af  almene  Aarsager.  Men  denne 
Reduction  har  sine  Grændser:  vi  reducere  Naturphænomenernes 
Aarsager  til  et  lille  Antal,  men  disse  almene  Aarsagers  høiere 
Aarsager:  de  sidste  Aarsager,  ligge  udenfor  vor  Forsknings 
Grændser.  Og  da  Causalitetsbegrebet  har  sin  Oprindelse  fra 
Vanen,  fra  Gjentagelsen  af  Erfaringen,  saa  er  dets  Anvendelse 
kun  berettiget  indenfor  Erfaringens  Omraade.  En  Slutning 
fra  det  erfaringsmæssigt  Givne  til  hvad  der  ligger  udenfor 
Erfaringen,  som  Gud  og  Udødeligheden,  er  uberettiget.  «Hvad 
der  ikke  er  en  fra  den  rene  Tænken  stammende  Undersøgelse 
om  Størrelse  eller  Tal,  eller  en  paa  Erfaringen  stettet  Under- 

søgelse    om    Kjendsgjerninger   og   Tilværelse ,    kan    kun    være 
Spidsfindighed  og  Blændværk.«  — 

Idet  Hume  ved  sin  Kritik  af  Causalitetsbegrebet  tilintet- 
gjar  den  synthetiske  Erkjendelses  Nødvendighed  og  Almeen- 
gyldighed,  der  staaer  og  falder  med  det,  drager  han  herved 
den  negative  Consequents  af  det  Standpunkt,  der  lader  den 
passive  Aand  modtage  sit  Indhold  udelukkende  gjennem  Er- 
faringen ,  som  i  sin  Isolerethed  kun  forholder  sig  til  det  En- 
kelte i  dets  Isolerethed  og  derved  i  Principet  udelukker  det 
Almene  og  den  nødvendige  Sammenknytning.  I  Stedet  for 
Sandhed  lader  hans  Skepsis  kun  Sandsynligheden  blive  til- 
bage. Hans  Opfattelse  af  Causalitetsbegrebets  Tilbliven,  der  i 
Virkeligheden  forudsætter,  hvad  den  vil  forklare,  lader  Pro- 
blemet om  vor  Erkjendelses  Grændser  staae  ulast,  og  først 
Kant  finder,  fra  et  nyt  Udgangspunkt,  en  Vei  til  dets  Løsning. 


6.    Condillac. 

Etienne  Bonnot  de  Condillac  blev  født  i  Grenoble 
1715.  Gjennem  Voltaires  Skrifter  lærte  han  Locke's  Philosophie 
at  kjende,  og  i  sit  første  Skrift:  Essais  sur  Forigine  des  con- 
naissances  humaines,  1746,  2  Vol.,  staaer  han  endnu  paa 
Lockes  Standpunkt.  Sit  eiendommelige  sensualistiske  Stand- 
punkt, til  hvilket  han  var  naaet  under  Paavirkning  af  Berkeley, 
udviklede  han  i  sit  Hovedværk:  traité  des  sensations,  1754, 
2  Vol.,  i  Afhandlingen  om  Dyrene,  1755,  i  sit  Cours  d'études 
pour  l'instruction  du  prince  de  Parme  (13  Bind,  1755  ff.)  og 
i  sin  Logik  og  sin  langue  des  calculs.  Han  døde  som  Med- 
lem af  det  franske  Akademie  1780.  — 

I  den  Locke'ske  Empirisme  var  Erfaringen  bestemt  som 
den  eneste  Kilde,  fra  hvilken  Aandens  tabula  rasa  modtog  sin 
Udfyldning.  Men  Locke  havde  dog  ikke  consequent  tilintet- 
gjort al  Virksomhed  i  Aanden.  Han  havde  ladet  Reflexionen 
staae  som  en  Kilde  til  Ideer  ved  Siden  af  Sandsningen,  og  i 
den,    om   end  noget  vaklende,   indrømmet  en  Activitet;   han 

havde  ladet  de  complexe  Ideer  være  et  Product  ogsaa  af  Spon- 
taneiteten,  og  han  havde  opfattet  Villien  som  en  selvstændig 
Evne  ved  Siden  af  den  passive  Forstand.  Desuden  havde  han, 
om  han  end  nægtede  medfødte  Erkjendelser,  talt  om  medfødte 
Drifter ,  om  en  medfødt  Stræben  efter  Lyksalighed ,  om  en 
medfødt  Samvittighed ,  og  herved  indrømmet  Aanden  hvad 
hans  Erkjendelsesprincip  consequent  maatte  føre  til  at  be- 
nægte. Condillac  derimod  lader  Sandsningen  være  eneste  Kilde 
til  alle  vore  Ideer,  og  af  den  lader  han,  ved  en  uvilkaarlig 
UdvikUng,  ikke  blot  alle  den  tænkende  Sjæls  Functiouer,  men 
ogsaa  Attraa  og  Villie  fremgaae.  Denne  Sensuahsme  er  en 
correct  Consequents  af  Empirismen.  Aanden,  der  som  oprin- 
delig tom  sættes  som  blot  modtagende,  forholder  sig  gjennem 
Erfaringen  til  en  Gjenstand ,  der  kun  har  Bestemmelsen  af 
Bevidsthedens  Andet,  idet  selv  den  indre  Erfarings  Gjenstand: 
Bevidsthedstilstanden ,  opfattes  som  et  udenfra  Bestemt  og 
udenfra  Bevirket.  Erkj endelsens  primitive  Form  bliver  da  den 
sandselige  Fornemmelse  ,  hvis  uvilkaarlige  Omformning  i  den 
modtagende  Aand  frembringer  de  andre  Bevidsthedsformer,  og 
Erkj  endelsens  primitive  og  virkelige  Indhold  bliver  det  Ydre 
o:  det  Legemlige,  der,  som  Legemligt,  er  det  Begrændsede, 
Enkelte,  og  nærmere:  det  mechanisk  Bevægede.  Det  aandelige 
Element,  der  hos  Bacon  blev  tilbage  i  det  rigtignok  kun  po- 
stulerede Begreb :  den  besjælede  Materie,  maa  nemlig  forsvinde 
fra  det ,  der  bliver  det  egentlige  Materielle ,  idet  Dualismen 
gjør  sig  gjældende  indenfor  Materien  (jfr.  S.  32  f.),  og  idet  det 
forsvinder,  kan  dette  Materielle  kun  sættes  som  det  mechanisk 
Bevægede,  der  ikke  har  Virksomhedens  (Bevægelsens)  Udgangs- 
punkt i  sig.  Denne  Opfattelse  af  Erkjendelsens  Genesis  og  af 
dens  Indhold  er  Sensualismens;  men  i  Sensualismen  ligger 
atter  Materialismens  Consequents.  For  Sensualismen  er  Aan- 
den kun  receptiv,  nærmere:  receptiv  i  Forhold  til  et  mechanisk 
bestemt  Ydre  o:  modtagende  sit  Indhold,  sine  Bestemmelser, 
gjennem  Indtryk  paa  Sandserne,  Receptivitetens  Organer.  For 
denne  dogmatiske  Sensualisme  bliver  der  consequent  Intet  til- 

bage  uden  de  sandsede  o:  materielle  Objecter  og  det  sandsende 
Subject,  der,  i  sin  blotte  Receptivitet,  forholder  sig  til  Gjen- 
standen  som  Ting  til  Ting,  og  bliver  et  afhængigt  Led  i  Tin- 
genes Kjæde  idet  det  passivt  modtager  Indtrykkene  af  de  me- 
chanisk  forbundne  endelige  Sandsegjenstande,  hvilke  Indtryk  saa 
i  Bevidstheden,  som  i  en  Beholder,  bundfældes  som  Begreber, 
i  hvilke  der  ikke  er  et  Selvstændigt ,  der  viser  hen  paa  en 
ideel  Region ,  men  i  hvilken  kun  det  Sandselige  er  som  det 
Reale.  Men  idet  Subjectet  bliver  mechanisk  bestemt  Led  i 
Tingenes  Række,  maa  det  gaae  ind  under  Rækkens  Fælleds- 
bestemmelse;  det  bliver  sandseligt,  materielt  Subject,  og  Alt 
i  Tilværelsen:  det  Subjective  og  det  Objective,  er  nu  ført  til- 
bage til  den  samme  Enhed:  til  Natur,  bestemt  som  passiv 
Materie,  og  dette  Begreb  af  Materien  er  blevet  det  altomfat- 
tende, der  i  sig  absorberer  Aanden. 


For  at  anskueliggjøre,  hvorledes  alle  de  psychiske  Processer 
fremgaae  af  Sandsefornemmelser,  benytter  Condillac  den  Fic- 
tion, at  en  Statue,  indvendig  organiseret  som  et  Menneske  og 
besjælet  af  en  Aand ,  der  endnu  slet  ingen  Ideer  har ,  faaer 
den  ene  Sands  efter  den  anden  vakt,  saaledes  at  den  successiv 
bliver  tilgængelig  for  alle  Indtryk  fra  Yderverdenen,  for  hvilken 
den  oprindelig  var  tillukket.  Han  begynder  med  Lugtesandsen, 
fordi  man  i  Regelen  antager  denne  for  den  Sands,  der  bidrager 
mindst  til  Erkjendelsen,  uagtet  der  i  Virkeligheden  ingen  For- 
skjel  er  mellem  den  og  de  andre  Sandser,  Følesandsen  und- 
tagen. De  andre  Sandser  have  nemlig  alle  det  tilfælleds,  at 
Mennesket  ved  dem  kun  har  Affectioner  af  sin  Sjæl,  ikke  en 
Forestilling  om  noget  Ydre.  Sandserne  give  nærmest  For- 
nemmelser, ikke  Ideer.  Statuen  foler  oprindelig  sig  modifi- 
ceret. Dette  første  Stadium  kalder  Condillac  snart  sensa- 
tion, snart  perception,  og  denne  Perception  er  umiddelbart 
Bevidsthed  (conscience).  »Fornemmelse  og  Bevidsthed  ere 
den  samme  Aet  under  to  Navne.     Forsaavidt  man   kun  be- 


61 

tragter  den  som  et  Indtryk  i  Sjælen,  kan  man  bruge  Navnet 
Fornemmelse;  forsaavidt  den  underretter  Sjælen  om  sin  Nær- 
værelse, kan  man  give  den  Navnet  Bevidsthed".  Bevidsthed 
falder  sammen  med  Reflexion  i  videste  Forstand.  Saalænge 
Statuen  kun  har  een  Fornemmelse  ,  gaaer  den  ligesom  op  i 
denne;  men  idet  den,  uagtet  den  endnu  kun  bar  een  Sands, 
afficeres  stærkere  af  det  ene  Indtryk  end  af  det  andet ,  ind- 
træder Opmærksomheden,  der  er  Henvendelsen  til  det 
mægtigere  Indtryk.  Ved  den  indprentes  Indtrykket  i  Sjælen  og 
efterlader  sig  et  Spor  i  Hjernen,  og  Fastholdelsen  af  dette  er 
Hukommelsen.  Først  ved  denne  Function  faaer  Statuen 
Ideer,  da  disse  ere  Fornemmelsernes  fastholdte  Billeder. 
I  Fornemmelsen  gaaer  Bevægelsen  fra  Sandseorganet  til  Hjer- 
nen; i  Hukommelsen  foregaaer  hele  Bevægelsen  i  selve  Hjer- 
nen. Idet  nu  Statuen  har  Ideen  om  en  Fornemmelse  og  sam- 
tidig en  ny  Fornemmelse  indtræder ,  saa  vil  den  være  deelt 
mellem  begge,  og  dette  giver  umiddelbart  Sammenlignen 
og  Døm  men.  Rækken  af  Domme,  der  hvile  paa  en  Række 
af  Sammenligninger,  er  Reflexionen  i  snævrere  Forstand, 
hvis  Indhold  altsaa  kun  er  Sandsninger  (sensations).  Men 
med  Hukommelsen  følger  endnu  en  anden  høiere  Function. 
Ideerne,  der  ere  indprægede  i  Hukommelsen,  danne  nemlig  en 
Kjæde,  der  er  bestemt  ved  Perceptionernes  oprindelige  For- 
bindelse og  Følge,  og  Sjælen  nødes  derved  til,  naar  den  iagt- 
tager en  Idee,  at  gaae  over  til  den  dermed  sammenhængende. 
Gjøre  nu  i  en  Række  af  Ideer  nogle  et  behageligt,  andre  et 
ubehageligt  Indtryk  paa  Sjælen,  saa  gaaer  Sjælen  hurtigt  hen 
over  de  sidste,  hvorved  de  første  rykke  nærmere  sammen,  og 
Sjælen  vænner  sig  til  at  forbinde  dem.  Gjennem  denne  Asso- 
ciation af  Ideerne  faaer  nu  Sjælen  Færdighed  i  at  fremkalde 
Ideer  ved  Hjælp  af  andre  Ideer,  og  denne  Evne  er  Indbild- 
ningskraften (imaginatioD,  af  image).  Ved  denne  bliver  det 
ogsaa  muligt  at  abstrahere  o:  at  forestille  sig  en  Idee,  der 
fremtræder  som  forbunden  ved  en  anden,  som  selvstændig. 
Abstractionen    er   saaledes  fremgaaet  af  Sandsningen  som  sin 

Kilde,  og  een  Sands  er  tilstrækkelig  til  at  give  abstracte  Ideer. 
Disse  ere  intet  Andet  end  visse  Classer,  under  hvilke  lignende 
Ideer  og  Fornemmelser  siibsumeres  ifølge  Ligheden.  De  ab- 
stracte Ideer,  som  Statuen  vil  have  saalænge  kun  Lugtesandsen 
eller  Smags-,  Hore-  eller  Synssandsen  ere  i  Virksomhed,  ville 
indskrænke  sig  til  en  vis  Kreds ,  og  kun  udtrykke  Arterne 
(Classernej  af  Sjælens  Modificationer  og  disses  Enhed.  Saaledes 
opstaae  forst  de  abstracte  Ideer  om  det  Behagelige  og  det 
Ubehagelige,  og  Ideen  om  Jeget. 

Fra  de  andre  Sandser  adskiller  nu  Folesandsen  sig  ved 
den  væsentlige  Eiendommelighed,  at  vi  gjennem  denne  Sands, 
hvis  Gjenstand  er  Soliditeten  (Uigjennemtrængeligheden),  iagt- 
tage et  exclusivt  Forhold  mellem  to  Ting,  altsaa  ikke  blot  en 
Modification  af  vor  egen  Tilstand ,  men  et  fra  den  Fornem- 
mende Forskjelligt ,  et  realt  Objectivt ,  en  ydre  Gjenstand. 
FbYst  gjennem  Folesandsen  lære  ogsaa  de  andre  Sandser  at 
forholde  sig  til  deres  Perceptioner  som  til  et  Objectivt ,  at 
localisere  dem  i  Rummet  som  Bestemmelser  ved  ydre  Legemer. 
De  sjælelige  Functioner,  hvis  Genesis  vi  før  betragtede,  faae 
nu  en  modificeret  Form.  Opmærksomheden  og  Sammenlig- 
ningen rettes  nu  mod  et  Objectivt  som  saadant  og  der  re- 
flecteres  over  Gjenstandenes  forskjellige  Forhold.  Der 
danne  sig  nu  Ideer  om  en  Mængde  Egenskaber,  og  idet  de 
fornemmes  samtidig ,  opstaaer  ved  en  Art  Fiction  Ideen  om 
et  til  Grund  liggende  Substrat ,  og  saaledes  dannes  Begrebet 
Substants.  Egentlig  er  det,  vi  kalde  Substants,  kun  et 
Aggregat  af  mange  Egenskaber ;  vi  antyde  ved  Navnet  en  For- 
ening mellem  disse,  et  sammenknyttende  Baand;  anden  Be- 
tydning har  Ordet  ikke:  vi  erkjende  ikke  Substantsen.  For- 
uden Ideen  om  Substantsen  danner  Statuen  nu,  efterat  Fole- 
sandsen  er  traadt  i  Virksomhed,  utallige  andre  abstracte  Ideer 
idet  den  opløser  de  Grupper ,  i  hvilke  Egenskaberne  vise  sig 
for  den.  Der  indtræder  ogsaa  nu,  idet  Ideens  Begreb  an- 
vendes paa  den  Perception,  der  er  Perception  af  et  Objectivt, 
en   Sondring    mellem    intellectuelle  Ideer    (Spor  af  forbi- 

gangne  Indtryk)  og  sandselige  Ideer,  der  forestille  os  Ob- 
jecter,  som  i  dette  Øieblik  indvirke  paa  vore  Sandser.  Anta- 
gelsen af  medfødte  Ideer  hidrører,  efter  Condillac,  fra  en  Mis- 
kjenden  af  denne  Forskjel,  —  Ved  F^lesandsens  Medvirkning 
bliver  endelig  Forestillingen  om  Jeget  en  anden,  idet  Statuen 
nu  adskiller  det  fra  Fornemmelserne  og  fra  de  legemlige  Or- 
ganer, medens  det  før  faldt  sammen  med  sine  Modificationer: 
Fornemmelserne.  Erkjendelsen  af  Jeget  indskrænker  sig  dog 
til,  at  alle  Fornemmelser  tilhøre  det.  Vi  erkjende  ikke  heller 
her  Substantsen,  der  underlægges  Fornemmelserne,  ligesaa  lidt 
som  vi  erkjende  hvad  Kraften  og  Aarsagen  er:  vor  Erkjen- 
delse  er  begrændset  til  Egenskaberne. 

Foruden  den  Evidents,  som  Sandseindtrykket  og  Iagt- 
tagelsen af  vore  egne  Tilstande  giver,  er  der  en  anden  Art  af 
Evidents,  der  naaes  ved  Kæsonnementet,  Erkjendelsens 
hjøieste  Function.  Denne  Evidents  grunder  sig  paa  Identitets- 
forholdet,  idet  et  rigtigt  Ræsonnement  kun  bestaaer  i,  at  man 
fører  en  Sætning,  ved  Substitution  af  ligebetydende  (æquale); 
tilbage  til  en  identisk.  En  Sætning  er  evident  ved  sig  selv  naar 
den  kun  er  et  andet  Udtryk  for:  det  Samme  er  det  Samme. 

Idet  saaledes  alle  theoretiske  Functioner  udledes  af  Sands- 
ningen,  lader  Condillac  kun  blive  en  Frihed  tilbage  for  Sjælen 
deri ,  at  den  vilkaarlig  skal  kunne  rette  sin  Opmærksomhed 
mod  et  bestemt  Punkt  i  Forraadet  af  vore  Ideer,  eller  bort- 
lede den  derfra.  Men  Friheden  bliver  atter  tvivlsom  idet  For- 
skjellen  mellem  Sjælens  Activitet  og  Passivitet  bestemmes  ved, 
om  Aarsagen  til  hvad  der  foregaaer  i  Sjælen,  er  er  ydre  eller 
en  indre;  da  den  indre  kan  være  den  blotte  Eftervirkning  af 
Sandseindtrykket. 

De  praktiske  Functioner  føres  ligesom  de  theoretiske 
tilbage  til  Sandsningen.  Enhver  Fornemmelse  er  som  saa- 
dan  Fornemmelse  af  Lyst  eller  Ulyst.  Deraf  følger,  at  Sjælen, 
idet  den  har  Erindringen  om  en  Fornemmelse  og  sammen- 
ligner denne  med  en  nærværende,  med  det  Samme  sammen- 
ligner   forsvundne    og    nærværende  Lyst-  og  Ulystfølelser,    og 

derved  opstaaer  Attraa  og  Afsky.  Lyst  og  Ulyst  bli  j 
DriveQedrene  til  enhver  Handling,  Sporen  til  vor  hele  Uu' 
vikling.  Attraaen  bliver  til  Villie,  idet  Sjælen,  i  Erindringei. 
om  en  tidligere  tilfredsstillet  Attraa,  venter,  ogsaa  fremtidig 
at  kunne  tilfredsstille  den.  Villien  er  nemlig  Attraaen,  der  er 
sig  sin  Evne  til  Tilfredsstillelse  bevidst.  Idet  Sjælen  hæver 
sig  til  Villie ,  har  den  ogsaa  Ideerne  om  det  Gode  og  det 
Skjønne,  der  begge  have  deres  Kilde  i  Sandserne,  idet  godt 
oprindelig  betegner  det,  der  behager  Lugten  og  Smagen,  skjønt 
det,  der  tilfredsstiller  de  andre  Sandser.  Siden  har  man  for- 
andret Betydningen  saaledes ,  at  det ,  der  tiltaler  Attraaen, 
kaldes  godt,  det,  der  tiltaler  Forstanden,  skjønt. 

Forstand  (entendement)  og  Villie  kunne  som  Classe- 
begreber  (abstracte  Ideer)  bruges  som  sammenfattende  Udtryk 
for  alle  Sjælens  Virksomheder.  De  sammenfattes  selv  i  et 
mere  almindeligt  Begreb:  Tænkningen,  der  paa  Sensualis- 
mens Standpunkt  saa  bliver  synonym  med  Sandsen  og  For- 
nemmen. 

I  Sandsefornemmelsen  mades  Mennesket  med  Dyret,  men 
der  bliver  en  stor  Gradforskjel.  Denne  er  betinget  deels  der- 
ved, at  Menneskets  Følesands  overgaaer  alle  Dyrs;  deels  ved 
Antallet  og  Beskaffenheden  af  de  Fornødenheder  og  Attraaer, 
der  foranledige  Erkjendelserne  og  give  Midlerne  til  at  erhverve 
nye  Ideer  og  combinere  dem;  deels  endelig  ved  Sprogets  ri- 
gere Udvikling  hos  Mennesket.  Dyrene  have  ogsaa  et  Jeg, 
men  kun  hvad  man  kan  kalde  et  Vane-Jeg  (le  moi  d'habitude), 
der  bestaaer  i  Totaliteten  af  Vanerne,  og  som  instinctmæssig 
virkende  er  tilstrækkeligt  til  det  animalske  Livs  almindelige 
Fornødenheder;  Mennesket  har  ogsaa  et  Jeg,  der  reflecterer 
(le  moi  de  réflexion),  og  ved  hvilket  vi  forholde  os  virksomme 
ogsaa  i  uvante  Forhold.  Dyrene  reflectere  vel  ogsaa,  men  da 
Kredsen  af  deres  Virksomheder  er  saa  indskrænket,  gjentages 
de  idelig,  og  blive  til  Vane,  og  saaledes  indskrænkes  Dyrene 
til  det  blotte  Vane-Jeg,  til  Instinctet. 

.Y  Sproget  er  af  heieste  Vigtighed  for  Associationen  af 
•feerne  og  for  Dannelsen  af  nye  Ideer.  Naar  vi  ikke  dannede 
fEegn  for  Ideerne,  vilde  disse  blive  faa.  Tegnene  kunne  være 
tilfældige,  naturlige  (som  Skrig)  eller  vilkaarlige.  Er  Brugen 
af  de  sidste  bleven  os  tilvant ,  hvilket  den  bliver  i  den  Grad, 
at  vi  ofte  glemme,  at  vi  i  Ordet  kun  have  et  Tegn  for  Tin- 
gen ,  ikke  dens  Væsen ,  saa  fremkalder  det  ydre  Object  sit 
Navn  eller  sit  Tegn  i  vor  Erindring,  disse  Tegn  fremkalde 
andre  Tegn  o.  s.  v.  Ligesom  enhver  Ting  er  et  Enkelt,  saa- 
ledes  ere  Tegnene  oprindelig  individuelle  Betegnelser,  Navne. 
Men  Almeenbegreberne  blive  ogsaa  betegnede  og  ere  nu  kun 
Navne  for  visse  Classer,  i  hvilke  vi  indordne  vore  Ideer,  alt 
eftersom  vi  have  følt  en  Trang  til  at  fordele  vore  Kundskaber 
i  en  bestemt  Orden.  Ja,  kun  ved  Betegnelsen  og  Benævnelsen 
er  det  os  muligt  at  have  abstracte  Ideer,  uden  hvilke  vi  hver- 
ken kunne  slutte  eller  overhovedet  ræsonnere.  Alle  Anvis- 
ninger til  et  rigtigt  Ræsonnement  ere  egentlig  indeholdte 
Anvisningen  til  at  tale  rigtig,  og  Talen,  Abstraheren  og  Ræ- 
sonneren  er  ganske  det  Samme.  Dyrene  have  vel  et  Sprog, 
men  et  ufuldkomment,  og  deraf  bhver  det  en  nødvendig  Følge, 
at  de  meddele  og  lære  hverandre  Lidet,  og  kun  i  ringe  Grad 
kunne  efterligne  og  lære  af  Andre.  — 

Trods  sin  Sensualisme  adskiller  Condillac,  heri  endnu  paa- 
virket af  Cartesianismen,  Aanden  skarpt  fra  Materien.  Sjælens 
Grundegenskab  er  Tænkningen ,  der  ikke  kan  være  Materiens 
Prædicat ,  da  Materien ,  der  har  Udstrækning  til  sin  Grund- 
egenskab, er  et  Aggregat,  men  Tænkningens  Subject  maa  være 
virkeligt  eet.  Dette  fører  saa  oprindelig  Condillac  til,  at  sætte 
Fornemmelsen  ikke  som  bevirket,  men  som  kun  foranlediget 
ved  Legemet  og  til  at  fastholde,  at  Sjælen,  efter  sit  Begreb, 
kunde  komme  til  Erkjendelser  ved  sig  selv,  men  idet  Sjælen, 
saaledes  som  den  er  Gjenstand  for  Erfaringen,  er  uadskillelig 
forbunden  med  et  Legeme  (en  Forbindelse,  Condillac  udleder 
af  Syndefaldet),  saa  gjør,  i  den  nærmere  Udvikling  af  For- 
holdet,   uvilkaarlig  Enheden  sig  gjældende,    og  Sjælens  Func- 

tioner  flyde  sammen  med  Hjernens  Bevægelser.  De  Vanske- 
ligheder, paa  hvilke  Sensualismen  støder  ved  Spørgsmaalet  om 
ydre  Tings  Existents  og  om  en  adæquat  Erkjendelse  af  Tin- 
gene, mener  Condillac  at  fjerne  deels  ved  at  paaberaabe  sig 
Følesandsens  umiddelbare  Vidnesbyrd,  deels  ved  at  fastholde, 
at  vi,  om  vi  end  ikke  erkjende  Tingenes  Væsen  i  og  for  sig  eller 
deres  «absolute  Egenskaber«,  dog  erkjende  visse  Egenskaber  ved 
Tingene,  der  ligge  til  Grund  for  alle  de  andre,  vi  kjende,  og 
som  man  kan  ansee  for  Tingenes  secundære  Væsen  (essence 
seconde).  Erkjendelsen  heraf  er  tilstrækkelig  i  praktisk  Hen- 
seende. 


7.  Materialismen  (Systénie  de  la  nature). 
Sensualismens  materialistiske  Consequentser  udvikles,  un- 
der en  lidenskabelig  Polemik  mod  det  Bestaaende  i  Stat  og 
Kirke,  af  Diderot,  la  Mettrie  og  Forfatteren  til  Systéme  de  la 
nature.  Hos  Encyclopædiens  beromte  Udgiver  Diderot 
(1713 — 1784.  Skrifter:  Pensées  plilosophiques,  1746;  Prome- 
nade d'un  sceptique,  1747;  Introduction  aux  grands  principes; 
Lettre  sur  les  aveugles,  1749;  Pensées  sur  Pintcrprétation  de 
la  nature,  1754;  Entretien  entre  d'Alembert  et  Diderot,  og  le 
réve  d'Alembert,  1769)  gaaer  den  i  hans  tidligere  Arbeider 
udtalte  Deisme  gjennem  en  Skepticisme  over  til  en  panthei- 
stisk  Sammensmelten  af  Gud  og  Naturen ,  og  derfra  til  en 
Forsvinden  af  Gud  i  Naturen,  medens  samtidig  den  Forskjel, 
han  tidligere  fastholdt  mellem  det  Materielle  og  Immaterielle, 
taber  sig,  idet  Fornemmelsen,  der  'i  det  Organis'^e  bliver  be- 
vidst, og  af  hvilken  Tænkningen  udvikler  sig  som  af  sit  Anlæg, 
tillægges  Moleculerne ,  der  have  et  oprindeligt  Liv.  Den 
fornemmende  Materie  bliver  nu  det  Ene-Existerende ;  Jeget 
opfattes  som  et  Product  af  Hjernens  Fornemmelser,  Fdhed  og 
Udodelighed  som  en  Illusion,  Dyd  og  Last  som  et  Kesultat  af 
heldige  eller  uheldige  Naturanlæg,  Lidenskaberne  som  Handlin- 
gens frembringende  Magter.      Dog  polemiserer  Diderot   endnu 

imod  dem,  der  gjøre  Selvkjærligheden  til  Moralens  Princip,  og 
han  lader  den  Gode  være  lykkelig ,  den  Onde  ulykkelig  uden 
Hensyn  til  deres  ydre  Skjæbner. 

La  Mettrie  (1709—1751.  Skrifter:  Histoire  naturelle 
de  l'åme,  1745;  Thomme  machine,  1748;  l'art  de  jouir,  1750) 
forkynder  i  den  crasseste  Form  Materialismen  og  Atheismen. 
For  ham  er  Mennesket  en  Maskine,  i  hvilken  Tænkningen  og 
Villien,  der  begge  udvikle  sig  af  Fornemmelsen,  ere  Producter 
af  Hjernemusklernes  (!)  Virksomhed,  Sjælen  Eet  med  Hjernen. 
Menneskets  Frihed  er  en  Uting ,  Doden  er  Afslutningen  paa 
lidets  Tilværelses  Farce«,  sandselig  Nydelse  dets  Livs  Maal  og 
Livets  Forgængelighed  kun  et  Motiv  til  at  forcere  Nydelsen. 
Keligionen  betragter  La  Mettrie  som  en  Hindring  for  Menne- 
skeslægtens Fred  og  Lyksalighed,  Atheismen  som  Betingelsen 
for  denne. 

Materialismens  Hovedværk  er  Systéme  de  la  nature 
(1770),  forfattet,  eller  maaskee  rettere  redigeret,  af  Tydskeren 
Baron  Holbach  (1723—1789),  en  Ven  af  Diderot,  hvis  Paa- 
virkning  stærkt  spores  i  Skriftet,  og  med  hvis  samtidige  Ar- 
beider  det  paa  mange  Punkter  stemmer  paafaldende  overens. 
I  Systéme  de  la  nature  er  den  materialistiske  Verdensankuelse 
gjennemfort  paa  alle  Gebeter  "under  bestandig  Polemik  mod 
Christendommen.  Sensualismen  danner  Udgangspunktet,  men 
en  Skepticisme  undgaaes ,  idet  man  i  Sandsningen ,  der  be- 
stemmes som  en  Bevægelse  i  os,  finder  Garantien,  ikke  blot 
for  en  ydre  Bevægelse,  men  for  en  bevægende  Substants:  Ma- 
terien, med  dens  oprindelige  Egenskaber.  Paa  dette  Grundlag 
udvikler  Theorien  sig  dogmatisk,  ved  Slutninger  fra  det  Be- 
kjendte  til  det  Ubekjendte.  Værkets  Grundtanker  ere  folgende. 
Tilværelsens  Heelhed :  Universet,  viser  os  intet  Andet  end  Ma- 
terie og  Bevægelse.  Den  evige  Materie,  med  dens  Moleculers 
oprindelige  qualitative  Forskjelle,  har  en  Energie,  ved  hvilken 
den  opholder  sig  selv,  og  i  den  selv,  ikke  i  et  Væsen  udenfor 
den,  ligger  Grunden  til  den  fra  dens  Væsen  uadskillelige  Be- 
vægelse.    Denne  har  paa  ethvert  Punkt  kun  Viikolighed  som 

meddelt  Bevægelse.  Som  nødvendig  Følge  af  Materiens  Væsen 
bestemmes  Bevægelsen ,  ved  hvilken  de  uforgængelige  ]\Iole- 
culer  forenes  og  adskilles  under  stedse  vexlende  Modificationer, 
og  Aarsagernes  og  Virkningernes  uendelige  Kjæde  frembringes, 
af  Nødvendighedens  uforanderlige  Lov.  Naturen,  det  active 
Hele,  der  indeslutter  Summen  af  de  ubekjendte  Kræfter,  der 
beherske  det  Existerende,  opretholder,  uden  -Øiemed,  evigt  sig 
selv  under  de  af  den  omfattede  og  beherskede  Deles  uafbrudte 
Vexlen.  Mennesket  gaaer,  som  Deel  af  Naturen  og  som  Na- 
turens Værk,  ind  under  dens  Bestemmelser.  Det  er  kun 
Materie ,  dets  Bevidsthed  er  et  Kesultat  af  Materiens  For- 
nemmelse, dets  intellectuelle  Virksomhed  Productet  af  Hjerne- 
moleculernes  usynlige  Bevægelser,  dets  Evner,  Tilbøieligheder 
og  Lidenskaber  Kesultatet  af  Legemets  physiske  Blanding: 
Temperamentet.  Frihed  kan  der  ikke  tilkomme  det:  det  vilde 
være  et  Brud  paa  Nødvendighedens  Verdensorden ,  paa  den 
uendelige  Kjæde  af  Aarsager  og  Virkninger,  af  meddelte  Be- 
vægelser. Udødelighed  kan  det  ikke  have;  thi  naar  Legemet 
er  opløst,  er  der  Intet  tilbage.  ForestilHngen  om  en  Aand, 
absolut  forskjellig  fra  det  Legemlige,  er  opstaaet  ved  Ukjend- 
skabet  til  de  usynlige  Molecularbevægelser  i  Hjernen,  af  hvilke 
vi  have  en  Fornemmelse  og  'hvis  synlige  Virkninger  vi  iagt- 
tage. Idet  Aarsagen  unddrager  sig  vor  Iagttagelse,  fingere  vi 
en  Aarsag,  som  vi  udruste  med  Prædicater ,  der  ere  aldeles 
forskjellige  fra  det  synlige  Legemliges.  Men  denne  Forestil- 
ling, ved  hvilken  vi  ligesom  fordobble  os  selv,  er  tom  og  mod- 
sigende. Sjælen  bestemmes  som  immateriel,  udelelig,  uden 
Udstrækning,  usynlig,  men  der  kan  ikke  tænkes  noget  Bestemt 
ved  et  Væsen ,  der  kun  skal  være  en  Negation  af  det ,  der 
giver  en  Erkjendelse.  Og  det  bliver  uforklarligt,  hvorledes  de 
to  absolut  modsatte  Væsener:  Aand  og  Legeme,  der  intet  Be- 
røringspunkt have,  skulle  kunne  staae  i  Vexelvirkningsforhold. 
Adskillelsen  af  Sjæl  og  Legeme  betyder  i  Virkeligheden  kun 
Adskillelsen  af  Hjerne  og  Legeme.  Tænken  og  Villen  ere  eien- 
4ommelige  Hjernefunctioner.    Ligesom  Forestillingen  om  Aan- 

den  er  ogsaa  Forestillingen  om  Gud  opstaaet  af  Uvidenhed. 
Onderne,  under  hvilke  Menneskene  lide,  og  hvis  sande  Åar- 
sager  man  af  Ukjendskab  til  Naturlovene  ikke  formaaede  at 
finde,  førte  til  Fictionen  af  en  Gud,  der  skulde  være  deres 
Ophav.  Man  fordobblede  ved  denne  Forestilling  Naturen,  lige- 
som man  ved  Forestilhngen  om  en  Aand  havde  fordobblet 
Mennesket.  Men  Gudsforestillingen,  der  i  Virkeligheden  ikke 
forklarer  et  eneste  Naturphænomen,  er  i  sig  selv  fuld  af  Mod- 
sigelser, forvirrende  og  ængstende,  og  ikke  Gjenstand  for  en 
Begriben.  Man  kunde  kun  bestemme  Guds  Væsen  ved  Ne- 
gationen af  de  menneskelige  Attributer;  men  da  et  saa  ube- 
stemt Væsen  ikke  kunde  fastholde  Menneskenes  Interesse,  sagte 
man  at  bringe  det  nærmere  til  Mennesket  ved  anthropomor- 
phistiske  Bestemmelser.  Derved  kom  der  uforenelige,  mod- 
sigende Elementer  ind  i  Forestilhngen.  Det  sande  System: 
Naturens  System,  er  frit  for  saadanne  Fictioner,  det  er  athe- 
istisk,  ligesom  det  er  materialistisk  og  fatalistisk.  Det  forud- 
sætter Dannelse  og  Mod  og  er  forsaavidt  ikke  for  Alle.  Athei- 
sten  er  den,  der  nægter,  kt  der  gives  et  aandeligt  Væsen,  hvis 
opdigtede  Egenskaber  kun  kunne  forurolige  Mennesket,  og  af 
saadanne  Atheister  vil  der  bestandig  gives  flere ,  jo  mere  en 
rigtig  Naturerkj endelse  og  en  sund  Fornuft  udbrede  sig.  At  an- 
tage ,  at  Religionen  er  nødvendig  for  Mængden  for  at  holde 
den  i  Teile ,  er  det  Samme  som  at  mene,  at  man  skal  give 
En  Gift  for  at  han  ikke  skal  misbruge  sine  Kiæfter. 

Paa  det  praktiske  Gebet  gjennemføres  den  samme  Grund- 
anskuelse. Moralen  bliver  Physikens  Anvendelse  paa  Menne- 
sket, Lægevidenskaben,  der  helbreder  Legemet,  bliver  dens 
væsentligste  Hjælpemiddel.  Hvad  der  paa  Physikens  Gebet 
kaldes  "Gravitation  mod  sig  selv»,  vis  inertiæ,  Selvopholdelses- 
drift, fremtræder  i  Moralen  som  Selvkj ærlighed ;  Attractionen 
og  Eepulsionen  fremtræde  som  Kjærlighed  og  Had;  den  for- 
skjellige  physiske  Disposition  bliver  den  nødvendige  Kilde  til 
den  gode  og  den  onde  Handling.  Angeren  beviser  ikke  Frihed 
og  Ansvarlighed,   men  udtrykker  kun  Smerten  over  en  Hånd- 

lings  slette  Følger  for  os;  vare  Følgerne  af  vore  Handlinger 
os  altid  nyttige ,  vilde  vi  aldrig  føle  Anger.  Forbryderen 
straffe  vi  af  samme  Grund  som  vi  inddæmme  den  Flod,  der 
ødelægger  vore  Marker.  Interessen  er  det  eneste  Motiv  til 
alle  Handlinger ,  den  eneste  sande  Modvægt  mod  skadelige 
Tilbøieligheder.  Moralen  bliver  først  virksom  naar  den,  iste- 
denfor  at  fordømme  vor  Egenkjærlighed,  oplyser  os  om,  hvortil 
vor  velforstaaede  Interesse  fører.  Hvad  der  stemmer  overens 
med  denne ,  dertil  have  vi  en  moralsk  Forpligtelse.  Naar  vi 
saaledes  indsee,  at  vi,  for  at  bringe  Andre  til  at  interessere  sig  for 
vort  Vel,  ogsaa  maae  interessere  os  for  deres,  saa  have  vi  ind- 
seet  Forpligtelsen  dertil.  Den ,  der  tilfredsstiller  sin  egen 
Interesse  paa  en  saadan  Maade,  at  de  Andre,  ledede  af  deres 
egen  Interesse,  maae  bidrage  til  at  fremme  den,  er  et  dydigt 
Menneske.  Dyden  er  den  Kunst  at  gjøre  sig  selv  lykkelig 
gjennem  de  Andres  Lykke.  Interessen  forener  Menneskene  til 
et  Samfund ,  der  fremmer  alle  Individernes  Vel.  Maalet  er 
Lykke,  og  Lykken  er  continuerlig  Lyst  i  dette  Begrebs  videste 
Omfang.  Men  Maalet  kan  kun  naaes  hvor  Religionen  ikke 
mere  ængster  og  forvirrer  Menneskene  og  adskiller  dem  ved 
Fanatismens  Had.  Naturens  System  giver  Mennesket  Ro  og 
Resignation,  medens  det  tillige  samler  alle  dets  Kræfter  paa 
dette  Liv,  det  eneste,  der  gives,  og  derved  bringer  Mennesket 
til  her  at  gjøre  Alt  forat  tilfredsstille  sin  Interesse,  og  da  dette 
kun  kan  skee  naar  han  bringer  sine  Medmennesker  til  at 
interessere  sig  derfor,  gjør  ham  til  et  godt  Menneske.  Trods 
denne  Interessens  Moral  indrømmer  Systéme  de  la  nature  dog 
Dyden,  ogsaa  som  ubelonnet,  et  selvstændigt  Værd,  (der  dog 
væsentlig  begrundes  i  den  Selvfølelse,  den  yder),  og  i  Haabet 
om  Menneskeslægtens  Fremskriden  i  Dannelse ,  der  skal  be- 
virkes ved  den  nye  Verdensanskuelse,  anerkjendes  uvilkaarligt 
et  øiemed  for  Tilværelsen  og  en  Sondring  af  Mennesket  fra 
den  i  sit  evige  Kredsløb  uforanderlige  Natur. 

I  Systéme  de  la  nature  har  den  nyere  Philosophies  reali- 
stiske Udviklingsrække  fundet  sin  positive  Afslutning  ligesom 
den  fandt  sin  negative  i  Hume's  Skepticisme.  Tilværelsens 
Enhed,  hvorefter  der  stræbtes,  er  her  bragt  tilveie  ved  at  be- 
nægte en  guddommelig  Aand  og  ved  at  gjøre  den  menneske- 
lige Aand  til  en  Existentsform  indenfor  Materiens  Grændser, 
til  en  bestemt  Art  af  Moleculernes  Bevægelse.  Kort  efter  at 
disse  Consequentser  ere  dragne,  bringer  Revolutionen  i  Frank- 
rig en  Standsning  ind  i  den  philosophiske  Bevægelse  i  dette 
Land,  og  under  den  efterfølgende  Reaction  ledes  Tænkningen 
der  ind  paa  andre  Veie.  Men  i  Naturvidenskaberne  finder  den 
materialistiske  Anskuelse  et  Tilflugtssted ,  og  fra  deres  Gebet 
har  den  i  vore  Dage,  reagerende  mod  dette  Aarhundredes  Ide- 
alisme, fornyet  Kampen  mod  den  dualistiske  Anskuelse,  uden 
at  dog  denne  fornyede  Materialisme ,  trods  alle  de  Hjælpe- 
midler ,  Naturvidenskaberne  byde  den ,  har  udviklet  et  rigere 
philosophisk  Indhold  end  det,  den  franske  Materialisme  i  for- 
rige Aarhundrede  allerede  besad. 

I  Materialismen  er  den  skarpeste  Modsætning  udtrykt  til 
Middelalderens  Livsanskuelse,  og  Modsætningen  røber  sig  ogsaa 
i  MateriaUsmens  lidenskabelige  Had  til  den  christelige  Reli- 
gion. Og  dog  viser  der  sig  i  selve  dens  Grundbegreb,  trods 
Bestræbelsen  for  at  hævde  dets  Gyldighed  som  altomfattende, 
en  Eftervirkning  af  hiin  Livsanskuelse  gjennem  den  Dualisme, 
der  var  charakteristisk  for  den.  Denne  Dualisme  fandt  sit  be- 
grebsmæssige Udtryk  ved  den  nyere  ideahstiske  Philosophies 
Begyndelse,  idet  Aand  og  Materie  bestemtes  ved  absolut  mod- 
satte, hinanden  udelukkende,  Prædicater,  og  Materiens  Væsen 
udtømtes  ved  Udstrækning  og  Passivitet.  Denne  Opfattelse 
gjør  sig  i  Materialismen  endnu  gjældende  efterat  Materiens 
Modsætning  er  fornægtet.  Man  lægger  vel  de  Bestemmelser, 
som  Dualismen  tillagde  Aanden,  og  som  Kjendsgjerninger  for- 
byde at  benægte,  fra  Aanden  over  i  Materien;  men  de  blive 
staaende  som  fremmede  og  heterogene ,  og  i  Gjennemførelsen 
træde  de  tilbage  for  den  gamle  Opfattelse.     Det ,    at  Aanden 

gaaer  op  i  Materien,  gjør  ikke  Materien  aandig  og  activ;  den 
bliver  hvad  den  var:  den  Materie,  hvis  Bestemmelse  netop  var 
given  ved  Modsætningen  til  Aanden,  ligesom  Aandens  Affald. 
I  selve  den  yderste  Modsætning  til  Middelalderens  i  Spiritua- 
lismen grundende  Dualisme  røber  sig  Paavirkningen  af  denne. 

Dette  viser  sig  let  naar  vi  undersøge  Materialismens  Be- 
greb om  Materien,  saaledes  som  dette  er  bestemt  i  Systéme 
de  la  nature. 

Ved  første  Øiekast  seer  det  vel  ud,  som  om  Materiens 
Begreb  er  blevet  et  andet  end  det  var  i  Idealismens  dualistiske 
Modsætning:  Materien  sættes  som  i  sit  Væsen  uadskillelig  fra 
Bevægelsen;  der  protesteres  altsaa  herved  mod  Forestillingen 
om  en  død,  kun  passiv  Materie.  Spørgsmaalet:  hvorfra  kom- 
mer Bevægelsen?  besvares  med:  hvorfra  skulde  den  vel  komme 
uden  fra  Materien  selv,  det  Ene-Existerende?  Men  dette  er 
foreløbig  ikke  Andet  end  et  i  Formen  positivt  Udtryk  for  det 
Negative:  den  kommer  ikke,  som  Cartesianerne  antoge,  fra 
Gud,  den  active  Aand;  thi  Gud  er  jo  kun  en  Fiction.  Forat 
være  Mere,  maatte  Svaret  være  begrundet  gjennem  en  Ana- 
lyse af  Materiens  Begreb,  der  viste  hiin  Forbindelses  Mulighed ; 
men  dette  er  ikke  skeet.  I  Materiens  oprindelige  Egenskaber 
(n primære  Qualiterer»),  saaledes  som  Systéme  de  la  nature  op- 
regner dem:  Udstrækning,  Delelighed,  Bevægelighed,  Uigjen- 
nem trængelighed  og  vis  inertiæ,  ligger  intet  Tilknytningspunkt 
for  Bevægelsen,  Intet,  der  kan  gjøre  den  forklarlig,  og  idet  det 
udtrykkelig  siges,  at  Bevægelsen  paa  ethvert  Punkt  i  Naturen 
kun  er  tilstede  og  kun  kan  blive  virkelig  som  meddelt 
Bevægelse,  saa  er  hermed  sagt,  at  Bevægelsen  ingensteds  er 
paa  oprindelig  Maade  tilstede  i  Materien,  at  den  altsaa  overalt 
er  fremmed  for  denne,  og  ikke  kan  begribes  ved  dens  Natur. 
Den  postulerede  uadskillelige  Sammenhæng  opløses  altsaa 
atter,  Materien  beholder  kun  de  Bestemmelser  tilbage,  som 
den  mechaniske  Opfattelse  tillagde  den :  den  bliver  passiv,  død, 
udenfra  mechanisk  bevæget  Materie. 

Naar  nu  ikke  engang  Bevægelsens  physiske  Begreb,  der  i 
Idealismen  kun  ved  et  Postulat  sattes  i  Forbindelse  med  Aan- 
den ,  kunde  forklares  ud  fra  dette  Begreb  om  Materien ,  saa 
vil  det  allerede  forud  være  givet,  at  Aandens  eiendommelige 
Bestemmelser  ikke  ville  kunne  det,  at  den  Materie,  der  skulde 
omfatte  liele  Tilværelsen,  maa  lade  en  Hovedform  af  Tilværel- 
sen staae  som  ubegribelig:  den  Hovedform,  hvis  Væsensbestem- 
melser  netop  oprindelig  ere  udelukkede  fra  dens  Begreb. 

Dette  viser  sig ,  idet  Materialismen  skal  forklare  den 
menneskelige  Aands  Grundbestemmelse:  Bevidstheden.  Forat 
gjøre  dette  reducerer  Materialismen  først ,  paa  samme  Maade 
som  allerede  Sensualismen  havde  gjort ,  alle  Bevidsthedens 
Former  til  Fornemmelse ,  og  idet  den  saa  beraaber  sig  paa, 
hvad  den  kalder  en  Kjendsgjerning ,  at  Fornemmelsen  be- 
virkes  ved  Bevægelser  i  Nervesystemet,  der  forplantes  til 
Hjernen,  og  paa  Iagttagelsen  af,  at  Hjernen  er  aSæde«  for 
Fornemmelsen,  saa  mener  den  at  have  ført  Beviset  for,  at  et 
materielt  Organ  factisk  har  Evne  til  at  kunne  fornemme, 
overhovedet  til  at  udøve  Bevidsthedsacter ,  og  slutter  saa ,  at 
det  maa  have  den  fordi  Fornemmelse  er  en  Egenskab  ved 
Materien,  enten  ved  Materien  i  Almindelighed,  der  skal  kunne 
have  den  som  «død»  eller  « levende-)  Fornemmelse,  eller  ved 
bestemte  Combinationer  af  det  Materielle.  Men ,  hvilket  af 
disse  Alternativer  man  vælger,  saa  faaer  man  ingen  Forklaring 
af  Fornemmelsen,  men  kommer  kun  til  den  ved  et  Postulat. 
Tage  vi  det  første  Alternativ:  at  Materien  som  saadan  skulde 
være  fornemmende ,  saa  tillægger  man  den  Materie ,  hvilken 
man  ikke  engang  kunde  hævde  Bevægelsen,  et  Prædicat,  der 
intet  Tilknytningspunkt  har  i  Materiens  »primære  Qualiteter«, 
og  ligefrem  strider  mod  det  saaledes  bestemte  Materielles 
Væsen.  Fornemmelsen ,  i  hvilken  Organismens  Affection 
activt  forvandles,  forudsætter  et  Selv,  der  fornemmer  sig,  en 
activ  Subjectivitet ,  der  i  sin  Fornemmen  ligesom  fordobbler 
sig  paa  ideel  Maade.  Men  det  Materielle  er  det  i  Objectivi- 
tetens  Form  værende  Passive,  Selvløse,  det  atomistisk  Enkelte, 

i  hvilket  en  saadan  ideel  Fordobbling ,  en  saadan  Enhed  af 
Subjectivitet  og  Objectivitet  ikke  kan  tænkes.  For  at  faae  et 
Tilknytningspunkt  for  Forestillingen  om  en  saadan  Fordobbling 
og  Enhed  maatte  man  ialfald  gaae  ud  over  det  enkelte  Ma- 
terielle og  sætte  et  Forhold  mellem  forskjellige  Dele  af  Ma- 
terien, Dette  vilde  saa  fore  til  det  andet  Alternativ :  at  sætte 
Fornemmelsen  som  Resultat  af  Combinationen  af  Materiens 
Dele.  Men  ogsaa  denne  Udvei  afskjærer  Materialismen  sig 
selv.  « Materien«),  hvis  Navn  giver  Skinnet  af  en  Enhed,  er, 
strængt  taget,  kun  en  Fælledsbetegnelse,  altsaa  en  subjectiv 
Abstraction ,  og  det  Eeale ,  der  sammenfattes  under  dette 
Fælledsnavn,  er  de  utilblevne  og  uforanderlige  Moleculer ,  af 
hvis  forskjellige  Combinationer  Naturens  Former  skulle  dannes. 
Men  disse  Former  i  deres  tilsyneladende  Enhed  ere  kun  Aggre- 
gater, Forbindelser  af  i  og  for  sig  selvstændige  mindste  Dele. 
Disse  Dele  kunne,  som  aggregerede,  gjensidig  indvirke  paa  hver- 
andre o:  meddele  hverandre  deres  meddelte  Bevægelse;  men 
Bevægelsens  Strøm  gaaer  fra  hver  Deel  bestandig  udefter,  al 
Virksomhed  bliver,  som  Meddelen  af  Bevægelse,  en  Virken  paa 
et  Andet,  et  Forhold  til  et  Andet;  et  Forhold  til  sig  selv,  en 
Reflexion  i  sig  selv  i  Virksomheden,  der  skulde  svare  til  hiin 
Selvfordobbling ,  bliver  udelukket  ved  Forudsætningerne.  Vel 
tillægger  Materialismen  Hjernen  den  Egenskab  at  kunne  «se 
replier  sur  lui-méme»,  at  kunne  iagttage  sine  egne  Foran- 
dringer. Men  i  dette  Udtryk  skjuler  der  sig  en  Tvetydighed. 
Strængt  taget  kan  der  kun  forstaaes  det  derved ,  at  en  af 
Hjernens  Moleculer  skal  kunne  ind\irke  paa  en  anden ,  og 
denne  altsaa  bestemmes  i  sin  Væren  ved  hiin,  og  kun  idet 
man  for  Aggregatet  af  selvstændige  Moleculer,  hvis  gjensidige 
Paavirkning  dog  aldrig  kan  blive  et  Selvhedsforhold ,  substi- 
tuerer Heelhedens  og  den  subjective  Enheds  Begreb ,  tillister 
sig  Anskuelsen  af  den  organiske  Totalitet,  og  derved  ubevidst 
gaaer  ud  over  Materiahsmens  Grændser,  tilveiebringes  Skinnet 
af  hiin  MuUghed. 

End  ikke  Selvets  elementære  Form:  Fornemmelsen,  for- 
maaer  saaledes  Materialismen  at  forklare  fordi  den  til  dens 
Forklaring  kun  har  det,  hvis  Begreb  netop  er  dannet  ved  at 
udelukke  Selvets  Bestemmelser.  Og  Forklaringen  af  denne 
elementære,  allerede  i  Dyrelivet  fremtrædende  Form  for  Selvets 
Virken  vilde  dog  være  den  nødvendige,  om  end  i  og  for  sig 
utilstrækkelige ,  Betingelse  for  Forklaringen  af  de  specifisk 
menneskelige  Aandsfunctioner:  Bevidsthedsfunctionerne.  Men 
naar  nu  Bevidstheden  staaer  som  en  uafviselig  Kjendsgjerning, 
der  ikke  uden  umiddelbar  Selvmodsigelse  kan  benægtes,  saa 
bliver  dens  Mulighed  et  uafviseligt  Problem,  og  Umuligbeden 
af  at  kunne  løse  det  bliver  afgjørende  for  Dommen  over  Ma- 
terialismens Princip,  der  vissr  sig  som  utilstrækkeligt  og  ensi- 
digt. Og  idet  det  Aandelige ,  der  ikke  kan  skaffes  tilside, 
staaer  som  uforklaret,  saa  fremkalder  det  uundgaaeligt  Inconse- 
quentser  i  Systemet ,  ved  hvilke  der  uvilkaarligt  indrømmes 
det  en  Gyldighed,  uafhængig  af  det  Materielle.  Dette  viser 
sig  i  Systéme  de  la  nature  baade  naar  det,  til  Trods  for  sin 
sensualistiske  Erkjendelseslære,  dogmatisk  statuerer,  hvad 
der  aldrig  kan  blive  Gjenstand  for  Sandsningen ,  og  benytter 
Begreber,  der  ikke  kunne  være  givne  ved  Erfaringsforholdet  til 
Naturtingene  og  altsaa  vise  hen  til  et  Apriorisk ;  naar  det  i 
sin  Opfattelse  af  Historien  lader  den  Aand ,  der  selv  ordner 
sig  ind  under  Naturens  Love  og  Nødvendighedens  Magt,  have 
en  Perfectibilitet  og  en  fremskridende  Udvikling,  der  trodser 
Naturens  tautologiske  Kredsløb,  og  naae  sit  Maal  gjennem  en 
begeistret  Frihedskamp;  og  naar  den  endelig,  paa  Mora- 
lens Gebet,  lader  uegennyttig  Dyd  og  Humanitet  faae  en  Plads 
indenfor  en  Livsanskuelse ,  hvis  Grundpræg ,  ifølge  Principet, 
kun  kunde  være  den  efter  sandselig  Nydelse  stræbende  Selv- 
kjærligheds. 

Materialismens  Grundbegreb  har  saaledes  viist  sig  som 
mangelfuldt  og  uigjennemførligt.  Det  overvinder  ikke  Dualis- 
men, men  skjuler  kun  over  Dualismen,  idet  det,  medens  det 
skal  udtrykke  Heelheden,    i  Virkeligheden  kun  udtrykker  det, 

der  var  sat  som  den  dualistiske  Modsætnings  ene  Led.  Det 
andet  Modsætningsled  er  ikke  forsonet  med  dette,  saa  at  det, 
der  bestemmes  som  det  Hele,  er  blevet  indholdsrigere;  men  det 
er  skudt  tilside,  bortkastet,  og  idet  det  ikke  kan  tilintetgjøres 
for  Bevidstheden ,  tiltvinger  det  sig  paany  en  Plads  og  gjør 
Tilværelsen  deelt.  Materialismen  har  sin  relative  Berettigelse 
saalænge  den  påaviser  det  Tomme  i  de  Begreber  om  det 
Aandelige,  der  kun  udtrykke  Negationer  af  Naturlige,  og  saa- 
længe den  imod  Dualismens  Spaltning  af  Tilværelsen  og  af 
Menneskevæsenet  hævder  Umuligheden  af  en  Forbindelse  og 
en  Vexelvirkning  mellem  det  absolut  Forskjellige.  Dens  Be- 
rettigelse ophører  idet  den  positivt  bestemmer  sit  Princip,  og 
nu  med  Fornægtelse  af  Aanden,  det  Eneste,  der  umiddelbart 
er  os  vist,  sætter  Materien,  som  vi  kun  kjende  paa  anden 
Haand,  ved  Hjælp  af  den  fornægtede  Aands  Viden,  som  det 
Ene-Værende. 


Begge  den  realistiske  Udviklingsrækkes  Slutningspunkter 
vise  saaledes  ud  over  sig  selv  til  en  høiere  Tænkningens 
Form.  Erkjendelsesproblemet  kræver  en  dybere  Løsning  end 
det  fik  ved  den  Hume'ske  Skepticisme,  og  Problemet  om  Til- 
værelsens Princip,  som  Materialismen  besvarede  ensidigt,  kræver 
en  Løsning ,  der  idet  den  forsoner  Dualismen ,  anerkjender 
Aandens  og  Naturens  væsentlige  Eiendommelighed.  Men  trods 
sine  Mangler  bevarer  Realismen  en  blivende  Sandhed  ved  sit 
Erfaringsprincip ,  hvis  omfattende  Betydning  ovenfor  (S.  34  f.) 
er  bleven  udviklet,  og  ved  sin  energiske  Hævdelse  af  Naturens 
Væsentlighed. 

Den  idealistiske  Udviklingsrække. 


I.    Den  dogmatiske   Idealisme. 

1.   Descartes. 

René  Descartes  blev  født  1596  i  La  Haye  i  Touraine. 
En  Deel  af  sin  Barndom  tilbragte  han  i  det  fanatisk-katholske 
Bretagne,  fra  1604—1612  besøgte  han  Jesuiternes  Opdragelses- 
anstalt i  La  Fléche,  og  levede  derefter  en  Tid  i  Paris,  først 
ivrig  deeltagende  i  alle  den  adelige  Ungdoms  Sysler,  siden  i 
fuldkommen  Tilbagetrukkenhed ,  væsentlig  beskæftiget  med 
Studiet  af  Mathematiken,  den  eneste  Videnskab,  der  tilfreds- 
stillede ham  ved  sin  Evidents.  Fra  sit  21de  til  sit  25de  Aar 
var  Descartes  i  fremmed  Krigstjeneste,  først  under  Moritz  af 
Nassau,  siden  under  Maximilian  af  Bayern,  Tilly  og  Boucquoi. 
Hans  -Øiemed  hermed  var  dog  ikke  at  uddanne  sig  som  Soldat, 
men  at  erhverve  sig  Menneskekundskab,  at  gjøre  sig  bekjendt 
med  de  fremmede  Nationers  Eiendommelighed ,  at  befrie  sig 
fra  Fordomme  og  at  klare  sit  Blik.  Efterat  have  forladt  Krigs- 
tjenesten fortsatte  han  i  flere  Aar  sit  Reiseliv  og  lærte  næsten 
hele  det  civiliserede  Europa  at  kjende.  Bestandig  beskæftigede 
han  sig  med  den  Opgave :  ved  Sammensmeltningen  af  Logikens 
og  Mathematikens  Methode  at  finde  en  ny  «Deductionens') 
Methode,  ved  hvilken  der  kunde  skaffes  de  enkelte  Videnskaber 
og  Philosophien  den  samme  Sikkerhed  som  Mathematiken 
havde.  For  uforstyrret  at  kunne  arbeide  paa  denne  Opgave, 
hvis  Løsning  han  længe  forsøgte  forgjæves,  valgte  han  at  leve 
som  Privatmand  og  i  Udlandet.  I  20  Aar,  fra  1629  til  1649, 
opholdt  han  sig  paa  forkjellige  Steder  i  Holland,  hvor  hans 
Hovedværker  ere  udgivne.  De  skaffede  ham  et  stort  Navn, 
men   gjorde  ham  til  Gjenstand  for  fanatiske  Angreb  fra   ka- 

tholske,  og  endnu  mere  fra  protestantiske  Theologer,  der  be- 
skyldte ham  for  Atheisme  o.  desl.  Paa  Opfordring  af  Dron- 
ning Christina  af  Sverig  reiste  Descartes  1649  til  Stockholm, 
for  at  stifte  et  Videnskabernes  Akademie  og  give  Dronningen 
Undervisning  i  Philosophien;  men  allerede  i  Begyndelsen  af 
næste  Aar  bukkede  han  under  for  Klimaets  Barskhed.  — 
Af  Descartes's  Skrifter  omtale  vi,  ifølge  dette  Skrifts  -Øiemed, 
kun  de  philosophiske,  og  berøre  kun ,  at  han  paa  Mathema- 
tikens  Gebet  har  skabt  en  ny  Videnskab:  den  analytiske  Geo- 
metrie,  at  han  bar  beriget  Physiken  med  betydelige  Opdagelser, 
og  at  han  var  udmærket  som  Anatom.  Af  hans  philosophiske 
Skrifter  udkom  det  første:  Discours  de  la  methode  pour  bien 
conduire  sa  raison  et  chercher  la  vérité  dans  les  sciences,  1637. 
Fire  Aar  efter  udkom  hans  Meditationes  de  prima  philosophia, 
det  Værk,  han  selv  satte  høiest,  og  det  blev  1647  udgivet  paa 
Fransk  med  Tillæg  og  Rettelser.  1644  udkom  hans  principia 
philosophiæ,  deelt  i  4  Afdelinger,  af  hvilke  den  første  handler 
om  Principerne  for  Erkjendelsen ,  den  anden  om  Principerne 
for  de  materielle  Ting,  den  tredie  om  den  synlige  Verden,  den 
fjerde  om  Jorden.  Et  Par  Aar  senere  skrev  Descartes  for 
Prindsesse  Elisabeth  af  Pfalz  Afhandlingen  des  passions  de 
Tårne,  der  blev  udgiven  1649.  Efter  hans  Ded  udkom  1664 
hans  traité  de  l'homme,  og  1701  to,  vistnok  fra  hans  tidligere 
Tid  hidrorende,  Arbeider:  Regulæ  ad  directionem  ingenii,  og: 
Kecherche  de  la  vérité  par  la  lumiére  naturelle  (i  latinsk  Over- 
sættelse). Af  Descartes's  efter  hans  Død  offentliggjorte  Breve 
have  mange  Betydning  for  hans  Philosophie.  —  Descartes's 
Skrifter  bleve  1663  i  Kom  satte  paa  Index  librorum  prohibi- 
torum.  Allerede  tidligere,  1656,  havde  Synoden  i  Dortrecht 
befalet,  at  hans  Anskuelser  hverken  raaatte  omtales  i  Skrifter 
eller  Disputationer ,  og  Delfter- Beslutningerne  af  1657  havde 
nægtet  hans  Tilhængere  Adgang  til  geistlige  Embeder.  Pa- 
riser-Universitetet forbød  1671  ut  hans  Lære  maatte  fore- 
drages. Disse  clericale  Forsigtighedsregler  have  dog  ikke  for- 
hindret,   at  Descartes's  Philosophie  hurtigt  udbredte  sig  langt 

ud  over  hans  Fædrelands  Grændser,   og  at  den  grundlagde  en 
ny  selvstændig  Tankeudvikling.  — 


Descartes  stemmer  overens  med  Bacon  i  den  fuldstæn- 
dige Løsrivelse  fra  Traditionen ,  i  Bestræbelsen  for  at  finde 
en  sikker  Methode ,  og  i  Retningen  mod  Virkeligheden  ,  fra 
hvilken  Tanken  skal  hente  et  Sandhedsindhold.  Men  Bacons 
Methode  bliver  Inductionens  ,  der  gaaer  ud  fra  det  enkelte 
Givne,  Descartes's  Deductionens,  der,  fra  det  ferste  i  Selvet 
vundne  sikkre  Udgangspunkt,  med  mathematisk  Stringents  vil 
naae  til  Tankens  ovrige  Indhold.  Og  Bacons  Tanke  søger 
udad  mod  den  Virkelighed,  der  er  given  i  Naturen  med  dens 
uforanderlige  Love;  han  er  mistroisk  mod  Aandens  Reflexion 
over  sig  selv  fordi  den  her  paa  een  Gang  skal  være  reflec- 
terende  og  beherske  sin  Reflexion ;  han  frygter  for  at  den, 
"ligesom  Ædderkoppen,  skal  udspinde  Traade  af  sig  selv,  be- 
undringsværdige ved  deres  Kunst,  men  ikke  brugelige  til  Noget". 
Hos  Descartes  derimod  søger  Aanden  indad  mod  den  Virke- 
lighed, den  finder  i  sig  selv  som  den  tænkende  Selvbevidsthed, 
den  for  sig  præsente  Tanke.  I  sig  selv  søger  den  Sandhedens 
Kilde;  den  bliver  derfor  nærværende  i  sit  Tankeindhold,  og 
hævder  sig  Afgjørelsesretten  over  hvad  der  skal  være  Sandhed. 

Til  hint  Udgangspunkt  lader  Descartes  Tanken  naae  tilbage 
idet  den  gjennem  Tvivlen  om  Alt  («de  omnibus  dubitandum 
est»)  udsondrer  Alt  fra  sig  hvad  der  ikke  er  selve  dens  Væsen, 
hvori  den  ikke  umiddelbart  gjenkjender  sig  selv  og  har 
en  urokkelig  Vished.  Tvivlen  naaer  ikke  blot  til  vore  Sandsers 
Udsagn  om  det  Ydres,  det  Materielles,  Existents,  vort  eget 
Legemes  Existents  deri  indbefattet,  men  ogsaa  til  vor  For- 
nufts Udsagn,  til  Indholdet  af  de  Videnskaber,  der  beskæftige 
sig  med  det  Materielles  almindelige  Bestemmelser:  Udstræk- 
ning, Størrelse,  Tal  o.  s.  v.,  ja  selv  dl  de  simpleste  mnthematiske 
Sætninger,  og,  med  eet  Ord,  til  alt  Tankens  concrete  Indhold, 
idet  jeg  altid  kan  forestille  mig,    at  et  almægtigt  Væsen  har 

indrettet  min  Fornuft  saaledes ,  at  jeg  bestandig  skuffes  ved 
dens  Brug.  Men  idet  Tvivlen  saaledes  udsondrer  alt  dette 
Bevidstheds-Indhold,  bliver  der  Eet  tilbage,  som  den  ikke  kan 
naae,  og  det  er  selve  det,  at  jeg  tvivler.  Men  Tvivlens 
Virksomhed  er  en  Tankens  Virksomhed,  og  idet  Tanken  ved 
Tvivlen  synes  at  bereve  sig  Alt,  finder  den  sig  selv,  og  Jeget, 
der  sættes  som  synonymt  med  Tanken  (Bevidstheden)  og  ude- 
lukker alt  Andet  fra  sit  Væsen ,  finder  i  sig  som  tænkende 
Væren  og  Vished.  Sætningen:  de  omnibus  dubitandum  est, 
fører  til  Sætningen:  cogito,  ergo  sum  o:  jeg  tænker  og  som 
tænkende  er  jeg.  Her  er  Erkjendelsens  uomstødelige  Udgangs- 
punkt; her  falde  Tænken  og  Væren  sammen:  det  tænkende 
Jegs  Viden  om  sig  er  umiddelbar  Vished  om  Væren,  men  en 
Vished,  der  endnu  ikke  naaer  ud  over  Jeget,  bestemt  som  en 
res  cogitans,  som  « et  Væsen,  der  tvivler,  tænker  og  vil,  der  har 
Forestillinger  og  Fornemmelser«. 

Paa  dette  Punkt,  hvor  den  første  Vished  er  vunden,  rei- 
ser sig  saa  det  Spørgsmaal,  hvorledes  denne  Jegets  første  ab- 
stracte  Vished  om  sig  selv  kan  udfyldes  og  blive  til  en  Viden, 
og  navnlig  til  en  Erkjendelse  af  det  Ydre,  som  Jeget  i  Tvivlep 
udelukkede  fra  sig.  Descartes  gaaer,  idet  han  først  statuerer, 
at  enhver  Viden,  der  skal  have  Gyldighed,  maa  have  samme 
Vished,  samme  Klarhed  og  Tydelighed  som  Udgangspunktet, 
den  Vei,  at  han  søger,  hvad  der  som  et  medfødt  Forraad  af 
Ideer  findes  i  vor  Tanke,  og  for  at  naae  ud  over  den  Kløft, 
Jeget  har  sat  mellem  sig  og  det  Ydre,  gjennem  Gudsbegrebet 
skaffer  sig  en  Garantie  for  en  Erkjendelse  af  dette.  Vi  finde, 
idet  vi  ransage  vor  Bevidsthed,  ved  Siden  af  de  Forestillinger, 
der  vise  sig  for  os  som  fremkaldte  udenfra,  og  af  dem,  vi  selv 
vilkaarlig  danne,  andre  Forestillinger,  der  have  Præget  af  at 
være  medfødte,  f.  Ex.  Forestillingen  om  Tingen,  om  Sand- 
heden, om  Tænkningen,  som  vi  øse  af  vort  eget  Væsen.  Men 
blandt  disse  medfødte  Ideer  er  ogsaa  Ideen  om  en  Gud ,  om 
et  uendeligt  og  alfuldkomment  Væsen:  en  Idee,  der  let  viser 
sig  at  være  Udtryk  for  et  virkeligt  Existerende.     Idet  nemlig 

denne,  en  uendelig  Realitet  udtrykkende,  Idee  er  tilstede  i  et 
endeligt  Væsens  Tanke,  saa  følger  med  Nødvendighed,  at  den 
ikke  kan  være  et  Product  af  denne,  eftersom  Virkningen  ikke 
kan  have  større  Realitet  end  Aarsagen,  men  at  den  maa  havo 
sin  Oprindelse  fra  et  uendeligt ,  actuelt  existerende  Væsen. 
Det  er  urigtigt  at  opfatte  Begrebet  om  det  Uendelige  som  blot 
udtrykkende  en  Abstraction  fra  det  Endelige ,  en  Negation  af 
dette;  det  er  tværtimod  et  rent  positivt  Begreb,  der  indeslutter 
en  høiere  Realitet  end  Forestillingen  om  det  Endelige,  og  er 
Forudsætningen  for  denne ,  da  jeg  kun  begriber  Noget  som 
endeligt  og  begrændset  ved  Tanken  om  Uendeligheden. —  Et  Be- 
viis  for  Guds  Existents  ligger  ogsaa  deri ,  at  jeg  er  mig  be- 
vidst som  endelig,  som  ikke  værende  ved  mig  selv;  thi  min 
Tilværelse  viser  da  tilbage  til  et  første  Ophav;  Forestillingen 
om  dette,  det  Guddommelige,  er  ligesaa  oprindelig  i  mig  som 
min  Bevidsthed  om  mig  selv.  Den  er  som  et  « Fabrikmærke •>, 
Gud  har  sat  paa  sit  Værk  og  som  maaskee  ikke  er  et  For- 
skjelligt  fra  selve  Værket.  Idet  nemlig  Gud  har  skabt  os,  er 
det  trohgt,  at  vi  ere  skabte  i  Lighed  med  vor  Aarsag,  og  at 
Ligheden  med  Gud,  i  hvilken  Gudsideen  indesluttes,  erkjendes 
af  mig  ved  den  samme  Tanke,  ved  hvilken  jeg  erkjender  mig 
selv.  —  I  selve  Ideen  om  Gud  som  det  uendelige  og  absolut 
fuldkomne  Væsen  kunne  vi  endehg  umiddelbart  finde  Vis- 
heden om  Guds  Tilværelse,  thi  den  følger  med  samme  Nød- 
vendighed af  hans  Begreb  som  det  af  Trianglens  Natur  følger, 
at  dens  Vinkler  tilsammen  ere  =  2  R.  Guds  Væsen  og  hans 
Existents  ere  uadskillelige:  ipse  suum  esse  est.  Det  bliver 
egentlig  ikke  os,  der  føre  et  Beviis  for  Guds  Tilværelse,  men 
Gud,  der  beviser  sin  Tilværelse  for  os.  —  Idet  saaledes  Guds 
Existents  som  det  uendelige ,  almægtige ,  alfuldkomne  Væsen 
er  beviist ,  udhæver  Descartes  blandt  hans  Fuldkommenheder 
Sanddruheden,  der  maa  tilkomme  Gud,  da  det  Modsatte 
vilde  udtrykke  en  Mangel  i  Forstand  eller  Villie,  og  i  Guds 
Sanddruhed  søger  han  nu  atter,  ved  en  ubevidst  Cirkelslut- 
ning, Garantien  for  vor  klare  og  tydelige  Erkjendelses  Sandhed. 

Oprindelig  var  Evidentsen  Sandhedens  Kriterium;  den  var 
Tankens  Selvbekræftelse ,  dens  umiddelbare  Vished  om  sig 
i  sit  Indhold.  Men  idet  den  tvivlende  Tanke  opfattes  som 
en  endelig,  ufuldkommen  Tanke,  maa  selve  dens  klare  og 
tydelige  Erkjendelse  garanteres ,  og  den  garanteres  da  ved 
Guds  Tilværelse ,  der  netop  fik  sin  Vished  ved  Klarheden  og 
Tydeligheden,  med  hvilken  den  tænktes.  Kilden  til  vore  Vild- 
farelser søges  nu  deri,  at  vor  Villie  har  et  starre  Omfang  end 
vor  Erkjendelse,  og  at  den  fører  os  til  at  fælde  en  Dom  ogsaa 
der,  hvor  Indsigten  kun  er  ufuldkommen. 

Ved  Hjælp  af  den  Garantie,  der  er  funden  i  Guds  Sand- 
druhed ,  faae  nu  vore  Forestillinger  om  det  Ydre ,  Materielle, 
der  før  vare  gjorte  tvivlsomme,  indenfor  visse  Grændser  atter 
Vished.  Vi  erkjende  klart  og  tydeligt ,  at  vor  Sandseevnes 
Affectioner  forudsætte  en  ydre  og  legemlig  Gjenstand ,  og  vi 
slutte  derfor  med  Sikkerhed  til  det  Materielles  virkelige  Exi- 
stents.  Dette  Materielles  objective  Væsen  skal  Tanken,  ikke 
Sandsningen,  dømme  om.  Af  de  Bestemmelser ,  vi  pleie  at 
tillægge  det  Materielle ,  maae  vi  udsondre  dem ,  som  vi  kun 
tillægge  det  ved  en  Forvexling  af  det  sandselige  Indtryk  og  den 
ydre  Existents,  som  Bestemmelserne  af  Farve,  Tone,  Smag, 
Lugt,  Haardhed,  Tyngde  o.  desl.,  der  ere  ligesaa  subjective 
som  Følelsen  af  Lyst  og  Smerte.  Hvad  vi  klart  og  tydeligt 
erkjende  som  objectiv  Bestemmelse  ved  det  Materielle,  er  den 
Bestemmelse,  Tanken  udsiger  om  den,  idet  den  opfatter  den 
som  sin  Modsætning:  Udstrækningen,  Udtrykket  for  den 
udenfor  Tanken  satte  abstracte  Quantitet.  Det  Udstraktes 
Særkjende  bliver,  i  Modsætning  til  Tænkningens  Activitet,  at 
være  det  rent  Passive,  og  dets  Modificationer  indskrænkes  til 
dem,  der  fremkomme  ved  Delelighed,  Modtagelighed  for  Form 
og  Bevægelighed.  Bevægelsens  Virkelighed  kan  ikke  udledes 
af  den  passive  Udstrækning;  Descartes  maa  søge  den  i  Ma- 
teriens Ophav,  i  Gud,  der  oprindelig  har  fremkaldt  Bevægelsen, 
og  ifølge  sin  Uforanderlighed  bestandig  lader  det  samme  Quan- 
tum   af  Bevægelse   vedligeholdes    i  Universet.     Al  Bevægelse 

bliver  her  den  ved  Tryk  og  Stad  fra  Legeme  til  Legeme  med- 
delte Bevægelse.  Paa  Grundlag  af  disse  Bestemmelser  af  det 
Materielle  bygger  nu  Descartes ,  med  consequent  Udelukkelse 
af  øiemedsaarsagerne  til  Fordeel  for  de  virkende  Aarsager, 
en  mechanisk  Physik,  i  hvilken  Alt  forklares  ved  den 
meddelte  Bevægelses  Love  i  deres  Anvendelse  paa  det  ved 
Størrelse  og  Figur  Bestemte,  og  ved  disse  Loves  Hjælp  finder 
han  i  sin  Hypothese  om  Materiens  af  Gud  oprindelig  son- 
drede ensartede  Deles  dobbelte  Bevægelse:  hver  enkelt  Deel 
om  sig  selv,  eller  flere  i  en  Hvirvel  om  et  Centrum ,  og  om 
den  nye  Deling  i  uensartede  Elementer,  der  opstaaer  ved  de 
første  Deles  Gnidning  mod  hverandre,  en  Forklaring  for  Natur- 
tilværelsens Phænoraener  i  det  Store  og  det  Enkelte.  De  Re- 
strictioner ,  der  til  Slutningen  gjores  til  Fordeel  for  Kirkens 
Autoritet ,  ere  kun  en  formel  Tribut ,  Descartes  yder  til  den 
Kirke,  i  hvis  Skjød  han  er  opdragen,  i  hvis  ydre  Skikke  han 
endnu  deeltager,  endog  ved  en  Valfart  til  Loretto,  med  hvilken 
han  saa  vidt  muligt  undgaaer  Conflict;  men  fra  hvilken  hans 
Tanke  har  frigjort  sig ,  der  selvstændig  stræber  efter  en  af 
selve  Menneskeaandens  Væsen  udfoldet  Sandhed. 

Idet  Materien  erkjendes  klart  og  tydeligt  som  det  fra 
Aanden  sondrede,  realt  Existerende,  og  idet  samtidig  Aanden 
klart  og  tydeligt  erkjendes  som  det,  der  i  sin  Bestemthed  som 
Tænken  ikke  indeslutter  Forestillingen  om  det  Legemlige,  men 
udelukker  dette  fra  sit  Væsen,  saa  staaer  det  Udstrakte  og 
det  Tænkende  ligeoverfor  hinanden  med  selvstændig  Existents. 
De  bestemmes  derfor  i  denne  gjensidige  Uafhængighed  som 
den  udstrakte  og  den  tænkende  Substants,  idet  Substantsen 
betegner  «en  Ting,  der  existerer  saaledes,  at  den  til  sin  Exi- 
stents ikke  behøver  noget  Andet«.  I  stræng  Forstand  kan 
dog  denne  Definition  af  Substantsen  kun  gjælde  om  een  Sub- 
stants: den  guddommelige  Substants;  de  to  hinanden  modsatte 
Substantser  ere  vel  indbyrdes  uafhængige,  men  behøve  Guds 
Medvirkning  til  at  existere,  og  de  blive  da  Substantser  i  den 
Forstand,  at  de,  for  at  existere,  ikke  behøve  noget  Andet  end 

Gud.  Gud  bliver ;opfattet  som  frembringende  dem  begge,  men 
som  kun  beslægtet  med  den  tænkende  Substants ,  som  re  en 
Aand  uden  saadanne  Bevidsthedsformer  (modi  cogitandi),  der, 
som  Sandsningen,  vise  hen  paa  en  Forbindelse  med  et  Legeme. 
Det  Legemliges  Egenskab :  Delelighed,  er  en  Ufuldkommenhed, 
der  gjør  det  uskikket  til  at  være  Bestemmelse  ved  det  Gud- 
dommelige. 

I  Gud,  Substantsernes  Ophav,  seges  nu  ogsaa  Forklaringen 
af  den  Forening  mellem  Sjæl  og  Legeme,  som  Erfarings- 
kjendsgjerninger  nøde  os  til  at  anerkjende  i  Mennesket.  Saa- 
danne Kjendsgjerninger  som  Fornemmelser  og  Sandsninger,  der 
kun  synes  at  kunne  forklares  ved  Sjælens  Paavirkning  af  et 
Materielt,  eller  som  de  vilkaarlige  Bevægelser  af  vor  Orga- 
nisme, der  vise  os  den  som  bestemt  ved  Sjælen,  garantere  os 
en  real  Forbindelse.  Men  efter  Begrebet  have  vort  Legeme  og 
vor  Sjæl  Intet  med  hinanden  at  skaffe.  Legemet  er  en  me- 
chanisk  bevæget  Maskine ,  ikke  væsentlig  forskjellig  fra  dem, 
Menneskene  danne,  om  end  mere  kunstig  og  mere  sammensat. 
Det  kan  betegnes  som  et  af  Gud  dannet  Automat,  idet  det, 
efter  engang  at  være  sat  i  Bevægelse,  vedbliver  at  bevæge  sig 
selv,  men  kun  efter  mechaniske  Love,  og  uden  at  være  i  Be- 
siddelse af  eiendommelige  Livskræfter,  eller  af  Evnen  til  at  ud- 
øve nogen  psychisk  Function.  Alle  Tænkningens  og  Bevidst- 
hedens Former ,  deri  indbefattet  Fornemmelsen ,  tilkommer 
Sjælen ,  fra  hvis  Væsen  Udstrækning  og  Bevægelse  ere  ude- 
lukkede. Hvor  vi  kun  have  et  Legeme,  som  hos  Dyrene,  hos 
hvilke  vi,  da  de  ikke  tænke,  ikke  kunne  antage  en  Sjæl,  der 
have  vi  kun  en  Materie,  og  det  er  kun  tilsyneladende,  at  der 
hos  dem  finder  en  Fornemmen  Sted.  Slaaer  man  et  Dyr  saa- 
ledes,  at  det  skriger,  saa  er  Skriget  ikke  Udtryk  for  en  For- 
nemmelse ,  men  Dyret  skriger ,  ligesom  Strængen  toner  naar 
den  anslaaes,  ved  en  rent  mechanisk  Virkning. 

Sjælens  og  Legemets  Forbindelse  i  Mennesket ,  der  ikke 
kunde  forklares  ved  de  kun  uensartede  Substantsers  Natur,  maa 
Descartes   da  sætte    som  virkeliggjort  ved  den   guddommelige 

Almagt,  der  ligesom  med  Vold  bringer  det  Uensartede  sammen. 
Men  Forbindelsen  kan  dog,  netop  fordi  den  er  en  Forbindelse 
af  det  Modstridende,  kun  blive  en  Sammensætning,  og 
den  bliver  ubegribelig  for  Tanken. 

I  den  Forbindelse ,  i  hvilken  Sjæl  og  Legeme  ere  bragte 
med  hinanden,  skulle  de  directe,  ved  en  influxus  physicus, 
kunne  indvirke  paa  hinanden,  saa  at  Legemets  Affectioner  be- 
virke tilsvarende  Tilstande  i  Sjælen  ,  Sjælens  Villiesacter  til- 
svarende Bevægelser  i  Legemet.  Legemets  Affectioner  fore- 
stiller Descartes  sig ,  ved  Hjælp  af  Nerverne  og  af  Livsaan- 
dernes,  et  fint  ætherisk,  af  Blodet  udsondret  Fluidums,  Strøm- 
ninger, forplantede  til  en  lille  Hjernedeel:  Koglekjertlen  (glan- 
dula  pinealis),  som  han  lader  være  Sjælens  særegne  "Sædes 
og  som  skal  egne  sig  dertil  som  den  eneste  enkelte  Hjerne- 
deel, altsaa  som  den  eneste,  der  kan  samle  Sandseindtrykkene 
til  et  enkelt  Billede,  og  fra  dette  Sæde,  i  h\ilket  Sjælen  op- 
fatter den  meddelte  Bevægelse,  skal  den  atter,  ved  gjennem  en 
Paavirkning  af  Kjertlen  at  bestemme  Livsaandernes  Bevægel- 
sesretning, bestemme  Bevægelsen  i  de  legemlige  Organer.  Ved 
Sjælens  Iboen  i  Legemet  komme  saaledes  nye  Bevægelser  til  i 
Organismen,  men  de  frembringes  mechanisk  som  de  Bevægel- 
ser, der  have  deres  Kilde  i  Legemet  selv. 

Ved  denne  Lære  om  Substantsernes  Forbindelse  og 
Vexelvirkning  i  Mennesket  har  Descartes  dog  ikke  kunnet  und- 
gaae  at  komme  i  Modsigelse  med  sine  fundamentale  Bestem- 
melser. I  Substantsens  Begreb  ligger  det ,  at  den  er  selv- 
stændig og  uafhængig,  altsaa  fuldstændig  ved  sig  selv  («sub- 
stantiæ  nequeunt  esse  non  completæ«);  men  idet  de  to  Sub- 
stantser  i  Mennesket  skulle  sammensættes  til  en  Enhed,  maae 
de  opgive  deres  Selvstændighed ,  og  blive  i  dette  Forhold 
«subslantiæ  incompletæ«.  Det  Sjæleliges  Væsen  var  bestemt 
ved  Tanken  alene ,  med  Udelukkelse  af  Udstrækningen.  Men 
idet  den  som  forbunden  med  Legemet  skal  træde  i  Berøring 
med  det  Materielle ,  faaer  den  en  Plads  i  Rummet ,  et  ved 
Rum  bestemt  «Sæde»,    og  Udstrækningens  Bestemmelse   und- 

gaaes  ikke  fordi  man  reducerer  dette  Rum  til  et  Minimum. 
Ligesom  Udstrækningen  er  Bevægelsen  det  Materielles  Egen- 
skab og  udelukket  fra  Sjælen.  Men  idet  denne  er  forenet 
med  Legemet,  skal  den  forestilles  som  paavirket  ved  Legemets 
Bevægelser,  og  som  selv  bestemmende  en  Bevægelse,  hvad  der, 
efter  Descartes  Physiks  Grundbestemmelser,  vilde  forudsætte, 
at  den  selv  var  legemlig  og  bevæget  («corpus  non  movetur 
nisi  corpore  contiguo  moto«).  Endelig  skal  Legemet,  hvis 
Væsen  det  er  at  være  deleligt  i  det  Uendelige,  i  Foreningen 
med  den  udelelige  Sjæl  være  «i  en  vis  Forstand  udeleligt«  som 
Organisme,  —  en  Tanke,  Descartes  dog  ikke  gjennemferer. 


Ved  Descartes's  Philosophie  er,  ligesom  ved  Bacons,  en 
ny  og  selvstændig  Hovedform  af  Philosophien  begrundet.  Hos 
ham  søger  Tanken,  med  Bevidstheden  om,  at  en  heel  ny  Be- 
gyndelse skal  gjøres,  at  alle  givne,  uprøvede  Forudsætninger 
skulle  bortkastes,  tilbage  til  Selvbevidstheden  som  Erkjendel- 
sens  Kilde.  Jeget,  hvis  Væsen  er  Tænken,  vil  være  præsent 
i  sin  Tænkning,  det  vil  i  selve  Tankens  Evidents,  i  Erkjen- 
delsens  Klarhed  og  Tydelighed,  søge  Kriteriet  paa  Sandheden. 
Og  fra  det  første  sikkre  Punkt,  der  vindes,  vil  den  udlede  hele 
Indholdet  ved  en  sikker  Methode,  der  paa  ethvert  Punkt  be- 
varer Evidentsen  gjennem  Stringentsen  i  Tanketilknytningen, 
Den  vil  fra  Visheden  om  Selvets  Væren  som  tænkende  naae 
til  en  Erkjendelse  af  Virkeligheden,  af  det  væsentlige  Værende 
i  dets  Nødvendighed ,  og  idet  den  stiller  sig  denne  Opgave 
lader  den  Tanken,  der  har  fundet  sig  selv  i  Selvbevidstheden, 
umiddelbart  —  thi  Omveien  gjennem  Gud  er  kun  en  Omvei 
gjennem  den  uendelige  Tanke  og  gjennem  det  ved  selve  vor 
Tanke  Garanterede  —  vende  sig  mod  det  Værende  uden  kritisk 
Prøvelse  af  Tankens  Forhold  til  den  objective  Væren.  Tan- 
kens Magt  til  Erkjendelsen  af  denne  forudsættes  dogmatisk. 

1  Gjennem  førelsen  af  Descartes  Princip  viser  der  sig  snart 
en    Mangel.      Hans    Methode    sammenknytter   kun    et    givet 

Indhold,  men  kan  ikke  udfolde  et  Indhold  fra  det  abstracte  Ud- 
gangspunkt: Jeget  som  res  cogitans.  Ved  en  Analyse  af  Jeget 
som  tænkende  kan  der  ialfald  naaes  til  Begreber,  der  udtrykke 
Tænkningsubjectet  og  Tænkningsacten,  forsaavidt  den  har  Sub- 
jectet  selv  til  Gjenstand,  og  til  rent  formelle  logiske  Sæt- 
ninger. For  at  naae  ud  over  Jeget  maa  Descartes  deels  empi- 
risk optage  Forestillinger,  der  som  Gudsforestillingen  kun  ved 
et  Postulat  sættes  som  medfodte  for  Jeget,  deels  tillægge  det 
blot  tænkende  Jeg  Bestemmelser  som  Sandsning  og  Fornem- 
melser, der  blive  ubegribelige  ud  fra  hans  dualistiske  Forud- 
sætninger. Først  idet  han  ved  Hjælp  heraf  naaer  ud  over  den 
Kløft ,  der  adskiller  Jeget  fra  Naturen ,  faaer  hans  Tanke  et 
concret  Indhold ,  og  den  dvæler  nu  med  Forkjærlighed  ved 
dette  Naturlige,  der  dog,  ved  at  være  udelukket  fra  Jeget  og 
fra  det  Guddommelige,  er  sat  som  et  Lavere.  Men  den  Til- 
trækningskraft, Naturen  udøver  over  Descartes's  Tanke,  viser 
hen  til  et  Alment  i  den  nyere  Tids  Ketning ,  der  ogsaa  gjør 
sig  gjældende  i  Idealismen. 

Den  paaviste  Mangel  hos  Descartes  staaer  i  noie  Forbin- 
delse med  en  anden  Hovedmangel  hos  ham:  den  dualistiske 
Sondring,  der  fra  Begyndelsen  af  sættes  i  hans  System,  og  som 
aldrig  ophæves.  Thi  vel  tales  der  om  Modsætningernes  Forening  i 
Mennesket,  men  Foreningen  bliver  kun  det  absolut  Uensartedes 
ubegribelige  Sammensætning  ved  en  Almagtens  Aet,  der  und- 
drager sig  Tanken;  og  vel  sættes  Gud  som  det  fælleds  Ophav 
til  det  Tænkende  og  det  Udstrakte,  men  Materiens  Udspring 
fra  den  som  reen  Aand  bestemte  Gud  bliver  det  Ubegribelige, 
og  Dualismen  bliver  derfor  bestaaende  trods  Forestillingen  om 
det  fælleds  Ophav.  Og  idet  den  guddommelige  Substants,  der 
udelukker  Materien  fra  sit  Væsen  og  som  skabende  staaer 
udenfor  den,  ogsaa  adskilles  i  Væren  fra  de  endelige  Aander, 
der  ere  dens  Skabninger ,  bliver  den  i  sin  Uendelighed  et 
Tredie  ved  Siden  af  det  Tænkende  og  det  Udstrakte,  der 
ogsaa  tilegner  sig  Substantsens  Navn  og  bringer  en  Tvetydighed 


ind  i  dens  Begreb,  og  der  bliver  en  ny  Dualisme  mellem  Gud 
og  den  skabte  Tilværelse. 

I  den  dualistiske  Opfattelse  af  det,  der  i  Menneskevæsenet 
skal  forenes  til  Enbed ,  og  i  Forestillingen  om  endelige  Sub- 
stantsers  Bestaaen  ved  Siden  af  den  uendelige  og  efter  Be- 
grebet eneste  Substants  ligge  de  Modsigelser,  der  blive  Incita- 
menter for  den  dogmatiske  Idealismes  videre  Udvikling.  Mod- 
sigelsen i  de  absolut  modsatte  endelige  Substantsers  ideale  og 
reale  Forbindelse  og  gjensidige  Indvirkning  fører ,  idet  den 
dualistiske  Opfattelse  bibeholdes,  i  Descartes's  Skole,  hos  Geu- 
lincx  og  Malebrancbe,  til  at  søge  en  anden  Forklaring  af  Over- 
ensstemmelsen mellem  de  psychiske  og  de  organiske  Processer, 
en  Forklaring,  der  gjør  Gud  til  den  virkende  Aarsag,  Legeme 
og  Sjæl  kun  til  Anledninger  (causæ  occasionales)  for  den  gud- 
dommelige Virksomhed.  Og  Modsigelsen  i,  at  endelige  Sub- 
stantser  skulde  have  en  Bestaaen  ved  Siden  af  den  uendelige, 
bringer  Spinoza  til,  ved  consequent  at  gjennemføre  Tanken  om 
den  uendelige  Substants,  at  lade  de  endelige  Substantser  for- 
svinde i  den  som  dens  Attributer,  og  deres  udvortes  Modsæt- 
ning blive  en  indre  Differents  i  det  uendelige  Ene ,  der  om- 
fatter al  Tilværelse. 


2.  Occasionalismen  (de  la  Forge,  Gealincx,  Malebraoche). 
Den  occasionalistiske  Consequents  af  Descartes's  Opfattelse 
af  Forholdet  mellem  de  to  endelige  Substantser  er  først  dragen 
af  Louis  de  la  Forge  i  hans  traité  de  l'esprit  humain  (1661). 
Deraf,  at  Aandens  Væsen  er  Tanke,  Bevidsthed,  slutter  han, 
at  de  Fornemmelser  og  Forestillinger,  der  uvilkaarlig  opstaae 
i  Aanden  ifølge  dens  Forhold  til  Legemet,  ikke  kunne  have 
deres  Ophav  fra  Aanden  selv,  da  den  saa  maatte  være  sig  dette 
bevidst.  Men  som  Modificationer  i  en  Aand  kunne  de  ikke 
heller  komme  fra  det  Legemlige,  der  er  absolut  forskjelligt 
fra  Aanden.  De  maae  da  komme  fra  Gud,  der  er  Aand,  og 
Legemets  Bevægelser  blive  ikke  Aarsag  til  Fornemmelserne  og 

Tankerne,  men  kun  Betingelse,  conditio  sine  qua  non  for  dem,  lige- 
som Aandens  Villie  kun  bliver  Betingelse  for  Bevægelsen  i  Orga- 
nerne. En  lignende  Consequents  har  Tydskeren  Clauberg 
draget,  og  navnlig  accentueret  den  forsaavidt  Legemet  som  det 
Lavere  skal  indvirke  paa  Sjælen  som  det  Hoiere. 


I  en  mere  udfort  Form  og  med  storre  Virkning  er  den 
occasionalistiske  Lære  udviklet  af  Arnold  Geulincx  (1625— 
1669.  Skrifter:  Logica  1662,  rvai&t  (Ssavtov  sive  Ethica  1665, 
Metaphysica  1691,  Physica,  1698.).  Descartes  havde,  forat 
støtte  sin  Lære  om  et  directe  Vexelvirkningsforhold  mellem 
Sjæl  og  Legeme,  beraabt  sig  paa  Erfaringen,  der  skulde  vise, 
at  visse  legemlige  Tilstande  vare  Virkninger  af  visse  aandelige 
Aarsager  og  omvendt.  Men  mod  denne  Paaberaabelse  af  en 
Erfaring  gjorde  Geulincx  Indsigelse ;  han  urgerede,  at  man  ved 
den  forvexlede  hvad  der  var  Kjendsgjerning  med  hvad  der  kun  var 
en  Fortolkning  af  Kjendsgjerningerne.  Erfaringskjendsgjerning 
var  kun,  at  hine  Tilstande  ledsagede  hinanden,  eller  umiddel- 
bart fulgte  paa  hinanden.  Derimod  siger  Erfaringen  ikke  og 
kan  ikke  sige,  at  de  ere  Aarsager  til  hinanden ;  dette  er  netop 
kun  en  Fortolkning  af  det  Erfarede ,  og  tilmed  en  uberettiget 
Fortolkning.  Den  viser  sig  som  uberettiget  saasnart  man  fast- 
holder Grundbegreberne,  og  Forholdet  sees  da  i  et  andet  Lys. 
Dette  indsees  let  ved  en  nærmere  Betragtning  af  de  paa- 
beraabte  Kjendsgjerninger.  Naar  f.  Ex.  en  Bevægelse  af  en 
Arm  eller  Fod  foregaaer  i  Tidssammenhæng  med  en  Villies- 
beslutning,  saa  er  en  Aarsagssammenhæng  mig  ikke  blot  ikke 
bevidst ,  men  den  er  mig  aldeles  uforklarlig.  Villien  er  en 
Virksomhed,  der  opstaaer  og  foregaaer  alene  i  Sjælen,  Bevæ- 
gelsen er  en  materiel  Forandring ,  der  maa  have  materielle 
Aarsager;  den  er  altsaa  en  Proces  af  en  heel  anden  Art,  og 
det  er  ikke  muligt  at  sige,  hvorledes  den  sjælelige  Proces,  der 
ingen  Bestemmelse  har  af  Materie  og  Bevægelse,  skal  kunne 
gaae  over  i  den  legemlige.     Det   er   ligesaa  umuligt   at   for- 

staae,    hvorledes  jeg  ved  min  Villie  skulde  kunne  sætte  min 
Arm  eller  min  Fod  i  Bevægelse ,    som  hvorledes  jeg  ved  min 
blotte  Villie,  uden  mechaniske  Aarsager,  skulde  kunne  bevæge 
et  fremmed  Legeme.      Thi    om    ogsaa  min  Sjæl  staaer   i   et 
andet  Forhold    til    mit    eget  Legeme  end  til  andre  Legemer, 
saa  kan  Forholdet  dog  ikke  være  det,  at  den  bererer  det,  eller 
paa  mechanisk  Maade  støder  og  trykker  det,    og  derved  be- 
væger det.       Hvis  virkelig  jeg,    d.  v.  s.  min  Sjæl,    var  Ophav 
til  den  legemlige  Bevægelse ,    saa  maatte  jeg ,    da  min   Sjæls 
Væsen  er  Tanke,  Viden,  være  vidende  om,  ikke  blot  at,    men 
hvorledes  Virkningen  blev  frembragt,  men  dette  er,  som  be- 
kjendt,  ikke  Tilfældet.   Paa  ganske  tilsvarende  Maade  forholder 
det  sig  med  den  modsatte  Række  af  Data,  de  legemlige  Aar- 
sager, der  skulle  være  Aarsager  til  sjælelige  Tilstande.    Der  er 
ingen  Vanskelighed  ved    at  forstaae ,    at    de  ydre  Gjenstande 
gjennem  Bevægelsen  indvirke  paa  vore  Sandseorganer,    og  at 
Indvirkningen    paa  disse  ved  Hjælp  af  Nerverne  forplante  sig 
gjennem  Legemet  ind  til  Hjernen:  vi  ere  her  bestandig  paa  det 
Legemliges  Omraade.      Men  vi  kunne  paa  ingen  Maade  for- 
staae, hvorledes  den  meddelte  Bevægelse,    fordi  den  forplantes 
til  Hjernen,  derfor  skulde  kunne  fortsættes  ind  i  Sjælen.    Her 
ophører  al  begribelig  Sammenhæng;  der  aabner  sig  ligesom  en 
Afgrund  mellem  det  Uensartede.     Forestillingen ,    baade   som 
Enkeltforestilling   og   som  Almeenforestilling ,    viser   sig    som 
noget  ganske  Andet  end  Indtrykkene  paa  Sandseorganerne  og 
Bevægelserne ,    ligesom   det  fornemmende  Væsen  er  et  ganske 
Andet  end  de  legemlige  Organer.     Men  naar  saaledes  Sjælens 
og  Legemets  Tilstande  ikke  kunne  være  Aarsager  til  hinanden 
eller  Virkninger  af  hinanden,    og  der  dog  er  en  factisk  Sam- 
menhæng  imellem    dem ,    saa  maa  Grunden    til  denne  søges 
udenfor  Modsætningerne,  i  den  guddommelige  Aarsag  til  Sjælen 
og  Legemet,    der  har  sammenfeiet  dem  i  vort  Væsen,  og  som 
bestandig  opholder  dem.     Gud  har  sat  de  to,  i  og  for  sig  al- 
deles forskjellige  Bestanddele  af  vort  Væsen  i  et  saadant  For- 
hold,   at  mit  Legeme  bevæger  sig  naar  jeg  vil,    og,    omvendt, 

min  Sjæl  fornemmer,  naar  mit  Legeme  paavirkes,  uden  at  der 
dog  mellem  dem  finder  nogensomhelst  directe  Causalsammen- 
hæng  Sted.  Hvad  der  foregaaer  i  Legemet  eller  i  Sjælen 
bliver  kun  en  Anledning  for  Gud  til  at  bevirke  et  Tilsva- 
rende paa  den  modsatte  Side;  kun  Gud  er  i  dette  Forhold 
virkende  Aarsag,  causa  efficiens;  det  er  ham,  der  paa  en  ube- 
gribelig Maade,  ved  et  i  hvert  øieblik  fortsat  Under,  holder 
Legeme  og  Sjæl,  ligesom  to  Maskiner,  i  Overensstemmelse  med 
hinanden.  Legeme  og  Sjæl  ere  kun  Anledningsaarsager, 
causæ  occasionales. 

Ikke  blot  ved  denne  Consequents  af  Descartes's  Grund- 
bestemmelser fjerner  Geulincx  sig  fra  ham;  men  ogsaa  paa 
andre  Punkter ,  og  han  nærmer  sig  her  saaledes  til  Spinoza, 
at  kun  den  religiøse  Forestillings  Forudsætninger  holde  ham 
tilbage  fra  at  naae  dennes  Standpunkt.  Idet  han  strængt 
fastholder  Begrebet  om  det  Uendelige,  kommer  han  til  den 
Sætning,  at  det  Endehge  maa  tænkes  i  og  ved  Ideen  om  Gud, 
ved  hvis  Begrændning  af  sine  Fuldkommenheder  det  er  blevet 
til.  Gud  begrændses  ikke  af  det  Endelige ,  thi  al  !den  Fuld- 
kommenhed, dette  indeholder  i  sig,  besidder  Gud  paa  den 
samme  eller  paa  en  fortrinligere  Maade  (formaliter  eller  emi- 
nenter).  Den  menneskelige  Aand  bliver  en  modus  af  den 
guddommelige  Tanke  (mens),  altsaa  af  Gud  selv;  den  tænker 
som  reen  Tanke  ikke  i  Hjernen,  men  i  Gud.  I  ham  have 
Aanderne  deres  Forening,  og  seete  fra  dette  Synspunkt  ere  de 
ikke  Skabninger.  De  ere  afhængige  af  Gud  i  al  deres  Væren, 
Tænken  og  Villen.  Udstrækningen  vil  Geulincx  ikke  gjore  til 
Prædicat  ved  Gud  af  den  Grund,  at  den  er  en  res  bruta, 
omni  destituta  cogitatione,  derimod  ikke  fordi  den  skulde  være 
delelig,  da  den,  som  uendelig,  er  udelelig  i  stræng  Forstand. 
Men  Udstrækningen  skal  dog  være  eminenter,  i  en  h^eiere  Form, 
i  Aanden,  fra  hvilken  den,  som  rent  passiv,  maa  faae  sin  Be- 
vægelse. Idet  Udstrækningen  er  udelehg,  bliver  det,  vi  kalde 
enkelte  Legemer ,  kun  Modificationer  af  Udstrækningen  (Ma- 
terien).   Denne  bliver  en  res  singularis,  og  der  bliver  egentlig 

kun  to  Substantser:  en  skabende,  Gud  og  en  skabt,  «Legem- 
verdenen«,  ellers  gives  der  kun  Tilværelsesmodi.  Skabelsen 
sætter  Geulincx  som  et  Ubegribeligt,  ligesona  Overensstemmelsen 
mellem  de  uensartede,  i  os  forbundne  Substantsers  Tilstande, 
og  til  det  Ubegribeliges  Gebet  maa  han  ogsaa  henregne  For- 
holdet mellem  Guds  Godhed,  der  fordrer  den  sædelige  Orden 
og  afskyer  al  Synd,  og  Guds  Magt,  der,  som  bevirkende  Til- 
værelsen, bevirker  Alt,  ogsaa  den  syndige  Handling,  samt  den 
Frihed  og  Selvstændighed ,  han  i  directe  Modsigelse  med  sin 
Lære  om  Menneskets  absolute  Afhængighed  af  Gud  dog  søger 
at  hævde  Individet,  for  ikke  at  gjere  Gud  til  Syndens  Ophav. 


Hos  Nicolas  Malebranche  (1638—1715.  Skrifter:  de 
la  recherche  de  la  vérité,  1675;  Conversations  métaphysiques 
et  chrétiennes  1677;  Traité  de  la  nature  et  de  la  gråce,  1680; 
Traité  de  morale,  1684;  Entretiens  sur  la  métaphysique  et  sur 
la  religion,  1688;  Entretiens  d'un  philosophe  chrétien  et  d'un 
philosophe  chinois  sur  la  nature  de  Dieu,  1708)  bliver  den 
occasionalistiske  Theorie  endnu  yderligere  udviklet.  Han  naaer 
videre,  idet  han  deels  skærper  Modsætningen  mellem  Aand  og 
Legeme  saaledes,  at  end  ikke  Tanken  om  Legemet  kan  frem- 
gaae  af  Menneske- Aanden,  da  denne  som  Materiens  absolute 
Modsætning  end  ikke  paa  ideal  Maade  kan  have  Materien  i  sig,  og 
deels  bestemmer  Forholdet  mellem  det  Uendelige  og  det  Ende- 
lige saaledes,  at  dette  sidste  som  et  Skabt  slet  intet  Virksora- 
hedsprincip  faaer  i  sig,  og  at  den  endelige  Aand,  som  enkelt, 
ingen  almindelig  Erkjendelse  kan  udvikle  af  sig.  Af  disse 
Bestemmelser  følger  nemlig  for  det  Første,  at  end  ikke  Le- 
gemet i  Forhold  til  Legemet,  eller  den  skabte  Aand  i  Forhold 
til  Aanden  kan  være  virkende  Aarsag ,  men  kun  kan  bhve 
Anledningsaarsag  medens  Gud  overalt  er  det  ene  Virkende  i 
Aanden  og  Naturen.  Legemet  kan  ikke  engang  modificere 
Bevægelsens  Retning,  medens  der  dog  indrømmes  Aanden,  at 
kunne  paavirke  Attraaens.   —   For  det  Andet  følger  deraf,  at 

vi,  da  vor  Aand  er  Materien  absolut  modsat,  og  det  Materielle 
er  absolut  dunkelt  for  os,  maae  anskue  Tingene  i  Gud,  af  hvis 
uendelige  Væren  alt  det  Værendes  Ideer  o:  dets  Væsen  saa- 
ledes  som  Gud  anskuer  det,  kun  ere  Begrændsninger.  Vi  skue 
Tingenes  Ideer  i  Gud,  og  til  disse  knytter  Gud  for  os  sandse- 
lige  Fornemmelser,  der  ikke  findes  i  ham,  idet  han  lader  det  Ma- 
terielle bhve  Anledningsaarsag.  —  Endelig  følger  deraf,  at  vi 
i  Gud  maae  vinde  den  almindelige  (universelle  og  almeen- 
gyldige)  Erkjendelse,  der  er  Forudsætning  for  Erkjendelsen  af 
det  Enkelte  og  Endelige ,  og  hvilken  vi  som  enkelte  ikke 
kunne  søge  i  os  selv.  Gud  bliver  den  almene  Fornuft  (la 
raison  universelle)  og  Aandernes  Eum.  Han  er  Principet  i  al 
vor  Erkjendelse  og  i  al  vor  Villen.  Dennes  sidste  almindelige 
Maal  er  ufravigeligt  fastsat.  Gud  selv  er  dette  Maal,  og  han 
vækker  selv  bestandig  i  det  Skabte  Driften  til  sig  som  en  na- 
turlig Drift  til  det  almindelige  Gode  o:  Lyksaligheden,  der 
kun  er  fuldstændig  i  Gud.  «Alle  Væsener,  endog  Djævelen, 
elske  Gud«. 

I  Gud  er  den  materielle  Natur  som  idealiseret:  Udstræk- 
ningens Idee  er  i  Gud.  I  sine  sidste  Skrifter  nærmer  Male- 
branche  sig  til ,  ogsaa  at  sætte  den  reale  Udstrækning  efter 
dens  Fuldkommenhed  i  Gud.  Herved  nærmer  han  sig  til  Spi- 
nozas Opfattelse  af  den  guddommelige  Substants  som  i  sin 
Uendelighed  omfattende  Tanke  og  Udstrækning.  Og  Spinozas 
Opfattelse  af  de  endelige  Aanders  Forhold  til  Gud  berører  han, 
idet  han  udtaler,  at  de  Ideer,  Gud  har  om  Skabningerne,  og 
blandt  hvilke  der  ogsaa  findes  Ideer  om  vore  Sjæle,  ere  selve 
Guds  Væsen.  Heraf  vilde  det  consequent  følge,  at  Gud,  som 
den  uendelige  Fornuft,  omfattede  de  endelige  tænkende  Aander 
som  sine  modi.  Men  paa  dette  Punkt,  som  ved  Bestemmelsen 
af  Udstrækningens  Forhold  til  Gud ,  forhindre  Malebranches 
religiøse  Forestillinger  ham  i  at  drage  de  sidste  Consequentser. 
De  endelige,  skabte  Aander  skulle  beholde  en  Bestaaen  som 
endelige,  og  kun  faae  hiin  mystiske  Berøring  med  det  Gud- 
dommelige i  deres  Erkjendelse,  og  Materien  skal  blive  til  ved 

en  ubegribelig  Skaberact ,  ved  en  vilkaarlig  Virkning  af  den 
Guds  Villie ,  i  hvilken  det  Materielle  dog  kun  er  paa  ideel 
o:  immateriel  Maade.  Den  der ,  uhæmmet  af  de  religiøse 
Forestillingers  Magt  drager  den  hele  Consequents  af  Descartes's 
Grundbestemmelser,  er  først  Benedict  Spinoza. 


3.  Spinoza. 
Baruch  (Benedictus)  de  Spinoza  blev  fadt  i  Am- 
sterdam 1632.  Hans  Fader  var  en  Kjobmand,  der  paa  Grund 
af  Religionsforfølgelser  havde  forladt  sit  Fædreland  Portugal. 
Sannen  blev  tidlig  bestemt  til  den  lærde  Stand,  og  havde  den 
berømte  Talmudist  Morteira  til  Lærer.  Han  lærte  hos  denne 
Mand,  der  paa  scholastisk  Viis  søgte  en  Forbindelse  af  Jøde- 
dom og  Philosophie,  flere  af  de  jødiske  Philosopher  fra  Middel- 
alderen, navnlig  Maimonides,  Levi  ben  Gerson,  Ibn  Esra  og 
Chasdai  Crescas,  samt  kabbalistiske  Skrifter  at  kjende,  og  der 
er  i  hans  Philosophie  Berøringspunkter  med  disse.  Dog  er 
hans  Substantsbegreb,  der  bærer  hele  hans  Lære,  i  sin  eien- 
dommelig  udprægede  Form  blevet  udformet  gjennem  Kritiken 
af  den  cartesiske  Philosophies  Bestemmelser.  Allerede  tidlig 
følte  Spinoza  sig  utilfredsstillet  ved  Eabbinernes  Lære  og  frem- 
med for  den  jødiske  Religions  Forestillinger.  Forgjæves  søgte 
hans  Lærere  ved  Magtsprog,  og  den  jødiske  Menighed  ved 
Pengetilbud  at  føre  ham  tilbage  til  Synagogen;  han  blev 
1656  udstødt  af  den  jødiske  Menighed,  og  ved  dens  Forstan- 
deres Indflydelse  forviist  fra  Amsterdam.  Allerede  før  dette 
skete  havde  han  søgt,  udenfor  den  jødiske  Videnskabs  snævre 
Kreds  at  skalfe  sig  Midlerne  til  en  rigere  videnskabelig  Ud- 
vikling og  til  humanistisk  Dannelse.  Hos  Fritænkeren,  Lægen 
Frants  van  den  Ende,  lærte  han  Latin,  og  ved  sin  Ven,  Lægen 
Ludvig  Meyer,  førtes  han  ind  paa  Studiet  af  Naturvidenska- 
berne og  af  Descartes's  Philosophie;  og  Philosophien  blev  nu, 
da  det  afgjorende  Brud  med  hans  Troessamfund  var  skeet, 
hans  Livs  Syssel.    Paa  de  forskjellige  Steder,  hvor  han  levede 

efter  sin  Forvisning  fra  sin  Fødeby:  først  i  Nærheden  af  Am- 
sterdam, hos  en  Ven,  der  hældede  til  Arminianernes  Lære,  siden 
i  Landsbyen  Rynsburg  ved  Leyden  ,  derefter  i  Voorburg  ved 
Haag ,  og  endelig  i  selve  Haag ,  arbeidede  han  uafbrudt  og 
energisk  henimod  det  Maal,  han  havde  sat  sig:  Erkjendelsen 
af  Gud  og  Naturen  og  af  Menneskets  Enhed  med  det  Uende- 
lige, og  mod  den  rolige  Ophøiethed  over  de  menneskelige  Li- 
denskaber, som  han  saae  betinget  ved  Erkjendelsens  Klarhed. 
Midlerne  til  sit  tarvelige  Underhold  erhvervede  han  sig  ved 
Forfærdigelsen  af  optiske  Glas,  hvori  han  besad  en  stor  Fuld- 
kommenhed. Et  Tilbud  om  et  philosophisk  Professorat  i  Hei- 
delberg, der  blev  gjort  ham  af  den  frisindede  Churfyrste  Carl 
Ludvig,  afslog  han  for  ikke  at  udsætte  sig  for  uundgaaelige 
Conflicter.  Den  21de  Februar  1677  døde  han  i  Haag  af 
Brystsyge. 

Af  hans  Skrifter  ere  kun  to  udkomne  i  hans  Levetid. 
Det  første  er:  Renati  Des  Cartes  principiorum  philosophiæ 
pars  I  et  H,  more  geometrico  demonstratæ,  til  hvilket  Cogitata 
metaphysica  slutte  sig  som  Anhang.  I  dette,  1663  udgivne 
Skrift,  der  for  en  Deel  er  udarbeidet  til  Brug  for  en  Discipel, 
hvem  Spinoza  underviste  i  den  cartesiske  Philosophie,  har  han, 
under  Fremstillingen  af  denne ,  antydet  de  Punkter ,  hvor 
Vanskeligheder ,  der  ere  uløselige  fra  Cartesianismens  Stand- 
punkt, gjøre  Consequentser  nødvendige,  som  lede  hen  til  Spi- 
nozas, og  i  Fremstillingens  hele  Anlæg  er  der  banet  Vei  for 
dennes  egen  Opfattelse.  Det  andet  Skrift  er  den  1670  udgivne, 
for  den  historisk-kritiske  Behandling  af  Bibelen  epochegjørende, 
Tractatus  theologico-politicus,  i  hvilken  han  søger  at 
skaffe  Plads  for  en  fri  Philosophie  ved  gjennem  en  Paavisning 
af  den  positive  Religions  og  Philosophiens  forskjellige  -Øiemed 
(Fromhed  og  Lydighed ,  og  Sandhed  og  Visdom)  at  afstikke 
en  Grændse  mellem  begge,  der  sikkrer  Philosophien  et  neutralt 
Gebet,  og  ved  at  paavise  den  frie  Tænknings  og  den  frie  Tales 
Forenelighed  med  Statens  Øiemed  og  med  dens  Eo.  Samme 
Aar  som  Spinoza  var  død  udkom  hans  Opera  posthuma ,    der 

foruden  hans  Hovedværk  Ethica,  ordine  geometrico  demon- 
strata  (i  5  Afdelinger:  de  deo;  de  natura  et  origine  mentis; 
de  origine  et  natura  affectuum;  de  servitute  humana  seu  de 
affectuum  viribus;  de  potentia  intellectus  seu  de  libertate  hu- 
mana), indeholde  de  to  ufuldendte  Afhandlinger:  tractatus 
politicus,  in  quo  demonstratur,  quomodo  societas,  ubi  im- 
perium monarchicum  locum  håbet,  sicut  et  ea ,  ubi  optimi 
imperant,  debet  institui,  ne  in  tyrannidem  labatur,  et  ut  pax 
libertasque  civium  inviolata  maneat;  og  tractatus  de  in- 
tellectus emendatione,  et  de  via  qua  optime  in  veram 
rerum  cognitionem  dirigitur,  samt  74  Breve  fra  og  til  Spinoza 
og,  som  Anhang,  et  ufuldendt  Compendium  grammatices  linguæ 
hebrææ.  Ethiken ,  paa  hvilken  Spinoza  lige  til  sin  Død  ar- 
beidede ,  havde  allerede  i  en  Række  af  Aar  i  det  Væsentlige 
være  færdig  til  Udgivelse  og  i  Afskrift  været  meddelt  nogle 
af  hans  nærmeste  Venner;  men  Spinoza  holdt  den  tilbage,  for 
ikke  paany  at  blive  Gjenstand  for  sine  Modstanderes  Fana- 
tisme. —  I  den  nyeste  Tid  er  en  af  Spinoza  oprindelig  paa 
Latin  skreven  Afhandling:  om  Gud,  om  Mennesket  og 
dets  Lyksalighed,  bleven  funden  i  hollandsk  Oversættelse 
og  udgivet  af  van  Vloten  (Amsterdam  1862).  Denne  Afhand- 
ling betegner  et  Udviklingsstadium  hos  Spinoza ,  paa  hvilket 
han  vel  er  kommen  til  Begrebet  om  Substantsens  Enhed,  og 
om  Tænkning  og  Udstrækning  som  den  ene  Substantses 
Attributer,  men  paa  hvilket  hans  eiendommelige  Lære  om  den 
blotte  Parallelisme  mellem  Tænkningens  og  Udstrækningens 
Modificationer  endnu  ikke  er  udklaret.  I  nogle  Dialoger,  der 
ere  optagne  i  Afhandlingen ,  viser  der  sig  en  Paavirkning  af 
Giordano  Brunos  Lære  om  den  uendelige  Natur. 


I  den  cartesiske  Philosophies  Udgangspunkt  og  i  dens 
Bestemmelse  af  Substantsbegrebet  ere  de  Forudsætninger  givne, 
af  hvilke  den  spinozistiske  Philosophies  Grundbegreb,  Begrebet 
om  den  ene,  uendelige,  al  aandelig  og  legemlig  Tilværelse  om- 


97 

sluttende  guddommelige  Substants  consequent  maa  udvikles 
naar  Tanken  ikke  hæmmes  ved  de  religiase  Forestillingers  Ind- 
virkning. Descartes  havde  taget  sit  Udgangspunkt  fra  Tanken 
i  Jegets  Form ;  han  havde  fastholdt  den  skabte  tænkende  Sub- 
stantses  Bestaaen  ligeoverfor  det  Guddommelige,  og  afviist  de 
Problemer,  der  truede  dens  Selvstændighed.  Men  idet  Jeget 
kun  bestemtes  ved  Tanken,  med  Udelukkelse  af  Individualite- 
tens Naturbetingelser ,  maatte  den  Consequents  drages ,  der 
lader  den  individuelle  Forms  selvstændige  Bestaaen  forsvinde, 
og  lader  Jegets  Enkelthed  gaae  op  i  Tankens  Almindelighed 
og  Uendelighed.  Naar  Jegets  Væsen  udtammes  ved  Tanken, 
er,  ifølge  Tankens  Natur,  at  være  Tænken  af  det  Almene, 
Evige ,  Uendelige ,  og  derfor  i  sit  Væsen  at  have  Uendelig- 
hedens Bestemmelse,  Uendelighedens  Tanke  Jegets  første  po- 
sitive Tanke,  ved  hvilken  først  det  Endelige  tænkes,  som  Be- 
grændsning  af  det  Uendelige.  I  Tanken  om  Gud  som  den 
uendelige  tænkende  Substants  tænker  den  menneskelige  Tanke 
oprindelig  sit  eget  Væsen,  først  i  den  tænker  den  det,  og  i 
denne  Tanke  er  den  i  Enhed  med  det  tænkende  Uendelige. 
Hvad  Descartes,  idet  han  anvendte  Substantsbegrebet  ikke  blot 
paa  det  Aandelige  og  det  Legemlige  som  Heelheder,  men  og- 
saa  paa  det  enkelte,  individuelle  Aandelige  og  Legemlige,  gav 
Navn  af  endelige  tænkende  Substantser ,  maa ,  naar  disse 
Consequentser  drages,  forandre  Navn  og  blive  Begrændsnings- 
former,  Modificationer,  af  den  ene  uendelige  tænkende  Sub- 
stants, og  kun  have  deres  Realitet  i  denne. 

Det  Samme  gjælder  nu  ogsaa  om  hvad  der  hos  Descartes 
betegnedes  som  endelige,  udstrakte  Substantser.  Descartes 
bestemmer  dem  som  skabte  af  Gud,  og  som  existerende,  paa 
samme  Maade  som  de  tænkende,  alene  ved  hans  fortsatte  Op- 
holdelse; men  Udstrækningens  Væsen  sættes  ikke  i  Gud,  der 
kun  skal  have  Tænkning  til  Prædicat.  Men  idet  Aarsagen 
kun  kan  begribes  som  Aarsag  til  hvad  der  er  begrundet  i 
dens  Natur,  til  det,  hvis  Bestemmelse  den  selv  bærer  i  sig, 
saa  maa  Gud,    naar  han  skal  tænkes   som  Aarsag  til  de  ud- 

strakte  Substantser,  faae  Udstrækningen  som  uendelig  som  sin 
Bestemmelse,  og  de  endelige  udstrakte  Substantser  maae  blive 
til  blotte  Modificationer  af  den  uendelige  udstrakte  Substants. 

Til  den  uendelige,  al  Væren  omfattende  Substantses  Be- 
greb naaes  der  ogsaa  hen  naar  den  Modsigelse  hos  Descartes 
skal  hæves,  at  den  tænkende  og  den  udstrakte  Substants  hver 
for  sig  skulle  kunne  begribes  ved  sig  selv,  uden  at  der  gaaes 
ud  over  deres  Begreb,  og  altsaa  efter  deres  Væsen  være  uaf- 
hængige, medens  de  med  Hensyn  til  deres  Existents  skulle  være 
afhængige  af  Gud,  den  Eneste,  paa  hvem  Descartes's  Definition 
af  Substantsen  fuldstændig  passer.  Modsigelsen  forsvinder 
forst,  naar  det,  som  Descartes  betegnede  som  skabte  Sub- 
stantser: den  tænkende  og  den  udstrakte  Substants  somHeel- 
hed,  mister  sin  Bestaaen  for  sig  og  bliver  den  ene  guddomme- 
lige Substantses  Bestemmelser,  dens  Attributer,  det  Uendeliges 
uendelige  Væreformer.  Først  saaledes  fjernes  Tvetydigheden 
fra  Substantsbegrebet ,  og  forst  saaledes  realiseres  Uendelig- 
hedens Begreb,  idet  det  Guddommelige  ikke  begrændses  af  et 
udenfor  det  værende  Selvstændigt.  Den  ene,  uendelige  Sub- 
stants indeslutter  da  Tænkning  og  Udstrækning  som  sine 
Attributer  saaledes ,  at  hver  af  dem  i  sin  Uendelighed  ud- 
trykker dens  Væsen  heelt,  og  under  den  gjensidige  Uafhængig- 
hed, der  er  betinget  ved,  at  hvers  Begreb  tænkes  uden  den 
andens ,  dog  ere  i  Enhed  forsaavidt  de  udtrykke  den  ene  og 
samme  Substants. 

Dette  Begreb  om  den  ene,  guddommelige,  al  aandelig  og 
legemlig  Tilværelse  omfattende  Substants  bliver  i  sin,  ved  de 
historiske  Forudsætninger  eiendommelig  bestemte  Form  den 
spinozistiske  Philosophies  Alpha  og  Omega,  og  paa  Grundlag 
af  det  udvikles  der ,  for  forste  Gang  siden  Oldtiden ,  en  af 
ingen  Transscendentsforestilling  hæmmet,  eiendommehg  ud- 
præget Pantheisme. 

Den  tænkende  Aands  første  Tanke,  den  hvori  den  tæn- 
ker sit  uendelige  Væsen ,  der  umiddelbart  bekræfter  sig  for 
Tanken,  er  da  Substantsen.     Substantsen  definerer  Spinoza 

som  det,  der  er  i  sig  selv  og  begribes  ved  sig  selv.  Den  er 
i  sig  selv,  ikke  i  et  Andet,  saaledes  som  Modificationerne  ere 
i  Substantsen.  Den  begribes  ved  sig  selv,  idet  dens  Begreb 
ikke  udledes  af  et  hoiere  Begreb,  saaledes  som  Bevægelsens  af  Ud- 
strækningens, men  selv  er  det  hiøieste  Begreb.  Men  naar  Substant- 
sen er  i  sig  selv,  og  begribes  ved  sig  selv,  maa  den  ogsaa  være  ved 
sig  selv,  være  Aarsag  til  sig  selv  (causa  sui);  thi  en  Virknings 
Begreb  indeslutter  Aarsagens  Begreb ;  det  altsaa,  der  kun  inde- 
slutter sit  eget  Begreb,  kan  kun  være  Virkning  af  sig  selv.  Deri, 
at  Substantsen  er  causa  sui,  ligger  saa  atter,  at  dens  Existents 
ikke  er  tilfældig,  men  nødvendig,  given  i  dens  Væsen. 
Denne  Enhed  af  Existents  og  Væsen  er  Evighed,  og  idet 
Evigheden  er  den  ubetingede  Bekræftelse  af  et  Væsens  Exi- 
stents, følger  deraf  umiddelbart  Uendeligheden,  medens 
alt  Endeligt  er  en  deelviis  Negation.  Men  Uendelighedens  Be- 
greb indeslutter  atter  Substantsens  Enhed,  baade  i  den  Be- 
tydning, at  en  Flerhed  af  Substantser,  og  i  den,  at  en  Dele- 
lighed af  Substantsen  er  udelukket. 

Idet  Substantsen  i  sin  Enhed  bestemmes  ved  Uendelig- 
heden, der  ikke  udtrykker  Negationen  af  et  positivt  Endeligt, 
men  det  negative  Endeliges  positive  Væsen,  og,  som  causa  sui, 
ved  Activiteten,  føres  \i  herved  til  de  to  Begreber,  der  tillige- 
med Substantsens  udgjøre  den  spinozistiske  Philosophies  Grund- 
begreber: Begrebet  om  Attributerne  og  Begrebet  om  Modi 
(Modificationerne). 

Uendelighed  udelukker  Begrændsning,  fordi  Begrænds- 
ning ,  ved  at  afsondre  Noget  fra  det  Begrændsede ,  negerer. 
Men  Begrændsning  finder  kun  Sted  ved  hvad  der  er  af  samme 
Art,  ikke  ved  det  Uensartede.  Udstrækning  kan  saaledes  ikke 
begrændses  ved  Tanke  eller  Tanke  ved  Udstrækning.  Uende- 
ligheden kan  altsaa  i  sig,  uden  at  ophæves  som  Uendelighed, 
indeslutte  ligesom  en  ny  Uendelighed,  en  Mangfoldighed,  der, 
paa  Grund  af  Artsforskjelligheden,  ikke  medfører  Begrændsning, 
og  en  saadan  Mangfoldighed  bliver,  som  forenelig  med  Uende- 
ligheden, forenelig  med  Enheden.    Den  fordres  endog  af  Uen- 

deligheden,  idet  Alt,  hvad  der  udtrykker  Væsen  og  ikke  inde- 
slutter Negation,  henhører  til  denne.  Denne  Mangfoldighed  af 
Væsensbestemmelser ,  der  uden  at  ophæve  Uendeligheden  er 
sat  indenfor  Substantsens  Enhed ,  udtrykke  Attributerne. 
"Attributet  er  det,  Fornuften  erkjender  som  udgjørende 
Substantsens  Væsen«.  Attributet  er  væsensligt  med  Sub- 
stantsen;  det  begribes,  ligesom  denne,  ved  sig  selv,  er  evigt  og 
uendeligt.  Uendeligt  er  det  enkelte  Attribut  dog  kun  i  sin  Art 
(in  suo  genere)  idet  vi  om  hvert  Attribut  kunne  benægte  alle  de 
andre;  det  er  ikke  ubetinget  uendeligt  (absolute  infini- 
tum) ,  idet  der  til  det  ubetinget  Uendeliges  Væsen  hører  alt 
det,  der  udtrykker  Væsen  og  ikke  indeslutter  Negation.  Dette 
ubetinget  uendelige  Væsen  er  Gud  o:  «en  Substants,  der  har 
sin  Bestaaen  i  uendelig  mange  Attributer ,  af  hvilke  ethvert 
udtrykker  en  evig  og  uendelig  Væsenhed >».  I  Begrebet  Gud  har 
Substantsens  Begreb  først  naaet  sit  fuldstændige  Udtryk. 
Substantsen  er  det  Uendelige;  først  ved  det  ubetinget  Uende- 
lige naaer  den  altsaa  sit  Begreb.  Attributernes  uendelige  Tal 
er  et  Udtryk  for  den  guddommelige  Substantses  uendelige 
Realitet.  Hvert  af  disse  Attributer  begribes  ved  sig  selv,  da 
intet  af  dem  er  frembragt  af  et  andet,  men  alle  ere  lige  evige 
Udtryk  for  Substantsens  Væsen.  Men  fordi  de  begribes  uaf- 
hængigt af  hverandre ,  constituere  de  dog  ikke  flere  Væsener 
eller  flere  Substantser. 

I  denne  Lære  om  Attributernes  Mangfoldighed  i  deres 
Forhold  til  Substantsens  Enhed  er  Spinoza  bestemt  ved  sine 
historiske  Forudsætninger.  Substantsbegrebet ,  saaledes  som 
Spinoza  definerer  det,  fører  kun  til  Attributet  i  dets  Uendelig- 
hed uden  nogen  Begrændsning,  ikke  til  uendelig  mange  Attri- 
buter. Ud  fra  andre  historiske  Forudsætninger  vilde  der  kunne 
være  naaet  til  at  sætte  Tanken  eller  Udstrækningen  som  eneste 
Attribut.  Men  Spinozas  Foi udsætning  var  Dualismen  mellem 
Tanke  og  Udstrækning,  hvis  Enhed  fordredes,  men  af  Spinoza, 
der  fastholdt  deres  gj ensidige  Uafhængighed,  kun  tilveiebragtes 
derved,  at  de  sattes  som  gjensidig  uafhængige  Udtryk  for  den 

samme  Substants.  Og  idet  der  ved  Tanke  og  Udstrækmng, 
de  Åttributer ,  vi  umiddelbart  lære  at  kjende  gjennem  vort 
eget  Væsen,  er  sat  en  Flerhed  af  Attributer,  maa  for  Spi- 
noza Substantsens  uendelige  Realitet  udtrykke  sig  i  den  uen- 
delige Mangfoldighed  af  Åttributer,  og  Gud  bliver  den  i 
uendelig  mange  Attributer  bestaaende  Substants.  Men  lige- 
..aalidt  som  Spinoza  i  Virkeligheden  har  deduceret  Attn- 
buternes  Mangfoldighed  af  Substantsbegrebet,  ligesaahdt  har 
han,  som  det  siden  vil  blive  ^iist,  kunnet  hævde  Enheden  i 
denne  Mangfoldighed. 

Substantsen,  der  i  sin  Enhed  indeslutter  de  utalbge  Attn- 
buter,    faaer  nu   sin  videre  Bestemmelse  ved   Causalitets- 
be grebet.     Substantsen  er  causa  sui,   hvorved  der  ikke  blot 
udtrykkes  det  Negative,   at  den  ikke  er  Virkning  af  et  Andet, 
men    hvorved    Spinoza   positivt  vil   betegne  Guds  Væsen  som 
Activitet.      Idet  Bestemmelsen  causa   sui  faaer  positiv  Be- 
tydning,   sættes   der  i  Identiteten  af  det  Virkende  og  det  Be- 
virkede en  bestandig  forsvindende,   eller  rettere:    en  evig  for- 
svunden, Differents,    og  gjennem  denne  Differents  som  saadan 
naae  vi  til  det  tredie  spinozistiske  Hovedbegreb:  modus  (mo- 
dificatio,    affectio).      «Ved  modus  forstaaer  jeg  en  Begrænds- 
ningsform  ved  Substantsen,    eller  det,    der  er  i  et  Andet,  ved 
hviUvet  det  ogsaa  begribes«.   Den  er  en  ..Affection«  ved  Attri- 
buterne,    ved   hvilken    disse   udtrykkes  paa  en  bestemt,    be- 
grændset  Maade.     Idet  modus   er  bestemt  som   værende  i  et 
Andet  og  begreben  ved  et  Andet ,    er  den    med    det  Samme 
bestemt  som  sat  ved  et  Andet,  nemlig  ved  det,   i  hvilket  den 
er  og  ved  hvilket  den  begribes.     Bestemt  som  Virkning  af  et 
Andet,    er  modus  forskjellig  fra  Substantsen,    og  idet  der 
strax  tales  om  en   uendelig  Mangfoldighed  af  modi ,    og  dette 
Begreb  bringes  sammen  med  Begrebet   om  enkelte  Ting  (res 
par^ticulares)   saa   synes   den   Endelighed,    der  absorberedes  af 
Substantsen  ,    paany  at  fremgaae  af  denne ,    og ,    om  den  end 
sættes  indenfor  Substantsen ,    at  ophæve  dennes  Uendelighed, 
der  synes  at  dele  sig  i  Enkelttingenes  ubegrændsede  Mangfol- 

dighed.  Dette  vilde  dog  være  en  Misforstaaelse  af  Spinozas 
Tanke.  For  ham  er  der  ikke  Tale  om  en  Overgang  fra  det 
Uendelige  til  et  Endeligt.  Hvad  der  viser  sig  for  os  som  et 
Endeligt,  har  ingen  Væren  som  Endeligt;  kun  Substantsen  i 
dens  Uendelighed  er,  og  selve  Erkjendelsen  af  det  Endeliges 
Intethed  vorder  ikke  —  er  altsaa  ikke  underkastet  Endelig- 
hedens Form  —  men  er  paa  Evighedens  Maade. 

Til  denne  Opfattelse  vises  der  strax  hen  ved  Spinozas  Op- 
fattelse af  Substantsens  Causalitet.  Gud  er  Aarsag  til  alle 
Ting  i  samme  Forstand  (eo  sensu),  i  hvilken  han  er  Aar- 
sag til  sig  selv.  Han  er  causa  immanens,  ikke  causa  transiens 
o:  han  er  en  Aarsag,  der  er  blivende  i  Virkningen,  ikke  en 
Aarsag,  der  i  Virkningen  gaaer  over  til  at  være  et  Andet. 
Causaliteten  er  i  Enhed  med  Substantsens  Væsen;  gjennem 
den  realiserer  dette  sig  selv.  Men  idet  den  causale  Sub- 
stantses  Virkning  er  Substantsen  selv,  er  den  uendelige  Causa- 
litet udtømt  i  den  uendelige  Virkning;  der  bliver  ikke  Plads 
til  en  Bevirken  af  et  Endeligt. 

Til  det  samme  Kesultat  farer  Spinozas  Opfattelse  af  Ende- 
lighedens Bestemmelser:  Begrændsning,  Flerhed,  Delelighed  og 
Tal.  Begrændsning  er  for  Spinoza  Eet  med  Negation;  den 
bliver  altsaa  utænkelig  naar  man  gaaer  ud  fra  det  uendelige 
Attribut;  thi  da  Begrændsning  kun  kan  skee  ved  det  Væsent- 
lige, maatte  den  skee  ved  Attributet  selv,  og  dette  som  det 
Begrændsende  maatte  opfattes  som  det  Begrændsedes,  altsaa 
som  sin  egen  Negation.  Attributets  Begreb  udelukker  derfor 
den  Begrændsning ,  ved  hvilken  et  Endeligt  faaer  Væren,  og 
naar  Begrændsningen  sees  fra  et  hypothetisk  antaget  Endeligts 
Synspunkt,  bliver  den,  som  et  blot  Negativt,  umiddelbart  et 
Forsvindende. —  Flerheden  ligger  efter  Spinoza  ikke  i  Tin- 
gens Begreb,  men  forudsætter  en  ydre  Aarsag.  Forfølger  man 
denne  Sætning  tilbage,  da  vil,  idet  der  gaaes  tilbage  til  den 
første  Aarsag,  denne,  der  er  Substantsen  i  dens  Enhed,  ude- 
lukke Flerhed,  altsaa  Endelighed.  —  Bestemmelserne  Dele- 
lighed  og  Tal  fore  til  Modsigelser:    til   en  uendehg  Kække, 

der  ingen  Enhed  kan  danne,  til  en  Uendelighed  af  Dele,  der 
ikke  kan  naae  til  at  udgjøre  en  Heelhed ,  til  en  sterre  og 
mindre  Uendelighed;  og  disse  Modsigelser  hæves  kun  idet 
Forestillingen  om  de  endelige  enkelte  Ting  hæves;  thi  kun 
den  Realitet,  der  tillægges  disse  som  endelige,  fremkalder  hine 
Modsigelser. 

Men  idet  Spinoza  har  bragt  Begrebet  om  modi  frem,  maa 
han  soge  nye  Bestemmelser,  der  sikkre  imod,  at  dette  Begreb, 
trods  de  Modsigelser,  der  ere  paaviste  i  det  Endeliges  Væren, 
dog  ikke  bringe  en  Endelighed  ind  i  Substantsen.  Saadanne 
Bestemmelser  ere  deels  Begrebet  om  modi  som  opfattede  under 
Evighedens  og  Nødvendighedens  Form ,  deels  Begrebet  om 
modi  som  en  Helhed,  som  et  universelt  Individuum,  som  na- 
tura naturata;  deels  Begrebet  om  uendelige  modi.  Idet  For- 
nuften, Erkjendelsens  sande  Form,  tænker  en  modus,  opfatter 
den  den  ikke  under  Tidens  og  Rummets  Bestemmelser ,  der 
kun  ere  Indbildningskraftens  Bestemmelser,  men  under  Evig- 
hedens og  Nødvendighedens  Form,  i  Gud  o:  efter  dens  Sandhed. 
Men  idet  modus  opfattes  saaledes,  sees  den  ligesom  ind  i  det 
Uendelige;  den  opfattes  ikke  som  enkelt  og  endelig,  men  i  sin 
umiddelbare  Sammenhæng  med  sin  evige ,  uendelige  Aarsag, 
dens  Væsen  udtrykker  Substantsens  Væsen ,  dens  Existents 
bliver  væsentlig ,  nødvendig  Existents.  Nødvendig  Existents 
strider  mod  Endelighedens  Væsen;  gjennem  Opfattelsen  af 
modi  som  nødvendige  og  evige  føres  der  derfor  til  Opfattelsen 
af  Modificationernes  Totalitet  som  en  uendelig  Enhed. 
Begrændsning  er  Negation,  ikke  noget  Positivt;  det,  der,  naar 
et  Endeligt  forudsættes ,  i  Forestillingen  adskiller  modi  fra 
hverandre,  er,  seet  i  Tanken,  et  Forsvindende;  men  idet  dette 
Negative  hæves,  er  den  afsluttede  Enhed  af  det  Ensartede  sat. 
Dette  giver  Bestemmelsen  af  det  universelle  Individuum, 
der  er  ligt  med  natura  naturata  som  Heelhed.  Natura  na- 
turata er  «alt  det,  der  følger  af  Guds  eller  et  af  hans  Attri- 
buters  Natur ,  d.  v.  s.  alle  Modificationer  af  Guds  Attributer 
forsaavidt  de  betragtes  som  Ting,  der  ere  i  Gud,  og  uden  Gud 

hverken  kunne  være  eller  begribes«.  Naturanaturans  er 
c  det,  der  er  i  sig  og  begribes  ved  sig,  eller  Substantsens 
Attributer,  der  udtrykke  en  evig  og  uendelig  Væsenhed ;  d.v.s. 
—  Gud,  forsaavidt  han  betragtes  som  fri  Aarsag».  Om  det 
universelle  Individuum  kan  der  ikke  siges,  at  det  er  sammensat, 
at  det  bestaaer  af  Dele;  thi  Dele  vilde  forudsætte  en  bestaa- 
ende  Begrændsning,  Sammensætning  Begrændsningens  Realitet, 
men  Grændsen  er  netop  sat  som  det  Ikke -Reale.  Saaledes 
knyttes  Uendelighedens  Begreb  atter  sammen  med  Begrebet 
modus.  Den  uendelige  modus  under  Tænkningens  Attri- 
but er  intellectus  absolute  infinitus,  der  i  sin  Enhed  sammen- 
slutter alle  Tænkningens  modi  og  er  liig  med  idea  dei;  den 
uendelige  modus  under  Udstrækningens  Attribut  er  motus  et 
quies.  Ved  den  constitueres  "facies  totius  universi,  der,  skjondt 
vexlende  paa  utallige  Maader,  bestandig  bliver  den  samme«. 

Ved  disse  Bestemmelser,  der  skulle  hævde  Uendeligheden 
og  fjerne  Endeligheden  og  dens  Former  fra  Substantsen,  faaer 
Spinozas  Opfattelse  af  denne  et  fyldigere  Præg.  Substantsen, 
der,  som  causa  sui,  er  Enheden  af  natura  naturans  og  natura 
naturata,  viser  sig  for  Spinozas  Blik  i  den  fyldigere  Anskuelse, 
som  det  Uendelige,  der  udfolder  sig  i  Udstræknings-  og  Tæ'nk- 
ningsmodificationernes Uendelighed  som  en  organisk  Heelhed, 
der  som  Heelhed  er  uforandret  under  den  evige  Livsbevægelse, 
og  evig  er  i  uforstyrret  Enhed,  idet  Modificationerne,  med  for- 
svindende Begrændsning,  slutte  sig  sammen  i  dens  Uendelighed. 
Dette  fyldigere  Billede  af  det  Uendelige  vil  vel  igjen  forsvinde 
naar  Systemets  Grundbestemmelser,  der  gjøre  en  Mangfoldighed 
af  Enkeltting  ubegribelig,  consequent  gjennemføres,  men  det 
danner  sig  for  Tanken  med  uafviselig  Nødvendighed  fordi  Tanken, 
der  flyer  Abstractionens  Tomhed  og  søger  et  concret  Indhold, 
kun  ved  det  faaer  Bevægelse ,  kun  ved  det  undgaaer  at  til- 
intetgjøre  sig  selv.  Det  Endelige  er  uundværligt  for  Tanken, 
naar  denne  ikke  skal  synke  sammen  i  den  abstracte  Uende- 
lighed og  negere  sig  selv;  det  maa  derfor  uundgaaeligt  trænge 
sig  frem  og  tiltvinge  sig  en  Gyldighed ,    og  vi  ville  see ,    at 

Spinoza  i  sin  definitive  Bestemmelse  af  Menneskeaanden  som 
en  evig  Tænkningsmodus  i  Gud  kommer  til  at  tillægge  En- 
keltvæsenet en  Betydning,  der  strider  mod  hans  Forudsæt- 
ninger, og  til  umiddelbart  at  sammenknytte  det  efter  hans 
Grundbestemmelser  Modsigende. 


Af  Substantsbegrebets  Sammensmeltning  med  Gudsbe- 
grebet, og  af  den  strænge  Fastholden  af  Uendelighedens  Be- 
greb, følge  for  Spinoza  væsentlige  Consequentser  med  Hensyn 
til  Opfattelsen  af  det  Guddommelige,  og  af  den  natura  natu- 
rata,  der  er  sat  ved  det  Guddommeliges  Activitet.  Fra  Tanken 
om  Gud  fjernes  først  enhver  anthropomorphistisk  endeliggjørende 
Forestilling,  saaledes  Forestillingen  om  en  personlig  Gud  og 
Guds  Menneskevordelse.  I  Gud  sees  dernæst  Væsen  og  Virk- 
somhed i  uadskillelig  Enhed:  det  nedvendigt  Værende  udtrykker 
sit  active  Væsen  i  nødvendig  Handlen ;  men  idet  den  Magt, 
der  bestemmer  Væsenets  Virken,  er  Væsenet  selv,  bliver  Nød- 
vendigheden indre,  fri  Nødvendighed.  Friheden  er  det  nød- 
vendige Væsens  nødvendige  Selvbestemmelse.  Paa  den  nær- 
mere Bestemmelse  af  Guds  Virkens  Form  indvirker  nu  Natur- 
begrebet. Formen  for  Substantsens  Virksomhed  bliver  Causa- 
liteten  i  Meehanismens  Form.  Ligesom  Væsensnedvendigheden 
udelukkede  et  liberum  arbitrium  ,  saaledes  udelukker  Causali- 
tetens  Form  øiemedet,  der  for  Spinoza  allerede  er  uforeneligt 
med  det  Guddommelige  af  den  Grund,  at  den  forudsætter  en 
Mangel  i  den  Handlende,  der  stræber  efter  Maalet,  medens 
i  Substantsen  som  causa .  sui  Virksomhedens  Maal  evig  er 
naaet. 

Ved  Opfattelsen  af  Substantsens  Væsen  og  Virkeform  er 
Opfattelsen  bestemt  af  natura  naturata.  Idet,  efter  Spinoza, 
«Alt,  hvad  der  har  Væren,  er  i  Gud,  og  Intet  kan  være  eller 
begribes  uden  Gud»,  saa  maa  Loven  for  det  Uendeliges  Væsen 
og  Virken  umiddelbart  overføres  paa  hvad  der  er  i  det  Uende- 
lige.    Naturnødvendighedens  Lov  maa  ogsaa  beherske  natura 

naturata.  Enhver  Bestemmelse  til  Væren  og  Virksomhed  i 
Tingene  maa  sees  som  en  Bestemmethed  ved  Gud;  Tingenes 
Orden  bliver  en  evig,  ubrydelig,  ved  Guds  Væsens  Nødven- 
dighed bestemt  Orden.  I  den  ved  Nødvendighedens  Baand 
bundne  Tilværelse  kan  der  ikke  danne  sig  et  selvstændigt  Ud- 
gangspunkt for  en  Virken ,  der  kan  ikke  blive  Tale  om  en 
individuel  Frihed,  en  Valgfrihed,  i  den  Betydning,  i  hvilken 
disse  Begreber  pleie  at  tages,  og  ligesaalidt  om  en  Tilfældighed, 
eller  en  blot  Mulighed ;  thi  disse  Forestillinger  have  kun  deres 
Oprindelse  fra  den  menneskelige  Erkjendelsesevnes  Begrænd- 
sethed.  Ikke  heller  kunne  saadanne  Bestemmelser  have  Gyl- 
dighed, der  ikke  udtrykke  Naturen  i  dens  nødvendige  Sammen- 
hæng med  dens  Aarsag,  men  kun  i  dens  til  Forhold  den  menne- 
skelige Indbildningskraft.  Saadanne  Bestemmelser  ere  ikke 
blot  de ,  der  betegne  Naturens  Forhold  til  de  menneskelige 
Sandser,  ikke  Naturens  Væren  i  og  for  sig;  men  ogsaa  Be- 
stemmelser som  Orden  og  Forvirring,  Skj  enhed  og  Hæslighed, 
Fuldkommenhed  og  Ufuldkommenhed,  Godt  og  Ondt,  der  alle 
have  deres  Kilde  i  Indbildningskraften.  I  Naturen  fremgaaer 
nemlig  Alt  med  evig  Nødvendighed  og  med  samme  Fuld- 
kommenhed af  Guds  nødvendige  Væsen;  der  tilkommer  ingen 
modus  Andet  end  hvad  der  ligger  i  dens  Begreb,  og  dette 
Begreb  bestemmes  ikke  ved  dens  endelige  Forhold  til  os,  men 
ved  dens  nødvendige  Forhold  til  Gud.  Det  Ufuldkomne  og 
Onde  bliver  ikke  noget  Kealt;  det  bliver  kun  en  Negation, 
der  forsvinder  naar  det,  ved  hvilket  Negationen  er,  føres  til- 
bage til  Gud,  hvis  Virkning  alt  det  Positive  er.  Tilværelsen 
i  dens  Sandhed  bliver  altsaa  at  see  under  Evighedens  og  Nød- 
vendighedens Synspunkt,  som  udtrykkende  Substantsens  evige 
Væsen.  Der  bliver  da  ingen  Forstyrrelse  mulig  i  denne  Til- 
værelse, ingen  Adskillelse  af  et  timeligt  fra  et  evigt  Liv. 

Sondres  natura  naturata  ved  en  Abstraction  fra  sin  Aar- 
sag, og  opfattes  den  fra  det  hypothetisk  fastholdte  Endeliges 
Synspunkt ,  bliver  Nødvendighedens  Lov  ligefuldt  herskende. 
Det  Løsrevne  Endelige  i  dets  begrændsede  Existents  har  ikke  i 

sig  en  bestemmende  Grund  til  at  være  og  virke:  det  maa  be- 
stemmes dertil  ved  et  Andet.  Men  dette  Andet  bliver  her, 
paa  det  Endeliges  Gebet,  et  andet  Endeligt,  der  atter  fordrer 
en  anden  endelig  Aarsag  og  saaledes  i  det  Uendelige.  Ved 
denne  abstracte  Opfattelse  af  det  Endelige  bliver  altsaa  Tin- 
genes Bestemmen  ved  Gud  opfattet  som  den  i  en  uendelig 
Række  fortløbende  Bestemmen  af  dem  ved  hverandre.  Alt 
Endeligt  bliver  saaledes  behersket  af  en  ydre  Nødvendigheds 
tvingende  Lov;  men  dets  udenfra  kommende  Bestemmethed 
ved  et  andet  Endeligt  bliver ,  idet  det  Enkelte  opfattes  i  sin 
Sandhed,  i  sin  Enhed  med  det  Uendelige,  forvandlet  til  en  Be- 
stemmethed ved  dette  Uendelige.  Og  idet  det  Uendehge  er 
dets  eget  Væsen,  bliver  den  ydre  Nødvendighed  til  en  indre, 
til  Frihed.  I  Gud  som  causa  libera  faae  de  enkelte  modi, 
opfattede  under  Evighedens  Form,  i  Enheden  med  ham,  deres 
Frihed,  i  Begrebets  sande  Betydning. 


Idet  Substantsens  Attributer,  som  begrebne  ved  sig  selv 
uden  at  vise  hen  til  et  Andet,  ere  gjensidig  uafhængige  me- 
dens de  dog  alle  ere  Udtryk  for  den  ene  og  samme  Substants, 
og  alle  udtrykke  den  heelt,  maa  der  mellem  de  Modificationer, 
der  fremgaae  af  dem,  være  en  fuldstændig  Overensstemmelse, 
men  saaledes,  at  hvert  Attributs  Modificationer  ere  uafhængige 
af  de  andres.  Der  bliver  mellem  de  forskjellige  Attributers 
Modificationer  en  Parallelisme,  men  intet  Causalforhold, 
ingen  gjensidig  Indvirkning.  Anvendes  dette  paa  de  to  Attri- 
buter, der  ere  givne  i  det  menneskelige  Væsen,  og  som  derfor 
ere  de  eneste,  vi  erkjende:  Udstrækning  og  Tænkning,  saa 
fører  det  til  Spinozas  Sætning:  ordo  et  connexio  rerum  idem 
est  ae  ordo  et  connexio  idearum,  og  til  den  Bestemmelse,  at  et 
Legeme  og  dets  Idee  er  una  eademque  res,  sed  duobus  modis 
expressa.  Udstrækningens  Modificationer  ere  nemlig  de  kun 
ved  Bevægelse,  Figur  og  Stilling  bestemte  Legemting  (corpora). 
Tænkningens  modi  ere  Ideerne,  der  i  deres  indbyrdes  Forhold 

opfattes  efter  Analogien  af  det  Legemliges  Forbindelse  og 
Sammensætning.  Hver  modus  indenfor  det  ene  Attribut  har 
sit  tilsvarende  Led  i  det  andet:  til  hvert  Legeme  svarer  en 
Tanke  (Idee)  og  omvendt.  Men  hvad  der  foregaaer  paa  det 
ene  Omraade,  bevirkes  ikke  ved  det  tilsvarende  Led  paa  det  andet, 
men  ved  et  foregaaende  Led  i  samme  Kække.  Ideer  bestem- 
mes kun  ved  Ideer ,  Legemer  bevæges  kun  ved  Legemer. 
Ideen,  der,  som  modus  af  den  active  Tænkning,  er  at  opfatte 
som  en  activ  Tanke,  er  den  tilsvarende  Tings  Aand  (mens)  og 
udtrykker  dens  reale  Væsen  i  Tankeform.  Alle  Ting  ere,  om 
end  i  forskjellig  Grad,  besjælede.  Aandens  Fuldkommenheds- 
grad  bestemmes  ved  den  Mængde  af  Ideer,  den  sammenfatter, 
og  svarer  til  Legemets  Sammensætningsgrad.  Den  menneske- 
lige Aand  er  det  menneskelige  Legemes  Idee  (idea  corporis) 
og  den  er  tillige,  som  væsentlig  activ,  Erkjenden  af  sig  selv  i 
sin  Virksomhed:  den  er  Idee  om  denne  Idee  (idea  ideæ).  Vis- 
hed om  sig  selv  i  denne  bestemte  Activitet,  Erkjenden  af  sig 
gjennem  Erkjendelsen  af  Legemets  Bestemmetheder  (Aifectioner). 
Ved  denne  Opfattelse  af  Forholdet  mellem  Attributernes  Mo- 
dificationer  er  den  Dualisme,  Spinoza  segte  at  overvinde,  ikke  i 
Virkeligheden  hævet.  Tanke  og  Udstrækning,  der  ved  at  be- 
gribes hver  for  sig  uden  at  indeslutte  Modsætningen,  viste  sig 
som  grundfarskjellige,  skulle  vise  sig  som  Udtryk  for  samme 
Væsens  Enhed  ved  deres  Modificationers  fuldstændige  Paralle- 
lisme. Men  netop  Benægtelsen  af  ethvert  Vexelvirkningsfor- 
hold  mellem  deres  Modificationer  røber,  at  der  ingen  virkelig 
Enhed  er  tilstede.  Attributerne  ere  ikke  udledte  af  Sub- 
stantsens  Væsen,  men  umiddelbart  satte  som  Væsensbe- 
stemmelser  ved  en  fordret  Enhed.  Men  idet  deres  Modsæt- 
ning bevares  indenfor  Substantsen,  idet  de  ogsaa  der  blive  det 
kun  Forskjellige,  maa  Substantsen,  der  i  sit  ene  Væsen  skal 
forene  dette  kun  Forskjellige,  det  ved  hinanden  Ubegribelige, 
adskilles.  Skulde  Substantsens  Enhed  bevares,  maatte  det,  der 
gjorde  Modsætningerne  til  Modsætninger,  forsvinde;  men  det 
er  her  netop  deres  hele  Væsen,    og  Enheden  vilde   da    blive 

det  Tomme  og  Indholdsløse,  der  i  sig  sammenfattede  to  tomme, 
indholdsløse  Attributer,  og  en  saadan  Enhed  vilde  ikke  kunne 
beherske  Modsætningen  i  den  concrete  Tilværelse. 

Men  medens  saaledes  hos  Spinoza  Attributerne  dualistisk 
sondre  sig  fra  hinanden  og  deres  Modificationer  løbe  parallelt 
uden  nogen  Berøring,  undgaaer  han  dog  ikke  at  lade  Tankens 
og  Naturens  Begreber ,  der  samles  i  Substantsen ,  gjensidig 
indvirke  paa  hinanden.  Naturens  Begreb  bestemmes  gjennem 
Tanken  ved  Udstrækningen  alene  med  Udelukkelse  af  de  sand- 
selige  Concretionsbestemmelser,  og  Udstrækningen  faaer  Prædi- 
caterne  af  Udelelighed  og  Activitet,  altsaa  Prædicater,  der  ere 
tagne  fra  det  Aandelige  og  kun  have  Mening  der,  ikke  i  det 
til  Udstrækning  reducerede  Naturlige.  Omvendt  bestemmer 
Naturbegrebet  Aandsbegrebet ,  idet  den  uendelige  Tænknings 
Activitet  opfattes  under  den  nødvendige  Causalitets,  ikke  under 
^iemedets  Synspunkt,  og  idet  den  ideelle  natura  naturata,  der 
er  sat  ved  denne  Activitet ,  opfattes  i  Analogie  med  det  me- 
chanisk  sammenkjædede  bevægede  Legemlige.  Causalitetens 
Nødvendighedsforhold  bestemmer  de  mechanisk  forbundne  Ideers 
Sammenhæng ,  idet  de  individuelle  Tankemodificationer  gaae 
ind  under  Tingens  Begreb  og  i  deres  Følge  og  Sammensæt- 
ning anskues  i  Analogie  med  Udstrækningsmodificationerne. 
Og  Naturbegrebets  Indvirkning  faaer  sit  definitive  Udtryk  deri, 
at  Substantsbegrebet,  der  i  sin  Sandhed  er  Begrebet  om  Gud, 
faaer  Naturens  Navn,  saa  at  Deus  og  Natura  blive  Synonymer. 
Under  Attributernes  gjensidige  Bestemmen  er  Naturens  Ind- 
virkning mægtig  nok  til  saaledes  at  bestemme  Opfattelsen  af 
Tilværelsesheelheden ,  at  denne  fører  ind  under  Naturnødven- 
dighedens Lov,  om  end  Naturnødvendigheden  sublimeres  til 
den  metaphysiske  Grund.  Det  uendelige  Værende  bliver  den 
i  sin  Enhed  med  Tanken  umiddelbart  selvvisse  nødvendigheds- 
bestemte  Naturmagt. 

Det  afgjørende  Problem:  hvorledes  Forestillingen 
om  et  for  sig  bestaaende  Endeligt  opstaaer,  besvarer 
Spinoza  ved  at  vise  hen  til  Ima  gi  nationen,  den  Erkjendel- 
sesform  i  Menneskeaanden ,  der  svarer  til  denne  som  enkelt, 
endelig  modus,  og  altsaa  selv  forudsætter  Endeligheden. 
Imaginationen  giver  ingen  adæquate  Ideer  o:  saadanne,  der 
kun  indeholde  hvad  der  klart  begribes  ud  fra  vort  Væsen  alene. 
I  Imaginationen  viser  Åanden  sig  som  enkelt  Led  i  Aarsager- 
nes  Kjæde,  paavirket  udenfra,  altid  visende  ud  over  sig  selv 
til  et  Bestemmende.  Dens  Ideer  indeslutte  derfor  altid  Ideen 
om  det  Fremmede,  hvorved  den  paavirkes,  og  som  selv  kun 
erkjendes  af  den  gjennem  de  Affectioner,  det  frembringer.  Det 
er  Grunden  til ,  at  Imaginationen  kun  kan  give  uadæquate, 
forvirrede  og  ligesom  lemlæstede  Ideer,  baade  af  det,  der  paa- 
virker os ,  af  vort  eget  Legeme  og  af  vor  Aand.  Den  ud- 
trykker ikke  det  i  Tingene  Gjennemgaaende  og  Ene,  men 
danner  kun  forvirrede  Almeeubilleder.  Den  begriber  ikke  Tingene 
i  deres  nødvendige  Sammenhæng  med  deres  evige  Aarsag,  men 
opfatter  dem  under  Tidens  og  Tilfældighedens  Form,  i  usand  Son- 
dring fra  Aarsagen.  Den  fører  til  den  Modsigelse,  at  Aanden, 
der  efter  sit  Begreb  er  idea  corporis  og  idea  ideæ,  kun  forvirret 
kan  opfatte  sit  Legeme  og  sig  selv.  Men  fra  Imaginationens 
usande,  Aandens  Væsen  som  tænkende  modsigende  Erkjendelses- 
art  adskiller  sig  den  sande  Erkj endelsesart.  Fornufter kj en- 
delsen (intellectus).  Den  opfatter  ikke  Tingene  som  isolerede  og 
tilfældige,  men  som  Virkninger  af  Guds  evige  Naturs  Nødvendig- 
hed, og  betragter  dem  derfor  ikke  under  Tidens,  men  under  Evig- 
hedens Form.  Og  i  dens  Idee  om  Tingene  indesluttes  Ideen  om 
Guds  evige  og  uendelige  Væsen ,  af  hvilket  Tingene  følge. 
Dens  Ideer  ere  adæquate  idet  den  begriber  Tingene  ved  Alts 
fælleds  Ophav ,  hvis  Idee  indesluttes  af  hver  Tings  Idee  og 
derfor  er  adæquat  i  Menneskeaanden.  Og  disse  adæquate 
Ideer  ere  ikke  blot  sande ,  men  ledsagede  af  Visheden  om 
deres  Sandhed,  thi  Ideen  som  activ  er  ikke  noget  Stumt  som 
et  Billede  paa  en  Tavle ,    men  en  levende  Tænkningens  Aet, 

der  bekræfter  sig  selv  og  umiddelbart  giver  Visheden.  For 
denne  Erkj endelsesart  er  det  bestaaende  Endeliges  Blændværk 
forsvundet ,  al  Væren  er  for  den  omsluttet  af  Uendeligheden, 
al  Tid  optagen  i  Evigheden. 

I  denne  Erkjendelsesform  har  den  menneskelige  Åand, 
hvis  Væsen  er  den  active  Tænkning,  sin  sande  fra  Lidenska- 
bernes (de  lidende  Tilstandes)  Trældom  befriede  Væren,  og 
Spinozas  Ethik,  der  ikke  kan  blive  en  Lære  om  Opgaver,  der 
skulle  realiseres  ved  et  frit  Individs  selvstændige  Villie,  men 
kun  kan  blive  den  menneskelige  Aands  Naturlære ,  Betragt- 
ningen af  det  menneskelige  Væsen  i  Naturens  evige  og  nød- 
vendige Loves  Lys ,  og  en  Udvikling  af  hvad  der  med  Nød- 
vendighed følger  af  Begrebet  om  den  menneskelige  Aand  i 
dens  Selvhævdelse,  —  viser  denne  Erkj  endelse,  der  er  Aandens 
høieste  Activitet,  dens  fuldkomneste  Selvbekræftelse,  som  Aandens 
evige  Bestemmelse.  Idet  Aanden  i  Fornufterkjendelsens  høi- 
este Form:  den  intuitive  Erkjendelse  (scientia  intuitiva)  seer 
Tingene  som  efter  Væsen  og  Existents  værende  i  og  ved  Gud, 
som  evige  Virkninger  af  hans  nødvendige  Væsen ,  seer  den 
ogsaa  sig  selv  som  Led  i  den  Totalitet ,  der  med  evig  Nød- 
vendighed fremgaaer  af  Substantsens  virksomme  Væsen ,  og 
som  evigt  værende  i  Enhed  med  Gud.  Denne  Virkningen  i 
dens  evige  Aarsag  anskuende  intuitive  Erkjendelse  er  begrundet 
i  selve  Aandens  Evighed;  den  følger  som  en  evig  Consequents 
af  denne,  vorder  altsaa  ikke,  men  er  evigt.  Hvad  der  med 
Hensyn  til  vor  Erkjendelse  viser  sig  som  en  Udvikling,  en 
Vorden,  bliver  et  forsvindende  Skin ,  og  idet  den  usande  Er- 
kjendelse er  forsvunden  som  et  Ikke- Værende,  er  det  Endelige 
som  Endeligt  forsvundet ,  Uendeligheden  er  sluttet  sammen 
med  sig  selv,  og  de  evige  Tankemodi  danne  en  Enhed,  en  res 
particularis  æterna,  i  Guds  uendelige  Fornuft  (infinitus  intel- 
lectus  Dei).  I  Enheden  med  det  Uendelige  veed  Aanden  sig 
som  fri  og  salig:  dens  Væren  er  selve  Substantsens  evige 
Væren;  dens  for  al  Liden  befriede  intellectuelle  Kjærlighed  til 
Gud,   dens  Værens,  Virkens  og  Saligheds  Ophav,    er  Eet  med 

selve  Guds  Kjærlighed  til  sig  selv  og  til  det,  der  indesluttes  i 
hans  Væsen.  Aandens  sande  Erkjenden  er,  som  Udtryk  for 
dets  active  Væsens  Sandhed,  Aandens  heieste  Dyd,  med  hvil- 
ken dens  Salighed  er  Eet.  »Summum  mentis  bonum  est  dei 
cognitio,  et  summa  mentis  viitus  deum  cognoscere«. 


Den  spinozistiske  Philosophies  Betydning  bliver  væsentlig 
at  sætte  deri,  at  den  kun  har  villet  være  Philosophie,  og  at 
den  som  Philosophie  har  været  baaren  af  een  Tanke:  Tanken 
om  det  Uendelige.  Med  klar  Bevidsthed  om  sin  principielle 
Forskjel  fra  det  positivt  Religiøse  og  fra  Theologien  har  den 
villet  hævde  Tankens  Ket  til  ene  at  bestemme  Sandheden, 
Fornuftens  Gyldighed  som  «det  Guds  Ord,  der  er  i  vor  Aand 
og  aldrig  kan  fordærves«,  og  den  har  ikke  blot  som  reen  Phi- 
losophie hævet  den  Adsplittelse  i  Tilværelsen,  der  altid  bliver 
Falgen  af  et  theologisk  Elements  Indblanden  og  den  derfra 
uadskillelige  Transscendents,  men  tillige  søgt  at  hæve  Dualis- 
men mellem  Aand  og  Materie,  der  var  Middelalderens  Arv,  ved 
at  samle  begge  i  den  uendelige  Substants,  der  udtrykker  sit 
hele  Væsen  gjennem  hver  af  dem,  og  at  Qerne  den  Adskil- 
lelse mellem  det  Endelige  og  det  Uendelige,  der,  efterat  Trans- 
scendentsforestillingen  var  hævet,  indenfor  det  Uendelige  vilde 
bringe  Spliden  ind  og  tilintetgjere  selve  Uendeligheden.  Denne 
har  Spinoza  energisk  stræbt  at  fastholde ,  saaledes  at  han  i 
den  anskuede  en  af  dens  Activitet  fremgaaende  evig  Fylde. 

Ved  dette  Begreb  om  Substantsens  Uendelighed  bliver 
Spinozas  Philosophie  det  correcteste  Udtryk  for  den  dogma- 
tiske Idealisme.  Denne  Idealismes  Grundbegreb,  Udtrykket 
for  det,  der  var  Erkjendelsens  væsentlige  Maal ,  var  Sub- 
stantsen:  det  væsentlig  Værende  i  dets  Selvstændighed  og 
Nødvendighed.  Men  den  væsentlige  nødvendige  Væren 
viste  sig,  idet  dens  Begreb  consequent  gjennemtænktes ,  som 
en  Væren  ved  sig  selv  og,  som  saadan,  som  uendelig  og  som 
Enhed.      Spinozas  Substantsbegreb,    der  omfatter  hele  Tilvæ- 

reisen  i  sin  uendelige  Enhed,  er  derfor  det  consequente  Udtryk 
for  den  dogmatiske  Idealismes  Grundbegreb. 

Men  dette  Uendelighedsbegreb  hos  Spinoza  lider  af  en  væ- 
sentlig Mangel,  der  forhindrer  ham  fra  at  naae  det  Maal,  hvorefter 
han  saa  energisk  stræber.  Substantsen  bestemmes  af  Spinoza  som 
Activitet,  Causalitet,  og  ved  denne  Bestemmelse  vil  han  skaffe 
Substantsen  en  uendelig  Fylde,  see  den  som  evigt  udfoldende 
sig  i  Modificationernes  uendelige  Totalitet.  Men  i  Spinozas 
Substantsbegreb  bliver  fra  Begyndelsen  af  Værens  Begreb  det 
Tilgrundliggende  og  Fremherskende;  Activiteten  kommer  kun 
til  at  forholde  sig  til  dette  Tilgrundliggende  som  et  bagefter 
tilføiet  Prædicat  ved  et  i  sin  færdige  Væren  forudsat  Subject, 
og  derfor  bliver  Uendeligheden ,  der  er  hiin  Værens  Væsen, 
ikke  bestemt,  men  bliver  abstract,  hvilende  Uendelighed. 
Den  sees  ikke  som  Uendelighed  ved  den  Activitet,  ved  hvilken 
den  sætter  og  i  sin  Enhed  ophæver  sine  Bestemmelser:  den 
sees  som  Uendelighed  forud  for  Activiteten,  og  derfor  kan  denne 
kun  sætte  et  Forsvindende.  Og  selve  den  postulerede  Activitet 
bliver  uforklarlig  i  den  Substants,  fra  hvilken  enhver  indre 
Modsætning  er  udelukket,  og  som  derfor  intet  Udfoldelsesprincip 
kan  faae  i  sig,  og  den  uendelige  Mangfoldighed,  som  Activi- 
teten skal  sætte,  bliver  ubegribelig  idet  Substantsen  udelukker 
Begrændsning  fordi  Begrændsning  kun  er  Negation  og  Sub- 
stantsen ikke  kan  negere  sig  selv.  I  Fremstillingen  af  Sy- 
stemet kan  der  derfor  ikke  blive  Tale  om  en  egentlig  Deduc- 
tion,  om  en  dialektisk  Tankeudvikling,  men  der  optages  po- 
stulatsviis  et  Apparat ,  der  i  Form  af  Definitioner,  Axiomer 
0.  desl.  uden  Deduction  anteciperer  de  væsentlige  Bestemmelser. 
Og  kun  ved  Hjælp  af  det  saaledes  Optagne  skrides  der  fra 
det  første  umiddelbart  Visse  frem  gjennem  Slutninger  i  ma- 
thematisk  Form.  Men  den  stringente  Sammenknytten  sam- 
menknytter kun  et  allerede  Givet  og  Forudsat. 

Idet  Substantsen  i  sin  abstracte  Uendelighed  intet  Be- 
stemmelses- og  Udviklingsprincip  har  i  sig ,  kunne  Tænkning 
og  Udstrækning,    der  sættes  som   dens  Værens  Former,    ikke 

udledes  af  dens  Natur;  men  de  blive  optagne  som  givne  og, 
i  Kraft  af  Fordringen  af  Tilværelsens  Enhed,  umiddelbart  satte 
som  den  samme  Substantses  Væreformer,  uden  at  deres  Be- 
greber indeslutte  hinanden  eller  vise  hen  paa  hinanden,  hvad 
der  netop  udtrykkelig  benægtes  ved  Definitionen  paa  Attri- 
butet.  Men  saaledes  komme  de,  hvad  der  allerede  ovenfor  er 
viist,  kun  til  Enhed  idet  deres  Differents  forsvinder  ved  Til- 
bageførelsen til  Substantsen,  ikke  idet  de  ved  sig  selv  bestemme 
sig  til  Enhed  saa  at  Differentsen  bevares  i  denne.  Deres  Mod- 
sætning forsones  derfor  ikke;  Dualismen  vedvarer  tiltrods  for 
den  magtesløse  Enhed. 

Og  ligesaalidt  som  Dualismen  mellem  Tanke  og  Udstræk- 
ning overvindes ,  bliver  Dualismen  mellem  det  Uendelige  og 
det  Endelige  i  Virkeligheden  overvunden.  Uendelighedens 
Tanke  var  Spinozas  første  Tanke;  hans  energiske  Stræben  var: 
at  fastholde  denne  Tanke  som  den  altomfattende.  Men  forat 
den  kunde  fastholdes  som  saadan  og  forat  overhovedet  Tanken 
gjennem  den  kunde  vinde  en  Selvbekræftelse ,  maatte  den 
rumme  det  Endelige  i  sig.  Uden  dette  maa  Tanken  ligesom 
udaande  i  den  abstracte  Uendeligheds  lufttomme  Rum.  Derfor 
tiltvang  det  Endelige  hos  Spinoza  sig  ligesom  en  Dvælen  for 
Tanken,  og  Anskuelsen  af  den  uendelige  active  Substants  for- 
mede sig  til  Billedet  af  en  i  sig  bevæget,  en  uendelig  Mang- 
foldighed omsluttende,  som  Heelhed  evig  uforandret  Totalitet, 
og  gjennem  dette  Billede  antydedes  den  uendelige  Organismes 
Tanke.  Men  da  deu  Lov,  der  skulde  bringe  den  af  Enheden 
bundne  Mangfoldighed  ind  i  Uendeligheden  ,  stod  ubegreben, 
og  da  det  Endelige  efter  Spinoza  kun  skulde  kunne  begribes 
ved  et  andet  Endeligt,  blev  det  Endelige  uforklaret,  og  idet  det 
blev  til  for  deu  Forestilling,  der  selv  kun  kunde  forstaaes  ved 
det  Endeliges  Væren ,  viste  der  sig  en  dualistisk  Sondring 
mellem  det  og  det  Uendelige.  Dualismen  hævedes  ikke  derved, 
at  Endelighedens  Tanke  overalt  opløste  sig  i  Modsigelser,  og 
at  det  Endelige,  idet  Begrændsningen  kun  opfattedes  som  Ne- 
gation,   saaes  som  et  bestandig  Forsvindende.     Thi   om   det 

end  bestandig  bringes  til  at  forsvinde,  sættes  det  dog  bestandig 
paany,  fordi  kun  ved  det  Tanken  faaer  Bevægelse,  fordi  den 
kun  ved  det  undgaaer  at  benægte  sig  selv.  Og  ved  Systemets 
Slutning  hævder  det  sig  i  den  meest  prægnante  Form,  idet 
den  menneskelige  Aand ,  den  enkelte  begrændsede  modus  af 
den  uendelige  Tanke,  selv  naar  den  opfattes  efter  sin  Sandhed, 
under  Evighedens  og  Nødvendighedens  Form  ,  fastholdes  som 
en  enkelt  Modus.  Men  Begrebet  om  den  evige  enkelte  mo- 
dus indeholder,  seet  fra  Spinozas  Standpunkt,  en  Modsigelse; 
thi  fra  dette  Standpunkt  er  Evighedens  Bestemmelse  ufor- 
enelig med  Begrændsningen  og  Enkeltheden.  I  Evigheds- 
enheden  med  Substantsen  maatte  derfor  den  enkelte  modus, 
den  individuelle  Aand,  forsvinde ;  dens  Erkjendelses  høieste  Aet, 
dens  heieste  Selvbekræftelse,  vilde  blive  en  Tilintetgjorelse  af 
det  tænkende  Individ,  en  Forsvinden  i  Substantsens  abstracte, 
indholdsløse  Uendelighed.  Men  det,  at  dette  Begreb  fastholdes, 
viser  Tankens  uimodstaaelige  Trang  til  at  udfylde  Uendelig- 
hedens Tomhed;  og  ved  dette  fra  Spinozismens  Standpunkt 
uberettigede  Begreb  er  der  implicite  viist  hen  til  en  anden 
Bestemmelse  af  Grundbegrebet.  Idet  den  enkelte  Tankemodus 
i  den  intuitive  Gudserkjendelse  sættes  som  indeholdende  det 
Uendelige,  sættes  i  Virkeligheden  det  Endelige  som  uendeligt 
i  sin  Endelighed,  og  Begrebet  om  Monaden:  den  indivi- 
duelle Substants  med  indre  Uendelighed,  er  givet.  Hos  Spi- 
noza gjorde  Opfattelsen  af  Begrændsning  blot  som  Ophør,  som 
Negation,  det  Uendelige  abstract  og  bragte  Tankens  Drift  i 
Modsigelse  med  sig  selv.  Der  stilles  altsaa  den  Opgave:  at 
opfatte  Begrændsningen  som  Væsenets  Selvbegrændsning,  som 
dets  qualitative  Selvbestemmen  i  dets  selvvirksomme  Son- 
dring, og  ved  dennne  Opgave  er  der  viist  hen  paa  det  Begreb, 
ved  hvilket  Leibnitz  integrerer  Spinozas  Substantsbegreb: 
Begrebet  om  Substantsen  som  Monade. 


s* 

.   4.    Leibnilz. 

Gottfried  Wilhelm  Leibnitz  (den  oprindelige  slaviske 
Form  af  Navnet  er  Lubeniecz)  blev  fodt  1646  i  Leipzig,  hvor 
hans  Fader,  oprindelig  Jurist,  da  var  Professor  i  Philosophien. 
Hans  overordentlige  Evner  udviklede  sig  tidligt  og  hans  ube- 
grændsede  Videlyst  forskaffede  ham  allerede  som  Dreng  en  for- 
bausende  Kundskabsrigdom.  Allerede  1661  kom  han  til  Uni- 
versitetet i  sin  Fødeby,  hvor  han  som  Fagstudium  dyrkede 
Retsvidenskaben ,  men  ved  Siden  af  den  ivrigt  syslede  med 
Studiet  af  Philosophie,  classisk  Literatur,  Historie,  Mathematik 
og  Naturvidenskaber.  Tidlig  fattede  han  den  Plan,  at  forene 
Oldtidens  Philosophie  med  den  nye ,  af  Descartes  grundlagte. 
Neppe  17  Aar  gammel  erhvervede  han  sig  i  Leipzig  den  phi- 
losophiske  Doctorgrad  ved  en  AfhandUng:  de  principio  indivi- 
dui,  i  hvilken  allerede  hans  Philosophies  Grundtanke  er  an- 
tydet. Siden  studerede  han  i  Jena  under  Mathematikeren 
WeigeVs  Veiledning,  og  i  Altdorf,  hvor  han,  20  Aar  gammel, 
blev  Doctor  juris,  levede  saa  nogen  Tid  i  Niirnberg  i  Omgang 
med  Alchemister ,  og  traadte  1670  i  Churfyrsten  af  Mainz's 
Tjeneste  som  Raad  i  Over-Kevisionscollegiet  (Høiesteret).  Med 
Statskantsleren  Boineburgs  Sen  reiste  han  til  Paris,  hvor  han 
tilbragte  4  for  hans  videnskabelige  og  personlige  Udvikling 
vigtige  Aar  og  kom  i  Berøring  med  berømte  Videnskabsmænd, 
blandt  hvilke  Huygens,  der  blev  hans  Lærer  i  den  høiere  Ma- 
thematik ,  og  Cartesianeren  Arnauld  vare  de  betydeligste. 
1  Paris  udarbeidede  Leibnitz  en  Memoire ,  i  hvilken  han  for 
Ludvig  XIV ,  uden  noget  Resultat ,  udvikler  en  af  ham  og 
Boineburg  udkastet  Plan  til  en  Expedition  mod  Ægypten,  ved 
hvilken  Frankrigs  Erobringslyst  skulde  bortledes  fra  Holland 
og  Tydskland.  Da  Leibnitz's  Embedsstilling  i  Mainz  ophørte 
ved  Churfyrstens  Død,  modtog  han  1676  en  Kaldelse  fra  Her- 
tugen af  Brunsvig-Liineburg  og  Hannover  som  Bibliothekar  i 
Hannover.  Han  reiste  derhen  over  London,  hvor  han  lærte 
Newton,  Chemikeren  Boyle  og  Mathematikeren  Collins  at  kjende, 
og  over  Holland,  hvor  han  kom  i  personlig  Berøring  med  Spi- 

noza.  I  Hannover  blev  Leibnitz  ogsaa  udnævnt  til  Historio- 
graph  og  til  Medlem  af  Justitscancelliet,  og  hans  Virksomhed 
udstrakte  sig  snart  til  alle  Hoffets  og  Landets  Anliggender. 
For  at  gjøre  Studier  til  Fyrstehusets  Historie,  og  i  diploma- 
tiske Ærinder ,  foretog  han  sig  flere  længere  Keiser  i  Tydsk- 
land  og  Italien.  Gjennem  den  hannoveranske  Prindsesse  So- 
phie Charlotte,  der  blev  formælet  med  Churfyrst  Frederik  III 
af  Brandenburg  (som  Konge:  Frederik  I)  bevirkede  han  Op- 
rettelsen af  Videnskabernes  Akademie  i  Berlin ,  hvis  forste 
Præsident  han  blev.  Ved  flere  Sammenkomster  med  Peter 
den  Store  af  Rusland  gjorde  han  denne  Forslag  til  Videnska- 
bernes Udvikling  i  hans  Rige,  og  Planen  til  Videnskabs- 
akademiet i  Peterborg,  der  dog  først  blev  realiseret  efter  Peters 
Død,  skriver  sig  fra  ham.  Paa  en  Union  mellem  Katholiker 
og  Protestanter  arbeidede  han  ivrigt,  men  uden  Held,  siden 
virkede  han  ligesaa  frugtesløst  for  en  Union  mellem  Luthera- 
nere og  Reformerte.  Nogle  af  sine  sidste  Leveaar,  fra  1712 
til  1714,  tilbragte  han  i  Wien,  hvor  Keiseren  optog  ham  i 
Rigsfriherrestanden.     Han  døde  i  Hannover  1716. 

Eiendommelig  for  Leibnitz  er  den  forbausende  Alsidighed 
i  hans  Evner  og  i  hans  Viden.  Han  omfattede  med  samme 
Overlegenhed  næsten  hele  Videnskabernes  Kreds ,  og  overalt 
er  han  original  og  productiv.  Ved  den  rige  Livserfaring,  han 
i  sine  mangfoldige  forskjellige  Livsforhold  erhvervede  sig,  ud- 
viklede den  i  hans  harmoniske  Alsidighed  begrundede ,  mæg- 
lende og  forenende  Tendents  hos  ham  sig  bestandig  stærkere. 
Som  Philosoph  søger  han  at  see  alle  de  philosophiske  Syste- 
mer som  Led  i  den  universelle,  alle  Tider  og  Nationer  om- 
fattende Philosophie,  og  hans  Stræben  gaaer  ud  paa,  at  forene 
alle  de  forskjellige  Systemers  Sandhed  i  en  « evig  Philosophie«. 

Af  Lcibnitzes  talrige  Skrifter  omtale  vi  her  kun  de 
philosophiske,  og  berøre  kun,  at  han  ved  sin  1684  oftentlig- 
gjorte  Afhandling:  Nova  methodus  pro  maximis  et  minimis,  i 
hvilken  Grundtrækkene  af  Differential-  og  Integralregningen 
ere  fremsatte,  har  givet  Newtons  Fluxionscalcule,  hvis  Grund- 

tanker  vare  ham  bekjendte  gjennem  Collins ,  en  mere  fuld- 
kommen og  udført  Form  og  en  større  Anvendelighed.  Af  de 
philosophiske  Skrifter  ere  kun  to  af  større  Omfang,  nemlig 
de  imod  Locke's  Erkjendelsestheorie  skrevne  Nouveaux  essais 
sur  rentendement  humain  (1704),  og  den  imod  Skeptikeren 
Bayle  rettede  Essai  de  Théodicée  (1710) ,  til  hvilken  en  Dis- 
cours de  la  conformité  de  la  foi  avec  la  raison  danner  Ind- 
ledningen. De  ^øvrige  philosophiske  Skrifter  ere  Smaa-Afliand- 
linger  og  Breve.  De  vigtigste  af  dem  er  den  efter  Prinds  Eu- 
géne  af  Savoyens  Opfordring  skrevne  Monadologie  (i  latinsk 
Oversættelse:  principia  philosophiæ  1714),  og  Principes  de  la 
nature  et  de  la  grace  fondes  en  raison  (1714?);  desuden  kunne 
nævnes :  Systéme  nouveau  de  la  nature  et  de  la  communication 
des  substances ,  aussi  bien  que  de  l'union,  qu'il-y-a  entre 
Tåme  et  le  corps  (1695),  med  tilhørende  Eclaircissements;  — 
De  primæ  philosophiæ  emendatione  et  de  notione  substantiæ 
(1694);  —  Sur  les  principes  de  vie  et  sur  les  natures  plastiques, 
og  nogle  Breve  til  Arnauld ,  Bayle ,  des  Bosses  og  Clarke. 
En  udforlig  systematisk  Fremstilling  af  sin  Philosophie  har 
Leibnitz  ingensteds  givet. 


Ligesom  hos  Spinoza  bliver  hos  Leibnitz  Substantsens 
Begreb  Grundbegrebet;  men  Begrebet  om  det  uendelige  Ene 
bliver  hos  ham  individualiseret  til  Begrebet  om  de  ubestem- 
melig mange  substantielle  Enkeltvæsener,  og  den  spinozistiske 
Ligestillen  af  det  Aandelige  og  det  Naturlige  som  Substantsens 
Attributer  bliver  ophævet  til  Fordeel  for  det  Aandelige ,  der 
nu  ene  bliver  det  Substantielles  Væsensbestemmelse. 

Alt,  hvad  der  viser  sig  som  et  Udstrakt,  er  som  deleligt 
et  Sammensat,  og  det  Sammensatte  viser  tilbage  til  Sammen- 
sætningens enkelte  Elementer.  Disse  ere  ikke  Atomer,  thi 
Atomerne  have  endnu  en  Udstrækning,  og  ere  altsaa  endnu 
et  Aggregat;  men  de  ere  i  stræng  Forstand  enkelte,  udelelige, 
realt  esisterende  «metaphysiske  Punkter«,  « points  de  substance«. 
Disse  Enkeltvæsener,  som  Leibnitz  med  et  fra  Giordano  Bruno 

hentet  Udtryk  i  sine  sildigere  Skrifter  kalder  Mona  der,  er 
det  eneste  reale  Værende.  Som  Monadens  Grundbestemmelse 
sætter  Leibnitz  (i  Tilknytning  til  Glisson,  Cudworth  og  More) 
den  ae  ti  ve  Kraft  (vis  activa),  og  Activiteten  opfattes  umid- 
delbart som  Realisationen  af  en  individuel  Natur,  saa  at 
Monaderne  oprindelig  anskues  ikke  som  ensformige  Atomer, 
men  som  uendelig  individualiserede,  og  nærmere  som  dannende 
en  uendelig  continuerlig  Række  af  qualitativ  forskjellige  Væ- 
senstrin.  Idet  Grundbestemmelsen  Kraft  er  en  aan delig  Be- 
stemmelse, blive  Monaderne  ved  den  bestemte  som  aandelige, 
immaterielle,  som  sjælelignende  Væsener,  som  ideelle  Kraft- 
centra.  Som  immaterielle  have  de  i  stræng  Forstand  den 
Enkelthed,  der  fordredes  for  det,  der  constituerede  de  sam- 
mensatte Ting;  og  som  i  stræng  Forstand  enkelte  o:  udelelige, 
ere  de  atter  uimodtagelige  for  en  Indvirkning  uden- 
fra,  da  Muligheden  af  en  saadan  vilde  forudsætte,  at  de  havde 
Dele ,  idet  den  ydre  Indvirkning  successivt  maatte  forplante 
sig  gjennem  det  Paavirkede.  De  enkelte  Monader  have  saa- 
ledes  en  Selvstændighed,  og  i  denne  ere  de  selvvirksomme 
ud  fra  deres  indre  Virksomhedskilde.  Men  denne  Virksomhed, 
ved  hvilken  de  have  en  indre  Udfoldelse ,  bliver  i  dem  selv 
fordi  alt  det  Værende  har  samme  Selvstændighed;  den  bliver 
en  ideel  Virken ,  hvis  Grundform  bestemmes  ved  en  Fore- 
stillen  (perception),  idet  Monadens  Individualitet  sætter  den 
i  et  ideelt  Forhold  til  Totaliteten  af  de  andre  Monader,  der 
afspeiler  sig  i  den  efter  dens  mikrokosmiske  Naturs  Eiendom- 
melighed.  Hver  enkelt  Monade  bliver  saaledes  en  lille  Verden 
for  sig,  et  eiendommehgt  Speil  for  den  hele  Tilværelse.  Og 
idet  Monaderne  fra  Begyndelsen  af  ere  bestemte  som  i  deres  In- 
dividualitet ideelt  supplerende  hverandre  til  en  organisk  Til- 
værelsens Enhed,  der  afspeiler  sig  i  hver  enkelt  af  dem ,  saa 
bliver  der,  trods  deres  Uafhængighed  af  hverandre,  under  deres 
Livsudfoldelse,  en  uforstyrret  Harmonie  bevaret  i  Tilvæ- 
relsen: en  Harmonie,  der,  begrebsmæssigt  opfattet,  bliver  den 
ved  Monadernes   indre  Relation  givne  Enhed  i   den  uendelige 

Mangfoldighed  ,  og  som  saadan  Udtryk  for  Universets  Fuld- 
kommenhed, medens  den  i  den  theologiske  Forestillings  Form 
opfattes  som  en  ved  den  skabende  Guds:  Urmonadens,  bereg- 
nende Tilpassen  forudbestemt  Harmonie  (harmonia  præsta- 
bilita)  mellem  de  af  hverandre  uafhængige  Monaders  Virksom- 
heder. 

Ved  denne  Opfattelse  er  een  og  samme  Væsensbestem- 
melse  given  for  alt  i  Sandhed  Værende:  hele  Tilværelsen  for- 
vandler sig  til  sjælelig  Væren,  opløser  sig  i  Væsener,  hvis 
Grundbestemmelse  er  det  Aandeliges ,  og  som  kun  ved  en 
Gradforskjel,  bestemt  ved  Forestillingens  Udviklingsgrad  (slum- 
rende, drømmende,  fornemmende,  selvbevidste  og  tænkende 
Monader)  skille  sig  fra  hverandre,  og  det  saaledes,  at  der  i 
Gradforskjellene  er  en  continuerlig  Overgang,  og  at  den  uen- 
delige Udviklings  Mulighed  staaer  aaben  for  alle,  ogsaa  for  de 
ligesom  slumrende  Monader  i  det  tilsyneladende  Livløse.  Me- 
dens Tilværelsen  faaer  Fylde  og  Eigdom  ved  Monadernes  uen- 
delige Væsensrække  og  ved  deres  indre  Uendelighed,  sees  dens 
Mangfoldighed  som  gjennemtrængt  af  den  Harmoniens  Enhed, 
der  endnu  kun  er  opfattet  som  de  aandelige  Enkeltsubstant- 
sers  Harmonie,  ikke  som  en  Harmonie  mellem  Aandeligt  og 
Legemligt,  idet  en  Legemverden  og  dens  Grundlag:  Materien, 
endnu  ligesom  ikke  er  kommen  tilsyne. 

Forat  Materiens  Phænomen  skal  kunne  forklares,  maa 
der  findes  et  Tilknytningpunkt  i  Monadens,  det  eneste  Virke- 
liges, Væsen.  Leibnitz  finder  det  i  den  med  Monadernes  Na- 
tur som  skabte  og  individuelle  følgende  Endelighed  og  Be- 
grændsning,  der  idet  den  fremtræder  i  deres  Forestillens  Ufuld- 
kommenhed, i  deres  klare  og  tydelige  Forestilhngers  Blanding 
med  dunkle  og  forvirrede*),    der  kun  uklart  udtrykke  Univer- 


*)  Den  klare  Forestilling  betegner  hos  L.  den,  der  er  tilstrækkelig, 
den  dunkle  den,  der  er  utilstrækkelig  til  at  sondre  Gjenstanden 
fra  andre.  Af  de  klare  Forestillinger  kaldes  de  tydelige,  ved 
Hjælp  af  bvilke  jeg  kan  sondre  Gjeustandens  enkelte  Besterumelser, 

sets  Uendelighed,  viser  hen  til  deres  Grundvirksomheds  Hæm- 
methed,  altsaa  til  et  Passivitetens  Moment  i  deres  Væsen. 
Det  endelige  Væsens  Virksomhed  bliver  kun  en  endelig,  relativ 
Virksomhed,  altsaa  en  Virksomhed,  i  hvilken  Passiviteten  er 
Moment.  Dette  Passivitetens  Moment  en  ligesom  Materiens 
Mulighed  (raateria  prima)  i  Væsenet  selv.  Og  denne  Mate- 
riens Mulighed  er  Betingelsen  for  Materien  som  Object  for 
Forestillingen.  Som  saadant  betegner  Materien  (matcria 
secunda)  det  forvirret  anskuede  Aggregat  af  Mona- 
der,  altsaa  kun  et  Skin,  et  Phænomen,  om  end  et  vel 
begrundet  (bene  fundatum),  nemlig  begrundet  i  det  Væsent- 
lige og  Substantielle.  For  en  heelt  igjennem  tydelig  Fore- 
stilling, saaledes  som  yi  tænke  os  den  i  Gud,  for  en  forestil- 
lende Activitet,  der  kan  omfatte  hele  Tilværelsen  i  en  adæquat 
Erkjendelse,  vilde  dette  Phænomen  forsvinde,  idet  det  opløste 
sig  i  det  til  Grund  liggende  Væsentlige.  Aggregatets  dunkle 
Enhed  vilde  vise  sig  som  klart  sondrede  enkelte  Monader,  men 
for  den  ufuldkomne ,  begrændsede  menneskelige  Forestillen  er 
Phænomenet  blivende.  Vort  Syn  er  som  det  ubevæbnede  øies 
Syn  paa  Melkeveien,  hvis  utallige  Stjerner  for  dette  ^ie  flyde 
ud  i  sammenhængende  Lystaager;  det  guddommelige  Syn  er 
som  det  væbnede  øies  Syn,  for  hvilket  de  enkelte  Lyspunkter 
vise  sig  som  Punkter  i  deres  klare  Sondring.  Materien  som 
Existensform  bliver  altsaa  et  kun  for  det  endelige  Syn  værende 
Phænomen  af  Monadernes  Forbindelse,  og  det  Materielles 
Grundbestemmelser:  Udstrækning  (Rum),  Bevægelse  og  Tid, 
opfattes  da  som  Phænomener  af  de  enkelte  Monaders  Stilling, 
af  den  reale  virksomme  Kraft  og  af  Kraftvirkningernes  Orden. 
Idet  nu  disse  Bestemmelser  anvendes  paa  Forholdet 
mellem  Sjæl  ogLegeme,  føre  de  til  følgende  Opfattelse.  Le- 
gemet er  et  Aggregat  af  Monader,  som  udstrakt  Masse  et  Phæno- 


f  or  virrede  de,  der  ikke  give  mig  Muligheden  hertil.  Den  høieste 
Grad  af  Tydelighed,  hvor  Analysen  er  ført  til  de  sidste  Elementer, 
er  den  adæquate  eller,  naar  de  samtidig  overskues,  den  intui- 
tive Erkjendelse. 

menalt.  I  dette  Aggregat  er  en  Centralmonade:  Sjælen,  under 
Delenes  uafbrudte  Vexlen,  det  herskende  Princip:  Entelechien, 
og  ved  den  bliver  Aggregatet  til  en  Organisme  med  en  unio 
realis  og  med  et  substantielt  Baand  mellem  Elementerne. 
At  Centralmonaden  er  herskende,  skal  forstaaes,  ikke  som  om 
den  greb  ind  i  de  andre  Monaders  Væren  gjennem  en  influxus 
physicus,  men  ideelt,  saaledes,  at  den  er  den  fuldkomnere, 
mere  udviklede,  den,  der  har  større  Evne  til  tydelige  Fore- 
stillinger, altsaa  større  Activitet,  og  den,  til  hvilken  de  andre 
ere  tilpassede ,  hvis  Tilstand  afgiver  en  Forklaringsgrund  for 
Legemets  Forandringer.  Den  bliver  Middelpunktet  for  netop  disse 
Monader  o:  den  bliver  Sjæl  i  dette  Legeme,  fordi  den  forestiller 
sig  netop  disse  Monaders  Tilstande  og  Forandringer  tydeligere  end 
de  andre  Monaders,  altsaa  staaer  i  nærmest  Relation  til  dem. 
Hver  af  de  Monader ,  til  hvilke  den  staaer  i  denne  nærmere 
Relation,  fører  dog,  ifølge  sin  Natur  som  Monade,  ogsaa  i  Or- 
ganismen et  selvstændigt  Liv,  og  de  underordnede  Monader 
kunne  atter  opfattes  som  relative  Centra,  som  Sjæle  for  mindre 
Heelheder,  for  Organismens  enkelte  Dele.  Organismen  er  en 
af  Gud  forfærdiget  Maskine,  af  hvilken  selv  de  mindste  Dele 
atter  ere  Maskiner,  en  Sammensætning,  i  hvis  mindste  Dele 
der  atter  er  en  Verden  af  levende  Væsener.  Vi  naae  be- 
standig ligesom  til  et  Uendeligt  af  høiere  Orden.  Idet  der  i 
det  Legeme,  der  hører  til  en  Sjæl,  er  en  bestandig  Vexlen  af 
Delene,  forandrer  Sjælen  bestandig  sit  Legeme,  men  gradviis, 
saaledes ,  at  den  aldrig  paa  een  Gang  berjøves  alle  sine  Or- 
ganer. Sjæl  og  Legeme  ere  i  Begrebet  uadskillelige:  der 
gives  ikke  Sjæle ,  absolut  adskilte  fra  et  Legemligt.  Derfor 
gives  der  ingen  Avling  eller  Død  i  egentlig  Forstand;  men 
hvad  vi  kalde  Avling,  er  en  Evolution,  en  Forstørrelse;  hvad 
vi  kalde  Død,  er  en  Involution,  en  Formindskelse.  Ikke  blot 
det  organiske  Legeme  existerer  i  Spiren  for  Undfangelsen,  men 
ogsaa  Sjælen  i  dette  Legeme;  det  vil  sige:  det  levende  Væsen 
selv,  og  ved  Undfangelsen  bliver  dette  Levende  kun  disponeret 
til  en  større  Udvikling. 

Efter  denne  Grundopfattelse,  der  fastholder  de  sjælelige 
Monader  som  det  ene  Værende,  og  sætter  Sjælen  og  den  som 
Legeme  betegnede  Gruppering  af  ideelt  beherskede  Monader 
som  uadskillelige  i  Begrebet,  bliver  Harmonien  mellem  Sjæl 
og  Legeme  kun  den  simple  Consequents  af  Harmonien  mellem 
Monaderne  overhovedet;  thi  Legemet  er  jo  efter  sin  Virkelighed 
kun  en  Sum  af  Monader.  Men  Opfattelsen  nuanceres  væsent- 
ligt idet  der  ligesom  uvilkaarlig  indrammes  det  som  Phænomen 
bestemte  Legemlige,  Materielle,  med  dets  fra  Monadernes  Væ- 
sen udelukkede  Grundbestemmelser,  en  Plads  som  en  særegen 
real  Tilværelsesform  ved  Siden  af  det  Aandelige.  Legemver- 
denen  ,  behersket  af  Mechanismens  Lov,  kommer  saa  til  at 
danne  en  selvstændig  Parallel  til  Aandens ,  af  Teleolo- 
giens, Øiemedets,  Lov  beherskede  Verden.  Legemligt  og  Sjæ- 
leligt blive  to  selvstændige  Gebeter ,  og  Læren  om  harmonia 
præstabilita  modificeres  saaledes,  at  den  betegner  den  af  Gud 
oprindelig  ordnede  Overensstemmelse  mellem  de  to  uafhængige, 
uensartede  Verdener.  Sjælen  og  det  nu  som  Enhed  anskuede 
Legeme  gaae  altsaa  som  to  sideordnede  Reale  deres  selvstæn- 
dige Gang;  men  den  guddommelige  Villie  har  indrettet  begge 
saaledes,  at  Alt,  hvad  der  foregaaer  i  Legemet,  har  sin  psy- 
chiske  AfspeiUng  i  Sjælen,  og  omvendt.  Alt,  hvad  der  fore- 
gaaer i  Sjælen,  sit  mechaniske  Afbillede  i  Legemet.  Sjæl  og 
Legeme  blive  da  ligesom  to  Uhre,  der  fra  Begyndelsen  af  ere 
saa  neiagtig  dannede  af  Kunstneren,  at  de,  uden  mechanisk 
Forbindelse,  og  uden  senere  gjentagen  Indgriben,  vedblive  at 
stemme  overens. 

Denne  Omformning  af  Harmoniens  Begreb,  ved  hvilken 
den  idealistiske  Enhedslæres  Standpunkt  atter  bliver  ombyttet 
med  den  dualistiske  ParalleUsmes ,  er  hos  Leibnitz  ikke  til- 
fældig, men  den  er  en  uundgaaelig  Consequents  af  Systemets 
Grundbestemmelser.  Leibnitz  har  fra  Begyndelsen  af  bestemt 
Grundbegrebet:  Begrebet  om  den  individuelle  Substants,  saa- 
ledes ,  at  alle  det  Materielles  Grundformer  udelukkes  derfra. 
Men  det  Udelukkede  er  et  Saadant,   fra  hvilket  vi  ikke  kunne 

komme  bort,  som  vi,  idet  vi  forsøge  at  benægte  det,  indirecte 
komme  til  at  bekræfte  fordi  det  er  Væsensbestemmelse  i  os. 
Idet  det  saa  gjor  sig  gjældende,  bestemmer  Leibnitz  det  som 
Phænomen  af  det  ene  virkelige  Ideelle.  Men  forat  denne 
Bestemmelse  skulde  være  tilstrækkelig,  maatte  Phænomenet 
kunne  forklares  af  Væsenet,  hvilket,  ifølge  Forudsætningerne, 
bliver  umuligt.  Idet  Leibnitz  forsøger  paa  at  deducere  Mate- 
rien og  den  materielle  Tilværelses  Grundformer  af  Monadernes 
Væsen,  naaer  han  kun  til  dem,  og  kan  han  kun  naae  til  dem, 
gjennem  Tilsnigelser.  Hvor  Materiens  Fremkomst  skal  paa- 
vises  i  Substantsernes  Væsen,  skeer  det  kun  derved,  at  Be- 
grændsningens,  med  Passivitetens  identificerede.  Moment  i  den 
active  Monade,  ligesom  gjennem  en  Erindring  om  Dualismens 
Opfattelse  af  Materien,  ved  et  Postulat  omsættes  i  dennes  Be- 
stemmelse. Og  idet  Rum ,  Bevægelse  og  Tid  skulle  forklares 
som  Phænomener  af  det  Ideelles  Forhold,  skeer  det  kun  ved 
en  lignende  Tilsnigelse,  der  i  selve  Monaderne  ligefrem  ind- 
skyder det ,  der  skal  forklares.  Naar  saaledes  Rummet  skal 
være  Phænomenet  af  Monadernes  Stilling ,  saa  er  i  Bestem- 
melsen: Stilling,  allerede  Rummets  Begreb  anteciperet,  og  Mo- 
naderne, der  som  immaterielle  ere  rumfrie,  blive  bragte  i  et 
Forhold  til  Rummet  i  samme  øieblik  som  man  har  udelukket 
det  fra  deres  Væsen.  Paa  samme  Maade  forudsætter  For- 
klaringen af  Bevægelse  og  Tid  det  Forklarede.  Kraftens  Be- 
stemmelse forer  kun  til  Bestemmelsen  Bevægelse  naar  Kraften 
fra  Begyndelsen  af  opfattes  som  bevægende  Kraft ,  derimod 
ikke  naar  den  opfattes  efter  sin  oprindelige  Betydning  som 
Forestilling ,  som  ideel  Virksomhed.  Og  Tidssuccessionen  er 
ikke  forklaret  ved  den  ideelle  logiske  Følge  (Consequents). 
Men  naar  saaledes  Phænomenet  med  sine  eiendommelige 
Grundbestemmelser  i  Virkeligheden  staaer  uafledt  og  uforklaret, 
saa  hævder  det  sig  uundgaaeligt,  i  sin  ubegrebne  Væren,  en 
Selvstændighed  ved  Siden  af  det,  der  ikke  kunde  forklare  det,  og 
i  denne  Selvstændighed  staaer  det  ikke  længere  som  afhængigt 
Phænomen  i  Forhold  til  Væsenet,  men  som  et  Realt  i  Forhold 

til  et  væsensforskjelligt,  sideordnet  Realt.  Legeme  og  Sjæl 
blive  nu  to  selvstændige  Verdener,  der  hver  følger  sine  Love, 
og  Overensstemmelsen,  Harmonien,  bliver  det  Heterogenes  ube- 
grebne Harmonie,  hvis  Ophav  maa  seges  udenfor  Væsenerne. 
Vel  antyder  Leibnitz ,  at  det  Materielles  mechaniske  Love  i 
sidste  Instants  skulle  have  deres  Grund  i  det  Teleologiske,  og 
være  Midler  til  dettes  Virkeliggjorelse;  men  Antydningen  gjen- 
nemføres  ikke,  og  Mechanismen  bliver  en  uforklaret,  selvstæn- 
dig, sit  særskilte  Gebet  beherskende  Magt  ved  Siden  af  øiemedet. 

Saaledes  kommer  altsaa  hos  Leibnitz  i  Bestemmelsen  af 
Forholdet  mellem  det  Sjælelige  og  det  Legemlige  den  Dua- 
lisme tilsyne,  der  skjult  var  tilstede  i  den  første,  ensidige  Be- 
stemmen  af  det  Substantielle  som  et  blot  Aandeligt  med  Ude- 
lukkelse af  alle  det  Materielles  Bestemmelser,  hvilke  den  abs- 
traherende Tænken  dog  ikke  har  Magt  til  at  forvandle  til  et 
Ikke-Væreude.  De  trænge  sig  uvilkaarligt  ind  i  Anskuelsen 
af  Monadernes  Sted,  Stilhng  og  Sammensætning,  og  fra  det 
Legemliges  Sphære ,  der  ligesom  tiltvang  sig  en  selvstændig 
Virkelighed ,  trænger  Mechanismen  ind  i  Opfattelsen  af  selve 
det  Sjælelige,  idet  de  dunkle  og  forvirrede  Forestillingers  ube- 
vidste Processer  bestemmes  ved  den,  og  den  berører  selve  Op- 
fattelsen af  Harmonien ,  idet  denne  sees  som  en  fra  en  gud- 
dommelig Villie  udgaaende  udvortes  Tilpassen  af  Monaderne  til 
hverandre.  — 

Men  naar  saaledes  Leibnitz's  oprindelige  Bestemmelse  af 
Monadens  Væsen  har  denne  Mangel,  at  den  gjør  en  dualistisk 
Spaltning  i  Tilværelsen  uundgaaelig ,  saa  fører  den  paa  den 
anden  Side ,  gjennem  den  Selvstændighed  og  Activitet ,  den 
hævder  alle  Monader,  til  en  Opfattelse  af  Aandens  Erkj en- 
den, der  ligeoverfor  Realismens  Ensidighed  energisk  anbringer 
et  nødvendigt  Correctiv,  om  end  gjennem  en  modsat  Ensidighed. 
Leibnitz  maa  uundgaaelig,  idet  hans  Opfattelse  af  Monadens 
Væsen  maa  føre  ham  til,  at  lade  alle  vore  Forestillinger  have 
deres  Kilde  i  Aanden  selv,  træde  i  en  bestemt  Opposition  mod 
den    Locke'ske    Empirismes    Erkjendelseslære ,    der    lader   Alt 

komme  udenfra.  Naar  Empirismen  opstiller  den  Sætning: 
onihil  est  in  intellectu  quod  non  antea  fuerit  in  sensu»,  saa 
tilfoier  Leibnitz  Correctivet:  »nisi  intellectus  ipse»,  og  da  denne 
intellectus  er  Kraft,  Virksomhed  og  da  dens  Væsen  er  at 
tænke,  saa  har  den  som  et  principium  cogitationis  i  sig  Mu- 
ligheden, Anlægget,  til  af  sig  selv  at  udvikle  et  Indhold,  at 
give  Ideerne,  der  oprindelig  ere  i  den  virtuelt,  en  actuel  Væren 
for  Bevidstheden.  Sandsningen,  den  utydelige,  forvirrede  Fore- 
stilling, der  afspeiler  Aandens  Forhold  til  andre  Ting,  er  vel 
nødvendig  Betingelse  for  den  klare  og  tydelige  Tænken,  nød- 
vendigt Gjennemgangspunkt  i  vor  indre  Udvikling;  men  lige- 
saalidt  som  den  selv  har  sin  Kilde  udenfor  Monaden,  er  den 
Tænkningens  Kilde.  Den  kan  foranledige  en  Begrebs -Erkj en- 
delse, men  Aanden  frembringer  denne  af  sig  selv;  den  kan 
oplyse  om  det  Factiske  og  Enkelte,  men  ikke  give  Erkjendelsen 
Almeengyldighed  og  Nødvendighed.  Det ,  at  vor  Aand  er  i 
Besiddelse  af  nødvendige  Sandheder,  som  Logikens,  Me- 
taphysikens,  Mathematikens  og  Moralens,  viser  tilbage  til  dens 
oprindelige  Activitet,  ved  hvilken  den  frembringer  de  Begreber 
(f.  Ex.  Substantsens,  Identitetens,  det  Godes  og  det  Sandes  Be- 
greber), paa  hvilke  hine  Sandheders  Nødvendighed  hviler,  og 
de  Grundsætninger ,  der  beherske  al  vor  Tænken :  principium 
contradictionis  og  principium  rationis  sufficientis.  Eeflexionen 
bliver,  efter  Leibnitz's  Opfattelse,  en  Opmærksomhed  paa  det, 
der  oprindelig  er  i  os,  og  de  nødvendige  Sandheders  Væren  i 
vor  Aand  bliver  Betingelsen  for,  at  vi  kunne  bringe  dem  til 
Bevidsthed. 

Som  Aandens  Væreform  bestemmer  Leibnitz  Selvbe- 
vidsthedens Synthese.  Selvbevidstheden  er  den  Tænkende, 
det  Tænkte  og  begges  Enhed.  Den  Reflexion  i  sig,  der  finder  Sted 
i  Selvbevidstheden,  bliver  mulig  derved,  at  Aanden  har  Evnen 
til  at  tænke  de  evige  og  nødvendige  Sandheder,  i  hvilke  den 
ikke  forholder  sig  til  et  Fremmedt.  Ved  Bevidsthed  og  For- 
nuft hæves  i  Menneskeaanden  den  i  alle  Monader  tilstede- 
værende Drift  til  Villie  og  Frihed,    hvis  sidste  Maal  er  Lyk- 

saligheden,  der  realiseres  i  den  almindelige  Harmonie.  Den 
Uforgængelighed,  der  er  given  i  Monadens  Væsen  overhovedet 
bliver  for  Menneskeaanden ,  der  er  et  Billede ,  ikke  blot  af 
Universet,  men  af  Gud,  til  en  Personlighedens  Udode- 
lighed  som  Led  i  et  Naadens  Eige,  med  hvilket  Natu- 
rens Rige  staaer  i  Harmonie,  idet  det,  der  skeer  i  det,  altid 
er  det  Tjenligste  for  Aanden.  Trods  den  fra  Skabningens  Be- 
greb uadskillelige  Ufuldkommenhed  (det  «metaphysiske  Onde») 
er  dette  Naturens  Eige,  den  bestaaende  Verden,  den  bedste 
Verden,  og  netop  derfor  har  Gud  blandt  de  utallige  mulige 
Verdener,  hvis  Ideer  evigt  ere  hans  Forstands  indre  Gjenstand, 
ifølge  en  moralsk  Nodvendighed  valgt  den,  og  ved  sin  Magt 
givet  Villiens  Beslutning  Eealitet. 


Sammenlignet  med  Spinozas  Philosophie  har  den  leib- 
nitziske  i  flere  Punkter  væsentlige  Fortrin.  Ved  at  opstille 
Monadebegrebet,  der  bringer  Individualitetens  Bestemmelse  ind  i 
Substantsen ,  har  den  muliggjort  Forklaringen  af  Tilværelsens 
Mangfoldighed.  Ved  Bestemmelsen  af  de  uendelig  mange  con- 
tinuerlige  Udviklingstrin  i  de  selvstændige  Monader  er  Tilvæ- 
relsen opfattet  som  besiddende  en  uendelig  Eigdom  og  en  ubrudt 
Continuitet.  Ved  Bestemmelsen  af  Selvbevidstheden  som  de 
høieste  Monaders  Væreform  er  Aanden  sat  som  Mere  end  en 
forsvindende  modus;  og  ved  Begrebet  om  den  selvbevidste,  og 
overhovedet  om  den  forestillende  Monades  indre  Uendelighed 
og  om  dens  ideelle  Forhold  til  Monadernes  Totalitet  er  der 
vundet  et  Tilknytningspunkt  for  Muligheden  af  det,  efter  sin 
Natur  aandelige,  med  Monaden  væsenslige  Objectives  Væren 
for  Subjectet ,  som  udpræget  i  ForestiUingen  ved  dettes  Acti- 
vitet.  Men  Monadebegrebet,  saaledes  som  det  er  udviklet  hos 
Leibnitz,  lader  dog  væsentlige  Vanskeligheder  tilbage.  Det  er 
allerede  paaviist ,  hvorledes  det  ikke  er  tilstrækkeligt  til  at 
fjerne  Dualismen ,  hvis  Overvindelse  var  en  Hovedopgave  for 
Leibnitz.      En  anden  Vanskelighed   viser  sig  idet  Leibnitz,  i 

sin  Stræben  efter  at  bevare  de  religiøse  Forestillinger ,  ikke 
nøies  med  Tanken  om  en  uendelig  Tilværelsesorganismes  ideelle 
Enhed  ,  men  overfører  Monadebegrebet  paa  Gud ,  som  Cen- 
tralmonade,  monas  monadum,  og  lader  ham  skabe,  eller  lige- 
som «udstraale»,  de  endelige  Monader  og  forud  tilpasse  deres 
Harmonie.  Idet  nemlig  saaledes  Gud  som  Monade  kommer 
til  at  staae  ved  Siden  af  de  andre  Monader ,  saa  vil  paa  den 
ene  Side  Guds  Almagt  tilintetgjore  de  enkelte  Monaders  Grund- 
bestemmelse: den  selvstændige  Activitet,  medens  paa  den 
anden  Side  Monadens  anden  Grundbestemmelse:  Individuali- 
teten, kommer  i  Strid  med  Gudsbegrebets  Uendelighed.  Naar 
Forholdet  mellem  den  guddommelige  Monade  og  de  skabte 
Monader  gjennemtænktes,  vilde  det  enten  igjen  føre  tilbage  til 
Spinozismens  Grundanskuelse  eller  fremad  til  et  Standpunkt, 
høiere  end  Leibnitzes.  —  Det  leibnitziske  Monadebegreb,  der 
bliver  nødvendigt  ved  Spinozismens  Mangler,  har  endelig  den 
Mangel,  at  det  i  Virkeligheden  dog  kun  er  et  postuleret,  ikke 
et  ved  en  egentlig  Deduction  vundet  Supplement  til  Spinozas 
Substantsbegreb,  og  at  det  indtager  en  tvivlsom  Stilling  mellem 
den  dogmatiske  og  den  kritiske  Idealisme.  Ved  det  Begreb 
om  Selvbevidsthedens  Synthese ,  der  udvikler  sig  af  Monade- 
begrebet, vises  der  ud  over  Substantsbegrebets,  den  dogmatiske 
Idealismes  Grundbegrebs,  Sphære  til  Subjectivitetens,  Kriticis- 
mens  Grundbegrebs  ,  og  naar  Begrebet  gjennemtænkes ,  maa 
det  føre  fra  Dogmatismens  umiddelbare  Tryghed  i  Erkjendel- 
sen  til  Kriticismens  Eeflexion  over  Erkjendelsens  Mulighed. 
Men  Leibnitzes  Analyse  af  de  høieste  Monaders  Væreform 
bliver  ikke  gjennemført  og  forfulgt  i  sine  Consequentser ,  og 
den  faaer  ikke  tilbagevirkende  Kraft  til  at  omforme  Substants- 
begrebet. 

5.    Idealisueu  i  det  18de  Aarhuiidrede. 
Med   Leibnitz    er   den    dogmatiske  Idealismes   productive 
Tid  afsluttet,    og  Tidsrummet  mellem  ham   og  Kant   betegner 
dens  Hensygnen.     Medens  liealismen  udvikler  sig  med  stræng 

Consequeuts  gjennem  en  Række  af  fremskridende  Systemer, 
naaer  sit  sidste  Maal  og  udbreder  sit  Herredømme,  fremtræder 
Idealismen  i  de  forskjellige  Lande  uden  Sammenhæng,  usikker 
og  stærkt  paavirket  af  sin  Modsætning.  Vi  see  den  i  Tydsk- 
land  repræsenteret  af  Wolff  og  Philosophien  i  Oplys- 
ningsperioden,  i  Skotland  af  Reid  og  hans  Skole,  i 
Frankrig  af  Rousseau. 

Christian  Wolff  (1679  — 1754;  talrige  Skrifter  paa 
Latin  og  Tydsk  over  alle  Philosophiens  Dele)  knytter  sig  uden 
Originalitet  neie  til  Leibnitz ,  og  udfarer ,  hvad  denne  kun 
havde  skizzeret,  i  et  med  pedantisk  Omhyggelighed  ved  den 
mathematiske  Methode  udfort  System,  der  skal  omfatte  Alt 
hvad  der  har  Mulighed  (o:  hvad  der  som  modsigelsesfrit 
kan  tænkes).  Men  under  Udforeisen  af  Systemet  trivialiseres 
Leibnitzes  Grundtanke :  Forestillingen  bliver  ikke  mere  Grund- 
bestemmelsen for  Monaden  som  saadan;  Monaden  beholder 
kun  Enkelthedens  Bestemmelse  som  res  (substantia)  simplex; 
dens  Begreb  tilnærmes  til  Atomets ,  og  mellem  de  Monader, 
der  blive  det  Legemliges  Moleculer,  og  dem,  der  som  Sjæle 
skulle  danne  Centrum  i  en  Organisme,  og  som  nu  kun  ved  et 
Postulat  faae  Forestillingens  og  Bevidsthedens  Bestemmelse 
tilbage,  danner  der  sig  en  uoverskridelig  Kloft,  en  dualistisk 
Sondring.  Leibnitzes  Tanke  om  Harmonien  mellem  Mona- 
derne  bliver  begrændset  til  Forholdet  mellem  Sjæl  og  Legeme, 
og  opfattet  som  en  Hypothese  ,  saa  at  Muligheden  af  en  di- 
recte  Vexelvirkning  ikke  udelukkes.  Ligeledes  bliver  Teleolo- 
gien opfattet  paa  en  udvortes  Maade.  Medens  Wolff  stræber 
efter  ved  sin  mathematiske  Methode  at  sammenknytte  hele 
Systemets  Indhold  ved  Bevisets  Nødvendighed,  nødes  han  til, 
da  hans  Methode  ikke  er  et  Redskab  for  en  virkelig  Tanke- 
udfoldelse, men  kun  kan  sammenknytte  et  Givet,  overalt  at 
tye  til  Erfaringen  og  at  optage  sine  Bestemmelser  fra  den.  — 
1  Inddelingen  af  Philosophien  bliver  hos  W^olfl',  ligesom  hos 
Aristoteles,  Logiken  forberedende  Videnskab  for  Philosophien 
overhovedet.      Den    theoretiske    Philosophie:     Metaphy- 

siken,  inddeler  han  i  Ontologien,  Læren  om  det  Værende 
i  Almindelighed,  om  Principerne  og  Grundbegreberne:  Kos- 
mologien, Læren  om  Verdensaltet;  den  rationale  Psy- 
chologie,  Læren  om  Sjælen  som  Enkelt-Substants,  og  den 
naturlige  Theologie,  Læren  om  Gud,  hans  Tilværelse  og 
Egenskaber.  Den  praktiske  Philosophie  inddeler  Wolff,  efter 
den  aristoteliske  Skoles  Exempel ,  i  Ethik,  Okonomik  og 
Politik  eftersom  Mennesket  betragtes  som  Menneske,  som 
Led  af  Familien  eller  som  Borger  af  Staten.  —  "VVolff's  Phi- 
losophies  Betydning  ligger  i,  at  den  har  ordnet  og  systemati- 
seret det  forhaandenværende  philosopbiske  Stof,  og  at  den 
ved  sin  letfattelige ,  om  end  ikke  dybtgaaende  Behandling  af 
det  har  skaffet  det  Indpas  i  den  almindelige  Dannelse ,  me- 
dens den  samtidig  har  paavirket  de  forskjellige  Videnskaber 
ved  sin  Methode  og  sin  consequente  Gjennemforelse  af  en 
rationel  Verdensbetragtning.  Først  ved  Udbredelsen  af 
Wolffianismen  er  den  scholastisk-aristotehske  Philosophie  med 
dens  Autoritetstro  definitivt  bleven  fortrængt  fra  de  tydske 
Universiteter. 


I  Oplysningsperioden  i  Tydskland  taber  Philosophien, 
der  mere  og  mere  antager  en  Populærphilosophies  Form,  sin 
systematiske  og  stringente  Charakteer,  og  med  den  wolffiske 
Philosophie  og  dens  Forstandsræsonnement ,  der  fortrinsviis 
behersker  Tænkningen,  blandes  eklektisk  Elementer  fra  Rea- 
lismen. Philosophien  tager  i  dette  Tidsrum  en  ensidig  prak- 
tisk Retning.  Idet  det  Uendelige ,  der  er  incommensurabelt 
med  Forstandens  Bestemmelser,  sættes  som  ubegribeligt,  samler 
Interessen  sig  paa  det  endelige  Subject ,  paa  Mennesket ,  og 
Philosophiens  Opgave  bliver  Menneskets  Lyksalighed;  Erkjen- 
delsens  Værd  bestemmes  efter  det  Bidrag,  den  yder  til  denne. 
Religionen  opfattes  som  en  Lyksalighedslære ;  Guds  Tilværelse 
faaer  væsentlig  Interesse  fordi  kun  et  haieste ,  algodt  og  al- 
mægtigt Væsen  kan  garantere  Menneskets  Lyksalighed.     Man 

noies  med  at  demonstrere  Guds,  «det  høieste  Væsens«,  Til- 
værelse ,  men  resignerer  villig  paa  en  Erkjendelse  af  Guds 
Væsen.  Ene  det,  at  Gud  er,  vides,  ikke  hvad  han  er,  kun 
hans  Magt  og  Godhed  postuleres  som  Betingelser  for  vor  Lyk- 
salighed. Den  positive  Religions  Dogmer  skydes  tilside  eller 
fortolkes  rationalistisk.  Af  væsentlig  Interesse  bliver,  foruden 
Guds  Tilværelse,  Udodeligheden,  Betingelsen  for  en  uendelig 
fortsat  Lyksalighed;  og  ved  den  lægges  der  særUg  Vægt  paa, 
at  Erindringen  bevares,  at  de  Forhold,  der  i  dette  Liv  gjorde 
Individet  Ijlikeligt,  fortsættes,  «Gjensynet  af  vore  Kjære» 
bliver  Stikordet.  Moralen  behandles  ligeledes  eudaimonistisk, 
og  Interessen  knytter  sig  ikke  saa  meget  til  Undersogelsen  af 
den  sædelige  Virksomheds  almindelige  Natur ,  dens  Love  og 
Bevæggrunde,  som  til  de  specielle  Livsforhold ,  der  behandles 
af  den  »anvendte  Moral ».  Den  psychologiske  Selvbetragtning 
faaer  en  overordentlig  Betydning,  især  rettes  Opmærksomheden 
mod  Følelseslivet,  og  fortrolige  Meddelelser  om  sit  eget  Liv, 
Dagboger,  Selvbekjendelser,  blive  en  Modesag.  Naturen  be- 
tragtes ikke  for  sin  egen  Skyld,  men  fra  en  endehg  udvortes 
Teleologies  Synspunkt,  der  lader  den  hele  Naturtilværelse  paa 
udvortes  Maade  af  Gud  være  tilpasset  til  Menneskets  Nytte. 
Charakteristisk  for  denne  Tidsalder  med  dens  abstracte  For- 
standighed er  Mangelen  paa  Sands  for  det  historisk  Udviklede, 
en  bornert  Overlegenhed  ligeoverfor  de  « uoplyste »  Aarhun- 
dreders  « Fordomme«,  en  Forkasten  af  al  Autoritet.  — 

Det  Eklektiske  i  Oplysningsperiodens  Philosophie  træder 
navnlig  frem  i  den  Maade,  paa  hvilken  den  locke'ske  Empi- 
risme uconsequent  knyttes  sammen  med  leibnitziske  Sætninger. 
En  ubevidst  og  maaskee  indirecte  (gjennem  Rousseau?)  Ind- 
virkning fra  Realismen  træder  frem  i  Oplysningsperiodens 
stærke  Accentueren  af  Natursiden  i  Mennesket,  i  dens  Respect 
for  de  naturlige  Anlæg,  i  dens  Fordring  til  Naturlighed  i  Op- 
dragelsen og  Livet,  i  deus  Fremhæven  af  de  materielle  Livs- 
betingelsers Betydning.  Den  i  denne  Tidsalder  vaagnende 
levende  Natursands ,    der  ofte  udarter  til  Sentimentalitet   og 

Affectation,  udspringer  vel  oprindelig  fra  samme  Kilde.  —  Op- 
lysningsperiodens  betydeligste  philosophiske  Repræsentanter  ere 
Mendelssohn  (1729—1786),  Garve,  Sulzer,  Engel,  Platner,  Te- 
tens og  Reimariis.  Lessing  (1729 — 1781)  deler  dens  Stræben 
efter  Aandsfrihed ,  men  ved  sin  alsidige  theore tiske  Interesse, 
ved  sin  Sands  for  en  dybere  Philosopbie ,  saaledes  som  den 
fremtræder  hos  Aristoteles  og  Spinoza,  og  ved  sit  Blik  for 
Menneskeslægtens  Udvikling,  navnlig  religiese  Udvikling,  gjen- 
nem  Historien,  er  han  hævet  over  dens  Ensidighed  og  Over- 
fladiskhed. For  den  kantiske  Philosopbie  bliver  Oplysnings- 
perioden  en  negativ  Forberedelse. 


I  Skotland  bliver  Thomas  Reid  (1710  — 179G)  Be- 
grunder af  en  philosophisk  Retning,  der  i  den  af  Philosophien 
uafhængige  sunde  Menneskeforstand  (common  sense)  soger  et 
Grundlag  for  Philosophien  og  et  Værn  mod  den  subjective  Idea- 
lisme og  mod  Skepticismen.  Reid  polemiserer  mod  "Ideal- 
systemet« o:  den  Lære,  at  vi  oprindelig  kun  have  Ideer,  og 
først  senere,  ved  Forbindelse  af  dem,  komme  til  en  Dom  om 
det  Forestilledes  Realitet,  og  han  sondrer  i  Sandsefunctionen 
mellem  Sensationen,  der  kun  udtrykker  vor  Sjæls  Tilstand,  og 
den  dermed  umiddelbart  forbundne  Perception,  der  instinct- 
mæssig  og  oprindelig  indeslutter  en  Dom  om  Objectets  Exi- 
stents,  og  idet  han  gjennem  Erfaring  og  Analyse  søger  tilbage 
til  «vor  Aands  oprindelige  Love»,  finder  han  som  det  Første 
i  vor  Tænkning  de  af  Ræsonnementet  uafhængige,  kun  gjennem 
Anvendelsen  bevidste  og  efter  deres  Oprindelse  uforklarede 
primitive  Domme,  Grundsætningerne  for  den  sunde  Menneske- 
forstand, der  ikke  blot  umiddelbart  torvisse  os  om  Objectets 
Existents,  men  ogsaa  om  Jegets  Identitet  og  Substautialitet, 
om  andre  intelligente  Væseners  Tilværelse ,  om  Causalitets- 
begrebets  Gyldighed ,  om  Friheden ,  om  Harmonien  mellem 
Aand  og  Legeme,  og  om  en  blivende  Orden  i  Phænomenerne, 
og,  i  praktisk  Henseende,  om  Tilregnelighed  og  Forpligtelse. 


De  af  Reid  opstillede  Grundsætninger  blive  dog ,  om  do  end 
kaldes  Love,  kun  det  Forste  i  Erfaringen  d.  v.  s.  den  yderste 
Abstraction  af  Bevidsthedens  empiriske  Indhold;  der  gaaes  ikke 
som  hos  Kant  tilbage  til  dot ,  der  forud  for  al  Erfaring  be- 
tinger Erfaringens  Mulighed.  Grundsætningerne,  der  optages 
empirisk  som  Kjendsgjerninger ,  udledes  ikke  af  Erkjendelsen 
af  Aandens  Væsen;  de  komme  til  at  staae  som  Postulater,  som 
den  sunde  Menneskeforstand,  der  i  Realiteten  kun  er  Ud- 
trykket for  den  almindelige  herskende  Mening,  der  i  Kraft  af 
Vanen  opfatter  sig  selv  som  det  Normale ,  ikke  kan  hævde 
mod  de  modsatte  Udsagn  fra  en  anden  «sund  Fornuft«,  o:  fra 
en  anden  Tids  tilvante  Mening.  —  Reids  Efterfølgere:  James 
Beattie,  James  Oswald,  Dugald  Stewart,  Thomas 
Brown  og  James  Mackintosh,  have  kun  i  uvæsentlige 
Enkeltheder  modificeret  og  udført  hans  Lære.  Den  skotske 
Skoles  Fortjeneste  ligger  fornemmelig  i  Specialundersøgelser 
paa  Psychologiens  og  Moralens  Omraade. 


I  Frankrig  repræsenteres  den  eklektiske  Idealisme  ved 
Jean  Jacques  Rousseau  (1712 — 1778).  Skjøndt  paavirket 
af  Sensualismen  søger  han  i  den  umiddelbare  Følelse,  i 
Samvittigheden,  en  medfødt  Kilde  til  Bevidsthed  om  Godt  og 
Ondt,  og  i  Modsætning  til  Materialismen  forfægter  ban  Aan- 
dens Forskjel  fra  Materien  ,  et  høieste  aandeligt  Væsens  Exi- 
stents  og  Menneskets  Frihed.  Han  deler  sin  Tidsalders  Stræ- 
ben efter  Natur ,  og  fordømmer  lidenskabelig  Culturen  som 
Naturens  Fordærvelse  ved  de  overflødige  Kræfters  Misbrug, 
som  Kilde  til  Luxus ,  Egennytte ,  Uretfærdighed ,  Ufrihed  og 
Ulighed.  Han  fordrer  (i  sin  Emile)  en  Opdragelse,  der  lader 
Individet  udvikle  sig  ved  sig  selv  som  Naturens  Discipel,  uden 
Hensyn  til  de  bestaaende  Sæder  og  Former ,  som  det  kun 
lærer  at  afskye.  Han  opstiller  (i  sin  Contrat  social)  Idealet  af 
en  Stat,  der,  som  fremgaaet  af  en  Samfundscontract  mellem 
Individerne,  skal  forene  Naturtilstandens  og  Samfundstilstandens 

Fordele  og  kuu  bar  de  uafliændelige  Menneskerettigheder :  Frihed 
og  Lighed  til  Maal,  idet  den  Enkelte,  der  træder  ind  i  den 
for  gjennem  Underordningen  at  vinde  dens  Beskyttelse ,  kun 
adlyder  den  al  Magt  omfattende  udelelige  Folke-Souverainetet, 
i  hvilken  han  selv  har  lige  Deel  med  alle  Andre,  og  om  han 
end  tvinges  til  at  adlyde  den  det  almene  Vel  tilsigtende,  ube- 
dragelige, almindelige  Villie  (la  volonté  générale),  kun  tvinges 
til  Frihed.  Han  forkynder  endelig  en  »Menneskets  Keligion«, 
(en  <'Katurens  og  Hjertets  Eeligion«),  der  kun  har  det  hoieste 
ubekjendte  Væsens  Existents,  Friheden,  Udødeligheden,  Tole- 
rancen ,  Humaniteten ,  og  den  af  al  Sædelighed  uafhængige 
«J)jå»  til  Indhold,  og  som  kun  i  Statens  Interesse  suppleres 
med  en  af  Statsmagten  fastsat  "Borgernes  Religion«,  hvis 
Dogmer  dog  nærmest  kun  ere  moralske  og  sociale.  Udtryk  for 
le  sentiment  de  sociabilité.  —  Rousseaus  væsentlige  Betydning 
er  den  at  have  opfattet  Friheden  som  Menneskets  Væsen,  og 
om  han  end  kun  opfatter  den  i  dens  Abstraction,  og  ligesaa- 
lidt  bestemmer  dens  Forhold  til  Gud  og  til  Naturens  Magt, 
som  han  kan  sondre  den  fra  eller  beskytte  den  mod  Vilkaar- 
ligheden,  saa  bliver  han  dog  ikke  blot  den  franske  Revolutions 
virksomme  Forbereder,  men  ogsaa  en  Forlober  for  den  dy- 
bere og  consequentere  ethiske  Idealisme,  som  Kant  begrunder. 


Den  dogmatiske  Idealisme  har  sin  blivende  Betyd- 
ning ved  at  have  fert  Tanken  tilbage  til  Si;ivbevidstheden  som 
Sandhedens  Eilde;  ved  at  have- hævdet  et  Apriorisk  i  Aanden 
som  activ;  ved  fra  Jeget  at  være  naaet  til  det  tænkende  Jegs 
uendelige  Væsen  og  idetmindste  at  have  stræbt  at  begribe 
dette  i  Enhed  med  Naturens  uendelige  Væsen,  og  endelig  ved 
directe  eller  indirecte  at  have  anerkjendt  det  Naturliges  Væ- 
sentlighed. Dens  væsentlige  Mangler  ere  allerede  i  det  Fore- 
gaaende  berørte.  De  ligge  i  den  ubeviste  Grundforudsætning, 
i  Dualismens  Uovervundethed,  i  Substantsbegrebets  Mangel  paa 
Dialektik    (idet  selv   hos  Leibnitz  den  immanente  Udviklings 

Form  ikke  begribes) ,  og  i  Methodens  ved  denne  Mangel  be- 
tingede Ufuldkommenhed.  Naar  vi  i  Tidsrummet  efter  Leib- 
nitz  see  den  dogmatiske  Idealisme ,  der  vil  fortsætte  og  ud- 
vikle hans  Tænkning,  trivialiseres  og  tabe  sig  i  det  Uphiloso- 
phiske,  saa  er  denne  Afslutning  netop  begrundet  i  Methodens 
ved  Substantsbegrebets  Eiendommelighed  betingede  Mangel. 
Idet  Substantsbegrebet ,  Tænkningens  umiddelbart  visse  Ud- 
gangspunkt, ikke  i  sig  selv  havde  en  levende  Udfoldelses  Mu- 
lighed, maatte  et  Apparat  af  Definitioner  og  Axiomer  postu- 
latsviis  optages,  ved  hvis  Hjælp  Tænkningen  kunde  skride  frem 
gjennem  Slutninger  i  mathematisk  Form,  hvis  Tankesammen- 
knytnings Nodvendighed  bliver  et  Billede  paa  Nødvendigheden 
i  Substantsens  postulerede  Activitet.  Men  idet  Begreberne  ikke 
vindes  ved  en  Deduction ,  men  postulatsviis  optages  som  et 
Givet,  som  ideæ  innatæ,  faae  de  Gyldighed  for  Tanken  i  en 
Forstandssondring,  i  deres  fixerede  Adskillelse,  og  i  denne  be- 
nyttes de  i  det  Forstandsræsonnement ,  der  indklædes  i  den 
mathem atiske  Form.  Selv  hos  Leibnitz ,  hvor  Monaden  sees 
som  Udviklingsprincip  og  hvor  Selvbevidsthedens  Væsen  bliver 
gjort  til  Gjenstand  for  en  skarpere  Analyse,  bliver,  idet  Ud- 
viklingens Form  ikke  begribes,  den  immanente  Udfoldelse 
ikke  erkjendes ,  Udvorteshedsforholdet  mellem  Begreberne  be- 
varet og  Tankebevægelsens  Form  bliver  hos  ham  ikke  væsentlig 
forskjeilig  fra  Spinozas.  Men  i  hiin  Sondring  blive  Tankerne 
endelige  og  abstracte ,  og  Philosopbien  bliver  en  Forstands- 
metaphysik,  der  maa  ende  i  det  Uphilosopliiske.  Under  den 
dogmatiske  Idealismes  Udvikling  maa  Uendeligheden ,  der  fra 
Begyndelsen  af  skjulte  over  Endeligheden,  trænges  tilbage  og 
det  Endelige  faae  Overmagt ,  saaledes  som  vi  saae  det  i  Op- 
lysningsperioden.  En  Tankens  Stromning,  i  hvilken  de  ende- 
lige, abstracte  Tanker  gik  sammen  til  en  indholdsrig,  concret 
Tanke-Enhed,  er  paa  dette  Standpunkt  udelukket  ved  Grund- 
begrebets Ubevægelighed. 

Naar   denne  Endcliggjorelse   af  Tankerne  viser   hen    paa 

Nedvendigheden  af  en  anden  Form  af  Idealismen ,  saa  vises 
der  ogsaa  hen  til  en  saadan  ved  Grundforudsætningens  Usik- 
kerhed. I  den  dogmatiske  Idealisme  var  det ,  der  gav  den 
Dogmatismens  Charakteer,  den  Videns  Umiddelbarhed,  der  var 
begrundet,  ikke,  som  hos  Grækerne,  i  Tilværelsesmodsætnin- 
gernes  umiddelbare  Harmonie ,  men  deels  i  den  individuelle 
Tankes ,  al  Skepsis  udelukkende  umiddelbare  Enhed  med  den 
absolute,  uendelige  Substants,  i  hvilken  den  medes  med  Na- 
turen; deels  deri,  at  under  Aandens  og  Naturens  Modsætning 
Accenten  saaledes,  bevidst  eller  ubevidst,  er  lagt  paa  det  Ideelle, 
at  dette,  som  det  Absolutes  primitive  Væsensbestemthed,  i  sin 
Overgriben  over  Modsætningen  implicite  har  Totalitetens  Be- 
stemthed i  sig,  og  i  den  klare  og  tydelige  Tænkning  sees  som 
umiddelbart  udtrykkende  Modsætningens  Væsen  i  sine  Former. 
Men  idet  Dualismen  i  Virkeligheden  er  uophævet ,  selv  der 
hvor  Modsætningerne  danne  Paralleler  indenfor  den  uendelige 
Substantses  Enhed,  saa  maa  Modsætningen  gjøre  sig  gjældende 
som  Modsætning,  og  den  umiddelbare  Vished  maa  trws  af 
en  Tvivl  om  Muligheden  af  en  Erkjenden  af  det  fra  Tanken 
sondrede  Objective,  —  hvilken  Tvivl  saa  ogsaa,  idet  Tankens 
Endelighed  træder  frem  i  Sondringen ,  vil  fere  til  Tvivl  om 
Muligheden  af  en  Erkjendelse  af  Principet  i  dets  Uendelighed. 
Fra  Problemet  om  Tankens  Forhold  til  det  Objective,  det  Reale, 
gaaer  den  Form  af  Idealismen  ud,  der  afløser  den  dogmatiske: 
den  kritiske  Idealisme.  Idealismen  naaer,  paa  det  Punkt,  hvor 
den  fra  Realismen  udgaaende  Skepsis  ligesom  vækker  den  af 
dens  dogmatiske  Slummer,  til  denne  nye  Form  ved  atter  at 
gaae  tilbage  til  Selvbevidstheden ,  til  hvilken  Descartes  havde 
viist  hen,  og  hvis  Væreform  Leibnitz  havde  angivet.  Den  bli- 
ver kritisk  Idealisme  idet  Tanken  vender  sig  fra  Gjenstanden 
mod  sig  selv ,  idet  den  gjør  Dogmatismens  Forudsætning  til 
Problem  ,  og  vil  lose  dette  Problem  gjennem  en  kritisk  Prø- 
velse af  Erkjendelsesevnen,  gjennem  en  Analyse  af  Bevidsthedens 
Indhold,    der,    idet  den   hævder  Aanden   det  den    oprindelig 

Tilhørende,  gjennem  den  rette  Sondring  mellem  Erkjendelsens 
Factorer  skal  bestemme  Forholdet  til  Objectet. 

II.     Den  kritiske  Idealisme. 

1.  Kant. 
Immanuel  Kant  (Cant)  er  født  1724  i  Konigsberg, 
hvortil  Familien  var  indvandret  fra  Skotland.  Efterat  have 
gjennemgaaet  Gymnasiet  i  sin  Fodeby,  kom  han  1740  til  Uni- 
versitetet, hvor  han  studerede  Philosophie,  Mathematik,  Physik 
og  Theologie.  Ved  Physikeren  Knutzen  blev  han  nøie  be- 
kjendt  med  Newtons  Skrifter;  de  philosophiske  Forelæsninger 
førte  ham  ind  i  den  wolfliske  Philosophie.  Da  han  1746 
havde  endt  sine  Universitetsstudier,  tilbragte  han  en  Kække 
af  Aar  som  Huuslærer  paa  forskjellige  Steder  i  Nærheden  af 
Konigsberg;  forst  1755  habiliterede  han  sig  som  Privatdocent 
ved  Universitetet  der,  og  holdt  som  saadan  Forelæsninger  over 
Logik,  Metaphysik,  Moral,  naturlig  Theologie,  philosophisk 
Encyclopædie ,  Mathematik ,  Physik ,  physisk  Geographie  og 
Anthropologie.  Forholdene  under  Syvaarskrigen  gjorde  Kants 
Stilling  ved  Universitetet  vanskelig,  og  først  i  1770  opnaaede 
han  et  Professorat  i  Logik  og  Metaphysik  efterat  han  nogle 
Aar  iforveien  var  bleven  udnævnt  til  Underbibliothekar  med 
en  aarlig  Gage  af  62  Thaier.  Som  Professor  udfoldede  Kant 
en  stor  Virksomhed;  hans  Forelæsninger,  der  vare  klare 
og  vækkende ,  samlede  en  talrig  Tilbørerkreds ,  og  ved  sin 
Kritik  der  reinen  Vernunft  (1781)  hævdede  han  sig  Pladsen 
som  Fører  for  en  ny  philosophisk  Retning,  til  hvilken  en  talrig 
Skole  hurtig  sluttede  sig.  De  forskjellige  philosophiske  Be- 
vægelser i  Tydskland,  England,  Skotland  og  Frankrig  fulgte 
han  bestandig  med  levende  Interesse,  og  Hume's  og  Rousseaus 
Skrifter  udøvede  navnlig  en  stærk  Indvirkning  paa  ham. 
Under  Pietisten  Wollners  Bestyrelse  af  Cultusministeriet  kom 
Kant  i  en  Conflict  med  Regeringen  ved  Udgivelsen  af  sit 
Skrift:    «die  Religion  innerhalb  der  Grenzen  der  biossen  Ver- 

nunft').  Kant  beskyldtes  for  « Forvanskning  og  Nedværdigelse 
af  mange  af  den  bellige  Skrifts  og  Cbristendommens  Hoved- 
og  Grundlærdomme«  ,  og  Idet  blev  ham  paalagt,  at  anvende 
sin  Anseelse  og  sine  Talenter  til  Bedste  for  "de  landsfaderlige 
Intentioner'),  ligesom  det  blev  befalet  samtlige  theologiske  og 
philosophiske  Lærere  ved  Universitetet,  ikke  at  læse  over  det 
nævnte  Skrift.  Kant  erklærede ,  da  han  ikke  vilde  fornægte 
sin  Overbevisning,  forat  imødekomme  hine  "Intentioner",  at 
han  <'Som  tro  Undersaat«,  vilde  tie  og  for  Fremtiden  undlade 
at  holde  Forelæsninger  eller  udgive  Skrifter  om  Religionen. 
Indtil  1797  fortsatte  Kant  sin  Docentvirksomhed;  fra  den  Tid 
af  nødte  tiltagende  Alderdomssvaghed  ham  til  at  opgive  den. 
Han  døde  i  sit  80de  Aar:  1804.  Grundtrækkene  i  hans  Per- 
sonlighed var  et  ægte,  af  sædelig  Alvor  gjennemtrængt ,  Fri- 
hedssind,  en  ubetinget  Kedelighed  og  Sandhedskjærlighed ,  og 
en  stræng  og  samvittighedsfuld  Pligtopfyldelse. 

Til  sit  eiendommelige  philosophiske  Standpunkt  naaede 
Kant  først  efter  en  lang  Udvilding.  Det  er  først  fuldstændig 
udpræget  i  haus  Kritik  der  reinen  Vernunft,  der  udkom  1781, 
og  den  første  afgj ørende  Antydning  af  det  fmdes  i  en  Afhand- 
ling, der  er  skreven  1770  i  Anledning  af  hans  Tiltrædelse  af 
Professoratet  i  Philosophie ,  medens  i  Kants  «Tråume  eines 
Geistersehers«  (1766)  allerede  Tvivlen  om  den  hele  tidligere 
Metaphysiks  Gyldighed  kommer  frem.  I  de  talrige  Skrifter, 
der  ligge  forud  for  det  sidstnævnte ,  staaer  Kant  endnu  i  det 
Hele  paa  den  leibnitz - wolffiske  Philosophies  Grund,  om  han 
end  i  det  Enkelte  forlader  den  under  Paavirkning  deels  af  sin 
Tids  Ph5^sik  og  Astronomie,  deels  af  den  empiristiske  og  skep- 
tiske Philosophie.  Af  Skrifterne  fra  denne  Periode  nævne  vi 
kun:  cAllgeraeine  Naturgeschichte  und  Theorie  des  Himmels 
(1755),  i  hvilken  Kant  opstiller  en  Hypothese  om  vort  Sol- 
systems Tilblivelse  og  om  Oprindelsen  til  Planeternes  Tangen- 
tialbevægelse ,  der  i  Hovedsagen  stemmer  overens  med  den 
mere  udførte  og  strængere  mathematisk  begrundede  hos  La- 
place;  —  Versuch,    den  Begrifi  der  negativen  Grossen  in  die 


139 


"Weltweisheit  einzufiihren  (1763);  —  Der  einzig  niogliche  Bo- 
"weisgrund  zu  einer  Demonstration  des  Daseyns  Gottes  (1768); 
—  Untersuchung  iiber  die  Deutlichkeit  der  Grundsåtze  der 
natiirlichen  Theologie  und  Moral  (1764);  —  Beobachtungen 
iiber  das  Gefiihl  des  Schonen  und  Erhabenen  (1764).  I  Kants 
ovenfor  berørte  Tiltrædelsesskrift:  De  mundi  sensibilis  atque 
intelligibilis  formå  et  principiis  (1770)  er  hans  eiendommelige 
Standpunkt  antydet  derved  at  Kummet  og  Tiden:  Sandsever- 
denens  Former,  opfattes  som  subjective,  og  det  Sandselige  som 
Phænomen;  hvorimod  Kategorierne  endnu  opfattes  som  objectiv 
gyldige  og  en  Erkjendelse  af  det  Intelligible  efter  dets  Væsen 
statueres.  Efterat  Kritik  der  reinen  Vernunft,  Kants 
epochegjørende  Værk,  var  udkommet  1781.  (2den  omarbeidede 
Udgave  udkom  1787),  fulgte  de  andre  Skrifter,  i  hvilke  hans 
eiendommelige  Lære  gjennem førtes,  hurtig  paa  hinanden.  1783 
udkom  hans  Prolegomena  zu  einer  jeden  klinftigen  Metaphysik, 
die  als  Wissenschaft  wird  auftreten  konnen;  1785  hans  Grund- 
legung  zur  Metaphysik  der  Sitten;  1786:  Metaphysische  An- 
fangsgriinde  der  Natunvissenschaft:  1788:  Kritik  der  prakti- 
scher  Vernunft;  1790:  Kritik  der  Urtheilskraft ;  1793:  die  Re- 
ligion innerhalb  der  Grenzen  der  biossen  Vernunft;  1797:  Me- 
taphysische Anfangsgriinde  der  Eechtslehre ,  og:  Metaphy- 
sische Anfangsgriinde  der  Tugendlehre  (samlede  under  Ti- 
telen: Metaphysik  der  Sitten,  l.~2.  Theil).  Af  mindre  eller 
mere  peripheriske  Skrifter  fra  denne  Periode  nævne  vi:  Ideen 
zu  einer  allgemeinen  Geschichte  der  Menschhoit  in  weltbiir- 
gerlicher  Absicht  (1794),  Afhandlingen:  zum  ewigen  Frieden 
(1795);  der  Streit  des  Facultåten  (1798)  og  Anthropologien 
(1798).  Af  Disciple  af  Kant  ere  endnu  i  hans  sidste 
Leveaar  hans  Logik  (1800),  hans  physiske  Gcographie  (2  Bind, 
1802—1803)  og  hans  Pædagogik  (1803)  udgivne.  Sildigere 
ere  hans  Forelæsninger  over  philosophisk  Religionslære  (1817) 
og  over  Metaphysik  (1831)  offentliggjorte.  I  de  samlede  Ud- 
gaver af  Kants  Skrifter  lindes  talrige  Breve  fra  ham  ,  tildeels 
af  betydelig  Interesse. 

Det  er  den  dogmatiske  Idealismes  Slutningsformer  og  den 
realististiske  Rækkes  skeptiske  Forgrening,  der  som  de  umid- 
delbare historiske  Forudsætninger  betinge  Kants  eiendommelige 
Philosophies  Form  og  Charakteer.  Wolffianismen  var  den  phi- 
losophiske  Skole,  fra  hvilken  Kant  oprindelig  var  udgaaet;  han 
staaer  Oplysningsperiodens  betydeligste  Repræsentanter  nær  i 
sin  Aandsretning,  navnlig  i  Opfattelsen  af  det  Religiøses  For- 
hold til  det  Sædelige;  men  tillige  er  han  bleven  paavirket  af 
de  idealistiske  Tænkere  i  Frankrig  og  Skotland ,  og  han  har 
med  Interesse  fulgt  Realismens  Udvikling.  Dennes  materiali- 
stiske Consequents  virker  dog  kun  frastødende  paa  ham,  men 
dens  skeptiske  Consequents  giver  ham  et  afgjøronde  Incita- 
ment. Det  var  efter  hans  eget  Udsagn  Hume,  der  ved  sin 
Undersøgelse  af  Causalitetsbegrebet  vakte  ham  af  hans  "dog- 
matiske Slummer«,  og  tvang  ham  til  at  gjore  Erkjendelses- 
problemet,  som  Dogmatismen  havde  oversprunget,  til  Gjenstand 
for  en  indtrængende  kritisk  Undersogelse.  Ved  sin  Analyse 
af  Causalitetsbegrebets  Genesis  var  Hume  bleven  ført  til  at 
benægte  al  nødvendig  og  almeengyldig  synthetisk  Erkjendelse; 
vor  aprioriske  Erkjendelse  var  bleven  indskrænket  til  de  iden- 
tiske Sætninger.  Aanden ,  hvis  Spontaneitet  var  nægtet, 
havde  intet  den  oprindelig  tilhørende ,  af  dens  active  Væsen 
fremgaaende  Indhold;  den  skulde  blot  sætte  et  Givet  i  Forhold, 
ikke  selv  være  frembringende. 

Fra  dette  afgj ørende  Punkt  gaaer  Kant  nu  ud  i  sin 
Kritik  der  reinen  Vernunft,  hvis  Opgave  er,  gjennem  en 
Undersøgelse  af  Erkjendelsesevnen  at  bestemme  vor  Erkjen- 
delses  Udspring,  Omfang  og  Grændser,  og  at  finde  Svaret  paa 
det  Spørgsmaal,  ved  hvilket  der  vises  tilbage  til  Hume's  Un- 
dersøgelser: «ere  synthetiske  Domme  a  priori  mulige, 
og  hvorledes  ere  de  mulige?« 

Hvad  der  er  sammentrængt  i  dette  Kants  Grundsporgs- 
maal  bliver  tydehgt  naar  vi  analysere  de  enkelte  Udtryk.  Der 
spørges  om  Domme,  ikke  om  Begreber,  fordi  forst  Dommen 
som  Udsagn,  ikke  det  isolerede  Begreb,  indeholder  en  Erkjen- 

delse.  Der  spørges  om  synthetiske  Domme,  o:  om  Domme, 
hvis  Prædicat,  uagtet  det  staaer  i  en  Forbindelse  med  Sub- 
jectet,  ikke  ligger  i  Subjectets  Begreb  (f.  Ex.  »alle  Legemer 
ere  tunge«),  fordi  kun  saadanne  Domme  nidvide«  vor  Erkjen- 
delse,  give  den  et  nyt  Indhold,  medens  de  analytiske  Domme: 
"■Forklaringsdommeue"  (f.  Ex.:  »alle  Legemer  ere  udstrakte«. 
jfr.  Descartes's  Begreb  om  Materien),  der  kun  ere  en  Anven- 
delse af  Identitets-  og  Contradictionsprincipet ,  i  Prædicatet 
kun  udsige  hvad  der  er  identisk  med  Subjectet  eller  ved  en 
Sondring  af  dets  Indhold  findes  som  allerede  indeholdt  i  det. 
Der  spørges  endelig  om  synthetiske  Domme  a  priori  fordi 
kun  de  aprioriske  o:  de  af  Erfaringen  uafhængige  Domme, 
indeslutte  Almeengyldighed  og  Nødvendighed,  medens  de  apo- 
sterioriske  o:  Erfaringsdommene ,  mangle  denne  Charakteer. 
Af  Muligheden  af  synthetiske  Domme  a  priori  afhænger  altsaa 
Muligheden  af  en  saadan  af  Erfaringen  uafhængig,  indholdsrig, 
ved  Nødvendighedens  og  Almeengyldighedens  Præg  bestemt, 
apriorisk  Videnskab,  en  Metaphysik  i  Ordets  videre  Betyd- 
ning *j,  som  Hume  havde  gjort  tvivlsom.  Paa  Charakteren  af 
en  saadan  apriorisk  Videnskab  gjore  flere  Videnskaber  For- 
dring, og  Kants  Grundsporgsmaal  indeslutter  Spørgsmaalet  om 
deres  Fordrings  Gyldighed.  Der  bliver  at  sporge  om  Mulig- 
heden af  en  reen  Mathematik,  af  en  reen  Naturvidenskab  og 
af  en  Metaphysik  (i  snævrere  Forstand).  Med  Hensyn  til  de 
to  første  Videnskaber,  hvis  Existents  garanteres  deels  ved  deres 
indre  Evidents ,  deels  ved  Stadfæstelsen  ved  Erfaringen ,  kan 
Spørgsmaalet  strax  blive:  hvorledes  ere  de  mulige?  En  Me- 
taphysik existerer  vel  ogsaa  factisk,  og  forsaavidt  kunde  det 
synes,  at  der  ogsaa  her  strax  kunde  spørges:   hvorledes?    men 


*)  Ved  Metaphysiken  i  videre  Forstand  forstaaer  Kant  den  rene  For- 
uuftvidenskab  overbovedet ,  Indbegrebet  af  alle  de  Læresætninger, 
der  af  aprioriske  Begreber  udlede  en  real  Erkjendelse  o:  en  Erkjen- 
delse ,  der  angaaer  en  bestemt  Gjenstand  (ikke,  som  Logikeu,  blot 
vor  Tænknings  Former).  Ved  Metaphysiken  i  snævrere  Forstand 
forstaaer  ban  den  videnskabelige  Erkjendelse  af  det  Oversandselige. 

Metaphysiken  har  ikke  en  saadan  uanfægtet  Gyldighed  som  de 
to  andre  Videnskaber,  og  Sporgsmaalet  med  Hensyn  til  den 
maa  derfor  lyde:  om  Metaphysiken  er  mulig  som  Viden- 
skab, og  isaafald:  hvorledes?  og  i  hvilken  Form?  Til  disse 
Spørgsmaal  svare  Hovedafdelingerne  i  Kants  Kritik  der  reinen 
Vernunffc,  der  underkaster  Grundproblemet  en  «transscen- 
d ental«  Undersøgelse  o:  en  saadan,  der  ikke  angaaer  Gjen- 
standene,  men  Betingelserne  for  Muligheden  af  en  apriorisk 
Erkjendelse  af  disse. 

Løsningen  af  sit  Problem  søger  Kant  nu  ad  den  Vei,  at 
han  skarpt  sondrer  mellem  det,  der  i  vor  Erkjendelse  som  et 
udenfra  Givet  hidrører  fra  Objectet,  og  det,  der  er  Subjectets 
oprindelige  Eiendom,  begrundet  i  dets  Erkjendelsesvirksomheds 
Natur,  udtrykkende  dens  Love.  Denne  Sondring  gjennem- 
føres  ved  i  al  Erkjendelse  at  skjelne  mellem  Stoffet  som  det 
empirisk  Givne  og  Formerne  som  det  Aprioriske,  der  til- 
hører Aanden,  og  under  deres  Enhed  sammenfatte  det  Givnes 
Mangfoldighed.  Kant  indrømmer  Erfaringsphilosophien ,  at 
al  vor  Erkjendelse  historisk  begynder  med  Empirie ,  og  at 
Aanden,  hvad  Leibnitz  havde  benægtet,  har  en  Keceptivi- 
tetens  Side;  men  i  Modsætning  til  den  Paastand,  at  al  vor 
Erkjpndelse  skulde  hidrøre  fra  Erfaringen  alene ,  hævder  han 
Aandens  Selvvirksomhed  som  Kilde  til  aprioriske  Former  for 
vor  Sandsning,  vor  Forstand  og  vor  Fornuft:  til  aprioriske 
Anskuelser,  Kategorier  og  Ideer. 


I  Fornuftkritikens  første  Hoveddeel:  den  transscen- 
d  en  tale  Æsthetik  (Læren  om  Sands  e-Erkj  endelsen)  un- 
dersøger Kant  den  ene  af  vor  Erkjendelses  «to  Stammer«: 
den  receptive  Sandselighed,  Evnen  til  Anskuelser  (umiddel- 
bare Enkeltforestillinger).  Hiin  Grundsondring  mellem  Stof  og 
Form  træder  her  første  Gang  frem  idet  i  den  sandselige  An- 
skuelse, i  Enkeltforestillingen ,  dens  Materie  o:  det  ved  For- 
nemmelsen ,    ved  Gjenstandens  Indvirkning   paa  vor   Forestil- 

lingsevne,  givne  Materiale,  der  er  et  Mangfoldigt,  Empirisk 
og  Aposteriorisk ,  sondres  fra  den  Form ,  ved  hvilken  dette 
Mangfoldige  er  sammenordnet  til  en  Enhed,  og  idet  det  accen- 
tueres ,  at  denne  Form  som  det ,  der  ordner  Fornemmelses- 
elementerne,  ikke  selv  kan  være  Fornemmelse,  men  maa  til- 
høre Aandeu  som  et  Apriorisk,  der  er  immanent  i  Sindet  og 
er  beredt  til  i  sig  at  optage  Stoffet  og  afgive  Kormen  for 
dets  Orden.  I  enhver  Anskuelse  er  der  altsaa  et  rent  o:  et 
af  Erfaringen  uafhængigt  Element,  og  derved  er  Muligheden 
given  til  at  abstrahere  fra  alt  Empirisk.  Abstractionens  Rest 
er  da  det  i  Anskuelsen  Aprioriske  o:  det,  som  Sandseligheden 
a  priori  bidrager  til  Anskuelsen,  Anskuelsens  subjective  Betin- 
gelser: Kumme t  og  Tiden.  Rummet  er  Formen  for  den 
ydre  Sands,  Tiden  for  den  indre  (o:  Anskuelsen  af  os  selv  og 
vor  indre  Tilstand)  og  middelbart  ogsaa  for  den  ydre,  idet  alle 
Forestillinger,  som  Bestemmelser  af  Sindet,  here  til  den  indre 
Tilstand.  Begge  ere  de  aprioriske  og  nødvendige  An- 
skuelser, ikke  Begreber.  At  de  ere  Anskuelser,  fremgaaer 
deraf,  at  Begrebet  er  et  Almeent,  der  altid  samm^enfatter  det 
Enkelte,  hvis  Kjendemærke  det  bliver,  under  sig,  medens 
Tid  og  Rum  ere  Enkeltforestillinger,  der  indbefatte  de  enkelte 
Rum  og  Tider  som  Dele  i  sig.  At  de  ere  aprioriske  An- 
skuelser, viser  sig  derved,  at  Forestillingen  om  dem  ikke  kan 
være  os  given  ved  Iagttagelsen  af  Coexistents  og  Succession, 
da  disse  Forhold  forudsætte  Rum  og  Tid ,  og  at  den  over- 
hovedet ikke  kan  være  laant  fra  Erfaringen ,  fordi  Rums-  og 
Tidsanskuelsen  netop  er  Betingelsen  for  at  en  Erfaring  over- 
hovedet kan  gjores,  at  et  Object  kan  blive  til  for  os.  At  de 
ere  nødvendige  Anskuelser,  viser  sig  derved,  at  det  er  umu- 
ligt at  abstrahere  fra  dem  medens  der  kan  abstraheres  fra 
alt  Empirisk.  Det,  at  de  ere  rene  Anskuelser  a  priori  ind- 
lyser ogsaa  deraf,  at  man  angaaende  dem  i  apodiktisk  Form 
kan  bestemme  jMeget  a  priori ,  opstille  Sætninger  med  den 
ubetingede  Almindeligheds  og  Nødvendigheds  Præg,  f.  Ex.  at 
Rummet  maa  have  tre  Dimensioner,  hvad  der  vilde  være  umu- 

ligt,  hvis  de  havde  en  empirisk  Oprindelse.  Men  lieraf  følger 
saa  tillige,  at  de  kun.ere  subjective  Former,  at  de  ikke 
kunne  være  Tingene  immanente.  Som  aprioriske  og  subjective 
begrunde  de  Muligheden  af  en  reen  Mathematik;  thi  Sub- 
jectet,  der  har  disse  Former  i  sig  a  priori,  kan  ogsaa  a  priori 
jøse  saadanne  synthetiske  Bestemmelser  af  sig,  der  maae  have 
almeen  Gyldighed  for  Alt,  hvad  der  kan  subsumeres  under 
hine  Former  og  bestemmes  ved  dem.  Netop  i  Anskuelsen 
ligger  Muligheden  af,  at  de  aprioriske  Domme  kunne  blive 
synthetiske,  hvilket  de  ikke  vilde  kunne  ved  anskuelseslase 
Begreber  alene.  Alle  de  Sætninger,  der  blot  angaae" For- 
merne for  den  sandselige  Anskuelse,  maae  være  gyldige  for 
Sandsegjenstandene ,  men  saadanne  Sætninger  ere  netop  de 
rene  mathematiske  Sætninger.  De  geometriske  Sætninger  hvile, 
efter  Kant,  paa  Anskuelsen  af  Rummet,  de  arithmetiske  paa 
Anskuelsen  af  Tiden ;  alle  ere  de  efter  hans  Opfattelse  synthe- 
tiske Sætninger. 

Men  deraf,  at  hine  Former  kun  have  subjectiv  Betyd- 
ning, følger  den  væsentlige  Consequents,  at  de  kun  have  Gyl- 
dighed for  Phænomenet  o:  for  Tingen,  saaledes  som  den 
viser  sig  i  vor  Opfattelse,  ikke  for  Tingen  i  og  for  sig 
(das  Ding  an  sich)  o:  for  det  vor  Fornemmelse  Paavirkende, 
saaledes  som  det  er  bortseet  fra  vor  Anskuelse.  Som  saadant 
er  det  rumløst  og  tidløst ,  overhovedet  ikke  bestemt  ved  vor 
Erkjendelses  Former.  Kun  Phænomenet,  der  altid  maa  vise 
sig  for  os  i  hine  Former,  er  Gjenstand  for  Sandsen,  den  ydre 
og  den  indre ,  kun  paa  det  finde  Mathematikens  Love  deres 
Anvendelse.  Denne  Anskuelse  betegner  Kant  som  kritisk 
eller  transscendental  Idealisme.  Den  nægter  ikke  Tin- 
genes Existents ,  der  netop  statueres  som  nødvendig  for  For- 
nemmelsens Tilbliven,  men  den  fastholder,  at  Tingene  kun 
ere  for  os  i  vor  Forestillings  Former,  og  at  de  forvandles  ved 
Optagelsen  i  disse  kun  subjective  Former,  og  om  Tingenes 
Beskaffenhed  udsiger  den  derfor  kun  det  Negative:  at  de  ikke 

existere  i  Phænomenets  Bestemmelser:    i  Kummets  og  Tidens 
Bestemmelser. 

Den  transscendentale  Æstlietiks  Resultat  kan  altsaa  sam- 
menfattes saaledes:  med  Hensyn  til  Phæn  om  enerne  som 
rums-  og  tidsbestemte  ere  sy nt li  etiske  Domme  a  priori 
mulige  fordi  Rum  og  Tid  ere  rene  Anskuelser  a  priori 
o:  med  Hensyn  til  Phænomenerne  er  en  reen  Mathematik 
mulig. 


Fornuftkritikens  anden  Deel:  den  transscendentale 
Logik,  underkaster  Tænkningen  en  lignende  Undersøgelse, 
som  den  transscendentale  Æsthetik  havde  underkastet  Sandse- 
evnen.  Den  transscendentale  Logik  deler  sig  atter  i  to  Afsnit : 
den  transscendentale  Analytik  og  den  transscendentale  Dia- 
lectik.  Hiin  omhandler  Forstanden,  denne  Fornuften. 
Tænkeevnen  bestemmes  i  Forhold  til  Sandsniugen  saaledes,  at 
hiin  repræsenterer  Aandens  Spontaneitet,  denne  dens  Recepti- 
vitet. Sandsningen  gav  os,  idet  \i  afficeredes  af  Tingene, 
Anskuelser,  Enkeltforestillinger.  Tænkningen  giver  os  forst, 
idet  den  sammenfatter  og  forbinder  Anskuelserne ,  Begreber, 
Almeenforestillinger.  Ligesom  Sandsningen  formede  det  gjen- 
nem  Affectionen  givne  Stof  til  en  Enhed,  saaledes  former 
Tænkningen  de  ved  Sandsningen  givne  Anskuelser ,  idet  den 
ved  sine  Functioner  ordner  forskjellige  Forestillinger  ind 
under  en  almeen,  og  saaledes  danner  den  Domme.  Og  den 
Tænkniugsform,    der  yttrer  sig  i   Dommen,    er  Forstanden. 

Undersøgelsen  om  det  Aprioriske  i  Tænkningen  bliver  da 
først  en  Undersøgelse  af  Forstandens  rene  Former,  de 
rene  Forstandsbegreber,  der  skulle  muliggjøre  en  apriorisk  For- 
standserkjendelse.  Disse  rene  Former  maae ,  da  Forstanden 
er  Evnen  til  at  dømme,  blive  Formerne  for  de  Forbindelser, 
i  hvilke  det  i  Anskuelsen  givne  Stof,  Dommens  Materie,  bringes: 
Synthesens  Former,  som  Forstanden  anvender  paa  Indholdet. 
Seer  man  nu  bort  fra  Dommenes  Materie  (Subjectets  og  Præ- 

dicatets  Indhold)  og  betragter  man  dem  kun  med  Hensyn  til 
deres  Forstandsform,  saa  finder  man,  at  de  kunne  henfores  til 
12  Arter,  der  samles  under  4  Classer.  Efter  Qua n titeten 
ere  nemlig  Dommene  enkelte,  særegne  eller  almindelige;  efter 
Qualiteten  bekræftende,  benægtende  eller  uendelige;  efter 
Kelationen  kategoriske,  hypothetiske  eller  disjunctive;  efter 
Modaliteten  problematiske,  assertoriske  eller  apodiktiske. 
Disse  Forskjelle  angaae  ikke  Dommens  Materie,  der  er  tagen 
fra  det  Empiriske,  men  netop  kun  Synthesens  Form,  og  kunne 
derfor  kun  have  deres  Grund  i  visse,  af  det  Empiriske  uaf- 
hængige, Forstanden  immanente  Normer  for  Subjectets  Sub- 
sumtion under  Prædicatet  i  Dommen.  I  hver  af  de  12  Arter 
Domme  (som  Kant  uden  nogen  Deduction  optager  fra  den 
gængse  Logik)  er  Synthesens  Handling  forskjellig;  for  hver 
ligger  der  derfor  et  andet  Synthesens  Princip  til  Grund.  Disse 
forskjellige  Principer  kalder  Kant  rene  Begreber,  rene  Stamme- 
begreber,  eller  Kategorier.  Af  saadanne  blive  der  da,  som 
svarende  til  de  12  Arter  af  Domme:  under  Quantitetens 
Classe  Kategorierne  Enhed,  Flerhed  og  Alhed;  under  Quali- 
tetens:  Kealitet ,  Negation  og  Limitation;  under  Relatio- 
nens: Substantialitet  og  Inhærents,  Causalitet  og  Dependents, 
og  Vexelvirkniug;  under  Modalitetens:  Mulighed  og  Umu- 
lighed, Virkelighed  og  Ikke- Væren,  Nødvendighed  og  Tilfæl- 
dighed. Af  disse  Grundbegreber ,  af  hvilke  det  tredie  i  hver 
Classe  fremgaaer  af  de  to  foregaaen  des  Forbindelse ,  maatte 
et  fuldstændigt  Transscendentalphilosophiens  System  aflede  de 
andre  i  dem  givne  aprioriske  Forstandsbegreber:  f.  Ex.  af 
Causalitetsbegrebet  Begreberne  Kraft,  Handlen,  Liden  o.  s.  v. 

Alle  disse  Former  for  Tankens  forbindende  Virksomhed 
forer  Kant  tilbage  til  eet  Udspring  uden  dog  at  paavise  deres 
Fremgaaen  deraf.  I  Alt,  hvad  der  opriiidelig  tilhører  Aanden,- 
er  der  en  Yttring  af  Spoutaneiteten,  en  Sammenfatten  til  Enhed. 
Allerede  ved  Anskuelsens  Former:  Rummet  og  Tiden,  sam- 
ledes ved  en  Aandens  Virksomhed  det  sandselige  Indtryks 
empiriske  Mangfoldighed  til  Anskuelsens  Enhed;    Forstandens 

Former:    Kategorierne,    sammenknytte   Anskuelserne    til    en 
Tanke-Enhed,  og  vi  ville  see,  at  Fornuftens  Former:   Ideerne, 
atter    sammenknytte  Forstandens   Erkjendelser  til  en   høieste, 
altomfattende  Enhed.      Men  alle  disse  Enheds\irksomheder  og 
alle  disse  Spontaneitetens  Yttringer  vise  tilbage  til  et  fælleds 
Udspring ,    til   et  sidste  Enhedspunkt ,    en  sidste  Activitetens 
Kilde,  og  denne  finder  Kant  i  Selvbevidsthedens  oprin- 
delige Enhed,    i  det,    han  kalder  den  transscendentale 
—  ikke-empiriske  —  Apperception,  Selvbevidsthedens  op- 
rindelige Synthese.      Denne  transscendentale  Apperception, 
der  ikke  har  noget  empirisk  Indhold ,    men   kun  er  den  Selv- 
bevidsthedens Grundform:   jeg  tænker,   jeg  er,    der  er  Forud- 
sætningen for  al  empirisk  Bevidsthed  om  mig  selv,  ligesom  de 
afledede  Former  ere  det  for  al  Erkjendelse  af  Gjenstanden,   er 
en  Selvbevidsthed,  der  gaaer  forud  for  al  Erfaring.    Den  em- 
piriske Apperception,    Bevidstheden    om  Selvet  som  udfyldt 
med  et  empirisk  Indhold,  er  kun  en  passiv  Perciperen  ved  den 
indre  Sands  af  vore  indre  Tilstande,  af  os  selv  som  Phæ no- 
men.    Den  rene  Apperception  derimod  er  en  reen  Spontanei- 
tetens Aet ,    og  har  derfor  slet  Intet  at  gjore  med  Sandselig- 
heden,  altsaa  ikke  heller  med  dennes  mangfoldige  Indhold,  med 
vort  phænomenale  Jegs  mangfoldige  vexlende  Tilstande;    men 
indeholder  kun  dette:  at  jeg  er,  ikke  en  Bestemmelse  af  denne 
Værens  Hvad;  thi  det,  at:  jeg  er,  er  ligt  med:  jeg  tænker, 
skal  ikke  give  Væren  et  Erkjendelses-Indhold  ,    da  dette:  jeg 
tænker,  kun  betegner  Tankens  abstracte  Form,  der  i  sig  bærer 
al  Erkjendelses  Mulighed,  men  ingen  Erkjendelsens  Virkelighed. 
Denne  Selvbevidsthedens  primitive  Enhed  er  som  de  aprioriske 
Formers  Kilde  Kilden  til  den  Enhed,  ved  hvilken  Fornemmel- 
sens Mangfoldige  forst  bliver  til  Gjenstandens  Enhed,   og  den 
er  Kilden  til  Enheden  af  de  flere  Gjenstande,  Forstanden  for- 
binder.     Idet  Kategorierne   ere  dens  Forbindelsesformer ,    ere 
de    berettigede    til    at    anvendes  paa  det,    der   kun    er    til 
ved  den :    Gjenstanden  som   Gjenstand ,    og  Gjenstanden   som 
Erfaringsobject   o:  som    bestemt    ved    den    Forbindelsens 

objective  Gyldighed  o:  ved  den  Almeengyldighed  og  Nad- 
vendighed,  ved  den  Lovmæssighed,  der  kun  er  ved  hiin  op- 
rindelige Enheds  Tankeformer,  og  som  adskiller  sig  fra  Iagt- 
tagelsens, paa  Fornemmelsen  støttede  empiriske  Sammen- 
knytning, der  kun  giver  empiriske,  subjectiv  gyldige  og  til-^ 
fældige  Domme.  Anskuelsens  og  Forstandens  phæ  nomen  al  e 
Object  er  kun  ved  det  formende  Subject;  det  retter  sig 
altsaa  efter  dettes  aprioriske  Former  (ligesom  efter  Koperni- 
cus's  Theorie  Himmelhvæhingens  phænomenale  Bevægelse 
retter  sig  efter  Tilskuerens  Bevægelse).  Som  blotte  Forestil- 
linger staae  de  empiriske  Objecter,  Phænomenerne,  ikke  under 
nogen  anden  Sammenknytnings  Lov  end  den,  som  den  sam- 
menknyttende Evne  foreskriver  dem  *). 

Gjennem  Kategorierne  vil  der  altsaa  kunne  gives  en  syn- 
thetisk  Erkjendelse  a  priori  med  Hensyn  til  alle  Erfarings- 
objecter,  for  hvilke  Sammenknytningens  Kegler  maae  gjælde, 
naar  det  kun  kan  godtgjøres,  at  de  empiriske  og  sandselige 
Anskuelser  kunne  subsumeres  under  de  rene  og  intellectuelle 
Kategorier.  Naar  dette  kan  skee,  bliver  hiin  Erkjendelse  mulig, 
d.  v.  s.  der  vil  da  kunne  gives  en  re  en  Naturvidenskab; 
thi  Naturen  betegner  netop  (til  Forskjel  fra  Sandsever- 
denen,  Phænomenernes  blotte  Sum)  Complexet  af  de  lov- 
mæssig ordnede  Phænomener,  der  først  er  ved  den  trans- 
scendentale  Apperception,  og  hvis  almindelige  Love  ere  givne 
a  priori  af  Forstanden. 

For  at  hiin  Subsumtion  af  de  empiriske  Anskuelser  under 
de  rene  Forstandsbegreber  skal  kunne  tænkes,  maa  der  gives 
et  forbindende  Tredie,  der  i  sig  sammenfatter  Bestemmelser 
af  begge.  Et  saadant  Tredie  er  Tiden,  der  som  apriorisk 
Form  er  ensartet  med  Kategorierne,  som  alt  det  Sandse- 
lige s  Form  med  det  Anskuede,    og  som,    idet  den  a  priori, 


*)  "Alt  det  Mangfoldige  i  Anskuelsen  maa  stemme  overens  med  den 
transscendentale  Apperceptions  Betingelser ,  og  altsaa  staae  under 
de  almindelige  Functioner  i  Syntbesen  efter  Begreber.« 

gjennem  den  pr  o  du  c  ti  ve  Indbildningskrafts  transscendentale 
Synthcse,  bestemmes  ved  Kategorierne,  giver  de  transscen- 
dentale Schemaer '•'),  Kategoriernes  sandselige  Analoga,  ved 
hvis  Hjælp  hiin  Subsumtion  bliver  mulig.  Efter  Kategoriernes 
Orden  udtrykke  disse  Schemacr  Tidsrækken,  Tidsindholdet,  Tids- 
ordenen  og  Tidsindbegrebet.  Quantitetens  Schema  er  Tids- 
rækken, Tallet  o:  den  Forestilling,  der  sammenfatter  den  suc- 
cessive Addition  af  et  (ligeartet)  Eet  til  Eet.  Af  Quali- 
tetens  Kategorier  har  Realiteten  sit  Schema  i  den  (ved  For- 
nemmelsen) udfyldte  Tid ,  Negationen  i  den  tomme  Tid, 
Limitationen  i  Udfyldningsgraden.  Af  Relationens  Kategorier 
har  Substantsen  sit  Schema  i  det  Reales  Vedvaren  i  Tiden, 
Causah teten  i  det  Mangfoldiges  regelbundne  Succession,  Vexel- 
virkningen  i  Samtidigheden  af  den  ene  Substantses  Bestem- 
melser med  den  andens  efter  en  almindelig  Regei.  Af  Mo- 
dalitetens Kategorier  endelig  har  Muligheden  sit  Schema  i 
Forestillingen  om  en  Væren  til  en  eller  anden  Tid,  Virkelig- 
heden i  Forestillingen  om  en  Væren  i  en  bestemt  Tid,  Nød- 
vendigheden i  Forestillingen  om  en  Væren  til  enhver  Tid. 

At  enhver  Iagttagelsens  Gjenstand  maa  falde  ind  under 
Tidens  Schema,  folger  deraf,  at  Tiden  directe  er  Formen  for 
den  indre  Sandses,  indirecte  for  den  ydres  Phænomener.  Idet 
det  Givne  o:  det  gjennem  Receptiviteten  Modtagne,  gjennem 
Schemaerne  forbindes  med  Kategorierne  (o:  med  Formerne  for 
Forstandsvirksomheden).,  naae  vi  til  en  virkelig  real  Erkjen- 
den,  til  Forskjel  fra  den  blotte  Tænkning,  der  bevæger  sig  i 
de  kun  formelle  Begreber.  »Begreber  uden  Anskuelser  ere 
tomme.     Anskuelser    uden    Begreber    ere    blinde".    Ved    det 


*)  Schemaet  sondrer  Kant  fra  Billedet.  ScLemaet  er  Udtrykket 
for  Indbildningskraftens  almindelige  Fremgangsmaade  ,  ved  hvilken 
den  skaffer  et  Begreb  dets  Billede.  Saaledes  er  Triangelens  Schema 
ikke  Billedet  af  den  bestemte  retvinklede  eller  stumpvinklede  Tri- 
angel ,  men  den  almene  Anskiielse  af  Regelen  ,  Indbildningskraften 
følger  idet  den  danner  denne  Figur. 

Givncs  Nødvendighed  for  én  p]rkjenden  ved  Hjælp  af  Kate- 
gorierne er  Grændsen  for  Kategoriernes  Anvendelse  bestemt. 
De  kunne  kun  anvendes  paa  Gjenstande  for  en  mulig 
Erfaring  o:  paa- Sandseiagttagelser  eller Phænomener.  «Sand- 
seligheden  realiserer  Forstanden  idet  den  tillige  restringerer 
den«.  At  Kategorierne  ikke  faae  Gyldighed  for  Tingen  i  og 
for  sig,  for  det  af  vor  Forestilling  Uafhængige,  det  transscen- 
dentale  Object,  hvis  Kealitet  Kant  hævder  mod  Berkeley,  vilde 
ogsaa  umiddelbart  følge  deraf,  at  de,  som  aprioriske  Former 
for  Forstanden,  ere  subjective  Former,  der  ikke  have  Gyldig- 
hed for  det  objective  logforsigværende. 

Men  med  Hensyn  til  Phænomenet  gives  der  altsaa ,  idet 
de  transscendentale  Schemata  sikkre  Muligheden  af  det  Ulige- 
artedes  Forbindelse ,  en  apriorisk  Erkjendelse  ved  Hjælp  af 
Kategorierne,  der  constituerer  en  reen  Naturvidenskab, 
hvis  Indhold  bliver  de  almindelige  Grundsætninger 
a  priori,  de  almindelige  Love,  for  Anskuelsernes  Sammenknyt- 
ning ved  Begreber,  som  enhver  Katur  o:  ethvert  lovbestemt 
Indbegreb  af  Phænomener,  maa  være  underkastet.  Det  øverste 
Princip  for  alle  disse  aprioriske  Grundsætninger  er^  « Enhver 
Gjenstand  staaer  under  de  Betingelser,  under  hvilke  en  syn- 
thetisk  Enhed  af  det  Mangfoldige  i  Anskuelsen,  og  følgelig 
Erfaring,  er  mulig«  d.  v.  s.  den  staaer  under  Forstandsbegre- 
berne.  Idet  Grundsætningerne  egentlig  ere  « Domme,  der  ud- 
sige Schemaerne  som  Erfaringsgjenstandenes  Prædicater«  (Rein- 
hold),  maa  der  finde  en  Parallelisme  Sted  mellem  dem  og 
Kategorietavlen  og  Schemaerne,  og  vi  faae  4  Classer  synthe- 
tiske  Grundsætninger: 

a)  (svarende  til  Quantiteten)  Anskuelsens  Axiom: 
«alle  Anskuelser  ere  extensive  Størrelser". 

b)  (svarende  til  Qualiteten)  Iagttagelsens  Antecipa- 
tion:  "i  alle  Phænomener  har  det  Keale,  der  er  en  Gjen- 
stand for  Fornemmelsen,  intensiv  Størrelse  o:  en  Grad". 

c)  (svarende  til  Relationen)  Erfaringens  Analogier 
(o:  Regler,  der  udsige,  hvorledes  der  maa  dømmes   uaar  lagt- 

tageiser  ere  givne).  Det  almindelige  Princip  er  her:  "Erfaring 
er  kun  mulig  ved  Forestillingen  om  en  nndvendig  Sammen- 
knytning af  Iagttagelserne«.  Til  de  enkelte  Relationskategorier 
svare  de  tre  særegne  Grundsætninger: 

a)  " under  al  Vexlen  af  Phænomenerne  vedvarer  Substantsen,  og 
dens  Quantum  bliver  i  Naturen  hverken    forøget  eller  for- 
mindsket" ; 
/?)  «alle    Forandringer    skee    efter   Aarsagens    og  Virkningens 

Sammenknytningslov« ; 
y)  "alle  Substantser  staae,    forsaavidt  de  kunne  iagttages  som 
samtidige  i  Rummet,  i  gjennemgaaende  Vexelvirkning«. 
d)  (svarende  til  Modaliteten)    Den    empiriske   Tænk- 
nings Postulater: 

«)  «hvad    der  stemmer  med   Erfaringens   formale  Betingelser 
(det,  der  angaaer  Anskuelsen  og  Begreberne)  er  muligt »; 
fi)  "hvad  der  hænger  sammen  med  Erfaringens  materiale  Be- 
tingelser (Fornemmelsen),  er  virkeligt«; 
;')  "det,    hvis    Sammenhæng    med  det   Virkelige  er    bestemt 
efter  Erfaringens  almene  Betingelser,  (dens  almene  Love,  som 
Causalitetsloven),  er  (existerer)  nødvendigt". 
Dette    er   Naturens    almindelige   Love ,    der  a  priori    ere 
givne  af  Forstanden ,    men  af  hvilke  Katurens  pæregne  Love, 
skjøndt  de  staae  under  dem,  ikke  kunne  udledes. 


Efterat  saaledes  Spørgsmaalet  om  Muligheden  af  synthe- 
tiske  Domme  a  priori  er  blevet  besvaret  for  den  rene  Mathe- 
matiks  og  den  rene  Naturvidenskabs  Vedkommende,  og  efterat 
det  er  blevet  forklaret,  hvorledes  saadanne  Domme  bleve  mu- 
lige paa  disse  Videnskabers  Omraade ,  staaer  det  tilbage  for 
Kant  at  undersøge  Muligheden  af  en  Metaphysik  i  den 
ovenfor  angivne  Betydning:  af  aprioriske  synthetiske  Bestem- 
melser angaaende  det  Oversandselige.  Denne  Undersøgelse 
foretages  i  den  transscendentale  Logiks  andet  Afsnit:  den 
transscendentale  Dialektik,  der  analvserer  Fornuften, 

ligesom  Analytiken  analyserede  Forstanden  og  Æsthetiken 
Sandsningen.  Fornuften,  der,  ligesom  de  andre  Evner,  optages 
som  noget  i  os  Forefundet,  bestemmes  som  den  Evne,  der  ved 
sine  Principer  bringer  en  gjennemgaaende  Enhed  i  Forstands- 
erkjendelserne  (Forstandens  Regler),  ligesom  Forstanden  bragte 
Enhed  i  Phænomenerne.  Dens  Principer  indeslutte,  som  Prin- 
ciper for  en  absolut  Totalitet,  det  Ubetingede,  medens  For- 
standserkjendelsen  altid  forholdt  sig  til  et  Betinget.  Dette 
Ubetingede  betegner  Kant  som  Ideen,  der  for  ham  betyder 
et  nødvendigt  Fornuftbegreb,  som  gaaer  ud  over  enhver  Gj en- 
stand  for  Erfaringen,  og  derfor  ikke  kan  udtrykke  et  Værende 
i  Erfaringen,  men  kun  en  Fordring,  en  Maxime  for  Forstands- 
erkjendelsernes  Ordning  til  en  Fornuftenhed.  Til  det  samme 
Begreb  vises  der  hen,  naar  Fornuften  —  til  Forskjel  fra  For- 
standen, der  var  Evnen  til  Domme —  bestemmes  som  Evnen 
til  Slutninger,  idet  Slutningen,  der  fremstiller  Noget  som 
betinget  ved  Præmisserne ,  gjennem  den  nødvendige  Begrun- 
delse af  Præmisserne  viser  hen  til  Betingelsernes  afsluttede 
Totalitet ,  og  derved  til  det  Ubetingede ,  der  selv  er  denne 
Totalitet,  eller  indeslutter  den.  Af  Slutningernes  Former  de- 
ducerer Kant  Ideerne ,  ligesom  Kategorierne  af  Dommenes. 
Til  de  tre  Arter  Slutninger:  den  kategoriske,  den  hypothetiske 
og  den  disjunctive,  svare  der  tre  Ideer:  Ideen  om  det  tæn- 
kende Subjects  ubetingede  Enhed  (Sjælen),  Ideen  om  den  ube- 
tingede Enhed  i  Phænomenets  Betingelsers  Række  (Verden)  og 
Ideen  om  den  absolute  Enhed  af  alle  Realiteter  (Guddommen 
som  ens  realissimum),  og  disse  Ideer  ere  Fornuftens  aprioriske 
subjective  Former,  ligesom  Kategorierne  vare  Forstandens  og 
Anskuelsesformerne  Sandselighedens. 

Ved  Ideerne,  der  som  Maximer,  som  Regler  for  Brugen 
af  Forstanden,  der  vise  ud  over  alt  det  Betingede,  over  Erfa- 
ringens Sphære,  og  hen  paa  et  Ubetinget,  ikke  kunne  have 
objectiv  Realitet,  fordi  der  til  dem  ingen  congruerende  Gjen- 
stand  i  Sandseverdenen  kan  gives ,  frembringes  uundgaaeligt 
hos  os  ligesom  et  optisk  Bedrag.   Væsentlig  ere  de  kun  Regler, 

Opgaver;  men  idet  det,  forat  løse  en  Opgave,  er  nødvendigt, 
at  forestille  sig  Losningen  som  realiseret ,  saa  kunne  ogsaa 
hine  Maximer  kun  blive  Principer  for  den  rene  Fornuft  derved, 
at  man  antager:  naar  dette  Betingede  er  givet,  saa  er  ogsaa 
den  hele  Kække  af  Betingelser  given  o:  det  Ubetingede  er 
givet.  For  bestemt  at  tænke  sig  sin  Opgave,  tænker  Fornuften 
sig  sin  Idee  som  Object ,  og  der  opstaaer  den  uundgaaelige 
Illusion  ,  at  den  subjective  Nødvendighed  af  en  vis  Sammen- 
knytning af  vore  Begreber  skulde  være  en  objectiv  Nødven- 
dighed for  Bestemmelsen  af  Tingene,  Denne  Illusion  er  uund- 
gaaelig  ligesom  de  optiske  Illusioner,  men  kan  gjøres  uskadelig 
naar  vi  ikke  lade  os  bedrage  af  den.  Dette  naae  vi,  idet  vi 
paavise,  at  Fornuften  bliver  dialektisk  (sophistisk)  ved  hiin 
Forvandling  af  det  blot  Subjective,  og  dette  er  den  væsentlige 
Opgave  for  den  transscendentale  Dialektik ,  Kritiken  af  det 
"  transscendentale  Skin",  der  opstaaer,  naar-  man  vil 
bruge  de  aprioriske  Forstands-  og  Fornuftformer  til  Erkjen- 
delsen  af  hvad  der  ligger  hiinsides  Erfaringens  Grændser. 
Denne  Kritik  bliver  tillige  en  Kritik  af  den  tidligere  dogma- 
tiske Metaphysiks  (den  wolffiskes)  Hoveddele,  idet  denne  JMeta- 
physiks  prætenderede  Erkjendelse  af  det  Oversandselige  netop 
grundede  sig  paa  en  saadan  uberettiget  Anvendelse  af  For- 
standens Kategorier  paa  et  ikke-empirisk  Værende,  paa  et 
usandseligt  og  ubetinget  Object.  Ved  Forvexlingen  af  hvad 
der  er  Norm  for  vor  Forstands  Brug,  subjectiv  Fornuftbetin- 
gelse, med  en  Gjenstand  for  en  udvidet  Forstandserkjendelse 
opstode  de  falske  dialektiske  Slutninger,  der  ere  »selve  den 
rene  Fornufts  Sophisticationer«,  og  som  Kritiken  skal  paavise 
som  falske. 

Af  den  tidligere  Metaphysiks  4  Hoveddele  er  Ontolo- 
gien indirecte  kri ticeret  i  Analytikens  Lære  om  Kategorierne 
som  vor  subjective  Tænknings  Former.  Dens  3  andre  Hoved- 
dele: den  rationale  Psychologie,  den  rationale  Kosmologie  og 
den  rationale  Theologie,  finde  deres  Kritik  i  Dialektiken. 

Den  rationelle  Psychologie,  der  ud  fra  det  tænkende 
Jegs  Bevidsthed  om  sig  selv  som  tænkende  vilde  construere 
en  apriorisk  Lære  om  Sjælen,  gjorde  Sjælen  til  en  res,  en 
Sjæleting,  og  bestemte  denne  som  en  Substants ,  der  var  en- 
kelt og  immateriel,  der,  ifølge  sin  I^nkelthed,  var  uforgænge- 
lig, der  som  intellectuel  bevarede  Personlighedens  Identitet, 
og,  medens  dea  stod  i  Vexelvirkning  med  Legemet,  var  udø- 
delig. Men  i  alle  disse  Slutninger  finder  Kant  kun  Fa  ral  o - 
gismer,  idet  man  i  dem  har  forvexlet  Tænkeactens  Subject, 
hint  bestemmelsesløse  «Jeg  tænker«,  der  som  logisk  identisk 
S  u  bj  e  c  t  ledsager  alle  mine  Forestillinger  og  Tanker,  med  en 
psychisk  Substants,  der  har  Enkelthed  og  Uforgængelighed 
til  sine  Bestemmelser,  og  idet  man  saa  har  sat  denne  Substants 
som  et  transscendentalt  Object,  skjendt  Substantsens 
Begreb  kun  har  Gyldighed  for  Phænomenet.  At  det  tænkende 
Jeg  altid  er  Tænkningens  Subject,  at  det  i  Åpperceptionen  er 
et  logisk  enkelt  Subject,  at  det  viser  sig  for  sig  selv  som  det 
samme  i  de  mange  Bevidsthedsacter  og  at  det  i  sin  Existents 
som  tænkende  sondrer  sig  fra  andre  Ting  udenfor  det ,  ere 
simple  analytiske,  eller  endog  identiske  Sætninger;  men  de 
betyde  noget  heelt  Andet  end  at  jeg  som  Object  skal  være 
et  for  mig  bestaaende  Substantielt,  at  jeg  skal  være  en  enkelt 
Substants,  at  denne  Substants  som  tænkende  skal  bevare  Iden- 
titeten under  alle  vexlende  Tilstande,  at  den  skal  være  i  Væ- 
sen forskjellig  fra  det,  hvorfra  den  sondrer  sig,  og  endelig,  at 
den  uden  ydre  Ting  skal  kunne  have  Bevidsthed  og  altsaa 
fortsætte  sin  Existents  uden  Legeme.  Her  er  overalt  en  For- 
vexling  af  logiske  Regler ,  af  Udsagn  om  Tænkeactens  logiske 
Form ,  med  metaphysiske  Prædicater ,  en  Forvexling  af 
Muhgheden  af  en  Abstraction  fra  min  empirisk  bestemte  Exi- 
stents ,  hvorved  jeg  naaer  til  det  ubestemte  Begreb  om  et 
tænkende  Væsen  overhovedet,  med  Muligheden  af,  at  dette 
tænkende  Væsen  kan  have  en  sondret  objectiv  Existents. 
Med  Hensyn  til  Erkjendelsen  af  vor  Sjæl  o:  af  det  phæno- 
menale  Object   for  vor  indre  Sands,    vor  indre  Erfaring,    vor 

empiriske  Bevidsthed,  ere  vi  henviste  til  Iagttagelsen  af  Phæ- 
nomenerne,  saa  at  kun  en  empirisk  Psychologie  faaer  Gyldighed, 
og  den  rationale  Psychologie,  som  apriorisk  Doctrin,  beroer  paa  en 
Misforstaaelse,  hvorimod  den  har  god  Betydning  som  Disciplin 
naar  den  afviser  alle  dogmatiske  Paastande  om  Sjælens  Væsen, 
altsaa  baade  Dualismens  og  Spiritualismens  Udsagn  og  de 
materialistiske  Benægtelser  af  Frihed,  Udødelighed  o.  s.  v.  Idet 
Fornuften  saaledes  opgiver  alle  dogmatiske  Anmasselser,  fører 
den  netop  til  det  Gebet,  hvor  dens  Magt  slet  ikke  antastes: 
til  Øiemedenes  Gebet,  der  ligger  ude  over  al  Erfarings  Grændse. 
Speculationens  Ulykke:  at  være  saa  begrændset,  turde  maaskee 
netop  være  en  Lykke  for  Menneskets  praktiske  Bestemmelse. 
Paa  det  praktiske  Gebet  kan  Subjectets  Væsen  som  intelligibelt 
hævdes.  — 

Den  rationelle  Kosmologies  Grundbegreb  er  Begre- 
bet om  Verdensaltet.  Ideen  om  Verden  som  den  ubetingede 
Enhed  af  Leddene  i  Aarsagernes  og  Virkningernes  Række  af 
Phænomener  udtrykte  oprindelig  kun  Fordringen  til  Forstan- 
den: at  sGge  en  saadan  Enhed,  et  fuldendt  System.  Men  idet 
denne  Fordring  forvandles  til  en  dogmatisk  Paastand,  opstaae 
der  Antinomier  o:  hinanden  modsigende  Sætninger,  for 
hvilke  der  kan  føres  lige  stringente  Beviser.  Af  saadanne 
Antinomier  vil  der  gives  ligesaa  mange  som  der  er  Klasser  af 
Kategorier.  Fornuften  postulerer  den  ubetingede  Fuldstændig- 
hed, og  da  Erfaringen  kun  giver  et  Betinget,  viser  den  For- 
standen ud  over  Erfaringen;  men  Forstanden  er  i  sin  Tænk- 
ning bunden  til  Kategorierne,  saa  at  Fordringen  til  den  bliver 
lig  med:  at  udvide  Kategorierne  til  det  Ubetingede.  Dette 
kan  kun  skee  med  saadanne  Kategorier,  i  hvilke  der  er  inde- 
holdt en  Bække  af  underordnede  Betingede,  til  hvilke  der  kan 
søges  det  Ubetingede.  Det  er  Kategorierne:  Størrelse,  Rea- 
litet, Causalitet,  Tilfældighed.  Den  ene  Verdensidee  fremtræder 
derfor  i  4  transscendentale  Ideer  ("Verdensbegreber"),  der  for- 
dre den  absolute  Fuldstændighed  med  Hensyn  til  Sammen- 
sætning, Deling,  Tilblivelse,  Afhængighed.    De  modsatte  Paa- 

stande,  der  fremkomme,  idet  disse  Fordringer  anvendes  «doc- 
trinalt'i  eller  constitutivt,  kunne  ikke  gjendrives  ved  nogen  Er- 
faring, og  der  kan  endog  føres  et  Beviis  for  dem,  men  Beviserne 
for  det  Modsatte  staae  med  lige  Styrke  imod  hinanden.  An- 
tinomierne ere  følgende:  1)  Thesis:  Verden  har  en  Begyn- 
delse i  Tiden  og  en  Grændse  i  Rummet;  Antithesis:  Ver- 
den er  ubegrændset,  baade  med  Hensyn  til  Tid  og  Rum;  2) 
Thesis:  enhver  sammensat  Substants  i  Verden  bestaaer  af 
enkelie  Dele;  Antithesis:  der  existerer  intet  Enkelt;  3) 
Thesis:  foruden  Causaliteten  efter  Naturlove  gives  der  i 
Verden  en  Frihedens  Causalitet,  en  absolut  Spontaneitet;  An- 
tithesis: der  er  ingen  Frihed,  men  Alt  i  Verden  skeer  alene 
efter  Naturens  Love;  4)  Thesis:  .til  Verden  hører  der,  enten 
som  Deel  af  den  eller  som  Aarsag  til  den,  et  ubetinget  nød- 
vendigt Væsen;  Antithesis:  der  existerer  intet  nødvendigt 
Væsen,  hverken  i  Verden  eller  udenfor  den  som  dens  Aarsag. 
I  disse  4  Antinomier  er  Thesen  Rationalismens,  Antithe- 
sen  Empirismens.  Beviserne  for  dem  fører  Kant  bestandig 
indirecte,  idet  Thesis  bevises  derved,  at  den  i  Anti thesen 
paastaaede  uendehge  Fortsættelighed  ikke  kan  fuldbyrdes,  An- 
tithesen  derved,  at  den  Grændse,  der  hævdes  i  Thesis,  bliver 
sat  som  vilkaarlig  og  som  en  saadan,  der  bestandig  kan 
overskrides.  Modsigelsen  i  Antinomierne  vil  Kant  løse  ved  sin 
kritiske  Sondring  mellem  Idee  og  Begreb  og  mellem  Ting  i  og  for 
sig  og  Phænomen.  Tages  «Verden»  som  transscendentalt  Object, 
som  Noumenon,  saa  er  i  de  to  første  Antinomier  baade  Thesis 
og  Antithesis  falske,  da  Rummets  og  Tidens,  Enhedens  og 
Sammensathedens  Bestemmelser  overhovedet  ikke  finde  An- 
vendelse paa  det  logforsigværende,  der  altsaa  udelukker  begge 
de  modsatte  Prædicater.  Kun  som  regulativt  Princip  for  vor 
Forskning  faaer  den  Fordring  Gyldighed:  paa  Erfaringens  Ge- 
bet ikke  at  betragte  nogen  Grændse  som  den  absolut  sidste. 
I  de  to  sidste  Antinomier  kunne  baade  Thesis  og  Antithesis 
være  sande,  naar  hiin  henføres  til  Tingen  i  og  for  sig,  denne 
til  Phænomenet.     I  Phænomenernes   Verden    er  Alt   bestemt 

med  Nedvendighed ,  og  der  er  ingen  ubetinget  Aarsag;  paa 
det  logforsigværendes  Omraade  derimod  er  Friheden  og  et 
Ubetinget  tænkelige  som  mulige,  men  deres  Virkelighed  maa 
bevises  ad  en  anden  Vei  end  den  speculative  Fornufts.  — 

Den  rationelle  Theologie  kriticerer  Kant  ved  at  paa- 
vise  det  Illusoriske  i  dens  Beviser  for  Guds  Tilværelse. 
Gudsideen  som  Ideen  om  en  Enhed  (et  Indbegreb)  af  alle  Re- 
aliteter Tar  et  nødvendigt  Ideal  for  Fornuften,  der  søger  det 
Ubetingede  til  den  betingede  (begrændsede)  Realitet,  men  den 
var,  ligesom  de  andre  Ideer,  kun  gyldig  som  Regel.  Men 
Theologien  opfatter  den  som  Ting,  og  derved  opstaaer  Forestil- 
lingen om  et  ens  summum,  eller  Gud  som  et  objectivt  Væsen, 
og  det  allerrealeste  Væsens  Ideal  bliver  først  realiseret  o:  gjort 
til  Object,  derpaa  hypostaseret  og  tilsidst  endog  personificeret. 
Dog  har  man  en  Bevidsthed  om,  at  denne  Omsætning  ikke 
uden  videre  er  berettiget,  og  derfor  opstilles  der  Beviser  for 
Guds  Tilværelse.  Men  intet  af  disse  Beviser  holder  Stik.  Det 
vigtigste  af  dem  er  det  egentlig  aprioriske,  det  ontologiske, 
der  slutter  fra  Gudsbegrebet  til  Guds  Existents;  thi  til  det 
støtte  de  andre  sig.  Man  slutter  i  det  først:  det  nødven- 
dige Væsen  er  det,  hvis  Ikke- Væren  er  umulig,  da  den  som 
hint  Væsens  Prædicat  kommer  i  Strid  med  Subjectet.  Men 
naar  man  ophæver  (negerer)  hint  kun  postulerede  Subject 
tilligemed  Prædicatet,  saa  bortfalder  denne  Strid.  Derfor  søger 
man  saa  at  vise,  at  der  ialMd  er  eet  Væsen  (Subject),  der 
ikke  kan  negeres,  ikke  tages  bort  i  Tanken,  og  som  derfor 
maa  hævde  sig  nødvendig  Væren,  nemlig  det  allerrealeste 
Væsen.  Dette  Væsens  Begreb  indeholder  ingen  Modsigelse, 
er  altsaa  tænkeligt  (muligt).  Og  da  nu  Tilværelse  er  en  Re- 
alitet, saa  maa  det,  sluttes  der,  følge  af  det  allerrealeste  Væ- 
sens Begreb,  at  det  maa  have  Tilværen,  og  nærmere  nødven- 
dig Tilværen.  Men  mod  denne  Slutning  protesterer  Kant.  Til- 
værelse, siger  han,  er  ikke  en  Realitet,  naar  vi  ved  Realitet 
forstaae  det,  der  giver  et  Begreb  mere  Indhold.  »Hundrede 
mulige  Dalere  ere  netop  ligesaa  Meget  som  hundrede  virkelige ». 

Tilværelse,  Virkelighed  udtrykker  kun,  at  Gjenstanden  forholder 
sig  som  given  til  min  Erfaring:  Tilværelse  er  det,  at  et  Ob- 
ject  er  sat  med  alle  sine  Egenskaber  (Prædicater).  Derfor 
maae  vi,  hvad  saa  end  Gjenstandens  Begreb  indeholder,  gaae 
ud  over  det  forat  tillægge  den  Existents,  vi  komme  kun  til 
Existents  ved  at  forudsætte  Existents,  og  Existentsens  Virke- 
lighed bevises  i  sidste  Instants  kun  ved  den  sandselige 
Iagttagelse.  Ved  denne  Sondring  af  Begreb  og  Existents,  der 
er  berettiget  ligeoverfor  den  rationelle  Theologie,  som  ved  Guds 
Tilværelse  ikke  forstod  en  Fornuftexistents,  men  et  personligt 
Væsens  Existents  udenfor  Tanken,  benægter  altsaa  Kant  Ho- 
vedbevisets Gyldighed.  Men  paa  det  ontologiske  Beviis  hvile 
efter  Kant  i  sidste  Instants  baade  det  kosmologiske  og  det 
physicotheologiske  Beviis.  Det  kosmologiske  hviler  derpaa, 
idet  det,  efter  fra  Verdens  tilfældige  PJxistents,  ved  et  Spring 
ud  over  Erfaringen ,  at  have  sluttet  til  et  nødvendigt  Væsen 
som  Verdens  Ophav,  nu  bestemmer  dette  nødvendige  Væsen 
som  ens  reahssimum,  fordi  kun  dettes  nødvendige  Væren  kan 
tænkes ,  saa  at  det  altsaa  i  Virkehgheden  er  gjennem  Postu- 
latet af  det  ontologiske  Bevises'  Grundbegreb:  Begrebet  ens 
realissimum,  at  man  sikkrer  sig  den  nødvendige  Existents. 
Og  det  physicotheologiske  hviler  ligeledes  derpaa,  idet 
det  slutter  fra  den  af  os  kun  ufuldstændig  kj endte  Verdensordens 
Tilfældighed  til  et  almægtigt  og  alviist  Verdens  op  hav,  (ikke 
blot  en  Verdens  bygmester),  omsætter  dette  Begreb  i  det 
kosmologiske  Bevises  Begreb  ora  det  absolut  nødvendige  Væsen, 
og  med  dette  ender  i  det  ontologiske  Beviis.  Kesultatet  bliver 
altsaa,  at  der  ikke  gives  noget  speculativt  Beviis  for  Guds 
Tilværelse,  og  at  der,  hvis  ikke  en  praktisk  Trang  skulde  føre 
til  at  postulere  denne,  ikke  kan  gives  nogen  Fornufttheologie. 
Dette  negative  Resultat  af  Kritiken,  der  forvandler  Ide- 
erne fra  constitutive  Principer,  der  skulde  fore  til  en  Er- 
kjendelse  af  ikke-empiriske  Objecter,  til  regulati ve  Principer, 
til  Regler  for  Forstandens  Ledelse,  der  fordre  absolut  syste- 
matisk Enhed  i  den  empiriske  Erkjendelse,    absolut  Fuldstæn- 

dighed  i  Forstandens  Brug  i  Forbold  til  Erfaringsgjenstandene, 
og  som  derfor  forbyde  den  empiriske  Forskning,  at  standse  ved 
en  bestemt  Grændse,  er  ikke  farligt;  tbi  det  er  ikke  i  den  For- 
stand negativt,  at  f.  Fx.  Guds  Tilværelse  ved  det  skulde  vise  sig 
som  umulig.  Det  indebolder  jo  netop,  at  den  ligesaa  lidt  kan 
modbevises  som  bevises;  thi  Guds  Begreb  er  ikke  modsigende, 
og  der  er  ikke  Tale  om  en  Erfaringsgjenstand.  Fornuftens 
Ideal  gjør  netop  ved,  om  end  kun  som  Fordring,  at  vise  ud 
over  Erfaringens  Verden  baade  ved  vor  Naturbetragtning  og 
ved  vor  Handlen,  Materialismen  umulig,  og  Kritikens  negative 
Resultat  skafter  Plads  for  de  praktiske  Lærdomme,  der  skulle 
danne  Supplementet  til  hint  Negative.  Det  endelige  Resultat 
af  hele  den  transscendentale  Dialektik  kan  nemlig  formuleres 
saaledes:  der  kan  vel  ikke  gives  en  JMetaphysik,  der  vil  gaae 
ud  over  Phænomenernes  Gebet  og  erkjende  et  intelligibelt  Væ- 
rende, en  Ting  i  og  for  sig;  den  theoretiske  Erkjen- 
delses  Gebet  er  Erfaringens  Gebet,  men  dette  er  Phæno- 
menernes Verden,  og  kun  ved  Phænomenet  faae  de  i  og  for 
sig  tomme  Kategorier  et  Indhold,  bliver  Tanken  til  Erkjendelse; 
men  dog  maa  det  siges,  at  Fornuften,  med  Hensyn  til  de 
aprioriske  synthetiske  Bestemmelser,  ikke  er  indskrænket  til 
Phænomenernes  Omraade,  Naturgebetet;  tværtimod  har  den 
Magt  til  at  gaae  ud  over  det,  og  ved  sine  Maximer  a  priori 
at  bestemme,  hvad  der  skal  være.  Dette  kunde  man,  tilFor- 
skjel  fra  den  theoretiske  Erkjendelse,  kalde  en  praktisk  Er- 
kjendelse. Den  theoretiske  Er kj endelses  Gebet  var  Nat  ur - 
begrebernes,  men  Opgaverne  og  Fordringerne  gaae  ud  over 
Naturens  Gebet  og  kunne  kaldes  Frihedsbegreber,  hvis 
Sphære  er  Numenets,  det  logforsigværendes,  Sphære. 
En  Opgavernes  Metaphysik  med  Hensyn  til  det  Intelligible 
kan  der  altsaa  gives,  og  gjennem  Dialektikens  negative  Resultat 
fremgaaer  Muligheden  af  det  Sædeliges  Metaphysik. 

Kants  Kritik  der  reinen  Vernunft  afsluttes  med  en  Me- 
th odelære,  der  ved  at  sondre  den  philosophiske  discursive 
Fornufterkjendelse  af  Begreber  fra  den  mathematiske  intuitive 
Erkjendelse  gjennem  Construction  af  de  til  Begreberne  svarende 
Anskuelser;  ved  at  adskille  Forstandens  og  Fornuftens  Gebeter, 
og  ved  at  give  en  Inddeling  af  Philosophiens  System,  vil  be- 
svare Spørgsmaalet  om:  i  hvilken  Form  en  Metaphysik,  i  den 
Betydning,  i  hvilken  han  erkj ender  dens  Gyldighed,  er  mulig 
som  Videnskab  og  udkaste  Planen  til  en  fuldstændig  syste- 
matisk Ordning  af  alle  den  rene  speculative  Fornufts  Erkjen- 
delser.  (Fornuft  tages  her  i  videre  Forstand  som  den  Evne, 
der  indeholder  Principerne  for  den  aprioriske  Erkjendelse). 


De  i  Foruuftkritikens  tidligere  Afsnit  vundne  Resultater 
finde  nu  deres  nærmere  Udvikling  i  de  "metaphysiske  Begyn- 
delsesgrunde til  en  Naturvidenskab«,  til  hvilke  en  »Naturens 
Metaphysik"  skulde  have  sluttet  sig,  og  i  <'det  Sædeliges  Me- 
taphysik«. I  de  metaphysiske  Begyndelsesgrunde  til  Natur- 
videnskaben finde  den  rene  Forstands,  i  Analytiken  ud- 
viklede, for  enhver  Natur  gjældende  transscendentale  Grund- 
sætninger deres  Anvendelse  paa  en  bestemt  given  Natur:  den 
leg  em  lige  (ydre)  Natur,  gjennem  Mathematikens  Constructioner. 
Den  »tænkende  Natur »  unddrager  sig  en  lignende  Behandling, 
da  den  ikke  tilsteder  Anvendelsen  af  det  Mathematiske,  og 
Naturvidenskaben  kun  indeholder  saamegen  egentlig  Videnskab 
som  den  indeholder  Mathematik.  Af  den  tænkende  Natur 
gives  der  kun  en  empirisk  Betragtning.  Den  legemhge  Naturs 
empiriske  Grunddatum  er  Materien  (o:  det,  der  er  Gjen- 
stand  for  den  ydre  Sands),  og  den  betragtes  efter  Kategoriernes 
Schema.  Idet  alle  dens  Prædicater  fores  tilbage  til  Bevæ- 
gelsen, gjennem  hvis  Afficeren  af  Sandsen  det  Legemlige 
først  bliver  Phænomen  for  os,  bliver  den  rene  Naturvidenskab 
Bevægelseslære.  Ved  at  fore  Phænomenet  af  Materien 
som    det    Rumudfyldende    tilbage    til   Kræfter   (Attractiv-  og 

Repulsivkraft)  gjør  Kant,  medens  han  polemiserer  mod  Hylo- 
zoismen  som  "Naturvidenskabens  Død »,  en  dynamisk  Natur- 
opfattelse gjældende,  der  er  bleven  af  væsentlig  Betydning  for 
den  sildigere  Naturphilosophie. 


I  Kants  "Grundlegung  zur  Metaphysik  derSitten«,  i  hans 
"Kritik  des  praktischen  Vernunft»  og  i  hans  «Metaphysik  der 
Sitten»  finde  den  transscendentale  Dialektiks  Resultater 
deres  Udførelse,  idet  de  to  forste  Skrifter  udvikle  Loven  for 
den  sædelige  Handlen,  det  sidste  fremstiller  Systemet  af  de 
sædelige  Handlinger. 

Idet  der  ogsaa  paa  det  Praktiskes  Gebet  søges  efter  et 
apriorisk  Bestemmende,  der  indeholder  en  almeengyldig  og 
nødvendig  Norm  for  Villien,  finder  Kant  det  i  den  praktiske 
Grundlov,  der  i  Form  af  et  ikke  hypothetisk,  men  absolut 
ubetinget,  kategorisk  Imperativ  forkynder  sig  for  vor  Be- 
vidsthed som  en  Kjendsgjerning,  gjennem  hvilken  den  rene 
Fornuft  gjør  sig  gjældende  som  lovgivende.  Og  ligesom  paa 
det  theoretiske  Gebet  det  normerende  Aprioriske  var  Erkjen- 
delsens  Former,  saaledes  bliver  ogsaa  paa  det  praktiske  Ge- 
bet det,  hvorved  Villiens  sædelige  Grundlov  er  bestemmende, 
Lorgyldighedens,  o:  Almindelighedens  Form;  den  udsiger 
kun  den  Fordring:  « Handl  efter  saadanne  Maximer  (d:  sub- 
jective  praktiske  Grundsætninger),  som  Du  kan  ville  at  skulle 
gjælde  som  almeengyldig  Lov«,  («handl  saaledes,  at  din  Vil- 
lies  Maxime  bestandig  tillige  kan  gjælde  som  Princip  for  en 
almindelig  Lovgivning").  Alle  materiale  praktiske  Principer 
ere  empiriske,  og  idet  de  hente  deres  Indhold  fra  vor  At- 
traa  og  vor  sandselige  Drift,  ere  de  sandselige  og  egoistiske, 
vor  individuelle  Lyksalighed  tilstræbende  Bestemmelsesgrunde, 
der  gjore  Villien  heteronomisk  (bringe  den  ind  under  en 
fremmed  Lov),  medens  hint  formelle  ubetingede  Bud  udsprin- 
ger af  Viliiens  Autonomi e.  Kun  Bestemmelsen  ved  Pligt- 
bevidstheden, ikke  Bestemmelsen  ved  Tilbøielighedeu,  Driften, 

er  sædelig;  Moralitet  er  den  rette  Handlen  af  Agtelse  for  den 
sædelige  Lov.  Denne  Villiens  sædelige  Lov  er  vort  eget 
fornuftige  Væsens  Lov,  en  »indre,  nødvendig  Fornuftens  Lov- 
givning«. Den  er  i  sin  Almeengyldighed  bestemt  ved  det 
Almeenmenneskelige  i  os,  ved  «homo  noumenon«,  »'Men- 
neskeheden i  det  enkelte  Menneske«.  Deri,  at  vi  gjennem  den 
ere  selvbestemmende,  bestaaer  vor  sædelige  Værdighed  som  Per- 
sonlighed og  Selveiemed.  Den  lyder  som  Lov  for  os,  som  tvin- 
gende vor  naturlige  Tilbøielighed,  fordi  den,  som  lydende  fra  det 
Intelligibles  Verden,  forpligter  os  som  dem,  der  høre  til  Phæ- 
nomenets  Verden,  fordi  vi,  paa  een  Gang  hjemme  i  to  Verdener, 
modtage  vort  eget  Bud  som  et  fremmed  Bud,  paa  een  Gang 
altsaa  blive  Lovgivere  og  Lovens  Undergivne,  der  bme  sig  i 
Agtelse  for  dens  Majestæt. 

Gjennem  det  kategoriske  Imperativ  aabner  der  sig  paa 
det  praktiske  Gebet  en  Udsigt  til  hvad  der  ligger  hiinsides  de 
Skranker,  den  theoretiske  Fornuft  ikke  kunde  overskride.  Det 
kategoriske  Imperativs  Mulighed  er,  da  det,  at  vi  skulle,  for- 
udsætter, at  vi  kunne,  at  vi,  bestemte  ved  det  Aprioriske,  ere 
uafhængige  af  Sandsephænomenets  Naturlov,  betinget  ved  Fri- 
heden, der  saaledes  bliver  et  Postulat  af  den  rene  prak- 
tiske Fornuft,  ved  hvilket  den  rene  Fornufts  Sphære  og  Kate- 
goriernes Anvendelse  udvides  ud  over  Phænomenernes  kun  af 
Nødvendigheden  beherskede  Gebet,  til  Noumenets,  det  Intelli- 
gibles, men  saaledes,  at  denne  Udvidelse  kun  faaer  praktisk 
Betydning  og  ikke  giver  os  nogen  Tilvæxt  i  theoretisk  Er- 
kj endelse.  Postulatet  er  nemlig  ikke  et  theoretisk  Dogme, 
men  en  Forudsætning,  der  er  nødvendig  ifølge  et  apriorisk  prak- 
tisk Motiv.  Det  udvider  ikke  den  speculative  Erkjendelse, 
skaffer  ingen  Indsigt  i  et  »Hvorledes«,  men  udtrykker  kun  en 
subjectiv  Vished  om  et  «At»,  idet  ved  det  den  speculative 
Fornufts  Ideer  gjennem  deres  Relation  til  det  Praktiske  sættes 
som  Virkelighed  i  praktisk  Henseende  medens  de  før  i  det 
Heieste  stode  som  en  Mulighed,  en  Hypothese.  Som  fri  er  jeg 
intelligibel  Charakteer,    transscendental   tidløs  Grund  til    hele 

Rækken  af  mine  Handlinger  i  Tiden,  medens  disse  som  Phæ- 
nomener,  som  Virkninger  i  Sandseverdenen,  ere  Nødvendig- 
hedsloven  underkastede,  og  der  med  Hensj'n  til  min  ».empi- 
riske Charakteer«,  Summen  af  mine  phænomenale  Handlinger, 
ingen  Frihed  gives.  Fra  Friheden  som  det  første  praktiske 
Postulat  naaes  der  atter,  idet  den  høieste  sædelige  af  den 
praktiske  Fornuft  fordrede  Opgave  bestemmes  som  den:  ved 
Frihed  at  fremme  Realisationen  af  det  høieste,  fuldendte 
Gode,  o:  den  harmoniske  Forening  af  Dyd  og  Lyksalighed, 
Lovens  Virkeliggj øreise  i  Naturen,  til  at  postulere  de  Betin- 
gelser, under  hvilke  denne  Opgave  alene  kan  fuldbyrdes:  Udø- 
deligheden og  Gud.  Moralloven  fordrer  Villiens  fuldkomne 
Overensstemmelse  med  Loven,  fuldkommen  Dyd,  Hellighed, 
(det  øverste  Gode).  Men  idet  Mennesket,  som  ogsaa  horende 
til  Sandseverdenen,  bestandig  kun  tilnærmer  sig  til  denne 
Overensstemmelse,  fordres  der  en  uendelig  Vedvaren  o:  »Udø- 
delighed forat  en  uendelig  Fremskriden  i  Fuldkommenhed 
kan  finde  Sted  og  Modsigelsen  mellem  Fordring  og  Virkelighed 
hæves.  Guds  Existents  postuleres  fordi  kun  den  gjør  det 
forklarligt,  at  en  Harmonie  kan  tilveiebringes  mellem  hvad  der 
skeer  ifølge  en  Bestemmelse  ved  den  af  alle  Naturmotiver  uaf- 
hængige Morallov  i  Sædelighedens  og  Fornuftens  Verden  og 
hvad  der  foregaaer  i  den  ikke  af  os  frembragte  og  derfor  vor 
Magt  unddragne  Natur,  ved  hvis  Gang  i  Overensstemmelse  med 
Villiens  -Oiemed  og  væsentlige  Bestemmelsesgrund  Lyksalig- 
heden betinges.  Kun  en  Intelligents  (et  Fornuftvæsen),  der 
er  Ophav  til  Naturen,  kan  gjøre  Harmonien  mellem  de  to  ad- 
skilte og  uensartede  Love  følgende  Sphærer  tænkelig.  Ved 
disse  Postulater  hævder  den  praktiske  Fornuft  sit  Primat 
over  den  theoretiske,  hvilken  sidste  ligesom  er  forpligtet  til  at 
søge  at  forene  den  praktiske  Fornufts  Udsagn,  der  gaaer  ud 
over  dens  Omraade,  uden  dog  at  modsige  den,  med  sine 
Begreber. 

I  Kants  »Metaphysik  der  Sitten«,  der  omfatter  Retslæ- 
ren  og  Dydslæren,  bliver  det  Sædeliges  Princip  anvendt  til 

at  bestemme  de  almindelige  og  aprioriske  Love  for  Menneskets 
legale  og  moralske  Handlen,  for  den  Handlen,  der  efter  sit 
Indhold  stemmer  med  den  sædelige  Lovs  Fordring,  og  for  den 
Handlen,  ved  hvilken  Pligten  er  Drivefjeder,  Sindelaget,  hvoraf 
Handlingen  fremgaaer,  altsaa  stemmende  med  Fornuftens  Bud. 
Det  Legales  og  det  Moralskes  Gebeter  skilles  af  Kant  skarpt 
fra  hinanden,  og  ethvert  Forhold,  der  ikke  hviler  udelukkende 
paa  en  moralsk  Forpligtelse,  bliver  behandlet  som  et  rent 
Ketsinstitut  (saaledes  Ægteskabet  og  Statsforholdet). 

Retslæren  angaaer  Handlingerne,  ikke  efter  deres  Øie- 
med,  men  efter  deres  Form,  forsaavidt  menneskelig  Vilkaar- 
lighed  aabenbarer  sig  gjennem  dem.  Den  almindelige  prak- 
tisk Fornuftlovs  Bud,  at  vi  skulle  handle  saaledes,  at  vor 
Handlings  Maxime  egner  sig  til  Princip  for  en  almindelig 
Lovgivning,  faaer  i  Retsloven,  der  angaaer  Formen  for  vore 
ydre  Handlinger,  det  Udtryk:  at  vi  skulle  handle  saaledes,  at 
den  Frihed,  med  hvilken  vi  gjøre  vor  Vilkaarlighed  gjældende 
i  vore  Handlinger,  ogsaa  kan  indrømmes  alle  Andre  paa  samme 
Maade.  Retten  bliver  "Indbegrebet  af  de  Betingelser,  under 
hvilke  den  Enes  Vilkaarlighed  kan  bestaae  med  den  Åndens 
Vilkaarlighed  efter  en  almindelig  Frihedslov«.  Al  Ret  udledes 
af  den  lovmæssige  Friheds  Begreb.  Deri,  at  Retten  indeholder 
de  almindelige  Betingelser  for  al  Brug  af  Friheden  ligger,  at 
der  med  Retten  er  forbunden  Befeietheden  til  at  tvinge  Indi- 
viderne til  Overholdelsen  af  dens  Bud,  og  den  retlige  Tvang 
bliver  kun  en  Fjernen  af  de  Hindringer,  som  Enkeltes  Vil- 
kaarlighed vil  stille  imod  den  almene  Frihed.  Hine  Betingelser 
kunne  deels  være  saadanne,  der  umiddelbart  følge  af  et  frit 
Væsens  Natur  og  derfor  gjælde  for  alle  saadanne  Væsener  i 
deres  gjensidige  Samkvem,  deels  saadanne,  der  først  følge  af 
mange  Menneskers  Forening  til  et  Samfund.  Hine  danne 
Privatretten  (den  naturlige  Ret),  disse  den  offentlige 
(borgerhge)  Ret. 

Detaillen  af  Retslæren  har  for  vort  -Øiemed  ringere  In- 
teresse.     I  Udviklingen  af  den  offentlige  Ret,  som  Kant  ind- 

deler  i  Statsret,  Folkeret  og  Verdensborgerret,  betegnes  den 
rene  republicanske  Statsform,  (i  hvilken  «det  forenede  Folk«, 
hos  hvem  Souveræniteten  er,  gjor  denne  gjældende  gjennem  et 
repræsentativt  System,  der  sondrer  den  lovgivende  Magt  fra 
den  udøvende  og  dommende) ,  som  den  eneste  retmæssige 
o:  til  Retsstatens  Idee  svarende.  Statsform,  som  den  oprinde- 
lige rationelle  Form,  i  hvilken  Loven  er  selvherskende.  De 
andre  historisk  fremtraadte  Statsformer  opfattes  som  blot  pro- 
visoriske Former,  der  efterhaanden  skulle  opløses  i  hiin.  I 
Folkeretten  sætter  Kant  Freden  mellem  Folkene  som  den  sæde- 
lige Opgave  fordi  kun  i  Freden  Retstilstanden  er  tilstede.  Og 
skjøndt  han  indrømmer,  at  Umuligheden  af  at  tilveiebringe 
Betingelserne  for  en  «evigFred»  gjør  denne  til  et  uopnaaeligt 
Ideal,  opgiver  han  dog  ikke  Troen  paa  Menneskeslægtens  ved- 
varende Fremskriden  mod  dette  Ideal.  Han  har  en  urokkelig 
Tillid  til,  at  Fornuftens  aprioriske  Fordringer  have  Magt  til, 
successivt  at  gjøre  sig  gjældende,  og  at  Naturen,  »den  store 
Kunstnerinde«,  gjennem  selve  de  Tilbøieligheder  hos  Menne- 
skene, der  umiddelbart  stride  mod  en  almindelig  Retstilstand, 
netop  vil  hidføre  denne,  idet  Erfaringen  af  disse  Tilboieligheders 
Følger  tvinger  de  egoistiske  Villier  hen  imod  hiin  almene 
Retstilstand.  De  onde  Tilbøieligheder  modvirke  sig  selv,  og 
derved  skaifes  Plads  for  Fornuften.  En  Betingelse  for  den 
almene  Retstilstand  seer  Kant  i  Udviklingen  af  republicanske 
Statsformer,  og  i  Stiftelsen  af  et  mægtigt  Forbund  til  Beskyt- 
telsen af  Freden  og  Folkeretten.  Den  Tro  paa  den  praktiske 
Fornufts  Magt,  der  træder  frem  i  Kants  Opfattelse  af  Folke- 
rettens Udvikling,  træder  ogsaa  frem  i  hans  Opfattelse  af  det 
Historiske  overhovedet.  Han  har  en  fast  Tillid  til,  at  Men- 
neskeheden er  i  en  stadig  Fremskriden;  den  modsatte  An- 
skuelse synes  ham  at  staae  i  ligefrem  Strid  med  den  praktiske 
Fornufts  Fordringer.  Ogsaa  her  fremhæver  han  Naturens  Med- 
virken til  Fremskridtet. 

I    Dyd  si  æren    er    det   charakteristiske    Grundtræk   den 
ethiske    Strænghed,    med    hvilken    Pligtbuddets   Ubetingethed 

ubønhørlig  fastholdes  og  Agtelsen  for  Loven  ene  anerkjendes 
som  Bevæggrund  for  en  pligtmæssig  Virksomhed,  medens  en 
Handlen  efler  blot  naturlig  Tilbøielighcd  bliver  sat  som  ikke- 
sædelig.  Ved  en  fri  Selvtvang  skal  Driften  beherskes,  og 
Pligten  bliver  en  « Nøden  til  et  ugjerne  overtaget  Oieraed». 

Dydspligterne  inddeler  Kant  i  Pligterne  mod  os  selv 
og  mod  andre  Mennesker.  Kun  mod  Menneskar  gives  der 
Pligter.  Hvad  der  er  kaldt  Pligter  mod  det  Lavere  end  Men- 
nesket, mod  Dyrene,  der  ikke  ere  Personer,  gaaer  i  Virkelig- 
heden ind  under  Pligterne  mod  os  selv,  nemlig  under  den 
Pligt,  ikke  at  afsløve  Medfølelsen  hos  sig.  »Pligten  at  have 
Keligiou')  er  ligeledes  ikke  en  Pligt  mod  Gud,  der  ikke  er  os 
given  som  empirisk  Gjenstand,  men  en  Pligt  mod  os  selv,  af  hvis 
Fornuft  Gudsideen  frem  gaaer.  Troen  paa  Gud  kan  kun  fordres 
som  Betingelse  eller  Hjælpemiddel  for  vor  Sædelighed,  kun 
paa  Grund  af  den  praktiske  Virkning,  som  det  kan  have,  at 
ansee  Samvittighedens  Stemme  som  en  guddommelig  Stemme, 
idet  Moralloven  derved  kan  faae  større  Styrke. 


Kants  Opfattelse  af  Religionen  er  overhovedet  betinget 
ved  hans  Opfattelse  af  Forholdet  mellem  det  Theoretiske  og 
det  Praktiske,  og  ved  hans  Hævden  af  det  Sædeliges  Autono- 
mie.  Idet  Guds  Tilværelse,  der  for  den  theoretiske  Fornuft 
kun  var  en  Hypothese,  først  for  den  praktiske  blev  et,  ifølge 
Bevidstheden  om  Moralloven  nødvendigt.  Postulat,  Gjenstand 
for  en  reeu  Fornufttro,  kunde  der  ikke  gives  en  speculativ 
Theologie,  men  kun  en  Moraltheologie.  Religionen  maa,  med 
Hensyn  til  Materien,  falde  sammen  med  Moralen,  og  skiller 
sig  kun  fra  den  derved,  at  den  af  Moralen  selv  fordrede  Guds- 
idee  træder  til  Pligtbegrebet,  saa  at  Pligterne  opfattes  som 
guddommelige  Bud.  For  den  naturlige  Religion  er  Pligten 
det  Primitive;  dens  Tro  er  en  reen  Fornufttro.  I  de  historiske 
Religionsformer  har  denne,  paa  Grund  af  den  menneskelige 
Naturs  Svaghed,  faaet  en  Tilsætning  af  et  statutarisk  Element, 

hvis  Bestemmelse  kun  er  at  være  Vehikel  for  hint,  og  succes- 
sivt at  forsvinde.  Kirketroens  successive  Overgang  til  den 
rene  Religionstroes  Eneherredømme  er  Tilnærmelsen  af  Guds 
Eige.  Fornufttroen  maa  blive  Kirketroens  rette  Fortolker,  og 
derfor  forsoger  Kant  i  sin  "Religion  innerhalb  der  Grenzen 
der  biossen  Vernunft",  idet  han  udvikler  den  moralske  For- 
nufttro, ved  en  symbolsk  Fortolkning  at  bringe  Christendom- 
mens Hoveddogmer:  Dogmerne  om  Arvesynden,  om  Guds  Son 
og  Forsoningen,  i  Overensstemmelse  med  denne  som  den  sande 
Religion.  De  kirkelige  Dogmer  blive  til  moralske  Læresæt- 
ninger. Dogmet  om  Arvesynden  bliver  til  Læren  om  et  radi- 
calt  Onde,  en  i  en  intelligibel  tidløs  Handling  begrundet  op- 
rindelig Tilbøielighed  hos  det  sandselige  Menneske  til  at  for- 
vende den  sædelige  Orden  i  Drivefjedrene  til  Handling  ved  at 
lade  den  egoistiske  Attraa  faae  Forrangen  for  Morallovens  Bud. 
Læren  om  Guds  Son  bliver  til  en  Lære  om  det  Gud  velbe- 
hagelige Menneske:  Menneskeheden  i  dens  moralske  Fuldkom- 
menhed; Læren  om  Forsoningen  ved  Christus  til  den  Lære,  at 
Bevidstheden  om  en  Efterfølgelse  af  Forbilledet  i  sædeligt  Sin- 
delag giver  den  praktiske  Tro  paa  at  være  Gud,  Hjertekjen- 
deren,  der  skuer  Sindelaget,  den  intelligible  Charakteer,  vel- 
behagelig. Urbilledet,  der  efterfølges,  søges  kun  fuldstændigt 
i  den  rene  Fornuft;  intet  Exempel  i  den  ydre  Erfaring  kan 
svare  til  det,  da  ingen  Erfaring  aabenbarer  Sindelagets  Indre. 
De  Cultushandlinger,  som  de  positive  Religioner  foreskrive, 
men  som  ikke  ere  Udtryk  for  de  sædelige  Bud,  have  kun  tem- 
porær Betydning;  lægges  Eftertrykket  paa  dem,  er  det  en  fiilsk 
Gudstjeneste  og  Klerkevæsen;  Kirken  er  efter  sin  Idee  kun 
et  e  thi  sk  Samfund  under  den  guddommelige  moralske  Lov- 
givning. 


Ved  Kants  Kritik  der  reinen  Vernunft  og  ved  hans  Kritik 
der  praktischen  Vernunft  var  der  sondret  skarpt  mellem  det 
Theoretiskes    og   det  Praktiskes  Sphærer,    mellem   det  Gebet, 

hvor  Nødvendighedens  Lov  og  det,  hvor  Frihedens  Lov  her- 
skede, mellem  « Naturbegrebernes »  Gebet  og  "Frihedsbegrebets« 
Gebet.  En  uoverstigelig  Skranke  syntes  at  skille  dem  fra  hin- 
anden. Men  denne  Skranke  gjennembryder  Kant  i  sit  tredie 
Hovedværk,  i  sin  Kritik  der  Urtheilskraft,  i  hvilken  han 
underkaster  Falelsesevnen  (Følelsen  af  Lyst  og  Ulyst)  som  tredie 
Grundevne  ved  Siden  af  Erkjendelsesevnen  og  Begjæreevnen 
(og  som  "Mellemled"  mellem  dem),  og  den  dertil  sig  forholdende 
reflecterende  Dømmekraft  som  eiendommelig  Function  ved  Si- 
den af  Forstand  og  Fornuft  (og  som  « Mellemled"  mellem  dem) 
en  kritisk  Prøvelse,  ved  hvilken  Spørgsmaalet  om  en  apriorisk 
Lovgivning  ogsaa  for  hiin  Evne  skal  besvares. 

Baade  paa  det  Theoretiskes  og  paa  det  Praktiskes  Gebet 
findes  der  et  Tilknytningspunkt  for  det  mellem  Naturgebetet 
og  Fribedsgebetet  mæglende  Begreb,  der  som  den  reflecterende 
Dømmekrafts  aprioriske  Bestemmelse  giver  Følelsen  af  Lyst  og 
Ulyst  en  apriorisk  Regel.  Paa  det  Theoretiskes  Gebet 
havde  Muligheden  vist  sig  af  en  apriorisk  Forstandens  Lov- 
givning for  Naturen.  Men  denne  Lovgivning  omfattede  kun 
de  almene  Naturlove,  og  af  disse  skulde  de  særegne  ikke  kunne 
afledes;  de  skulde  kun  kunne  findes  ad  Erfaringens  Vei,  og  derfor 
for  vor  Indsigt  være  tilfældige.  Skulle  de  imidlertid  kaldes 
Love  —  hvad  Begrebet  af  en  Natur  og  en  Naturorden  for- 
drer—,  saa  maae  de  ansees  for  nødvendige  ifølge  et  Princip 
for  det  Mangfoldiges  Enhed,  om  end  dette  Princip  er  os  ube- 
kjendt.  En  saadan  Enhed  i  det  Empiriske,  et  System  af 
empiriske  Love,  fordres  a  priori  af  vor  Forstand  fordi  der  ellers 
ikke  kunde  gives  en  gjennemgaaende  Sammenknytning  af  de 
empiriske  Erkjendelser  til  en  Erfaringens  Totalitet.  Nu  er 
Principet  for  den  reflecterende  Dømmekraft  (o:  den  Døm- 
mekraft, der  til  et  givet  Særeget  søger  det  Almindelige,  medens 
den  bestemmende  Dømmekraft  subsumerer  det  Særegne 
under  et  givet  Almindeligt  ifelge  de  almindelige  Tænknings- 
love)  netop  det,  at  de  særegne  empiriske  Love,  med  Hensyn 
til  det  i  dem,    der  ikke  er  bestemt  ved  de  almindelige,    maae 

betragtes  efter  en  saadan  Enhed,  som  om  en  Forstand  (om 
end  ikke  vor  Forstand)  havde  givet  dem  af  Hensyn  til  vore 
Erkjendelsesevner  forat  gjore  et  Erfaringens  System  af  særegne 
Naturlove  muligt.  Dette  Princip  er,  med  andre  Ord:  Natu- 
rens Hensigtsmæssighed;  thi  Hensigtsmæssigheden  ud- 
trykker det  Mangfoldiges  Bestemmethed  ved  Øiemedets  En- 
hed, det  Reales  Beherskethed  ved  et  Ideelt,  ved  Tanken.  Hen- 
sigtsmæssigheden er  det  aprioriske  Princip  for  Reflexionen,  og 
som  saadant  et  kun  subjectivt  Princip,  en  Demmekraftens 
Maxim e,  ikke  et  objectiv  gyldigt  Naturbegreb. 

Fra  det  Praktiskes  Omraade  vistes  der  hen  mod  det 
samme  Hensigtsmæssighedens  Begreb,  idet  der  stilledes  den 
Fordring,  at  Friheden  skulde  virkeliggjere  det  ved  dens  Love 
bestemte  Øiemed  (sit  «Endzweck")  i  Sandseverdenen.  Denne 
Fordring  forudsætter  nemlig,  at  Naturen  ogsaa  maa  kunne 
tænkes  saaledes,  at  dens  Forms  Lovmæssighed  svarer  til  Mu- 
ligheden af  saadanne  Øieraeds  Realisation,  d.  v.  s.  at  Naturen 
er  bestemt  ved  Hensigtsmæssigheden.  Ved  dette  Begreb  vises 
der,  gjennem  den  ideelle  Enhed,  det  forudsætter,  hen  til 
en  Sammenhæng  mellem  Naturgebetet  og  Frihedsgebetet. 

Idet  Naturen  opfattes  under  Hensigtsmæssighedens  Syns- 
punkt, opfattes  den  som  svarende,  paa  en  for  vor  Indsigt 
tilfældig  Maade,  til  vor  Erkjendelses  Hensigt.  Men  Opnaaelsen 
af  enhver  Hensigt  er  forbunden  med  Foleisen  af  Lyst,  og  naar, 
som  i  dette  Tilfælde,  Hensigten  er  bestemt  ved  et  apriorisk 
formelt  Princip,  saa  er  Lystfolelsen  ogsaa  bestemt  ved  en 
apriorisk  og  for  Alle  gyldig  Grund  og  det  blot  ved  Objectets 
Relation  til  Erkjendelsesevnen,  uden  at  der  her  tages  Hensyn 
til  Begjæreevnen.  — 

Adskiller  man  i  vore  Forestillinger  det  Æsth etiske,  der 
betegner  deres  Relation  til  Subjectet,  fra  det  Logiske,  der 
bestemmer  Objectets  Begreb,  saa  forer  det  til  Adskillelsen 
mellem  æsthetisk  Lyst  og  logisk  Tilfredsstillelse,  og  mellem 
æsthetisk  (formal,  siibjectiv)  og  logisk  (real,  objectiv)  Hensigts- 
mæssighed.     Den    æsthetiske    Hensigtsmæssighed    ud- 

trykker  kun,  at  Gjenstandens  Form  umiddelbart  i  Opfattelsen 
(Apprehensionen),  forud  for  ethvert  Begreb  om  Sagen,  staaer  i 
Overensstemmelse  med  vore  Erkjendelsesevner,  idet  Forestil- 
lingen om  den  uvilkaarlig  sætter  de  to  Evner,  den  reflecterende 
Dømmekraft  bringer  sammen:  Indbildningskraften  (Evnen  til 
Anskuelser  a  priori)  og  Forstanden  (Evnen  til  Begreber),  i  Har- 
monie,  opliver  dem  til  en  samstemmende  Virksomhed,  og  der- 
ved vækker  en  Lyst,  der  som  betinget  blot  ved  Formen  og 
dens  Kelation  til  vore  Erkjendelsesevners  normale  Forhold  er 
nødvendig  og  almeengyldig  og  fører  til  Smagsdommen 
om  Gjenstandens  Skjønheil.  Den  logiske  Hensigtsmæs- 
sighed udtrykker  Overensstemmelsen  af  Tingens  Form  med 
det  forud  givne  Begreb  om  Tingen,  der  indeholder  Grunden 
til  denne  Form ;  den  bedømmes  ikke,  ligesom  hiin,  ved  Smagen, 
men  ved  Forstanden,  og  efter  Begreber.  Naturskjønheden 
er  Anskueliggjørelsen  af  Begrebet  om  den  formale  Hensigts- 
mæssighed, Naturøiemedet  Udtrykket  for  Begrebet  om  den 
reale.  Den  æsthetiske  Dømmekraft  er  Evnen  til  at  be- 
dømme den  formale  Hensigtsmæssighed  gjennem  Følelsen 
af  Lyst  og  Ulyst;  den  (t  eleo)logiske  Dømmekraft  er 
Evnen  til  at  bedømme  Naturens  reale  Hensigtsmæssighed  ved 
Forstand  og  Fornuft.  Men  det  maa  ikke  glemmes,  paa  den 
ene  Side,  at  Hensigtsmæssigheden  overalt  staaer  i  Forhold 
til  Følelsesevnen,  og,  paa  den  anden  Side,  at  den,  baade  naar 
den  kaldes  formal  og  real,  ikke  er  et  constitutivt,  men  kun  et 
regulativt  Princip. 

Kritiken  af  den  æsthetiske  Dømmekraft  analyserer  det 
Skjønnes  og  det  Ophøiedes  Begreber.  Det  Skjønne  be- 
stemmes, idet  det  betragtes  efter  de  forskjellige  Kategorieklasser, 
som  det,  vækker  et  frit,  uinteresseret  Velbehag;  som  det, 
der,  uden  Begreb,  behager  almindeligt,  ligesom  ifølge  en 
Almeensands  (en  ensartet  Incitabilitet);  som  Formens  Hen- 
sigtsmæssighed, der  iagttages  ved  Gjenstanden  uden  Fore- 
stilling om  et  -Oiemed,  og  endelig  som  det,  ved  hvilket 
Velbehaget   er    nødvendigt  uden  dog  at  være  grundet 

paa  et  Begreb  og  kræver  Alles  Samtykke  til  en  æsthetisk 
Dom,  der  opfattes  som  Exempel  paa  en  alraeen  Kegel ,  som 
man  ikke  kan  angive.  Ved  disse  Bestemmelser  sondres  det 
Skjønne  fra  det  Behagelige,  o:  det,  der  i  Fornemmelsen  til- 
taler Sandserne,  og  fra  det  Gode.  Det  Behagelige  er,  ligesom 
det  Skjønne,  en  subjectiv  Bestemmelse;  men  Velbehaget  ved 
det  er  forbundet  med  en  Interesse  ved  Objectets  Existents,  og 
det  har  kun  individuel  Gyldighed.  Det  Gode  har  Alraeongyl- 
dighedens  Charakteer  tilfælleds  med  det  Skjønne,  men  det  be- 
hager gjennem  Fornuften  i  Kraft  af  Begrebet,  og  Velbehaget 
ved  det  er  i  hoieste  Grad  interesseret  i  Existentsen.  I  et 
særeget  Forhold  træder  det  Gode  til  det  Skjønne  derved ,  at 
dette  kan  opfattes  som  Symbol  paa  det  sædeligt  Gode, 
saaledes  at  Smagen  altsaa  bliver  en  Evne  til  at  bedømme  sæ- 
delige Ideers  Sandseliggj øreise. 

Det  Ophoiede  bestemmer  Kant  som  det  ubetinget  Store, 
der  umiddelbart  behager  ved  en  Modstand  mod  Sandsernes 
Interesse.  Det  kommer  tilsyne,  hvor  Indbildningskraften  træder 
i  Forhold,  ikke  til  Forstanden,  men  til  Fornuften.  Ophoiet 
er  derfor  Alt,  hvis  Anskuelse  fremkalder  Ideen  om  Uendelig- 
heden. Men  idet  dette  kun  kan  skee  idet  enhver  Indbild- 
ningskraftens Anskuelses  Incongruents  med  Ideen  fornemmes, 
saa  kan  deels  det  egentlig  Ophoiede  ikke  søges  i  den  sandse- 
lige  Form,  men  kun  i  Fornuftens  Ideer;  intet  Naturobject  kan 
selv  være  ophoiet,  men  kun  tjene  til  Fremstilling  af  det  Op- 
hoiede; —  deels  kan  det  Ophoiede  ikke,  som  det  Skjonne, 
frembringe  en  reen  Lyst,  men  kun  en  af  Ulyst  ledsaget  Til- 
fredsstillelse. Idet  nemlig  ingen  til  Fornuftideerne  svarende 
Anskueliggjorelse  af  dem  er  mulig ,  opstaaer  der  ligesom  en 
Strid  mellem  Indbildningskraften  og  Fornuften;  men  idet  netop 
ved  hiin  Incongruents  Fornuftideerne  kaldes  klarere  frem  for 
Sindet,  fremkalder  hiin  Strid  en  subjectiv  hensigtsmæssig  Til- 
stand i  os,  en  Følelse  af,  at  vi  have  en  reen  selvstændig  For- 
nuft ,  hvis  Fortrin  fremtræder  ved  Utilstrækkeligheden  af  den 
Evne,  der  er  istand  til  at  overskride  alle  Grændser.    Den  Fo- 

lelse,  der  herved  opstaaer,  er  Agtelse,  nemlig  for  03  selv,  men 
som  ved  en  Subreption  overfores  paa  Gjenstanden ,  idet  vi 
ligesom  lægge  Oplioietheden  ind  i  Forestillingen  om  den  og 
derfor  kalde  den  selv  ophoiet. 

Det  vi ,  ved  Overførelsen  af  Opboiethedens  Bestemmelse 
paa  Gjenstanden ,  betegne  med  ;dette  Prædicat ,  er  enten  det 
mathematisk  Ophøiede ,  bvis  Storhed  er  Udstrækningens, 
eller  det  dynamisk  Ophøiede,  hvis  Storhed  er  Kraftens. 
Ved  begge  Arter  af  det  føres  vi  tilbage  til  Uendeligheden  i 
vor  Fornuft.  Alt  det  Store  i  Naturen,  selv  det,  der  over- 
skrider enhver  Saudsernes  Maalestok,  bliver  bestandig  kun  re- 
lativt, og  Indbildningskraften,  der  gaaer  ud  over  enhver  given 
Storhed,  kan  dog  ikke  give  et  Tilsvarende  til  Fornuftideen  i 
os,  der  netop  ved  hiin  Evnes  frugtesløse  Stræben  efter  en 
uendelig  Totalitet  bliver  levende  i  os.  Alt  det  Mægtige  i 
Naturen  er  kun  mægtigt  i  Forhold  til  os  som  Sandsevæsen, 
men  det  bringer  os  til  at  blive  den  Kraft  i  os  bevidst ,  der 
ikke  er  Natur,  men  ved  hvilken  vi  ere  alt  Naturligt  overlegne 
og  i  Forhold  til  hvilken  al  Naturens  Magt  forsvinder.  Det 
Ophøiede  som  det  ubetinget  Store  ligger  kun  i  Subjectets 
egen  Bestemmelse.  Følelsen  for  det  fremkalder  en  Sinds- 
stemning, der  har  Lighed  med  den  moralske,  og  den  forud- 
sætter en  sædelig  Udvikling.  — 

Alle  de  æsthetiske,  paa  een  Gang  subjective  og  dog  med 
Fordring  paa  Almeengj'ldighed  fremtrædende  Domme  om  det 
Skjønne  og  det  Ophoiede,  støtte  sig  ubevidst  paa  et  ikke 
gjennem  nogen  Anskuelse  realisabelt  Begreb:  Begrebet  om  et 
oversandseligt  Substrat  for  Phænomenerne ,  ved  hvilket  Natu- 
rens subjective  Hensigtsmæssighed  for  Erkjendelsesevnerne  be- 
grundes,  og  hvis  Enhed  med  det  oversandselige  Substrat  for 
de  menneskelige  Evner  ligesom  anes. 

Denne  Møden  af  Aanden  og  Naturen  antydes  ogsaa  i 
Kants  Definition  af  Kunsten  og  af  Geniet.  Kunsten  er  en 
Mellemsphære  mellem  Naturens  og  Frihedens  Sphærer.  I  den 
skjønne  Kunsts   Frembringelser   have   vi   et    Frihedens  Værk, 

men  et  saadant ,  der  i  sin  Uafhængighed  af  bevidst  formede 
Reglers  Tvang  viser  sig  som  et  rent  Natiirproduct.  Geniet 
er  et  af  Naturen  givet  Talent ,  der  ubevidst  frembringer  det 
Exemplariske  og  giver  Kunsten  en  Norm.  Det  er  Evnen  til 
æsthetiske  Ideer  o:  Anskuelser  (Indbildningskraftens  Fore- 
stillinger), til  hvilke  intet  bestemt  Begreb  kan  blive  adæquat, 
men  som,  idet  de  til  et  Begreb  foie  en  ubenævnelig  Rigdom 
af  Forestillinger,  der  ikke  kan  rummes  i  det,  ved  Følelsen  af 
denne  Rigdom  oplive  Erkjendelsesevnerne  i  deres  frie  Spil  og 
forbinde  Aand  med  Sprogets  blotte  Bogstav.  Men  Frembrin- 
gelsen af  disse  Ideer  kan  derfor  ikke  være  en  bevidst  Deduc- 
tion  af  Begreber,  men  maa  have  Charakteren  af  en  ubevidst 
Naturgave.  Den  hoieste  æsthetiske  Idee  er  Hensigtsmæssig- 
hedens Idee.  Kun  Hensigtsmæssighedens  Idealisme,  Op- 
fattelsen af  den  som  havende  en  blot  subjectiv  Gyldighed, 
gjør  det  muligt ,  at  Spørgsmaalet  om  synthetiske  Domme 
a  priori  med  Hensyn  til  den  æsthetiske  Bedømmelse  kan  be- 
svares bekræftende,  og  at  deres  Mulighed  kan  forklares.  Men 
saadanne  synthetiske  Domme  ere  Smagsdommene  idet  de 
knytte  Følelsen  af  Lyst  som  Prædicat  til  Anskuelsen  af  Ob- 
jectet,  og  udsige  denne  Forbindelse  som  gyldig  for  Alle.  — 

Den  teleologiske  Dømmekraft  betragter  Naturen  under 
den  objective  og  reale  Hensigtsmæssigheds  Synspunkt.  Til 
at  anvende  dette  Synspunkt  paa  Naturen  og  til  derved  at 
danne  Begrebet:  Naturoiemed,  føres  vor  Dømmekraft  kun  ved 
saadanne  Erfaringsgjenstande,  som  vi  ikke  ere  istand  til  begribe 
som  lovmæssige  fra  Naturmechanismens  Synspunkt,  men  kun 
naar  vi  betragte  Ideen  om  Virkningen  som  bestemmende 
Aarsagens  Causalitet,  eller,  med  andre  Ord,  naar  vi  tillægge 
et  Begreb  om  Objectet ,  der  ligesom  lægges  ind  i  Naturen, 
Causalitet  med  Hensyn  til  Objectet,  eller,  nøiagtigere,  forestille 
os  Gjenstandens  Mulighed  i  Analogie  med  en  saadan  Causa- 
litet efter  -Øiemed,  som  vi  træffe  paa  i  os  selv,  altsaa  opfatte 
Naturen  som  kunstmæssig  virkende.  (Saaledes  kommer 
Hensigtsmæssigheden,  i  begge  sine  Former,  i  Forhold  til  det 

Kunstneriske).  Der  er  her  atter  kun  Tale  om  et  regula- 
tivt  Princip  for  Bedommelsen  af  Phænomenerne,  ikke  om,  paa 
uberettiget  Alaade  ved  et  Fornuftbegreb  at  føre  en  Causalitet 
ind  i  Naturvidenskaben,  som  vi  tage  fra  vort  eget  Væsen,  for 
at  tillægge  andre  Væsener  det,  hvilke  vi  alligevel  ikke  vilde 
anerkjende  som  ensartede  med  os. 

Kun  i  de  Tilfælde  nødes  jeg  til  at  betragte  et  Naturpro- 
duct  som  kunstraæssig  frembragt  naar  det  paa  een  Gang 
er  sin  egen  Åarsag  og  Virkning ,  saaledes  som  f.  Ex.  et  Træ 
er  det,  naar  det  i  Væxten  frembringer  sig  selv  som  Individ,  i 
Forplanteisen  sig  selv  som  Slægt,  eller,  hvad  der  falder  sam- 
men med  den  første  Bestemmelse ,  naar  i  det  Delene  efter 
deres  Tilværelse  og  Form  kun  ere  mulige  ved  Heelheden,  ere 
bestemte  ved  dens  Idee,  og  gjensidig  ere  hverandres  Aarsager 
og  Virkninger.  Men  disse  Forhold  møde  vi  netop  i  de  orga- 
niske Naturvæsener,  og  dem  maae  vi  derfor  betragte  som 
Naturøiemed,  under  Synspunktet  af  indre  Hensigtsmæssighed, 
der  vel  bliver  at  adskille  fra  det  Begreb,  der  havde  spillet  saa 
stor  en  Kolle  i  Oplysningsperiodens  Naturbetragtning:  Begrebet 
om  den  ydre  (relative)  Hensigtsmæssighed  o:  en  Tings  Nyt- 
tighed som  Middel  for  en  anden,  et  Forhold,  paa  hvilket  ingen 
absolut  teleologisk  Dom  kan  begrundes,  da  Naturbetragtningen 
aldrig  kan  sige  os,  at  en  Naturting  er  sidste  -Øiemed  for  Na- 
turen. I  det  Organiske  er  Alt  paa  een  Gang  at  opfatte  som 
-Øiemed  og  Middel.  Organisationens  Form  kan  man,  i  Mod- 
sætning til  den  efter  mechaniske  Love  nødvendige,  kalde  til- 
fældig, og  netop  Overensstemmelsens  Tilfældighed  nøder  os  til 
at  anvende  Begrebet  Naturøiemed.  Men  idet  vi  først  i  det 
Enkelte,  ved  bestemte  Naturproducter,  ere  førte  til,  at  gjøre 
en  teleologisk  Opfattelse  gjældende ,  og  at  gaae  ud  over  Me- 
chanismen,  saa  udvides  denne  Synsmaade  uundgaaeligt  til  Na- 
turens Heelhed,  og  vi  danne  os  Ideen  om  den  hele  Natur  som 
et  System  efter  -Øiemedenes  Regler,  og  under  denne  Idee  maa 
nu  al  Naturmechanisrae  underordnes,  saa  at  Naturen  sees  som 
bestemt  ved  det  altomfattende  indre  (bevidste  eller  ubevidste?) 

øiemed,  under  hvilket  alt  det  Mechaniske  gaaer  ind  som  tje- 
nende Middel.  Uden  at  fornægte  Mechanismens  Princip  gjøre 
vi  et  andet  Princip  gjældende,  ved  hvilket  vi  udvide  vor  Na- 
turopfattelse. Og  vi  see  nu  ogsaa  den  æsthetiske  Hensigts- 
mæssighed i  et  nyt  Lys,  idet  den  gaaer  ind  under  den  totale 
Naturhensigtsmæssigheds  Synspunkt. 

Den  dobbelte  Naturbetragtning:  fra  Mechanismens  og 
fra  Teleologiens  Synspunkt,  er  nodvendig  for  vor  Fornuft; 
ifølge  dens  eiendommelige  Beskaffenhed.  Vi  maae  bedømme 
al  Frembringelse  af  de  materielle  Ting  og  deres  Former  som 
mulig  efter  blot  mechaniske  Love,  men  alligevel  maae  vi,  ved 
Bedømmelsen  af  visse  Naturting ,  tye  til  Øiemedsbegrebet, 
Begrebet  om  causæ  finales.  Forvandlede  vi  denne  subjective 
Nødvendighed  til  et  dogmatisk  Udsagn  om  Tingenes  Tilblivelse, 
vilde  det  føre  til  den  uløselige  Modsigelse,  at  nogle  Tings 
Frembringelse  ikke  skulde  være  mulig  efter  de  Love  alene, 
der  skulde  forklare  al  Frembringelse.  Betragte  vi  derimod 
de  to  Maximer  for  Bedømmelsen  blot  som  regulative  Principer, 
saa  kunne  de  bestaae  ved  Siden  af  hinanden.  Vi  fortsætte  da 
Forskningen  efter  den  mechaniske  Sammenhæng  saa  langt  det 
er  os  muligt,  og  nægte  ikke,  at  den  strækker  sig  ud  over  den 
Grændse,  til  hvilken  vi  kunne  forfølge  den,  men  vi  anerkjende 
Nødvendigheden  af,  at  reflectere  over  visse  Naturproducter,  og, 
i  Anledning  af  dem ,  over  Naturheelheden ,  efter  et  andet 
Princip,  -Øiemedsaarsagernes  Princip.  Vor  Fornuft  formaaer 
ikke,  om  den  end  postulerer  Mechanismens  Underordning  under 
Teleologien,  at  erkjende  de  to  Principers  Enhed.  Vor  discur- 
sive  Erkjendelse,  for  hvilken  Heelheden  paa  mechanisk  Maade 
resulterer  af  Delenes  Samvirken,  og  som  fra  det  Særegne  naaer 
til  det  abstract  Almindelige,  kan  ikke  indsee,  hvorledes  det 
Hele  som  et  Synthetisk-Almindehgt,  ved  hvilket  det  Særegne, 
Delene,  er  nødvendig  bestemt,  kan  være  Grund  til  Delenes 
Beskaflenhed,  det  Prius,  der  forklarer  dem.  Vi  kunne  kun  tænke 
os,  at  Forestillingen  om  et  Hele  indeholder  Grunden  til 
dettes  Form  og  til  Delenes  Sammenknytning;  men  det,  der  har  sin 

Grund  i  Forestillingen  om  det,  kalde  vi  et  -Øiemed,  og  dette 
Begreb  kan  vor  Erkjendelse  ikke  undvære  overfor  bestemte 
Naturpbænomener;  men  den  vil  ikke  kunne  føre  Betragtningen 
efter  det  til  Enhed  med  Betragtningen  efter  Mechanismens 
Nedvendigbed.  Kun  for  en  anderledes  construeret  Forstand:  for 
en  intuitiv  Forstand,  en  intellectuel  Anskuelse,  for 
hvilken  Anskuelsen  ikke  var  sondret  fra  Begrebet,  dens  Virke- 
lighed ikke  fra  Tankens  Mulighed,  og  som  i  Heelheden  kunde 
anskue  Grunden  til  Delene  og  deres  Samstemmen,  vilde  det, 
vi  sondre  som  Naturmechanisme  og  ^iemedssammenknytning, 
være  Eet,  og  Oiemedsbegrebet  i  vor  Opfattelse  vilde  ikke  blive 
nødvendigt  for  den.  Men  en  saadan  intuitiv  Forstand ,  der 
gaaer  over  fra  det  Synthetisk-Almene  til  Delene,  og  for  hvilken 
derfor  disses  Samstemmen  ikke  er  tilfældig,  maae  vi  tænke  os 
fordi  vi  kun  ved  den  kunne  forklare  os  Naturobjecternes  Sam- 
stemmen med  vor  Dømmekrafts  aprioriske  Love.  Vi  forestille 
os  Muligheden  af,  at  i  den  os  ubekjendte  Naturens  Grund  den 
physisk-mechaniske  og  Oiemeds  -  Forbindelsen  i  de  samme 
Ting  kunde  hænge  sammen  i  eet  Princip.  Og  denne  for  vor 
Erkjendelse  utilgængelige  Naturens  Grund  (den  foversandselige 
Realgrund  for  Naturen«),  dette  intelligible  Substrat,  der 
skjuler  sig  bagNaturphænomenet,  bliver,  som  det  allerede  an- 
tydedes ved  Udviklingen  af  den  æsthetiske  Dømmekrafts  Begreb, 
seet  i  Enhed  med  «det  oversandselige  Substrat  for  alle  Sub- 
jectets  Evner«,  og  betegnet  som  det  fælleds  intelligible  Sub- 
strat for  Naturen  og  Menneskeaanden ,  som  det  Intelligible, 
Oversandselige,  der  er  begges  fælleds  dybeste  Grund. 

I  dette  Begreb,  der  bliver  det  heieste  Begreb  i  Kritik  der 
Urtheilskraft,  have  de  centrale  Begreber  i  Kritik  der  reinen 
og  der  praktischen  Vernunft  fundet  deres  Udfoldelse.  Cen- 
tralbegrebet i  Kritik  der  reinen  Vernunft  var  Begrebet  om  den 
transscendentale  Apperception,  den  spontane  Selvbe- 
vidstheds oprindelige  Enhed,  Kilden  til  alle  de  aprioriske  For- 
mer, og  derigjennem  til  al  Nødvendighed  i  vor  Erkjendelse. 
Men  denne  Selvbevidsthed  hævedes  over  den  Individualitetens 

Begrændsning,  der  klæber  ved  Ordet,  idet  den  opfattedes  som 
Selvbevidsthedens  rene  Form  og  som  saadan  som  det  i  alle 
Selvbevidstheder    Identiske,     som     "Bevidsthed    overhovedet" 
o:  som  Substratet  for  den  individuelle  Bevidsthed,  som  den  for- 
bindende Enhed  i  det  Individuelle.    Og  der  antydedes  en  Enhed 
mellem  dette  Subjective  og  det  Objective,  Tingen  i  og  for  sig, 
idet  Muligheden  antydedes  af,    at  denne,    det  ubekjendte  X, 
turde  være  den  samme    i   alle  Phænomener  og  ikke  forskjellig 
fra  det  Substrat ,    der  laae  til  Grund  for  den  indre  Sandses 
Phænomener,   og  idet  den  ubekjendte  Tings  Betydning  for  vor 
Erkjendelse  blev  den  samme  som  Selvbevidsthedens:  at  bringe 
Nødvendighedens  Bestemmelse  ind  deri.     I  Kritik    der   prak- 
tischen  Vernuft  var  det  centrale  Begreb  Begrebet  om  homo 
noumenon,  hvis  Væsen  er  Frihed,  hvis  Lovgivning,  som  en 
Lovgivning  af  Menneskeheden  i  det  enkelte  Menneske,  er  gyl- 
dig for  alle  Individer.    Her  er  det  Almenes  Bestemmelse  tyde- 
ligere udhævet,    og  Problemet  om  det  Sandseliges  Forhold  til 
Naturen  berores  bestemtere  ved  Fordringen  om,  at  det  Sæde- 
lige skal  virkeliggjøres  i  Naturen,  Friheden  faae  en  Causalitet 
i  Forhold  til  denne.    Men  i  Kritik  der  pr.  V.  var,  ifølge  den 
skarpe   kritiske  Sondring    mellem  Frihedsbegrebets    og  Natur- 
begrebets Gebet,  Virkeliggj øreisen  af   det   Sædelige  i  Naturen 
endnu  sat  som  betinget  ved  et  postuleret  Tredie:  en  almægtig 
og  alvidende  Gud.     Denne  Gudsforestilling  viger   nu  i  Kr.  der 
Urtheilskraft  Pladsen    for  Begrebet   om   det ,   der  ikke ,    som 
staaende  udenfor  Modsætningerne ,    kun  paa  vilkaarlig  Maade 
kan  forbinde  dem,    men  som    er  deres  Enheds  g  rund,    om 
det  end  nærmest  bestemmes  negativt,  i  en  Form,    der  anteci- 
perer  det  schellingske  Indifferentsbegreb.      Idet  Aandens  Lov 
og  Naturens  Lov  have   deres  Udspring  i   det   samme  Væsen, 
bliver  det  Sædeliges  Virkeliggj  oreise  i  Naturen  mere  end  blot 
en   Fordring,    og   naar  Kritik    der  Urtheilskraft   i  begge  sine 
Hovedafdelinger   ligesom    munder  ud  i  det  Ethiske ,    gjennem 
Opfattelsen   af  det  Skjønne   som    det   Sædeliges   Symbol ,    og 
gjennem  Begrebet  om  et  Naturens  "Endzweck«,  der  skal  søges 

ude  over  Naturen  selv,  i  det  Sædelige,  saa  ferer  dette  os  ikke 
tilbage  til  Standpunktet  i  Kr.  der  pr.  Vernunft;  men  hint  for 
det  Sædeliges  Virkelighed  afgj ørende  Grundforhold  mellem  de 
to  Love  bliver  opfattet  speculativt,  begrundet  ved  det  dybere 
Tilgrundliggende ,  det  Omfattende ,  hvis  Væsens  Enhed  ikke 
blot  sees  som  Kilden  til  Modsætningerne ,  men  ogsaa  som 
deres  Forsoning.  Ved  dette  Begreb  har  Kant  berørt  det  Maal, 
til  hvilket  den  kritiske  Idealismes  Udvikling  forer  hen;  men 
idet  han,  sin  Eiendommelighed  tro,  protesterer  mod  ethvert 
Forsøg  af  vor  Er  kj  ende  Ise  paa  at  drage  det  ind  i  sin  Kreds, 
og  giver  det  Antydede  en  blot  subjectiv  Gyldighed,  holder  han 
de  Consequentser  tilbage,  der  saa  blive  dragne  af  Schelling  og 
Hegel. 


Den  kan  tiske  Philosophies  blivende  Betydning  maae 
vi  soge  i  det,  der  giver  den  dens  Grundpræg:  i  dens  Charak- 
teer  som  Kriticisme,  og  som  en  Kriticisme,  der  peger  hen  mod 
det  Speculative  som  sit  Maal.  Idet  Kant  med  kritisk  Bevidst- 
hed og  med  besindig  mæglende  Aand  paa  det  Theoreliskes 
Gebet  strax  stiller  det  afgjorende  Erkjendelsesproblem ,  som 
Dogmatismen  havde  omgaaet ,  hævder  han  mod  Empirismens 
Overgreb,  gjennem  den  kritiske  Sondring  mellem  Erkjendelsens 
Factorer,  der  lader  Empirismen  beholde  sin  relative  Ket, 
definitivt  den  erkjendende  Aands  Selvvirksomhed,  det  Aprio- 
riskes Gyldighed ,  og  med  det  en  almeengyldig  og  nødvendig 
Erkjendelse.  Gjennem  den  kritiske  Sondring  mellem  det  In- 
telligibles  og  Phænomenets  Verden  hævder  han  paa  det  Prak- 
tiskes Gebet,  ved  at  sætte  Friheden  som  Aandens  Væsen  og 
Handlingens  Lov,  det  Ethiskes  Reenhed  og  Uafhængighed,  den 
ethiske  Fordrings  Virkeliggjerelse  som  det  sidste ,  ubetingede 
jøiemed.  Og  i  sit  sidste  store  og  aandfulde  Værk  gjer  Kant 
atter  ved  skarpe  Begrebssondringer  en  ideal  Opfattelse  af  det 
Skjønne  mulig,  og  gjennem  den  kritiske  Sondring  bryder  her 
Tanken  om   den   dybere  Enhed  af  hvad  der  først  maatte  ad- 


179 

skilles  for  a  Aandens  Væsen  kunde  hævdes,  klarere  frem  end 
i  de  Antydninger,  til  hvilke  i  de  tidligere  Skrifter  Consequent- 
serne  af  Grundproblemet  havde  fort  ham.  Den  Tanke ,  som 
han  for  var  kommen  nærmest  idet  i  Kr.  d.  pr.  V.  Fornuften,  som 
Udtrykket  for  vort  eget  frie  Væsen,  for  det  Absolute  i  os, 
saaes  som  lovgivende  og  bestemmende,  hvorved  der  ikke  blot 
vistes  hen  til  Ideens  Conc retion,  men  tillige,  idet  Frihedens 
høieste  øiemed  skulde  virkeliggjores  i  Naturen,  til  den  dybere 
Harmonie  af  Natur  og  Aand;  —  den  gjor  sig  mægtig  gjældende 
i  Kants  Opfattelse  at  det  Kunstneriske  og  af  Geniet,  og  af 
Organismens  indre  Teleologie,  og  den  ligesom  tiltvinger  sig  et 
definitivt  Udtryk  i  Bestemmelsen:  "det  fælleds  intelligible  Sub- 
strat for  Naturen  og  Aanden«. 

Men  den  kantiske  Philosophies  Begrændsning  og  Mangel 
udspringer  af  den  samme  Kilde  som  dens  Fortrin.  Det  kri- 
tiske Moment  hos  Kant,  der  var  den  nodvendige  Betingelse 
for  Løsningen  af  hans  eiendommelige  Opgave,  faaer  dog  en 
ensidig  Overvægt  over  det  Speculative,  der  kun  kommer  frem 
gjennem  Antydninger,  som  Erkjendelsen  holdes  tilbage  fra  at 
forfølge.  Den  kritiske  Sondrings  ensidige  Skarphed  træder 
først  frem  ved  Fornuftkritikens  Begyndelse  i  den  Feilslutning, 
at  det,  der  viser  sig  som  oprindelig  tilhørende  Subjectet,  derfor 
maa  sættes  som  kun  tilhørende  dette  og  som  udelukket  fra 
det  Objectives  Væsen,  saa  at  det  Subjective  og  det  Objective 
abstract  sondres.  I  denne  første  abstracte  Sondring  ligge 
alle  de  afgjørende  Consequentser  skjulte. 

Paa  det  theoretiske  Gebet  fører  denne  Sondring,  der 
indeslutter  den  skarpe  Adskillelse  mellem  Tankens  Form  og 
Indhold,  mellem  Apriorisk  og  Empirisk,  til,  at  Væren  und- 
slipper Tanken,  idet  det  logforsigværende,  som  et  Bestemmel- 
sesløst,  unddrager  sig  Anskuelsens  og  Tankens  Former,  der 
dog  uvilkaarlig  anvendes  paa  det,  idet  det  som  et  udenfor 
os  Værende  skal  paa  virke  vor  Sandselighed,  og  dette  logfor- 
sigværende og  det  Ubetingede,  der  er  dets  prægnanteste 
Udtryk,    end    ikke    der,     hvor    det    faaer   Kjendsgjerningens 

Vished,  bliver  sat  som  en  Gjenstand  for  theoretisk  Erkjendelse. 
Kant  skyer  end  ikke  de  haardeste  Consequentser  af  Sondringen 
mellem  det  logforsigværende  og  Phænomenet,  som  naar  han 
spørger:  existerer  jeg  selv,  som  Phænomen  for  den  indre 
Sands,  udenfor  min  Forestillingskraft,  i  Tiden?,  og  naar  han 
drager  den  Slutning,  at  da  Jeget  som  rent  Jeg  kun  faaer  Be- 
stemmelser gjennem  Kategorierne ,  saa  bestemmes  det  altsaa 
ikke  efter  dets  Væren  i  og  for  sig,  og  det,  uagtet  Kategorierne, 
som  aprioriske  Tankeformer,  der  opfattes  som  fremgaaende  af 
den  rene  Selvbevidsthed,  ifølge  dette  Forhold  maatte  være  det 
rene  Jegs  væsentlige  Udtryksformer ,  Væsensbestemmelser  for 
det,  gjennem  hvilke  det  skulde  komme  i  et  Bevidsthedsforhold 
til  sig  selv.  Og  disse  aprioriske  Former,  der  alle  postuleres 
at  gaae  tilbage  til  Selvbevidsthedens  Enhed ,  kunne  ikke  i 
Virkeligheden  deduceres  af  denne  i  dens  Bestemmelsesloshed, 
men  maae  optages  empirisk,  og  blive  staaende  i  sondret  Mang- 
foldighed, uden  at  føres  tilbage  til  en  Enhed. 

Paa  det  praktiske  Gebet  fører  den  abstracte  Son- 
dring mellem  det  Aprioriske  og  det  Empiriske,  mellem  Nu- 
menets  og  Phænomenets  Sphære,  mellem  Frjhedsgebetet  og 
Naturgebetet,  til  Morallovens  abstracte  og  individualitetslase 
Formalisme,  (der  kun  ligesom  bagefter  faaer  en  —  illosorisk  — 
Udfyldelse  ved  Hensynet  til  Fornuftvæsenerne  som  Selvøiemed), 
til  Pligtens  Indholdsløshed,  til  den  blot  negative  Bestemmelse 
af  Friheden,  til  Opfattelsen  af  den  sædelige  Opgave,  ikke  som 
en  Objectivering  af  Friheden  i  Sædelighedens  concrete  Former, 
men  som  enTilintetgjøren  af  Driften,  der  bestandig  kun  bliver 
en  Fordring,  en  »Skullen-)  ,  som  aldrig  fuldt  realiseres,  da 
Kampens  Ophør  vilde  være  selve  Moralitetens  Ophør.  Og  me- 
dens paa  det  theoretiske  Gebet  Forestillingen  om  en  Indvirk- 
ning af  Tingen  i  og  for  sig  paa  vor  Fornemmelse  bragte  Mod- 
sigelser ind  i  Kants  Grundbestemmelser ,  saa  gjør  paa  det 
j)raktiske  Fordringen  af  Frihedens,  det  Intelligibles ,  Causalitet 
i  Forhold  til  Naturen,  medens  den  modsatte  Causalitet  ude- 
lukkes.   Forholdet  mellem  Sphærerne    uklart   og   fører   til   en 

mystisk  Lære  om  Frihedens  overempiriske  Selvbestemmen  som 
Udgangspunkt  for  det  phænomenale  Menneskeliges  Bestemmet- 
hed.  Og  Fordringen  af  Harmonien  mellem  Dyd  og  Lyksalighed, 
hvis  Opstilling  er  en  Inconsequents ,  da  Lyksaligheden  intet 
Forhold  har  til  Mennesket  som  Noumenon ,  faaer  ikke  nogen 
Løsning  for  Tanken  ved  Postulatet  af  en  Gud  med  en  ube- 
gribelig Causalitet. 

Og  selv  hvor  Kant,  i  sin  Kritik  der  Urtheilskraft,  bestem- 
test antyder  det  Speculative:  Modsætningernes  Enhed,  gjer  den 
oprindelige  Sondring  sig  atter  gjældende  derigjennem,  at  An- 
tydningerne faae  en  blot  subjectiv  Vending  og  at  deres  Conse- 
quentser  afskjæres.  Kants  Udviklinger  om  Naturteleologien 
blive  uden  Indvirkning  paa  hans  Naturmetaphysik ,  hans  An- 
tydning af  Naturens  og  Aandens  Enhed  i  deres  Grund  bliver 
ikke  bragt  ind  i  Begrebets  Former.  Men  i  Kants  Antydninger 
om  Modsætningernes  Enhed,  der  allerede  glimtede  frem  gjennem 
Fornuftkritikens  centrale  Begreb ,  ere  dog  Incitamenter  givne 
for  Kriticismens  Udvikling  til  speculativ  Tænkning ,  og  de 
efterfølgende  speculative  Systemer  have  deres  Eod  i  Kants 
Philosophie. 


Kants  Philosophie  blev  ved  sin  Fremkomst  epochegjo- 
rende.  Den  gav  Incitamentet  til  en  Tankeudvikling,  der  med 
exempellos  Hurtighed  førte  den  nyere  Philosophies  hele  idea- 
listiske Række  til  dens  Afslutning ,  og  ved  den  Eigdom  paa 
Tankemuligheder ,  den  indesluttede ,  kunde  den  ogsaa  blive 
Udgangspunkt  for  realistiske  Consequentser,  for  en  Philosophie, 
der  danner  Modsætningen  til  den  i  subjectiv  Eetning  gjennem- 
førte  Idealisme.  Men  den  maatte  ogsaa  fremkalde  Angreb, 
ikke  blot  fra  de  tidligere  philosophiske  Skoler,  der  værgede  sig 
imod  det  Nye  og  Omskabende  i  den,  men  ogsaa  fra  saadanne 
Tænkere,  der  ikke  følte  sig  tilfredsstillede  ved  den  Begrænds- 
ning  af  vor  theoretiske  Erkjendelse ,  Kriticismen  lærte ,  eller 
ved  den  praktiske  Erstatning  derfor,  den  tilbad.    Hine  hurtigt 


182 

forstummende  Angreb  havde  kun  en  underordnet  Interesse, 
disse,  der  udgik  fra  hvad  man  har  kaldt  Troesphilosophien, 
havde  en  væsentligere,  idet  de  berørte  svage  Punkter  i  Kants 
Lære,  og,  om  end  kun  i  Postulatets  Form,  anbragte  Correc- 
tiver  mod  Ensidigheder  i  Kriticismen.  Vi  omtale  derfor,  inden 
vi  gaae  over  til  de  Systemer,  der  videre  udvikle  det  af  Kant 
Grundlagte,  i  Korthed  Troesphilosophiens  meest  fremtrædende 
Kepræsentant:  Friedrich  Heinrich  Jacobi. 


2.   Reaclionen  mod  Kriticismen  fra  Troespliiiosophien:  Jacobi. 

Friedrich  Heinrich  Jacobi  er  fodt  i  Diisseldorf  1743, 
og  døde  som  Præsident  for  Videnskabernes  Akademie  i  Mtin- 
chen  1819.  Af  hans  Værker  nævne  vi:  Etwas,  was  Lessing 
gesagt  hat,  1782;  Briefe  iiber  die  Lehre  des  Spinoza,  1785; 
David  Hume  iiber  den  Glauben,  oder  Idealismus  und  Eealis- 
mus,  1787;  Jacobi  an  Fichte,  1799;  Ueber  das  Unternehmen 
des  Kriticismus,  die  Veruunft  zu  Verstand  zu  bringen,  1801; 
Von  den  gottlichen  Dingen,  1811;  de  philosophiske  Komaner: 
Allwills  Briefsammlung,  1792,  og  Woldemar,  1799.  I  Indled- 
ningen til  Bind  2  og  4  af  Såmmtliche  Werke  er  en  sammen- 
fattende Oversigt  over  Jacobis  Lære  given.  — 

Jacobis  Philosophie  er ,  i  Modsætning  til  den  Tænkning, 
der  kun  søger  Erkjendelsen  for  Erkjendelsens  Skyld  («der  reine 
Vorwitz')),  efter  hans  egen  Erklæring  en  Philosophie  med  en 
bestemt  Ten  dent  s.  Det,  der  bevæger  hans  Tænkning,  er 
Trangen  til  at  opdage  Gud  som  al  vor  Videns  forste  Grund 
og  overalt  at  finde  ham  igjen;  det  er  en  Stræben  <åkke  efter 
Sandhed  overhovedet  —  en  Utanke  —  men  efter  en  be- 
stemt, Hoved  og  Hjerte  tilfredsstillende  Sandhed«.  Hans 
Philosophie  charakteriseres  ved  følgende  Udsagn:  «Man  søger 
og  elsker  Sandheden  for  dens  Indholds  Skyld.  En  Sandhed, 
der  dræber  ,    tilintetgjør  Mennesket ,    kan  Mennesket  hverken 

søge  eller  elske ■>.  "Alle  Mennesker  kalde  i  deres  Indre  forud 
Noget  Sandhed,  i  hvis  Besiddelse  de  endnu  ikke  ere,  hvorefter 
de  stræbe,  og  som  de  dog  ikke  kunde  forudsætte  uden  at  det 
paa  en  eller  anden  Maade  var  nærværende  for  dem.  —  Er 
denne  Forudsætten  af  Sandheden  en  blot  subjectiv  Illusion  hos 
de  fornuftige  Væsener,  have  de  ingen,  end  ikke  den  dunkleste 
Anskuelse  af  den,  saa  er  deres  Forsken  overhovedet  frugtesløs.« 
Det  er  denne  Trang  til  en  bestemt  Sandbed ,  denne 
•'Interesse  for  det  Oversandselige«,  der  forhindrer  Jacobi  fra 
at  slaae  sig  til  Ko  i  en  blot  »'demonstrativ)  Philosophie,  hvad 
enten  nu  denne  har  Empirismens  eller  den  dogmatiske  Idea- 
lismes Charakteer.  Jacobi  benægter,  at  Demonstrationen  kan 
naae  ud  over  det  Betingede  og  Endelige  til  det  Ubetingede, 
Uendelige  og  Oversandselige,  og  han  erklærer  sig  fuldkommen 
enig  med  Kant  med  Hensyn  til  vor  Videns  (vor  Begrebser- 
kjendelses)  Begrændsning  til  det  Endelige.  Den  demonstre- 
rende Tænkning  kommer  ikke  ud  over  Katurmechanismen,  thi 
den  sammenknytter  kun  den  uendelige  Kjæde  af  betingede  Be- 
tingelser. Den  kan  i  det  Høieste,  idet  Grundens  Princip  (princi- 
pium  rationis  sufficientis),  paa  hvilket  al  Demonstration  støtter 
sig,  egentlig  —  hvad  en  Eeflexion  over  de  mathematiske  De- 
monstrationer viser  —  kommer  ud  paa  det  Samme  som  Sæt- 
ningen: totum  parte  prius  est,  naae  til  Begrebet  om  et  Ver- 
densalt, men  ikke  til  Begrebet  om  en  prætermundan ,  "le- 
vende« Gud.  Da  al  dens  Bevisen  og  Begriben  er  en  For- 
klaren  ved  et  betingende  Andet,  saa  vilde  netop  det,  at  for- 
søge paa  at  demonstrere,  o:  begrunde,  det  Overnaturlige,  det 
Uendelige  og  Ubetingede ,  være  Eet  med  at  gjøre  det  til  et 
Naturligt,  Endeligt  og  Betinget,  thi  det  Begrundede  bliver  af- 
hængigt af  Grunden;  det  kan,  netop  som  begrundet,  ikke 
være  et  Ubetinget.  Er  Viden  kun  den  ved  Demonstration 
vundne  Overbevisning,  saa  er  det  en  Modsigelse,  at  der  skulde 
gives  en  Viden  om  Guds  Tilværelse.  En  Gud,  der  var  Gjen- 
stand  for  en  saadan  Viden,  vilde  ikke  være  nogen  Gud.  «Det 
er  Videnskabens  Interesse,  at  der  ikke  er  nogen  Gud«.     Saa- 

ledes  forer  den  demonstrative  Philosophie  nodvendigviis  til 
Atheisme  og  Materialisme,  og  den  fører  med  det  Samme  til 
Fatalisme,  idet  der  i  Betingelsernes  Række  ikke  er  Plads  for 
en  Frihed.  Spinozismen  med  dens  Forguden  af  Verdensaltet 
er  den  consequente  Philosophie.  Den  er  i  en  vis  Forstand 
uangribelig:  hvad  den  nægter,  lader  sig  ikke  strængt  philoso- 
phisk  bevise ,  hvad  den  beviser ,  ikke  strængt  philosophisk 
modbevise.  Ikke  ved  Forstanden  kan  der  naaes  ud  over  dens 
Kreds,  kun  ved  et  Spring,  ved  et  salto  mortale  fra  Forstanden 
til  Troen,  fra  den  be\isende  Erkjenden  af  det  Naturlige  til 
den  umiddelbare  Vished  om  det  Overnaturlige,  der  aabenbarer 
sig  for  os  som  en  Virkelighed  i  os  og  over  os.  Organet  for  det 
Overnaturlige  betegner  Jacobi  snart  som  en  Sands ,  som  den 
umiddelbare  Sands  for  Tilværelse,  snart  som  en  Foleise,  snart 
som  Anskuelse,  snart  som  Tro,  snart  som  Fornuft,  idet  dette 
Begreb ,  der  i  hans  tidligere  Skrifter  ikke  sondredes  bestemt 
fra  Forstandens ,  nu  skal  betegne  Evnen  til  den  umiddelbare 
Fornemmen  af  det  Oversandselige,  Evnen  til  at  forudsætte  det 
i  og  for  sig  Sande,  Gode  og  Skjenne  med  den  fulde  Tillid  til 
denne  Forudsætnings  objective  Gyldighed.  Kun  en  umiddelbar 
Sands  aabenbarer  Tilværelse  for  os,  og  dette  gjælder  ikke  blot 
om  den  aandelige,  oversandselige  Tilværelse,  men  ogsaa  om 
den  sandselige,  hvis  Vished  er  given  i  selve  Sandsningsacten. 
Forstanden  begriber  kun  Relationer,  Forhold,  former  kun  et 
givet  Indhold;  den  naaer  som  en  blot  reflecterende  og  ana- 
lyserende Evne  aldrig  videre  end  til  en  relativ  Væren;  den 
udsiger  kun,  at  Noget  er  et  Andet  ligt  i  Begrebet,  men  ikke 
dets  substantielle  Væren ,  dets  reale  Væren ,  dets  Væren 
"SchlechthinH.  Denne  giver  sig  kun  tilkjende  for  den  umid- 
delbare Sands:  for  den  sandselige  Anskuelse  og  for  Fornuften. 
Men  Forstanden  er  nødvendig  for  Sandsen  baade  som  Sands- 
ning  og  Fornuft.  Forstanden  er  den  Evne,  der  former  vore 
Erkjendelser,  hvis  Stof  er  den  givet:  «uden  Forstand  vilde  vi 
ikke  i  vore  Sandser  besidde  Noget;  der  vilde  ikke  være  nogen 
Kraft,  der  forenede  dem  i  sig;  det  sandselige  Væsen  selv  vilde 


185 

ikke  være  til.  Og  paa  samme  Maade  vilde  vi  uden  Forstand 
ikke  besidde  Noget  i  vor  Fornuft;  det  fornuftige  Væsen  selv 
vilde  ikke  være  til».  »Bevidstheden  om  en  Fornuft  og 
dens  Aabenbaringer  er  kun  mulig  i  en  Forstand«.  Men  dog 
er  Mennesket  kun  hævet  over  det  blot  dyriske  Væsen  ene  og 
alene  ved  Fornuftens  Egenskab.  "Den  religiøse  Følelse  er 
Menneskehedens  Grundlag«.  »Fornuften  er  ikke  grundet  paa 
Tænkekraften,  et  Lys,  der  forst  sildigere  tændes  i  Forstanden, 
men  Tænkekraften  er  grundet  paa  Fornuften,  der,  hvor  den 
er,  lyser  for  Forstanden  og  vækker  den  til  den  Betragtning, 
paa  hvilken  Undersøgelsen  Ifølger,  den  tydelige  Erkjendelse, 
Videnskaben«.' 

Det,  der  gjennem  Sandsen  for  det  Oversandselige  først  og 
fremmest  er  os  vist,  er  vor  Frihed,  vor  Magt  over  den  Na- 
tur ,  der  omgiver  og  gjennemtrænger  os ,  vor  Selvstændighed 
og  Personlighed,  og  derigjennem  vor  Udødelighed.  Fri- 
hed og  Fornuft  blive  for  Jacobi  to  Udtryk  for  det  Samme:  for 
Evnen  til  at  hæve  sig  over  det  Betingede  og  Naturnodvendig- 
heden.  Uden  Frihed  vilde  det  Skjønne,  Sande  og  Gode  være 
et  Bedrag;  der  vilde  ikke  kunne  tænkes  Beundring,  Agtelse  og 
Kjærlighed.  Vi  have  en  umiddelbar  Vished  om  vor  Friheds 
Realitet,  om  den  end  bestandig  bliver  ubegribelig  for  vor  For- 
stand og  dens  Forbindelse  med  Naturnødvendigheden  i  vort 
Væsen  en  uløselig  Gaade.  Men  i  Visheden  om  den  "ska- 
bende Frihed"  i  os  have  vi  Visheden  om  et  personligt  Væsen 
over  os,  om  en  over  Naturen  ophøiet  almægtig  Gud,  hvis 
Afbillede  Mennesket  er.  Mennesket  finder  Gud  fordi  det  kun 
kan  finde  sig  selv  i  sin  Finden  af  Gud,  vort  Livs  og  vor  For- 
nufts Urkilde.  Den  Frihed,  vi  blive  os  bevidste  i  vor  fornuf- 
tige Personlighed,  maa  være  overvættes  i  vor  Aands  Giver,  i 
Gud,  naar  Naturen  er  udgaaet  fra  ham  og  ikke  han  fra  Na- 
turen. Gud  er  kun  Gud  som  Aand,  og  Aand  vilde  han  ikke 
være  naar  han  manglede  Selvbevidsthed  og  Personlighed.  Vor 
Frihedsbevidsthed,  overhovedet  vor  sædelige  Bevidsthed,  og  vor 
religiøse  Tro  støtte  gjensidig  hinanden.       "Naar  jeg  er  over- 

bevist  om  Objectiviteten  af  mine  Falelser  af  det  Skjenne, 
Ophøiede,  Sande  og  Gode,  og  af  en  Naturen  beherskende  Frihed 
i  mig ,  er  jeg  overbevist  om  Guds  Tilværelse ,  og  naar  disse 
Følelser  mattes  hos  mig,  mattes  ogsaa  Troen  paa  Gud».  «Ved 
et  guddommeligt  Liv  faaer  Mennesket  Visheden  om  Gud. 
Uden  Moralitet  er  der  ingen  Religiøsitet«.  Men  omvendt  maa 
det  ogsaa  siges:  «Vore  sædelige  Overbevisninger  gaae  alle  til- 
grunde naar  det  sædelige  Urvæsen  forsvinder  for  os  som  et 
sædeligt,  det  vil  sige  personligt  Væsen,  der  vil  og  virker  det 
Gode». 

Bestemmelserne  af  Gud  som  den  frie,  levende,  selvvirk- 
somme,  personlige  hente  vi  altsaa  fra  det,  der  forkynder 
sig  i  os  selv  som  et  Overnaturligt  i  os.  «Da  Gud  skabte 
Mennesket,  theomorphiserede  han;  det  er  derfor  nødvendigt, 
at  Mennesket  anthropomorphiserer  naar  det  vil  erkjende  Gud». 
Men  Opfattelsen  af  Gud  i  Analogie  med  Mennesket  tør  dog, 
efter  Jacobi,  hverken  føre  til  en  saadan  Fastholden  af  denne 
Analogie,  at  der  kom  en  Udvikling,  en  Vorden,  ind  i  den  gud- 
dommelige Personlighed ,  eller  til  et  Forsøg  paa  at  fæstne 
Guds  Væsen  for  Erkjendelsen  i  bestemte  Begreber.  At  Gud 
er,  er  vist,  hvad  han  er,  bliver  skjult  for  os.  Hvad  der 
er  Troens  Gjenstand,  er  bestandig  et  Under  og  en  Hemmelig- 
hed, ubegribelig  for  Forstanden,  og  denne  Ubegribelighed  er 
uovervindelig.  Forstanden  har  kun  en  «ikke-vidende  Viden » 
om  Gud.  Troen  er  en  Afskygning  af  den  guddommelige  Vi- 
den og  Villen  i  Menneskets  endelige  Aand.  « Kunde  vi  for- 
vandle denne  Tro  til  en  Viden,  saa  vilde  det  gaae  i  Opfyldelse 
hvad  Slangen  i  Paradiset  lovede  den  lystne  Eva:  vi  vilde  være 
som  Gud«. 

I  Anerkjendelsen  af  Gud  som  den  frie,  personlige  og  ska- 
bende seer  Jacobi  det  Væsentlige  i  Christendommen.  « Chri- 
stendommen er  væsentlig  anthropomorphistisk ,  Hedenskabet 
kosmotheistisk".  Kun  Christendommen  er  derfor  "Rehgion, 
udenfor  den  er  der  kun  Atheisme  eller  Afgudstj eneste.  Jacobi 
kalder  sig  Christen,    men  at  troe  paa  Christiis  er  for  ham  at 


187 


troe  hvad  Christus  troede,  og  som  Christus  troede.  Aaben- 
baringen  er  for  ham  den  indre  Aabenbaring  i  Menneskenes 
Fornuft:  den  sande  Gud  kan  ikke  lade  sig  tilsyne  udenfor 
Sjælen ,  og  vi  kjende  ingen  anden  Gud  end  den ,  der  blev 
Menneske  i  os.  Troen  paa  en  historisk  Cbristus  er  for  ham 
religiøs  Materialisme.  Christus  som  Gudmenneske  er  den  chri- 
stelige  Troes  Product;  det  fromme  Sindelag  lægger  sit  Ideal 
ind  i  det  historiske  Phænomen.  Derfor  kan  Christendommen, 
« opfattet  i  sin  Reenhed'),  forjacobi  naae  ud  over  den  christne 
Kirkes  Gebet.  Sokrates  kan  blive  en  Troeshelt,  og  « Sokrates's 
og  Platons  Gud')  og  "de  Christnes  Gud»,  blive  identisk.  Ja- 
cobis  Religion  bliver  en  dogmeløs  Mystik ,  der  baade  med 
Hensyn  til  Opfattelsen  af  Aabenbaringens  Form  og  af  Troens 
Indhold  skiller  sig  fra  den  positive  Christendom. 


Ved  de  udviklede  Grundtanker  hos  Jacobi  er  hans  For- 
hold til  den  kantiske  Kriticisme  bestemt.  Han  har 
væsenthge  Berøringspunkter  med  denne ,  idet  baade  Kant  og 
han  begrændse  Forstandserkjendelsens  Gebet  og  udelukke  den 
fra  det  Oversandselige,  og  idet  de  begge  hævde  Troen  en  Gyl- 
dighed, og  gjennem  den  sikkre  Bevidstheden  det  Hoiere,  som 
Fornuften  fordrer,  men  Forstanden  ikke  begriber.  Men  Jacobi 
skiller  sig  fra  Kant  i  tre  Hovedpunkter.  Han  misbilliger  for 
det  Første  den  Maade,  paa  hvilken  Kant  begrunder  vor  theore- 
tiske  Erkj endelses  Skranker  ved  sin  Sondring  mellem  Phæno- 
menet  og  Tingen  i  og  for  sig.  Mod  den  kantiske  Idealisme 
sætter  han  en  Realisme:  Objecternes  reale  Væren  er  for  ham 
umiddelbar  sikkret  i  Sandsningen,  hvis  Sandhed  maa  fastholdes, 
om  end  som  et  « ubegribeligt  Under«.  Det  er  ikke  nok,  med 
Kant  at  sætte  et  objectivt  Værende,  der,  som  en  «Ting  i  og 
for  sig",  ikke  aabenbarer  sig  for  os  gjennem  sit  Phænomen,  og 
hvis  Afticeren  af  os  bliver  utænkelig  efter  Kants  egne  Be- 
stemmelser, ved  hvilke  det  i  Bestemmelsen:  Affection  liggende 
Causalitetsforhold  som  en  blot  subjectiv  Tankeform  er  udelukket 

fra  det  logforsigværendes  Sphære.  «Man  kan«,  siger  Jacobi, 
«ikke  komme  ind  i  Kants  System  uden  dette  Begreb  Affection, 
og  man  kan  ikke  blive  i  det  med  dette  Begreb«.  Con- 
sequent  maatte  Kant  komme  til  den  ficliteske  Idealisme,  der 
lader  Jeget  være  den  eneste  Kilde  til  vort  Bevidsthedsindhold. 
Men  denne  Idealisme,  der  gjor  al  objectiv  Realitet  til  et  sub- 
jectivt  Skin ,  ødelægger  al  Sandbed  og  forvandler  al  vor  Er- 
kjenden  til  Jegets  tomme  Leg  med  sig  selv.  —  Jacobi  afviger 
dernæst  fra  Kant  i  Opfattelsen  af  Troen.  Den  kantiske  For- 
nufttro er  en  Antagelse  ifølge  en  praktisk  Trang:  en  uFor- 
nødenhedstro'),  efter  Jacobis  Udtryk;  dens  Indhold  kan,  siger 
Jacobi,  consequent  kun  være  Postulater,  praktiske  Opgaver,  og 
Fichte  er  ogsaa  i  denne  Henseende  consequentere  end  Kant. 
Men  Jacobis  Tro  bar  ogsaa  en  theoretisk  Charakteer ,  den  er 
ikke  blot  en  Tro  paa  Noget,  der  skal  være,  men  paa  Noget, 
der  er.  Ideen  er  Noget,  der  erfares,  det  Ubetingede  er  ikke 
en  blot  subjectiv  Fordring,  men  en  Væren  og  forst  derved 
bliver  en  virkelig  Tro  paa  den  mulig.  Den  sande  Philosophie 
maa  være  en  virkelig  Theisme,  være  Tro  paa  et  Væsen,  der 
ikke  vorder,  men  er,  som  et  allerede  fra  Begyndelsen  af  fær- 
digt, prætermundant,  for  sig  subsisterende  Væsen.  —  Endelig 
opponerer  Jacobi  paa  det  praktiske  Gebet,  medens  han  aner- 
kjender  den  kantiske  Morals  Reenhed,  mod  det  kantiske  Mo- 
ralprincips indholdsløse  Formalisme,  mod  « Villien,  der  Intet 
vil,  denne  Selvstændighedens  hule  Nød»,  mod  Opfattelsen  af 
den  sædelige  Fordring  blot  som  Lovbud ,  og  mod  Principets 
abstracte  Almindelighed,  der  krænker  Individualitetens  og  Per- 
sonlighedens Ret.  Han  fordrer  en  Anerkjendelse  af  den  sæde- 
lige Grund  drifts  Betydning,  af  Tilbøielighedens,  Følelsens  og 
Lidenskabens  Betydning  for  det  sædelige  Livs  individuelle 
Eiendommelighed,  af  Hjertets  Krav  og  af  Individets  Majestæts- 
ret  til  et  privilegium  aggratiandi  overfor  den  almene  Fornuft- 
lovs rene  Bogstav.  Følelsen,  den  subjective  Trang,  den  umid- 
delbar givne  Drift  bliver  ogsaa  her  det  Afgjørende  for  ham. 
Til  de  Systemer,   der  fremgik  af  det  kantiske,    stiller  Ja- 

cobi  sig  i  en  skarpere  Opposition.  Han  indrømmer  Fichte 
den  sterre  Consequents  i  Sammenlignino:  med  Kant,  men  lige- 
som vi  have  seet  ham  protestere  mod  den  ensidige  Idealisme, 
see  vi  ham  nedlægge  en  Indsigelse  mod  Substitutionen  af  en 
moralsk  Verdensorden  for  en  personlig  og  bevidst  Gud.  Mod 
S  ch  el  lin  g  indvender  han,  at  hans  Philosophie  udvisker  For- 
skjellen  mellem  Nødvendighed  og  Frihed ,  mellem  Natur  og 
Åand ,  og  kun  er  en  under  theistiske  Former  tilhyllet  Spino- 
zisme,  hvis  Begreb  om  en  vordende  Gud,  om  en  Gud,  der  fra 
det  Ufuldkomnere  naaer  til  det  Fuldkomnere ,  er  en  Uting. 
Hvo  der  gaaer  ud  fra  Naturen,  finder  ingen  Gud:  «Gud  er  det 
Første  eller  han  er  slet  ikke«. 


Denne  eiendommelige  Philosophies  Berettigelse  ligger  deri, 
at  den  hævder  det  med  os  væsenslige  Absolutes  oprindelige 
Præsents  i  den  fornuftbestemte  Menneskeaand ,  der  har  sin 
Væren  fra  det ,  at  den  mod  en  ensidig  Forstandserkjendelse, 
der  fortaber  sig  i  det  Endelige  og  Betingede,  og  ikke  forstaaer 
Aandens  Væsen,  anbringer  et  Correctiv  ud  fra  Selvbevidstheden, 
('drager  Kjendsgjerninger  for  Lyset«,  og,  hvad  dens  Polemik 
mod  Kant  angaaer,  i  dens  Påavisen  af  Modsigelsen  i  hans  Ud- 
gangspunkt, og  i  dens  Hævden  af  den  concrete  Personligheds 
Ret  og  Betydning  paa  det  Ethiskes  Gebet.  Men  dens  Mangel 
ligger  deri ,  at  den  kun  anbringer  sine  Correctiver  i  Postula- 
tets subjective  Form ,  og  at  dens  ensidige  Opfattelse  af  den 
Erkjendelsesform,  mod  hvilken  den  polemiserer,  forhindrer  den 
umiddelbare  Visheds  Indhold  fra  at  faae  Concretion  og  Al- 
meengyldighed,  og  lader  en  uforsonet  Dualisme  blive  tilbage  i 
Bevidstheden.  Den  udelukker  Begrebsphilosophien  fra  Erkjen- 
delsen  af  det  Ubetingede,  fordi  en  Begriben  af  dette  skal  være 
en  Begrunden ,  der  nedsætter  det  Ubetingede  til  et  Betinget, 
og  den  glemmer ,  skjøndt  den  uvilkaarlig  benytter  den ,  den 
Erkjendelsens  Vei,  der  gaaer  fra  det  betingede  Endelige  til  det, 
som  er  det  Endeliges  ubetingede  Ophav,  der  erkjendes  gjennem 
det,  som  det  Givne  nødvendigen  forudsætter  for  at  forstaaes  i 

sin  afhængige  Væren.  Og  idet  den ,  efterat  have  foretaget 
denne  Udelukkelse ,  abstract  sondrer  mellem  den  umiddelbare 
Vished  og  den  middelbare  Viden,  miskjender  den  den  psycho- 
logiske  Genesis  af  de  Forestillinger ,  der  forkynde  sig  med 
umiddelbar  Vished;  den  miskjender  Muligheden  af  det  fra  først 
af  Middelbares  Omsætten  i  et  Umiddelbart  gjennem  Tilegnel- 
sen; den  glemmer,  at  den  umiddelbare  Vished  om  det  Over- 
sandselige  er  medieret  ved  en  Oploftelse  over  Sandseligheden, 
og  at  den  concrete  Enhed,  der  sammenslutter  modsatte  Be- 
stemmelser i  sig,  indeslutter  dem  saaledes,  at  hver  af  dem  er 
betinget,  medieret  ved  den  anden,  hvilket  er  det  Samme  som, 
at  Enheden  gjennem  denne  ]\lægling  slutter  sig  sammen  med 
sig  selv  i  en  hoiere  Umiddelbarhed  ,  paa  een  Gang  altsaa  en 
Mediation  og  umiddelbar  Relation  til  sig ,  og  i  selve  Media- 
tionen  ophæver  Mediationen.  Saaledes  erkjendes  det  Absolute 
kun  som  Aand  idet  det  begribes  som  i  sig  medierende  sig 
med  sig  selv.  Den  abstracte  Sondring  mellem  den  umiddel- 
bare Vished  og  den  middelbare  Viden  fører  uundgaaelig  til 
den  Consequents,  at  Troens  Indhold  enten  kun  bliver  det  Ab- 
stracte, Bestemmelsesløse ,  da  enhver  c oncret  Bestemmelse 
maa  føre  ind  paa  den  middelbare  Videns  Gebet,  eller  at,  hvor 
concrete  Bestemmelser  anvendes,  dette  skeer  med  den  Reserva- 
tion, at  de  skulle  være  det  Ubegribelige,  og  de  ved  deres  Umid- 
delbarhed maae  faae  Characteren  af  det  Tilfældige,  Vilkaarlige  og 
Subjective  (ligesom  ogsaa  paa  det  praktiske  Gebet  den  umid- 
delbare Følelses  Udfylden  af  den  abstracte  Morallov  bliver  til- 
fældig og  individualistisk).  Vi  have  ogsaa  seet,  hvorledes  Ja- 
cobi,  med  Hensyn  til  Troesindholdet,  bevæger  sig  i  Bestem- 
melser, der  enten  umiddelbart  udtrykke  et  Abstract,  eller  gjore 
det  ved  ikke  at  kunne  forklares  o:  udfoldes  i  bestemte  Be- 
greber *).    Saaledes  har  han  for  det  Guddommelige  enten  kun 


*)  Trods  Trangen  lil  en  bestemt  Sandhed  kommer  Jacobi  mere  til  at 
dvæle  ved  Problemet  omErkjendelsens  Former  end  ved  Udfoldelsen 
af  Indholdet,  mere  ved  Åabenbariugens  Hvorledes  end  ved  dens  Hvad. 

den  abstracte  Bestemmelse  af  at  Gud  er  og  er  ubetinget,  eller, 
hvor  han  tager  Bestemmelser  fra  det  Menneskelige,  der  maae 
de  ikke  og  skulle  ikke  kunne  omsættes  i  bestemte  Erkjendelser, 
og  disse  ubegrebne  Bestemmelser  faae  saa  kun  deres  Fortolkning 
ud  fra  Subjectets  individuelle  F-olelse  og  individuelle  Trang. 
Ethvert  Indhold  kan  ad  denne  Umiddelbarhedens  Vei  med  lige 
Ret  gjøre  sig  gjældende,  hvad  Religionshistorien  viser.  —  Ud 
fra  det  ubegrebne  Guddommelige  kan  saa  ikke  heller  nogen 
Begriben  af  dets  Forhold  til  Mennesket  og  Naturen  blive 
mulig,  og  Jacobi  indrommer  selv,  at  Antagelsen  af  en  per- 
sonlig Gud  ikke  paa  nogen  Maade  gj  ør  Verdensaltets  Tilværelse 
begribelig.  Men  saaledes  bliver  der  i  Bevidstheden  et  dob- 
belt adskilt  Indhold:  et  Indhold  for  den  umiddelbare  Vished, 
der  griber  det  Oversandseliges  Realitet,  men  ikke  gjennem  den 
kan  faae  en  Forklaring  af  Virkeligheden,  og  et  Indhold  for  den 
middelbare  Viden,  der,  idet  den  bliver  i  Natursammenhængen 
som  det  Altomfattende  og  udelukker  det  Oversandselige,  ikke 
kan  modbevises;  og  der  er  en  uforsonet  Dualisme  tilstede  i 
den  Bevidsthed,  der  skal  rumme  disse  Modsætninger,  hvorpaa 
allerede  Kant  gjorde  opmærksom  idet  han  sagde:  man  kan 
troe  hvad  Forstanden  hverken  kan  bevise  eller  modbevise,  men 
man  kan  ikke  troe  det ,  hvis  Modsætning  man  mener  at  den 
kan  bevise.  I  Jacobis's  Personhghed  kommer  denne  Splid  til- 
syne; han  var  «Pantheist  med  Hovedet,  Mystiker  med  Hjertet«. 
I  et  Brev  til  Hamann  (fra  1783)  finder  Dissonantsen  i  hans 
Indre  sit  charakteristiske  Udtryk:  «Lys  er  der  i  mit  Hjerte, 
men  naar  jeg  vil  bringe  det  ind  i  Forstanden,  saa  slukkes  det. 
Hvilken  af  de  to  Klarheder  er  den  sande:  Forstandens,  der 
vel  viser  faste  Skikkelser,  men  bagved  dem  kun  en  bundlos 
Afgrund?  eller  Hjertets,  der  vel  lyser  opad  fuldt  af  Forjættel- 
ser, men  ikke  giver  en  bestemt  Erkjenden?  Kan  den  menne- 
skelige Aand  gribe  Sandhed  naar  ikke  hine  to  Klarheder  forene 
sig  i  den  til  eet  Lys?  Og  er  denne  Forening  tænkelig  paa 
anden  Maade  end  ved  et  Under?« 

3.    Kritlcisuicns  Udvikling  til  subjectir  Idealisme:   Fich  te. 
Johann  Gottlieb  Fichte  er  født  17G2  i  Kammenau  i 
Ovrelausitz   af  fattige  Forældre.      Ved  Understøttelse  af  Fri- 
herre V.  Miltiz,  en  schlesisk  Adelsmand,  kom  han  til  Skolen  i 
Schulpforta  og  1780   til  Universitetet  i  Jena ,    hvor  han   stu- 
derede Theologie.      Hans  første  Studier  af  Philosophien  førte 
ham  til  Spinoza,  der  gjorde  et  overvældende  Indtryk  paa  ham, 
uden  dog  at  tilfredsstille  ham.     Ved  v.  Miltiz's  Dod  blev  han 
bragt  i  en  meget  fortrykt  Stilling ,   levede  i  nogle  Aar  kum- 
merligt  i  Leipzig   af  Undervisning,    og   modtog   saa  1788   en 
Huuslærerplads  i  Ziirich,    hvor  han  kom  i  Berøring  med  La- 
vater og  Pestalozzi.    1790  kom  han  tilbage  til  Leipzig  og  blev 
nu  bekjendt  med  den  kantiske  Philosophie ,    der    bragte   ham 
ud  over  den  Determinisme,  til  hvilken  Spinoza  havde  ført  ham. 
Allerede  Aaret  efter  skrev  han   fra  et  kantisk  Standpunkt  sit 
"Versuch  einer  Kritik  aller  Offenbarung»,    som  han  i  Konigs- 
berg  forelagde  Kant,  og  ved  hvilket  han  vandt  dennes  Agtelse 
og  Velvillie.      Da  Skriftet  i  1792  udkom  anonymt,    vakte  det 
almindelig  Opsigt   og   blev  almindelig  antaget  for  at  være  af 
Kant   selv.      Saasnart  Forfatterens  Navn    blev   bekjendt ,    var 
hans  literære  Anseelse  grundlagt,  og  han  fik  1794  en  Kaldelse 
til  Jena  som  Professor  i  Philosophie.      Her  udviklede  han  nu 
i  sine  Forelæsninger  og  i  en  Række  af  Skrifter  sin  eiendom- 
melige  Lære ,    hvilken  han  oprindelig  betragtede  som  identisk 
med  den  kantiske  efter  dennes  Aand,   om  end  ikke  efter  dens 
Bogstav ,    indtil  Kant  udtalte  en   skarp  forkastende  Dom    over 
den  fichteske  Videnskabslæres  Subjectivisme.   Fichte's  Ophold  i 
Jena ,    ved  hvis  dengang  blomstrende  Universitet  han  indtog 
en  fremragende  Stilling,  blev  kun  kort.      I  1799  gav  en  Af- 
handling af  ham  i  det  af  ham  og  Niethammer  udgivne  Tids- 
skrift Anledning   til   en    anonym  Denunciation    for  Atheisme. 
Regeringen  i  Weimar  indblandede  sig  i  Sagen  og  afskedigede 
ham    da   han  i  en  Skrivelse  til  et  Medlem  af  den  havde  er- 
klæret,   at  han  vilde  forlade  Universitetet,    hvis  der,    som  det 
var  paatænkt,  blev  givet  ham  en  skarp  Irettesættelse.     Fichte 

gik  nu  til  Berlin  ,  hvor  han  levede  i  Oragane  med  Brødrene 
Schlegel,  Tieck  og  Schleiermacher,  og  holdt  philosophiske  Fore- 
læsninger for  en  talrig  Tilhorerkreds.  1805  fik  han  af  den 
preussiske  Regjering  et  Professorat  i  Erlangen,  men  holdt  kun 
i  eet  Halvaar  Forelæsninger ,  da  Krigsbegivenhederne  bragte 
ham  til  at  forlade  Byen.  Han  gik  til  Konigsberg,  hvor  han 
optraadte  som  Docent  og  arbeidede  paa  sine  ildfulde  «Eeden 
an  die  deutsche  Nation »,  som  han  i  Vinteren  1807— 8  holdt  i 
Berlin,  medens  de  franske  Tropper  endnu  vare  i  Byen.  Da 
Universitetet  i  Berlin  ,  til  hvis  Stiftelse  han  ivrig  havde  til- 
skyndet ,  fordi  han  gjennem  en  Omformning  af  den  sædelige 
og  videnskabelige  Opdragelse  vilde  tilveiebringe  Betingelsen  for 
det  tydske  Folks  Regeneration,  blev  oprettet  1809,  blev  han 
Professor  ved  det,  og  udfoldede  en  rastløs  Virksomhed  som 
Lærer,  uophørlig  og  energisk  arbeidende  paa  at  give  sin  Phi- 
losophie,  med  hvilken  der  allerede  ved  Begyndelsen  af  Opholdet 
i  Berlin  var  foregaaet  en  væsentlig  Omformning,  en  bestandig 
bestemtere  og  mere  tilfredsstillende  Form.  Befrielseskrigen 
vakte  Fichtes  levende  Begeistring.  Under  den  havde  hans 
Hustru  ved  at  pleie  de  Saarede  paadraget  sig  en  Nervefeber; 
Fichte  blev  smittet  af  hende  og  bukkede  under  for  Sygdommen 
i  Januar  1814. 

Af  Fichte's  Skrifter  nævne  vi  —  foruden  hans  Kritik  aller 
Offenbarung  og  de  i  Schweiz  skrevne  Brochurer:  Zuriickforde- 
rung  der  Denkfreiheit  von  den  Fiirsten  Europa's,  die  sie  bisher 
unterdrtickten  (Heliopolis ,  im  letzten  Jahre  der  alten  Fin- 
sterniss)  og:  Beitrag  zur  Berichtigung  der  Urtheile  des  Publicums 
iiber  die  franzosische  Revolution,  1793;  —  Afhandlingen:  Ueber 
den  Begriff  der  Wissenschaftslehre  oder  der  sogenannten  Phi- 
losophie,  1794;  Grundlage  der  gesammten  Wissenschaftslehre, 
1794;  Vorlesungen  iiber  die  Bestimmung  des  Gelehrten,  1794; 
Grundriss  des  Eigenthiimlichen  der  Wissenschaftslehre,  1795; 
Grundlage  des  Naturrechts  nach  Principien  der  Wissenschafts- 
lehre, 1796;  Einleitung  in  die  Wissenschaftslehre,  og:  Versuch 
einer  neuen  Darstellung  der  Wissenschaftslehre,  1797;  System 

der  Sittenlehre  nach  den  Principien  der  Wissenschaftlehre, 
1798;  Ueber  den  Grund  unseres  Glaubens  an  eine  gottliche 
Weltregierung,  1798;  Appellation  an  das  Publicum  gegen  die 
Anklage  des  Atheismus,  1799;  die  Bestimmung  des  Menschen, 
1800  (heri  de  forste  Spor  til  hans  sildigere  Standpunkt);  Son- 
nenklarer  Bericht  an  das  Publicum  iiber  das  eigentliche  Wesen 
der  neuesten  Philosophie,  ein  Versuch ,  den  Leser  zum  Ver- 
stehen zu  zwingen,  1801;  Grundziige  des  gegenwårtigen  Zeit- 
alters,  1806;  Anweisung  zum  seligen  Leben,  1806;  Ueber  des 
Wesen  des  Gelehrten,  1806;  Keden  an  die  deutsche  Nation, 
1808.  I  de  af  hans  San  udgivne  Nachgelassene  Werke  (3  Bd.) 
findes,  foruden  flere  mindre  Afhandlinger,  hans  Indlednings- 
forelæsninger til  Videnskabslæren  (fra  1813) ,  tre  forskjellige 
Forelæsninger  over  Videnskabslæren  (fra  1804 ,  i  hvilket  det 
nye  Standpunkt  først  er  bestemt  udviklet,  fra  1812  og  1813), 
Forelæsninger  over  den  transscendentale  Logik  (fra  1812),  over 
«die  Thatsachen  der  Bewusstseins«  (fra  1813),  over  Retslærens 
System  (fra  1812),  over  Sædelærens  System  (fra  samme  Aar) 
og  over  den  Lærdes  Bestemmelse  (fra  1811).  I  den  samlede 
Udgave  af  Fichtes  Skrifter  (8  Bind)  findes  en  mod  Schelling 
skreven  Afhandling:  Bericht  iiber  den  Begriff  der  Wissenschafts- 
lehre  und  die  bisherigen  Schicksale  derselben.  Forelæsningerne 
over  Statslære ,  eller:  om  Urstatens  Forhold  til  Fornuftriget 
(fra  1813),  bleve  udgivne  nogle  Aar  efter  Fichte's  Død,  lige- 
ledes Skriftet;  « Ueber  den  Begriff  der  wahren  Krieges«. 


Hos  Kant  var  den  kritiske  Sondring  gjort  mellem  Subject 
og  Object  og  der  var  givet  begges  Fordringer  Ret,  idet  Erkjen- 
delsen  skulde  hente  Elementer  fra  dem  begge.  Jeget  skulde 
give  Formen,  Tingen  Stoffet,  og  Erkjendelsen  være  dette  givne 
Stofs  Bestemmelse  ved  hiin  Form.  Men  da  Formen  var  Sub- 
jectets  Form,  og  kun  Subjectets ,  saaes  Objectet  som  for- 
vandlet ved  Optagelsen  i  den.  Tingen,  saaledes  som  den  viste 
sig  for  vor  Erkjendelse,  iført  hine  Former,  var  ikke  Tingen 
saaledes  som  den  er  i  og  for  sig.      Men  denne  Ting  i  og  for 

sig,  der  stod  udenfor  Anskuelsens  og  Tankens  Former,  kunde 
kun  blive  det  ubekjendte,  besteramelseslose  x,  Objectivitetens 
blotte  Form ,  der  egentlig  kun  udtrykte  Nodvendighedsmo- 
mentet  i  vor  Tænkning,  og  i  sin  Abstraction  fra  al  Bestemthed 
stod  Subjectivitetens  abstracte  Grundform  nær.  I  den  trans- 
scendentale  Apperception ,  der  netop  er  dette  Abstracte ,  laae 
jo,  efter  Kants  Opfattelse,  Sammenknytningens  Nødvendighed, 
idet  Selvbevidsthedens  Synthese  var  Kilden  til  Kategoriernes 
Syntheser ,  de  nødvendige  Sammenknytninger  af  Erfaringsob- 
jeeterne.  Og  ved  de  tidligere  (S.  177)  berørte  Antydninger 
droges  Tingen  i  og  for  sig  endnu  nærmere  hen  til  Subjectivi- 
tetens uforanderlige  Centrum.  Men  dog  beholdt  den  hos  Kant 
sin  Bestaaen,  sin  objective  Gyldighed,  og  Kant  afviste  ethvert 
Forsøg  paa  at  gjennemføre  hvad  der  laae  i  hine  Antydninger. 
Men  i  hiin  Antagelse  af  et  objectivt ,  af  os  uafhængigt, 
vor  Sandselighed  paavirkende  x  ligger  der,  som  allerede  Jacobi 
paaviste,  efter  Kants  egne  Forudsætninger  en  Modsigelse,  idet 
Rumsanskuelsen,  der  er  indesluttet  i  Bestemmelsen  af  Tingens 
Væren  udenfor  Subjectets  Bevidstbed,  og  Causalitetsbegrebet, 
der  ligger  i  Forestillingen  om  Subjectets  Affection  ved 
Tingen,  kun  skulde  være  subjective  Former,  der  have  Gyldighed 
for  Phænomenet,  ikke  for  hvad  der  ligger  bagved  dette. 
Og  selve  Forestillingen  om  et  udenfor  Bevidstheden  Værende 
indeslutter  i  og  for  sig  et  vanskeligt  Problem.  Jeg  forsøger 
i  den  at  gaae  ud  over  min  Bevidsthed  til  «et  Forestillet,  der 
ikke  forestilles«  (Fichte) ,  at  abstrahere  fra  min  Bevidsthed, 
men  under  Forsøget  bliver  jeg  dog  indenfor  Bevidstheden,  idet 
den  hele  Aet  kun  skeer  ved  Bevidstheden,  og  den  Bestem- 
melse, jeg  giver  Tingen,  er  en  Bevidsthedsbestemmelse.  Jeg 
bestemmer  nemlig  Tingen,  det  ubestemte  Værende,  som  ob- 
jectiv,  og  mener  derved  at  udtrykke  en  Væren  uafhængig  af 
Subjectet  og  Tanken,  men  denne  Bestemmelse  er  kun  en  nød- 
vendig Tanke  af  den  subjective  Bevidsthed,  der  søger 
Phænomenets  Aarsag;  den  er  i  og  for  den  Bevidsthed,  der 
omfatter  Modsætningen   mellem   det  Subjective    og  det  Objec- 

tive ,  der  ved  at  tænke  sig  som  subjectiv,  befæster  Modsæt- 
ningen mellem  det  Subjective  og  det  Objective  i  sig  selv. 
Den  « objective«  Gjenstand  er  altsaa  Bevidsthedsgjenstand ,  er 
i  min  Bevidsthed ;  men  som  Bestemmelse  i  min  Bevidsthed  er 
den  en  Bestemmelse  af  mit  Jeg,  er  min  Bestemmelse. 
Drages  denne  Consequents  og  sees  den  som  Udtryk  for  den 
hele  Sandhed,  saa  absorberes  altsaa  Gjenstanden  i  Jeget,  der 
sætter  den.  Objectet,  der  af  Kant  var  reduceret  til  en  uaf- 
hængig Værens  abstracte  Bestemthed ,  mister  ogsaa  denne 
Væren,  og  bliver  seet  som  det,  der  efter  Form  og  Stof  sættes 
af  Jeget ,  og  da  altsaa  ikke  som  ydre ,  uafhængigt  værende 
Object ,  men  som  Jegets  Modsætning  i  Jeget  selv ,  som  det 
Ikke -Jeg,  der  kun  er  i  Forholdet  til  Jeget  og  ved  For- 
holdet til  Jeget. 

Denne  Consequents,  som  Fichte  drager,  var  allerede  for- 
beredt ved  Jacob  i' s  og  G.  E.  Schulzes  Kritik  af  Kants 
Begreb  om  Tingen  i  og  for  sig  som  paavirkende  Fornemmelsen, 
ved  Keinhold's  Forsøg  paa  at  finde  Enhedspunktet  for 
Sandselighed  og  Forstand,  og  ved  den  skarpt  tænkende  Salo- 
mon Maimons  Bestemmelse  af  Keceptiviteten  som  ubevidst 
Spontaneitet,  og  hans  dermed  sammenhængende  Forkastelse  af 
Tingen  i  og  for  sig.  Fichte  gjennemfører  hvad  Kant  har  an- 
tydet i  sin  Lære  om  den  «transscendentale  Apperception« 
og  om  den  praktiske  Fornufts  Primat ,  og  idet  han  fjer- 
ner Forestillingen  om  Jegets  Liden  ved  en  ydre  Gjen- 
stand, udvikler  han  en  praktisk  Idealisme,  der  ved  sit  fra 
Kants  "transscendentale  Apperception"  hentede  Grundbegreb: 
det  spontane  Jeg,  faaer  en  subjectiv  Charakteer.  Philoso- 
phien  skal  som  Videnskabslære ,  som  Videnskab  om  Viden  og 
Videnskaberne ,  deducere  Livets  og  de  enkelte  Videnskabers 
Standpunkt,  den  « sunde  Menneskeforstands«  Standpunkt,  paa 
hvilket  vi  forholde  os  til  Gjenstande ,  og  paavise  Erfaringens 
Mulighed;  den  maa  derfor  begynde  med  at  stille  sig  udenfor 
Erfaringen  og  at  opgive  enhver  Tanke  om  et  udenfor  Jeget 
Existerende,  idet  den  jo  netop  skal  paavise,  hvorledes  Jeget  paa 

den  almindelige  Bevidstheds  Standpunkt  kommer  til  at  antage 
et  saadant.  Dens  Indhold  er  Jegets  nødvendige  Handlinger, 
der  blive  Grundlaget  for  de  frie  (vilkaarlige),  og  det  er  ved  at 
bringe  hine  til  Bevidsthed ,  at  den  bliver  alle  andre  Viden- 
skabers Grundlag.  Den  indeholder  deres  Grundsætninger  og 
begrunder  deres  videnskabelige  Form.  Selv  faaer  den  Vi- 
denskabens systematiske  Form  idet  den  gaaer  ud  fra  een  ab- 
solut første,  med  Hensyn  til  Form  og  Indhold  ubetinget,  ved 
sig  selv  vis ,  Grundsætning ,  der  betinger  al  Videns  Form  og 
Indhold,  og  idet  den  ud  fra  denne  afslutter  sig  i  en  Kreds, 
der  vender  tilbage  til  Udgangspunktet. 

Den  absolut  første  Grundsætning,  der  skal  udtrykke  den 
ikke  empirisk  forekommende  Grundhandling  (Thathandlung, 
ikke  Thatsache),  ved  hvilken  Bevidstheden  først  bliver  mulig, 
og  til  hvilken  der  naaes  idet  man  ved  Frihed  hæver  sig  over 
den  almindelige,  empiriske  Bevidsthed  til  intellectuel  An- 
skuelse af  vor  Væsensgrund  i  dens  Frihed  og  Selvvirksomhed, 
bliver,  idet  Jeget,  der  er  alle  Phænomeners  Grund,  i  enhver 
Sætten  nflfdvendigviis  maa  sætte  sig  selv,  Udtrykket  for 
Jegets,  Subject  -  Objectets  Sætten  af  sig  selv  som 
reen  Virksomhed,  re  en  Selvbevidsthed,  re  en  Viden.  Jeghed 
er  selve  denne  Aet,  hvorved  Selvet  sætter  sig  selv,  sætter  sin 
Væren  i  Fordobblingen  som  Subject-Object:  Jeget  er  kun  i 
denne  Sætten  af  sig  selv.  Men  det  Jeg,  til  hvilket  der  her 
naaes  i  den  intellectuelle  Anskuelse ,  er  ikke  det  bestemte, 
individuelle,  men  Individualitetens  Grund,  det  absolute  (rene) 
Jeg,  af  hvilket  Individet  først  skal  udledes,  det  er  Jeghedens 
rene  Form,  og  det  er  absolut  Viden,  reen  Viden,  ikke  en  sub- 
jectiv  Viden  om  Noget.  Den  første  Grundsætning  lyder: 
Jeget  sætter  oprindelig  ubetinget  sin  egen  Væren. 
Til  denne  første  Grundsætning  slutter  sig  nu,  uden  at  dedu- 
ceres, hvad  der  først  paa  et  senere  Punkt  forsøges,  en  anden, 
der  udsiger:  Jeget  sætter  et  Ikke-Jeg  som  sin  Mod- 
sætning. Den  danner  Antithesen  til  den  første  Thesis. 
Jegets  Sætten  er  her  en  Modsætten ,    og  det ,    der  ved  Jeget 

modsættes  Jeget,  Betingelsen  for  dets  Forestillen,  faaer  i  dette 
Keflexionsforhold  ikke  længere  Navnet  af  Ting,  men  som  det, 
der  kun  er  i  dette  Forhold,  af  Ikke-Jeg.  Idet  de  to  første 
Grundsætninger  staae  som  modstridende  hinanden ,  eftersom 
ogsaa  Ikke-Jeget  er  i  Jeget,  der  sætter  det,  saa  udkræves  der 
en  tredie  Grundsætning ,  der  kan  blive  Synthesen  af  Thesis 
og  Åntithesis,  og  den  bliver  det  idet  den  bestemmer  Jeget  og 
Ikke-Jeget  som  gjensidig  begrændsende  hinanden.  Denne 
tredie  Grundsætning  udsiger:  Jeg  sætter  i  Jeget  et  dele- 
ligt (d:  quantitativt  bestemmeligt)  Ikke-Jeg  imod  det  dele- 
lige Jeg.  Ved  den  bestemmes  Ikke-Jeget  som  en  Skranke, 
ved  hvilken  Jeget  begrændser  sig  selv  og  saaledes  først 
bliver  bestemt  Jeg,  medens  samtidig  Ikke-Jeget  bliver  et 
Noget.  Denne  Grundsætning  indeholder  som  Grundsyn- 
thesen  alle  andre  Syntheser  i  sig,  og  bliver  Udgangspunktet 
baade  for  den  theoretiske  og  den  praktiske  Videnskabslære. 
Ved  de  to  sidste  Grundsætninger  bestemmes  Videnskabens 
Methode,  der  bevæger  sig  fremad  gjennem  en  Analyse,  der 
opsøger  bestandig  nye  Åntitheser ,  og  gjennem  en  Mæglen  af 
disse  ved  bestandig  nye  Syntheser;  ved  den  første  bestemmes 
dens  afsluttende  Maal:  Jeget  som  Idee,  som  ikke  mere  In- 
dividuum.  Af  hver  af  dem  udledes ,  idet  der  sees  bort  fra 
Indholdsbestemmelsen  og  kun  reflecteres  paa  Sætningens  Form, 
en  logisk  Grundsætning:  af  den  første  Identitetssætningen: 
A  =-  A,  af  den  anden  Contradictionssætningen :  Ikke-A  er 
ikke  ==  A,  af  den  tredie  « Grundens«  Sætning:  A  er  tildeels 
«=  Ikke  A  og  omvendt  (idet  ethvert  Modsat  mødes  med  sin 
Modsætning  i  et  Kjendemærke  =  X,  ethvert  Ligt  er  forskjel- 
ligt  fra  det  Lignende  i  et  saadant  Kjendemærke ,  og  dette  X 
i  første  Tilfælde  er  Eelationsgrund,  i  andet  Adskillelses- 
grund).  Ligeledes  udledes  der,  idet  der  ved  Grundsætnin- 
gerne kun  reflecteres  paa  Handlingens  Charakteer  i  Alminde- 
lighed, ikke  paa  det  bestemte  Indhold,  af  hver  af  dem  en 
Kategori e:  af  den  første  Realitetens,  af  den  anden  Negatio- 
nens ,    af  den   tredie  Limitationens.      Og  paa  lignende  Maade 

søger  Fichte  gjennem  en  Reflexion  paa  Jegets  Virksomhed, 
under  den  vidore  metliodiske  Fremadskriden  gjennem  Ttieser, 
Antitheser  og  Syntheser  at  deducere  de  øvrige,  af  Kant  uden 
Deduction  optagne  Kategorier,  samt  Anskuelsesformerne.  I  en 
saadan  Deduction  seer  han  Betingelsen  for  en  Opfyldelse  af 
den  P'ordring,  Videnskaben  stiller  med  Hensyn  til  sin  Form. 

I  den  tredie  Grundsætning  ligge  to  Sætninger  indesluttede: 
Jeget  sætter  sig  som  bestemt  (begrændset)  ved  Ikke- 
Jeget,  og:  Jeget  sætter  sig  som  bestemmende  Ikke- 
Jeget.  Den  første  af  disse  danner  Udgangspunktet  for  den 
theoretiske  Videnskabslære,  der  skal  bevare  Spørgsmaalet:  hvor- 
ledes Jeget  kommer  til  at  statuere  et  Objectivt,  den  sidste  for 
den  praktiske ,  der  skal  forklare  ,  hvorledes  Jeget  (Fornuften) 
kommer  til  at  tilskrive  sig  selv  Causalitet.  1  den  theo- 
retiske Videnskabslære  sees  Jeget  i  hiin  Bestemmethed,  der 
synes  at  komme  uden  fra ,  men  som  —  idet  Ikke -Jeget  er- 
kjendes,  kun  at  have  Eealitet  forsaavidt  Jeget  lider,  og  denne 
Jegets  Liden  atter,  som  en  negativ  Virksomhed,  sees  som  bestemt 
ved  dets  Activitet,  ved  dets  uendelige  Virksomheds  Begrændsen, 
der  indeslutter  Jegets  og  Ikke-Jegets  gjensidige  Bestemmen,  — 
finder  sin  sande  Forklaring  ved  Begrebet  om  den  productive 
Indbildningskraft.  Denne  udtrykker  nemlig  Jegets  »uafhæn- 
gige Virksomhed«,  der,  som  sættende  Grændser  og  igjeu  ophæ- 
vende dem,  svæver  mellem  Uendeligt  og  Endehgt,  og  som  Bevidst- 
hedens Forudsætning  ubevidst  frembringer  (Forestillingen  om) 
de  Objecter,  til  hvilke  Erkjendelsen  (den  theoretiske  Aand, 
Intelligentsen)  forholder  sig  gjennem  Fornemmelse,  Anskuelse 
og  Forstand,  og  som  den  i  Bevidstheden,  der  er  betinget  ved 
Modsætningen  til  Objectet  og  ved  den  Abstractionsevne,  der 
i  sin  høieste  Form  fremtræder  i.  Fornuften,  udtrykkelig  sætter 
som  bestemmende  Jeget.  I  Bevidstheden  som  denne  Fore- 
stilling om  vor  Forestillen  er  der  naaet  tilbage  til  den  theo- 
retiske Videnskabslæres  Udgangspunkt:  Synthesen  af  det  Sub- 
jective  og  det  Objective,  til  Jeget,  der  sætter  sig  som  bestemt 
ved  Ikke-Jeget.    Men  den  theoretiske  Videnskabslære  forklarer 

kun,  at  og  hvorledes  Jeget  bestemmes  ved  Ikke-Jeget,  men 
besvarer  ikke  det  Sporgsmaal:  hvorfor  Jeget  lader  sig  be- 
stemme deraf,  hvilken  Impuls  der  driver  det  dertil.  Det  gjor 
først  den  praktiske  Videnskabslære,  der  gaaer  ud  fra  Sæt- 
ningen: Jeget  sætter  sig  som  bestemmende  Ikke-Jeget.  Den 
viser,  at  det  absolute  Jeg,  netop  som  Jeg,  o:  som  det,  fra 
hvis  Væsen  Reflexionen  er  uadskillelig,  kun  realiserer  sin 
Uendelighed  idet  det  som  Eeflexionens  Betingelse  sætter  en 
Begrændsning,  der  forefindes  af  Jeget  som  Intelligents,  og  som 
det  som  praktisk  bestandig  gjennembryder  i  den  uendelige 
Stræben.  Det  uendelige  Jeg  sætter  sig  altsaa  som  be- 
grændset,  endeligt,  forat  være  uendeligt  som  Jeg:  det  theo- 
retiske  Forhold  er  Betingelsen,  Midlet,  for  det  praktiske;  For- 
nuften er  theoretisk  forat  være  praktisk.  Den  Modsætning 
i  Jeget,  den  anden  Grundsætning  udtrykte,  er  herved  forklaret. 
Hvad  der  viste  sig  for  Bevidstheden  som  en  Verden,  sees  altsaa 
nu  kun  som  den  af  Jeget  satte  Betingelse  for  Jegets  Virksom- 
hed, for  dets  Væren  som  Jeg.  Og  idet  Fichte  naaer  fra  Be- 
grebet om  det  rene ,  absolute  Jeg ,  til  de  individuelle  Jeger, 
hvis  Flerhed  forst  i  Naturretten  deduceres  deraf,  at  et  Jeg 
kun  kan  tænke  sig  som  frit  Subject ,  idet  det  ved  et  andet 
Fornuftvæsen  solliciteres  til  Selvbestemmelse ,  altsaa  idet  det 
sætter  sig  som  et  Jeg  iblandt  flere  Fornuftvæsener,  —  saa  bliver 
Verden  Materialet  for  disse  Væseners  Pligtopfyldelse*),  en 
af  Jeget  sat  Skranke,  der  skal  hæves  ved  den  ethiske 
Handlen  ,  altsaa  i  Virkeligheden  et  e  t  h  i  s  k  Postulat. 
Moralens  hoieste  Opgave  bliver  den:  i  uendelig  Tilnærmelse 
at  realisere  den  ved  det  absolute  Jegs  Begreb  stillede 
Fordring  af  en  Selvvirksomhed  (en  fri  Selvbestemmelse) 
for  Selvvirksomhedens  Skyld,  for  hvilken  den  ved  Frihed 
frembragte  Magt  over  den  Nydelse  tilsigtende  sandselige  Na- 


')  »Det  eneste  »Ansich«  er  vor  Pligt,  der  efter  den  sandselige  Fore- 
stillings Love  forvandler  sig  til  eu  Sandseverden«.  t Forandringerne 
i  denne  ere  Foraudringer  i  Jeget ,  sammen  med  hvilke  Anskuelsen 
af  vor  Verden  forandrer  sig. 

turdrift  (det  Objectives  Virksomhed  i  os),  vor  rene  Drifts 
Skranke,  dens  Modstander  i  Jeget,  er  Betingelse.  Ved  Selv- 
stændighedens Begreb  skal  den  sædelige  Villie  ubetinget  be- 
stemmes, enhver  Handling  skal  bestemmes  saaledes,  at  den 
"ligger  i  en  Række,  ved  hvis  Fortsættelse  Jeget  maatte  blive 
uafliængigt" ;  saaledes  fremstilles  det  rene  Jeg  i  det  individuelle. 
Det  som  Ideal  forestillede  Maal,  ved  hvilket  der  vises  tilbage 
til  Videnskabslærens  Udgangspunkt:  Subject-Objectet,  Jeget, 
der  endnu  ikke  var  individuelt  Jeg,  er  den  fuldkomne 
Uafhængighed,  den  fuldkomne  Befrielse  fra  Naturen,  der  vilde 
være  Eet  med  den  al  Individualitet  ophævende  Til- 
bagevenden til  Subject-Objectet,  det  absolute  Jeg,  der  ikke 
mere  er  Individ,  ved  et  Object  begrændset  Jeg,  med  den 
almene  Fornufts  fuldkomne  Eealisation.  Men  dette  Maal  er, 
da  Objectet  og  Naturdriften  bestandig  vedblive,  netop  kun 
Ideal,  kun  Gjenstand  for  en  uendelig  Tilnærmelse,  en 
uendelig  Stræben.  Overbevisningen  om,  at  den  sædelige 
Handling,  ifølge  den  i  det  absolute  Jeg  begrundede  Over- 
ensstemmelse mellem  Naturens  og  den  sædelige  Verdens  Love, 
fører  henimod  Maalet,  er  Troen  paa  den  moralske  Verdens- 
orden. Ifølge  den  indtager  hvert  individuelt  Jeg  sin  be- 
stemte Plads  og  bidrager  ved  sin  ethiske  Handlen  Sit  til 
Maalets,  det  almene  Fornuftoiemeds ,  Realisation.  Denne 
moralske  Verdensorden,  der  som  en  virksom  ordo  ordinans 
omslutter  Individerne  og  ligesom  samler  deres  Virken,  er  den 
evige  Lov,  selve  det  Absolute,  det  Guddommelige:  dette  maa 
ikke  søges  udenfor  og  over  denne  Lov,  der  udtrykker  det 
Godes  absolute  Magt,  det  Absolute  i  dets  Realisationsproces. 
Troen  paa  Gud  er  kun  den  praktisk  sig  aabenbarende  Tro  paa 
denne  Orden.  Forestillingen  om  en  værende  Gud,  med 
Substantialitetens  og  Personlighedens  Bestemmelser,  er  mod- 
sigende, idet  den  bringer  Sandselighed,  Begrændsning  og 
Endelighed  ind  i  det  Absolute.  Den  sande  Religion  er  ikke 
Troen  paa  en  saadan  Gud,  men  «die  Religion  des  freudigen 
Rechtthuns«. 

Det  philosophiske  System,  som  Fichte  har  udviklet  i  sin 
Videnskabslære  og  i  de  Skrifter,  der  nærmere  udføre  dennes 
Grundtanker,  er  hans  egentlige  philosophiske  Gjerning;  den 
sildigere  Form  af  hans  Philosophie,  der  er  fremstaaet  deels 
gjennem  en  Udvikling  af  det  pantheistiske  Moment  i  Viden- 
skabslæren,  deels  gjennem  en  Paavirkning  fra  Schleiermacher 
og  Schelling,  er  aldrig  blevet  udviklet  i  afsluttet  Skikkelse  og 
med  videnskabelig  Strænghed.  Grundbegrebet  i  den  bliver 
det  Absolute,  der  staaer  over  den  absolute  Viden,  hvilken 
Fichte  nu  kun  opfatter  som  Schema,  Billede,  Phænomen  af 
den  absolute  Væren,  Gud,  hvis  Væsensbestemmelse  er  evig, 
utilbleven,  uforanderlig  Isigværen.  Værens  Udtræden  i  det 
udenfor  Gud  værende  Billede  bestemmes  som  nødvendig,  men 
som  ubegribelig,  og  som  nødvendig  sættes  ligeledes  Phæno- 
menets.  Billedets,  Anskuen  af  sig  selv  som  Billede  i  det 
absolute  Jeg,  der  er  den  eneste  Form,  i  hvilken  Viden  existerer, 
og,  da  Tilværelsen  kun  er  i  Viden,  i  Forestillingen  om  Væren, 
altsaa  Tilværelsens  eneste  mulige  Form.  I  Billedet  viser  den 
i  og  for  sig  ene  Væren  sig  som  mangfoldig,  og  idet  Viden 
anskuer  sig  som  Jeg,  deler  den  sig  i  en  Verden  af  Jeger,  der 
alle  have  en  og  samme  fælleds  Sandseverden  som  Object.  Af 
Jeget  udledes  nu,  ligesom  tidligere,  a  priori  alt  Videns  Ind- 
hold, men  idet  Videnskabslærens  Gebet  er  Billedernes  Gebet, 
bliver  den  ikke  en  Videnskab  om  Væren,  men  Phænomeno- 
logie,  og  Bestemmelsen  af  det  Absolute  fører  til,  at  Fichte's 
nye  Philosophie  ikke  mere  som  den  ældre  afsluttes  med 
Moralen  med  dens  uendelige  Skullen,  dens  uendelige  approxi- 
merende  Stræben,  men  med  Eeligionens  Væren  i  det  Gud- 
dommelige, der  sees  som  betinget  ved  den  endelige  Jegheds 
Venden  tilbage  fra  Mangfoldigheden  til  Enheden,  fra  Phæno- 
menet  til  den  sande  Væren,  ved  dens  ubetingede  Selvhengivelse 
til  det  Guddommelige,  <'det  evigt  Ene »,  den  eneste  Virkelighed, 
og  opfattes  mystisk  som  en  rolig  anskuende  Nyden,  ikke  som 
ethisk  Kamp  og  Handling. 


203 

Ved  Fichte's  Videnskabslære  var  Idealisoien  conseqventere 
gjennemført,  den  modsigende  Dobbelthed  i  Kants  Udgangspunkt 
var  jernet,  Videnskabens  Methode  og  Form  var  skarpere  angivet, 
og  ud  fra  Grundbegrebet  af  Jeget  i  dets  Spontaneitet  var  en 
ligesaa  hai  og  ædel  som  dristig  ethisk  Livs-  og  Verdens- 
anskuelse udfoldet.  Men  idet  Fichte,  bestemt  ved  sit  Udgangs- 
punkt i  Kants  Kritik  der  reinen  Vernunft,  satte  Jeget,  Selv- 
bevisthedens  Form,  som  det  Åbsolute,  undgik  han  ikke,  at 
denne  Bevidsthedens  abstracte  og  ensidige  Eeflexionsbestem- 
melse  constituerede  en  uopløselig  Modsætning  mellem  det 
Subjective  og  det  kun  ved  et  Postulat  naaede  Objective,  en 
Modsætning,  der,  trods  alle  Syntheser,  bestandig  kommer  til- 
bage, og  kun  fører  til  en  uendelig  Forening  og  Adskillen,  fordi 
Jeget  som  Jeg  kun  er  Led  i  en  Modsætning,  og  Ikke -Jeget 
derfor  bestandig  maa  undslippe  det,  bestandig  dukke  op  paany, 
ubegrebet,  naar  det  synes  absorberet  af  Jeget.  Det  seer  ud 
som  om  Jeget,  der  faaer  det  Absolutes  Kang,  sammenslutter 
Modsætningen  i  sin  Enhed,  rummer  det  Objective,  det  sætter;  men 
Modsætningen  kommer  tilbage,  idet  Jeget  for  at  være  Jeg  skal 
behøve  den  ubegribelige  Impuls  («Ånstoss»)  fra  det  Objective, 
der  altid  vedbliver  at  være  et  Uforklaret  og  bringer  en  Dualisme 
ind  indenfor  Jeget.  —  Ved  hint  Grundbegreb  var  ligeledes  en 
virkelig  Løsning  af  den  Opgave  gjort  umulig,  at  deducere 
Sj'stemets  hele  Indhold.  Fichte  udvikler  en  Reflexionsvirtuositet, 
der  i  uendelig  Gjenspeiling  lader  Modsætningerne,  der  ikke 
kunne  samles  til  Enhed,  brydes  i  hinanden,  men  som,  idet 
Opgaven  stilles,  at  deducere  de  aprioriske  Former  som  nød- 
vendige Bestemmelser  ud  fra  Jeget,  kun  tilveiebringer  en  til- 
syneladende Deduction  ud  fra  Bevidsthedens  Eeflexionsstand- 
punkt,  ikke  en  immanent  Udvikling  ud  fra  den  sande  Enhed 
af  det  Subjective  og  Objective.  Og  hvor  det  concrete  Objective 
forsøges  deduceret  som  Jegets,  Selvbevidsthedens,  Betingelser, 
hvor  f.  Ex.  en  Sandseverden,  Jegets  Legemlighed,  Lys  og  Luft 
0.  desl.  skulle  udledes,  bliver  Deductionen  kun  illusorisk,  og 
naaer  kun  sit  Maal  gjennem  en  stiltiende  Optagelse  fra  Er- 

faringen.  —  Det  bliver  endelig  Fichte  umuligt  at  naae  en  sand 
Opfattelse  af  den  naturlige  Virkelighed.  Naturen  bliver  kun 
Stof,  Materiale,  Skranke  ("die  nicht  zu  construirende  Schranke 
deslch«),  Middel  for  Jegets  Reflexion,  Materiale  for  den  ethiske 
Handlen,  en  vigende  Skranke,  hvis  Bestemmelse  kun  er  at 
gjennembrydes;  den  faaer  ingen  selvstændig  Betydning  som  en 
Objectivitet,  der  har  et  -Øiemed  i  sig  selv. 

Ved  Ensidigheden  i  den  Idealisme,  til  hvilken  Fichte's 
abstract  subjective  Grundbegreb,  der  ikke  kan  forklare  Objectet 
i  dets  Realitet  og  Concretion,  nodvendigen  fører,  bliver  en 
Fordring  stillet  til  et  realistisk  Correctiv;  ved  Tvetydigheden  i 
Grundbegrebet,  der  gjennem  Jegets  abstracte  og  ensidige  Form 
vil  udtrykke  det  Absolute,  stilles  Fordringen  til  en  anden  Be- 
stemmelse af  Grundbegrebet,  der  udtrykker  det  Absolute  i  dets 
Absoluthed,  som  det  Altomfattende.  Hint  Correctiv  anbringes 
fra  et  kritisk  Standpunkt  ved  Her  bart,  denne  Omformning 
af  Grundbegrebet  skeer  ved  Schelling,  ved  hvem  den  kritiske 
Idealisme  udformes  til  speculativ  Idealisme. 


4.     ••  Realismens«  Reaction  mod  den  snbjedive  Idealisme:  Herbart. 

Johann  Friedrich  Herbart  er  født  i  Oldenburg  1776. 
Allerede  paa  Gymnasiet  blev  han  bekjendt  med  den  wolffiske 
Philosophie  og  med  Kants  Hovedskrifter.  Da  han  1794  gik 
til  Universitetet  i  Jena,  blev  han  Fichte's  Tilhører,  og  kom  i 
personligt  Forhold  til  ham.  Ved  sin  Lærers  Personlighed 
vaktes  han  til  Selvstændighed,  og  hans  eiendommelige  Retning 
fremtraadte  tidligt.  Den  er  allerede  antydet  i  en  Kritik  af 
Schellings  første  Skrifter,  der  er  forfattet  i  1796.  Herbart 
studerede  nu  ivrig  den  græske  Philosophie  og  underkastede 
Philosophiens  gjældende  Fundamentalbegreber  en  skarp,  kritisk 
Prøvelse.  Aarene  1797 — 1800  tilbragte  han  i  Schweiz  som 
Huuslærer,  beskæftiget  med  Studiet  af  Pædagogik,  Mathematik, 
Moral  og  Psychologie.  De  første  Spor  til  hans  mathematiske 
Behandling  af  Psychologien  gaae  tilbage  til  denne  Tid.    Efter 

endnu  et  Par  Aar  at  have  privatiseret,  blev  han  1802  Pnvat- 
docent  i  Gottingen  og  1805  extraordinær  Professor  samme- 
steds. 1809  blev  han  kaldet  til  Konigsberg  som  ordentlig 
Professor  i  Philosophie  og  Bestyrer  af  det  pædagogiske  Semi- 
narium. Der  udfoldede  han  en  betydelig  Virksomhed  som 
Universitetslærer  og  Forfatter;  hans  Hovedværker  ere  skrevne 
der.  I  1833  gik  han  atter  til  Gottinger- Universitetet,  ved 
hvilket  han  lærte  til  sin  Død  1841. 

Herbarts  vigtigste  Skrifter  ere:  Allgemeine  Pådagogik, 
aus  dem  Zweck  der  Erziehung  abgeleitet,  1806;  Hauptpunkte 
der  Metaphysik,  1808;  Allgemeine  praktische  Philosophie,  1808; 
Psychologische  Untersuchung  tiber  die  Starke  einen  gegebenen 
Vorstellung  als  Function  ihrer  Dauer,  1812;  Theoriæ  de 
attractione  elementorum  principia  metaphysica,  1812;  Lehrbuch 
zur  Einleitung  in  die  Philosophie,  1813;  Lehrbuch  zur  Psycho- 
logie,  1816;  Gespråche  iiber  das  Bose,  1817;  Ueber  die 
Moglichkeit  und  Nothwendigkeit,  Mathematik  auf  Psychologie 
auzuwenden,  1822;  De  attentionis  mensura  causisque  primariis, 
1822;  Psychologie  als  Wissenschaft,  neu  gegriindet  auf  Erfahrung, 
Metaphysik  und  Mathematik,  2  Bind,  1824—25;  Allgemeine 
Metaphysik  nebst  den  Anfången  der  philosophischen  Naturlehre, 
2  Bind,  1828 — 29;  Kurze  Encyclopådie  der  Philosophie,  aus 
praktischen  Getichtspuukteu  entworfen,  1831;  De  principio 
logico  exclusi  medii  inter  contradictoria  non  negligendo,  1833; 
Umriss  pådagogischer  Vorlesungen,  1835;  Zur  Lehre  von  der 
Freiheit  des  menschlichen  Willens,  1836 ;  Aualytische  Beleuch- 
tung  des  Naturrechts  und  der  Moral,  1836;  Psychologische 
Untersuchungen,  1.— 2.  Hefte  1839—40. 


Herbarts  Philosophie  er,  ligesom  Fichte's,  fremgaaet  af 
Kriticismen  og  bærer  dens  Præg,  men  den  griber  og  udvikler 
netop  det  hos  Kant,  som  Videnskabslæren  havde  trængt  tilbage, 
skyder  Alt  det  tilside,  der  havde  fort  Kants  Efterfølgere  til 
Idealisme  og  Pantheisme,  og  betegner  sig  selv,  idet  den  fast- 

holder   Begrebet    om    Tingen    »an    sich«,    det   Reale,    som 
realistisk. 

Philosophien  defineres  af  Herbart  som  «Bearbeidelse  af 
Begreberne"  og  af  Hovedarterne  af  en  saadan  "Bearbeidelse« 
udleder  han  noget  tvungent  Philosophiens  Inddeling  i 
de  3  selvstændige  Hoveddele;  Logik,  Metaphysik  og  Æsthetik. 
Logi  kan  s  Opgave  er  at  opstille  de  Normer,  ved  hvilke  Be- 
greberne faae  Klarhed  og  Tydelighed  og  derigjennem  at  give 
Indsigt  i,  hvilke  Begreber  der  lade  sig  forbinde,  og  hvilke  ikke. 
Begrebets  Tydelighed,  d.  v.  s.  den  klare  Sondring  af  dets  Kjende- 
mærker,  er  Betingelsen  for  den  affirmative  Dom,  Begrebets 
Klarhed,  o:  dets  Adskillelighed  fra  andre  Begreber,  for  den 
negative,  og  begge  Dommens  Former  atter  for  Slutningen,  der 
enten  er  en  Subsumtionsslutning  (1ste  og  2den  Figur),  eller  en 
Substitutionsslutning  (3die  Figur).  Logiken  har  kun  at  gjøre  med 
de  færdige  Begreber,  ikke  med  deres  (psychologiske)  Til- 
blivelse; den  bekymrer  sig  ikke  heller  om  de  til  Begreberne 
svarende  virkelige  Gjenstande,  men  kun  om  Begrebernes  Form 
og  indbyrdes  Forhold.  Dens  heieste  Love  ere  Contradictions- 
principet  og  principium  exclusi  raedii:  den  kritiske  Sondring 
er  Normen,  Modsætningernes  synthetiske  Enhed  det  Mod- 
sigende, den  logiske  Tænkning  er  rent  analytisk. 

Af  de  to  andre  Hoveddele  af  Philosophien,  til  hvilke  den 
væsentlige  Interesse  ved  Herbarts  System  knytter  sig,  harMeta- 
physiken  til  Opgave,  ved  en  Bearbeidelse  af  Erfaringsbe- 
greberne  (Begreber,  der  udtrykke  det  Givne)  at  berigtige  dem, 
o:  at  fjerne  de  Modsigelser,  de  i  deres  oprindelige  Form  inde- 
slutte, og  som  netop  fremtræde  naar  Begreberne  ere  gjorte 
tydelige.  Æsthetiken,  der  ogsaa  omfatter  Ethiken,  har  til 
Opgave  at  søge  de  Normalbegreber,  til  hvilke  en  af  det  Be- 
dømtes Eealitet  uafhængig,  umiddelbar  Værdibestemmelse 
gjennem  en  bifaldende  eller  misbilligende  Dom  knytter  sig,  og 
som  altsaa  ligesom  faae  et  Supplement  ved  denne. 

Udgangspunktet  for  Metaphysikens  Undersøgelser  er 
det  i  den  almindelige  Bevidsthed  Forefundne,  de  Forestillinger 
og  Begreber,  der  oprindeligen  dannes  i  den  om  det,  som  frem- 
kalder vore  Fornemmelser.  Fra  dette  Forefundne  løsne  vi  os 
først  gjennem  en  Skepsis,  der  bliver  Forberedelsen  til  den 
egentlige  philosophiske  Tænkning,  men  ogsaa  kun  Forberedelse. 
('Enhver  dygtig  Begynder  i  Philosophien  er  Skeptiker,  men 
enhver  Skeptiker  som  saadan  er  ogsaa  kun  Begynder.«  Herbart 
adskiller  en  lavere  Skepsis  fra  en  høiere.  Den  lavere  betvivler 
kun,  at  vi,  paa  Grund  af  vor  Opfattelses  Betingelhed  ved 
vor  Subjectivitet,  faae  et  tro  og  uforandret  Billede  af  hvad 
Tingene  virkelig  ere.  Den  høiere  gaae  videre  og  betvivler, 
om  alle  de  Former,  i  hvilke  vi  opfatte  Tingen,  overhovedet  ere 
Andet  end  subjective  Former;  ja,  om  der  overhovedet  er 
Andet  end  Subjectets  Forestillinger.  Her  er  imidlertid  Skepsis 
naaet  til  et  Punkt,  hvor  et  Omslag  maa  skee.  Nægter  man 
Existentsen  af  alt  objectivt  Eealt,  saa  bliver  i  ethvert  Tilfælde 
Skinnet,  Fornemmelsen,  tilbage,  inen  dette  Skin  er  uforklarligt, 
naar  ikke  en  Væren  statueres:  «saa  meget  Skin,  saa  megen 
Hentydning  til  Væren. »  Og  hvad  Erfaringens  Former  angaaer, 
saa  bliver  vel  det  Værende  ikke  erkjendt  af  os  i  og  for  sig, 
men  kun  i  Relationer,  men  hine  Former  maae  dog  være  virkelig 
givne  gjennem  Fornemmelses complexerne,  ikke  være  blot 
subjective  Former,  vi  paatrykke  et  formløst  Stof,  da  det  ellers 
vilde  være  uforklarligt,  hvorfor  vi,  naar  vi  opfatte  et  bestemt 
Object,  ikke  vilkaarligt  kunne  opfatte  det  i  hvilkensomhelst 
Form,  men  føle  os  bundne  til  en  bestemt  Form. 

Saaledes  er  der  i  den  almindelige  Bevidstheds  Opfattelse 
idetmindste  en  partiel  Sandhed ;  men  de  Begreber,  den  danner, 
og  som  stamme  fra  et  Givet,  indeslutte,  ved  nærmere  Be- 
tragtning, Modsigelser,  som  Tanken  maa  Qerne  gjennem  en 
Bearbeidelse.  De  Grundbegreber,  til  hvilke  den  almindelige 
Bevidstheds  Collectivbegreber  for  det  Givne  fore  tilbage,  og 
til  hvilke  de  væsenthgste  Problemer  knytte  sig,  ere  Tingens, 
Materiens    og   Jegets    Begreb.       Af   disse    betragtes    Tingen 

deels  som  Enhed  af  forskjellige  Egenskaber,  deals  som  for- 
anderlig. I  Begrebet  om  Tingen,  i  hvilken  flere  Egenskaber 
skulle  cinhærere«,  ligger  den  Modsigelse,  at  det,  der  er  Eet, 
skal  være  en  Flerhed.  Naar  Tingen  ifelge  sin  Natur,  sit  Hvad, 
skal  besidde  Egenskaberne,  bliver  den  nemlig  selv  et  Mang- 
foldigt, medens  den  som  Ting  skal  være  Eet.  I  Begrebet  om 
Tingens  Forandring  ligger  deels  den  samme  modsigende  For- 
bindelse af  Enhed  og  Flerhed,  deels  nye  Modsigelser,  idet  der 
spørges  om,  hvad  der  frembringer  Forandringen.  Hvad  enten 
Aarsagen  søges  udenfor  eller  i  det  Forandrede,  eller  For- 
andringen sættes  som  aarsagsløs,  er  der  en  Modsigelse.  Be- 
grebet om  den  ydre  Aarsag  fører  ud  i  den  uendelige  Række, 
og  indeslutter  den  Modsigelse,  at  Aarsagen  skal  bære  en  Be- 
stemmelse i  sig,  der  er  fremmed  for  dens  Natur.  Begrebet 
om  den  indre  Aarsag,  Selvbestemmelsen,  er  modsigende,  fordi 
det  ene  Væsen  skal  tænkes  at  spalte  sig  i  et  Activt  og  et 
Passivt.  Begrebet  om  en  aarsagsløs  Forandring  fører  til  det 
mod  Erfaringen  stridende  og  sig  selv  modsigende  Begreb  om 
en  absolut,  enhver  Qualitet  ophævende  Vorden.  —  I  Begrebet 
om  Materien  vise  Modsigelserne  sig,  idet  det  Materielle  be- 
stemmes som  det  Udstrakte  i  Rummet,  men  ved  Udstræk- 
ningen, gjennem  de  mange,  udenfor  hverandre  værende  Dele 
af  Rummet,  splittes  i  en  Flerhed,  der  dog  skal  være  en 
Enhed.  Delingen  er  tilmed  fortsættelig  i  det  Uendelige;  vi 
naae  aldrig  fra  Enheden  til  de  sidste,  enkelte.  Dele;  og  gaae 
vi  ud  fra  disse,  bestemte  som  et  uendeligt  Lille,  komme  vi 
aldrig  til  Heelheden.  Den  samme  Modsigelse  som  ved  det 
Udstrakte  i  Rummet  kommer  frem  ved  det  Udstrakte  i  Tiden 
(o :  det,  der  udfylder  Tiden).  Ogsaa  her  indeslutter  Enheden  en 
Mangfoldighed  af  Dele,  og  det  af  saadanne,  der  aldrig  naaes  i 
den  uendelige  Deling.  —  I  Begrebet  om  Jeget  endelig  gjen- 
tager  sig  deels,  idet  Jeget  i  dets  Enhed  sees  som  Kilde  til  de 
mangfoldige  Forestillinger,  Modsigelsen  i  Begrebet  om  det 
Mangfoldiges  Inhærents  i  Enheden;  deels  fører  Bestemmelsen 
af  Jeget  som  det,   rer  forestiller  sig  sig  selv,  idet  dette  sig 

selv  er  =  det  sig  selv  Forestillende,  ud  i  en  uendelig 
Gjentagelse  af  den  samme  Bestemmelse,  uden  at  Jegets  Be- 
greb virkelig  naaes;  deels  opstaaer  der  en  ny  Modsigelse,  idet 
Jeget  som  selvbevidst  skal  være  Subject-Object,  Enhed  af  det 
Forestillende  og  et  Forestillet,  et  Billede.  —  Disse  Modsigelser 
i  Grundbegreberne  skal  Metaphysiken  fjerne  gjennem  sin  be- 
rigtigende methodiske  Bearbeidelse  af  dem.  Af  den  almin- 
delige Metaphysiks  Hoveddele  beskæftiger  Ontologien  sig 
med  Begreberne  om  det  Værende  og  om  Tingen;  Syne- 
c  hol  o  gi  en  med  Begreberne  om  Materien,  om  den  conti- 
nuerlige  Væren  i  Eummet  og  Tiden,  og  om  Bevægelsen; 
Eidolologien  med  Begrebet  om  Jeget,  Bæreren  af  alle 
Phænomenerne.  Til  den  almindelige  Metaphysik  slutter  sig  saa 
den  særegne  (anvendte)  Metaphysik,  der  omfatter  Naturphilo- 
sophien,  Psychologien  og  den  philosophiske  Religionslære  (den 
naturlige  Theologie). 

Betingelserne  for  Berigtigelsen  af  de  ved  Erfaringen  givne 
Begreber  er  deels  Bestemmelsen  af  Begrebet  om  det  Værende, 
til  hvilket  Phænomenet  viser  hen  og  til  hvilket  dets  Mod- 
sigelser nøde  os  til  at  gaae  tilbage,  deels  saadanne  Methoder, 
der  kunne  skaffe  hine  Erfaringsbegreber,  der  ikke  kunne  bort- 
kastes, de  Supplementer,  ved  hvilke  Modsigelsen  i  dem  hæves 
og  det  Givne  og  dets  Former  forsones  med  de  logiske  Tankeformer. 

Væren  betegner  den  absolute  Position,  der  ud- 
siger en  fra  al  Relativitet  befriet  Bestaaen  for  sig  selv,  uaf- 
hængig af  vor  Tanke  og  med  absolut  Realitet.  Væren  er  saa- 
ledes,  strængt  taget,  altid  absolut  Væren.  Det,  der  saaledes 
poneres,  er  det  Værende,  det  Reale,  et  Væsen  (ens).  Væren 
selv  indeholder  ingen  Qualitet;  den  udtrykker  kun  Maaden, 
paa  hvilken  et  Quale  poneres.  Ikke  Væren,  men  det  Værende, 
er  det  realt  Virkelige.  Af  Værens  Begreb  som  den  absolute, 
al  Relativitet  udelukkende.  Position  udleder  Herbart:  1)  at  det 
Værendes  Qualitet  maa  være  absolut  positiv  eller  affirmativ 
o:  ikke  indeholde  en  Negation  eller  en  Begrændsning, 
da   enhver   Negation   indeslutter   en    Relativitet,    ved   hvilken 

Absolutheden  vilde  ophæves;  2)  at  Qualiteten  maa  være  absolut 
enkelt  o:  paa  ingen  Maade  indeholde  en  Flerhed  eller  en 
Vorden  (en  Forandring) ;  3)  at  det  Værendes  Qualitet  maa  være 
absolut  ubestemmelig  ved  Quantitetsbegreber ,  saa  at  det 
Værende  som  saadant  aldrig  kan  betragtes  som  et  Quantum, 
som  deleligt  og  udstrakt  i  Rum  og  Tid.  Begrebet  om  det 
Værende  som  det  absolut  enkelte,  rum-  og  tidløse,  uforander- 
lige Reale  bliver  den  herbartske  Metaphysiks  paa  een  Gang 
ved  Eleaterne  og  Leibnitz  paavirkede  Grundbegreb ,  og  det 
Reale  opfattes,  for  at  forklare  Skinnets  Mangfoldighed,  som 
en  ubestemmelig,  men  ikke  uendelig  (thi  det  Uendelige 
taaler  ikke  den  absolute  Position)  Flerhed  af  individuelle 
Realia.  Disses  særegne  Qualitet  bliver  os  bestandig  ubekjendt; 
vi  kunne  ikke  vide,  hvordan  det  Værende  er  i  og  for  sig; 
hvad  vi  erkjende,  er  kun  det  Givne,  Phænomenet;  vi  kjende 
kun  hint  gjenuem  dette  Phænomen,  der  som  Phænome« 
garanterer  et  Værende,  som  mangfoldigt  Phænomen  det 
Værendes  individuelle  Mangfoldighed. 

De  Methoder,  ved  hvilke  Modsigelsen  i  Begreberne 
fjernes  medens  det  Givne  respecteres,  ere  Relationernes 
Methode  (die  Methode  der  Beziehungen)  og  de  tilfældige 
Anskuelsers  Methode.  Relationernes  Methode  kaldes  saa- 
ledes  fordi  den  seger  det,  til  hvilket  Begrebet  viser  hen  for 
at  kunne  tænkes  modsigelsesfrit  o:  de  supplerende  Begreber, 
der  fordres  ved  Modsigelsen.  De  tilfældige  Anskuelsers 
Methode  betragter  det  samme  Tænkte  i  forskjellige  ved  den 
givne  Opgave  fordrede  Relationer  til  andre  Begreber,  (saaledes 
som  f.  Ex.  den  rette  Linie  kan  være  Tangent,  Radius,  Dia- 
meter 0.  s.  v.),  og  ved  disse  forskjellige  Relationer,  hvori  Be- 
grebet af  os  bringes,  skaffer  den  Muligheden  tilveie  af,  at 
det  Enkelte  og  Uforanderlige  dog  kan  vise  sig  som  forskjelligt. 
Ved  Hjælp  af  disse  Methoder  gaae  vi  ligesom  bagved  Erfaringen 
og  vinde  et  Indblik  i  de  til  Grund  liggende  Realias  Forhold, 
der  forklarer  det  emjjiriske  Phænomen  med  dets  Modsigelser. 
Vi   skaffe    os    Muligheden    til    at    gaae  fra  det  Givne  til  det 

Oversandselige,  og  fra  dette,  reconstruerende  ved  Hjælp  af 
modsigelsesfrie  Begreber,  tilbage  til  det  Givne, 

Modsigelsen,  der  ovenfor  blev  paaviist  i  Begrebet  om  en 
Ting  med  mange  Egenskaber,  fjernes  i  Ontologien  ved 
Relationernes  Methode.  Den  bestod  i,  at  det  Samme  skulde 
tænkes  som  eet  og  som  mangfoldigt.  Dette  kan  betegnes  saa- 
ledes,  at  det  modsigende  givne  Begreb  A  indeholder  de  mod- 
satte Elementer  m  og  n.  Dets  Modsigelse  hæves  idet  m 
mangfoldiggjores  og  n  sættes  =  Forbindelsen  af  flere  m.  Dette 
vil  altsaa  sige:  Begrebet  om  Tingen  suppleres  ved  den  An- 
tagelse, at  mange  enkelte  Realia,  af  hvilke  hvert  har  sin  enkelte 
Qiialitet,  ere  «sammen»,  og  at  denne  deres  Væren-sammen, 
der  maa  statueres  fordi  Phænomenet  af  den  constante  Grup- 
pering af  Egenskaberne  viser  tilbage  til  et  saadant  Forhold, 
betinger  Phænomenet  af  Egenskabernes  ]\Iangfoldighed  i  Tingens 
Enhed.  Enhedens  Phænomen  frembringes  derved,  at  et  af  de 
mange  Realia,  der  ere  grupperede  sammen  til  en  Ting,  ind- 
tager Midtpunktets  Plads,  bliver  det  Punkt,  hvori  Rækkerne 
løbe  sammen.  I  dette  Midtpunkt  forenes  det  mangfoldige 
Skin  og  Enheden  viser  sig.  Det  indtager  Stillingen  som 
Substants,  de  andre,  der  vise  hen  paa  det,  som  Kjende- 
mærker,  Accidentser. 

Modsigelsen  i  Begrebet  om  Tingen,  der  forandrer  sig, 
og,  som  forandrende  sig,  skal  blive  den  samme  medens  Kjende- 
mærkerne  vexle,  fører  deels  tilbage  til  det  samme  Synspunkt 
som  Modsigelsen  i  Inhærentsbegrebet,  nemlig  til  at  see  Tingen 
som  en  Complex  af  Reaha,  der  blive  Grund  til  Forandringens 
Phænomen  ved  en  Vexlen  i  deres  Væren  sammen,  deels  fører 
den  til  det  for  den  herbartske  Philosophie  afgjørende  Begreb 
om  Realernes  Selvopholdelse  mod  Forstyrrelser.  Vort  eget 
Jeg  synes  at  frembyde  indre  Forandringer,  og  det,  at  en 
Sammentræden  af  forskjellige  Qualia  frembringer  forskjellige, 
af  Qualiteterne  afhængige  Phænomener,  synes  at  tyde  paa,  at 
hvert  Reale  indvirker  paa  de  andre,  idet  de  gjensidigen  blive 
Aarsag  til  et  forskjelligt  Skin.      Spørgsmaalet  bliver  da:  hvad 

foregaaer  der  herved  virkeligt  i  ethvert  Reale?  Svaret  herpaa 
bliver:  Alt,  hvad  der  kan  foregaae  i  det  absolut  Værende,  fra 
hvis  Natur  en  virkelig  Forandring  er  udelukket,  er  een  Art  af 
Virksomhed,  eller  rettere  et  Analogon  til  Virksomhed,  nemlig 
det  Eeales  Selvopholdelse,  der  falder  sammen  med  dets 
Væren.  Idet  Realet  med  sin  enkelte  Qualitet  forholder  sig 
forskjelligt  til  de  forskjellige  Qualiteter,  (jfr.  som  Analogie: 
Virkningen  af  en  Sammenstillen  af  Farver),  opstaae  der  for- 
skjellige tilfældige  Anskuelser  af  dets  egen  Qualitet,  og 
Selvopholdelsens  og  den  dertil  svarende,  ved  det  Sammen- 
Værendes  Qualitetsforskjel  betingede  Hæmmens  Art  synes  at 
forandre  sig.  I  intet  Tilfælde  foregaaer  der  en  virkelig  For- 
styrrelse og  Forandring  af  Realet  som  saadant,  men  vi  forud- 
sætte en  mulig  Forstyrrelse  og  herigjennem  opstaaer  Fore- 
stillingen om  en  særegent  modificeret  Selvopholdelse,  medens 
det  Reale  kun  vedbliver  at  existere  neutralt.  Til  denne  Selv- 
opholdelse, der  altsaa  blot  ved  de  tilfældige  Anskuelser  opfattes 
som  modificerende  sig,  og  som  i  Virkeligheden  kun  bliver  Ud- 
trykket for  det  Reales  uforandrede  Væren,  indskrænker  Herbart 
al  virkelig  Foregaaen  («das  wirkliche  Geschehen«)  i  Realerne, 
og  skjøndt  Forstyrrelsen  og  Selvopholdelsen  kun  blive  Be- 
tragterens Imaginationer,  skjøndt  den  gjensidige  Betingen  kun 
finder  Sted  i  Subjectets  Opfattelse,  tjener  dette  Begreb  ham  ikke 
blot  til  at  forklare,  at  det  Reale,  uden  at  dets  Enhed  ophæves,  kan 
vise  sig  i  mangfoldige  forandrede  Skikkelser,  men  han  benytter 
det  ogsaa,  paa  Psychologiens  og  Biologiens  Gebet,  til  For- 
klaringen af  Phænomener,  der  forudsætte  dets  Betydning  for 
selve  det  Reales  indre  Tilstand. 

Modsigelserne  i  Begreberne:  Materie,  Rum,  Tid  og  Be- 
vægelse søger  Synechologien  at  løse  ved  Hjælp  af  det 
samme  Grundbegreb  af  Realet  og  de  samme  Methoder.  Herbart 
udvikler  her  sin  Theorie  om  det  intelligible  Rum,  i  hvilket 
de  enkelte  Realia  maae  tænkes  saaledes,  at  deres  objective 
Forhold  afgive  Forklaringen  for  det  phænomenale,  forestillede 
Kum,    i  hvilket  vore  Fornemmelser  objectiveres.     Det  Intel- 

ligible  Rum,  til  hvilket  en  intelligibel  Tid  og  Bevægelse  svarer, 
vil  Herbart  construere  uden  al  Anskuelse,  og  han  vil,  uden  at 
indblande  den  empiriske  Forestilling,  vi  allerede  have  om 
Rummet,  i  abstract-matbematisk  Construction  lade  hint  Be- 
greb opstaae,  idet  han  gaaer  ud  fra  det  Rumlose,  det  raathe- 
matiske  Punkt  og  ved  en  atomistisk  Sammenkjædning  af  saa- 
danne  Punkter  forst  lader  Linien  og  ud  fra  den  de  andre 
Rumsdimensioner  blive  til.  Han  undgaaer  dog,  ifølge  Sagens 
Natur,  ikke,  fra  Begyndelsen  af  at  antecipere  Rumsforestil- 
lingen.  Idet  de  enkelte  Realia  tænkes  som  værende  ved 
hinanden  o:  udenfor  hinanden,  men  uden  al  Afstand,  giver 
dette  den  rette  (« starre »)  Linie;  idet  Punkterne  tænkes  gaaende 
over  i  hinanden,  faaer  Linien  Skinnet  af  Continuitet  (bliver 
«stetig");  idet  to  Retninger  forbindes,  opstaaer  Fladen;  idet 
en  tredie  Retning  træder  til,  Legemets  Rum.  Hiin  Gaaen 
over  i  hinanden  af  de  enkelte  Punkter  forudsætter  Punkternes 
Delelighed,  hvilken  Fiction  Herbart  vil  retfærdiggjore  ved  at 
vise  hen  paa  Incommensurabilitetens  Factum.  Idet  vi  tænke 
os  to  « starre »  Linier  (to  Punktrækker)  skjærende  hinanden  og 
dannende  to  lige  store  Kathetere,  og  nu  mellem  Endepunkterne 
i  dem  drage  en  Hypotenuse,  saa  vil  denne,  idet  den  ligeledes 
bliver  sammenføiet  af  Punkter,  ifølge  Incommensurabiliteten, 
med  sine  Endepunkter  ikke  falde  fuldkommen  sammen  med  de 
to  Punkter,  mellem  hvilke  den  drages,  men  blive  en  uendelig 
lille  Deel  for  stor  eller  for  lille.  Vi  fores  herved  til  at  lade 
to  af  Hypotenusens  Punkter  deelviis  dække  hinanden,  og  disse 
Punkter  kunne  nu  søges  overalt  paa  Linien,  der  saaledes  bliver 
flydende,  et  Continuum,  idet  vi  nødes  til,  hverken  at  sætte 
de  enkelte  Punkter  ved  hinanden  eller  i  hinanden,  men  saa- 
ledes at  lade  dem  smelte  sammen,  at  de  ikke  ere  Eet,  ikke 
To,  men,  medens  de  ikke  strængt  ere  udenfor  hinanden,  danne 
et  uendeligt  deleligt  Hele.  I  Continuiteten  ligger  altsaa  den 
uendelige  Delelighed,  men  det  Delelige  er  netop  kun  det  conti- 
nuerlige  Rum,  der  ikke  er  Noget  i  og  for  sig,   men  kun   be- 

tyder  det  Forhold,  i  hvilket  Kealerne  opfattes  som  staaende  til 
hverandre. 

Kummet  bliver  altsaa  for  Herbart  ikke  en  blot  subjectiv, 
i  den  menneskelige  Aand  given  Form,  men  en  for  enhver  Tilskuer 
nødvendig  Form  for  Opfattelsen  af  de  enkelte  Realers  indbyrdes 
objective  Forhold;  det  er  et  Skin,  men  et  objectiv  givet,  der 
ikke  fra  os  fores  over  paa  Tingenes  Forhold,  men  fra  dem  paa 
os.  Realernes  Forhold  og  Stillinger,  deres  Forening  og  Ad- 
skillelse i  det  intelligible  Eum,  i  hvilket  vi  maae  tænke  det 
Værende,  svarer  ganske  til  den  Kommen  og  Gaaen,  der  finder 
Sted  i  det  sandselige  Eum,  i  hvilket  vi  see  Tingene.  Og  hvad 
der  gjælder  om  Eummet  gjælder  ogsaa  om  Tiden. 

Bevægelse  og  Hvile  referere  sig  ligeledes  til  Forholdet 
mellem  Eealerne.  Ethvert  Eeale  i  det  intelligible  Eum  er, 
naar  det  betragtes  i  og  for  sig,  eller  som  værende  i  Rummet, 
hvilende;  men  denne  Hvile  kan  i  Forhold  til  andre  Realia 
være  Bevægelse.  Idet  Eummet  er  tilfældigt  for  det  Værende, 
maa  det  ogsaa  vise  sig,  at  Væsenerne  kunne  unddrage  sig  den 
Relation,  det  udtrykker.  Hvilen  er,  som  en  Hurtighed  =  O, 
kun  een  Mulighed  blandt  uendelig  mange;  Bevægelse  vil  altsaa 
være  det  Sædvanlige  i  Væsenernes  indbyrdes  Forhold.  Be- 
vægelsen er  ikke  Noget,  der  er  Bestemmelse  ved  selve  Væsenet, 
ikke  en  virkelig  Forandring  i  det,  men  den  udtrykker  et  For- 
hold mellem  Eealerne,  der  i  en  sammenfattende  Bevidsthed 
afspeiler  sig  i  hiin  Form.  Bevægelsen  er  ikke  en  «wirkliches 
Geschehen«,  men  et  objectivt  Skin,  d.  v.  s.  et  saadant,  der 
fremgaaer  af  de  almindelige,  ikke  blot  af  de  i  den  menneske- 
lige Natur  liggende,  Betingelser  for  Sammenfatningen  i  Eummet, 
af  Billedernes  Moden  i  Tilskueren  som  saadan,  i  enhver  Intel- 
ligents. 

Ved  Forestillingen  om  Eealernes  Selvopholdelser  mod 
modsatte  Qualia,  og  ved  Fictionen  om  Punktets  Delelighed, 
der  muliggjør  en  ufuldkommen  Væren-sammen  (en  fuldkommen 
Væren -sammen  er  «einfache  Durchdringung»)  af  Eealerne  og 
en  partiel  Gjennemtrængen,  vindes  der  en  Forklaring  af  Mate- 

riens  Phænomen.  Idet  et  enkelt  Element  a  partielt  er 
gjennemtrængt  af  et  andet  b,  saa  er  herved  det  hele  Eeale 
a  foranlediget  til  en  Selvopholdelse  (fordi  Realet  som  enkelt 
ikke  har  virkehge  Dele,  der  kun  findes  i  Rummet);  der  op- 
staaer  altsaa  i  Eealet  en  indre  Tilstand,  der  ikke  svarer  til 
dets  ydre  Forhold,  til  hvilket  kun  en  fuldkommen  Væren- 
sammen af  Realerne  a  og  b  vilde  svare.  Denne  abnorme  Til- 
stand skal  nu  ophæves,  og  det  skeer  ved  Elementernes 
Åttraction.  Træder  det  enkelte  Reale  paa  een  Gang  i  et 
lignende  Forhold  til  flere  Realia  af  modsat  Qualitet,  uden 
ligeoverfor  dem  at  kunne  fuldbyrde  den  fornødne  Grad  af 
Selvopholdelse,  saa  maa  det  —  da  det  som  et  Reale  i  ethvert 
Tilfælde  maa  vedligeholde  sig  —  selv  synes  at  vige  tilbage, 
eller,  hvad  der  ifølge  Bevægelsens  Relativitet  er  det  Samme,  at 
tilbagestode,  repe liere,  de  andre.  Idet  en  Ligevægt  bringes 
tilveie  mellem  Attractionen  og  Repulsionen,  træde  de  flere 
Realia  i  et  saadant  Rums- Forhold,  at  de  danne  en  Molecule, 
og  Forbindelsen  af  flere  af  disse  giver  den  synlige  Materie, 
hvis  forskjellige  Modificationer  bestemmes  ved  den  stærke  eller 
svage  og  ved  den  lige  eller  ulige  Modsætning  mellem  Rea- 
1ernes  Qualiteter,  og  ved  Qualiteternes  Intensitet.  Paa  disse 
Modsætninger  baserer  Herbart  sin  Naturphilosophie.  For 
at  forklare  de  physiologiske  (biologiske)  Phænomener  maa  han 
benytte  den  Fiction,  at  de  ved  Realernes  Selvopholdelse  be- 
virkede indre  Tilstande,  der  skulle  danne  som  et  Analogon  til 
Forestillingerne  i  Sjælen,  kunne  vedvare  efterat  det,  der  frem- 
kaldte dem,  er  fjernet,  at  de  atter  kunne  komme  frem  efter  at 
have  været  hæmmede  af  andre,  og  at  Realet  kan  fremkalde 
lignende  i  andre  Væsener,  med  hvilke  det  kommer  i  Forbin- 
delse. Materien  faaer  saaledes  en  »indre  Dannelighed"  (Bild- 
samkeit).  — 

Modsigelserne  i  Jegbegrebet  behandler  Metaphysikens 
sidste  Deel:  Eidolologien,  der  bliver  Psychologiens 
Grundlag,  og  kan  fremstilles  i  Forbindelse  med  denne.  Grund- 
begrebet bliver  ogsaa  her   det  enkelte  Reale,   Sjælen,    hvis 

Selvopholdelser  ere  Forestillingerne,  der  ved  deres  gjensidige 
Forhold  betinge  alle  psychologiske  Processer,  ogsaa  Selvbe- 
vidsthedens Tilblivelse. 

Til  Bestemmelsen  af  Sjælen  som  et  enkelt  Reale  viser 
den  Kjendsgjerning  hen,  at  vore  Forestillinger  samles  i  en 
Bevidstheds  Enhed.  De  opstaae  idet  dette  Reale  ved  For- 
holdet til  andre  sættes  i  Selvopholdelsestilstanden,  og  de  skulle 
bestaae,  efter  at  det,  der  fremkaldte  dem,  er  fjernet.  Hvad 
Herbart  med  Hensyn  til  de  andre  Realia  kunde  opfatte  som 
en  tilfældig  Anskuelse,  der  ikke  berørte  Realernes  Væsen,  men 
kun  faldt  i  en  betragtende  og  sammenfattende  Bevidsthed,  det 
maa  han  her,  ved  det  sjælelige  Reale,  Bevidsthedens  Substrat, 
hvis  Selvopholdelser  ere  Forestillinger,  give  en  Betydning  for 
Realet  selv;  «den  tilfældige  Anskuelse«  maa  her  blive  en  «wirk- 
lichesGeschehen»  i  Bevidstheden.  Forbindelsen  afEnhed  og  Mang- 
foldighed, der  ellers  overalt  fjernedes  som  en  Modsigelse,  hævder 
sig  der,  ligesom  hos  Eleaterne  Mangfoldighedens  og  Vordens 
Skin  hævdede  sig  den  Væren,  der  frakjendtes  det,  i  den  sandse- 
lige  Bevidsthed.  Forandringen  hævder  sig  gjennem  Forestil- 
lingernes Forandring;  en  Indvirkning  af  andre  Realia  faaer 
Realitet  i  Forestillingerne,  som  de  fremkalde.  For  at  Skinnet 
(Phænomenet)  kan  forklares,  maa  alt  det  tillægges  Sjælen,  der 
ellers  benægtedes  om  det  Reale.  Det  er  kun  en  overfladisk 
Tilslaren  af  Modsigelsen,  naar  der  siges,  at  der,  uden  at 
Sjælens  Enhed  opgives  eller  en  Flerhed  sættes  i  dens  Væsen, 
kan  statueres  en  Flerhed  af  Selvopholdelser,  fordi  den  Væren- 
Sammen  med  andre,  forstyrrende.  Realia,  der  fremkalder  dem, 
er  udvortes  og  tilfældig  for  Sjælen;  thi  Substratet  for  den 
Bevidsthed,  der  rummer  de  mange  Forestillinger,  er  netop 
Sjælerealet  selv.  Ikke  heller  fjernes  Modsigelsen  ved  Son- 
dringen mellem  den  almindelige  enfolde  Selvopholdelse,  der 
bestandig  er  den  samme,  og  dens  accidentelle  Modificationer, 
de  bestemte  Selvopholdelser,  thi  Spørgsmaalet  bliver  netop, 
hvorledes  den  almene  Selvopholdelse,  der  falder  sammen  med 
Sjælerealets  uforandrede  Væren,  for  Bevidstheden  factisk  kan  ud- 

præge  sig  i  de  forskjellige  bestemte  Selvopholdelser.  Ved  at 
lade  Forestillingerne  i  deres  Mangfoldighed  svæve  over  det  af 
dem  uberørte  Eeale,  gjør  man  hele  Forholdet  til  en  Gaade  og 
man  finder  ingensteds  et  Subject,  for  hvis  Bevidsthed  dette 
ubegribelige  Skin  kunde  vise  sig. 

Men  idet  Forestillingernes  i  Erfaringen  givne  Flerhed 
er  anerkjendt,  bliver  Consequentsen,  at  disse  Forestillinger, 
der  samles  «i  een  Sphære,  i  det  ene  Sjælereales  ene  Selvop- 
holdelse« maae  modificere  hverandre.  Samtidige  Forestillinger, 
der  ere  ligeartede,  danne  Sammensmeltninger;  disparate  o:  til 
forskjellige  Continua  henhørende  (f.  Ex.  grøn  og  bitter)  Compli- 
cationer;  ere  Forestillingerne  hinanden  modsatte,  partielt  eller 
totalt,  hæmme  de  hinanden  i  Forhold  til  deres  Modsætning,  da 
det  strider  mod  Modsigelsesgrundsætningen,  at  det  Modsatte 
samtidigt  er  i  samme  Punkt.  Hvad  der  ved  denne  Hæmmen 
forandres,  er  ikke  Forestillingens  Qualitet,  men  dens  Styrke- 
grad, dens  Intensitet,  og  det  Hæmmede  er  ikke  tilintetgjort 
—  som  positive  kunne  Sjælens  Selvopholdelser  ikke  tilintet- 
gjøres  af  hverandre  —  men  det  er  kun  trængt  ud  af  Be- 
vidstheden, saa  at  det  fra  en  actuel  Forestilling  er  blevet  til 
encitræben  efter  at  forestille.  Skjøndt  de  enkelte  Intensi- 
teterikke kunne  maales,  kan  dog  Forholdet  mellem  Forestillin- 
gernes Intensitet  underkastes  en  Beregning,  og  der  kan  gjennem 
den  findes  et  ex  aet  Udtryk  for  Forestillingsprocessernes  Love. 
Mathematiken  faaer  saaledes  en  væsentlig  Betydning  for 
Psychologien.  Forestillingernes  Statik  behandler  Forestillin- 
gernes Ligevægt,  Mechaniken  deres  Bevægelse  og  deres 
vexlende  Styrke  under  denne  Bevægelse. 

Forat  beregne  Forestillingernes  gjensidige  Hæmmen, 
gaaes  der  ud  fra  det  simpleste  Tilfælde:  to  Forestillnger  med 
lige  Intensitet  og  total  Modsætning.  Forat  den  ene  af  dem 
skulde  blive  uhæmmet,  maatte  den  anden  totalt  fortrænges. 
Men  idet  begge  hævde  sig  med  samme  Kraft,  bliver  Hæm- 
ningssummen  lige  fordeelt  paa  begge:  hver  mister  Halv- 
delen af  sin  Intensitet.    Sættes  Modsætningen  som  kun  partiel, 

vilde  Hæmniogssummen  blive  at  udtrykke  ved  en  Brek. 
Tænkes  Forestillingerne  som  totalt  modsatte,  men  ulige  i 
Styrke,  *aa  bliver  Hæmniugssummen  lig  den  svageres  Inten- 
sitet, og  den  fordeles  paa  de  to  Forestillinger  i  omvendt  For- 
hold til  deres  Styrke.  Saaledes  bliver  der,  om  end  Uligheden 
i  Intensiteten  er  nok  saa  stor,  naar  kun  to  Forestillinger 
medes,  altid  en  Rest  af  den  svageste  uhæmmet:  den  trænges 
ikke  fuldstændig  ned  under  Bevidsthedens  Tærskel.  Forat  dette 
kan  skee,  maa  flere  end  to  Forestillinger  medes.  Hæmnings- 
summen  bliver  da  lig  med  Intensiteternes  samlede  Sum  efter 
Fradrag  af  den  stærkeste,  og  idet  den  fordeles  i  omvendt  For- 
hold til  Intensiteten,  kan  den  svagere  Forestilling  heelt  trænges 
ud  af  Bevidstheden.  Den  synker  da  ned  under  Bevidsthedens 
Tærskel,  men  idet  den  er  forvandlet  til  en  Stræben,  kan  den 
atter,  understettet  af  andre  Forestillinger,  med  hvilke  den  for- 
bindes, hævos  op  derover.  Idet  en  ForestilUng  er  forbunden 
med  andre,  der  vare  mere  eller  mindre  hæmmede,  vil  den, 
naar  den  stiger  op  i  Bendstheden,  sege  at  hæve  disse  op  i 
en  bestemt  Orden.  Herpaa  beroer  Hukommelsens  Mecha- 
nisme  og  vor  Opfattelse  af  Eums-  og  Tidsformerne,  og  af 
Kategorierne.  Åbstracte  Begreber  dannes  mechanisk  idet 
i  de  enkelte  sondrede  Complicationer  det  Lige  frembringer 
et  Totahndtryk,  der  tilbagetrænger  det  Ulige,  uden  at  tilintet- 
gjere  det;  de  dannes,  paa  et  mere  udviklet  Bevidsthedstrin, 
kunstmæssigt,  idet  af  de  forskjellige  Rækker  Krydsningspunktet 
udsondres  saaledes,  at  Rækkerne,  om  hvilke  det  erindrer,  ikke 
mere  hukommelsesmæssigt  udvikle  sig  med  det.  Jegforestil- 
lingen endelig,  der  vel  er  at  sondre  fra  Begrebet  om  Sjæle- 
realet,  betinges  ved,  at  en  Forestillingsmasse  apperciperer  (til- 
egner sig)  andre  vexlende  Masser.  Jeget  betegner  det  vexlende 
Punkt,  i  hvilket  alle  vore  Forestillingsrækker  lebe  sammen,  og 
Forestillingen  om  Jeget,  eller  Selvbevidstheden,  opstaaer  kun 
derved,  at  dette  P.unkt  sondres  fra  de  Ræ^kker,  der  medes  i  det. 
Ved  selve  det  vexlende  Objective  hæves  Jeget  ud  af  sin  Fore- 
stillen  af  det.     Jegheden  hviler  paa  et  mangfoldigt  objectivt 

Grundlag,  af  hvilket  enhver  Deel  i  den  Forstand  er  den  til- 
fældig ,  at  de  øvrige  Dele  endnu  vilde  tjene  Jeget  til  Støtte, 
naar  hint  blev  borttaget,  men  ikke  i  den  Forstand,  at  Jeget 
kunde  undvære  dem  alle.  Jegets  bestemte  Indhold  er  bestan- 
dig givet  ved  de  vexlende  Complexer  af  Forestillinger ;  det 
empiriske  Jeg  har  dette  bestandig  vexlende  Indhold;  dets  re- 
lative Identitet  ligger  i  den  apperciperende  Forestillingsmasses 
Fæstnen.  Det  rene  Jeg  er  en  videnskabelig  Abstraction, 
som  forberedes  ved  Bevægelsen  i  vore  Forestillinger,  ved  den 
spontane  Classification  af  de  indre  Tilstande  som  Fornemmel- 
ser og  Handlinger ,  hvilke  Begreber  begge  vise  hen  paa  eet 
Ende-  eller  Begyndelsespunkt ,  der  som  Subject  sondrer  sig 
fra  Objecterne,  og  som  fuldbyrdes  ved  med  Bortseen  fra  vor  Vi- 
dens Indhold  kun  at  reflectere  paa  selve  Viden ,  saa  at  den 
nu  bliver  til  Viden  om  Viden.  Det  er  denne  Abstraction 
af  det  rene  Jeg,  man  ved  et  Selvbedrag  har  opfattet  som  selv- 
stændig og  identificeret  med  det  Værende,  medens  Sjælerealet, 
i  sin  ubekj endte  Qualitet,  er  et  ikke  Forestillende ,  hverken 
Subject  eller  Object. 

Ved  disse  Bestemmelser  af  Sjælerealet  og  af  Jegheden  be- 
tragter Herbart  Modsigelserne  i  Jegbegrebet  som  fjernede. 
Mangfoldigheden,  der  modsagde  Enheden,  er  reduceret  til  Selv- 
opholdelsernes  Flerhed.  Jeg-Subjectets  Forhold  til  Jeg-Ob- 
jectet  har  fundet  sin  Forklaring  ved  Læren  om  den  apperci- 
perende og  de  apperciperede  Forestillingsmasser,  og  ved  Rela- 
tionernes Methode  er  Jeg-Objectet  gjort  congruent  med  Jeg- 
Subjectet  ved  at  tænkes  som  en  Flerhed,  der  tiisammen- 
tagen  bliver  liig  med  hint.  —  Forestillingen  om  en  Flerhed  af 
Sjæleevner  forkaster  Herbart,  deels  paa  Grund  af  Modsigel- 
sen mellem  Flerheden  og  Sjælerealets  Enkelthed ,  deels  paa 
Grund  af  Modsigelsen  i  selve  Begrebet:  Evne,  Kraft,  der  be- 
tegner en  Aarsag,  der  endnu  kun  er  mulig,  altsaa  endnu  ikke 
virker  som  Aarsag.  Hvad  man  har  kaldt  Sjæleevner,  er  kun 
Artbegreber  af  psychiske  Phænomener,  man  har  hypostaseret. 
Alle  psychiske  Processer  forklares  ved  Forestillingernes  Mecha- 

Eisme,  Erindringen  er  en  Forestillingsroproduction  efter  be- 
stemte Love.  Den  indre  Sands  er  en  Apperciperen  af  nye 
Forestillinger  ved  ældre  ligeartede  Forestillingsmasser.  For- 
standen er  en  fuldstændig  Virken  af  de  Forestillingsrækker,  der 
ifølge  en  Indvirkning  af  de  ydre  Ting  have  dannet  sig  i  Sjæ- 
len. Fornuften  er  en  sammentræffende  Virksomhed  af  flere 
fuldstændige  Forestillingsrækker ,  der  fører  til  en  Afveien  af 
Grunde  og  Modgrunde.  Følelsen  opstaaer,  idet  en  Forestilling 
er  i  Bevægelse  ved  Hjæ^lp  af  Sammensmeltningsforhold  og 
paavirkes  af  forskjellige,  understøttende  og  hæmmende,  Fac- 
torer, mellem  hvilke  den  ligesom  er  klemt  inde.  Attraaen  er  en 
Forestillings  Stigen  i  Kamp  mod  Hindringer.  Villien  er  en 
Stræben,  der  er  forbunden  med  Forestillingen  om  det  Til- 
stræbtes Opnaaelighed.  Den  frie  Villie,  i  psychologisk  Betyd- 
ning, er  de  stærkeste  Forestillingsmassers  sikkrede  Herre- 
dømme over  enkelte  Affectioner. 

Sjælens  Forhold  til  Legemet  maa  Herbart  opfatte 
saaledes,  at  Sjælen  bliver  det  Reale,  der  i  hele  Organismens 
System  af  Realia  indtager  Substantsrealets  Plads.  Dens  Sæde 
bliver  et  udstrækningsløst ,  men  vexlende ,  Punkt  i  Hjernen 
(rimeligviis  i  pons  Varoli).  Idet  en  Affection  af  Sandserne 
gjennem  Nerverne  forplanter  sig  til  dette  Punkt,  bliver  Sjælen 
gjennemtrængt  af  de  Realia,  der  ere  den  nærmest;  den  ud- 
løver da  en  Selvopholdelse  mod  Forstyrrelsen,  og  saaledes  frem- 
komme de  bestemte  Forestillinger.  Den  frembringer  Bevæ- 
gelser i  Organismen  ved  at  fremkalde  lignende  Selvopholdelser 
i  de  andre  Realia. 


Den  herbartske  Religionslære  lader  sig  ikke  bringe  i 
Samklang  med  hans  Metaphysiks  Grundbestemmelser.  Skjøn- 
heden  og  Hensigtsmæssigheden  i  de  levende  Væsener  fører  ham 
til  at  antage  en  guddommelig  Intelligents ,  der  har  bragt  de 
uafhængige  Realia  i  dette  Forhold  til  hverandre.  Men  saa- 
snart   denne  Guds  Væsen    skal   bestemmes ,    kommer   man   i 

Modsigelser  med  Metaphysiken.  Gud  maa  bestemmes  som  et 
Enkelt-Reale,  men  saa  bliver  baade  hans  Indvirkning  paa  de 
andre  Realia  uforklarlig ,  og  den  hensigtsmæssige  Ordning  af 
disse  bliver  Forudsætning  for  Guds  Intelligents,  der  først 
kan  opstaae  ved  en  Væren -Sammen  med  saaledes  ordnede 
Realia.  Herbart  indrømmer  ogsaa,  at  der  ikke  kan  opstilles 
en  videnskabelig  Lærebygning  af  den  naturlige  Theologie. 
Men  Gudsbegrebet  har  væsentlig  praktisk  Betydning,  og  derfor 
udfylde  vi  det  med  ethiske  Bestemmelser:  Viisdom,  Hellighed, 
Magt ,  Kjærlighed  og  Retfærdighed.  Saaledes  tilfredsstiller 
det  den  religiøse  Trang. 


Herbarts  Æsthetik  er  af  ham  behandlet  som  fuldkom- 
men uafhængig  af  Metaphysiken.  Dens  Gjenstand  er  det 
Skjønne  o:  det  uvilkaarligt  Behagende,  til  hvilket  Smags- 
dommene  referere  sig.  Den  æsthetiske  Bedømmelse  gjælder 
ikke  Tingenes  Materie,  der  kan  forestilles  rent  theoretisk  uden 
Behag  eller  Mishag,  men  deres  Form.  Æsthetikens  Opgave 
er  at  opsøge  det  Første,  meest  Enkelte,  der  behager,  og  af 
det  at  lade  det  mere  Complicerede  fremgaae.  Hint  meest 
Enkelte  kan,  da  det  isolerede  Enkelte  (Einfache)  er  ligegyldigt, 
kun  være  de  enkelte  Elementers  Forhold  (altsaa  et  For- 
melt), og  den  almindelige  Æsthetik  skal  derfor  angive  de 
simpleste  Forhold,  der,  klart  forestillede,  vække  et  attraaløst 
Velbehag.  Af  de  forskjellige  Kunstlærer  (praktiske  Viden- 
skaber), i  hvilke  Æsthetiken  sondrer  sig  idet  den  anvendes 
paa  det  forskjellige  Givne,  er  Læren  om  det  sædeligt  Skjønne: 
Dydslæren  (den  praktiske  Philosopbie)  den  væsentligste  fordi 
dens  Stof  er  os  selv,  vor  Villen  og  Handlen.  Fra  det  øvrige 
Skjønne  sondrer  det  Sædelige  sig  som  det ,  der  bestemmer 
selve  Personens  ubetingede  Værd.  Ethiken  bekymrer  sig  ikke 
om  hvad  Villieu  er  (om  Villiens  Natur),  men  viser,  naar 
Villien  er  sædelig  skjon,  eller  naar  den  behager.  De  ethiske 
Domme  ere  uvilkaarlige  Domme  af  æsthetisk  Art  over  Villies- 

forhold ,  der  behage  eller  mishage.  De  fældes  uafhængig  af 
det  Bedømtes  Virkelighed,  og  stotte  sig  paa  de  praktiske 
Ideer,  sædelige  Mønsterbegreber,  Udtryk  for  de  normale 
Villiesforhold ,  der  som  Idealer  med  umiddelbar  Evidents  be- 
stemme Dommen  og  udsige  et  «Skal>>.  De  ere  5  i  Tallet: 
Ideen  om  den  indre  eller  sædelige  Frihed  (der  udtrykker  Har- 
monien mellem  Individets  Villie  og  dets  sædelige  Dom);  Ideen 
om  Fuldkommenheden  (der  udtrykker  det  rette  Størrelsesfor- 
hold i  Villiesyttringerne) ;  Ideen  om  Velvillien  eller  Kjærligheden 
(der  udtrykker,  at  Villien  umiddelbar  gjor  en  fremmed  Villies 
Tilfredsstillelse  til  sin  Gjenstand);  Retsideen  (der  udtrykker 
Mishag  med  Strid),  og  Billighedsideen  eller  Gjengjældelsens 
Idee  (der  fordrer  den  forsætlige,  gavnlige  eller  skadelige  Hand- 
lings Belønning  eller  Straf).  Paa  Ethiken  grunder  sig  Stats- 
læren.  Staten,  der  har  sin  Oprindelse  fra  Trangen  til  Sam- 
fundsliv og  efter  sit  Begreb  er  « et  ved  Magt  beskyttet  Samfund«, 
har  den  Opgave,  at  bringe  samtlige  de  ethiske  Ideer  til  har- 
monisk Aabenbarelse,  saaledes,  at  den  bliver  et  »besjælet  Sam- 
fund«, et  Samfund,  hvor  Ideerne  besjæle  Alle,  en  fælleds  Villie 
stræber  efter  at  give  dem  et  Udtryk,  og  en  fælleds  god  Sam- 
vittighed tilkj endegiver  en  Tilstand,  der  svarer  til  hvad  der  i 
den  Enkelte  var  indre  Frihed:  Handlingen  i  Overensstemmelse 
med  Indsigten,  den  sædelige  Dom.  Denne  Frihed,  der  psy- 
chologisk  forklares  ved  en  compact  Forestillingsmasses  Sam- 
mensmelten med  Selvbevidstheden ,  og  udtrykker  den  be- 
stemte Charakteers  fuldendte  Selvstændighed ,  er  den  sande 
Frihed,  medens  en  transscendental  Frihed  er  en  Uting,  theo- 
retisk  modsigende  da  den  strider  mod  Causalitetsloven,  og  prak- 
tisk skadelig  fordi  den  gjør  Charakteerudvikling,  Uddannelse 
til  Dyd  og  Tilregnelse  umulig  og  forvandler  Menneskets 
Handlen  til  et  absolut  Tilfældigt.  — 


Den  herbartske  Philosophie  danner  en  skarp  Modsætning 
til  de  idealistiske  Systemer,  der  tillige  med  den  ere  frem- 
gaaede  af  Kriticismen.     Mod  den  fichteske  Philosopbies  Sub- 

jectivisme  stiller  den  Begrebet  om  et  uafhængigt  Værende, 
mod  den  schellingskes  Pantheisme  Begrebet  om  de  individuelle 
Kealia ,  mod  den  speculative  Idealismes  Hævden  af  Modsæt- 
ningernes Enhed  fastholder  den  kritisk  Contradictionsprincipet 
som  det  eneherskende;  mod  alle  disse  Systemers  Gaaen  ud  fra 
Begrebet  om  det  Absolute  sætter  den  det  Givne  med  de 
mangfoldige  Problemer  som  den  philosophiske  Erkj  endelses 
Basis  og  Udgangspunkt.  Herbarts  Philosophie  er  overalt  po- 
lemisk; idet  den  stiller  sig  den  Opgave,  ikke  simpelthen  at 
fortsætte  hvor  de  tidligere  Systemer  have  afsluttet,  men  « over- 
alt at  gaae  ned  til  Fundamenterne,  og  gjennem  den  skarpeste 
Kritik  af  dem  at  preve,  om  de  ere  istand  til  at  bære  en  Vi- 
denskabens Bygning",  finder  den  Modsigelser  i  alle  Grund- 
begreberne ,  Feil  i  Methoderne ,  Mangler  i  Bestemmelsen  af 
Forholdet  mellem  Philosophiens  Hoveddele.  Ved  sin  skarpe 
Kritik  har  Herbart  paa  alle  Gebeter  givet  Incitamenter  og 
stillet  afgj erende  Problemer  i  et  klarere  Lys.  Han  har  paa 
Psychologiens  Gebet  givet  en  væsentlig  Impuls  til  en  genetisk 
Forklaring  af  de  psychiske  Phænomener  og  en  exact  Bestem- 
men  af  deres  Love.  Men  hans  metaphysiske  Grundbegrebs 
Mangelfuldhed  umuliggjor  for  ham  Consequents  i  Tænkningen 
og  Uddannelsen  af  et  System  med  blivende  Betydning.  Be- 
grebet om  det  Værende,  som  bos  Herbart  bestemmes  ikke  ad 
Erfaringens  Vei ,  men  ad  apriorisk  Vei ,  som  faaer  sin  be- 
stemte Form  ved  en  Feilslutning,  —  idet  Begrebet  om  den 
absolute  Position,  der  i  Virkeligheden  kun  udtrykker  det  Væ- 
rendes Selvstændighed  i  Forholdet  til  vor  Tanke ,  uberettiget 
omsættes  til  en  Bestemmelse  af  det  Værendes  Natur  og  Beskaffen- 
hed i  og  for  sig,  —  og  som  lider  af  den  Modsigelse,  at  den  en- 
kelte Qualitet,  der  skal  udtømme  det  relativitetsløse  ubetinget 
Værendes  Begreb,  netop  kun  kan  være  et  Relativt  og  Uselv- 
stændigt, bliver  et  dodt  og  ufrugtbart  Begreb.  Idet  al  Ud- 
vikling udelukkes  fra  det  Eeale ,  og  idet  der  kun  indrommes 
imaginære  Selvopholdelser  mod  imaginære  Forstyrrelser  som 
en  "wirkliches  Geschehens    bliver  Tilværelsen  livlos    og   dod, 

dens  Liv  bliver  kun  et  subjectivt  Skin,  et  Skyggebillede, 
der  danner  sig  i  en  Bevidsthed,  hvis  Existents  bliver  et  Ube- 
gribeligt ,  og  i  hvilken  Forestillingerne  spille  en  uklar  Rolle, 
som  Kræfter  i  Vexelvirkning ,  som  selv  forestillende  (apperci- 
perende) ,  ja  som  reale  Væsener,  der  i  et  givet  Rum  mødes 
og  fortrænge  hinanden,  forbindes  og  adskilles.  Kun  ved  Fic- 
tioner, der  lade  det,  der  var  Billede  i  en  Beskuers  -Øie,  blive 
til  virkelige  «indre  Tilstande«  i  det  Reale,  kan  et  Skin  til- 
veiebringes  af  en  Forklaring  af  Virkeligheden.  Modsigelsen, 
der  overalt  banlystes,  dukker  overalt  op,  og  kan  kun  for  et 
Oieblik  tilsløres,  fordi  Virkeligheden  med  dens  Modsætninger, 
der  skal  forklares ,  tvinger  den  ind  i  det  abstracte  Grund- 
begreb.—  Fra  det,  ved  en  Erindring  om  Idealismen,  negativt 
ideelt  o:  med  Fjernelse  af  det  Materielles  Grundformer,  be- 
stemte Reale ,  forsøges  forgjæves  den  virkelige  Realitets  For- 
mer afledede.  Af  det  rum-,  tid-  og  bevægelsesløse  « Reale« 
kan  Rum ,  Tid  og  Bevægelse  kun  ved  Tilsnigelser  udledes, 
Dualismen  er  uovervunden  hos  Herbart  som  den  var  det  hos 
Leibnitz.  —  Hvor  det  Organiskes  Phænomen  fører  Herbart  til 
at  statuere  en  ordnende  Gud,  bliver  dette  Begreb  uforeneligt 
med  Metaphysikens  Bestemmelser,  og  kommer  til  at  forudsætte 
hvad  der  skulde  forklares  derved.  —  Hvad  endelig  Herbarts 
praktiske  Philosophie  angaaer,  saa  kan  den,  i  sin  Isolerethed 
fra  den  theoretiske,  ikke  i  de  umiddelbare  æsthetiske  Domme 
finde  den  Sikkerhed,  som  Væsenserkj endelsen  vilde  kunne 
give  den. 


5.    Den  speculatire  Ideulisme:  a)  Schelling. 

Friedrich  Wilhelm  Joseph  Schelling  er  født  1775 
i  Leonberg  i  Wiirtemberg,  hvor  hans  Fader  var  Præst.  Hans 
rige  Evner  røbede  sig  tidlig ,  og  allerede  i  sit  16de  Aar  blev 
han  Alumnus  i  det  theologiske  Seminarium  i  Tiibingen,  hvor 
han  ved  Siden  af  Theologien  studerede  Philologie  og  Philo- 
sophie.   Hans  første  Arbeider,   Magisterdisputatsen:    Antiquis- 

simi  de  prima  malorura  origine  philosophematis  explicandi 
tentamen  criticum  (1792),  og  Afhandlingen:  liber  Mythen,  hi- 
storische  Sagen  und  Philosopheme  der  alten  Welt  (1793),  viser 
ham  som  paavirket  af  Herder.  Senere  førtes  han  ved  Studiet 
af  Kant ,  Schulze ,  Reinhold ,  Maimon  og  Fichte  til  en  Til- 
slutning til  Videnskabslæren ,  og  fra  dens  Standpunkt  skrev 
han:  Ueber  die  Moglichkeit  einer  Philosophie  iiberhaupt  (1795), 
Vom  Ich  als  dem  Princip  der  Philosophie  oder  iiber  das  Un- 
bedingte  im  menschlichen  Wissen  (1795),  Neue  Deduction  des 
Naturrechts  (1795) ,  Philosophische  Briefe  fiber  Dogmatismus 
und  Kriticismus  (i  Niethammers  Journal,  1796)  og  Abhand- 
lungen  zur  Erlåuterung  des  Idealismus  des  Wissenschaftslehre 
(1796).  Det  sidste  Skrift  er  forfattet  i  Leipzig,  hvor  Schelling 
opholdt  sig  fra  1796  af,  beskæftiget  med  Philosophie,  Natur- 
videnskaber og  Mathematik.  I  1798  blev  han  Docent  i  Jena, 
og  kom  der  i  neie  Forhold  til  Fichte,  Schiller  og  den  ro- 
mantiske Skoles  Repræsentanter,  især  A.  W.  Schlegel.  Hans 
eiendommelige  Standpunkt  er  nu  udviklet.  I  Jena  blev  Schel- 
ling nogle  Aar  efter  Fichtes  Afskedigelse;  fra  1803 — 1806 
var  han  saa  Professor  i  Wiirzburg ,  siden  Medlem  af  Viden- 
skabernes Akademie  i  Miinchen  og  Akademiets  Generalsecretær; 
fra  1820 — 26  holdt  han  Forelæsninger  i  Erlangen,  blev,  ved 
Miinchener-Universitetets  Oprettelse,  atter  kaldet  dertil  og  vir- 
kede der  indtil  1841,  da  Romantikeren,  Kong  Friedrich  Wil- 
helm IV  af  Preussen  drog  ham  til  Berlin  for  at  skulle  be- 
kæmpe Hegelianismen  og  begrunde  en  christelig  Philosophie. 
I  Berlin  foredrog  han  i  nogle  Aar  sin  nye  Philosophie ,  der 
successivt  havde  udviklet  sig  af  hans  Identitetsphilosophie, 
under  Paavirkniug  af  de  mystiske  og  theosophiske  Systemer, 
med  hvilke  Schelling  efterhaanden  blev  bekjendt,  og  af  hvilke 
han  paa  sin  Viis  tilegnede  sig  Elementer.  Sine  sidste  Aar  levede 
han  i  fornem  Tilbagetrukkenhed ,  beskæftiget  med  Udarbei- 
delsen  af  det  længe  forjættede  Aabenbariugssystem.  Han 
døde  1854. 

15 

Åf  hans  Skrifter  nævne  vi,  foruden  de  ovenfor  anførte, 
felgende:  Ideen  zu  einer  Philosophie  der  Natur,  1797;  Von 
der  Weltseele,  1798;  Erster  Entwurf  eines  Systems  derNatur- 
philosophie,  1799;  System  des  transscendentalen  Idealismus, 
1800;  Darstellung  meines  Systems  der  Philosophie  (i  Zeit- 
schrift  fiir  speculative  Physik),  1800;  Fernere  Darstellungen 
aus  dem  Systeme  der  Philosophie  (i  Neue  Zeitschrift  fiir  specul. 
Physik),  18u2;  Bruno,  oder  iiber  das  gottliche  und  mensch- 
liche  Princip  der  Dinge,  1802;  Ueber  das  absolute  Identitåts- 
S5'stem  und  sein  Verhåltniss  zum  neuesten  Dualismus  (i  kri- 
tisches  Journal  der  Philosophie),  1803;  Vorlesungen  iiber  die 
Methode  des  akademischen  Studium,  1803;  Philosophie  und 
Religion,  1804 ;  Ueber  das  Verhåltniss  des  Realen  und  Idealen 
in  der  Katur,  1806;  Darlegung  des  wahren  Verhåltnisses  der 
Naturphilosophie  zur  verbesserten  Fichteschen  Lehre,  1806; 
Aphorismen  zur  Einleitung  in  die  Naturphilosophie,  og  Apho- 
rismen  tiber  Naturphilosophie  (i  Jahrbiicher  der  Medicin  als 
Wissenschaft,  1806—1808);  Ueber  das  Verhåltniss  der  bil- 
denden  Kunst  zur  Katur,  1807;  Ueber  das  Wesen  der  mensch- 
lichen  Freiheit  (i  philos.  Schriften  Bd.  1),  1809;  Denkmal  der 
Schrift  von  den  gottlichen  Dingen  des  Herrn  Jacobi,  1812; 
Ueber  die  Gottheiten  zu  Samothrake,  1815;  Fortale  til  Hubert 
Beckers  Oversættelse  af  et  Parti  af  Cousins  Skrift  om  fransk 
og  tydsk  Philosophi ,  1834,  og  Indledningsforelæsningen  i  Berlin, 
1841.  Efter  Schellings  Dod  er  en  samlet  Udgave  af  hans 
Skrifter  udkommen,  af  hvilken  Afdelingen:  Efterladte  Skrifter, 
indeholder  hans  nye  "positive«  Philosophie,  hvis  væsentligste 
Deel  er  Mythologiens  og  Aabenbaringens  Philosophie.  — 


Ved  de  Mangler ,  der  overfor  bleve  paaviste  ved  Viden- 
skabslærens  Standpunkt,  var  en  Overskriden  af  dette  nødvendig- 
gjort. Fichte  selv  gjorde  et  Forsøg  derpaa  i  den  sildigere 
Form  af  sin  Philosophie,  men  uden  at  kunne  give  Forsøget  en 
stræng  videnskabelig  Gjennemforelse.      Det  er  ved  Schellings 

Identitetssystem,  at  den  kritiske  Idealismes  Udvikling  ud  over 
Videnskabslæren  virkelig  realiseres.  Det  uendelige  Princip, 
der  hos  Fichte  sattes  som  de  endelige  Subjecters  (Jegers)  og 
Objecternes  fælleds  Grund  og  dog,  skjondt  staaende  over  Mod- 
sætningerne, betegnedes  som  Jeg,  altsaa  ved  et  Navn,  der 
udtrykker  den  ene  Modsætning ,  frigjøres  hos  Schelling  fra 
denne  tvetydige  Betegnelse  af  det  absolute  Jeg,  og  bestemmes 
nu  som  det  Absolute,  Fornuften,  der  er  Modsætningernes 
Enhed.  Og  samtidig  forandres  Modsætningernes  Betegnelser. 
For  den  abstracte  Jegform  substitueres  Aandens  Begreb,  for 
Bestemmelsen  af  det  Objective  som  fornuftløst  Materiale  Be- 
grebet om  den  efter  -Oiemed  virkende  Natur,  og  Naturen  og 
Aanden  sees  som  det  Absolutes,  Fornuftens,  sideordnede 
Fremtrædelsesformer.  De  blive  dette  Absolutes,  Subject-Ob- 
jectets ,  ved  Objectivitetens  eller  Subjectivitetens  quantitative 
Overvægt  constituerede  parallele  Væreformer,  medens  det  Ab- 
solute selv  er  det  Subjectives  og  det  Objectives  totale  In- 
differents.  Philosophien,  der  erkjender  det  Absolutes  Ene- 
Væren,  Modsætningernes  Identitet,  er  Identitetsphiloso- 
phien. 

Til  dette  nye  Standpunkt  naaer  Schelling ,  idet  han ,  der 
oprindelig  selv  staaer  paa  Videnskabslærens  Standpunkt,  søger 
at  bringe  det ,  som  Kant  i  sine  Metaph.  Anfangsgriinde  der 
Naturwissenschaft  og  i  sin  Kritik  der  Urtheilskraft  havde  givet 
til  Opfattelsen  af  Naturen,  i  Forbindelse  med  dette.  Han  vil 
oprindelig  construere  en  Naturvidenskab  som  anvendt  theoretisk 
Philosophie ,  deducere  Naturens  Indhold  af  Selvbevidsthedens 
Udviklingsformer ,  og  bringe  de  kantiske  Bestemmelser  af  de 
modsatte  Kræfter,  hvis  Product  Materien  er,  og  hans  Begreb 
om  det  Organiske  sammen  med  Fichtes  Opfattelse  af  de  mod- 
satte Retninger  i  Jegets  Activitet,  og  af  dets  Anskuen  af  sig 
i  dets  successive  Keahsation  af  sin  Uendelighed,  i  hvilken  det 
er  sin  egen  Aarsag  og  Virkning.  Men  idet  Schelling  gjor 
dette  Forsog,  bliver  snart,  ligesom  uvilkaarlig,  Naturen  op- 
fattet som   en  selvstændig  Parallel  til  Jeget,   —   om   der  end 

kun  naaes  til  denne  Selvstændighed  ved  et  Postulat  —  ,  og 
Naturphilosophien  sideordnes  saa  Transscendentalphiloso- 
phien.  Og  samtidig  med,  at  Natur  og  Jog  saaledes  komme 
til  at  danne  en  ligeberettiget  Modsætning,  udtrykt  i  parallele 
Rækker,  bliver  Naturbegrebet  omformet,  Åandens  Begreb  af- 
låser det  abstracte  Jegbegreb,  og  Naturens  og  Aandens  Enhed 
søges  i  det  Absolute,  bestemt  som  Fornuften. 

Forholdet  mellem  Naturphilosophien  og  Transscendental- 
philosophien  udvikler  Schelling  idet  han  gaaer  ud  fra,  hvad 
der  er  Philosophiens  Opgave.  Denne  er  med  eet  Ord:  at  for- 
klare Viden.  Men  al  Viden  beroer  paa  Overensstemmelsen 
mellem  et  Objectivt  og  et  Subjectivt.  Man  kan  da  enten 
gjøre  det  Objective  til  det  Første ,  og  spørge ,  hvorledes  der 
kommer  et  Subjectivt  til  det,  som  stemmer  overens  med  det; 
eller  man  kan  gjore  det  Subjective  til  det  Første,  og  Spørgs- 
maalet  bliver  saa:  hvorledes  et  Objectivt  kommer  til,  der  er 
overensstemmende  med  det.  Det  første  Spørgsmaal  besvarer 
Naturphilosophien  (den  speculative  Physik) ,  det  andet  Trans- 
scendentalphilosophien.  Naturphilosophien  viser,  hvorledes  det 
Ideelle  (Subjective)  fremgaaer  af  det  Keale;  Trausscendental- 
philosophien ,  der  fører  den  reale  eller  ubevidste  Fornuftvirk- 
somhed tilbage  til  den  ideelle  eller  bevidste  ,  hvorledes  Na- 
turen objectiveres  som  vor  Intelligentses  synlige  Afbillede. 

Paa  Naturphilosophiens  Gebet  havde  Schelling  først 
(i  « Ideen  zu  einer  Philosophie  der  Natur »),  inden  han  endnu 
sideordnede  de  to  philosophiske  Videnskaber,  givet  Deductionen 
af  Materien,  hvis  Grundkræfter:  Repulsionen  og  Attractionen, 
opfattedes  som  Objectiveringer  af  det  anskuende  Jegs  modsatte 
Virksomheder:  den  oprindelige,  uendelige  Virksomhed,  og  den 
begrændsende.  Og  af  det  forskjellige  Intensitetsforhold  mellem 
Grundkræfterne  havde  han  saa  udledt  en  Qualitetsforskjel 
mellem  Stofferne  i  dens  Almindelighed ,  medens  det  indrøm- 
medes, at  de  bestemte  Qualiteter,  ved  hvilke  Objecterne  skille 
sig  fra  det  Materielles  almindelige  Begreb ,  faae  et  Tilfældig- 
hedens Præg,  der  forhindrer  en  apriorisk  Construction.      I  sit 

Skrift:  "Von  der  Weltseele»  sogte  saa  Sclielling  det  for  den 
uorganiske  og  den  organiske  Natur  fælleds  Princip.  Den  uor- 
ganiske Naturs  Virksomheder  gjentage  sig  i  en  høicre  Form  i 
den  organiskes ;  for  begge  gjælder  den  samme  Modsætningens 
(Polaritetens)  Lov;  det  Meclianiske  og  det  Organiske  danne 
ingen  uovervindelig  Modsætning;  alle  Naturaarsager  udgjøre  en 
continuerlig  Eække;  det  Positive  i  Verden  er  absolut  Eet. 
Det  Livsprincip  i  Naturen,  der  gjennem  Continuiteten  i  alle 
Naturformer  sammenknytter  de  uorganiske  og  de  organiske 
Væsener  til  en  Totalorganisme ,  betegner  Schelling  som  Ver- 
denssjælen, uden  dog  nærmere  at  bestemme  dette  Livsprincips 
Begreb.  I  Opfattelsen  af  Organismen  slutter  Sclielling  sig  til 
Kant;  men  søger  at  begrunde  hans  Bestemmelser.  Det  Uorga- 
niske bestemmer  han  som  blot  negativ  Betingelse  for  det  Or- 
ganiske; dettes  positive  Aarsag  søger  han  derimod  i  et  høiere 
Princip,  der  behersker  det  Uorganiskes  Processer,  og  hvis  en- 
kelte Phænomener  Livsfunctionerne:  Keproductionen,  Irritabili- 
teten og  Sensibiliteten  ero.  Det  bliver  identisk  med  hele  Til- 
værelsens Livsprincip. 

Hvad  der  er  antydet  i  Skriftet  om  Verdenssjælen ,  faaer 
sin  bestemtere  Form  i  Schellings:  «Erster  Entwurf  eines  Sy- 
stems der  Naturphilosophie«.  Naturens  Selvstændighed  træder 
nu  klarere  frem;  Naturen  bliver  ligesom  sit  eget  Subject,  og 
Anskuelsen  af  »Naturens  uendelige  Productivitet»  træder  i 
Stedet  for  den  idealistiske  Construction  af  Naturen  ud  fra 
Jeget.  Den  nu  med  Transscendentalphilosophien  sideordnede 
Naturvidenskabs  Opgave  bliver  da  den,  i  de  forskjellige  Natur- 
producter  at  see  Mindesmærkerne  af  en  sand  Naturens  Hi- 
storie og  at  see  al  Naturproductivitet  sigte  hen  mod  Intelli- 
gentsen. De  enkelte  Naturting  betegne  ligesom  den  uendelige 
Productivitets  ved  den  selv  bestemte  Hæmningspunkter.  De 
døde  og  ubevidste  Producter  i  Naturen  ere  kun  Tillob  af  Na- 
turen til  at  reflectere  sig  selv;  den  saakaldte  døde,  uorganiske 
Natur  er  overhovedet  en  umoden  Intelligents,  og  derfor  skinner 
allerede  den  intelligente  Charakteer  paa  ubevidst  Maade  igjen- 

nem  i  dens  Phænomener.  Det  hoieste  Maal,  heelt  at  blive  sig 
selv  Object,  naaer  Naturen  først  ved  den  heieste  og  sidste  Ke- 
flexion,  der  ikke  er  Andet  end  Mennesket,  eller,  almindeligere, 
det  vi  kalde  Fornuft,  ved  hvilken  Naturen  forst  fuldstændig 
vender  tilbage  i  sig  selv,  og  hvorved  det  bliver  aabenbart,  at 
Naturen  oprindelig  er  identisk  med  det,  der  i  os  erkjendes 
soin  Intelligents  og  Bevidsthed. 

Transscendentalphilosophien  viser  i  sin  theore- 
tiske  Deel,  i  hvilken  Fichtes  theoretiske  Videnskabslære  heelt 
igjennem  er  benyttet,  hvorledes  under  Intelligentsens  fortsatte 
ubevidste  Selvobjectivering  alt  det  Objective  i  Naturen  bliver 
til  for  den ,  saa  at  Naturens  Trin  svare  til  Stadierne  i  Selv- 
bevidsthedens Historie,  som  Projectioner  af  den  sig  udviklende 
Erkjendelse.  Alle  det  Naturliges  Kræfter  og  Former  blive 
Afspeilinger  af  Jegets  Virksomheder.  Naturens  heieste  Form: 
det  Organiske  med  dets  i  sig  selv  sig  sammensluttende  Kreds- 
løb, er  Objectiveringen  af  Intelligentsen,  der  anskuer  sig  selv 
i  sin  Production,  i  Successionen  af  sine  Forestillinger,  og  i 
denne  Anskuen  gjer  Successionen  permanent,  i  sig  tilbageven- 
dende. Organismernes  Række  afsluttes  med  den,  som  Intelli- 
gentsen maa  anskue  som  identisk  med  sig  selv,  i  hvilken  den 
seer  sig  selv  som  realt  existerende.  Over  dette  Phænomen  hæver 
Intelligentsen  sig  ved  Abstractionun ,  og  ved  Fordringen  af 
den  absolute  Abstraction  gaaer  den  theoretiske  Philosophie 
over  i  den  praktiske.  I  Transscendentalphilosophiens  prak- 
tiske Deel,  der  behandler  Jegets  bevidste,  frie  Handlinger, 
der  frembringe  Sædelighedens  Verden,  slutter  Schelling  sig  atter 
nøie  til  den  praktiske  Videnskabslære  deri ,  at  han  i  Jegets 
Vexelvirkning  med  andre  Jeger  seer  Betingelsen  for  dets  frie 
Selvbestemmelse,  og  for  dets  fuldt  udviklede  Bevidsthed  om  et 
Objectivt  udenfor  sig;  at  han  stiller  den  Fordring  til  Jeget, 
at  det  skal  bestemme  sig  efter  Frihedens  Love ,  og  at  han  i 
Staten  seer  Betingelsen  for,  at  den  Fornuftfordring,  der  stilles 
med  Hensyn  til  Sikkringen  af  Individernes  Frihed  under  de- 
res Vexelvirkningsforhold,  kan  opfyldes.     Retsordenen  i  Staten 

er  som  en  anden  og  boiere  af  fri  og  bevidst  Selvbestem- 
melse fremgaaet  Natur,  der  med  Naturlovens  Ubrødeligbed  skal 
herske  for  Frihedens  Skyld.  Staten  er  en  objectiv  Frihedens 
Organisme.  Den  successive  Udvikling  af  Retsordenen  er  Hi- 
storiens Gjenstand.  Historien  som  Heelhed  er  en  successivt 
sig  klarende  Aabenbarelse  af  det  Absolute.  Hvert  enkelt  for- 
nuftbestemt Individuum  er  en  integrerende  Deel  i  Gud ,  og 
bidrager  til  at  give  den  moralske  Verdensorden  Existents. 
Betingelsen  for  at  Historien  tilnærmer  sig  sit  Maal  er  Har- 
monien mellem  det  Objective  og  det  Subjective ,  det  Lov- 
bestemte og  det  Frie,  det  Ubevidste  og  det  Bevidste,  der  er 
begrundet  i  det  Høiere,  som  er  Modsætningernes  evige  ab- 
solute Identitet.  Det  Absolutes  Aabenbaringshistorie  bar 
3  Hovedstadier.  I  det  første,  Skjæbnens  Periode,  viser  det 
Herskende  sig  som  fuldkommen  blind  Magt,  kold  og  bevidstløs 
forstyrrende  ogsaa  det  Største  og  Herligste ,  bevirkende  den 
ædleste  Menneskeheds  Undergang ,  der  nogensinde  har  blom- 
stret. I  det  andet  Stadium:  Naturens  Periode,  aabenbarer 
det  sig  som  Natur  og  bringer  de  løste  Kræfter  idetmindste 
ind  under  en  Naturlovs  mechaniske  Lovmæssighed.  Denne 
Periode  begynder  med  den  romerske  Republiks  Udvidelse,  der 
forbinder  Nationerne  indbyrdes  og  bringer  de  enkeltes  aande- 
lige  Eiendom  i  Berøring  med  de  andres.  I  det  tredie  Sta- 
dium: Forsynets  Periode,  vil  det,  der  far  viste  sig  som 
Skjæbne  og  som  Natur,  aabenbare  sig  som  Forsyn,  og  hvad 
der  før  syntes  at  være  blot  hine  Magters  Værk,  vil  erkjendes 
som  en  begyndende,  endnu  ufuldkommen  Forsynsaabenbaring.  — 
I  Transscendentalphilosophiens  sidste  Deel  søges  Foreningen 
af  det  Theoretiske  og  det  Praktiske,  af  den  ubevidste  og  be- 
vidste Virksomhed.  Den  findes  paa  det  Kunstneriskes 
Gebet.  I  den  kunstneriske  Production  anskuer  Jeget  sig  i 
Enheden  af  sin  ubevidste  og  sin  bevidste  Virksomhed;  i  Kunst- 
værket er  Naturproductets  og  Frihedsproductets  Charakteer 
forenet,  og  den  Aabenbarelse  af  det  Absolute,  der  i  Historien 
var  en  bestandig  vordende,  er  der  realiseret.    I  det  Skjønne 

er  det  Uendelige  fremstillet  i  det  Endelige ,  den  uendelige 
Modsætning  er  hævet  i  Objectet.  Den  kunstneriske  Produc- 
tion  er  kun  mulig  ved  Geniet,  der  i  sig  sammenslutter  de 
uendelige  Llodsætninger  og  ubevidst  lægger  det  Uendelige  ind  i 
sit  Værk  og  lader  det  straale  tilbage  fra  det.  Med  Kunsten 
har  Videnskaben  i  sin  høieste  Form  Opgave  tilfælleds;  men 
Maaden ,  paa  hvilken  Opgaven  loses  af  dem ,  er  forskjellig. 
Kunstens  Opgave  kan  udelukkende  løses  ved  Geniets  Natur- 
gave: Kunsten  er  derfor  den  høieste  Forening  i  Realitetens 
Form  af  Frihed  og  Nødvendighed.  Kunstens  Philosophie  er 
Philosophens  nødvendige  Maal;  han  skuer  i  Kunstværket  sin 
Videnskabs  Væsen  som  i  et  magisk  og  symbolsk  Speil. 

Begge  de  philosophiske  Hovedvidenskaber  føre  saaledes 
til  det  Punkt ,  hvor  Modsætningernes  Enhed  aabenbarer  sig. 
De  to  Tilværelsesformer  danne  en  Parallelisme,  der  viser  hen 
paa  eet  og  samme  Begrundende.  Dette  er  det  Åbsolute,  For- 
nuften,  det  Ene- Værende ,  i  hvilket  Alt  er,  den  åbsolute 
Identitet.  Denne  åbsolute  Fornuft,  den  totale  Indiffe- 
rents  af  det  Subjective  og  det  Objective ,  er  Sandheden  i  og 
for  sig;  at  erkjende  Tingene  i  og  for  sig,  er  at  erkjende  dem 
som  de  ere  i  Fornuften ,  og  dette  er  Philosophiens  Opgave. 
Philosophiens  Organ  er  den  intellectuelle  Anskuelse; 
gjennem  denne ,  i  hvilken  vi  ere  i  Identitet  med  selve  det 
Åbsolute,  denne  Anskuelses  Gjenstand,  see  vi  Tingene  i  For- 
nuften. Hvad  der  er,  er,  forsaavidt  det  er,  det  Åbsolute,  for- 
saavidt  det  er  endeligt,  er  det  ikke.  Al  Flerhed  og  Endelig- 
hed er  kun  i  Phænomenet;  efter  deres  Væsen  udtrykke  Tin- 
gene kun  det  Åbsolute;  ved  den  intellectuelle  Anskuelse  sees 
de  ligesom  ind  i  den  Identitet ,  der  udpræger  sin  Heelhed  i 
hver  DifFerentsform.  Idet  den  åbsolute  Identitet  kun  er  som 
Selverkj  endelse  af  Identiteten,  fordi  Selverkjendelsens  Form 
er  Eet  med  dens  Væsen,  saa  maa  den,  for  uendelig  at  erkjende 
sig  selv,  uendelig  sætte  sig  som  Subject  og  Object.  Men  da 
begge  Former  udtrykke  Identiteten ,  kan  der  kun  være  en 
quantitativ  Differents  mellem  dem;    det  Åbsolute  er  sat 

i  begge,  kun  med  en  Overvægt  af  Subjcctivitet  (Erkjendelse) 
eller  Objectivitet  (Væren).  Tilværelsens  Heelhed  kan  fore- 
stilles under  Schemaet  af  en  Magnet,  der  i  sine  to  Halvdele 
viser  en  Overvægt  af  en  af  de  modsatte  Kræfter,  men  i  hver 
mindste  sondrede  Deel  forbinder  dem  begge  og  som  Heelhed 
er  Kræfternes  Indifferents.  Den  quantitative  Differents  træder 
kun  i  Forgrunden  hvor  Noget  sees  udenfor  den  absolute  Iden- 
titet, efter  Phænomenet,  som  Enkeltting;  sees  Tingene  efter 
deres  "Ansich»  og  som  Totalitet,  sees  kun  den  absolute 
Identitet  i  dem.  Hvert  Enkeltvæsen  er  kun  en  bestemt 
Form  af  dens  Væren,  hver  fremstiller  den  paa  et  be- 
stemt Trin,  i  en  bestemt  Potents,  hvert  er  derfor  i  sin 
Art  uendeligt ,  hvert  er  en  relativ  Totalitet.  Naturens 
Potentser:  Tyngden  (Materien),  Lyset  og  Organismen,  ud- 
trykke hver  paa  sin  Maade  Identiteten;  ligeledes  Potentserne 
i  den  ideelle  Række:  Viden,  Handlen,  Kunst,  som  Aands- 
videnskaben  fremstiller.  Ved  den  absolute  Methode,  den  philoso- 
phiske  Construction ,  tænkes  Tingene  i  deres  Ideer,  anskues  i 
Alt  det  Ideales  og  det  Keales  Enhed ,  betragtes  Alt  som  et 
Udtrj'k  for  det  Absolutes  udelte  Fuldkommenhed  og  derfor 
selv  som  absolut  og  evigt;  det  erkjendes,  at  alt  det  Særegne 
er  i  det  Absolute  og  omvendt ,  og  at  hverken  hint  kan  be- 
gribes uden  dette  eller  dette  uden  hint^,  saa  at  Philosophien 
altsaa  overhovedet  ikke  gaaer  udenfor  det  Absolute. 

Dette  er  Grundtrækkene  i  den  Schellingske  Identitetsphi- 
losophie,  i  hvilken  han,  ligesom  han  overhovedet  paa  hvert 
enkelt  Stadium  af  sin  Udvikling  stotter  til  sig  andre  Tænkere 
og  optager  deres  Tanker ,  i  Indhold  og  Form  fornyer  Spino- 
zismen,  om  end  saaledes,  at  Indvirkningen  fra  Videnskabs- 
læren  ikke  heelt  er  glemt.  Ligesom  hos  Spinoza  har  i  Identi- 
tetsphilosophien  den  sande  Erkjendelse  kun  det  Absolute  til 
Gjenstand:  den  griber  det  gjennem  en  umiddelbar  Anskuelse, 
i  hvilken  den  bliver  Eet  med  det,  og  begriber  alle  Tilværelses- 
former ud  fra  det  og  i  det;  construerer  dem  som  Udtryk  for 
det  udelte  Absolute.      Det  er  kun  Eeflexionen  —  Spinoza's 

Iniagination ,  —  der  giver  det  Endelige  og  Mangfoldige  en 
usand  Tilværelse  som  adskilt  fra  det  Absolute. 

Men  netop  denne  endeliggj ørende  Keflexions  Mulighed 
bliver  for  Identitetsphilosophien  ,  ligesom  engang  for  Spinoza, 
e.t  uløseligt  Problem,  og  ved  dette  Problem  er  det,  at  Schel- 
ling  tvinges  til  at  omforme  dette  Standpunkt  og  at  udvikle 
hvad  han  senere  kaldte  sin  positive  Philosophie. 

Efterat  Schelling  (i  sine  Fernere  Darstellungen  aus  dem 
Systeme  der  Philosophie  og  i  Bruno)  havde  gjort  et  frugtes- 
løst Forsøg  paa  at  forklare  Reflexionsadskillelsen  ved  selve  Be- 
grebet om  den  absolute  Erkj endelse  som  den  »reale  Enhed 
og  ideale  Modsætning  af  det  Reale  og  Ideale »  ,  hvori  der 
skulde  ligge  en  Mulighed  til  det  Endeliges  Sondring  fra  det 
Absolute  til  en  Særexistents ,  sætter  han  (i  Philosophie  und 
Religion)  det  Endelige  og  Legemlige  som  opstaaet  ved  et  (Fra- 
fald (af  Ideerne  eller  Sjælene)  fra  det  Absolute,  og  i  dette 
Frafald,  der  gjennem  Historien  skal  forsones,  seer  hån  Be- 
tingelsen for  Guds  fuldstændige  Aabenbaring.  « Frafaldet« 
bliver  dog,  fra  Identitetsphilosophiens  Standpunkt,  det  Ube- 
gribelige ,  ved  hvilket  Intet  forklares ,  da  det  allerede  forud- 
sætter Endeligheden  og  Enkeltexistentsen.  Det  Endehge  maa 
enten  vedblive  at  staae  som  et  Skin,  hvis  Oprindelse  og  hvis 
opfattende  Subject  bliver  en  Gaade ,  eller  dets  Princip  maa 
søges  i  selve  det  Absolute,  der  saa,  som  bærende  dette  Princip 
i  sig,  ikke  paa  samme  Maade  som  før  kan  opfattes  som  den 
absolute  Identitet,  eller  stilles  i  det  tidligere  Forhold  til  Til- 
værelsesformerne. Til  en  forandret  Opfattelse  af  dette  Forhold 
fører  allerede  uundgaaeligt  Bestemmelsen  af  Sandseverdenens 
Oprindelse  ved  Frafaldet  og  af  dettes  teleologiske  Betydning. 
Den  maa  forvandle  Identitetsphilosophiens  Coordineren  af  Natur 
og  Aand  til  en  Underordning  af  Naturen  under  Aanden.  Det 
Ideale ,  der  oprindelig  havde  Overvægten  hos  SchelUng,  faaer 
den  da  atter,  og  Naturen  bliver  en  Betingelse  og  et  Gjennem- 
gangspunkt  for  Aandens  Virkeliggjørelse.  Det  Absolute  gaaer 
saa  ikke  mere  op  i  Universet,    men  faaer  en  Transscendents. 

Schelling  stiller  nu  selv  sin  Opgave  saaledes :  at  vinde  Mu- 
ligheden til,  uden  Dualisme  at  sondre  Gud  og  Naturen,  og  uden 
Pantheistae  at  finde  en  Forklaringsgrund  for  det  Onde.  Det 
nye  Standpunkt,  der  er  ligesaa  stærkt  paavirket  af  Jacob  Bohms 
Theosophie,  som  Identitetsphilosophien  var  det  af  Spinoza, 
kommer  først  til  Udvikling  i  Afhandlingen  om  den  menneske- 
lige Frihed  (fra  1809).  I  den  søges  i  en  Theogonie  Forkla- 
ringen for  Kosmogonien  og  for  den  historiske  Proces  med  dens 
Splid  og  Forsoning.  Den  evige,  upersonlige  Urgrund  eller 
Ugrund  (Jacob  Bohms  « Ungrund »),  Indifferentsen,  spalter  sig 
med  Nødvendighed  i  to  lige  evige  Principer:  Grunden  og  For- 
standen. Ligesom  overalt  det  Fuldkomne  fremgaaer  af  det 
Ufuldkomne,  saaledes  ogsaa  i  Gud.  Gud  maa  i  sig  selv  have 
en  ikke  blot  logisk,  men  realt,  fra  Existentsen  forskjellig  Grund 
for  sin  Existents:  et  Dunkelt  og  Ubevidst,  Naturen  i  Gud: 
det  i  Gud,  der  ikke  er  Gud.  Af  de  to  evige  Principers  Proces 
skal  ikke  blot  Guds  Vorden  til  Personlighed  og  til  altopfyl- 
dende,  Modsætningerne  forbindende  Kjærlighed  forklares,  men 
ogsaa  Muligheden  af  en  fra  Gud  forskjellig  Verden  og  af  det 
Ondes  Tilblivelse  og  Overvindelse.  Grunden  er  den  dunkle 
Realitetens  Basis  i  Gud,  der  betinger  hans  Existens  som  Per- 
sonlighed. Den  er  det  evig  Enes  dunkle  Attraa,  dets  ubevidste 
Villen,  dets  Længsel  efter  at  føde  sig  selv;  den  er  i  sin  Dun- 
kelhed regelløs  og  formløs,  en  Villie,  der  kun  aner  Forstanden. 
Men  af  dens  dunkle  Roreiser  fremgaaer  der  i  Gud  en  indre 
reflexiv  Forestilling,  ved  hvilken  han  seer  sig  selv  i  et  Af- 
billede: den  i  Gud  avlede  Gud,  og  ved  hvilken  Gud  først, 
absolut  seet,  faaer  Virkelighed.  Denne  Forestilling  er  Forstan- 
den, Længselens  Ord,  og  den  evige  Aand  udtaler,  bevæget  af 
Kjærligheden,  som  den  selv  er,  Ordet,  saa  at  nu  Forstanden, 
sammen  med  Længselen,  bliver  fritskabende  Villie.  Ordet  er 
Lyset  i  Grundens  Mørke,  den  Reflexion,  der  bringer  Forstand 
ind  i  dens  dunkle  Attraa.  Ved  Forstanden,  det  Ideale,  bliver 
det  Reale  i  Grunden  formet.  Kræfterne  sondrede,  en  Verden 
bliver   til,   i    hvis   Trinrække    af  Former  Grundens    successive 

Overvindelse  ved  Forstanden  aabenbarer  sig.  Ferst  paa  det  heieste 
Trin:  i  Mennesket,  bliver  Kræfternes  inderste  skjulte  Enhed 
hævet  op  til  Lyset.  I  Naturvæsenerne  naae  de  to  Principer: 
Grunden  og  Forstanden,  Egenvilliens  og  Universal -Villiens, 
Ufuldkommenhedens  og  Fuldkommenhedens,  Principer,  endnu 
ikke  til  fuldkommen  Enhed :  den  realiseres  først  i  Mennesket, 
i  hvem  derfor  et  heiere  Princip:  Aanden  træder  frem  og  som, 
medens  alle  Naturvæsener  ere  peripheriske  Væsener,  er  i  Gud  og 
ved  denne  Væren  i  Gud  har  Mulighed  til  Frihed.  Men  i  Men- 
nesket er  Egenvillien  og  Universalvillien  ikke,  som  i  Gud,  uad- 
skillelige, der  er  en  i\lulighed  til  en  Sondring:  det  Ondes  Mu- 
lighed staaer  ved  Siden  af  det  Godes.  Det  Gode  er  Egenvilliens 
Underordning  under  Universalvillien,  det  Onde  er  hiins  Oprør 
mod  denne,  Egenvilliens  Stræben  efter,  som  Particularvillie  at 
være  hvad  den  kun  er  i  Identitet  med  Universalvillien.  Det 
Onde  bliver  til,  idet  Egenvillien  soUiciteres  ved  det  i  Gud,  der 
ikke  er  Gud,  og  Mennesket  ved  en  intelligibel  Handling,  der 
ligger  udenfor  Tiden,  frit  gjor  Valget,  der  med  Nodvendighed 
bestemmer  dets  Væsen  og  derigjennem  den  hele  Handlen  i 
Tiden.  Grunden  solliciterer  Egenvillien  for  at  der  kan  være 
et  uafhængigt  Grundlag  for  det  Gode,  der  kan  bringes  under 
det  Godes  Herredomme.  I  Menneskehedens  Historie  frem- 
stiller sig  Particularvilliens  Kamp  mod  Universalvillien  og  der- 
igjennem Principernes  Kamp;  dens  Slutning  er  Forsoningen,  der 
grundlægges  ved  Christus,  i  hvem  Lysets  og  Kjærlighedens  Princip 
optræder  personlig,  og  fuldbyrdes  ved  Grundens  fuldstændige  Hæ- 
ven op  til  Lyset.  Idet  Mennesket  forbindes  med  Gud,  bliver  det 
Naturens  Forløser,  Mægleren  mellem  den  og  Gud.  Gjennem  det 
forbinder  Gud  Naturen  med  sig,  og  er  nu  som  Aand  Alt  i 
Alt.  I  Aanden  er  det  Existerende  Eet  med  Existentsens  Grund, 
den  er  begges  absolute  Identitet.  Gud  er  fra  den  upersonlige 
Ugrund  udviklet  til  existerende  Personlighed,  der  kun  virkelig 
kan  begribes  naar  der  i  Gud  sættes  en  indre  Modsætning,  et 
negativt  Princip,  en  dunkel  Naturgrund,  der  skal  forklares  ved 

Aanden,   et  til  Underordning  bestemt  Lavere   end  det  Person- 
lige, men  uden  den  vilde  være  et  tomt  og  indholdslest  Ord. 

Forholdet  mellem  den  tidligere  og  den  sildigere  Form  af 
sin  Philosophie  bestemmer  Schelling  saaledes,  at  hiin,  hvis 
pantheistiske  Charakteer  gav  Tankeudviklingen  Nødvendighedens 
Form,  betegnes  som  den  negative  Philosophie,  den  rene 
Fornuftvidenskab,  i  hvilken  den  blot  logiske  Tanke  til  sin 
Gjenstand  har  det  Aprioriske,  Mulighedernes  hele  Verden, 
alt  Værendes,  selv  Guddommens  Prius,  det  Negative  i  al  Er- 
kjendelse  («das  nicht-nicht-zu-Denkende»  o:  det,  uden  hvilket 
ingen  Erkjendelse  er  mulig,  ikke  det,  der  gjer  Erkjendelsen 
virkelig).  Men  denne  negative  Philosophie  naaer  kun  til  sum- 
mum  cogitabile,  til  Gudsbegrebet  (Guds  «Hvad»),  til  hvilket 
det  Værendes  Potentser:  das  Seinkonnende  (Værens  potentia, 
dens  Forudsætning,  dens  Subject),  das  nothwendig  Seiende 
(Væren  som  actus,  det  rent  Værende,  Objectet)  og  disses  En- 
hed (Subject-Objectet)  fere  hen  som  til  det,  der  omfatter  dem ; 
men  den  naaer  ikke  til  Guds  Virkelighed  (Guds  «At»),  til 
den  existerende  Gud,  der  er  Ideen,  og  som  forst  anskues 
som  det  Nødvendigtværende,  den  potentslase  Væren  (actus 
purus,  das  unvordenkliche  Sein).  Med  den  existerende  Gud 
begynder  den  positive  Philosophie,  der  er  givet  i  det  omfor- 
mede System.  Denne  positive  Philosophie,  til  hvilken  ingen 
immanent  Overgang  fører  fra  den  negative,  som  den  supplerer, 
hviler  paa  en  «apriorisk  Empirie«,  og  idet  den  gjennem  en 
fri  ved  Villie  bestemt  Tænken  følger  det  som  personligt  og 
particulært  opfattede  absolute  Existe rendes  Livsproces,  skal 
den  give  en  videnskabelig  Begrundelse  af  Theismen.  Inden- 
for den  kommer  den  negative  Philosophies  Indhold  igjen,  men 
som  en  Realitet,  der  sees  i  Frihedens  Lys  som  Product  af 
den  frie  Skabervirksomhed.  Mod  Hegel  indvender  Schelling 
nu,  at  han,  idet  han  bragte  Identitetsphilosophien  i  logisk 
Form,  glemte,  at  Fornuftvidenskaben  kun  udgjor  Philosophiens 
ene  (negative)  Deel,  og  ved  i  det  levende  guddommelige  Sub- 
jects  Sted  at  sætte  dets  logiske  Begreb,  ved  en  besynderlig 

Fiction  maatte  tilskrive  dette  den  Selvbevægelse,  der  kun  til- 
kommer hint,  og  gjore  det  umulige  Forsøg  paa  at  naae  til 
Virkeligheden  ad  logisk  Vei. 

I  Schellings,  efter  hans  Død  udgivne,  Mythologiens  og  Aa- 
benbaringens  Philosophie  udvikles  den  theogoniske  og  kosmo- 
goniske  Proces  i  det  Væsentlige  i  Overensstemmelse  med  Af- 
handlingen om  Friheden,  kun  mere  udført,  og  med  forandret 
og  bestemtere  udpræget  Terminologie,  og  med  en  Bestræbelse 
for,  at  lade  Gud  som  den  Al-Ene,  den  absolut  frie,  til  ingen  Art 
af  Væren  bundne  (den  «Ueberschwengliche')),  den  absolut  Per- 
sonlige, evig  staae  over  Potentsernes  Proces.  De  3  guddom- 
melige Potentser,  der  træde  frem  paa  den  "unvordenkliche« 
Værens  Grund,  og  som  i  den  absolute  Aand  ere  i  uadskilt 
Virkelighed,  ikke  som  Potentser,  men  som  Aanden  selv,  blive 
gjennem  en  Proces,  hvis  Begyndelse  ved  et  Postulat  af  den 
«frie  Tænkning«,  sættes  som  begrundet  i  en  guddommelig 
Vilkaarlighed ,  som  «das  Seinkonnende,  das  Seinmiissende  og 
das  Seinsollende«,  Factorer  i  den  Skabelsesproces  i  Gud,  hvis 
Slutning  er  det  oprindelige  ideale  Menneske,  i  hvis  Bevidsthed 
Potentsernes  Enhed  er  naaet.  Ved  et  nyt  Postulat  af  den  frie 
Tænkning  sættes  dette  oprindelig  Menneske  som  gjennem  sin 
Frihed  forstyrrende  de  i  den  evige  Skabelsesproces,  gjennem 
deres  indbyrdes  Sondring  og  »Spænding«  og  dennes  Overvin- 
delse, til  Personligheder  hævede  Potentsers  Harmonie,  og  ved 
denne  Aet  skal  saa  den  evige  Verden  være  sat  som  endelig, 
som  rums-  og  tidsbestemt  udenfor  Gud,  til  hvis  Erkjendelse 
den  bliver  Midlet,  og  den  anden  guddommelige  Personlighed: 
« Sønnen«,  der  med  Faderen  delte  Herredømmet  over  Verden, 
være  skilt  fra  Faderen  og  atter  blive  nedsat  til  Potentstilstand, 
berøvet  Herredømmet  over  det  blindtvirkende  Princip  (den 
første  Potents),  medens  denne  Potents  actualiseres  i  Bevidst- 
heden. Verdenshistorien  bliver  nu  den  anden  guddommelige 
Potentses  Historie.  Idet  den  ved  Syndefaldet  er  nedsat  til 
Potentstilstand,  viser  den  sig  i  Hedenskabets,  Mythologiens, 
Periode  kun  som  naturlig  virkende  Potents,    der  kæmper  med 

det  Menneskebevidstheden  beherskende  dunkle  Princip  og  suc- 
cessivt faaer  Magten  derover,  indtil  den  ved  Slutningen  af 
denne  Periode  aa benbarer  sig  personligt  som  selvstændig  Herre 
over  den  Væren,  den  har  underkastet  sig.  Men  idet  den  un- 
derlægger denne  under  Faderen,  og  idet  den  ved  Menneske- 
vordeisen  i  Christi  Person  og  ved  Doden  opgiver  sin  uafhæn- 
gige Væren  udenfor  Gud,  soner  den  Skylden,  og  tilligenaed 
Aanden,  hvis  Fremtræden  den  muliggjør,  vender  den  tilbage  i 
Gud  i  selverhvervet  personlig  Guddommelighed  og  restituerer  det 
Guddommeliges  Enhed.  Processens  Maal  er  da  naaet,  idet  al 
Væren  i  Sønnen  er  forsonet  med  Faderen,  og  Gud  som  Herre 
over  en  fra  ham  forskjellig  Væren  er  aabenbaret  som  den 
absolut  frie  og  salige.  —  Christendommens  Periode  er  Aaben- 
baringens  Periode.  Gjennem  Katholicismen  (Petrus-Kirken)  og 
Protestantismen  (Paulus-Kirken)  stræber  den  hen  mod  (.Frem- 
tidens Johanneskirke«,  den  frie  Enheds  Kirke.  Som  en  Chri- 
stendommens Johannes  den  Døber  viser  Johannes,  Fremtidens 
Apostel,  hen  til  den  frie,  philosophiske  Eeligion,  der  er 
forberedt,  men  ikke  virkeliggjort  ved  Christendommen  og  som 
naaes  ved  Philosophiens  dybere  Erkjendelse  af  Gud,  af  Religionens 
Udvikling,  og  af  Alts  historiske  Sammenhæng.  Den  philoso- 
phiske Religion  (Aandens  Religion)  bliver  Religionens  Fulden- 
delse, og  den  bliver  det  ved  at  udtale  den  esoteriske  Christen - 
doms,  det  evige  Evangeliums  Tanke. 


Ved  Identitetsphilosophien  var  der,  i  Sammenligning  med 
Videnskabslæren,  gjort  det  Fremskridt,  at  Opmærksomheden 
atter  var  henledt  paa  Tankens  reale  Indhold,  at  Naturen  var 
anerkjendt  som  det  objectivt  existerende  Fornuftige,  som  et 
organisk  Hele,  og  at  det  absolut  Sande  var  bestemt  som  dens  og 
Aandens,  det  Objectives  og  det  Subjectives  Enhed.  Men  idet 
dette  Enhedspunkt,  det  Absolutes  Begreb,  ikke  naacdes  gjen- 
nem en  logisk  Tankebevægelse,  men  postuleredes  som  Gjen- 
stand  for  en  umiddelbar  Anskuelse,   blev  Følgen  heraf,  at  det 

Absolute,  trods  al  Stræben  efter  at  give  det  Fylde,  blev  det 
Bestemmelseslose ,  fra  hvilket  Tilværelsens  concrete  Former 
ikke  virkelig  kunde  deduceres,  og  i  Stedet  for  en  Tankeudfol- 
delse maatte  der  træde  en  saakaldt  Construction,  en  formel 
Schematiseren.  Den  Mangel,  der  blev  paaviist  ved  Spinozas 
System,  er  endnu  tilstede  i  Identitetsphilosopbien:  Modsætnin- 
gerne forenes  ikke  i  en  fyldig  Enhed,  men  forsvinde  i  et  tomt 
Indifferent,  og  om  end  Forholdet  mellem  Tilværelsesformerne 
hos  Schelling  bestemtere  end  hos  Spinoza  viser  hen  paa  En- 
heden, idet  Naturen  sees  som  teleologisk  anlagt  paa  Aanden, 
Åanden  som  genetisk  betinget  ved  Naturen,  og  i  sin  heieste 
Virksomhed  ligesom  vendende  tilbage  til  Naturen,  og  idet  en 
Parallelisme  mellem  begges  Udviklingsstadier  statueres,  saa 
naaes  der  dog  ikke  til  en  virkelig  Er kj endelse  af  Væsens- 
enheden.  Hvad  Parallelismen  angaaer,  saa  bliver  Overens- 
stemmelsen kun  det  Analoges  Ligbed,  og  Constructionen  af 
Potentserne,  der  træder  i  Stedet  for  en  Begriben  af  en  virkelig 
Udvikling,  fører  idetheiste  til  aandrige  Antydninger,  ofte  kun 
til  et  tomt  Spil.  Og  det  Aandeliges  Fremgaaen  af  Naturen 
bliver  ligesaalidt  begrebsmæssig  bestemt,  som  den  Enhed  af 
Aand  og  Natur:  Geniets  "ubegribelige  Under",  med  hvilken 
Aandsvidenskaben  slutter. 

Identitetsphilosophiens  Naturerkjendelse  er,  skjøndt  Sy- 
stemet væsentlig  er  blevet  gjennemført  fra  Nat  ur  gebetets 
Vedkommende,  i  Hovedsagen  ikke  naaet  videre  end  til  den 
almene  Anskuelse,  som  Kant  i  store  og  geniale  Træk  havde 
angivet;  en  rigere  Sammensmelten  af  Empirie  og  Speculation 
kunde  ikke  ventes  af  en  Philosophie,  der  i  den  intellectuelle 
Anskuelse  besad  Tryllemidlet  til  at  skue  Alt  i  Gud  efter  dets 
Sandhed  og  som  saae  Aandens  høieste  Yttring  i  Kunstværket. 
Den  Naturspeculation,  som  Identitetsphilosopbien  fremkaldte, 
heldede  snart  over  til  pseudo  -  genialt  Phantasteri,  til  hvilket 
allerede  Schelling  selv  efterhaanden  hengiver  sig.  Og  den  Na- 
tur, hvis  selvstændige  Væren  som  coordineret  Aanden  er  Iden- 
titetsphilosophiens   Grundtanke ,     bliver    i    Virkeligheden    hos 


241 

Schelling  kun  en  Hypothese,  hvis  Berettigelse  Fichte  kunde 
nægte.  Der  naaes  kun  til  Naturens  Selvstændighed  ved  et 
Postulat,  og,  trods  Fordringen  af  denne  Selvstændighed,  om- 
sætte de  eiendommelige  Naturformer  sig  altid  uvilkaarlig  for 
Schelling  i  Reflexer  af  den  selvbevidste  Aands,  af  Jegets 
Virksomheder,  og  i  denne  Omsætten  forsvinder  deres  Realitets- 
indhold. 

I  Schellings  sildigere  Philosophie,  der,  om  end  paavirket 
ved  theologiske  Motiver,  og  i  Formen  stærkt  bestemt  ved 
Forholdet  til  Mystiken,  har  viist  sig,  naturligt  at  være  frem- 
voxet  af  den  ældre  under  Bestræbelsen  for  at  lose  det  Problem, 
denne  ikke  magtede:  det  Endeliges  Væren  som  endeligt,  er  en 
Mangel  paapeget,  der  laae  i  den  forudgaaende  Tænknings  en- 
sidige Sublimeren  af  Væren  og  Virkelighed.  Men  istedenfor 
at  søge  Correctivet  for  den  ensidige  Idealisme  i  den  reale  Væ- 
ren og  i  den  Erfaring,  der  forholder  sig  til  dennes  Virkelighed, 
søger  Schelling  Correctivet  i  en  Phantasiens  Væren  og  i  en 
"apriorisk«  Erfaring,  der  svarer  til  den,  og  den  «frie  Tænken«, 
der  skal  blive  den  positive  Philosophies  Organ,  bliver  i  sin 
Vilkaarlighed  og  Lovløshed  kun  et  Navn  for  den  Phantasien 
tjenende  Tanke,  og  dens  Bevægelse  foregaaer  kun  gjennem 
Postulater.  Denne  positive  Philosophie,  der  forkyndtes  som 
omskabende  hele  Tænkningen,  og  som,  trods  sin  gnostiske  Om- 
digten  af  Christeudommen,  modtoges  med  naiv  Begeistring  af 
speculative  Theologer,  har  kun  havt  en  forbigaaende  Betydning. 
Dens  Construction  af  den  til  Religionshistorie  reducerede  Hi- 
storie er  ligesaa  phantastisk  som  de  pseudo-geniale  Natur- 
philosophers  Opfattelse  af  Naturvirkeligheden. 


6.     Den  speculatire  Idealisme:    b)  Hegel. 

Georg  Wilhelm  Friedrich  Hegel  er  fodt  i  Stutt^i;art 
1770.  Atten  Aar  gammel  kom  han  til  Universitetet  i  Tiibin- 
gen,    hvor   han    i  5  Aar   studerede   Theologie  og  Philosophie. 

16 

Theologien  i  dens  officielle  Form  tilfredsstillede  ham  kun  lidet; 
men  han  fulgte  med  levende  Interesse  den  Bevægelse  i  Philo- 
sophien,  der  var  udgaaet  fra  Kant,  og  de  verdensomskabende 
politiske  Begivenheder  i  Frankrig.  Med  Schelling  og  Holderlin 
stod  han  i  noie  Forbindelse,  og  den  sidstes  Begeistring  for 
Hellenismen  indvirkede  stærkt  og  varigt  paa  ham.  Efterat 
have  fuldendt  sine  Universitetsstudier,  tilbragte  Hegel  nogle 
Aar  som  Huuslærer  i  Bern  og  Frankfurt  am  Main,  hvor  han 
ivrig  fortsatte  sine  theologiske  og  philosophiske  Studier,  og 
vedligeholdt  en  Brevvexling  med  Schelling.  Et  Udkast  til  et 
I' Jesu  Liv«  fra  denne  Tid  sondrer  fra  Kirkens  Dogme,  der 
gjøres  til  Gjenstand  for  en  skarp  Kritik,  Jesu  egen  Religion, 
som  Hegel  vil  begribe  ud  fra  den  forudgaaende  religiøse  Ud- 
vikling og  den  hele  daværende  Verdenstilstand,  og  som  han 
bestemmer  rent  ethisk  og  fra  et  pantheistisk  Synspunkt.  I 
Begyndelsen  af  1801  kom  Hegel  til  Jena,  hvor  han  habiliterede 
sig  som  Docent.  Han  havde  dengang  gjort  Udkastet  til  et 
philosophisk  System,  i  hvilket  det  Absolute  betragtedes  som 
reen  Idee  (i  Logiken  og  Metaphysiken),  som  Natur  (i  Natur- 
philosophien),  og  som  Aand  (i  Aandsphilosophien,  der  i  dette 
Udkast  kun  omfattede  »Sædelighedens System«,  idet  Sædeligheden 
opfattedes  i  Enhed  med  Religion  og  Speculation.).  I  Jena  udgav 
Hegel  1801  først  et  Skrift:  Dififerenz  des  Fichte'schen  und  Schel- 
lingschen  Systems  der  Philosophie,  i  hvilket  han,  til  Forskjel  fra 
Videnskabslærens  subjective  Idealisme,  betegner  Schellings  Phi- 
losophie som  en  subjectiv-objectiv  Idealisme,  der  i  Xaturphilo- 
sophien  og  Transscendentalphilosophien  construerer  det  Abso- 
lute i  dets  to  nødvendige  Existentsformer.  Schellings  Stand- 
punkt vedkjender  Hegel  sig  som  sit  eget.  Sammen  med 
Schelling  udgav  Hegel  i  1802-3  »Kritisches  Journal  der  Phi- 
losophie«, i  hvilken  Indledningsafhandlingen :  Ueber  das  Wesen 
der  philosophischen  Kritik,  er  skreven  af  Schelling  og  Hegel  i 
Forening,  Afhandlingerne:  «Wie  der  gemeine  Menschenver- 
stand  die  Philosophie  nehme«,  «Verhåltniss  des  Skepticismus 
zur  Philosophie«,    «Riickert    und  Weiss  oder  die  Philosophie, 

zu  der  es  keincs  Denkens  und  Wissens  bedarf«,  «Glauben  und 
Wissen«,  «[Jeber  die  wissenschaftlichen  Behandlungsarten  des 
Naturrechts",  og  maaskee  «Ueber  Construction  in  der  Philoso- 
phie«,  af  Hegel.  Efterhaanden  kom  Hegel  til  Klarhed  over  sin 
Philosophies  Forskjel  fra  Schellings.  I  sine  Forelæsninger  over 
Philosopbiens  Historie  udtaler  ban  den  Dom  om  Schellings 
Philosophie,  at  den  er  Fuldendelsen  af  den  hidtilværende  Ud- 
vikling, men  at  den  mangler  platonisk  Dialektik  og  logisk  Be- 
grundelse. Imod  Identitetsphilosopbiens  Coordineren  af  Aand 
og  Natur  hævder  Hegel  allerede  paa  denne  Tid  Aanden  som 
det  Heiere,-  Overgribende,  der  som  Verdensaand  sammenslutter 
Naturens  uendelig  differentierede  Udfoldelse,  dens  i  Udvortes- 
hedens  Form  værende  Totalitet,  i  den  absolute  Erkjendelses 
ideelle  Enhedspunkt.  Da  Schelling  i  1803  forlod  Jena  og  den 
personlige  Berøring  mellem  ham  og  Hegel  ophørte,  traadte 
Differentsen  bestandig  tydeligere  frem,  og  i  Fortalen  til  Hegels 
1807  udkomne  «Phanomenologie  des  Geistes«  udtales  den  med 
en  vis  Skarphed.  Hegels  Docentvirksomhed  i  Jena,  der  i  Be- 
gyndelsen kun  vandt  ringe  Anerkjendelse,  og  som  omfattede 
den  philosophiske  Encyclopædie,  Logiken  og  Metaphysiken, 
Naturretten,  Philosopbiens  Historie,  Phænomenologien  og  den 
rene  Mathematik,  afbrødes  1806  ved  Krigsbegivenhederne,  og 
Hegel  nødtes  i  et  Par  Aar  til  at  søge  en  Existents  som  Blad- 
redactør  i  Bamberg,  indtil  han  i  1808  blev  Directør  for  et 
Gymnasium  i  Niirnberg,  hvilken  Stilling  han  beklædte  til  1816. 
I  Niirnberg  skrev  han  sin  lille  philosophiske  Propædeutik,  til 
Brug  ved  Undervisningen  i  Philosophie  i  Gymnasiet,  og  sit 
epochegjørende  Hovedværk:  Wissenschaft  der  Logik  (1812-16), 
i  hvilket  det,  der  for  adskiltes  som  Logik  og  Metaphysik,  er 
forenet  til  een  Heelhed.  1 1816  blev  Hegel  kaldet  til  Heidelberg 
som  Professor  i  Philosophien.  Der  udgav  han  i  det  følgende 
Aar  sin  «Encyclopadie  der  philosophischen  Wissenschaften«, 
et  Omrids  af  hele  Systemet.  Kredsen  af  hans  Forelæsninger 
udvidedes  der  med  Psychologien  og  Æsthetiken.  1818  kaldtes 
Hegel  til  Berliner  Universitetet,    hvor   han    udviklede  en  stor 

Virksomhed  som  Docent,  og  snart  samlede  en  talrig  Skole  om 
sig,  saa  at  hans  Philosophie  paa  den  Tid  ubetinget  var  den 
herskende  i  Tydskland.  Her  drog  han  ogsaa  Historiens  Philo- 
sophie og  Religionsphilosophien  ind  i  sine  Forelæsningers  Kreds. 
I  Berlin  udgav  han  sine  « Grundlinien  der  Philosophie  des 
Rechts,  oder  Naturrecht  und  Staatbwissenschft  im  Grundrisse« 
(1821),  og  var  virksom  Medarbeider  ved  sin  Skoles  Organ: 
Jahrbticher  fiir  wissenschaftliche  Kritik.  Han  dede  1831  af 
Cholera.  Efter  hans  Dod  blev  en  samlet  Udgave  af  hans  Vær- 
ker foranstaltet  af  hans  Disciple,  i  hvilken  ogsaa  hans  Fore- 
læsninger over  Historiens  Philosophie,  Æsthetiken,  Religions- 
philosophien og  Philosophiens  Historie  bleve  optagne ,  og 
Encyclopædien  og  Retsphilosophien  bleve  forsynede  med  udfør- 
lige Tilføininger  fra  hans  Forelæsninger. 


Idet  Schelling  var  naaet  til  Bestemmelsen  af  det  Absolute 
som  Modsætningernes  Enhed,  men  ikke  var  naaet  til  »den  ab- 
solute Videns«  Standpunkt  ad  en  begrebsmæssig  Udviklings 
Vei,  og  ikke  heller  ad  en  saadan  var  gaaet  fra  det  Absolute 
til  Bestemmelsen  af  Virkeligheden,  stod  der  den  Opgave  til- 
bage for  den  speculative  Idealisme:  at  udvikle  den  til  Identi- 
tetsphilosophiens  Indhold  svarende  Methode,  ad  den  begri- 
bende Tænknings  Vei  at  naae  til  en  Viden  af  den  absolute 
Idee,  og  naar  den  var  naaet,  at  erkjende  Ideen  i  dens  al  Vir- 
kelighed omfattende  Livsproces.  Denne  Opgave  er  det,  at 
Hegel  vil  løse:  han  vil  til  det  absolute  Indhold  finde  den  ab- 
solute Tankens  Form.  Naar  Schelling  som  Philosophiens  Be- 
tingelse havde  fordret  en  intellectuel  Anskuelse,  der  kun  skulde 
være  de  særlig  Begavedes  Eiendom,  og  som  saadan  fik  Cha- 
rakteren  af  et  Tilfældigt,  saa  vil  Hegel  begrunde  den  absolute 
Erkjendelsesforms  Nødvendighed,  idet  han  methodisk  fører 
Bevidstheden  gjennem  de  lavere  Erkjendelsesformer,  der,  dia- 
lektisk ophæves  ifølge  deres  Endelighed,  og  med  indre  Nød- 
vendighed føre  hen  til  den  heieste,  absolute.  Og  idet  for 
den  absolute  Viden  det  Absolute  faaer  Bestemmelsen  ikke  blot 

af  S  ubs  tant  sen,  o:  af  Accidentsernes  Grund,  men  af  det 
Subject,  der  sætter  Modsætningen,  og  gjennem  den  sammen- 
slutter sig  med  sig  selv  som  absolut  Aand,  vil  han  begribe 
det  Absolute  i  dets  al  Tilværelse  begrundende  Udfoldelse  og 
lade  det  absolute  Videns-Indhold  med  logisk  Nødvendighed  forme 
sig  som  et  altomfattende  System,  der  paa  een  Gang  er 
Tankens  og  Virkeligheden,  og  i  hvilket  ikke  blot  de  nærmest 
foregaaende,  men  alle  de  foregaaende  Systemers  Principer  som 
Momenter  skulle  forbindes  i  en  hoiere  Enhed. 

Den  første  Deel  af  denne  Opgave:  Paavisningen  af  den 
absolute  Videns  nødvendige  Genesis,  skal  løses  i  Hegels  Phåno- 
nienologie  des  Geistes,  der  oprindelig  betegnedes  som  Systemets 
første  Deel;  Opgavens  anden  Deel:  den  dialektiske  Udfoldelse 
af  den  absolute  Videns  totale  Indhold,  i  Logiken,  Naturphilo- 
sophien  og  Aandsphilosophien. 


"Aandens  Phænomenologie«  er  Læren  om  Aandens 
Udvikling  gjennem  Videns  phænomenale  Former  o:  gjennem  de 
Bevidsthedens  Reflexionsformer,  i  hvilke  den  erkjendende  Aand 
viser  sig  (erscheint)  som  forholdende  sig  til  en  fremmed 
Gjenstand,  hen  til  Videns  absolute,  sande  Form.  Denne  Ud- 
vikling er  paa  een  Gang  den  individuelle  Bevidstheds  og  Ver- 
densaandens,  den  almene  Aands,  i  hvilken  Individerne  have 
deres  substantielle  Grund.  Phænomenologien  viser  baade,  gjen- 
nem hvilke  Skikkelser  Menneskeheden  maa  gaae  før  den  ab- 
solute Viden  bliver  mulig,  og  gjennem  hvilke  Tilstande  Indi- 
videt maa  gaae  før  den  absolute  Viden  faaer  Virkelighed  i  det. 
Bevidsthedens  dialektiske  Udvikling  og  Menneskehedens  histo- 
riske Udvikling  blive  bestandig  paralleliserede,  ikke  altid  uden 
Skade  for  Udviklingens  Klarhed  og  Opfattelsens  Sandhed.  Vi 
lægge,  i  Overensstemmelse  med  Hegels  oprindelige  Tanke,  i 
Fremstillingen  Eftertrykket  paa  den  individuelle  Bevidstheds 
Udvikling,  og  see,  hvor  det  lader  sig  gjore,  bort  fra  de  histo- 
riske Phænomener,  der  ere  dragne  ind  i  Fremstillingen.    Hiin 

Udviklings  fremskridende ,  dialektiske  Bevægelse  hen  til  det 
afsluttende  Maal  tilveiebringes  derved,  at  paa  ethvert  phæ- 
nomenologisk  Stadium  det,  der  er  Bevidsthedens  Gjenstand, 
bliver  forvandlet  under  selve  Forholdet  til  Bevidstheden, 
og,  idet  det  forvandles,  forandrer  selve  Bevidsthedens  Form. 
I  hver  ny  Bestemmelse  af  Gjenstanden  er  Bevidstheden  "fiir 
sich«  hvad  den  for  var  »an  sich»  o:  dens  nye  Gjenstand 
er  dens  Viden  om  den  tidligere  Gjenstand.  Saaledes  skrides 
der  fremad  indtil  enhver  Modsigelse  mellem  Aandens  «Ansich» 
og  ('Fiirsichn,  enhver  Begrændsning  og  Fremmedhed  er  hævet, 
indtil  Åanden  i  den  absolute  Viden,  i  hvilken  Realitet  og  Be- 
greb, Sandhed  og  Vished,  ere  blevne  Eet,  naaer  til  en  Viden 
af  sig  i  Aandens  Form,  til  en  Begriben  af  sine  Tanker,  de 
rene  Væsenheder,  som  Virkelighedens  objective  Indhold. 

Bevidsthedsudviklingens  Hovedtrin  bestemmes  ved  Hoved- 
forskjellene  i  Bevidsthedens  Gjenstand.  Denne  er  enten  et  Ob- 
ject,  der  staaer  overfor  Jeget,  eller  Jeget  selv,  eller  et  Objectivt, 
der  ligesaameget  tilhører  Jeget  o:  den  objective  Tanke,  Be- 
grebet. Hovedstadierne  i  Bevidsthedsudviklingen  blive  saaledes: 
Objectbevidsthed,  Selvbevidsthed,  Fornuft.  Den  fornuftige  Aand 
udvikler  sig  gjennem  den  objective  Aands  (Sædelighedens)  og 
Eeligionens  Stadier  til  den  absolute  Viden. 

Bevidsthedslivets  første  Form:  Objectbevidsthedens 
første  Stadium,  er  den  sandselige  Vished  i  dens  Umiddel- 
barhed. Her  er  Gjenstanden  en  enkelt,  udvortes  Gjenstand, 
og  Bevidstheden  opfatter  sig  selv  som  et  enkelt,  umiddelbart 
Perciperende.  Men  Alt,  hvad  der  er  for  Bevidstheden  og  be- 
stemmes af  den,  bliver  ligesom  inficeret  af  den  Almindelighed, 
der  er  Bevidsthedslivets  Grundbestemmelse.  For  at  holde 
Sandsegjenstanden  fast  som  enkelt,  som  denne  Gjenstand, 
siger  jeg:  den  er  her  (i  Eummet),  den  er  nu  (i  Tiden),  men 
»her«  og  "nu»  er  et  bestandigt  Vexlende,  og  i  denne  Vexlen 
et  Identisk  og  Alment,  og  allerede  idet  jeg  siger  dette  Her 
og  Nu,  udtrykker  det  i  Sprogets  Form,  er  Almindelighedens 

Element  trængt  ind.  Nu  og  Her  som  forestillede  ere  et 
Alment,  og  det  samme  gjælder  om  Jeget.  Det  Enkelte  kan 
slet  ikke  siges.  Sproget  har  som  Bevidsthedsudtryk  Almin- 
delighedens Præg.  Og  ad  en  anden  Vei  trænger  Almindelig- 
heden ind  i  Sandsegjenstandens  Enkelthed,  idet  Gjenstanden, 
der  forst  viste  sig  for  mig  som  det  usondret  Enkelte,  for  Be- 
tragtningen træder  frem  med  en  Flerhed  af  Bestemmelser,  og 
nu  bliver  dette  Mangfoldiges  «einfache  Allgemeinheit«.  Gjen- 
standen har  saaledes  forandret  sig  -under  Betragtningen,  og 
Bevidstheden,  der  forholder  sig  til  den,  har  forvandlet  sig  med 
den:  den  sandsende  Bevidsthed  er  bleven  til  iagttagende 
Bevidsthed,  der  i  sin  Gjenstand  har  en  Forbindelse  af  et  Al- 
ment og  et  Sandseligt- Enkelt,  en  Blanding  af  sandselige  og 
Keflexions-Bestemmelser.  Iagttagelsen  sondrer  mellem  Tingen 
og  dens  Egenskaber,  og  Egenskaberne  er  det,  der  fer  var 
den  umiddelbare  Sandsnings  Indhold.  Men  Modsigelsen  mellem 
Tingens  Enhed  og  Egenskabernes  Mangfoldighed  forer,  hvad 
enten  den  søges  løst  ved  at  sætte  Enheden  i  det  Objective, 
Flerheden  i  Subjectets  Opfattelse  gjennem  de  forskjellige 
Sandser,  eller  ved  at  sætte  Enheden  i  det  sammenfattende 
Subject,  Flerheden  i  Objectet,  til  Bevidsthedens  Sondren  af 
Gjenstanden  og  sin  Opfattelse  af  Gjenstanden,  af  Gjenstanden 
i  og  for  sig,  og  Gjenstanden  som  den  er  for  et  Andet.  Idet 
Bevidstheden  saaledes  fordobbler  Gjenstanden,  er  den  reflec- 
terende,  forstandig  Bevidsthed.  Den  sondrer  mellem  de  to 
Bestemmelser,  til  hvilke  Dialektiken  i  Forholdet  mellem  den 
kun  i  sine  Egenskaber  værende  Ting,  og  de  kun  ved  Tingen 
(Substantsen)  værende  Egenskaber  viste  hen:  mellem  Tingenes 
Indre  og  deres  Ydre  (Phænomenet).  Det  Indre  er  det 
Blivende,  Væsenet,  Loven,  i  Forhold  til  Phænomenet,  det 
Vexlende,  men  som  saadant  Lovbestemte.  Men  i  dette  Indre, 
dette  concret  Almene,  der  er  Tingenes  Tanke,  deres  Begreb, 
bliver  Forstanden  sig  bevidst,  kun  at  have  at  gjore  med  sine 
egne  Bestemmelser  og  med  sin  egen  Bevægelse,  og  saaledes 
er  Bevidstheden  fra  en  Bevidsthed  om  et  Andet,  om  en  objectiv 

Gjenstand,  bleven  til  en  Bevidsthed  om  sit  Eget,  om  det  med 
den  Lige  o:  til  Selvbevidsthed. 

« Selvbevidsthedens  Drift  gaaer  ud  paa  at  realisere  sit  Be- 
greb og  i  Alt  at  give  sig  Bevidstheden  om  sig  selv».  Dens 
Udvikling  har  3  Trin,  eftersom  det  selvbevidste  Subject  for- 
holder sig  til  de  ydre  Ting,  eller  til  et  andet  isoleret  indivi- 
duelt Selv,  eller  til  andre  Selvbevidstheder,  som  det  aner- 
kjender  som  lige,  og  af  hvilke  det  selv  anerkjendes.  I  sit 
Forhold  til  Objcctbevidsthedens  selvlose  Gjenstand  sætter  det 
selvbevidste  Subject  denne  som  det  Negative,  gjennem  hvis 
Ophævelse  den  attraaende  Selvbevidsthed  hævder  sin  Gyl- 
dighed som  det  Sande  og  finder  momentan  Tilfredsstillelse  i 
Selvfølelsen  som  enkelt  Selvbevidsthed.  I  sit  Forhold  til 
en  anden  Selvbevidsthed,  et  Forhold,  der  er  begrundet  i  Be- 
grebet om  Selvbevidstheden  «som  et  Subject,  der  tillige  er 
objectivto,  søger  Selvbevidstheden  Vished  om  sin  Gyldighed  i 
det  andet  Subject,  o:  søger  sig  anerkjendt  af  det  som  fri  og 
forsigværende.  Denne  Anerkjendelse  vindes  gjennem  en  Kamp, 
i  hvilken  Selvets  Existents  sættes  paa  Spil,  og  som  nærmest 
forer  til  Forholdet  mellem  Herredømme  og  Trældom. 
Herren  er  anerkjendt  som  Herre,  som  frit  Selv,  Slaven,  der 
foretrækker  Livet  for  Friheden,  er  selvlas,  han  har  sit  Selv  i 
sin  Herre,  hans  Forhold  er  Frygtens  og  Lydighedens.  Men 
dette  Ulighedsforhold  er  usandt  og  kan  kun  være  et  forbi- 
gaaende.  Selvet,  hvis  Væsen  er  Frihed,  maa  anerkjendes  af 
frie  Selvbevidstheder,  ikke  blot  af  ufrie,  selvløse;  først  derved 
kan  det  virkeligt  vide  sig  som  frit.  I  Herrens  Forhold  til  Trællen 
bliver  kun  hans  egoistiske  enkelte  Villie  anerkjendt  af  den 
ufrie  Villie;  Herrens  Villie  vinder  ikke  i  dette  Forhold  et 
Forhold  til  sig  selv  som  fri,  netop  fordi  den  ikke  som  almen- 
gyldig Villie  afspeiles  i  en  fri  Selvbevidsthed.  Mod  dette 
Maal  maa  der  stræbes  hen.  Herren  maa  overfor  Trællen  op- 
give sin  Egoisme,  og  Trællen  maa  gjennem  selve  Trældommen 
opdrages  til  Frihed.  Gjennem  Lydigheden  tæmmes  den  sandse- 
lige    Attraa,    der   gjorde    til   Træl;    gjennem    Tugten    dannes 

Trællens  Selvbevidsthed:  han  vinder  indre  Frihed  og  gjennem 
sit  Arbeide  Bevidsthed  om  sin  Berettigelse  ligeoverfor  det 
naturlige  Selvløse.  Saaledes  forberedes  Trællen  til,  gjennena 
en  Kamp  for  Frihed  eller  gjennem  Herrens  frivillige  Åner- 
kjendelse  af  hans  Frihed,  at  forlade  Trældomstilstanden.  For- 
holdet mellem  Herrer  og  Trælle  er  da  afløst  af  et  Forhold 
mellem  Selvbevidstheder,  der  paa  een  Gang  anerkjende  hver- 
andre og  ere  sig  selv  bevidste  i  deres  Berettigelse  som  frie  og 
væsenslige.  Selvbevidstheden  er  nu  bleven  almeen  Selvbe- 
vidsthed: Selvet  anskuer  nu  sig  selv  ikke  som  et  isoleret  og 
særeget,  fra  de  andre  forskjelligt,  men  som  det  i  og  for  sig 
værende  almene  Selv.  Saaledes  erkjender  det  sig  selv  i  de 
andre  Selvbevidstheder,  idet  det  anerkjender  deres  Lighed  med 
sig,  og  anerkjendes  som  lige  af  de  andre.  Det  veed  sig  som 
almeent,  idet  det  veed  sit  Gjenskin  i  de  Andre,  veed,  at  de 
vide  det  som  sig  selv.  Selvet  bliver  saaledes  Bærer  af  et 
større  substantielt  Heles  Bevidsthed,  har  Almeenvillie  og  Al- 
meenbevisthed.  Her  er  altsaa  en  Enhed  af  Objectbevistheds- 
og  Selvbevisthedsforholdet:  Selvet  veed  sig  i  sit  Object,  og 
veed  sig  i  dette,  der  har  aflagt  sin  isolerede  Enkelthed,  efter 
sit  almene  Væsen;  det  veed  sig  som  iogforsigværende,  væsent- 
ligt Selv.     Som  saadant  er  Selvbevidstheden  Fornuft. 

Paa  dette  nye  Stadium  har  den  bevidste  Aand  Visheden 
om  sin  Realitet,  idet  den  har  Vished  om,  at  al  Virkelighed 
ikke  er  Andet  end  den  selv,  at  dens  Tanker  ere  det  Objectives 
Væsensbestemmelser.  Opgaven  er  nu,  at  Visheden  om  For- 
nuftens objective  Gyldighed  skal  stadfæstes  i  alt  det  Concrete, 
i  den  hele  naturlige  og  aandelige  Virkelighedens  Verden, 
og  saaledes  udfyldes  til  Sandhed.  Dette  skeer,  i  bestandig 
fremskridende  Maal,  gjennem  Fornuftens,  Aandens,  Religionens 
og  den  absolute  Videns  Stadier.  Fornuften  som  theoretisk 
('•iagttagende'))  gjennem  forsker  den  uorganiske  og  den  organiske 
Natur,  for  i  den  at  finde  Lov  og  Fornuft;  den  betragter  Selv- 
bevidstheden for  at  finde  dens  logiske  og  psychologiske  Love 
og  dens  Forhold  til  Selvets  umiddelbare  organiske  Virkehghed. 

Den  vinder  den  Erkjendelse,  at  den  selv  ene  er  den  Gjen- 
stand,  til  hvilken  den  i  Beskæftigelsen  med  Tingene  positivt 
forholder  sig,  og  idet  den  fornuftige  Selvbevidsthed  nu  forholder 
sig  til  det  Andet  som  til  sit  Eget,  bliver  den  praktisk  For- 
nuft, og  har  som  saadan  sin  Selv -Virkeliggj øreise  til  Oie- 
med.  Idet  Individet  som  praktisk,  for  at  naae  denne  Virke- 
liggjorelse,  underordner  sin  individuelle  Fornuft  under  den  almene 
i  det  sædelige  Sindelag,  der  er  den  almene  Substantses 
selvbevidste  Virkelighed,  bliver  Fornuften  til  Aand.  Aanden 
betegner  Fornuften  som  virkeliggjort  i  en  sædelig  Verden  (i 
Familien  og  Staten),  i  hvilken  den  sædelige  Bevidsthed  er  som 
Samfundsbevidsthed.  Gjennem  den  sædelige  Bevidstheds  Ud- 
vikling fra  den  umiddelbare,  substantielle  Sædeligheds  Form, 
gjennem  den  reflecterede,  «for  sig  selv  fremmedblevne",  mellem 
Dannelsens  og  Troens  Verden  delte  Aands  Former,  og  gjennem 
den  « paa  sig  selv  visse  Aands » ,  den  Moralloven  i  sig  selv 
findende  Bevidstheds  Stadier,  naaes  der,  idet  den  « moralske« 
det  abstracte  Pligtbud  ud  fra  sin  "Overbevisning«  udfyldende, 
Subjectivitet,  for  ikke  at  sætte  Egoismens  Lov  i  Stedet  for  den 
almeengyldige,  det  Onde  i  Stedet  for  det  Gode,  opgiver  sin  Egenhed 
overfor  det  Ubetingede  og  Almene,  til  Keligionens  Stadium, 
til  Bevidstheden  om  den  absolute  Aand.  Den  religiose  Be- 
vidsthed ,  der  historisk  har  gjennemlebet  Naturreligionens 
(de  østerlandske  Religioners)  og  Kunstreligionens  (den  græske 
Religions)  Stadier ,  naaer  sit  sidste  Udviklingsstadium  i 
Christendommen;  thi  i  denne  er  den  Aandens  Skikkelse,  der 
vides  af  Selvbevidstheden,  denne  selv,  i  den  anskues  den 
guddommelige  Naturs  Enhed  med  den  menneskelige.  Men 
selv  paa  Religionens  høieste  Trin  er  der,  idet  Religionens  Be- 
vidsthedsform er  Forestillingen  med  dens  Udvorteshed  og  Til- 
fældighed, der  bevarer  Spaltningen  mellem  et  Hiinsides  og  et 
Dennesides,  den  usande  Sondring  mellem  det  Absolutes  Mo- 
menter, endnu  en  Incongruents  mellem  det  sande,  absolute  Ind- 
hold og  dets  ufuldkomne  Form.  Udviklingens  Maal  naaes  først, 
idet  Indhold  og  Form  dække  hinanden  i  den  absolute  Viden, 

i  hvilken  Aanden  begriber  sin  Væsensenhed  med  det  Absolutc, 
hvis  Proces  omfatter  al  Virkelighed,  og  med  det  Samme  be- 
griber sig  som  den,  hvis  Bestemmelser  ikke  ere  blot  subjective 
Tanker,  men  selve  Tilværelsens  Væsen.  Paa  dette  Stadium  er 
Viden  og  Væren,  Vished  og  Sandhed  i  Enhed:  al  Incongruents 
er  hævet.  Aanden  har  i  Alt  sig  selv  til  Gjcnstand. 
—  Idet  Videnskaben  er  Eesultatet  af  en  Udvikling, 
i  hvilken  de  tidligere  Stadier  ved  deres  Endelighed  have  ført 
ud  over  sig  selv,  saa  ere  disse  Stadier  opbevarede  som  Mo- 
menter i  den,  den  er,  som  Aandens  Viden  om  sig.  Erindringen 
om  dem  som  Stadier  i  selve  Aandens  Bevægelse,  en  Begriben 
af  Aandens  Historie,  medens  de  ere  som  dens  Grundlag,  «et 
Rige  af  Aander,  af  hvilke  dens  Uendelighed  sprudler  frem>«. 


Idet  Phænomenologien  har  ført  den  erkjendende  Aand  til 
den  absolute  Videns  Standpunkt,  hvor  Tanke  og  Væren  begrebes 
i  Enhed,  hvor  Aanden  i  Virkelighedens  hele  Verden  erkj endte  sit 
Rige,  har  den  i  den  erkjendte  absolute  Enhed  af  Begreb  og  Realitet 
fundet  Ideen,  det  Absolute,  der  er  Philosophiens  Gjcnstand. 
Det  Absolute,  der  er  naaet  som  Resultat,  ikke  optaget 
gjennem  en  Fordring;  der  er  opfattet  gjennem  Begrelet,  ikke 
gjennem  den  umiddelbare  Anskuelse,  bliver  netop  derved  op- 
fattet i  sin  Selvbevægelse,  som  Subject.  Ideen  bliver  det 
absolut  Concrete,  og  som  saadant  er  den  den  Proces,  at 
stille  sig  ligeoverfor  sig  selv,  og  i  denne  Modsætning  at  være 
for  sig  selv.  Ved  denne  Ideens  Bevægelse  er  Philosophiens 
Inddeling  bestemt.  Philosophien  articulerer  sig  i  Logiken, 
Videnskaben  om  Ideen  i  og  for  sig ,  i  Naturphilosophien, 
Videnskaben  om  Ideen  i  dens  "Anderssein«,  og  i  Aandsphilo- 
sophien,  Videnskaben  om  Ideen,  der  fra  denne  Andetværen 
vender  tilbage  i  sig  selv.  Hele  Philosophien  er  altsaa  Viden- 
skab om  Ideen,  Begrebets  og  Virkelighedens  absolute  Enhed. 

Logiken,  Videnskaben  om  Ideen  i  Tankens  abstracte 
Element,  er  Grundvidenskaben,  der  i  sig  indbefatter  Meta- 
physiken  (Ontologien)  og  fremstiller  Systemet  af  de  ».objective 

Tanker«:  Kategorierne,  der  have  Gyldighed  for  al  fornuftig 
Realitet,  den  naturlige  og  den  aandelige,  hvis  Skikkelser  kun 
ere  en  særegen  Udtryksform  af  hine  logiske  Former,  der  sam- 
menfattes i  concret  Enhed  i  den  absolute  Idee.  Logikens  Op- 
gave er:  ved  den  dialektiske  Methode,  der  afspeiler  selve 
Sagens  immanente  Bevægelse,  at  fremstille  den  fremskridende 
Udvikling,  i  hvilken  der  fra  det  abstracteste  Begreb,  gjennem 
Modsætningernes  Udfoldelse  og  deres  Sammenknytning  til  en 
høiere  Enhed,  naaes  til  de  concretere,  tilsidst  til  det  absolut 
concrete,  til  det  adæquate  Udtryk  for  det  Absolute,  til  den 
absolute  Idees  Begreb,  der  sammenknytter  hele  Tankernes 
Kreds,  alle  Begreber,  i  deres  ophævede  Modsætning,  i  sin 
hoieste,  levende  Enhed.  Denne  Dialektik  skal  til  sit  Medium 
have  den  "rene  Tænken»,  fra  hvilken  ethvert  Anskuelses- 
element  skal  være  udelukket,  fordi  det,  som  reflecterende  det 
Jsa'urliges  Udvorteshed,  bærer  den  usande  Sondring  i  sig.  I 
den  rene  Tankes  Element  skal  al  Udvorteshed  være  forsvunden, 
Tankens  Strømning  skal  ikke  hæmmes  af  noget  fremmed  Element, 
og  den  concrete  Idee  skal  uhindret  fuldbyrde  sin  Proces  gjen- 
nem sine  Modsætningers  Sætten  og  Ophæven.  I  Ideebe- 
vægelscns  tidlose  Proces  er  al  Virkelighed  indesluttet:  Begrebs- 
dialektiken  er  umiddelbart  Tilværelsesdialektik,  Tankernes 
System  er  Virkelighedens.  De  logiske  Tanker  ere  ikke  "kun« 
Tanker,  men  ethvert  andet  Indhold  er  et  KKun-  imod  dette 
Tankeindhold. 

Hegels  « dialektiske  Methode«  ,  der  i  Væsenet  er  den 
samme  paa  alle  Philosophiens  Gebeter,  men  paa  Logikens 
Gebet,  ifølge  Gjenstandens  Natur,  fremtræder  med  størst 
Gjennemsigtighed,  er  en  Identitetsdialektik,  der  overalt 
soger  Modsætningernes  concrete  Enhed,  de  modsatte  Begrebers 
dialektiske  Forening,  og  som  vil  gjengive  Gjenstandens  nød- 
vendige Selvbevægelse,  hvilken  Subjectet  kun  følger  som  Til- 
skuer, Til  en  saadan  Dialektik  vistes  der  indirecte  hen  ved 
de  Problemer,  den  tidligere  Philosophics  Distinctions- 
dialektik  ikke  kunde  løse.   Hos  Grækerne,  hvor,  ifølge  deres 

Tænknings  eiendommelige  Grundpræg,  Modsætningernes  Enhed 
overalt,  selv  hos  Aristoteles,  definitivt  maatte  vige  for  den 
Sondring,  ved  hvilken  Begreberne  skulde  holdes  frie  for  Mod- 
sigelsen, blev  Tilværelsens  concrete  Virkelighed,  dens  Bevæ- 
gelse, Vorden  og  Liv  uforklaret:  det  Værende,  der  udelukkede 
Negationen  fra  sig,  blev  dødt  og  abstract.  I  den  nyere  før- 
kantiske  Phisophie  forte  Distinctionsdialektiken  til  en  For- 
standsmetaphysik,  der  bevægede  sig  i  endelige  Tanker,  og  ikke 
rummede  det  sande  Uendelige.  Hos  Kant  blev,  trods  alle 
dybsindige  Antydninger,  de  aprioriske  Tanker  en  Kreds  af 
isolerede  Tanker,  der  ikke  deduceredes  af  deres  Kilde:  Selv- 
bevidstheden. Men  idet  de  bestemmes  som  Udtryk  for  Jegets 
Væsen,  saa  viser  Væsenets  Enhed  med  Nødvendighed  hen 
paa  Tankernes  Enhed,  saa  fordrer  den  den  Dialektik,  der  ikke 
blot  sondrer,  men  forener,  og  lader  Tanken  udfolde  sine 
Bestemmelser  af  sig  selv.  Dette  vilde  Fichte  forsøge  i  sin 
Videnskabslære;  men  hans  Deduction  af  Kategorierne  blev  kun 
en  tilsyneladende  Deduction  ud  fra  Bevidsthedens  Reflexions- 
standpunkt,  fra  den  altid  ubegrebne  Modsætning  mellem  Jeget 
og  Ikke -Jeget,  ikke  en  Udvikling  ud  fra  Sagen  selv  i  dens 
Identitet  af  det  Subjective  og  Objective.  Schelling  endelig 
anskuede  umiddelbart  alle  Modsætningers  Enhed,  og  fordrede 
denne  iiiteilectuelle  Anskuelse  af  den  Philosopherende;  men 
Anskuelsen  fik  ikke  Tankens  Form,  og  istedenfor  en  concret 
Enhed  fik  vi  derfor  Indifferentsens  Tomhed,  istedenfor  en 
systematisk  Tankeudfoldelse  en  udvortes  Schematiseren.  Det  er 
altsaa  Nødvendigheden  af  at  begribe  Virkelighedens  Kigdom  og 
Liv,  at  tænke  det  Uendelige  i  dets  sande  Uendelighed  og  i 
dets  Udfoldelse  og  at  hævde  det  active  tænkende  Væsens 
Enhed,  hvorigjennem  der  vis  s  hen  paa  Dialektiken  i  den 
hegelske  Betydning,  og  ved  sin  dialektiske  Methode,  der  angiver 
Videnskabens  ideale  Form,  bringer  Hegel  den  kritiske  Idealisme 
til  en  Afslutning. 

Denne    dialektiske  Methode,   der  i   den  ved  Standpunk- 
ternes Forskjellighed  betingede  Omformning  fornyer  den  fichteske 

construerende  Methode  med  dens  Theser,  Antitheser  og  Syn- 
theser,  omfatter  3  Momenter:  Tankernes  Bestemmen,  deres 
Overgang  og  Opliøsning,  og  deres  Forening  i  en  concret  Enhed. 
Begrebet  (Ideen),  der  er  alt  Virkeligts  Væsen,  er  nærmest  som 
det  umiddelbare,  med  sig  identiske.  Bestemmelsen  af  det  som 
saadant  og  den  dermed  identiske  Sondring  af  det  fra  andre 
Begreber  er  Forstandens  Sag;  den  bliver  staaende  ved  den 
faste  Bestemthed  og  ved  Forskjelligheden;  det  begrændsede 
Abstracte  gjælder  for  den  som  for  sig  bestaaende  og  som 
værende.  Forstandens  Virksomhed  bestaaer  nemlig  i  at  give 
sit  Indhold  den  abstracte  Almindeligheds  Form;  dens  Princip 
er  Identiteten,  Relationen  til  sig  selv.  Dens  Betydning  er  netop 
Opfattelsen  af  Gjenstanden  i  dens  skarpe  Bestemthed,  Tankens 
klare  Præcision,  der  modvirker  det  Vage  og  Ubestemte,  og 
ved  sin  Skarphed  og  Fasthed  er  skikket  til  at  blive  Grund- 
laget for  Tankernes  fyldige  Enhed.  Det  Dialektiske  kommer 
•nu  frem  idet  Forstandens  Bestemmelser,  der  i  deres  Abstraction 
ere  endelige,  netop  som  endelige  efter  Sagens  Natur  opløse- 
sig  ved  sig  selv,  ligesom  komme  i  Stramning  og  gaae  over  i 
deres  Modsætning.  Det  Endelige  modsiger  sig  i  sig  selv  og 
ophæver  sig  ved  denne  Modsigelse:  det  har  i  sin  Grændse  paa 
een  Gang  sin  Bestemthed  og  sin  Negation  (determinatio  = 
negatio).  «Alt  Endeligt  er  dette:  at  ophæve  sig  selvi>.  Dette 
staaer  allerede  klart  for  den  almindelige  Bevidsthed,  der  veed, 
at  alt  Endeligt,  paa  Naturens  og  Aandens  Omraade,  istedenfor 
at  være  et  Fast  og  Sidste,  tværtimod  er  foranderligt  og  for- 
gængeligt, og  dette  er  netop  intet  Andet  end  det  Endeliges 
Dialektik,  hvorved  det,  fordi  det  i  og  for  sig  er  det  Andet  af 
sig  selv,  sin  egen  Negation,  ogsaa  drives  ud  over  det,  hvad  det 
umiddelbart  er,  og  slaaer  om  i  sin  Modsætning.  Men  naar 
Oplåsningen  fastholdes  blot  som  Oplosning,  er  Dialektiken  kun 
negativ  og  forer  til  Skepticismen.  Dialektiken  skal  imidlertid 
ved  sin  Oplesen  blive  Middel  for  et  Hoiere.  Gjennem  den 
skal  Forstandsbestemmelsernes  Ensidighed  og  Begrændsethed 
vise   sig  sig  som  det,   hvad   den  er:    som  sin  egen  Negation; 

men  kun  som  Endeligt  ophæves  det  Endelige,  og  Dialektiken, 
der  i  det  Virkelige  er  Principet  for  al  Bevægelse,  alt  Liv  og 
al  Udvikling,  bliver  ligeledes  den  bevægende  Magt  i  Viden- 
skabens fremskridende  Erkjenden;  den  bliver  det  Princip, 
hvorved  der  alene  kan  komme  immanent  Sammenhæng  og 
Nødvendighed  i  Videnskabens  Indhold,  ligesom  der  overhovedet 
^i  den  ligger  den  sande,  ikke  blot  udvortes,  Oploftelse  over 
Endeligheden. —  Philosophien  indeholder  det  Skeptiske  som  et 
Moment  i  sig,  nemlig  som  hint  negativ  Dialektiske.  Men 
Philosophien  bliver  ikke  staaende  ved  Dialektikens  blot  nega- 
tive Resultat,  saaledes  som  det  er  Tilfældet  med  Skepticismen, 
der  har  sin  relative  Berettigelse  overfor  Dogmatismen,  men 
ikke  kan  være  noget  Definitivt.  Skepticismen  miskjender  sit 
Resultat,  idet  den  fastholder  det  som  blot  Negation,  o:  som 
abstract  Negation.  Men  idet  Dialektiken  har  det  Negative  til 
Resultat,  saa  er  det,  netop  som  Resultat,  tillige  et  Positivt; 
thi  det  indeslutter  det,  hvoraf  det  resulterer,  som  ophævet  (op- 
bevaret) i  sig,  og  er,  som  bestemt  Negation,  ikke  uden  dette. 
Det  viser  sig,  idet  det  sees  fra  dette  Synspunkt,  ikke  heller  som 
abstract,  ensidig,  endelig  Modsætning,  men  som  et  Begreb, 
der  er  høiere  og  rigere  end  det  foregaaende,  fordi  det  som 
hints  Negation  eller  Modsætning  har  det  som  sin  Bestemthed, 
og  saaledes  i  sit  Væsen  omfatter  begge  Modsætningerne.  »Det 
Eneste,  der  er  fornødent  for  at  vinde  den  videnskabelige 
Fremadskriden,  er  Erkjendelsen  af  den  simple  logiske  Sætning: 
at  det  Negative  ligesaa  meget  er  positivt«.  Begrebet 
om  Negationen  som  bestemt  Negation  er  Grundbestemmelsen 
med  Hensyn  til  den  logiske  Methodes  tredie  Moment:  det 
Speculative  eller  Positivt-Fornuftige.  Ved  dette  opfattes  nemlig 
Bestemmelsernes  Enhed  i  deres  Modsætning;  det  Affirmative 
erkjendes,  der  er  indeholdt  i  deres  Opløsning  og  Overgang. 
Det  Fornuftige  er  saaledes,  skjøndt  det  som  tænkt  har  Ab- 
stractionens  Charakteer,  ogsaa  et  Concret,  en  Totalitet,  idet  det 
er  Enhed  af  forskjellige  Bestemmelser,  ikke  forskjelsles,  formel 
Enhed.      «Det   speculative   Indhold  kan    ikke   udtrykkes  i   en 

ensidig  Sætning.  Sige  vi  f.  Ex.,  at  det  Absolute  er  det  Sub- 
jectives  og  det  Objectives  Enhed,  saa  er  dette  vel  rigtigt,  men 
forsaavidt  ensidigt,  som  her  kun  Enheden  er  udtalt,  og  Accenten 
lægges  paa  den,  medens  i  Virkeligheden  det  Subjective  og  det 
Objective  ikke  blot  er  identisk,  men  ogsaa  forskjelligt«.  En- 
heden er  Processens  Resultat,  og  bevarer  i  sig  Processens 
Bevægelse.  De  endelige  Modsætningers  saaledes  bestemte 
affirmative  Enhed  er  det  sande  Uendelige.  Det  Uendelige,  der 
vilde  endeliggjøres ,  naar  det  skulde  tænkes  udenfor  det 
Endelige,  eller  som  omfattende  et  som  Endeligt  fæstnet  Endeligt, 
eller  som  værende,  paa  abstract  Maade,  uden  alt  Endeligt,  kan 
kun  hævdes  i  sin  Uendelighed,  naar  det  tænkes  som  evigt  be- 
stemmende sig  til  Endelighed,  som  værende  uendeligt  ved  og 
i  sin  bestemmende  Activitet,  medens  det  Endelige  bliver  Led 
i  dets  Proces  og  paa  hvert  Punkt  sees  at  bære  Uendeligheden 
i  sig  som  den  bevægende  Magt,  der  fører  det  ud  over  sig 
selv  til  Enhed  med  den  supplerende  Modsætning. 

Den  hegelske  dialektiske  Methode,  der  i  det  tænkende 
Individs  Bevidsthed  skal  reproducere  det  tænkte  Indholds  Selv- 
bevægelse,  lader  overalt  Modsigelsen  komme  tilsyne  for  overalt 
at  hæve  den,  og  Modsigelsen  bliver  netop  Tankens  og  Livets 
Spændkraft.  Modsigelsen  er  Endelighedens  Liv,  dens  For- 
soning, Modsætningernes  Mediation,  er  Ideens.  I  Fornuftens 
Affirmation  er  Negationen  negeret;  den  er  Affirmation  som 
Negationens  Negation,  som  uendelig  Negativitet.  Negativi- 
teteten er  Incitamentet  til  den  Proces,  hvorigjennem  Enheden 
fremgaaer  som  Forening  af  den  absolute  Negativitet  og  Umid- 
delbarheden. Den  sande  Enhed  viser  sig  at  være  ikke  et  blot 
Umiddelbart,  ikke  heller  et  blot  Medieret,  men  et  med  og  ved 
sig  selv  Medieret,  der  netop  derved  er  det  sande  Umid- 
delbare. — 

Logiken  deler  sig  hos  Hegel,  efter  Umiddelbarhedens, 
Reflexionens  ogMediationens,  og  Modsætningsenhedens Momenter, 
i  Læren  om  Væren,  Læren  om  Væsenet,  og  Læren  om  Be- 
grebet og  Ideen.     Logikens  fors  te  Deel:  Læren  om  Væren, 

Tanken  i  dens  Umiddelbarhed,  tager  sit  Udgangspunkt  fra  Be- 
grebet om  den  rene  Væren  som  det  ubestemte,  enfolde 
Umiddelbare,  der  netop  som  saadant  maa  gjore  Begyndelsen, 
da  den  første  Begyndelse  ikke  kan  være  medieret  og  concret 
bestemt.  Det  er  Bestemmelsesløshedens  Umiddelbarhed,  vi 
have  i  denne  Tanke,  men  i  sin  rene  Abstraction  er  den  det 
absolut  Negative  og  saaledes  lig  Intet,  sin  Modsætning.  Men 
Modsætningen  er  den  aldeles  abstracte  og  som  saadan  for- 
svindende Forskjel.  Intet  er,  som  dette  Umiddelbare,  med  sig 
selv  Lige,  paa  sin  Side  netop  det  Samme,  hvad  Væren  var. 
Værens  og  Intets  Sandhed  er  derfor  Foreningen  af  begge,  deres 
bestandige  Overgang  i  hinanden:  Vorden  (som  Tilbliven  og 
Forgaaen),  den  første  concrete  Tanke,  medens  Væren  og  Intet 
ere  tomme  Abstractioner.  Idet  nu  i  Vorden  Væren,  som  Eet 
med  Intet,  og  Intet,  som  Eet  med  Væren,  kun  ere  som  for- 
svindende, saa  maa  Vorden,  der  kun  var  ved  deres  Forskjel, 
ved  denne  Modsigelse  i  sig  synke  sammen  i  den  Enhed,  i 
hvilken  begge  ere  ophævede;  dens  Resultat  er  saaledes  Til- 
værelsen, den  rolige  Enhed,  i  hvilken  Væren  har  Negationen 
i  sig  som  Bestemthed,  som  Qualitet.  Tilværelse  som 
reflecteret  i  sig  i  denne  Bestemthed  er  det  Til  væren  de: 
Noget.  Det  er  i  sin  Realitet  begrændset,  det  har  som  be- 
grændset  Negationen  i  sig  som  Andetværen  (Anderssein). 
Noget  bliver  et  Andet  o:  forandrer  sig,  fordi  denne  Andet- 
væren er  dens  eget  Moment,  og  dette  Andet  er  selv  et  Noget, 
der  atter  forandres,  og  saaledes  i  det  Uendelige.  Men  i  denne 
uendelige  Proces,  den  « slette  Uendelighed",  fortsættes  kun 
Modsigelsen,  at  det  Endelige  paa  een  Gang  ophæves  og  atter 
sættes,  at  det  i  en  Uendelighed  bliver  Noget  og  dets  Andet; 
men  Modsigelsen  loses  idet  det  sees,  at  Noget  i  sin  Gaaen 
over  i  Andet  kun  gaaer  sammen  med  sig  selv,  idet  Modsæt- 
ningerne have  samme  Bestemmelse.  Denne  Relation  til  sig 
selv  gjennem  sit  Andet  er  den  sande,  indre  Uendelighed, 
Restitutionen  af  Væren  gjennem  Negationens  Negation:  For- 
sigværen.     I  denne  Bestemmelse  ligger  det  Endeliges  Idea- 

17 


258 


litet,  Endelighedens  Ophævethed  i  den  sande  Uendelighed  som 
dens  Væsen.  —  Det  Forsigværende  er  Eet,  monadisk:  det 
udelukker  alle  andre  Eeter  fra  sig  og  udelukkes  af  dem,  men 
idet  det,  som  det  udelukker,  atter  er  Eeter,  er  Repulsionen  til- 
lige Attraction ;  Væren  er  ligesaavel  som  den  er  Flerhed  Ophævelse 
af  Flerheden  ved  Eeternes  Sammenslutten  med  hverandre;  den 
er  paa  een  Gang  discret  og  continuerlig.  Denne  Væren  er 
Quantitetens,  den  « ophævede  Qualitets«.  —  Fra  disse  første 
Kategoriegrupper,  hvis  Deduction  kan  give  en  Forestilling  om 
Hegels  Anvendelse  af  Methoden,  skrider  nu  den  dialektiske 
Udvikling  videre  fremad.  Vi  kunne  her  kun  refererende  angive 
Hovedstadierne.  Quantitetens  Hovedkategorier  er  den  rene 
Quantitet,  den  bestemte  Quantitet  (Quantummet)  og  det  quan- 
titative  Forhold.  Gjennem  det  sidste,  der  atter  giver  det 
Quantitative  en  Qualitetsbestemthed,  dannes  Overgangen  til 
Maalets  Kategorier  som  Udtryk  for  Enheden  af  det  Quali- 
tative  og  det  Quantitative,  for  hints  Afhængighed  af  dette,  og 
idet  denne  Enhed,  der  under  det  Quantitatives  Forandring  be- 
standig restitueres  derved,  at  Qualitetens  Ophævelse  fører  til 
en  ny,  ved  den  forandrede  Quantitet  betinget  Qualitet,  paa 
denne  Maade  bliver  en  medieret  Enhed,  der  i  sig  sammen- 
fatter Værens  Hovedformer,  er  Værens  Umiddelbarhed  ophævet, 
og  Overgangen  gjort  fra  Værens  til  Væsenets  Sphære.  Logikens 
anden  Hoveddeel  er  da  Læren  om  Væsenet,  Tanken  i  dens 
Reflexionsbestemthed.  Som  Overgangssphære  mellem  Værens 
og  Begrebets  Sphærer  viser  Væsenets  den  ufuldkomne  Sammen- 
knytning af  Umiddelbarhed  og  Mediation;  den  er  Keflexionens 
Sphære,  i  hvilken  Modsigelsen  er  sat,  idet  Væsenet,  som  den 
Væren,  der  er  medieret  med  sig  selv  gjennem  Negationen  af 
sig  selv,  og  i  Forhold  til  hvilken  den  umiddelbare  Væren  kun 
er  Skin,  kun  er  Relation  til  sig  idet  den  er  Relation  til  et 
Andet.  Vi  have  i  denne  Sphære  at  gjøre  med  saadanne 
Reflexionsbestemmelser,  af  hvilke  hver  viser  hen  paa  den  anden, 
og  ikke  kan  tænkes  uden  den  (f.  Ex.  Væsen  og  Skin ,  Positivt 
og  Negativt,    Grund   og  Følge,   Aarsag  og  Virkning  o.  s.  v.). 

Væsenets  Kategorier  falde  ind  under  3  Hovedgrupper:  det 
Existentsen  begrundende  Væsens,  (de  rene-^Reflexions- 
bestemmelser:  Identiteten,  Forskjellen  og  Grunden;  Existentsen 
ogTingen);  Phænomenets  o:  «det  med  Væsenet  fyldte  Skins » 
(Phænomenets  Verden;  Indhold  og  Form;  Forholdet  mellem 
Heelheden  og  dens  Dele,  mellem  Kraft  og  Yttring,  og  mellem 
det  Indre  og  det  Ydre)  og  Virkelighedens,  Enhedens  af 
Væsen  og  Phænomen  (Mulighed,  Virkelighed  og  Nødvendighed, 
Substantialitetsforholdet,  Causalitetsforholdet  og  Vexelvirkningen). 
Vexelvirkningen  er  Nødvendighedens  høieste  Form;  gjennem 
den  som  den  uendelige  negative  Eelation  til  sig  kommer  det 
tilsyne,  at  alt  det  Enkelte  er  Phænomen  af  det  Substantielle, 
der  bestemmer  sig  til  Enkelthed  og  i  sin  Sondring  er  det  med 
sig  identiske  Væsen,  i  sig  gjennemsigtig  Totalitet.  Herved 
dannes  Overgangen  til  Begrebet,  der  i  sin  Frihed  er  Nødven- 
dighedens og  Substantsens  Sandhed.  Logikens  tredie  Deel, 
Læren  om  Begrebet:  Tanken  i  dens  udviklede  Væren  for  sig 
(Beisichsein),  den  i  og  for  sig  og  for  sig  værende  (anundfur- 
sichseiende)  substantielle  Magt,  den  frie  Virkelighed,  hvis 
Momenter,  som  den  sammenslutter  i  sig,  ere  identiske  med 
Heelheden,  deler  sig  i  Læren  om  det  subjective  eller  formelle 
Begreb,  Læren  om  Objectiviteten  og  Læren  om  Ideen.  Det 
første  Afsnit  udvikler  Begrebets  Momenter:  Almindelighedens, 
Særegenhedens  og  Enkelthedens,  dets  Selvadskillelse  i  Dommen, 
dets  medierede  Enhed  i  Slutningen.  Begreb,  Dom  og  Slutning 
blive  her  ikke  seete  som  vor  Tænknings  Former,  men  som 
Former,  der  have  Gyldighed  for  al  Virkelighed,  som  Udtryk 
for  det  Virkeliges  Enhed  med  sig,  dets  Udfoldelse  i  sine 
Momenter  og  dets  Sammenslutten  af  disse  til  en  Totalitet. 
Slutningen  skal  være  alt  Fornuftigts  Form,  det  Kredslob,  i 
hvilket  Virkelighedens  Begrebsmomenter  medieres.  Den  gjennem 
Slutningens  Mediation  satte  Umiddelbarhed  er  Objectivi- 
teten, Begrebets  Realitet,  hvis  Udvikling  gjennem  Mecha- 
nismens,  Chemisraens  og  Teleologiens  i  almeen-metaphysisk 
Betydning  opfattede  Kategorier  det  andet  Afsnit  giver.   Teleo- 

logiens  Kategorie  danner,  idet  Begrebet  i  Realisationen  af  det 
immanente  øiemed  sætter  sig  som  Objectets  i  og  for  sig 
værende  Væsen,  der  i  Objectet  bestemmer  sig  selv  og  forholder 
til  sig  selv,  Overgangen  til  det  tredie  Afsnit:  Læren  om  Ideen 
som  Begrebets  og  Objectivitetens  forsigværende  Enhed.  Gjennem 
Livets,  Erkjendelsens  og  Villiens  (det  Sandes  og  det  Godes) 
Ideer  bestemmer  Ideen  sig  som  den  absolute,  al  Sandhed  om- 
fattende, sig  selv  tænkende  Idee,  den  sig  vidende  Sandhed, 
som  Begrebets  rene  gjennemsigtige  Form,  der  anskuer  sit 
Indhold,  det  Logiskes  System,  som  sig  selv.  Den  absolute  Idee 
omslutter  saaledes  det  Logiskes  til  Enhed  sammenfattede 
systematiske  Totalitet;  og  Enheden  er  ikke  en  hvilende  Enhed, 
men  som  absolut  Negativitet  er  Ideen  Proces  og  overgribende 
Subjectivitet.  Hvad  der  under  den  dialektiske  Udvikling  viste 
sig  som  Ideens  Forudsætninger,  sees  nu  som  Momenter,  satte 
ved  Ideens,  det  absolut  Førstes,  Selvbestemmen,  og  disse 
Momenter  vides  i  Ideens  Forsigværen  i  deres  Betydning  og 
Gyldighed  i  dens  Totalitet.  Udviklingens  dialektiske  Methode 
omsætter  sig  her  paa  Ideens  Standpunkt  i  den  speculative 
Methode:  Formen  for  Ideens  Selvbestemmen  og  for  dens 
Sammenslutning  med  sig  gjennem  de  Bestemmelser,  den  sætter. 

Idet  Ideen  er  absolut  Enhed  af  det  rene  Begreb  og  dets 
Realitet,  er  den  i  Værens  Umiddelbarhed  og  som  Totalitet  i 
denne  Form  Natur.  Men  idet  Ideen  er  det  absolut  Frie,  er 
dens  Bestemmen  til  Natur  fri,  en  fri  Sætten  af  den  umid- 
delbare Idee,  Ideen  i  Andethedens  Moment,  og  i  sin  Bestem- 
men er  Ideen  hos  sig,  saa  at  Naturen  kun  bliver  Mediationen 
for  Ideens  frie  evige  Sammenslutning  med  sig  som  Aand. 

Som  umiddelbar  Væren  er  Naturen  Ideen  i  Andethedens 
Form,  som  udtraadt  af  sig  selv,  og  Udvorteshed,  Udenforhin- 
andenværen  blive  dens  charakteristiske  Bestemmelser.  Den  er 
den  uløste  Modsigelse:  at  være  Idee,  men  ikke  som  Idee;  Be- 
grebet er  kun  i  den  som  et  Indre,  dets  Bestemmelser  (Mo- 
menter) have  Skinnet  af  en  ligegyldig  Bestaaen  ved  Siden  af 
Hverandre,  og  Naturen  viser  derfor  i  sin  Tilværelse  kun  til- 

fældig  Bestemthed  og  ydre  Nødvendighed,  og  den  e  afmægtig 
til  i  sin  fornuftløse  Mangfoldighed  at  fastholde  Begrebet.  Men 
idet  paa  den  anden  Side  Naturen  dog  er  Ideens  Tilværelses- 
form, er  den,  efter  sit  Væsen,  et  levende  Hele,  hvis  Begreb 
udfolder  sig  gjennem  en  Række  af  Trin  og  gjennem  denne 
Udfoldelse  og  Forvandling,  idet  Udvortesheden  successivt  for- 
svinder for  Isigværen  og  Subjectivitet,  naaer  til  det  Punkt, 
hvor,  gjennem  det  naturlige  Livs  Ophævelse,  Aanden  frem- 
gaaer  som  Naturens  Sandhed  og  øiemed  og  som  Ideens  sande 
Virkelighed.  Men  denne  Udfoldelse  er  en  Udfoldelse  i  Be- 
grebets, ikke  i  Tidens  Betydning;  thi  Naturen  har  ingen 
Historie,  og  dens  Trin  fremgaae  ikke  gjennem  en  naturlig 
Frembringelse  af  hinanden,  men  af  den  indre  Idee,  der  udgjør 
Naturens  Grund.  Naturphilosophien  begriber  Naturen  som 
Fornuft,  idet  den  erkjender  Naturbegrebets  Udvikling,  og  be- 
frier saaledes  Naturen  fra  dens  usande  Existents.  Efter  Ud- 
viklingens Hovedstadier  deler  Naturphilosophien  sig  i  Mechanik, 
Physik  og  Organik.  Mechaniken  er  Læren  om  Naturen  i 
dens  abstracte  Væren  udenfor  hinanden,  i  dens  uendelige 
Splittethed,  der  har  Formens  Enhed  udenfor  sig  som  ideel, 
kun  «ansich»  værende,  som  kun  søgt,  —  om  Materien  og  dens 
ideelle  System.  I  den  herske  Quantitetens  Bestemmelser. 
Den  udvikler  Begreberne :  Kum,  Tid,  Sted,  Bevægelse,  Materie, 
Stød,  Fald,  Tyngde,  almindelig  Gravitation,  og  dennes  Eeali- 
sation  i  et  System  af  Himmellegemer.  Physiken  betragter 
Naturen  i  dens  Særegenhed,  som  en  Mangfoldighed  af  quali- 
tativt  bestemte  Stoffer,  hvis  Formbestemthed  og  Forskjel  er 
dem  immanent.  Under  den  henhorer  Læren  om  de  frie  phy- 
siske  Legemer  (Lyset),  Elementerne,  den  elementariske  Proces, 
den  specifiske  Tyngde,  Cohæsionen,  Klangen,  Varmen,  Formen, 
(Magnetismen  og  Krystallisationen),  Legemernes  særegne  Egen- 
skaber (Lys  og  Farver,  Lugt  og  Smag,  Electriciteten)  og  den 
chemiske  Proces.  Denne  viser,  gjennem  de  chemiske  Stoffers 
Relativitet,  hen  til  den  Enhed,  der  sammenfatter  dem  som 
Momenter  i  sin  Totalitet  o:  til  det  Organiskes  Enhed.    Orga- 

nik  en  er  Læren  om  Naturen  i  dens  Subjectivitet  (den  orga- 
niske Natur),  i  hvilken  de  reale  Formforskjelle  ere  sammen- 
sluttede til  ideel,  forsigværende  Enhed.  Organismen  opfattes, 
ligesom  hos  Kant,  som  Selveiemed,  som  den  sig  selv  gjennem 
Optagelsen  og  Udsondringen  af  de  uorganiske  Stoffer,  og 
gjennem  sine  Organers  gjensidige  Betingen,  frembringende 
Totalitet.  Organiken  udvikler  Begreberne:  den  geologiske 
Organisme,  Planteverdenen  og  Dyreverdenen.  I  Planteverdenen 
er  Kjønsprocessen  det  Hoieste,  idet  gjennem  den  det  Enkelte 
bliver  Artens  Repræsentant,  og,  idet  det  negeres  i  sin  umid- 
delbare Forsigbestaaen,  tjener  Artens  Vedligeholdelse.  I  Dyret 
naaes  der  til,  at  det  enkelte  Organiske,  i  sin  umiddelbare  udvortes 
Virkelighed,  tillige  er  et  i  sig  reflecteret  Udvortesheden  negerende 
Selv:  at  den  organiske  Individualitet  bliver  til  fornemmende 
Subjectivitet,  til  Sjæl;  men  den  dyriske  Subjectivitet  er  endnu 
ikke  for  sig  værende  i  Almindelighedens  Form,  men  kun  i  den 
enkelte,  tilfældige  Bestemthed:  den  er  endnu  ikke  selvbevidst 
og  tænkende  Subjectivitet;  den  har  kun  Følelsen  (Fornem- 
melsen) af  sit  Selv  og  af  Slægten,  der  i  Naturindividernes 
Død  viser  sig  som  den  almene  Magt,  der  ophæver  dem.  Fri- 
gjerelsen  fra  Bundetheden  til  det  Enkelte  naaes  først  indenfor 
Aandens  Sphære,  i  den  menneskelige  Bevidsthed,  der  ve  ed  det 
Almene,  som  har  Tilværelse  i  den. 

Aandens  Fremgaaen  af  Naturen  som  dennes  Sandhed 
bestemmer  den  som  Naturens  absolute  Prius,  idet  Natur  og 
Materie  ophæve  sig  som  det  Usande.  Aanden  er  efter  sit 
almene  Begreb  den  forsigværende,  ligesom  til  sig  tilbagevendte, 
Idee;  den  er  Identitet  med  sig  som  absolut  Negativitet.  Dens 
Væsen  er  derfor  Frihed,  dens  Bestemthed  Selvaabenbaren, 
dens  Mulighed  er  umiddelbart  absolut  Virkelighed.  Idet  Aanden  i 
Realisationen  af  sit  Begreb  fra  Umiddelbarhedens,  Naturlig- 
hedens, Form  hæver  sig  til  den  absolute  Enhed  af  Begreb  og 
Virkelighed,  bestemmer  den  sig  fra  subjectiv  Aand  o:  Aanden, 
der  fra  sin  Naturform  udfolder  sig  til  Viden  af  sig  selv  som 
fri;  til  objectiv  Aand  o:  Aanden,  der  som  fri  frembringer  en 

Verden  som  Frihedens  Realisation,  og,  i  sin  heieste  Form,  til 
absolut  Aand  o:  Aanden  i  den  i  og  for  sig  værende  og  e\ig 
sig  frembringende  Enhed  af  dens  Begreb  og  dens  Objectivitet.  Den 
subjective  og  den  objective  Aand  er  den  endelige  Aand,  og 
deres  Endelighed  er  den  Skranke,  som  den  absolute  Aand  sætter 
for  ved  dens  Ophævelse  at  være  absolut  aabenbaret  i  sin  Frihed. 
Gjennem  denne  Eealisation  af  Aandens  Begreb  forsvinder  det 
Naturlige  som  et  Selvstændigt;  det  bliver  et  kun  for  den 
endelige  Aand  værende  Middel  til  at  hæve  sig  op  til  sit  Begreb. 
Fra  det  forsvindende  Forhold  til  Naturen  hæver  Aanden  som 
subjectiv  sig  til  Forholdet  til  sig  selv,  og  idet  den  gjennem 
Friheden  realiserer  sit  Begreb  saa  at  den  substantielle  Frihed 
faaer  Existents  som  subjectiv  Villie  og  som  objectiv  Virkelighed 
og  Nødvendighed,  naaer  den  gjennem  den  verdenshistoriske 
Proces,  i  hvilken  de  individuelle  Folkeaander  ere  Momenter, 
ved  Afkasteisen  af  disses  Begrændsethed,  til  Verdensaandens 
Virkeliggj øreise  som  Viden  om  den  absolute  Aand  som  den 
evig  virkelige  Sandhed. 

Nærmere  foregaaer  Aandsbegrebets  Udvikling  gjennem 
følgende  Stadier.  Aandsphilosophiens  første  Hoveddeel: 
Læren  om  den  subjective  Aand,  betragter  i  Anthropologien, 
Phænomenologien  og  Psychologien  denne  Aands  Hovedformer 
som  Sjæl,  Bevidsthed  og  Aand.  Anthropologiens  Gjenstand 
er  den  umiddelbare  Aand,  Aanden  som  Naturaand,  Sjælen,  det 
organiske  Legemes  ideelle  Eenhed.  Aandens  Realitet  er  paa 
dette  Trin  umiddelbar  værende,  ved  Naturen  given.  Gjennem 
Overvindelsen  af  denne  Naturbestemthed  og  gjennem  den 
ideelle  Løsrivelse  fra  den  hæver  Sjælen  sig  til  ideel  Identitet 
med  sig,  til  en  Forsigværen,  i  hvilken  den  adskiller  sig  fra  det 
Ydre,  o:  til  Bevidsthed,  Aandens  Reflexionsform.  Phænome- 
nologien, der  her  kommer  igjen  som  Led  af  Systemet  og 
som  saadant  kun  påaviser  den  individuelle  Bevidstheds  Form- 
udvikling, betragter  Bevidsthedens  Bestemmen  til  Selvbevidst- 
hed og  til  Fornuft,  og  fører,  idet  Fornuften  er  Aandens  sub- 
stantielle Natur,  over  til  Psychologien,  der  betragter  Aanden 

som  saadan,  Aanden,  der  har  Visheden  om,  i  Gjenstanden 
kun  at  forholde  sig  til  sig  selv,  til  sine  egne  Bestemmelser,  og 
stadfæster  og  udfylder  denne  Vished  ved  gjennem  en  Udvikling 
at  gjore  sig  til  det,  den  efter  sit  Væsen  er.  Gjennem  Intelli- 
gentsens  (den  theoretiske  Aands)  Udviklingtrin :  Anskuelse,  Fore- 
stilling og  Tænken,  og  gjennem  Villiens  (den  praktiske  Aands), 
den  til  Handlen  sig  bestemmende  Tænkens  Stadier:  den  prak- 
tiske Følelse,  Driften  og  den  et  Almeent  sogende  Villie,  be- 
stemmer Aanden  sig  som  den  frie  Aand,  o:  Aanden,  der  veed 
sig  som  fri  og  i  sin  Selvbestemmelse  vil  sit  Væsen,  Friheden.  Vir- 
keliggj øreisen  af  den  fornuftbestemte  Friheds  Indhold  bestemmer 
Aanden  som  objectiv  Aand. 

I  Læren  om  den  objective  Aand  er  det  Legale  og  det 
Moralske,  der  hos  Kant  og  Fichte  dannede  en  abstraet  Mod- 
sætning, opfattet  som  Momenter  i  Sædelighedens  høiere  Enhed, 
og  Ketsphilosophien ,  Videnskaben  om  Retten  som  Frihedens 
Realisation,  om  dens  Tilværelsesformer,  deler  sig  i  Læren  om 
den  formelle  Ret,  o:  den  abstracte  Personligheds  Ret,  i  Læren 
om  Moraliteten,  den  subjective  Villies  Ret,  og  i  Læren  om 
Sædeligheden,  den  substantielle  Frihed,  existerende  som  sub- 
jectiv  Villie  og  som  objectiv  Virkelighed  og  Nødvendighed. 
Under  den  formelle  Ret  udvikles  Begreberne:  Person,  Eien- 
dom  (som  den  ydre  Sphære  for  Personens  Forhold),  retslig 
Overenskomst  (Vertrag),  Retskrænkelse  og  Rettens  Restitution 
i  Straffen,  der  opfattes  fra  Gjengjældelsens  Synspunkt  som 
Anvendelsen  af  den  af  Forbryderen  ved  haus  Handling  op- 
stillede Lov  paa  ham  selv.  Moraliteten  opfatter  Hegel 
ensidig  som  det  Standpunkt,  hvor  Villien  i  sig  bærer  den 
uløste  Modsætning  mellem  en  Villen  af  Pligtbuddet  og  en  Be- 
stemthed ved  den  sandselige  Drift,  der  gjer  hints  Realisation 
til  en  uendelig  Opgave,  en  bestandig  Skullen,  og  hvor  det 
abstracte  Pligtbud  i  det  concrete  Tilfælde  skal  faae  Bestemthed 
ved  Samvittigheden,  ved  det  tilfældigt  Subjective,  der  ligesaavel 
kan  fore  i  Retning  af  det  Onde  som  af  det  Gode.  Den 
moralske  Bevidstheds  Modsigelse  paavises  gjennem  Udviklingen 

af  Begreberne:  Forsættet  og  Handlingen,  Hensigten  og  Indi- 
videts Vel,  Samvittigheden,  det  Gode  og  det  Onde.  Gjennem 
Fordringen  til,  at  det  abstracte  Gode  skal  faae  concret  Be- 
stemthed og  den  abstracte  Subjectivitet  udfyldes  med  dette  be- 
stemte Indhold  dannes  Overgangen  til  Sædelighedens 
Sphære,  der  udtrykker  denne  concrete  Enhed  af  det  Gode  .og 
den  subjective  Villie:  »Sædeligheden  er  Frihedens  Begreb  som 
bleven  til  en  objectiv  Verden  og  til  Selvbendsthedens  Natur ». 
Paa  dens  Standpunkt  sees  Individet  i  Samklang  med  de  sædelige 
Magter,  der  gjøre  sig  gjældende  i  Love  og  Institutioner,  og 
som  Individets  sædelige  Substants  styre  dets  Liv.  Læren  om 
Sædeligheden  articulerer  sig  i  Læren  om  Familien,  om  det 
borgerlige  Samfund  (i  hvilket  de  Enkelte  forfolge  deres  særegne 
-Øiemed,  men  dettes  Virkeliggjorelse :  Sikkringen  af  deres  Sub- 
sistents,  deres  Vel  og  deres  Eet,  er  betinget  ved  det  Almene, 
ved  Samfundsforholdet),  og  om  Staten.  Med  særlig  Forkjær- 
lighed  behandler  Hegel  det  sidste  Parti,  der  omfatter  Læren 
om  den  indre  Statsret  (Statsforfatningen),  om  den  ydre  Statsret 
(Staternes  indbyrdes  Forhold  som  Individer)  og  om  Verdens- 
historien. Statens  Betydning  og  Opgave  opfatter  Hegel  i  antik 
Aand.  Staten  er  for  ham  «den  sædelige  Idees  Virkelighed«, 
"den  selvbevidste  sædelige  Substants«,  «den  til  en  organisk 
Virkelighed  udfoldede  sædelige  Aand»,  den  er  "  absolut  Selv- 
memed«.  Det  er  Individernes  hoieste  Pligt  at  være  Med- 
lemmer af  Staten,  og  denne  har  den  hoieste  Ket  ligeoverfor 
de  Enkelte,  og  stiller  de  strængeste  Fordringer  til  en  Opgaaen 
af  deres  -Øiemed  og  Interesser  i  den,  til  det  patriotiske  Sinde- 
lag (den  til  Vane  blevne  Villen  af  Statsoiemedet),  der  henter 
sit  Indhold  fra  det  i  Staten  realiserede  Substantielle,  og  atter 
bliver  en  levende  Bærer  af  Statsinstitutionerne.  Mod  en 
individualistisk  Opfattelse  af  Staten  gjer  Hegel  med  kraftig 
Ensidighed  det  Substantielles  Ret  og  Betydning  overfor  den 
subjective  Virkaarlighed  gjældende.  —  Idet  Staten  endnu  er 
bunden  til  naturlige  Betingelser,  og  idet  den  enkelte  Stat  og 
den  enkelte  Folkeaand  i  dens  Særegenhed   har  en  Begrænds- 

om  Gud  bliver  til  dets  Viden  af  sig  i  Gud,  adskilles  for 
Forestillingen  i  udenfor  hinanden  faldende  Processer,  der  hver 
for  sig  fremstille  det  absolute  Indhold.  Den  guddommelige 
Treenigheds  evige  Proces  adskilles  fra  den  Proces,  hvis 
Momenter  ere  Skabelsen  af  Naturen  og  den  endelige  Aand, 
det  Skabtes  Brud  med  det  Guddommelige,  og  Forsoningen  ved 
det  historiske  Gudmenneske,  der  tilegnes  gjennem  Troen  og 
Negationen  af  Endeligheden  i  den  sande  Cultus.  Idet  Christi 
Djød  som  hans  sandselige  Existentses  Ophxjr  gjør  en  aandelig 
Opfattelse  af  ham  mulig,  og  det  i  ham  Anskuede  faaer  en 
aandelig  Existents  i  Menighedens  Bevidsthed,  forvandles  for 
Subjectet,  der  opgiver  sin  Endelighed,  den  ydre  Forsoning  til 
en  indre,  og  Tanken  erkjender  i  det,  som  Forestillingen  ad- 
skilte, den  absolute  Aands  uadskillelige  evige  ene  Selvaabenbaring. 
I  denne  Erkjenden  er  Religionens  Bevidsthedsform,  hvis  Be- 
tydning og  Udvikling  Religionsphilosophien  bestemmer, 
afløst  af  Philosophiens. 

Idet  i  Philosophien  det  Absolute  er  Gjenstand  for  den 
begribende  Tanke ,  befries  det  fra  Kunstens  og  Religionens 
endelige  Former  ,  og  hæves  til  den  absolute  med  Indholdet 
adæquate  Form.  Gjennem  Ophævelsen  af  hine,  phænomenologisk 
nødvendige ,  endelige  Former  naaer  i  Philosophien  den-  tæn- 
kende Menneskeaand  til,  ved  den  speculative  Tanke  at  begribe 
den  evige  i  og  for  sig  værende  Idee  i  den ,  Naturen  og  den 
endelige  Aand  omfattende  Proces,  i  hvilken  den  evig  frem- 
bringer og  nyder  sig  som  absolut  Aand.  I  denne  Begriben 
forsvinder  Skinnet  af  Naturen  og  den  endelige  Aand  som  selv- 
stændig bestaaende ,  og  som  betingende  den  absolute  Aand ; 
al  Virkelighed  sees  som  Ideens  egen  Selvrealisation,  Aandens 
Viden  af  den  som  dens  Viden  af  sig  selv  i  Mennesket ,  hvis 
Viden  om  det  Absolute  bliver  til  dets  Viden  af  sig  i  det  Ab- 
solute. Ideens  evige  Selvadskillelse  er  evig  Forening:  Tids- 
processen  er,  seet  fra  Ideens  Synspunkt,  evigt  ophævet  i  den 
evige  Proces.  —  Medens  Philosophiens  System  giver  Mo- 
menterne til  Philosophiens  Begreb,  der  paa  een  Gang  afslutter 

og  omfatter  Systemet,  fremstiller  Philosophiens  Historie 
dette  Begrebs  Vorden  gjennem  den  historisk  givne  Kække  af  Syste- 
mer, hvilke  Hegel  vil  opfatte  som  med  logisk  Nødvendighed  ud- 
viklende sig  af  hinanden,  og  hvis  Principer,  der  i  deres  Række- 
følge skulle  svare  til  hans  Systems  Hovedbegrebers  Rækkefølge, 
han  seer  som  Momenter ,  der  alle  sammenfattes  til  Enhed  i 
den  <«absolute  Philosophie«. 


Det  hegelske  Systems  Betydning  og  Kilden  til  den  ud- 
strakte Indvirkning ,  det  har  udovet ,  er  væsentlig  at  sege  i 
dets  Methode ,  ved  hvilken  Hegel  med  en  uhyre  Tankens 
Energie  lod  en  Begrebsbygning  voxe  op ,  mere  omfattende, 
mere  udfort,  mere  fast  sammensluttet  og  hvilende  paa  et  bre- 
dere metaphysisk  Grundlag  end  nogen  tidligere,  —  og  i  den 
rige  Udførelse  af  den  objective  og  den  absolute  Aands  Viden- 
skaber, paa  hvis  Omraade  Hegel  overalt  med  et  omfattende 
og  overskuende  Blik,  og  med  en  sympathetisk  Forstaaen  af 
det  Store  og  det  Skjonne,  griber  det  Væsentlige,  og  fordyber 
Erkjendelsen  ved  at  lade  den  trænge  ned  til  det  dybest  Be- 
vægende, det  den  hele  Udvikling  Beherskende.  I  dette  System 
har  den  nyere  Philosophies  idealistiske  Udviklingsrække  fundet 
sin  Afslutning.  Den  Tilværelsens  Enhed,  til  hvilken  Idealis- 
men søgte  at  føre  Modsætningerne  tilbage ,  er  her  naaet. 
Al  Tilværelse  er  her  seet  som  begrundet  i  den  Ideens  Proces, 
ved  hvilken  den  evig  frembringer  sig  som  Aand:  Tanke  og 
Væren ,  Fornuft  og  Virkelighed  ere  sammensluttede  til  en 
Enhed ,  der  gjør  Fordring  paa  at  have  fjernet  al  Dualisme. 
Men  dog  viser  det  sig,  hvad  der  allerede  tidligere  blev  antydet 
(1.  Deel,  S.  9),  at  den  Enhed,  til  hvilken  Idealismen  naaer, 
endnu  kun  er  ensidig,  tilveiebragt  paa  Værens,  det  Reales  Be- 
kostning. Hos  Hegel  skal  Tanken  som  «reen  Tanke«  omfatte 
al  Tilværelse,  i  sig  være  Enhed  af  Tanke  og  Væren.  Men  En- 
heden ,    i  hvilken  Forsoningen  af  Væren  og  Tanke  allerede  er 

tilveiebragt  paa  det  Logiskes  Gebet,  inden  Væren  træder  frem 
som  Naturens  Væren  ,  i  Realitetens  Bestemmelser ,  er  netop 
kun  Enheden  af  Tanken  og  Værens  abstracte  Tanke,  den  abs- 
tracteste  Tankebestemmelse,  en  Tankens  Enhed  med  sig  selv, 
i  hvilken  Væren  som  virkelig  real  Væren  ikke  faaer  Plads  *), 
og  Hegels  System  er  derfor  med  Rette  blevet  betegnet  som 
Panlogisme.  Skjøndt  Systemets  Anlæg,  idet  Ideen  gjennem 
Naturen  bestemmer  sig  til  Aand,  til  det  Begreb,  der  først  er 
det  absolute  Udtryk  for  det  Absolute,  det,  hvortil  al  Religion 
og  Philosophie ,  ja  al  verdenshistorisk  Udvikling  har  stræbt 
hen  (Hegels  Encycl.  §384),  —  maatte  fordre  en  selvstændig 
positiv  Betydning  for  Naturen  forat  en  fyldigere  Bestemthed 
for  Aanden  kunde  udfolde  sig  deraf,  saa  bliver  Naturen  som 
Natur  dog  kun  en  usand ,  kun  for  Mennesket ,  den  endelige 
Aand,  værende  Existentsform ,  der  kun  faaer  Sandhed  som 
Aand,  som  ophævet  Natur;  dens  Væren  er  kun  at  forsvinde; 
den  sættes  som  et  Intet;  i  dens  Rigdom  og  concrete  Mang- 
foldighed sees  kun  Tegnet  paa  dens  Afmagt  til  at  fastholde  Be- 
grebet, og  dens  Liv  betegnes,  ifølge  denne  Afmagt,  som  angst- 
fuldt og  sygeligt. 

Men  denne  Opfattelse  af  Naturen,  og  Reductionen  af  En- 
heden af  Tanke  og  Væren  til  Tankens  Enhed  med  sig  selv  i 
sin  Abstraction ,  indeslutter  afgjørende  Consequentser  for  Sy- 
stemet. Den  bevirker  for  det  Første,  at  den  absolute  Idees  og 
den  absolute  Aands  Begreber  hos  Hegel  maae  flyde  sammen, 
idet  Ideen  allerede  som  Naturens  Prius  bliver  den  absolute 
Enhed  af  Begreb  og  Realitet  (Objectivitet),  og  at  den  absolute 
Aand  altsaa  maa  blive  den  naturløse  Aand,  hvis  Begreb 
ikke  overvinder  Dualismen ,  fordi  den  naturlige  Væren  i  sin 
Realitetsbestemthed   bliver  det  med  det   logisk  -  metaphysiske 


*)  Kun  ved  et  Spil  med  Begrebet:  det  Umiddelbare  bringes  et  Billede 
af  den  reale  Væren  ind  i  Tankebevægelsen.  Saaledes  bliver  Na- 
turen listet  ind  i  et  Moment  af  den  logiske  Idees  Proces:  i  Proces- 
cens  Sammenslutten  af  Modsætningerne  i  umiddelbar  Enhed. 

Begreb  Incommensurable ,  der  omfatter  et  «existerencle  Ufor- 
nuftigt«, altsaa  et  Saadant,  der  ikke  begribes  ud  fra  Ideens 
Enevirkelighed.  Den  forhindrer  dernæst  Gjennemførelsen  af 
den  Methode ,  ved  hvilken  Systemet  skulde  opbygges  med  lo- 
gisk Nødvendighed ,  og  hvis  Momenter  og  Grundform  Hegel 
har  angivet.  Og  den  fører  endelig,  trods  al  den  Betydning, 
Menneskeaandens  Tidsudvikling  synes  at  faae  hos  Hegel ,  til 
en  Forflygtigelse  af  Menneskeaandens  Virkelighedsliv ,  af  dens 
ethiske  Liv  og  dens  historiske  Udvikling. 

Idet  hos  Hegel  den  logiske  rene  Tanke  i  sin  Abstraction, 
der  ikke  rummer  det  Reale  i  dets  Virkelighed  —  et  Forhold, 
Hegel  selv  indirecte  anerkjender  ved  at  lade  Naturen  være  af- 
mægtig til  at  fastholde  Begrebet  —  udsondrer  ethvert  An- 
skuelseselement  fra  sig,  fordi  kun  den  for  alle  Sandseligheds- 
elementer  befriede  Tanke  skal  kunne  have  den  uendeUge  Be- 
vægelighed ,  der  er  Betingelsen  for  Begrebernes  dialektiske 
Sammenslutning  til  Enhed,  indvirker  denne  i  Dualismen  grun- 
dende Bestemmelse  af  Tanken  paa  den  Dialektik ,  gjennem 
hvilken  de  logiske  Begrebers  indbyrdes  Forhold  skal  bestemmes, 
og  paa  Charakteren  og  Sammenhængen  af  de  Begreber ,  der 
ere  Eealvidenskabernes  Indhold.  Det  viser  sig ,  at  under 
Hegels  Identitetsdialektik ,  i  hvilken  det  ideelle  Princips  Sub- 
jectivitetsbestemthed  afspeiler  sig,  den  kritiske  Sondring  endnu 
skjuler  sig,  og  at  Forstandsdistinctionen  er  uovervunden.  Idet 
Tanken  som  reen  Tanke  bortskyder  Anskuelsen  for  at  afslutte 
sig  i  sig  selv,  saa  er  derved  Dialektiken  berøvet  det  Incita- 
ment fra  den  reale,  concrete  Virkelighed,  der  er  Betin- 
gelsen for ,  at  den  ved  sin  Natur  i  Relation  til  Tilværelsens 
Totalitet  staaende  menneskelige  Tanke,  som  kun  forholder  sig 
til  sig  selv  gjennem  sit  Andet,  gjennem  en  sand  Tankeudfol- 
delse kan  virkeliggjore  den  indre  Enhed  mellem  sine  Former, 
der  i  deres  indbyrdes  Forhold  maae  reflectere  Forholdene  i 
Tankens  Andet.  Idet  den  rene  Tankes  Bevægelse  skal  komme 
igang,  skeer  det  kun  derved,  at  paa  skjult  og  inconsequent  Maade 
Anskuelseselementet,  der  afspeiler  Forholdet  til  Tankens  Andet, 

tages  til  Hjælp.  Men  den  Enhed  af  Begreberne,  der  tilveie- 
bringes  ved  en  Dialektik,  holdt  i  Bevægelse  ved  et  Element, 
der  principielt  er  udelukket,  og  som  kun  optages  paa  udvortes 
Maade,  kan  kun  blive  illusorisk.  Og  idet  saa  Dialektiken  fra 
de  rene  logiske  Begreber  skrider  fremad  til  den  concrete  Til- 
værelses Begreber,  bliver  det  uundgaaeligt,  at  disse  Begreber, 
medens  den  abstracte  Tanke  udfører  den  Forflygtigelsesproces 
med  dem,  der  vilde  gjore  dem  til  blotte  Reflexer  af  de  logiske 
Kategorier,  dog  fra  Anskuelsen  og  Erfaringen  hente  et  Reali- 
tetselement,  i  hvilket  det  med  den  logiske  Tanke  incongruente 
og  i  Tanken  uopløste  Reales  Sondring  afspeiler  sig ,  og  ved 
denne  Bestemthed  ved  det  fremmede  Reale  vise  Begreberne 
sig  som  kun  bragte  til  en  illusorisk  Enhed:  Sondringen  gjør 
sig  atter  gjældende. 

Hvad  Opfattelsen  af  Menneskeaandens  Virkelighedsliv  an- 
gaaer,  saa  er  den  bestemt  ved  den  Opfattelse  af  den  absolute 
Idee,  der  lader  den  som  den  «rene  Tankes«  høieste  Udtryk 
være  Enhed  af  Tanke  og  Væren.  Af  denne  Opfattelse  af  Ideen 
følger  nemlig  som  ligefrem  Consequents,  at  den  evige  Ideens 
Proces ,  i  hvilken  Naturen  og  den  endelige  Aands  Tilværelse, 
hvis  Selvstændighed  kun  er  et  Skin  ,  evigt  ere  optagne  som 
ophævede  Momenter,  maa  sættes  som  indesluttende  al  Virke- 
lighed og  al  Sandhed.  Der  kan  consequent  ikke  sættes  nogen 
anden  sand  Tilværelse  end  den ,  der  er  i  den  metaphysiske 
Evigheds  Element;  Alt  hvad  der  har  en  Bestaaen  i  Tidens  og 
Rummets  Former,  maa  sees  som  et  kun  Usandt,  der  med 
evig  Nødvendighed  ophæves  i  det  Absolute.  Menneskelivets 
Naturformer  og  Naturindhold  kunne  altsaa  kun  blive  et  Ugyl- 
digt og  Usandt,  og  Menneskeaandens  eneste  sande  Væren  maa 
blive  Tankens ,  fra  Individualitetens  Begrændsning  befriede 
contemplative  Liv  i  Evighedens  Element:  den  Tankens  Form, 
i  hvilken  det  Absolute  vides  som  det  i  sin  evige  Proces  ene 
Værende,  og  det  tænkende  Subject  veed  sig  som  Moment  i  det 
Absolute,  i  hvis  Viden  om  sig  Menneskets  Viden  om  det  Ab- 
solute   og  om   sig  som  Moment  i    det  Absolute   er  optagen. 

Ligeoverfor  Anskuelsen  af  Ideens  evige  metaphysiske  Proces, 
der  ikke  er  en  Stræben  ben  imod  et  Maal,  men  et  evigt  Væ- 
rendes Selvbekræftelse,  taber  Menneskeaandens  historiske  Ud- 
vikling, hvis  Væsentlighed  Hegel  undertiden  betoner  saa  stærkt, 
at  man  har  kunnet  tilskrive  ham  den  Lære,  at  den  absolute 
Aand  kun  ved  Menneskeaandens  Udvikling  kommer  til  en 
Viden  om  sig  selv,  sin  selvstændige  Betydning  og  svinder  ind 
til  at  være  Veien  til  hiin  Vidensforms  Virkeliggjorelse  i  Menne- 
skeaanden,  ved  hvilken  Menneskeaanden  veed  sig  som  omsluttet 
af  Ideen.  Og  ligeoverfor  Anskuelsen  af  Ideeprocessens  Nød- 
vendighed, i  hnlken  enhver  Modsætning  evig  er  hævet,  tabe 
det  ethisk-religiøse  Livs  Virkelighedsproblemer  deres  Skarphed 
og  deres  Vægt.  Der  kan  intet  sandt  Eftertryk  falde  paa 
Villiens  frie  Selvbestemmelse,  paa  dens  frie  Forhold  i  Tiden 
til  de  sædelige  Opgaver ,  paa  dens  concrete  Virkeliggj oreise 
af  Menneskevæsenet  som  naturligt-aandeligt  i  en  Sædelig- 
hedens Verden.  Overfor  den  evige  og  evig  færdige  Processes 
Kødvendighed  bliver  Endelighedens  Bevægelse,  selv  hvor  den 
afslutter  sig  i  det  Onde ,  kun  en  Spog ,  der  evig  er  glemt  i 
det  Absolutes  Proces,  i  hvilken  al  Alvoren  falder.  Gjennem 
Tanken  om  det  Absolute  kan  Individet  tage  sig  ud  af  Ende- 
lighedens Modsigelser ,  der  ingen  Betydning  kunne  faae  for 
dets  EvighedsUv,  og  i  den  individualitetsløse,  contemplative 
Enhed  med  det  Absolute  har  det  Absolutionen  for  al  Ufuld- 
kommenhed og  al  Skyld  og  Forsoningen  med  sit  Væsen. 
Tanke  er  HandUng;  det  at  begribe  det  Absolute,  den  absolute 
Handling.  Livet  forflygtiges  idet  Mennesket  i  dets  naturbe- 
stemte Tilværelse  skal  leve  i  den  rene  Aandeligheds  Abstrac- 
tion,  i  Tiden  tage  Tiden  tilbage  i  Evigheden;  det  ethiske  og 
religiøse  Virkelighedsforhold  sublimeres  til  et  tidløst  Tanke- 
forhold ,  i  hvilket  det  tænkende  Subject  dog  ikke  kan  finde 
Hvile ,  fordi  det  i  sin  Higen  efter  Evigheden  maa  kastes  til- 
bage til  den  Virkelighed ,  der  ikke  som  forsonet  er  optagen 
i  hiin.  — 

Som  den  nyere  Irlealismes  Afslutning  danner  Hegels  Sy- 
stem Parallelen  til  Realismens  dogmatiske  Afslutning:  dets 
naturlose  Aand  er  Modstykket  til  Materialismens  aandløse  Na- 
tur, og  det  udfolder  heelt  de  Tanker,  vi  hos  den  kritiske  Idea- 
lismes Grundlægger  have  fundet  i  Spiren.  Det  Jegbegreb,  som 
vi  allerede  hos  Kant  saae  voxe  ud  over  sig  selv,  er  bos  Hegel 
udfoldet  til  Begrebet  om  den  absolute  Aand,  der  i  sin  evige 
Proces  omfatter  Naturen  og  de  endelige  Bevidstheder.  Og  Kants 
Opfattelse  af  den  Aandens  Spontaneitet,  som  Idealismen,  idet 
den  bliver  sig  Erkjendelsens  Væsen  klart  bevidst ,  idet  den 
vinder  Bevidstheden  om  sin  Viden,  definitivt  maa  hævde,  og  af 
det  Aprioriskes  Forhold  til  den  active  Selvbevidstheds  Enhed, 
faaer  hos  Hegel  en  tilsvarende  Udvikling.  Det  Resultat  af 
Aandens  Spontaneitet,  der  af  Kant  bestemtes  som  Summen  af 
det  kun  subjective  Aprioriskes  adskilte  Former ,  hvis  Frem- 
gaaen  af  Selvets  Enhed  han  udsagde,  men  ikke  paaviste,  bliver 
for  Hegel  til  det  af  Ideens  Begreb  omsluttede  System  af  Tanker 
i  Enhed  med  Virkeligheden,  som  den  selvbevidste  Menneskeaand 
udfolder  gjennem  den  dialektiske  Methode;  og  idet  Synspunktet 
forlægges  fra  Selvbe\idstheden  til  det  Absolute,  i  hvilket  Selv- 
bevidstheden begriber  sig  som  Moment,  og  Tankesystemet  sees 
i  dets  Forhold  til  dette  Absolute ,  bliver  dets  Udfoldelse  Eet 
med  al  Virkeligheds  evige  Udfoldelse  af  den  som  absolut  Sub- 
jectivitet  bestemte  absolute  Aand ,  og  Aanden  bliver ,  som 
Tankesystemets  levende  Kilde,  al  Virkeligheds  Ophav. 

Men  naar  saaledes  i  den  hegelske  Philosophie  den  nyere 
Idealisme  har  naaet  sit  Maal  og  udfoldet  sit  Anlæg ,  saa  har 
det  allerede  viist  sig,  at  det  afsluttende  Begreb,  ved  hvilket 
dette  System,  der  forkyndte,  at  det  Fornuftige  var  det  Virke- 
lige ,  det  Virkelige  det  Fornuftige ,  og  som  i  al  naturlig  og 
aandelig  Tilværelse  vilde  see  Udfoldelsen  af  den  begrundende 
Idee ,  søgte  at  udtrykke  Tilværelsesmodsætningernes  Enhed, 
Enheden  af  Tanke  og  Væren ,  Aand  og  Natur ,  kun  udtrykte 
en  ensidig  opfattet  Enhed :  en  saadan ,  i  hvilken  Realitets- 
momentet,   Naturmomentet,   var  forflygtiget  og  overfor  hvilken 

det  derfor  maatte  ffjøre  sig  gjældende  i  sin  Virkelighedsform. 
Den  Modsigelse,  der,  paa  Grund  af  Dualismens  skjulte  Virken, 
gjennem trænger  hele  den  nyere  Philosophie  i  dens  Udvikling, 
er  altsaa  endnu  tilstede  ved  dette  Slutningspunkt,  ligesom  den 
var  tilstede  ved  den  realistiske  Philosophies  Afslutning,  og 
herved  stilles  der  da  paany  en  Fordring  til  Philosophien:  den 
Fordring ,  at  den  ad  en  anden  Vei  end  de  hidtil  betraadte 
skal  forsøge  Losningen  af  den  Opgave,  der  betegner  Philoso- 
phiens,  ved  Menneskeaandens  Væsen  bestemte,  Grundopgave: 
Erkjendelsen  af  Tilværelsens  Enhed  gjennem  Erkjendelsen  af 
Principet  som  det ,  der  i  sin  concrete  Enhed  sammenslutter 
Tilværelsens  Grundmodsætninger.  Og  den  hele  forudgaaende 
historiske  Udvikling  viser  hen  til  den  Vei ,  ad  hvilken  Løs- 
ningen skal  forsøges  og  som  Fremtidens  Philosophie  maa  følge 
naar  den  vil  overvinde  den  Dualisme ,  som  de  forudgaaende 
philosophiske  Hovedformer  ikke  mægtede  at  betvinge. 


Slutning". 


Den  Grundform  af  Philosophien,  der  gjennem  de  forud- 
gaaende Udviklingstrins  Mangler  viser  sig  i  sin  Nødvendighed, 
vil,  ifølge  det  allerede  i  Oversigten  (1.  Deel,  S.  9  f.)  Paaviste, 
være  at  opfatte  som  den  philosophiske  Udviklings  sidste  Ho- 
vedform, og  som  den,  der  i  sig  bærer  Spiren  til  en  Udfoldelse 
gjennem  et  ubestemmeligt  Tidsrum.  Hint  fremgik  af  Sam- 
menstillingen af  de  forskjellige  Muligheder  for  Bestemmelsen 
af  Tilværelsesmodsætningernes  Forhold;  dette  af  den  Betydning, 
der  tillægges  Erkjendelsen  af  den  reale  Virkelighed  i  dens 
Concretion.  Naar  det  har  viist  sig,  at  hverken  Bestemmelsen 
af  Forholdet  mellem  Tilværelsens  Grundmodsætninger  som  den 
umiddelbare  Enhed,  eller  som  den  abstracte  Modsætning,  eller 

den  ensidige  exclusive  Fastholden  af  det  ene  Modsætningsled,  til 
hvilken  baade  den  umiddelbare  Enheds  Opløsning  og  den  ab- 
stracte  Modsætnings  Consequentser  kunne  lede,  og  som  i  Virke- 
ligheden kun  er  en  skjult  Form  for  Dualismen ,  er  gjennem- 
førlig,  saa  bliver  der  endnu  kun  een  Bestemmelse  af  Forholdet 
mulig:  Bestemmelsen  af  det  som  Modsætningsenhedens.  Og 
idet  denne  Bestemmelse  udtrykker,  at  det  Reale  og  det  Ideale, 
Naturen  og  Aanden ,  medens  de  hævde  sig  i  deres  Eiendom- 
melighed  som  Modsætninger,  sammensluttes  til  concret,  le- 
vende Enhed  i  Principet,  hvilket  kun  kan  tænkes  naar  Prin- 
cipets  Væsen  er  Modsætningens  Kilde,  og  Principet  altsaa,  i  sin 
Bestemthed  som  absolut  Subjectivitet,  er  idealt-realt  Princip, 
saa  er  ved  hiin  Bestemmelse  af  Grundmodsætningernes  For- 
bold det  lieales  Væsentlighed  hævdet,  og  Erkjendelsen  af 
det  i  dets  uendelige  Rigdom  gjort  til  Philosophiens  Opgave.  — 

Som  den  sidste  mulige  Grundform  af  Philosophien  maa 
den  fordrede  Fremtidens  Philosophie  i  Fuldstændighed 
realisere  den  Opgave  med  Hensyn  til  den  philosophiske  Er- 
kjendelses  Indhold  og  Form ,  der  deelviis  og  med  den  Ufuld- 
kommenhed, den  deelvise  Realisation  medfører,  er  bleven  reali- 
seret i  de  historisk  foreliggende  Hovedformer.  Den  maa  da 
i  sig  sammenfatte  og  bevare  alt  det  Væsentlige  og  Blivende  i 
de  forudgaaende  Former;  thi  kun  under  denne  Betingelse  vil 
det,  der  ikke  er  realiseret  i  disse,  kunne  virkeliggjøres  i  den. 
Og  idet  den  i  sig  sammenfatter  hint  væsentlige  og  blivende 
Resultat  af  de  tidligere  Udviklingstrin ,  vil  den  ikke  kunne 
forholde  sig  til  det  Forudgaaende  og  Forberedende  abstract 
som  Modsætning  eller  som  Udfoldelse  af  en  enkelt  Retning, 
altsaa  ikke  kunne  gjentage  de  tidligere  Stadiers  Forhold  til 
hinanden;  men  den  maa  forholde  sig  til  det  historisk  Forud- 
gaaende som  alle  Modsætningernes  Enhed  og  som  alt  det  For- 
udgaaendes  Fuldendelse. 

Dette  Forhold  til  de  tidligere  Stadier  maa  nærmest  vise 
sig  i  Bestemmelsen  af  Principet.  Idet  det  var  den  Dua- 
lisme ,    der   ved   det    andet   Hovedstadiums    Afslutning   atter 

traadte  frem  som  uovervunden,  ved  hvilken  Fordringen  af  en 
ny  Philosophiens  Hovedform  gjordes  uafviselig ,  saa  maa  den 
nærmeste  Opgave  for  denne ,  der  skal  hævde  Modsætnings- 
enheden,  blive  den,  at  omforme  det  Naturbegreb  og  det  Aands- 
begreb,  i  hvilke  Dualismen  oprindelig  havde  fundet  sit  Udtryk, 
og  gjennem  hvilke  den  vedblev  at  hævde  sig.  1  Stedet  for  det 
Naturbegreb,  der  var  dannet  ud  fra  Forudsætningen  af  Na- 
turens abstracte  Modsætning  til  Aanden,  og  som  kun  bestemte 
Naturen  ved  det,  der  betegner  det  Reale  ligesom  i  dets  storste 
Afstand  fra  det  Ideelles  Enhed  og  Energie:  ved  den  passive 
Udstrækning,  maa  der  træde  et  Begreb,  der  ikke  opfatter  Na- 
turen efter  dens  fattigste  og  abstracteste  Bestemmelse ,  men 
fra  det  Punkt,  hvor  den,  i  sine  hoieste  Phænomener,  rigest  og 
klarest  udtrykker  sit  fuldstændige  Væsen:  fra  Organis- 
mens, fra  det  Levendes  Synspunkt.  Og  idet  den  her  \'iser 
sig  som  bestemt  ved  et  Ideelt,  for  hvilket  de  materielle  Ele- 
menter blive  tjenende  Momenter,  saa  maa  atter  den  specula- 
tive  Idealismes  Ensidighed  undgaaes,  der  lader  det  Reale  for- 
flygtiges, dets  Yæreformer  forsvinde  i  Aandens.  Det  Naturlige 
maa  opfattes  i  sin  væsensgyldige  Materialitet;  det  Reales 
Grundbestemmelser:  Rummets,  Tidens  og  Materiens  Bestem- 
melser ,  maae  sees  i  deres  Væsentlighed ,  i  deres  afgjorende 
Betydning  for  Tænkeligheden  af  det  Ideelles  Grundbestemmelse: 
Energiens  Bestemmelse. 

Til  Naturbegrebets  Omdannelse  vil  saa  en  analog  Om- 
dannelse af  Aandsbegrebet  svare.  I  Stedet  for  det  Begreb 
af  Aanden,  der  satte  den  som  løsreven  fra  alle  det  Reales  Be- 
stemmelser og  som  det  Naturliges  abstracte  Modsætning,  som 
gaaende  op  i  Tanke  og  Bevidsthed,  maa  et  Begreb  substitueres, 
dannet  i  Overensstemmelse  med  den  Erfaring,  der  viser  Aan- 
dens individuelle  Existents  som  baaren  af  og  i  Tidsudvikhngen 
betinget  ved  et  realt  organisk  Grundlag ,  og  dens  bevidste 
Aandsliv  som  gaaende  i  Enhed  med  et  ubevidst  sjæleligt,  ved 
hvilket  det  forbindes  med  Naturens  objective  Fornuft;  saaledes 
at  altsaa  Aanden  i  sin  Frihed  og  Idealitet  sees  i  sin  Sammen- 

hæng  med  Naturen,  som  dennes  Fuldendelse  og  som  staaende 
i  et  væsentligt  Forhold  til  det  Keale.  Ud  fra  en  uhildet  Er- 
faring vil  der,  hvad  enten  Naturen  eller  Aanden  tages  til  Ud- 
gangspunkt, naaes  til  den  samme  væsentlige  Enhed  af  Ideali- 
tetens og  Realitetens  Bestemmelser  under  deres  Modsætning 
som  ved  den  logiske  Analyse  af  Begrebsforholdene. 

En  saadan  Omformning  af  Grundmodsætningernes  Be- 
greber ,  ved  hvilken  hvert  af  disse  sees  som  visende  hen  paa 
Modsætningens  og  som  bærende  det  i  sig,  indeslutter  Bestem- 
melsen af  Principet  som  den  concrete  Enhed,  der  om- 
fatter begge  Modsætninger,  som  Tilværelsens  idealt-reale 
Enhedsprincip.  Som  Modsætningernes  virksomme  Enhed 
kan  Principet  kun  tænkes  naar  det  bestemmes  som  absolut 
Subjectiv.itet,  og  Subjectiviteten  sees  da  som  det,  der  kun 
har  Virkelighed  i  sit  nødvendige  og  oprindelige  Forhold 
til  Andetheden,  til  Subjectivitetens  Modsætning:  det  Objec- 
tive.  Reale.  Begge  Bestemmelser  faae,  som  nødvendige,  lige 
Oprindelighed ,  men  Begrebsprioriteten  tilkommer  det  Ideelle, 
idet  Subjectiviteten  bhver  Forklaringsgrund  for  sig  selv  og  for 
Objectiviteten,  der  er  ved  den,  men  er  som  dens  egen  Væ- 
rens Betingelse.  Fra  dette  Synspunkt  sees  altsaa  det 
Reale  ikke  som  et  forsvindende  Moment,  men  som  det,  der  i 
sin  eiendommelige  Værensbestemthed  er  blivende  Betingelse 
for  det  Ideales  Virkelighed:  det  sees  som  det,  der  i  det  Ide- 
ales evige  Sætten  af  sig  selv  sættes  for  at  idealiseres ,  men 
tilhge  som  det ,  der  idealiseres  i  sin  reale  Virkelighed  * ). 
Principet  bliver,  idet  det  sees  i  sin  Idealitet,  med  det 
Samme  seet  som  det  den  reale  Tilværelse  Begrundende  og 
teleologisk  Bestemmende;  det  bliver  seet  som  den  Tilværel- 
sens Fornuft,  ved  hvilken  Tilværelsen  er  som  real  og  be- 
staaer  i  real  VirkeUghed. 


*j  Jfr.,    med  Hensyn   til   den  nærmere  Udvikling   af  dette  ,    mit  Skrift ; 
Om  det  Religiøse  i  dets  Enhed  med  det  Humane,  S.65ff;  86  tF. 

Af  denne  Bestemmelse  af  Principet  følger  saa  den  Be- 
stemmelse af  den  philosophiske  Erkjendelses  væsentlige 
Gj anstand,  at  denne  ikke  længere,  som  paa  tidligere  Ud- 
viklingsstadier, hvor  Principet  opfattedes  ufuldstændigt  og  en- 
sidigt, kan  blive  en  enkelt,  ensidigt  udsondret  Grundform  af 
Tilværelsen,  eller  Tilværelsen  i  en  Abstractionens  Bestemmet- 
hed,  ved  hvilken  den  svinder  ind  i  Principets  abstracte  Væren; 
men  at  den  maa  blive  den  i  relativ  Selvstændighed  udfoldede 
concrete,  ideal-reale  Tilværelsesheelhed  i  dens  Livssammenhæng 
med  det  begrundende  og  organiserende  Princip.  1  denne  Be- 
stemmelse af  den  væsentlige  Gjenstand  ligger  paa  den  ene 
Side,  at  der  maa  falde  et  væsentligt  Eftertryk  paa  det  Enkelte, 
Concrete,  Individuelle,  der  i  sin  reale  Væren  træder  ud  i  re- 
lativ Selvstændighed,  og,  som  integrerende  Led  i  Totali- 
teten, i  sin  specifiske  Eiendommelighed  faaer  væsentlig  Betyd- 
ning for  Heelheden ,  og  derfor  ikke  bliver  at  see  som  et  blot 
forsvindende  Moment ,  men  hævder  sig  i  sit  Væsens  Eien- 
dommelighed. Men  paa  den  anden  Side  ligger  der  deri ,  at 
de  reale,  individuelle  Existentser,  netop  som  Led  i  den  udele- 
lige Totalitet,  maae  sees  som  dem,  der  ikke  kunne  udskilles  i 
Isolation,  men  paa  ethvert  Punkt,  selv  der  hvor  en  Selvhed, 
gjennem  Selvbevidsthed  og  Villie,  bevidst  modsætter  sig  Prin- 
cipet, maae  aabenbare  Livssammenhængen  med  Heelheden  og 
med  dens  ideelle  Enhedsprincip.  I  Forholdet  til  sin  Gjenstand 
faaer  da  Tanken  paa  ethvert  Punkt  et  concret  Virkeligheds- 
indhold ,  og  hævder  overalt  V^irkeligheden  som  Virkelighed; 
men  Virkelighedsindholdet  maa  overalt  vise  sig  for  Tanken  i 
Belysning  af  det  concrete  Enhedsprincip ,  der  gjennemklarer 
det  og  ideaUserer  det,  men  ikke  fortærer  dets  Virkelighed. 

Den  philosophiske  Methode,  der  skal  svare  til  den 
angivne  Bestemmelse  af  Principet  i  dets  Forhold  til  den  orga- 
niserede Tilværelse ,  i  hvilken  KeaUtetssondringen  og  den 
ideelle  Enhed  begge  komme  til  deres  Ket,  maa  blive  en  dia- 
lektisk Methode  i  dette  Begrebs  fuldstændige  Betydning. 
Den  kan  ikke  blive  en  Distinctionsdialektik,    der  overseer  Væ- 

sensenheden ,  den  indre  Uendelighed ,  ikke  heller  en  abstract 
Identitetsdialektik,  der  neies  med  at  udfolde  et  Sj'stem  af  ab- 
stracte  aprioriske  Begreber,  som  ikke  rumme  det  Reale;  men 
den  maa  blive  en  Identitetsdialektik,  der  udfolder  et 
System  af  Virkelighedsbegreber,  der  har  det  Aprio- 
riskes Nødvendighed  og  Gjennemsigtighed.  Op- 
gaven bliver  altsaa  en  Assimilation  af  det  Keale  i  dets  væ- 
sensgyldige  Eiendommelighed,  hvilken  Assimilation  falder  sam- 
men med  det  Aprioriskes  Udfoldelse  i  Concretion.  Veien  hertil 
bliver  en  Forbindelse  af  den  sande  Erfaringens  Methode  o:  af 
den  ved  Anerkjendelsen  af  det  Aprioriske  fuldstændiggjorte  og 
corrigerede  Erfaringsmethode ,  med  Dialektikens  immanente 
Begrebsudvikling.  Idet  hiin  Erfaringsmethode  ferer  til  det 
Punkt,  hvor  det  Reale,  gjennem  den  concrete  Erkjendelse  af 
dets  Væsensbestemmelser  og  væsentlige  Relationer,  begribes 
som  ideelt  Moment  i  en  organisk  Totalitet ,  vil  paa  dette 
Punkt  dens  Resultat  kunne  omsættes  i  dialektisk  Tankeudvik- 
ling, assimileres  af  den  aprioriske  Tankeudfoldelse,  og  gjennem 
et  bestandigt  Vexelvirkningsforhold  mellem  Tanken  og  det 
Reale  i  dets  levende  Virkelighed  forvandles  til  et  af  Subjectet 
ideelt  Frembragt,  idet  det  Empiriskes  Givethed  omsættes  i 
total  Production  af  det  formede  Indhold  ud  fra  den  subjective 
Tankes  indre  Uendelighed.  Saaledes  faaer  det  Reale  Ret 
til  at  gjøre  sig  gjældende  efter  sin  jEiendommelighed  for  i 
concret  Skikkelse  at  optages  i  Begrebet.  Begrebernes  Enhed 
bliver  da  en  saadan ,  i  hvilken  Virkeligheden  rummes:  den 
faaer  ikke  blot  en  Concretion  indenfor  det  Abstracte,  men  en 
Concretion,  i  hvilken  det  Reales  Væsen  er  bevaret.  Begreber- 
nes dialektiske  Enhed  hviler  paa  Virkelighedserkjendelsen ,  og 
idet  den  aprioriske  Erkjendelse  træder  i  Forhold  til  den 
empiriske,  bliver,  ifølge  den  efter  sit  Væsen  universelle 
Menneskeaands  Forhold  til  Tilværelsens  Totalorganisation,  Grænd- 
sen  mellem  dem  en  bestandig  bevægelig  Grændse,  idet 
det  Aprioriske  ud  fra  sig  successivt  assimilerer  det  efter  sin 
concrete  Virkelighed    erkjendte    Empiriske ,    og   paa   hvert    af 

denne  Processes  Trin  i  sin  relative  Åbstraction  giver  et  jjrin- 
cipielt  sandt,  ligesom  ved  sig  selv  mod  sin  Integration  hen- 
stræbende ,  Udtryk  for  det  Virkelige ,  der  paa  hvert  Punkt 
aabenbarer  Principet  og  Totaliteten.  Under  Dialektikens  Ud- 
vikling af  sit  concrete  Indhold  maa  den  fremskridende,  men 
ikke  fuldbyrdede  Tilegnelse  af  det  Reale  træde  frem  i  den 
Form  ,  at  det  endnu  ikke  Tilegnede  saaledes  i  Udviklingen 
knyttes  til  det  Tilegnede,  at  de  Punkter  hæves  frem,  i  hvilke 
Idealiteten  ligesom  lyser  igjennem  og  som  derved  pege  hen 
paa  den  mere  omfattende  Tilegnelse.  Den  philosophiske  Frem- 
stilhng  vil  da  omgive  sit  formede  Indhold  med  et  endnu  ikke 
i  Begrebet  omsat  Stof,  men  med  et  saadant,  der  rober 
Muligheden  af  denne  Omsætning,  idet  det  allerede  ligesom  er 
gjennemskinnet  af  enkelte  Straaler  af  den  forklarende  Tanke. 

Hvad  der  bestemmer  Philosophiens  Methode  paa  dette 
Standpunkt,  bestemmer  tillige  dens  Forhold  til  de  sær- 
skilte, reale  Videnskaber.  Idet  Principets  Bestemmelse 
indeslutter  Anerkjendelsen  af  det  Keales  Væsentlighed ,  maa 
Philosophien  staae  i  et  bestandigt  Forhold  til  dette  Eeales 
Totalitet.  Men  derved  vil  den  være  i  et  bestandigt  Forhold 
til  de  særskilte  Videnskaber,  der  forholde  sig  hver  til  sit  Gebet 
af  det  Værende ,  og  gjennem  deres  ejendommelige  Methoder 
forberede  det  reale  Erkjendelsesstof  for  en  philosophisk  Er- 
kjendelse.  De  særskilte  Videnskaber ,  der  have  deres ,  ved 
deres  Stofs  Eiendommelighed  betingede ,  eiendommelige  Form 
og  eiendommelige  Methode  ,  faae  ved  deres  Eiendommelighed 
en  Selvstændighed,  som  Philosophien  maa  anerkjende;  men 
denne  Selvstændighed  kan  kun  blive  en  relativ  Selvstændighed. 
Eelativiteten  er  begrundet  i  den  kun  partielle  og  relative  Ke- 
alisation  af  Videnskabens  Begreb  i  de  særskilte  Videnskaber, 
der  forholde  sig  til  et  Partielt ,  og  hvile  paa  Forudsætninger, 
de  ikke  selv  begrunde.  I  Kraft  af  sit  Princip,  der  ikke  er  et 
kun  relativt  eller  forudsat ,  men  et  universelt ,  ved  sig  selv 
begrundet;  i  Kraft  af  sin  Gjenstand,  der  ikke  er  en  begrændset, 
men  en  universel;    i  Kraft  af  sin  Videns  Art,    der  ikke   blot 

forholder  sig  til  Gjenstanden ,  men  til  selve  Viden  og  dens 
Grundforhold,  og  i  Kraft  af  sin  Methode,  der  omfatter  Erfa- 
ringsmethoden ,    Fælledsbestemmelsen  for  de  enkelte  reale  Vi-  | 

denskabers  eiendommelige  Methoder,  og  Mathematikens  exacte 
Deductionsmethode  som  Momenter  i  sig,  og  udfolder  Erkjen- 
delsens  Indhold  til  en  principbestemt  Enhed,  —  bliver  Philo- 
sophien  den  adæquate  Realisation  af  Videnskabens  Begreb,  og 
maa  derfor  faae  Principatet  i  Forholdet  til  de  særskilte  Viden- 
skaber, og  blive  disses  Regulator.  Den  bliver  dette  ved  sin 
Bevidsthed  om  de  relative  Principers  Gyldighed  og  om  Videns 
Grundforhold  (jh.l.Deel,  S.  If.),  men  idet  den  skal  control- 
lere  de  særskilte  Videnskabers  Begrebsbestemmelser  og  deres 
Anvendelser  af  deres  Methode ,  kan  den  ikke  ville  paatvinge 
dem  en  for  dem  fremmed  Erkjendelsesart,  men  maa  netop  lade 
deres  i  sin  Eiendommelighed  bevarede  Erkjendelsesart,  idet  den 
sikkres  mod  en  Overskriden  af  sine  Grændser,  føre  til  Resul- 
tater, som  den  philosophiske  Erkjendelse  tilegner  sig  og  assi- 
milerer gjennem  en  Methode ,  der  ikke  er  fremmed  for  hine 
Videnskabers,  men  som  netop  har  tilegnet  sig  denne  som  Mo- 
ment. I  dette  Forhold  viser  Philosophien  sig  i  sin  indre 
Enhed  med  de  særskilte  Videnskaber,  og  netop  idet  disse  ud- 
vikle sig  i  deres  hele  Eiendommelighed ,  blive  de  sig  deres 
fælleds  Opgave  og  deres  fælleds  Midler  bevidste ,  og  arbeide 
under  en  levende  Vexelvirkning  bevidst  hen  mod  en  Viden- 
denskabens  Enhed,  der  realiseres  gjennem  den  philoso- 
phiske Erkjendelse.  De  reale  Videnskabers ,  af  Philosophien 
besjælede ,  Organisation  som  en  saadan  levende  Enhed  ,  i 
hvilken  de  enkelte  Led  have  deres  relative  Selvstændighed, 
maa  blive  Maalet  for  Philosophiens  og  de  særskilte  Viden- 
skabers historiske  Udvikling.  — 

Søge  \i  endelig  den  Livsanskuelse,  der  vilde  svare 
til  Opfattelsen  af  Principet  indenfor  denne  historiske  Hoved- 
form af  Philosophien,  saa  fore  Principets  Bestemmelser  umid- 
delbart til  Bestemmelsen  af  dens  Eiendommelighed. 

Er  Principet  bestemt  som  det  ideal-reale  Princip, 
altsaa  som  det  Princip,  for  hvilket  det  Keale  har  væsentlig 
Betydning,  saa  maa  ogsaa  Livsanskuelsen  hævde  det  Reale  en 
væsentlig  Betydning  for  Menneskehvet  og  stille  den  Fordring, 
at  Mennesket  skal  udvikle  sig  efter  sit  Væsens  Fuld- 
stændighed som  naturligt-aandeligt,  og  gjennem  en 
saadan  Udvikling ,  i  hvilken  det  reale  Naturgrundlag  bevidst 
gjennemformes,  give  Villien  et  Virkelighedsindhold. 

Er  Principet  som  ideal  -  realt  bestemt  som  det ,  der  be- 
grunder en  organisk  ideal-real  Tilværelsestotalitet ,  i  hvilken 
Menneskevæsenet  er  indordnet  som  integrerende  Led  i  den 
relative  Selvstændighed,  som  Kealitetsbestemmelsens  Væ- 
sentlighed gjør  mulig,  og  som  Mennesket,  ifølge  sit  Væsens 
UniversaUtet ,  kan  blive  sig  bevidst,  saa  maa  Livsanskuelsen 
udtrykke  dette  ved  at  stille  den  Fordring,  at  Mennesket,  idet 
det  hævder  sig  i  sin  fuldstændige  ,  naturlig-aandeUge  Værens 
Eiendommelighed,  i  sin  Selvhævdelse  skal  blive  sig  bevidst  og 
ville  sig  som  Led  i  den  Totalitet,  i  hvilken  det  er  harmonisk 
indordnet,  og  som  bestemt  ved  det  Princip,  der  er  Totalite- 
tens ,  altsaa  ud  fra  sin  Selvstændighed  frit  bestemme  sig  til 
Selvhengivelse.  Dette  vil  med  andre  Ord  sige:  det  skal,  idet 
det  hævder  sig  i  sin  eiendommelige  Væren,  hævde  sig  et  hi  sk 
i  denne.  Det  Ethiske  bliver  altsaa  Fordringen  til  Menneske- 
livet, og  dette  Ethiske  bestemmes  saaledes,  at  det  kan  omfatte 
Menneskelivet  i  dets  concrete  Virkelighed. 

Er  endelig  Principet  bestemt  som  det,  der,  i  sin  Sammen- 
slutten af  Modsætningerne  til  concret  Enhed,  udelukker  al 
Dualisme  fra  sig,  saa  maa  Livsanskuelsen  udtrykke  dette 
ved  at  opfatte  det  i  Væsensenhed  med  Principet  værende 
Menneskevæsen  som  det  fra  al  Dualisme  befriede ,  ved  at  see 
det  som  uadsphttet,  i  indre  Enhed  med  sig  selv  i  sine  Grund- 
functioners  Harmonie.  Til  Principets  Enhed  kan  der  kun 
naaes,  naar  det,  der  er  det  phænomenologiske  Udgangspunkt 
for  Erkjendelsen  af  det:  den  endelige  Tilværelse  og  den  ende- 
lige Menneskeaand ,    ingen   uophævelig  Modsætning  gjemmer  i 

sig.  Og  omvendt,  fra  Begrebet  om  Principet  som  sand  Enhed : 
et  Begreb,  der,  idet  det  er  naaet  ud  fra  det  Endelige,  hævder 
sig  for  Tanken  ved  sig  selv  og  bærer  Visheden  i  sig  som  Be- 
grebet om  det  i  sig  Begrundede ,  Ubetingede ,  kan  der  ikke, 
naar  Tanken  fra  det  stiger  nedad  til  den  definitive  Erkjendelse 
af  det  ved  Principet  Værende ,  udledes  nogen  blivende  Dua- 
lisme i  dette.  Principets  Enhed  betrygger  Menneskevæsenets 
og  hele  Tilværelsens  Enhed,  viser  enhver  dualistisk  Adspiittelse 
i  hint  som  i  denne  som  usand. 

Hiin  Enhed  i  Menneskevæsenet ,  der  allerede  er  seet  fra 
den  Side,  at  det  Naturlige  i  Mennesket  ikke  dualistisk  sondres 
fra  det  Åandelige,  bliver  her  at  see  fra  den  Side,  at  den  ud- 
trykker Menneskeaandens  indre  Enhed  med  sig  selv  i  sine 
Grundfunctioners  Harmonie.  Hiin  Livsanskuelse  maa  da  hævde 
denne  Harmonie,  idet  den  hævder  Enhedsforholdet  mellem  Er- 
kjendelse og  Handling  i  deres  sande  Form,  mellem  Viden  og 
Tro,  mellem  det  Ethiske  og  det  Beligiose.  Den  maa  hævde 
Enhedsforholdet  mellem  Erkjendelse  og  Handling  fordi 
den  Villen,  der,  som  ethisk,  har  Væsenets  Realisation  til  Maal, 
altsaa  er  Væsensvillen,  overalt  maa  være  ledet  af  den  Erkjen- 
delse, i  hvilken  Væsenet  bliver  sig  aabeubart ,  og  fordi  derfor 
den  sande  Erkjendelse  maa  blive  Betingelse  for  den  klart  be- 
vidste Villen  af  det  Ethiske,  og  for  dettes  concrete  Udfoldelse 
til  en  Heelhed,  der  omfatter  den  virkelige  Personligheds  Liv  *). 
Den  maa  hævde  Enhedsforholdet  mellem  Viden  og  Troen  i 
dens  Sandhed,  fordi  det,  der,  ifelge  en  Væsenets  Trang  sættes 
som  Troens  Gjenstand,  ikke  vil  kunne  modsige  den  Viden,  der 
er  Væsenets  sande  Udtryk;  og  fordi  Viden  i  sig  bærer  Troens 
Bestemmelse,  ligesom  den  i  sig  bærer  Hengivelsens,  og  derved 
viser  sig  at  være  i  væsentlig  Enhed  med  det  Religiose  efter 
dettes  sande  Betydning**).  Den  maa  endelig  hævde  Enheden 
mellem  det  Ethiske  og  det  Religiøse,    fordi  ogsaa  Villien 


*)  Jfr. :  Om  det  Religiøse  i  dets  Enhed  med  det  Humane,  S.  5 — 29. 
"y  Sammestads,  S.  43—51. 

efter  sin  Sandhed ,  som  ethisk  Villen ,  bærer  det  Religiøses 
Væsensbestemmelser:  Troen  og  Hengivelsen,  i  sig;  fordi  det 
ethiske  Valg,  ved  hvilket  Personligheden  constituerer  sig  som 
ethisk,  kun  bliver  til  idet  Forholdet  sættes  til  det  Absoluts;  og 
fordi  de  ethiske  Forhold  overalt  indeslutte  dette  Forhold  ,  saa 
at  det  religiøse  absolute  Forhold  bliver  det,  der  omfatter  alle 
de  relative  Forhold,  er  iboende  i  dem,  og,  idet  det  giver  dem 
absolut  Betydning,  gjennem  den  udfolder  et  con  er  et  Ind- 
hold, og  vinder  Virkelighedsskikkelse  *). 

Idet  Livsanskuelsen  hævder  den  indre  Enhed  mellem 
Menneskeaandens  Grundvirksomheder  og  Grundforhold,  hævder 
den  det,  der  er  Betingelsen  for  den  Aandens  Forsoning  med 
sig  selv  i  sin  Virkelighed,  der  ikke  kan  tænkes  saalænge  Aan- 
den  er  deelt  af  modstridende  Magter;  thi  den  i  sig  adsplittede 
Bevidsthed  maa  da  i  ethvert  øieblik  være  sønderreven  af 
Tvivlen  om  Erkjendelsens  Sandhed,  om  Handlingens  Gyldighed. 
Den  hævder  hvad  der  er  Betingelsen  for  et  i  Ordets  fulde 
Betydning  menneskeligt  Liv,  for  det  sande  humane  Liv, 
i  hvilket  alle  Aandslivets  Kræfter  virke  uforstyrrede,  i  bevidst, 
villet  Harmonie.  Og  dette  humane  Liv  er,  som  ethisk  Liv, 
overalt  i  Enhed  med  det  Religiøse:  Aandens  Forsoning  i  det 
er  religiøs  Forsoning. 


I  Fremstillingen  af  Philosophiens  Historie  ere  vi  standsede 
ved  de  Systemer,  der  afslutte  den  nyere  Philosophies  reali- 
stiske og  idealistiske  Udviklingsrække,  og  vi  have  betegnet  den 
Hovedform  af  Philosophien ,  der  maa  afløse  den  nyere  Tids 
Philosophie,  som  Fremtidens  Philosophie,  altsaa  som  endnu 
ikke  historisk  virkeliggjort.  Et  Blik  paa  de  philosophiske 
Phænomener,    der  i  riig  Mangfoldighed  ere    fremkomne  efter 


')  Sammesteds,  S.  51—56. 

hine  afsluttende  Systemer,    vil  vise   det  Berettigede    i  denne 
Betegnelse, 

De  philosophiske  Forsøg,  der,  efter  Systéme  de  la  nature, 
ere  fremkomne  med  Realismen  til  Grundlag  og  Udgangs- 
punkt, ere  enten,  som  Materialismen  i  vor  Tid,  blotte 
Gjentagelser  af  det  forrige  Aarhundredes  Tanker,  uden  noget 
virkeligt  nyt  Tankeindhold;  eller  det  er  Consequentser ,  der 
kun  i  Udvidelsen  af  Polemiken  mod  det  Aprioriske  i  Tænk- 
ningen til  Kants  Opfattelse  af  det,  og  tildeels  i  den  snævrere 
Begrændsning  af  Erkjendelsens  Omraade,  adskille  sig  fra  deres 
Forudsætninger  og  endnu  gaae  ind  under  samme  Princip.  De  For- 
mer af  Empirisme  og  Sensualisme,  der  ere  komne  tilsyne  i  vort 
Aarhundrede  i  England  og  Frankrig,  gaae  ind  under  samme 
Grundbestemmelse  som  Realismen  overhovedet ,  strande  paa 
samme  Vanskeligheder,  og  gjere  sig  skyldige  i  samme  Incon- 
sequentser.  De  have  en  Betydning  ved  at  have  givet  Bidrag 
til  Erfaringsmethodens  Theorie ,  ved  at  have  anvendt  denne 
paa  det  Psychologiske  og  Historiske,  og  ved  at  have  samlet  et 
rigt  Materiale  til  Paavisning  af  de  reale  Betingelser  for  de 
psychiske  Functioners  genetiske  Udvikling.  Men  overalt  have 
de,  ved  deres  Betragtning  af  disse  Functioner,  gjort  det,  der 
kun  er  een  Side  af  Sagen ,  til  hele  Sagen ,  og  ere  derved 
strandede  paa  de  samme  Vanskeligheder,  paa  hvilke  de  ældre 
Former  af  Realismen  stødte  an  ,  naar  de  vilde  forklare  det 
Aandelige.  Den  Consequents ,  der  nødvendigen  maa  ramme 
ethvert,  factisk  paa  Atomismens  Grundlag  hvilende  System: 
Erkjendelsens  Tilintetgjørelse  gjennem  det  Almenes  Tilintet- 
gjørelse,  undvige  de  kun  ved  vilkaarlig  at  holde  Tanken  borte 
fra  de  afsluttende  Begreber  og  ved  vilkaarlig  og  inconsequent 
at  indskyde  et  relativt  Almeent.  Og  trods  al  den  tilsyne- 
ladende Følgerigtighed ,  med  hvilken  de  søge  at  Qerne  det 
Aprioriske,  selv  fra  det  Mathematiskes  Omraade  (John  Stuart 
Mill),  gjør  det  sig  dog  uvilkaarligt  gjældende,  og  hos  denne 
Retnings  betydeligste  Repræsentant,  hos  Gom  te,  Begrunderen 

af  den  "positive  Philosopliie«,  der,  idet  den  holder  vor  Tanke 
borte  fra  de  første  Aarsager  og  fra  ^iemedsaarsagerne,  be- 
grændser  os  til  Iagttagelsen  af  Fliænomenernes  Forbindelser 
og  til  Fremkaldelsen  af  disse  ved  Experimentet ,  bliver  det 
indirecte  anerkjendt  gjennem  Forandringen  af  Methoden  i 
hans  andet  Hovedværk:  »Systéme  de  politique  positive«,  der 
har  Menneskelivet  til  Gjenstand. 

De  philosophiske  Forsøg,  der  have  Idealismen  til 
Grundlag,  ere,  hvor  de  ikke  ere  simple  Fortsættelser,  som  i  de, 
naar  den  herbartske  undtages ,  nu  for  største  Delen  opløste 
Skoler,  der  have  knyttet  sig  til  de  betydeligere  Systemer,  enten 
kun  eklektiske  Forsøg,  som  den  Philosophie,  der  i  Frankrig 
selv  benævner  sig  som  Eklekticisme,  som  den  italienske 
idealistiske  Philosophie  i  vort  Aarhundrede,  og  som  den  bo- 
strømske  Philosophie  i  vort  Naboland,  der  sammenknytter 
Tanker,  hentede  fra  Nyplatonismen  og  Gnosis,  med  Tanker  fra 
nyere  Systemer,  navnlig  Leibnitz's,  og  ved  sin  ensidige  spiri- 
tualistiske Opfattelse  af  den  absolute  Væren  nødes  til,  gjennem 
Laan  fra  Erfaringen  at  bringe  Mangfoldigheden  og  Realitetens 
Grundbestemmelser  ind,  og  til  i  Forklaringen  af  det  Materielles 
Phænomen,  der  ikke  kan  skaffes  bort,  at  krænke  det  Contra- 
dictionsprincip ,  der  behersker  Systemet;  —  eller  de  betegne 
en  Reaction  mod  den  Tankens  Monisme ,  der  har  fundet  sit 
consequenteste  Udtryk  i  den  hegelske  Panlogisme,  men  en 
Reaction,  der  dog  ikke  har  kunnet  føre  til  at  skabe  Systemer, 
som  kunde  faae  blivende  Betydning  som  Udtryk  for  en  høiere 
Tænkningens  Grundform. 

Blandt  disse  philosophiske  Forsøg  have  de  været  af  ringere 
Betydning ,  i  hvilke  Reactionen  mod  det  hegelske  System 
antog  Formen  af  en  Hævden  af  det  religiøse  Forestillings- 
element  mod  den  begribende  Tankes  Suprematie.  I  disse  halv 
theologiske  Theorier  har  der  været  for  megen  Uklarhed  og 
Hildethed  til  at  noget  Heelt  og  Blivende  kunde  fremgaae  deraf. 
Selv  hvor  en  virkelig  philosophisk  Bestræbelse  efter  at  vinde 

et  fyldigere  og  concretere  Gudsbegreb  end  det  hegelske  Begreb 
om  den  absolute  Aand  forbandt  sig  med  den  religiøse  Følel- 
sesinteresse,  som  hos  en  saa  alvorlig  Tænker  som  C.  H.Weisse, 
bliver  der  dog  en  Eftervirkning  af  den  religiøse  Forestilling, 
der  forhindrer  fra  at  naae  til  fuld  Tankeklarhed  og  Consequents. 

Større  Betydning  have  de  philosophiske  Forsøg  havt,  i 
hvilke  Eeactionen  mod  den  logiske  Tankes  Monisme  traadte 
frem  gjennem  en  Hævdelse  af  Værens  og  Erfaringens 
Betydning.  Der  har  i  dem  været  en  Bevidsthed  om  Manglen 
i  den  idealistiske  Philosophies  Udvikling  fra  det  Punkt  af, 
hvor  hos  Kant  Kealitetsmomentet ,  der  oprindelig  fik  sin  Be- 
tydning som  Erkjendelsens  objective  Forudsætning,  traadte  i 
Skygge  for  Idealitetsmomentet.  Og  betegnende  for  den  Styrke, 
med  hvilken  denne  Reaction  har  gjort  sig  gjældende  i  den 
efterhegelske  Tid,  er  det,  at  Bestræbelsen  for  at  hævde  Væren 
og  Erfaringen,  ogsaa,  om  end  i  uklare  og  usikkre  Former, 
kommer  tilsyne  indenfor  den  halvtheologiske  Philosopheren. 

I  Bestræbelsen  for  at  hævde  Værens  og  Erfaringens  Be- 
tydning mødes  Mænd,  der,  med  den  kantiske  Philosophie  til 
fælleds  Udgangspunkt,  ere  naaede  til  de  meest  modsatte  Conse- 
quentser.  Vi  have  i  det  Foregaaende  omtalt  Schellings 
positive  Philosophie  med  dens  «aprioriske  Erfaring«,  og 
Herbarts  oprindelig  mod  Fich  tes  Subjectivisme  rettede,  men 
saa  mod  den  idealistiske  Philosophie  overhovedet  polemiserende 
«Realisme».  Vi  berøre  her  endnu  kun  to  Mænd:  Feuer- 
bach  og  Lotze,  for  med  Hensyn  til  dem  at  paapege  hvad 
der  berettiger  vor  Dom   om  de  sidste  Former  af  Philosophien. 

Hos  Feuerbach  er  Kritiken  af  Panlogismens  Ensidighed 
skarp  og  fiin,  og  der  vises  med  klar  Bevidsthed  hen  til  Cor- 
rectivet.  Men  idet  Feuerbach  med  ubøielig  Energie  forfølger 
den  Vei ,  han  anviser ,  fører  den  ham  til  den  modsatte 
Ensidighed ,  og  han  undgaaer  ikke ,  trods  al  den  Forskjel, 
der  bliver  mellem  hans  Philosophie ,  som  ikke  heelt  kan 
glemme  hvad  Kant  har  sikkret,   og  den  vulgære  Materialisme, 

at  mødes  med  denne  i  Umuligheden  af  at  forklare  Aanda- 
livets  og  allerede  det  organiske  Livs  Kjcndsgjerninger ,  og  at 
lose  de  Problemer,  disse  bringe  frem,  og  han  tnder  i  en  In- 
dividualisme, der  bliver  al  Tankes  og  Erkjendelses  Undergang. 
Lotze,  der  oprindelig  var  paavirket  af  Hegels  Lære,  har 
uddannet  sin  eiendommelige  Philosophie:  en  « spiritualistisk  Rea- 
lisme«, gjennem  en  Combination  af  herbartske  og  leibnitziske 
Grundtanker  med  Begrebet  om  en  substantiel  Enhed ,  hvis 
Momenter  de  monadiske  Væsener  ere,  og  som  betinger  deres 
lovbestemte  Vexelvirkning,  og  deres  harmoniske  Ordning.  Han 
tager  sit  Udgangspunkt  i  Phænomenet  for  ad  Erfaringens  Vel, 
gjennem  den  exacte  Bestemmen  af  de  elementære  Kræfters 
mechaniske  Vexelvirkning ,  at  naae  til  en  Erkjendelse  af  de 
Betingelser ,  uden  hvilke  ingen  Tilværelsesforms  Væren  eller 
Vorden  virkelig  kan  causalt  forklares.  For  al  naturlig  Til- 
værelse bliver  ,  efter  hans  Opfattelse  ,  Mechanismen  Formen ; 
alle  Phænomener  uden  Undtagelse  blive  at  forklare  efter  dens 
Love ,  al  Virkeliggjorelse  af  et  Ideelt  bliv€r  kun  mulig  efter 
disse.  Men  Rummets,  Tidens  og  Bevægelsens  Former  ere  kun 
de  Former,  i  hvilke  for  den  endelige  Bevidsthed  de  rum-  og 
tidløse  reale  (o:  et  selvstændigt  Centrum  for  Virken  og  Liden 
dannende)  Væseners  Orden  og  Forhold  i  det  Absolutes  intel- 
lectuelle  Sammenhæng  og  deres  indre  Tilstande  udtrykke  sig; 
Materien  er  Materialitet  o:  Form  for  et  oversandseligt  Reales 
Aabenbaring,  og  alt  det  Mechaniske,  hele  Systemet  af  de  me- 
chaniske Vexelvirkninger  mellem  Elementerne ,  er  kun  Ud- 
trykket for  et  Hoiere,  der  aabenbarer  sig  for  os  derigjennem. 
Gjennem  Lovenes  og  Formernes  Verden  aabenbarer  sig  For- 
maalenes  Verden.  Fra  det,  der  er  givet  som  en  Virkelighed, 
vises  vi  overalt  tilbage  til  det  Ideale,  der  er  dets  Grund;  det, 
der  er,  skal  finde  sin  Forklaring  i  det,  der  skal  være:  i  For- 
maalet.  Men  skjondt  saaledes  al  sand  Virkelighed  føres  til- 
bage til  det  Ideelle,  og  i  sidste  Instants  til  det  Absolute,  der 
omfatter  de  fornemmende  forsigværende  Monader,  bringer  dog 
Lotze  ikke  sin  Lære  til  en  virkelig  afsluttet  Enhed.    Han  har 

væsentlig  sia.-Styrke  i  Tankens  Mellemregioner,  i  Behandlingen 
af  de  enkelte  concrete  Problemer;  naar  hans  Tanke  skal  naae 
til  det  Første  og  Sidste  for  Erkjendelsen,  bliver  den  usikker 
og  formaaer  ikke  at  samle  de  spredte  Traade.  Om  end  det 
Absolutes,,  den  høieste  Virkeligheds,  Enhed  postuleres,  skal 
dette  Absolute  dog  for  vor  Tanke  bestandig  spalte  sig  i  en 
Trehed  af  Former  (Kræfter):  Loven,  det  Reale  med  dets  vir- 
kende Kraft ,  og  Formaalet ,  der  ikke  af  os  skulle  kunne  er- 
kjendes  i  deres  Enhed,  om  ^i  end  nødvendigen  maae 
postulere,  at  Lovens  og  Kraftens  Grund  maa  ligge  i  Formaalet. 
De  monadiske  Enkeltvæseners  Forhold  til  det  Absolute ,  der 
omslutter  dem,  bliver  ogsaa  usikkert  hos  Lotze:  de  fremtræde 
snart  som  selvstændige ,  snart  beherskes  de  ganske  af  Sub- 
stantsens  Enhed.  Og  endelig  bliver  der ,  idet  de  monadiske 
Væsener  opfattes  spiritualistisk,  og  bestemmes  som  det  rent 
Punktuelle,  Udstrækningslese,  Immaterielle,  den  samme  ulase- 
lige>  Vanskelighed  tilbage  for  Lotze,  som  ovenfor  blev  paaviist 
med  Hensyn  til  Leibnitz:  at  begribe  det  Materielles  Grund- 
former ud  fra  det ,  der  udelukker  dem  fra  sit  Væsen.  Kun 
ved  lignende  Tilsnigelser  som  Leibnitz  naaer  Lotze  til  de  for 
Jiam  uundværlige  Bestemmelser.  Hans  Lære,  der  mangler  det 
sidste,  virkelig  samlende  Enhedspunkt,  kan  kun  tilsløre,  ikke 
fjerne  Dualismen  *). 

Saaledes  stadfæster  dette  Blik  paa  de  betydeligste  philo- 
sophiske  Phænomener,  der  ere  fremkomne  efter  Afslutningen  af 
den  nyere  Philosophies  to  Hovedformer  **),  det  ovenfor  Udtalte : 
at  der  endnu  kun  foreligge  Tilløb  til  og  Antydninger  af  en  ny 


*)  Med  Heusyn  til  de  philosophiske  Phænomener  i  Tydskland  i  de 
sidste  Decennier  henviser  jeg  til  Dr.  H.  Høffdings  klare  og  grun- 
dige Skrift:  Philosophien  i  Tydskland  efter  Hegel.     Kbhvn.,  1872. 

*)  Naar  vi  have  forbigaaet  Schopenhauer,  er  det  fordi  vi  i  hans 
Philosophie  kun  kunne  see  en  incohærent  og  dillettantmæssig  opstillet 
Theorie,  der  paa  alle  afgjørende  Punkter  hjælper  sig  med  blotte 
Postulater-,  i  sit"iele  Anlæg  er  modsigende,  og  som  kun  ved  tilfæl- 
dige Forhold  forbigaaeude  har   kunnet  opnaae  at  blive  en  Modesag. 

Philosophiens  Grundform,  men  ingen  virkelig  Realisation  af  en 
saadan.  De  Tendentser,  der  beherske  Forsøgene  paa  at  ud- 
danne en  ny  Philosophie,  ere  i  de  fleste  Tilfælde  uklare,  eller 
de  lide  af  en  Modsigelse,  der  gjør  dem  uigjennemferlige.  Men 
ved  hele  Philosophiens  historiske  Udvikling  gjennem  de  to 
afsluttede  Hovedformer  er  den  nødvendige  Opgave  for  Tan- 
ken klart  betegnet ,  og  ved  selve  den  tidligere  Udvik- 
ling er  tillige  den  Vei  antydet,  der  ene  kan  føre  til  dens 
Løsning. 


Indhold  af  anden  Deel. 


Side 

Andet  Hovedafsnit:   Den  nyere  Tids  Philosophie  ....  1—275 

Inddeling ^ 

Første  -A^fdeling :  Overgangsperiodens  Philosopliie  2  -19 
-A^ndexi  afdeling  iDennyereTidsPliilosophieidens 

selvstændige  Udformning 20-æ7o 

Farste  Kapitel:   Den  nyere  Philosophies  almindelige  Charak- 

teer.     Dens  Udviklingsformer iM  —  lo 

Andet  Kapitel:    Den  realistiske  Udviklingsrække 23—70 

1.  Bacon 23-37 

2.  Hobbes 37—42 

3.  Locke • 42-51 

4.  Berkeley 51—53 

5.  Hume 54-58 

6.  Condillac 58—66 

7.  Materialismen  (Systéme  de  la  nature) 66  —  76 

Tredie  Kapitel:    Den  idealistiske  Udviklingsrække   ....  77—275 

I.     Den  dogmatiske  Idealisme 77  — 1«J7 

1.  Descartes 77—88 

2.  Occasionalismen  (de  la  Forge,  Geulincx,  Malebranche)      .  88—94 

3.  Spinoza 94-115 

4.  Leibnitz     116—128 

5.  Idealismen  i  det  18de  Aarhundrede 128 — 137 


Side 

II.     Den   kritiske  Idealisme     137—275 

1.  Kant 137-182 

2.  Reactionen  mod  Kriticismen  fra  Troesphilosopliien:  Jacobi  182 — 191 

3.  Kriticismen^  Udvikling  til  subjectiv  Idealisme:    Ficbte    .  .  192—204 

4.  Reactionen  mod  Snbjectivismen  fra  "Realismen«:    Herbart  204 — 224 

5.  Den  speculative  Idealisme;    a)  Schelling 224 — 241 

6.  b)  Hepel 241—275 

Slutning    275-291 


Trykfeil  og  Rettelser. 


1  s  t  e    Deel. 

Side  28,  Linie  24:  Grund,  I.  Grunde. 

—  29,  —  18:  det  Ulige,  1    det  Lige  eller  det  Ulige. 

—  34,  —       4:  efter:  forholde  sig  sættes  (  ; ). 

—  43,  —       8  :  mon,  læs  men. 

—  44.  —       4  fr.  n. :  hvilket,  1.  hvilken. 

—  46,  —  24:  Opgaverne,  I.  Organerne. 

—  49,  —       7  fr.  n.:  Vorden  (Flerhed),  I.  Vorden  (Bevægelse). 

—  55,  —  27  f.:  aiad^tjTiy  1.  to  aiaf^tjToy. 

—  66,  —       8  fr.  n.  med,  1.  ved. 

—  71,  —       7:  cvfTctTTcjv  xal  avv()((»v,  1.  avyrnTTovffa  xnl  avvéxovaa. 

—  109,  —       8  fr.  n.  identificerer,  1.  identificeres. 

—  118,  —       1:  Tilblevet,  1.  et  Tilblevet. 

—  141,  —  28  f. :  Underafdeling,  1.  Underinddeling. 

-  158,  —       5  fr.  n. :  har  Rummet,  1.  har  til  Rummet. 

—  186,  —       9:  hans,  1.  Sokrates's. 

—  198,  —  15:  knytte,  1.  knytte  sig. 

—  204,  —       4:  (opfatte)  Objectet,  1.  (optage)  Objectet,  det  Virkelige. 

—  206,  —       1 :  maa  ogsaa,  1.  maa. 

—  212,  —  19:  dermed,  1.   derved. 

—  212,  —       7  fr.  n. :  selv  den,  1.  ogsaa  den. 

—  214,  —       3:  Incogruents,  1.  Incongrnents. 

—  216,  —  16:  efter:  Sandsningens  tilføies :  (vor  Afficeretheds). 
-■  216,  —  17:  og  have,  1.  og  deres  Udsagn  have. 

—  216,  —  24:  Vished,  1.  Viden. 

—  227,  —  25:  opfattes  af,  1.  viser  sig  for. 

—  227,  —  26:  begrunde,  1.  bane  Vei  for. 

—  232,  —  17  f. :    Sandsynlighedens  Charakteer,    1.   det   Sandsynlige 

til  Grundlag. 

—  232,  —       4  fr.  n. :  han  taler,  1.  han  taler,  naar  han  fremhæver  den 

reale  Forskjel,  tidt. 

—  251,  —  23:  dets,  1.  dens. 

—  261,  —       6:  om,  1.  af. 


Sden     Deel. 

—  6,-3  fr.   n.:  dette,  1.   det  andet. 

—  12,     —       9  fr.  n.:  der,  1.  om  dette. 

—  25,     —     14  f.:  medvirkende,  1.  speciellere. 

Side  33,  Linie  13:  under  hiin  Bestemmelse,  1.  under  det. 

—  55,  —       8:  en  almeengyldig,  1.  almeengyldig. 

—  63,  —  21:  idet  saaledes,  1.  idet  paa  den  angivne  Maade. 

—  76,  —       8:  Naturlige,  1.  det  Naturlige. 

—  102,  —  23  f.:  Væsentlige,  1.  Væsenslige. 

—  103,  —  10:  dog  ikke  bringe,  1.  dog  bringer. 

—  106,  —  13:  til  Forhold,  I.  Forhold  til. 

—  109,  —       2:  Attributer,  1.  Abstractioner. 

—  109,  —       5  fr.  n. :  fører,  1.  føres. 

—  155,  —  13:  Væsen,  1.  Væren. 

—  177,  —       8:  i  alle  Phænomener,  1.  ved  alle  den  ydre  Sandses  Ph. 

—  177,  —  17:  Sandseliges,  1.  Aandeliges. 

—  187,  —       5:  en  historisk  Christus,  1.  et  historisk  Gudmenneske. 

—  187,  —       7  fr.  n. :  i  Sandsningen,  1.  ved  Sandsningen. 

„Bidrag    til   Opfattelsen,    af  I>liilosophieiis    historiske 
TJd.vilcliiig". 

Side  46,  Linie    6:    over    denne   Linie   sættes    som  Overskrift:    Udvik- 
lingslovene. 

—  52,  —  26:  Udstrækning,  1.  Udstykning. 

—  59,  —  21:  fuldstændigen,  1.  fuldstændigere. 

—  69,  —       7 :  Erfaring,  1.  Erfaring  her. 

—  69,  —  26:  Phænomenets,  1.  Fornemmelsens. 

—  81,  —  19:  i  det  vexlende,  1.  i  Forhold  til  det  vexlende. 

—  84,  —  17:  Anskuelsens,  1.  den  kunstneriske  Anskuelses. 

—  86,  —  10:  absolute  Modsætning,  1.  Modsætning. 

—  86,  —  18:  i  sin  uophørlige,  1.  i  den  uophørlige. 

—  92,  —  15:  omfattes,  1.  opfattes. 

—  92,  —  17:  Tilværelsens,  1.  hele  Tilværelsens. 

—  103,  —       4:  Virksomhed,  1.  Virken. 

—  119,  —  22:  Novi,  1.  Novi  som  saadan. 

—  121,  —       5  fr.  n.:  det  erkjendes,  1.  den  erkjendes. 

—  125,  —  12:    gjennem   Anskuelsen,    1.  gjennem   den   saaledes   be- 

stemte Anskuelse. 

—  125,  —       I  fr.  n.:  mod,  1.  til. 

—  126,  —       9:  hvilket,  1.  hvilke. 

—  139,  —       4  fr.  n. :  hos  de  ældste,  1.  i  de  ældste. 

—  162,  —       5:  først,  1.  ført. 

—  173,  —  25:  efter:  endelige  tilføies:  (skabte). 

—  198,  —  12:  afværge  Onder,  1.  undflye  Onderne. 
_.  268,  —  24:  Virkelighedens,  1.  Virkeligheden. 

—  275,  —       8  f :  forklarede,  1.  forklarende. 

—  280,  —       6:  undgaae,  1.  undvige. 

